
Metersystemet. 

Meter    =  3.186  Fod. 

Centimeter    .  =  0.382  Tolvtedelstm. 

Millimeter    '. =  0.459  Tolvtedelsln. 

Kilometer    =  0.133  dansk  Mil. 

Kvadratmeter  =  10.152  Kvadratfod. 

Hektare    =  1.813  Td.  Land 

Kubikmeter   =  32.346  Kubikfod. 

Liter   =  1.035  Pot. 

Hektoliter   =  0.719  Korntønde. 

Kilogram    =  2.000  Pund. 

Fod    =:  0314  Meter. 

Tolvtedelstm =  2.615  Centimeter. 

Tolvtedelsln =  2.180  Millimeter. 

dansk  Mil   =  7.532  Kilometer. 

Kvadratfod    =  0  099  Kvadratmeter. 

Td,   Land  =  0.552  Hektare. 

Kubikfod    =  0,031   Kubikmeter. 

Pot   =  0.966  Liter. 

Korntønde    ^  1  391   Hektoliter. 

Pund  =  0.500  Kilaram. 

Fra  Skoven. 

Maksimalpriser  paa  Brænde.  Fra  Indenrigsmini- 
steriet er  der  under  1  1te  December  1916  udstedt  følgende 
„Bekendtgørelse  om  Fastsættelse  af  Maksimalpriser  for 
visse  Brændselseff'ekter"  . 

„I  Henhold  til  §  1  i  midlertidig  Lov  af  7de  August  1914 
om  Regulering  af  Prisen  paa  Levnedsmidler  og  Varer, 
jfr.  Lov  af  16de  November  1914  om  Straf  for  Overtræ- 
delse af  de  ifølge  fornævnte  Lov  trufne  Foranstaltninger, 
fastsættes  herved  følgende  Bestemmelser  om  Maksimalpri- 
ser for  visse  Brændselseffekter: 

§    1.     For  nedennævnte   Brændselseffekter    fra    danske 
Skove  fastsættes   følgende  Maksimalpriser : 
For   Boge-Klov    (kløvet    eller    ukløvet 

Træ,  der  er  mindst  1 5  cm  i  Diameter )  1 2  Kr.  pr.  Rummeter 
For   Bøge-Fagot    (kløvet   eller   ukløvet 

Træ,    der  er  mindst  10  cin  i  Diameter)   11    „ 
For  Bøge-Knuder  (kløvet  eller  ukløvet 

Træ,  der  er  mindst  15  cm  i  Diameter)  10  „ 
For  Bøge-Knippel  (mindst  5  cm  i  Dia- 
meter)           8  „ 

For  Brænde  af  Fyr  og  Gran  (mindst  6 

cm  i  Diameter)  7  „ 

For  Klodstræ  af  Bøg  (bunkelagt  rundt 

Træ,  der  er  mindst  15  cm  i  Diameter 

i   Topenden)    15  „      „      Kubik- 
meter fast  Vedmasse. 

Priserne  gælder  for  Effekterne  aftagne  i  Skoven.' 

§  2.  For  Salg  til  Levering  uden  for  Skoven  af  Effek- 
ter, for  hvilke  der  i  Henfiold  til  §  1  er  fastsat  Maksimal- 
pris, maa  kun  tillægges  virkelig  afholdte  Omkostninger  ved 
Kørsel,  Jærnbane-  og  Skibs-  eller  Baadtransport  fra  Skoven 
til  Leveringsstedet. 

§  3.  Uanset  foranstaaende  Bestemmelser  skal  det  være 
en  Skovejer  tilladt  ved  Auktion  til  fri  Pris  at  bortsælge  ind- 
til Halvdelen  af  sin  Produktion  af  de  Effekter,  f,or  hvilke 
der  i  Henhold  til  §   1  er  fastsat  Maksimalpriser. 

Det  er  dog  et  Vilkaar  for  denne  Tilladelse,  at  Skov- 
ejeren ved  Rekvisitionen  af  Auktionen  godtgør,  at  han  til 
Maksimalpris  eller  derunder  direkte  til  Forbrugere  har  solgt 
et  Kvantum  Brændselseffekter  svarende  i  Art  og  Mængde 
til  det  Kvantum,  han  ønsker  at  sælge  ved  Auktionen. 

Bestemmelsen  i  foregaaende  Stykke  kommer  ikke  til 
Anvendelse  paa  Auktioner,  om  hvis  Afholdelse  senest  don 
20de  d.  M.  der  er  udgaaet  offentlig  Bekendtgørelse  før  Dags 
Dato. 

§  4.  Ved  Salg  af  Brændselseffekter  til  Priser,  der 
stemmer  med  Reglerne  i  §§  1 — 2,  maa  Sælgeren,  naar  han 
giver  Henstand  med  Købesummen,  beregne  en  Rente  af 
indtil  1  pCt.  over  Nationalbankens  til  enhver  Tid  gældende 
Diskonto. 

§  5.  Denne  Bekendtgørelse  træder  straks  i  Kraft.  Den 
har  ingen  Indflydelse  paa  Kontrakter,  der  er  afsluttede  før, 
men  enhver  Kontrakt,  der  afsluttes  senere,  falder  ind  under 
dens  Bestemmelser,  og  er.  saafremt  den  paa  noget  Punkt 
strider  mod  disse,  for  saa  vidt  ugyldig,  hvorhos  saavel  Sæl- 
ger som  Køber  er  ifaldne  Strafansvar  efter  Lov  af  16de 
November  1914  (Bøde  fra  5  Kr.  til  10  000  Kr.  eller  Fæng- 
sel, jfr.  almindelig  Straffelovs   §   25)." 

Disse  Bestemmelser  er,  saa  vidt  jeg  kan  skønne,  affat- 
tede saaledes,  at  der  fra  et  juridisk  Standpunkt  set  intet  er 
at  indvende  mod  dem.  Derimod  synes  de  mig  at  bære  Vidne 
om,  at  der  kun  har  været  en  ringe  Mængde  forstlig  Sag- 
kundskab hos  deres  Ophav ;  herpaa  tyder  ogsaa  de  talrige 
Forespørgsler,  jeg  modtager  mundtlig  og  pr.  Brev  fra  ud- 
ovende  Skovbrugere,  om,  hvorledes  Bestemmelserne  skal 
efterleves  ude  i  Skoven^. 

Jeg  skal  ikke  her  komme  ind  paa  at  overveje,  om  det  vilde 
have  været  tjenligere  for  vort  Skovbrug,  at  forstlige  Syns- 
punkter havde  gjort  sig  gældende  ved  Bestemmelsernes  Ud- 
færdigelse;  heller  ikke  skal  jeg  ved  denne  Lejlighed  drøfte 
Spørgsmaalet  om.  hvor  meget  Skovbruget  for  Brændets 
Vedkommende  bør  følge  Krigskonjunkturerne.  jeg  skal 
holde  mig  til  selve  Bestemmelserne. 

Først  og  fremmest  maa  jeg  da  pege  paa.  at  Maksimal- 
priserne kun  gælder  de  i  Bekendtgørelsen  udtrykkeligt 
nævnte  Effekter;  alle  Skovens  andre  Brændselseffekter  kan 
sælges  frit  ligsom  hidtil,  hvad  enten  det  er  Bøg,  Fyr,  Gran 
eller  andre  Træsorter.  For  dem,  der  aflægger  Stangbunker 
(af  Træ  indtil  i  det  højeste  15  cm  i  Topenden),  er  der  alt- 
saa  et  stort  Spillerum  endog  for  Bøgens  Vedkommende. 

Med  Hensyn  til  Bestemmelsernes  Efterlevelse  i  Praksis 
maa  jeg  dernæst  minde  om  den  gamle  Regel,  som  gæl- 
der for  al  Administration:  Spørg  saa  lidt  som  muligt,  men 
gør,  hvad  Du  mener  er  Ret !  Den  vil  sikkert  vise  sig  at 
passe  ogsaa  i  dette  Tilfælde,  hvor  en  ved  mulige  Spørgs- 
maal  fremkaldt  Fortolkning  efter  al  Sandsynlighed  vil  blive 
givet  af  en  ikke  forstkyndig  Autoritet. 

Jeg  ved  ikke.  hvem  der  i  denne  Sag  skal  udøve  Kon- 
trollen med,  at  Bestemmelserne  overholdes;  men  jeg  tager 
næppe  Fejl  i.   at  den   virkelige   Afgørelse  i   langt  de   fleste 

Tilfælde  vil  komme  til  at  ligge  hos  den  stedlige  Auktions- 
autoritet,  og  det  vil  vei  som  Regel  sige  Herredsfuldmægtigen. 
Hvad  Skovrideren  og  han  bliver  enige  om.  vil  næppe 
fremkalde  Indsigelser.  Derfor  maa  jeg  tilraade  enhver  Skov- 
bruger, som  ønsker  at  sælge  de  i  Bekendtgørelsen  nævnte 
Brændeeffekter  ved  Auktion  til  fri  Pris,  snarest  at  søge 
Forhandling  med  den  eller  de  Herredsfuldmægtige,  som 
holder  Skovens  Auktioner. 

Foranlediget  ved  nogle  af  de  Spørgsmaal,  som  er  bleven 
rettede  til  mig,  skal  jeg  som  min  Mening  udtale  følgende : 
Naar  der  i  §  3  staar,  at  det  skal  være  „tilladt  ved  Auktion 
til  fri  Pris  at  bortsælge...",  saa  gælder  Tilladelsen  aaben- 
bart  kun  Auktion ;  man  kan  ikke  sælge  de  paagældende 
Varer  underhaanden  til  fri  Pris. 

Naar  der,  ligeledes  i  §  3.  tales  om  „Produktion" .  saa 
maa  derved  sikkert  forstaas  de  Mængder  af  de  paagæl- 
dende Varer,  som  var  usolgte  den  Ilte  December  1916 
eller  som  fremstilles  senere.  Hvad  der  er  solgt  før  denne  Da- 
tum,  vedkommer  overhovedet  ikke  Bestemmelserne.  Jeg  ser 
godt.  at  Ordene  i  §  3.  2det  Stk..  kan  fortolkes  anderledes; 
men  netop  i  Aar  med  den  megen  Sommerskovning  vilde  det 
være  umuligt  at  sætte  en  for  alle  lige  retfærdig  Grænse 
for  den  Tid,  der  kunde  være  Tale  om  at  regne  med  ved 
Fastsættelse  af  „Produktionens"    Størrelse. 

Endelig  opstiller  §  3  Begrebet  „Skovejer"  uden  nogen 
nærmere  Definition.  Hvis  Staten  er  een  og  kun  een  Skov- 
ejer, maa  det  samme  gælde  et  Majorat  eller  en  Enkelt- 
person, selv  om  de  tilhørende  Skove  ligger  adskilte  i  for- 
skellige Dele  af  Landet.  Men  hvis  Besidderen  af  et  Ma- 
jorat tillige  har  Allodialgods  (Skov),  maa  vedkommende 
formentlig  siges  at  repræsentere  2  „Skovejere" . 

Der  er  vist  Grund  til  at  fremhæve,  at  det  Salg  til  Mak- 
simalpris,  som   medfører   Ret   til   Auktionssalg   til    fri    Pris, 

skal  være  sket  ..direkte  til  Forbrugere".  Dette  Forhold 
vil  rimeligvis  virke  som  en  Indskrænkning  af  Salget  til  Mel- 
lemhandlere. 

Hermed  kommer  jeg  til  noget  af  det,  som  ikke  staar  i 
Ministeriets  Bekendtgørelse ;  denne  indeholder,  som  det  ses, 
ingen  Bestemmelser  om  Salg  af  Trævarefabrikkernes  Affalds- 
brænde  og  om  Brændemellemhandlernes  Salg.  Naar  man 
ved  noget  om.  hvilke  Mængder  og  Priser  det  her  drejer  sig 
om,  kan  man  kun  undre  sig  over,  at  disse  to  Varegrupper 
ikke  er  tagne  med   i   Bestemmelserne. 

Træindustriens  Repræsentanter  har  nylig  selv  offentligt 
udtalt  det  Skøn,  „at  omtrent  "'/s  af  den  oparbejdede  Gavn- 
træmængde bliver  udbudt  som  Affaldsbrænde" .  Og  hvad 
Prisen  angaar.  kan  jeg  gengive  en  Oplysning,  som  jeg 
nylig  har  faaet  fra  en  mellemstor  Stavfabrik :  Det  Træ,  af 
hvilket  der  nu  laves  Stav.  er  helt  eller  delvis  købt  til  en 
saadan  Pris,  at  det  Kvantum,  som  medgaar  til  1  Drittel,  ko- 
ster Fabrikanten  86  Øre.  naar  det  i  raa  Form  staar  paa 
hans  Plads.  Da  det  færdige  Materiale  til  en  Drittel  med  de 
nuværende  Priser  ikke  indbringer  Fabrikanten  100  Øre, 
bliver  der,  foruden  Affaldsbrændet,  højst  12-13  Øre  til 
Dækning  af  alle  Udgifter  ved  Fremstillingen  af  Staverne. 
Enhver,  der  kender  noget  til  Forholdene,  vil  se,  at  der  i 
et  saadant  Tilfælde  maa  være  regnet  med  en  kendelig  For- 
tjeneste paa  Affaldsbrænde.  med  en  Pris  paa  dette  som  lig- 
ger langt  over  en  rimelig  Maksimalpris*). 

Hvad  endelig  Brænde-Mellemhandlerne  angaar.  kan  jeg 
ikke  se  andet,  end  at  de  for  deres  egen  Skyld  maa  ønske. 


*)  Et  andet  Spørgsmaal  er,  om  Skovbruget  staar  sig  ved  at  tage 
saadanne  Priser  for  Gavntræet,  som  svarer  til  de  nævnte  86  Øre. 
Jeg  skulde  tro.   det  var  fordelagtigst  at  nojes  med   mindre. 

at  der  maa  blive  fastsat  Maksimalpriser  ogsaa  for  deres 
Vedkommende.  Ellers  er  de  vist  udsatte  for,  at  baade  Forbru- 
gere og  Producenter  vil  søge  uden  om  Mellemhandelen  i 
et  saadant  Omfang,  at  Skaden  for  Mellemhandlerens  Ved- 
kommende i  mange  Tilfælde  vil  vise  sig  at  være  uoprettelig. 
Selve  de  fastsatte  Maksimalpriser  skal  jeg  ikke  udtale 
mig  om ;  for  nogle  Skovdistrikter  vil  de  synes  høje,  for 
andre  lave.  Jeg  finder  heller  ingen  Grund  til  at  udtale  no- 
get om  den  hele  Forholdsregels  Rimelighed  eller  Nødven- 
dighed. Den  er  selvfølgelig  truffen  for  Samfundets,  Brænde- 
forbrugernes  Skyld.  Men  netop  under  Hensyn  til  dette  sid- 
ste maa  jeg  paatale  en  ligefrem  Fejl  i  Bestemmelserne : 
Hvor  der  i  §  2  staar  „uden  for  Skoven" ,  burde  der  have 
staaet  „uden  for  Skovningsstedet" .  Det  er  nemlig  meget 
almindeligt,  at  man  rundt  om  i  vore  Skove  hidtil  har  imøde- 
kommet Forbrugernes  Ønsker  m.  H.  t.  Transport,  ved  at 
Skoven  har  bragt  Brændet  fra  Skovningsstedet  til  Vej  eller 
Brændeplads.  Saaledes  som  §  2  nu  lyder,  kan  Skoven  ikke 
faa  disse  Transportudgifter  godtgjorte,  og  det  vil  sikkert 
føre  til,  at  meget  mere  Brænde  end  sædvanligt  sælges  inde 
i    Bevoksningerne,   paa   selve   Skovningsstedet. 

C.  V.  Prytz. 


Spredte  Emner. 


Godsadministration  i  Fremtiden.  Under  denne  Titel 
har  Skovrider  og  Godsforvalter  Ernst  Kann  i  1ste  Hæfte 
i  Oktober  Maaned  af  Tidsskriftet  for  Skovvæsen  og  Træ- 
handel faaet  optaget  en  Artikel,  i  hvilken  han  har  gjort 
Godsforvalterstanden  til  Genstand  for  en  ganske  ubeføjet 
og  utilbørlig  Kritik,  der  kulminerer  i  Bemærkningen  om, 
at  „det  er  utvivlsomt,  at  mangen  en  Godsforvalter  har  be- 
gaaet  Uret  over  for  Godsets  Fæstere  og  Lejere." 

Imod  et  saadant  Angreb  paa  Godsforvalterstanden  ønsker 
undertegnede  Bestyrelse  for  Godsforvalterforeningen  for 
Sjællands  og  Fyens  Stifter  herved  at  nedlægge  en  alvorlig 
Protest,  idet  vi  samtidig  udtaler  vor  Beklagelse  af.  at  Tids- 
skriftets Redaktør  har  kunnet  lade  en  for  Godsforvalter- 
standen saa  fornærmende  Artikel  passere  uden  Censur. 

Vi  anmoder  om,  at  denne  vor  Henvendelse  maa  blive  op- 
taget i  det  først  udkommende  Hæfte  af  det  ovennævnte 
Tidsskrift. 

November   1916*). 

I    Bestyrelsen    for   Godsforvalterforeningen    for 
Sjællands  og  Fyens  Stifter: 
L.  P.  Liitzen.       Jespersen,       J.  R.  Holm,        Kaalund, 

Vemmetofte.       Einsidelsborg.     Skjoldenæsholm. 

Godsforvalterforeningens  Bestyrelse   er,  som  det 

ses  af  ovenstaaende,  bleven  vred,  har  følt  sig  fornærmet  og 
bruger  derfor  stærke  Ord ;  disse  sidste  er  efter  mit  Skøn 
ubegrundede.  Hr.  Kann  maa  selv  svare,  hvis  han  ønsker 
det;  men  da  den  ærede  Bestyrelse  ogsaa  anklager  mig  som 
Redaktør,  skal  jeg  udtale  følgende: 

Jeg  fandt  ikke,  og  kan  stadig  ikke  finde  noget  Angreb  paa 
de  nuværende  Godsforvaltere  i  Hr.  Kanns  Artikel ; 
denne  sigtede  paa  Fremtiden  og  gav,  i  en  kort  Slutning, 
et  Tilbageblik  over  Fortiden.  Dette  Tilbageblik  var  kritisk, 
men  den  ærede  Bestyrelse  har  end  ikke  gjort  noget  Forsøg 
paa  at  bevise,  at  Kritikken  var  „ubeføjet" ,  saa  den  Indven- 
ding gælder  ikke.  Endvidere  siges  det,  at  den  er  „utilbør- 
lig" ;  dette  kunde  maaske  være  rigtig,  hvis  de  af  Besty- 
relsen citerede  Ord  stod  alene,  thi  „Uret"    kan  være  noget 


*)   Manuskriptet  kom  mig  i  Hænde  15-12-1916. 

Red. 

meget  slemt;  men  her  var  kun  Tale  om  en  saadan  Uret,  som 
kan  ligge  i  „misforstaaet  Iver"  og  en  „stejl  Optræden"  og 
ikke  om  andet;  og  saa  henstiller  Forfatteren  det  endda  som 
et  Spørgsmaal,  om  en  saadan  „uheldig  Optræden"  endnu 
huskes.  Jeg  maa  derfor  tilbagevise  den  ærede  Bestyrelses 
Klage  over,  at  Tidsskriftet  skulde  have  fornærmet  de  nu- 
værende Godsforvaltere. 

Red. 

Fra  Skoven. 

Statsskovbruget  og  Brændenøden.  1  min  Artikel  i 
dette  Tidsskrifts  2det  Decemberhæfte  har  jeg  bl.  a.  søgt 
at  paavise,  at  Statsskovbruget  kunde  bidrage  væsentligt  til 
at  mildne  den  herskende  Brændenød  —  vel  at  mærke  naar 
der  blev  stillet  tilstrækkelige  militære  Styrker  til  dets  Raa- 
dighed. 

Denne  Udvikling  bliver  i  samme  Nummer  af  Tidsskriftet 
imødegaaet  af  kgl.  Skovrider  Brammer,  der  er  tjenst- 
gørende i  Direktoratet.  Hr.  Brammer  læser  og  kommente,- 
rer  imidlertid  paa  min  Artikel  paa  en  Maade.  som  jeg.  for  at 
bruge  et  Udtryk  han  selv  anvender,  maa  betegne  som 
meget  tendentiøs.  Til  en  Begyndelse  lader  Hr.  Brammer 
forstaa,  at  naar  han  imødegaar  min  Fremstilling,  er  det  en 
særlig  Nedladenhed  fra  hans  Side,  da  den  er  skreven  „i  en  lidt 
pudsig-overlegen  Tone" .  Pudsigheden  skal  være  Hr.  Bram- 
mer vel  undt ;  hvad  Overlegenheden  angaar,  da  er  jeg  ked 
af  den,  men  trøster  mig  med,  at  han  i  saa  Fald  saa  vist  ikke 
giver  mig  noget  efter. 

Hvorledes  imødegaas  nu  min  Fremstilling.? 

Først  opstilles  det  som  et  omdisputabelt  Spørgsmaal,  om 
vi  har  eller  har  haft  Brændselsnød  her  i  Landet.  Hr.  Bram- 
mer maa   da   undskylde,   at  jeg   efter  dette   tillader  mig  at 

formode,  at  Direktoratet  er  mest  tilbøjelig  til  at  besvare 
Spørgsmaalet  med  et  Nej.  De  fleste  vil  sikkert  give  mig 
Medfiold,  naar  jeg  betegner  et  saadant  Standpunkt  som  mær- 
kelig livsfjernt  paa  en  Tid,  da  det  er  ganske  umuligt  paa 
langt  nær  at  tilfredsstille  Efterspørgselen  efter  Brænde, 
fivor  man  paa  Skovauktioner  kan  opleve  at  se  Klodsbunker 
af  Bøg  betalt  med  en  Gennemsnitspris  af  over  50  Kr.,  fivor 
Kulpriserne  er  saa  noget  nær  det  firedobbelte  af  Priserne 
før  Krigen,  og  fivor  Tusinder  og  atter  Tusinder  af  Hoved- 
stadens Befolkning  i  den  forestaaende  Vinter  vil  komme 
til  at  fryse,  fordi  det  under  den  herskende  Dyrtid  ikke  er  til 
at  tænke  paa  at  købe  Kul. 

Men  selv  under  Forudsætning  af.  at  det  skønnes,  at  vi 
ikke  har  Brændselsnød,  var  det  mon  saa  ikke  god  Po- 
litik ved  etfivert  Middel,  der  staar  til  Raadighed,  at  forbe- 
rede sig  paa  det  Tilfælde,  at  den  virkelig  kom.  Den  Mand 
er  saa  vist  ikke  født,  der  kan  garantere  os,  at  Kultilførselen 
ikke  en  skønne  Dag  standser.  Forholdene  er  jo  netop  ikke 
anderledes,  end  at  vi  i  et  og  alt  er  afhængige  af  de  krigs- 
førende  Magters   Forgodtbefindende. 

Hr.  Brammer  polemiserer  mod  den  af  mig  fremsatte  An- 
skuelse, at  Statsskovbruget  under  en  foreliggende  Brænd- 
selsnød, i  langt  højere  Grad  end  det  private  Skovbrug,  har 
Forpligtelse  til  at  fremskaffe  det  mest  mulige  Brænde.  Jeg 
ser  dog  vedblivende  ikke  rettere,  end  at  Statens  Domæner, 
fremfor  private  Brug.  naar  Nødstilstand  foreligger,  har  en 
ubetinget  Forpligtelse  til  at  imødekomme  Samfundets  Krav, 
saa  vidt  som  Ydeevnen  rækker. 

Hovedsagen  ved  min  Fremstilling,  at  Statsskovbruget  ved 
de  af  mig  paapegede  Forholdsregler  kunde  bidrage  væsent- 
ligt til  at  mildne  Brændenøden,  bliver,  saa  vidt  jeg  kan  se. 
ikke  bestridt  af  Skovrider   Brammer.    Derimod   drager  han 

stærkt  til  Felts  mod  Maaden,  hvorpaa  jeg  belyser  Forhol- 
det mellem  Udhugning  og  Hovedskovning,  og  dette  skal  jeg 
tillade  mig  at  gaa  nærmere  ind  paa,  dels  fordi  Spørgsmaa- 
let  har  særlig  faglig  Interesse,  dels  fordi  Hr.  Brammer  lyser 
efter  Logikken  i  min  Fremstilling. 

Ved  Hjælp  af  en  Sammenstilling  af  Hovedskovning  og 
Udhugning  i  Statsskovene  for  Aarene  1911-12  til  1915-16 
viser  jeg,  at  medens  Udhugningerne  i  1911-12  og  1912-13 
er  mindre  end  Hovedskovningen,  tiltager  Udhugningsmæng- 
den  gennem  Aarene  1913-14  til  1915-16,  indtil  den  i  sidst- 
nævnte Aar  udgør  40  pCt.*)  mere  end  Hovedskovningen. 
Idet  jeg  gaar  ud  fra,  at  det  sidste  Forhold  er  tilnærmesesvis 
rigtigt,  slutter  jeg  videre,  at  det  vil  tage  adskillige  Aar,  før 
tidligere  Tiders  Forsømmelser  kan  blive  udjævnede,  og  at 
der  saaledes  paa  een  Gang  kunde  tages  betydelige  Mængder 
ved  Udhugning.  For  at  dette  Arbejde  kan  udføres,  foreslaar 
jeg,  at  man  giver  Statsskovbruget  Militærstyrker  til  Hjælp. 

Til  Støtte  for  min  Antagelse,  at  det  ovennævnte  For- 
hold mellem  Hovedbenyttelse  og  Udhugning  er  det  tilnær- 
melsesvis rigtige,  fremfører  jeg  de  tilsvarende  Tal,  som 
jeg  har  fundet  ved  Udarbejdelsen  af  en  Tilvækstoversigt 
for  Bøg  paa  Brahetrolleborg.  Denne  Sammenlignings  Be- 
rettigelse afviser  Skovrider  Brammer  med  en  Bemærkning 
om  de  langt  gunstigere  Vækstforhold  paa  Brahetrolleborg. 
Hertil  maa  jeg  sige,  at  det  endnu  ikke  er  givet,  at  de 
gunstigere  Vækstforhold  indvirker  kendeligt  paa  Forholdet 
mellem  Hovedskovning  og  den  samlede  Udhugning.  End- 
videre skal  jeg  oplyse  om,  at  jeg  ved  Udarbejdelsen  af  Til- 
vækstoversigten udskød  nogle  Afdelinger,  der  paa  Grund 
af   særlig  gunstige   Vækstforhold   ragede   højt   op   over  det 


*)    Af   Skovrider    Brammer   rettet   til    44    pCt. 


Fra  Skoven.  1  1 

øvrige  meget  regelmæssige  Materiale.  Endelig  skal  jeg  nu 
til  yderligere  Sammenligning  anføre  tilsvarende  Tal  for  to 
sjællandske  Skovdistrikter,  offentliggjorte  i  nærværende 
Tidsskrifts  Bind  XIV  og  XXIV.  nemlig  fra: 

Petersgaard  57  pCt.  Udhugn.  og  43  pCt.  Hovedskovning 
Gjorslev  60     „  „  „  40    „ 

Brahetrolleborg  59     „  „  „41     „  '„ 

Men  siger  Hr.  Brammer,  at  dette  Forhold  skulde  gælde 
for  alle  Træarter,  er  en  meget  dristig  Slutning,  der  næppe 
vil  faa  Medhold  hos  ret  mange  Forstmænd.  „Alle  Træ- 
arter" vil  vel  i  Statsskovene,  set  i  denne  Forbindelse,  prak- 
tisk talt  sige  Bøg  og  Rødgran.  Netop  for  Rødgran  har  jeg, 
for  at  skønne  over  dette  Forhold,  flere  Gange  foretaget 
Maalinger  af  Udhugningsmassen  i  typiske  Afdelinger;  og 
efter  hvad  jeg  herigennem  har  erfaret,  er  det  indtil  videre 
min  Tro,  at  Forholdet  mellem  Hovedskovningen  og  den 
samlede  Udhugning  i  vel  behandlede  Rødgranbevoksninger 
i  60  aarig  Omdrift  ikke  vil  stille  sig  væsentlig  anderledes 
end  for  Bøg.  Hr.  Brammer  fortsætter  derefter :  „Hr.  Larsen 
har  midlertid  ogsaa  andet  Sammenligningsmateriale  til  Raa- 
dighed  osv."  Til  hele  denne  Udvikling  er  først  at  bemærke, 
at  jeg  aldeles  ikke  kommer  med  Udtalelsen :  „Jeg  kender 
flere  private  Skovbrug  osv."  paa  dette  Sted,  men  i  en  helt 
anden  Forbindelse,  og  endelig,  at  Udtrykket  „Statsskov- 
bruget som  Helhed"  beror  paa  en  Skødesløshed  fra  min 
Side.  jeg  tænkte  her  paa  de  13  Distrikter  i  I.  Kl.,  hvorom 
Talen  hele  Tiden  har  været,  hvor  det  økonomiske  Udbytte 
omhandles.  Den  letkøbte  Sejr,  Hr.  Brammer  her  vinder, 
under  jeg  ham  gerne,  navnlig  i  Betragtning  af  Metoden 
med  at  tage  en  Udtalelse  et  Steds  fra  og  sætte  den  i  en  helt 
anden  Forbindelse. 


12  Fra  Skoven. 

Endelig  drister  Hr.  Brammer  sig  til  at  paastaa,  at  naar 
jeg  i  Omtalen  af  Nettooverskuddet  af  de  13  fornævnte  Stats- 
skovdistrikter for  1911-12,  12-13  og  13-14  nævner,  at  den 
glædelige  Fremgang  dog  i  en  væsentlig  Grad  maa  tilskrives 
de  stigende  Konjunkturer  gennem  1912-13  og  13-14,  da  er 
dette  „en  fejlagtig  Oplysning,  en  tendentiøs  Fortolkning." 
Hr.  Brammer  vil  hævde,  at  de  forøgede  Indtægter  i  over- 
vejende Grad  skyldes  det  stærkt  forøgede  Udfiugningsud- 
bytte.  Jeg  ser  aldeles  ikke.  at  der  er  nogen  Uoverensstem- 
melse mellem  de  to  Udtryk!  Er  20-30  pCt.  ikke  en  væ- 
sentlig Del,  er  60-70  pCt.  ikke  en  overvejende  Del?  Det 
er  saaledes  ganske  ubeføjet  af  Skovrider  Brammer  at  bruge 
saa  stærke  Ord.  saa  meget  mere  som  han  til  Støtte  for 
sin  Paastand  kun  fremfører  Prisstigningen  paa  nogle  en- 
kelte af  de  vigtigste  Effekter.  Fyldestgørende  havde  det 
derimod  været,  om  Hr.  Brammer  for  de  paagældende  Aar 
havde  fremført  Tallene  for  Hovedskovning  og  Udhugning, 
samt  Brutto-Middelprisen  pr.  m'^  for  alle  Træarter.  At  der 
gennem  1912-13  og  13-14  fandt  en  almindelig  Prisstigning 
Sted  for  Skovens  Produkter,  tror  jeg  ikke,  Hr.  Brammer  for 
Alvor  vil  benægte,  ligesom  jeg  heri  fortrøster  mig  til  at 
faa  Medhold  hos  de  fleste  Skovbrugere.  At  Prisstigingen 
Landet  over  af  forskellige  Aarsager  imidlertid  kan  have 
været  mere  eller  mindre  stærk,  skal  jeg  være  den  sidste 
til  at  benægte. 

Endelig  maa  jeg  paa  endnu  et  Punkt  anholde  Hr.  Bram- 
mers  Maade  at  polemisere  paa.  Han  paastaar,  at  jeg  fortier, 
at  Statsskovbruget  har  haft  de  samme  vanskelige  Arbejds- 
forhold som  det  private  Skovbrug.  At  dette  har  været  Til- 
fældet, er  -i  og  for  sig  en  saa  selvfølgelig  Sag,  at  det 
ikke  skulde  være  nødvendigt  at  gentage  det  under  Omtalen 
af  Statsskovbruget.    Ikke   desto   mindre   har  jeg  gjort  det, 

idet  jeg  Side  341.  4de  Stykke,  siger:  Nu  vil  man  maaske 
spørge,  hvad  jeg  da,  under  Hensyn  til  de  ovenfor  skildrede 
uheldige  Arbejdsforhold  osv.  —  Jeg  kunde  da  her  med 
Rette  udbryde:  „dette  er  en  fejlagtig  og  tendentiøs  Paa- 
stand"' ,  saa  meget  mere  som  Hr.  Brammer  har  haft  sær- 
lig god  Tid  til  at  udarbejde  sit  Svar  og  studere  min  Artikel, 
der  blev  indsendt  til  Tidsskriftet  en  af  de  sidste  Dage  i 
Oktober,  men  af  Hensyn  til  Skovrider  Brammers  Svar  blev 
tilbageholdt  til  2det  Decemberhæfte*) 

Mit  Forslag  om  at  benytte  militær  Hjælp  behandler  Skov- 
rider Brammer  meget  haanligt,  hvilket  er  saa  meget  mær- 
keligere, som  han  samtidig  oplyser,  at  Statsskovbruget  har 
forsøgt  at  forskaffe  sig  saadan.  Hr.  Brammer  finder  dette 
meget  uheldigt  for  mig.  For  mig  synes  det  ganske  omvendt, 
idet  man  altsaa  her  giver  mig  Medhold  i,  at  Omstændighe- 
derne nødvendiggør,  at  der  fremskaffes  militær  Hjælp. 

Jeg  benytter  da  Lejligheden  til  at  hævde,  at  de  paagæl- 
dende  Statsmyndigheder  paatager  sig  et  meget  stort  Ansvar, 
naar  de,  under  de  nuværende  meget  alvorlige  Omstændig- 
heder, vedblivende  nægter  gennem  militære  Styrker  at  give 
Statsskovbruget  den  Hjælp,  som  er  ganske  nødvendig  til 
Fremskaffelsen  af  de  overordentlig  store  Brændselsmæng- 
Jer.  det  i  saa  Tilfælde  vil  kunne  yde. 

Skovrider  Brammer  slutter  med  en  aldeles  uhjemlet  Paa- 
stand om.  at  jeg  for  enhver  Pris  har  villet  Statsskovbruget 
til  Livs.  samt  nogle  lige  saa  umotiverede  Bemærkninger  om 
Mangel  paa  Standsfølelse  og  Samfølelse  mellem  danske 
Forstmænd,  hvoraf  jeg  i  ingen  Henseender  føler  mig  he- 
rørt. 


*)    Skovrider   Brammer   fik   den    10de   November   Kendskab   til 
Skovrider  Larsens  Artikel.       "  l^ed. 

Det  vilde  saa  vist  være  en  meget  farlig  Sag  for  det  danske 
Skovbrug  i  de  Tider,  vi  nu  gennemlever,  i  altfor  iøjnefal- 
dende Grad  at  stille  Standsfølelsen  og  Samfølelsen  over 
Samfundsfølelsen,  og  det  danske  Statsskovbrug  vil  næppe 
tjene  sit  eget  Bedste,  om  det  ved  at  paaberaabe  sig  Kol- 
legialitetsfølelsen  udelukker  sig  fra  enhver  sagkyndig  Kritik. 

Vilhelm  Larsen. 

Normalklup:  Model  Bauditz.  I  en  Tid,  hvor  Raa- 
materialer  og  Værktøj  er  vanskelige  at  skaffe  og  tillige 
holdes  i  en  Pris,  der  er  uforholdsmæssig  høj,  er  det  lyk- 
kedes Jagtjunker  Bauditz  for  Skovbrugets  Vedkommende 
at  faa  en  ny  Klup  frem  paa  Markedet. 

Denne  Klup  har  den  Fordel,  at  den  er  forarbejdet  af  Lan- 
dets -eget  Træ,  Æretræ,  der  er  kontroleret  og  først  efter 
en  passende  Lagring  optaget  til   Bearbejdning. 

Endvidere  er  den  uheldige  Form,  som  de  tyske  Kluppe 
har,  her  ændret  saaledes,  at  Kluppen  er  nem  at  transpor- 
tere, hvad  der  især  faar  Betydning  for  Træhandlere,  tilsyns- 
førende  Skovridere,    Planlæggere   og    Forsøgsvæsenet. 

Endelig  er  den  nye  Klup  med  Hensyn  til  Konstruktionen 
sikrere  at  bruge,  idet  Vejrliget  ikke  faar  den  Indflydelse 
som  ved  de  mere  eller  mindre  komplicerede  Kluppe,  som 
Udlandet  har  forsynet  os  med.  De  Maalekluppe,  som  hidtil 
er  bleven  brugte  i  Skovene,  lider  nemlig  af  forskellige  Fejl : 

Træet,  de  er  fabrikerede  af,  bulner  ud  i  fugtigt  Vejr  og 
trækker  sig  igen  sammen  i  tørt  Vejr.  Derfor  findes  der  ofte 
forskellige  Reguleringsmekanismer  paa  dem.  Staudingers 
Klup  har  saaledes  et  Messingprisme,  som  kan  spændes 
stærkere  eller  svagere  imod  Linealen  ved  Hjælp  af  en  Re- 
guleringsskrue.  Andre  Klupkonstruktioner  har  Fjedersyste- 
mer og  Skruer,  der  kan  virke  imod  Linealen,  og  atter  andre. 

som   f.    Eks.    den   svejtsiske   Klup,    har   slet   ingen    Regule- 
ringsmekanisme. 

I  alle  Tilfælde  gælder  det.  at  enten  gaar  Kluppen  for 
trangt,  hvad  der  er  meget  ubehageligt  og  tidsspildende  ved 
Maalingen,  eller  ogsaa  gaar  den  noget  slørt,  hvad  der 
afstedkommer  Maalefejl,  idet  Kluppen  da  altid  vil  vise  min- 
dre Diameter  af  Kævlen  eller  Træet,  end  den  burde. 


Fig.  1.  Kluppen  klar  til  Brug. 


Jagtjunker  Bauditz  har  nu  imidlertid  sidste  Aar  konstru- 
eret sin  Normalklup  efter  et  helt  nyt  System:  Muffen  paa 
det  løse  Ben  har  ingen  Understykke  og  er  noget  smallere 
end  Linealen.  Idet  Haanden  omfatter  Muffen  og  Linealen, 
holder  den  Muffens  Bagstykke  stramt  til  Linealens  Over- 
kant; det  løse  Ben  faar  derved  altid  sin  nøjagtige  Stilling 
under  Maalingen  vinkelret  paa  Linealen,  naar  da,  selvføl- 
gelig,   Kluppen  er    lavet   'nøjagtig.      Muffen  vi!   altid  glide 

let  paa  Linealen,  idet  Gnidningen  er  indskrænket  til  det 
mindst  mulige;  Vejrligets  Fugtighed  faar  ingen  Indflydelse 
paa  Kluppens  Nøjagtighed  og  Letbevægelighed. 

For  at  Muffens  Rygside  ej  skal  kunne  fjerne  sig  fra  Li- 
nealens Overkant,  naar  Maaleren  ej  passer  paa,  d.  v.  s.  ved 
skødesløs  Maaling,  hvad  der  vilde  forvolde  Aflæsning  af  en 
mindre  Diameter  end  den  sande,  er  der  forneden  paa  Muf- 
fen anbragt  en  Sikring  af  Messing,  med  en  FriktionsruUe, 
der  glider  langs  Linealens  Underkant. 


Fig.2.   Kluppen   i  sammenfoldet  Stand. 

Enhver,  der  bruger  Klup,  ved,  hvor  megen  Besvær  det 
volder  at  transportere  en  Klup  med  faste  Ben.  Den  kom- 
mer paa  tværs  alle  Vegne,  naar  man  skal  ud  og  ind  af  en 
Jærnbanekupe ;  ogsaa  paa  Vogn  er  den  som  oftest  i  Vejen. 
Kluppen  faar  jævnlig  under  Transporten  Knubs,  der  let  kan 
skade  den.  Derfor  er  det  faste  Ben  paa  den  nye  Klup  til 
at  lægge  ned  langs  Linealenis  Overkant,  naar  Kluppen 
transporteres;  den  kan  da  let  anbringes  i  et  vandtæt  Lær- 
redshylster,  som  tillige  skærmer  den  imod  Knubs*).  Skal 
Kluppen  bruges,  er  Benets  vinkelrette  Stilling  imod  Line- 
alen sikret  ved  en  Skrueanordning,  der  er  absolut  betryg- 
gende. 

Der  er  ganske  vist  ogsaa  tidligere  konstrueret  Kluppe, 
som  er  til  at  folde  sammen.  Her  kan  eksempelvis  nævnes 


*)  Det  løse  Ben  med  Muffen  tages  da  af  Linealen  og  anbringes 
i   Hylsteret  ved  Siden  af  denne. 

Lutkens  Saksklup.  Denne  fjedrer  imidlertid  for  meget  under 
Brugen  og  skal  i  hvert  Fald  bruges  med  største  Omhygge- 
lighed. Man  har  andre  Kluppe,  hvor  Benene  kan  dreje 
sig  om  en  Tap  og  lægges  ned  langs  Linealens  Overkant ; 
de  sikres  i  opslaaet  Tilstand  ved  en  Messingstift,  som  stik- 
kes ind  i  Huller  i  Træet.  Men  Huller  og  Stifter  slides  i 
Tidens  Løb,  det  hele  vakler  da,  og  Maaleapparatet  bliver 
unøjagtigt.  Disse  Fejl  er  undgaaede  ved  Bauditz's  Nor- 
malklup. 

Denne  sidste  er,  for  det  faste  Bens  Vedkommende,  ind- 
stillelig paa  nøjagtig  ret  Vinkel,  eller  den  kan  indstilles 
saaledes,  at  begge  Bens  Retningslinier  er  parallele,  ved  at 
der  er  indskudt  en  lille  Gummipude  imellem  Linealen  og 
det  faste  Bens  Basis.  Derved  opnaas,  at  selv  om  Kluppens 
Træværk  slides  eller  kaster  sig,  kan  den  altid  indstilles 
nøjagtig  igen. 

Endelig  kan  bemærkes,  at  Kluppen  er  nem  at  reparere, 
hvis  den  har  taget  Skade. 

Ved  en  foreløbig  Prøve,  der  blev  foretaget  med  Jagt- 
junker Bauditz's  let  transportable  Skovklup  sammenlignet 
med   Eschers   Kuberingsklup,   fremkom   følgende   Resultat: 

1.  Ved  Maaling  af  et  Parti  (25  Stkr.)  Bøgekævler*)  (til 
Sveller)  5.2  m  lange  og  med  Diametre  mellem  29  og  45 
cm  fandtes  ved  korsvis  Klupning  med 

Bauditz's  Klup  Eschers  Kuberingsklup 

10.90   m\  10.94   m\ 

Ved  Middelfejlberegningen,  der  foretoges  efter  Nyholms 
Fejllære  for  Skovbrugere  1914,  Side  3,  gav 


*)   Kævlerne  var  meget  uregelmæssige  af  Form  og  laa  delvis  i 

høj   Bøgeopvækst,   hvad  der  ej  gjorde  det  lettere  for  Kluppen  at 
arbejde. 

Tidsskrift  for  Skovvæsen   XXIX,  A.  2 

Bauditz's  Klup  Eschers  Kuberingsklup 

Mf.   -  0.00103.  Mf.   =  0.01541. 

2.  Ved  Klupning  af  3  Rækker  Rødgran  (61  Stammer) 
med  Diametrene  fra  14  til  53  cm  fandtes  ved  enkelt  Klup- 
ning med 

Bauditz's  Klup  Eschers  Kuberingsklup 

0.4518  m^  Grundflade.  0.4619  m"  Grundflade. 

/.  R.   Find. 

Skovfrø  i  1916 — 17.  Det  maa  destoværre  straks  siges, 
at  det  ej  ser  lysteligt  ud  paa  Skovfrømarkedet  i   Aar. 

Mange  Frøsorter  kan  slet  ikke  faas  i  Aar,  og  af  andre 
findes  der  kun  yderst  begrænsede  Mængder  paa  Markedet. 
En  Del  af  det  Skovfrø,  der  kommer  frem  i  Aar,  er  ej  af 
Høst  1916,  men  er  dog  absolut  brugbart.  Spireevnen  er 
vel  nok  gaaet  nogle  Procent  ned,  men  saa  maa  man  saa 
lidt  tykkere,  end  man  ellers  plejer.  For  øvrigt  kan  ve!  nok 
i  Almindeligfied  siges,  at  de  fleste  saar  for  tæt,  hvad  der 
er  uheldigt,  blandt  andet  fordi  Kimbladskimmelsvampen 
derved  rigtig  kan  komme  til  at  virke  paa  de  unge  Planter 
i  Frøbedene ;  det  er  absolut  ikke  økonomisk  at  lade  denne 
Svamp  besørge  Udtyndingen  i   Frøbedene. 

Udlandet,  og  her  er  særlig  Tale. om  Tyskland,  mangler  i 
høj  Grad  Olier  til  teknisk  Brug;  derfor  bruges  der  meget 
store    Mængder   af   olieholdigt   Skovfrø    i    Oliepresserne. 

Hvad  Naaletræfrøsorterne  angaar,  kan  følgende  bemær- 
kes: Straks  i  Efteraaret  hed  det  sig,  at  Ædelgranen  vilde 
give  en  ganske  god  Høst  af  godt  Frø ;  men  saa  kom  der 
endelig  Besked  om,  at  der  absolut  intet  kunde  faas  fra 
Udlandet.  Ædelgranfrø  presses  der  Terpentin  af  til  tek- 
nisk Brug,  saa  der  bliver  absolut  Udførselsforhindring 
for  det. 

Kaukasusædelgran  ( Abies  Nordmannianaj  kan  overho- 
vedet ikke  skaffes,  saa  længe  Krigen  varer. 

Straks  i  Foraaret  1916  kom  der  Forespørgsel  til  Dan- 
mark, om  vi  kunde  udføre  Frø  af  Østerrigsk  Fyr  til  Tysk- 
land, hvad  vi  naturligvis  ej  kunde.  Frøene  skulde  bruges 
til  Oliepresserne,  og  i  hele  Mellemeuropa  er  alt  Frø  af 
denne  Træart  beslaglagt  til  Oliefabrikation.  Denne  Frøsort 
udgaar  derfor  af  Markedet. 

Bjærgfyr  af  dansk  Avl  kan  leveres  i  Aar. 

I  Sverrig  findes  der  gode  Beholdninger  af  Skovfyrrefrø. 
Der  er  ganske  vist  i  Sverrig  Udførselsforbud  for  Skov- 
fyrrefio:  men  der  gives  glat  væk  Dispensation  fra  For- 
buddet, saa  svensk  Skovfyrrefrø  vil  komme  frem  i  Aar., 

Cembrafyr  kan  ikke  leveres ;  de  store,  olieholdige  Frø 
bruges  til  Oliepresning  m.  m.  Det  samme  gælder  for 
Weymouthsfyrrefro  fra  Mellemeuropa. 

Douglasgranen  har  givet  en  god   Koglehøst  i   Aar. 

Frø  af  almindelig  Lærk  tilbydes  ej  i  Aar  fra  Udlandet; 
dog  kan  der  eventuelt  fremskaffes  mindre  Partier  hertil 
fra  Tyrol. 

Japansk  Lærk  (Larix  leptolepis)  har  i  Aar  givet  en  god 
Koglehøst. 

Rødgranen  har  i  Schwarzwald  og  Thiiringen  ansat 
mange  Kogler  i  Aar;  men  det  kniber  stærkt  med  Ar- 
bejdskraften,  saa   Prisen   paa   Frøet   bliver   høj. 

Sitkagranen  har  i  Aar  mange  Kogler,  og  der  bliver  vist- 
nok rigeligt  Frø  af  disse. 

Frø  af  Hvidgian  er  der  rigeligt  af  tilstede  her  i  Landet; 
vel   er   det   fjorgammelt   Frø,    men   udmærket   brugeligt. 

Dette  er.  hvad  der  i  store  Træk  kan  anføres  for  Naale- 
træfrøets   Vedkommende.    Om   Løvtræfrøet   kan   meddeles: 

Bøgeolden  findes  slet  ikke  i  Aar;  der  har  ingen  Olden 
været  paa  Træerne. 

Tyskland  opkøber  Agern  i  stor  Maalestok.  Det  er  Cikorie- 
fabrikkerne, som  aftager  alt,  hvad  der  kan  skaftes.  Hol- 
land ventede  at  kunne  levere  Agern  til  meget  høj  Pris  til 
Udsæd,  men  der  er  nu  absolut  Udførselsforbud  der. 

Man  ved  ej,  om  Agern  af  Rødeg  (Qvercus  rubra)  er  ind- 
befattet i  Udførselsforbuddet,  men  selv  om  disse  Agern  maa 
udføres,  bliver  Prisen  dog  meget  høj  paa  Grund  af  den 
manglende  Arbejdskraft. 

Løn  (Ær)  gav  rigelig  Avl  af  Frø  i  Fjor ;  i  Aar  er  der 
intet  paa  Træerne. 

Lindefrøet  opkøbes  i  Tyskland  til  Oliepresning,  til  tek- 
nisk  Brug,    saa   vi    faar   intet   hertil    til    Udsæd. 

Frugtkerner  gælder  det  samme  om  for  Tysklands  Ved- 
kommende ;  Frankrig  og  Italien  vil  overhovedet  ej  udføre 
disse.  Ej  engang  de  strengeste  „Klausuler"  kan  hjælpe  her; 
man  er  bange  for,  at  Kernerne  alligevel  ad  Omveje  skal  naa 
ind  i  Fjendens  Land. 

Dette  er  i  store  Træk,  hvad  der  kan  siges  om  Skov- 
frømarkedet her  i  Landet  for  Sæsonen   1916-17. 

Moralen  er,  at  Forbrugerne  absolut  bør  bestille  deres 
Frø  straks  og  ej  vente  til  i  sidste  Øjeblik,  thi  —  saa  er 
Beholdningerne  optagne  og  Planteskolerne  vil  staa  tomme 
for  Frøbedenes  Vedkommende. 

N.  P.  A.  Bauditz. 

Maksimalpriserne  og  Befolkningen.  Bemærkninger 
til  Indenrigsministerets  Bekendtgørelse  af  Ilte  December 
1916  om   Maksimalpriser  for  visse   Brændselseffekte-r. 

I  et  Dagblad  saa  jeg  forleden  citeret  følgende  efter  „Uge- 
skrift for  Landmænd"    angaaende  ovennævnte  ministerielle 

Bekendtgørelse      „ da   det   ved    Maksimalprisen     paa 

Brænde  afstedkomne  Tab  væsentlig  falder  paa  Folk,  der 
kan  bære  det,  har  man  vel  Lov  til  at  slutte,  at  denne  Maksi- 
malpris næppe  vil  blive  modtaget  med  en  saa  haard  Kritik, 
som  flere  af  de  andre  Maksmalpriser  har  været  Genstand 
for" . 

Det  turde  dog  være  et  Spørgsmaal,  om  ovennævnte 
Slutning  vil  kunne  fri  Ministeriets  Bekendtgørelse  fra  Kritik. 

Dette,  at  Skovejeren  formenes  at  have  Raad  til  at  bære 
det  ham  ved  Maksimalprisen  paaførte  Tab,  skal  jeg  ikke 
gaa  nærmere  ind  paa-,  jeg  er  ikke  Skovejer;  men  for  øvrigt 
synes  mig  Skovejeren  ganske  godt  bebyrdet  i  Forvejen 
gennem  de  store  Skatter  og  Afgifter  til  Stat  og  Kommune, 
Auktionsgebyr,  stigende  Arbejdsløn  og  Dyrtidstillæg ;  men 
har  for  Resten  ikke  en  stor  Del  af  Landmændene  Raad  til 
at  bære  de  paa  deres  Erhverv  hvilende  Maksimalpriser? 

For  at  en  Maksimalpris  paa  Brænde  skal  have  Beretti- 
gelse, er  det  imidlertid  ikke  nok,  at  den  ene  Part,  Pro- 
ducenten, siges  at  kunne  bære  de  hermed  forbundne  Tab 
og  Ulæmper;  det  vigtigste  er  dog,  at  der  herved  skabes 
Adgang  for  den  mindre  bemidlede  Del  af  Befolkningen  i 
By  og  paa  Land  til  at  kunne  skaffe  sig  Brændsel  til  nogen- 
lunde rimelig  Pris;  og  dette  kan  jeg  ikke  indse  er  op- 
naaet  ved  Ministeriets  Bestemmelser. 

Ser  man  paa  Forholdet  i  København  og  de  store  Provins- 
byer, saa  er  Forbrugeren  her  saa  godt  som  helt  henvist 
til  Brændehandlerne ;  han  kan  ikke  som  paa  Landet  og  i 
Smaabyerne  forsyne  sig  direkte  fra  Skoven  og  oparbejde 
Brændet  ved  sin  Bolig;  og  da  der,  saa  vidt  mig  bekendt, 
ikke  samtidig  er  lagt  Maksimalpris  paa  Brænde  færdigt 
til   Brug.  maa  Forbrugeren  betale,  hvad   Brændehandlerne 

forlanger,  og  det  bliver  dem,  der  høster  Fordelen  af  Maksi- 
malpriserne. 

For  Forbrugeren  paa  Landet  og  ti!  Dels  i  de  mindre  Byer 
stiller  Forholdet  sig,  som  ovenfor  nævnt,  gunstigere,  i  alt 
Fald  i  Skovegnene ;  men  der  kommer  her  den  meget  uhel- 
dige Omstændighed  til,  at  det  i  det  store  og  hele  ikke  er  de 
Brændselseffekter,  som  i  Henhold  til  Ministeriets  Bekendt- 
gørelse skal  være  Genstand  for  Salg  til  Maksimalpris,  der 
købes  af  den  mindre  bemidlede  Befolkning;  hvad'  denne 
særlig  bruger  af  Bøgebrændet  er  Kvas,  Udhug  og  Rafter 
(Stænger). 

Mellem  „Maksimaleffekterne"  staar  ganske  vist  opført 
Bøgeknippel  og  Brænde  af  Naaletræ,  hvilket  maa  henregnes 
til  det  billigere  Brændsel;  men  da  disse  Effekter  paa  mange 
Distrikter  kun  er  Genstand  for  Aflægning  i  ringe  Omfang, 
og  ofte  slet  ikke  opskoves  —  noget  lignende  gælder  Klods- 
bunker af  Bøg  — ,  saa  bliver  der  tilbage  kun  Bøge-Klov 
og  -Fagotter  samt  Knudebrænde,  hvilket  sidste  Sortiment  i 
Almindelighed  kun  udgør  en  ringe  Del  af  den  samlede  Bøge- 
skovning. Men  Bøge-Klov  og  -Fagot  er  ikke  Smaamandens 
Brændsel,  det  er  nærmest  Luksusvarer;  og  de  Købere,  som 
bruger  dette  Brændsel,  har  vist  i  de  fleste  Tilfælde  Raad 
til  at  give  det  Par  Kroner  mere  pr.  Rummeter,  som  den 
almindelige  Salgspris  er. 

Med  Hensyn  til  Fordelingen  af  „Maksimalbrændet"  til 
Forbrugerne  saa  vil  det  gaa  her  som  ved  lignende  Tilfælde: 
den,  som  kommer  først  til  Mølle,  faar  først  malet ;  den  vel- 
havende og  større  Forbruger  vil  let  faa  en  uforholdsmæssig 
Andel  af  de  udbudte  Effekter  i  Sammenligning  med  Smaa- 
manden.  Det  kan  ikke  blive  Skovdistrikternes  Sag  at  fore- 
tage en  retfærdig  Fordeling;  alle  har  Adgang  til  at  købe.  og 
den,  der  kommer  først,  faar  først. 

For  at  forhindre  dette  for  Smaamanden  uheldige  Forhold 
synes  jeg,  det  havde  været  heldigt,  om  der  i  Ministeriets 
Bekendtgørelse  havde  været  medtaget  en  Bestemmelse  om, 
at  Kommunerne  havde  Forkøbsret  til  „Maksimalbrændet" . 
Naar  de  forskellige  Købere  havde  opgivet  til  Kommunen, 
hvor  meget  de  ønskede,  kunde  Kommunalbestyrelsen  der- 
efter udskyde  de  Købere,  som  man  mente  var  uberettigede 
til  at  komme  i  Betragtning  paa  Grund  af  gode  økonomiske 
Forhold. 

Jeg  er  dog  tilbøjelig  til  at  mene,  at  en  saadan  Forkøbsret 
for  Kommunen  ikke  alene  skulde  gælde  til  de  i  Ministeriets 
Bekendtgørelse  anførte  Effekter  inden  for  det  Omfang,  i 
hvilket  disse  aflægges  paa  de  forskellige  Skovdistrikter,  men 
ogsaa  til  de  forannævnte  billigere  Brændselseffekter.  Det 
vilde  ganske  vist  være  vanskeligt  at  fastslaa  almindelige 
Maksimalpriser  for  disse  Effekter,  da  Aflægningen  er  meget 
forskellig  inden  for  de  forskellige  Landsdele,  ja  fra  Distrikt 
til  Distrikt ;  men  med  nogen  Imødekommenhed  fra  begge 
Sider  vilde  det  ved  Forhandling  mellem  de  paagældende 
Skovdistrikter  og  Kommuner  vist  ikke  være  umuligt  at 
faa  fastslaaet  Gennemsnitspriser  for  saadanne  Effekter,  sva- 
rende omtrentlig  til   Priserne   inden    Krigens   Udbrud. 

I  Forbindelse  hermed  kunde  der  maaske.  i  Lighed  med. 
hvad  der  finder  Sted  for  Landbrug  og  Fiskeri,  blive  Tale 
om  en  Refusion  fra  Staten  til  Skovejerne;  eller  var  der 
ikke  her  en  Lejlighed  for  Staten  til  at  ophæve  Gebyret  for 
Skovauktionerne  ? 

Selv  om  de  i  Ministeriets  Bekendtgørelse  opførte  Priser 
for  adskillige  Skovdistrikters  Vedkommende  ikke  kan  siges 
at  ligge  meget  under,  hvad  der  opnaaedes  inden  Krigen, 
ja  for  adskillige  sjællandske  Distrikters  Vedkommende  vel 
meget   over,    naar   man    erindrer   de   forskellige    Udtalelser 

fra  disse  om  de  store  Vanskeligheder  ved  at  sælge  Bøge- 
brænde, saa  havde  det  maaske  været  det  retfærdigste  at 
have  mindst  2  Maksimalpriser  for  samme  Effekt ;  jeg  mener 
at  have  set  noget  lignende  foreslaaet  m.  H.  t.  Maksimalpris 
paa  Kartofler. 

Foruden  det  direkte  Tab  har  Bestemmelsen  om  Maksimal- 
priser ogsaa  medført  forskellige  Ulæmper  for  Producen- 
ten. Bekendtgørelsens  §  3,  2det  Stykke,  kan  medføre,  at 
der  kan  blive  Vanskeligheder  med  Hensyn  til  Rekvisition 
af  Skovauktioner  og  disses  Afholdelse  inden  for  en  rimelig 
Tid ;  man  kan  blive  forhindret  i  at  medtage  saadanne  „Mak- 
simaleffekter" til  Auktion,  som  der  ikke  har  været  videre 
Efterspørgsel  efter;  og  det  har  vist  sig,  at  de  forskellige 
Myndigheders  Opfattelse  af  ovennævnte  Paragraf  divergerer 
en  Del. 

Underhaandssalg  af  „Maksimaleffekter"  til  fri  Pris  er 
udelukket,  selv  om  Halvdelen  af  et  Distrikts  Effekter  af 
denne  Slags  bevislig  er  solgt  til  Maksimalpris. 

Det  fremgaar  ikke  af  Ministeriets  Bekendtgørelse,  hvor- 
ledes man  skal  forholde  sig,  naar  en  Skovejer  har  flere 
Skovdistrikter,  om  det,  der  sælges  paa  det  ene  Distrikt  til 
Maksimalpris,  kan  influere  paa,  hvad  der  udbydes  paa  det 
andet;  rimeligvis  har  det  været  Ministeriets  Mening,  at 
der  kun  regnes  med  Salget  inden  for  det  enkelte  Distrikt. 

Skulde  det  ske,  at  vi  ogsaa  til  næste  Vinter  har  Maksimal- 
pris paa  Brænde,  var  det  ønskeligt,  om  Ministeriets  Be- 
kendtgørelse af  Ilte  December  1916  blev  underkastet  en 
Revision.  H.  C.  T.  V.  Nielsen. 

Maksimalpriserne  og  Brændeskovningens  Om- 
fang. Indenrigsministeriets  Bekendtgørelse  af  11  te  De- 
cember   1916    har    fremkaldt    nogen    Nervøsitet    hos    Skov- 

brugere;  og  denne  fører  Tanken  hen  imod  den  Mulighed 
at  indskrænl^e  Skovningen  af  Brænde.  En  saadan  Virk- 
ning vilde  ikke  blot  gaa  imod  den,  som  er  tilsigtet  ved  Mi- 
nisteriets Bestemmelser,  men  ogsaa,  hvis  disse  har  været 
nødvendige  for  Samfundet,  stride  imod  Samfundets  Inter- 
esser. 

Der  foreligger  ingen  Oplysninger  om  eller  Tegn  paa.  at 
man  i  Indenrigsministeriet  eller  i  Prisreguleringskommis- 
sionen  har  regnet  med  den  Ejendommelighed  ved  Skov- 
bruget, at  Produktionen  uden  synderlig  Vanskelighed  kan 
indskrænkes:  Træerne  bliver  ved  at  vokse,  selv  om  de 
kommer  til  at  staa  1  eller  2  Aar  for  længe;  Indtægterne  af 
Skoven  er  i  mange  Tilfælde  aldeles  ikke  nogen  øjeblikkelig 
Livsbetingelse  for  Ejeren,  man  kan  godt  vente  et  Aarstid 
eller  to  paa  en  kendelig  Del  af  dem ;  og  netop  i  Aar,  da 
der  er  knapt  med  Arbejdskraft,  falder  det  særlig  let  at  ind- 
skrænke Skovningen.  Vel  har  Skovbruget  tjent  ekstraordi- 
nært i  Krigsaarene,  men  dog  ikke  særlig  stærkt:  der  har, 
som  ogsaa  udtalt  fra  anden  Side,  været  en  nogenlunde 
almindelig  Tilbøjelighed  til  at  holde  igen  paa  de  stigende 
Brændepriser.  Naar  nu  Maksimalprisbestemmelserne  brin- 
ger Skovens  Fortjeneste  til  at  svinde,  maaske  endda  for- 
svinde, samtidig  med,  at  der  af  Brændehandlere  og  Træ- 
varefabrikker tjenes  særlig  stærkt  paa  Brænde,  saa  er  det 
forstaaeligt,  at  Skovbrugernes  Tanker  søger  hen  imod  en 
formindsket  Brændeskovning  som  en  Mulighed. 

Jeg  tror,  at  man  gør  klogt  i  at  regne  med  disse  Forhold, 
inden  man  bliver  tvunget  dertil.  Derfor  skal  jeg  nævne 
nogle  af  de  Punkter,  paa  hvilke  Nervøsiteten  synes  at  gøre 
sig  gældende. 

En  Skovbruger  nærer  Frygt  for,  at  Begrebet  „Forbruger" 
(Bestemmelsernes  §  3,  2det  Stykke)  skal  blive  fortolket  til 

Ugunst  for  Skoven.  Efter  min  Mening  kan  dette  Ord  over- 
hovedet kun  fortolkes  paa  een  Maade :  En  „Forbruger"  af 
Brænde  er  den,  der  brænder  Træet,  i  Modsætning  til  den, 
der  sælger  Træet  videre ;  Ministeriets  Bestemmelser  giver 
aldeles  ingen  Antydning  af,  at  der  skulde  være  Forskel  paa, 
om  Træet  brændes  i  en  Kakkelovn  eller  et  Komfur,  under 
en  Bagerovn  eller  en  Dampkedel,  i  en  Teglovn  eller  i  en 
Kulmile. 

En  anden  Skovbruger  er  standset  ved  de  Vanskeligheder, 
dier  kan  følge  af,  at  Ministeriets  Bestemmelser  er  formede 
efter  Statsskovenes  Sorteringsreglement,  medens  man 
mange  Steder  i  Privatskovene  sorterer  paa  anden  Maade : 
Skal  man  nu  følge  Ministeriets  Dimensions-  og  Kvalitets- 
bestemmelser for  overhovedet  at  faa  Tilladelse  til  at  sælge 
ved   Auktion  til   fri   Pris? 

Jeg  har  ingen  Grund  til  at  tro,  at  Indenrigsministeriet 
eller  Prisreguleringskommissionen  har  ønsket  at  gribe  ind 
i  Skovbrugets  Effektaflægning;  og  jeg  tvivler  meget  om,  at 
Skovbruget  vilde  opnaa  noget  som  helst  ved  at  fremkalde  en 
Fortolkning  af  dette  Punkt.  Som  jeg  tidligere  har  udtalt,  maa 
man,  efter  min  Opfattelse,  tale  sig  til  Rette  med  den  sted- 
lige Auktionarius  om  dette  som  om  de  fleste  andre  herhen 
hørende  Forhold.  Men  jeg  maa  ligeledes  gentage,  at  Mini- 
steriets Bestemmelser  kun  gælder  favnsat  Bøgebrænde 
over  5  cm,  bunkelagt  Bøgebrænde  over  15  cm  og  favnsat 
Fyrre-  og  Granbrænde  over  6  cm.  Det  vilde  efter  min  Me- 
ning være  i  Bestemmelsernes  Aand,  om  man  ved  Fast- 
sættelsen af  de  Mængder,  der  omtales  i  §  3,  Stk.  1  og  2, 
slog  alt  favnsat  Bøgebrænde  over  5  cm  sammen  i  Mod- 
sætning til  at  holde  de  4  i  §  1  nævnte  Effekter  hvert 
for  sig;  herved  kom  man  i  alt  Fald  ud  over  Vanskelighe- 

derne  ved  at  sortere  efter  andre  Dimensionsgrænser  end 
de  i    §    1    nævnte. 

Endelig  skal  jeg  nævne  den  Vanskelighed,  der  ligger  i, 
at  Ministeriets  Bestemmelser  forudsætter  en  skarpere 
Grænse  mellem  Gavntræ  og  Brændsel  end  den,  man  har 
der.  hvor  man  ser  sin  Fordel  ved  at  sælge  til  Forbrugere 
af  Brænde,  som  ønsker  i  en  og  samme  Rummeter  at  faa 
baade  Brænde  og  nogle  Stkyker,  af  hvilke  de  selv  kan  lave 
Træsko  ell.  lign.  Heller  ikke  her  ser  jeg,  at  en  almengyldig 
Fortolkning  skulde  være  mulig.  Derimod  synes  det  mig 
ikke  blot  muligt,  men  endog  sandsynligt,  at  man  maa  kunne 
gøre  Sagens  Sammenhæng  klar  for  den  stedlige  Auktiona- 
rius; han  er  vist  i  Regelen  godt  kendt  med  Befolkningens 
Levevis  paa  Egnen. 

Det  vil  alt  i  alt  sikkert  være  baade  i  Skovbrugets  og  i 
Brændeforbrugernes  Interesse,  at  Ministeriets  Maksimal- 
prisbestemmelser underkastes  en  Revision,  saaledes  som 
Skovrider  Nielsen  foreslaar  det  i  foranstaaende  Artikel ;  og 
det  tør  vel  ventes,  at  Skovbruget  vil  blive  repræsenteret  ved 
en  saadan  Revision. 

C.   V.  Pryfz. 

Statsskovbruget  og  Brændenøden.    Et  Gensvar. 

Efter  Karakteren  af  Skovrider  Larsens  Angreb  paa  Stats- 
skovbruget i  hans  Artikel  i  2det  Decemberhæfte  kunde  man 
maaske  ikke  vente,  at  han  med  Anstand  og  i  god  Orden 
vilde  foretage  det  haardt  fornødne  Tilbagetog;  men  jeg  havde 
dog  tænkt  mig  den  Mulighed,  at  han  vilde  have  fundet  det 
passende  at  udtale  sin  Beklagelse  af,  at  han  havde  beskyldt 
Direktøren  for  Statsskovbruget  for  at  have  været  med  til 
..at  skubbe  Ansvaret  fra  sig  og  over  paa  andre" .  efter  at  han 
var  bleven   klar  over,    at   denne   Beskyldning   hvilede   paa 

ganske  fejlagtige,  frit  opfundne  Forudsætninger;  men  nej, 
Hr.  Larsen  synes  uanfægtet  af  denne  Blamage. 

Jeg  skal  straks  konstatere,  at  der  lige  saa  lidt  i  Hr.  Lar- 
sens anden  som  i  hans  første  Artikel  findes  noget  som  helst 
—  hverken  Tal  eller  andre  Oplysninger  —  der  kan  underbygge 
eller  retfærdiggøre  hans  Beskyldning  mod  Statsskovbruget 
for  at  have  forsømt  dets  Pligt  under  Brændenøden ;  af  den 
Omstændighed,  at  han  nu  lægger  Ansvaret  for,  at  der  ikke 
er  skaffet  militær  Hjælp  til  Skovningen,  paa  andre  Myn- 
digheder end  Statsskovbrugets  Administration,  kan  vel  der- 
imod udledes,  at  han  i  Virkeligheden  er  naaet  til  Erken- 
delse af,  at  hans  Angreb  har  været  uberettiget;  thi  denne 
militære  Hjælp  var  jo  det  eneste  Middel,  han  kunde  anvise 
Statsskovbruget  til  yderligere  Fremme  af  Skovningen. 

Hr.  Larsen  vilde  dog  vist  have  staaet  sig  ved,  om  han  i  Ste- 
det for  kun  at  indrømme  en  enkelt  „Skødesløshed"  i  sin 
første  Artikel,  havdfe  gjort  Skridtet  fuldt  ud  og  erkendt,  at 
han  helt  og  holdent  havde  taget  fejl ;  det  vilde  have  været 
en  formildende  Omstændighed,  selv  om  denne  Fejltagelse 
mundede  ud  i  et  groft  Angreb  paa  andres  Arbejde.  Men  i 
Stedet  forøger  Hr.  Larsen  endda  Antallet  af  sine  løse  Paa- 
stande, hvilket  nøder  mig  til  at  fremkomme  med  et  Gensvar. 
Jeg  skal  forsøge  at  være  saa  kortfattet  som  muligt. 

Jeg  har  i  min  første  Artikel  (Side  343,  1ste  Stykke) 
skrevet,  at  man  kan  vel  disputere  om,  hvorvidt  vi  har  eller 
har  haft  virkelig  „Brændselsnød"  her  i  Landet;  denne 
ganske  neutrale  Bemærkning  benytter  Hr.  Larsen  til  —  paa 
nu  kendt  Vis  —  at  „formode"  et  eller  andet  om  Direktora- 
tets Standpunkt  og  til  at  betegne  dette  selvlavede  Stand- 
punkt som  „livsfjernt" ,  idet  han  dertil  søger  at  hæfte  Ind- 
trykket  af   „Tusinder   og    atter   Tusinder   af    Hovedstadens 

Befolkning" ,  der  „i  den  forestaaende  Vinter  vil  komme  til 
at  fryse" .  Det  forekommer  mig,  at  Hr.  Larsen  her  paany 
er  foT  langt  ude. 

Jeg  har  ikke,  som  Skovrider  Larsen  vil  give  det  Udse- 
ende af,  nægtet  Statsskovbrugets  ubetingede  Forpligtelse 
til  under  en  Brændselsnød  at  imødekomme  Samfundets 
Krav,  saa  vidt  Ydeevnen  rækker;  jeg  har  tværtimod  frem- 
hævet (Side  343,  1ste  Stykke),  at  den  moralske  Pligt  i 
saa  Fald  er  saa  afgørende,  at  den  maa  blive  nogenlunde  ens 
for  alle,  for  Privatskovbrug  saavel  som  for  Statsskovbrug. 

Hr.  Larsen  fortsætter:  „Hovedsagen  ved  min  Fremstil- 
ling, at  Statsskovbruget  ved  de  af  mig  paapegede  For- 
holdsregler kunde  bidrage  væsentlig  til  at  mildne  Brænde- 
nøden,  bliver,  saa  vidt  jeg  kan  se,  ikke  bestridt  af  Skov- 
rider Brammer."  Jeg  tilstaar,  at  jeg  ikke  forstaar  Menin- 
gen hermed.  Jeg  har  vist.  at  Statsskovbruget  under  de  givne 
Forhold  har  gjort,  hvad  gøres  kunde,  og  at  Hr.  Lar- 
sens Paastand  om  det  modsatte  havde  sit  Udspring  i  Uvi- 
denhed om  Sagen,  parret  med  Tendens;  endelig  har  Hr. 
Larsen  jo  da  kun  paapeget  een  Forholdsregel  til  at  komme 
ud  over  det  døde  Punkt:  den  forud  forgæves  søgte  mili- 
tære Arbejdskraft! 

Hr.  Larsen  vilde  svært  gerne  (Side  11)  give  det  Udse- 
ende af,  at  jeg  skulde  have  handlet  mindre  korrekt  ved 
at  tage  en  Udtalelse  af  ham  et  Steds  fra  og  sætte  den  i 
en  helt  anden  Forbindelse;  det  skal  ikke  lykkes  ham  at 
faa  noget  ud  af  dette  Forsøg  paa  at  forvirre  Begreberne 
og  føre  Krigen  over  paa  min  Grund ;  jeg  overlader  trøstigt 
til  Læserne  at  afgøre,  om  det  har  nogen  som  helst  Be- 
tydning med  Hensyn  til  Meningen,  hvorvidt  de  to  paa- 
gældende Udtalelser  af  Skovrider  Larsen  har  staaet  det 
ene  eller  det  andet  Sted  (se  Side  341  og  Side  351). 

For  øvrigt  maa  jeg  med  Hensyn  til  det  rette  Forhold  mel- 
lem Hovedskovning  og  Udhugning  stadig  hævde,  at  det  maa 
tilkomme  Skovrider  Larsen  at  bevise,  at  det  af  ham  frem- 
førte Materiale  fra  Brahetrolleborgs  gamle  Bøgeskov  har 
almindelig  Gyldighed,  forinden  han  kan  tillade  sig  at  bruge 
det  som  Støtte  for  et  Angreb  paa  Statsskovbrugets  Bestands- 
pleje. 

Skovrider  Larsen  har  (Side  339)  skrevet  om  de  13  nor- 
male Statsstovdistrikters  stærkt  stigende  Nettooverskud  i  Fi- 
nansaarene  1911-12,  1912-13  og  1913-14,  at  Fremgangen 
Jor  en  væsentlig  Del*)  maa  tilskrives  de  stigende  Konjunktu- 
rer paa  Skovprodukter" ,  og  han  beklager  sig  nu  over,  at 
jeg  har  kaldt  denne  Forklaring  fejlagtig  og  tendentiøs ;  det 
klæder  nu  for  det  første  en  hensynsløs  Angriber  ilde  selv 
at  være  særlig  ømskindet,  men  dernæst  godtgør  jeg  jo  da, 
at  mine  Udtryk  er  berettigede ;  thi  jeg  maa  hævde,  at  mine 
Tal  (Side  349)  sammenholdte  med  Tallene  (Side  339)  for 
Hovedskovning  og  Udhugning  fuldt  ud  viser,  hvad  de  skal 
vise,  nemlig  at  de  13  Distrikters  stærke  Stigning  i  Indtægt 
de  paagældende  tre  Aar  kun  i  meget  ringe  Grad  skyldes 
Prisstigning,  ej  heller  Forøgelse  af  Hovedbenyttelsen,  men 
saa  godt  som  udelukkende  den  meget  stærkt  forøgede  Ud- 
hugning. Til  yderligere  Vejledning  kan  jeg  oplyse,  at  saavel 
i  1912-13  som  i  1913-14  har  Indtægten  af  de  Hoved- 
effekter, for  hvilke  jeg  har  anført  Prisforholdene,  udgjort 
56  pCt.  af  hele  Indtægten  af  Træeffekter;  der  er  ingen 
Grund  til  at  tro,  at  de  øvrige  Effekter  skulde  være  stegne 
i  væsentlig  Grad   stærkere,    derpaa    tyder    ej    heller    den 


*)  Mon  „en  væsentlig  Del"  i  denne  Forbindelse  kan  være  min- 
dre end  Halvdelen  ?  Det  vilde  dog  vist  være  mod  almindelig 
Sprogbrugv 

procentiske  Prisstigning*)  for  de  paagældende  Hovedeffek- 
ter sammenlignet  med  den  tilsvarende  procentiske  Stigning 
af  Brutto-Middelprisen  pr.  m"^  solgt  Vedmasse  for  de  angivne 
Aar  (for  1911-12  og  1912-13  kan  denne  Størrelse,  som 
tidligere  allerede  sagt,  paa  Grund  af  Metersystemets  Ind- 
førelse og  deraf  følgende  nyt  Sorteringsreglement  desværre 
ikke  nu  fremskaffes,  i  alt  Fald  ikke  tilstrækkeligt  nøjagtigt). 

Det  er  for  øvrigt  ganske  morsomt,  at  Hr.  Larsen,  der 
uden  noget  som  fielst  Bevis  eller  blot  Forsøg  paa  Bevis 
paastaar,  at  Fremgangen  „for  en  væsentlig  Del"  skyldes  de 
stigende  Konjunkturer,  ikke  er  tilfreds  med  de  af  mig 
fremførte  Tal  for  Hovedeffekternes  Prisforhold  i  de  paa- 
gældende Aar,  men  kræver  yderligere  Bevis  fra  min  Side ! 
Samtidig  nævner  han  endog  selv  Tallene  20-30  pCt.  for 
Prisstigningen  uden  at  sige  det  mindste  om,  hvorpaa  de 
støtter  sig ;  med  Direktoratets,  af  mig  fremførte  Tal  stem- 
mer de  i  alt  Fald  ikke  (se  ogsaa  Noten  nederst  paa  Siden). 

Hr.  Larsens  overraskende  Forsøg  paa  nu  at  finde  Over- 
ensstemmelse mellem   hans  og  mine   Udtryk  dette  Spørgs- 


*)  Den  procentiske  Stigning  paa  Hovedeffektemes  Pris  og  paa 
Brutto-Middelprisen  pr.  m^  solgt  Vedmasse  ses  af  følgende  Sam- 
menstilling : 

Det  tør  sikkert  antages,  at  de  rette  Tal  for  ovenstaaende  y  og  x 
vil  komme  til  at  ligge  henholdsvis  omkring  O  og  mellem  2  og  5 ; 
—  derfra  er  der  et  godt  Spring  til  Hr.   Larsens  20-30  pCt. 

maal  vedrørende,  er  virkelig  haabløst;  man  maa  være  svært 
i  Bekneb  for  at  gribe  til  en  saadan  Udvej.  Det  hjælper 
ham  ej  heller,  at  han  her  paany  forsøger  at  forvirre  Læser- 
nes Begreber  ved  at  spørge,  om  jeg  „for  Alvor  vil  benægte", 
at  der  gennem  1912-13  og  1913-14  fandt  „en  almindelig 
Prisstigning  Sted  for  Skovens  Produkter" .  Jeg  har  over- 
hovedet ikke  tænkt  paa  at  benægte  noget  saadant,  end  sige 
skrevet  noget  derom;  jeg  har  derimod  (for  de  13  Distrikters 
Vedkommende)  ved  Tal  netop  vist.  at  der  har  fundet  en,  om 
end  kun  lille,  Prisstigning  Sted. 

Man  maa  virkelig  ryste  paa  Hovedet  af  Hr.  Larsens 
mærkelige  Indlæg;  men  det  bliver  værre  endnu: 

Han  skriver  (Side  12,  nederst):  „Han  [Brammer]  paa- 
staar,  at  jeg  fortier,  at  Statsskovbruget  har  haft  de  samme 
vanskelige  Arbejdsforhold  som  de  private  Skovbrug."  Dette 
er  ganske  forkert.  Jeg  har  intetsteds  paastaaet  noget  saa- 
dant, men  under  min  Paavisning  af,  at  Skovrider  Larsen 
paa  uretfærdig  og  tendentiøs  Maade  paa  Statsskovbrugets 
Bekostning  har  fremhævet  Privatskovbrugets  gode  Arbejde 
for  at  modvirke  Brændenøden,  har  jeg  bl.  a.  fremdraget, 
hvorledes  han  undskyldende  forklarer,  hvor  vanskelige  Ar- 
bejdsforhold dette  sidste  har  haft,  medens  han  ikke  J 
denne  Forbindelse"  nævner,  at  Statsskovbruget  selvfølgelig 
har  haft  ganske  de  samme  Vanskeligheder  at  kæmpe  med. 
Ved  de  her  fremhævede  Udtryk  (Side  345)  antyder  jeg  jo 
netop,  at  Hr.  Larsen  andetsteds  og  i  en  anden  Forbindelse 
(hvor  det  ikke  gjaldt  om  at  sætte  Statsskovbruget  i  Mod- 
sætning til  Privatskovbruget!)  har  nævnet  Sagen  ogsaa 
for  Statsskovbrugets  Vedkommende.  Det  er  dog  nærmest 
det  modsatte  af  at  „paastaa",  at  Hr.  Larsen  „fortier  det". 

Det  er  allerede  vanskeligt  for  flere  af  de  ovennævnte 
Punkters  Vedkommende  at  finde  paa  een  Gang  rammende 

Og  nogenlunde  afdæmpede  Udtryk  for  Hr.  Larsens  Frem- 
gangsmaade  i  denne  beklagelige  Polemik,  men  man  opgiver 
helt  Ævred  over  for  hans  Udtalelse  Side  13,  2det  Stykke 
(„mit  Forslag  o.  s.  v."  )  om  den  militære  Hjælp.  Hvis  dette 
ikke  er  en  villet  Venden  op  og  ned  paa  det  hele.  synes  det 
mig  at  vise  en  fuldkommen  Mangel  paa  Evne  til  at  læse 
indenad.  Jeg  skal  nøjes  med  at  henvise  til,  hvad  jeg  har  ud- 
talt om   Sagen   i   min   første   Artikel    (Side   345). 

Og  hvad  skal  man  sige  om  Hr.  Larsens  Slutningsbe- 
mærkning,  hvori  han  søger  at  give  det  Udseende  af.  at 
Statsskovbruget.  .,ved  at  paaberaabe  sig  Kollegialitetsfølel- 
sen  udelukker  sig  fra  enhver  sagkyndig  Kritik"  ?  Jeg  har 
udtrykkelig  skrevet  (Side  352) :  „Statsskovbruget  maa  man 
for  saa  vidt  gerne  angribe  for  mig,  det  lægger  jo  for  øvrigt 
selv  alle  Kortene  paa  Bordet"  !  Nej.  det  er  det  af  Skovrider 
Larsen  for  Dagen  lagte  Sindelag  over  for  Statsskovbruget, 
jeg  har  udtalt  min  Beklagelse  af,  og  det  er  i  den  Forbin- 
delse, jeg  har  citeret  Professor  Prytz's  Ord  om  Mangel  paa 
Samfølelse  mellem  danske  Forstmænd. 

Havde  Skovrider  Larsens  Kritik  været  virkelig  „sag- 
kyndig" —  o:  havde  han  vidst  en  Smule  Besked  om  de 
Ting,  han  kritiserede  —  og  havde  han  fremført  den  paa  min- 
dre utiltalende  Vis,  vilde  man  ved  en  Imødegaaelse  ikke  have 
fundet  Anledning  til  at  bebrejde  ham  noget  som  helst ;  men 
et  Overfald  af  denne  Art  —  fremsat  i  et  fagligt  Tidsskrift 
—  vil  Statsskovbruget  ikke  roligt  finde  sig  i  uden  at  tage 
skarpt  til  Genmæle.  I  nærværende  Tilfælde  har  Direktoratet 
ment,  at  denne  Pligt  maatte  falde  paa  mig,  der  i  Direktoratet 
har  med  de  paagældende  Sager  at  gøre. 

Desværre  —  baade  for  Læserne  og  mig  selv  —  har 
Imødegaaelsen  krævet  alt  for  megen  Tid  og  Plads;  men 
jeg  har  anset  det  for  rigtigst  at  gaa  nogenlunde  grundigt  til 

Tidsskrift  for  Skovvæsen   XXIX,  A.  3 

Værks,  ikke  mindst  fordi  jeg  finder  det  meget  beklageligt, 
at  et  saa  ganske  ubegrundet  og  tendentiøst  Overfald  som 
Skovrider  Larsens  overhovedet  har  kunnet  finde  Vej  til 
den  taglige  Fresse.  Skulde  Hr.  Larsen  imidlertid  ønske  at 
fortsætte  Diskussionen  i  samme  Spor  —  og  faa  flere  Ar- 
tikler af  samme  Art  optaget  i  Tidsskriftet  —  vil  jeg  dog 
vist  kunne  fritages  for  at  svare  ham  yderligere.  Det 
vil  formentlig  vare  en  lille  Tid,  inden  man  behøver  det. 

Fr.  Brammer. 

Møde  i  S.  S.  S.  K.  afholdtes  2den  Januar  1917  i  Vor- 
dingborg; der  var  15  Medlemmer  tilstede.  Ogsaa  Køge- 
kredsen var  repræsenteret. 

Siden  sidste  Møde  har  Kredsen  haft  en  Tilgang  af  3  Med- 
lemmer fra  Falster  og  Lolland  med  i  alt  3  520  ha  eller  6  250 
Tdr.  L. 

Hensigten  med  Mødet  var  at  drøfte  Indenrigsministeriets 
Bekendtgørelse  af  Ilte  December  1916  om  Fastsættelse  af 
Maksimalpris  for  visse  Brændselseffekter,  og  at  komme  til 
Enighed  om,  hvorledes  Bestemmelsen  kunde  forstaas  og 
komme  til  at  virke  her  i  Kredsen,  saaledes  at  der  bliver 
nogenlunde  Enighed  om  fælles  Optræden.  Af  de  faldne 
Udtalelser  fremgik  det,  at  Maksimalprisen  kan  afstedkomme 
en  Del  Vanskeligheder  og  medføre  adskillig  Uklarhed,  der 
vil  virke  forskelligt  paa  de  forskellige  Distrikter,  idet  man 
ikke  overalt  har  samme  Kvalitetsbestemmelser  eller  Træ  af 
samme  Kvalitet. 

I  Slutningen  af  §  1  staar  der:  Priserne  gælder  for  Effek- 
ter aftagne  „i  Skoven" .  Uagtet  det  maa  betragtes  som  al- 
mindelig forstlig  Praksis,  at  den  citerede  Betegnelse  bety- 
der Skovningsstedet,  synes  det  usikkert,  om  Bestemmelsen 
ikke  vil  blive  taget  bogstaveligt.  Det  maa  derfor  fraraades 


Fra  Skoven.  35 

Medlemmerne  at  befatte  sig  med  nogen  som  helst  Trans- 
port fra  Hugsten,  undtagen  efter  Aftale  med  Køberen. 

Med  Hensyn  til  Bestemmelsen  i  §  2,  at  Sælgeren  ved 
Levering  uden  for  Skoven  maa  beregne  sig  Godtgørelse  for 
de  virkelig  afholdte  Omkostninger  ved  Kørsel,  Jærnbane- 
og  Skibs-  eller  Baadtransport,  enedes  man  om,  at  hertil 
maatte  regnes  Arbejdspenge  for  Læsning,  eventuelt  Om- 
stabling,  samt  at  det  maatte  være  forsvarligt  at  beregne  for 
eget  Køretøj  med  2  Heste  og  Kusk  indtil   15  Kr.  pr.   Dag. 

Paa  Mødet  oplæstes  følgende  Skrivelse  til  Indenrigsmini- 
steriet og  dettes  Svar: 

Undertegnede  Distriktsbestyrer  for  Marienborg  Skovdi- 
strikt paa  Møen  tillader  sig  herved  i  al  Ærbødighed  at  spørge 
det  høje  Ministerium  om  følgende.  Jeg  har  i  Aar  som  i  de 
sidste  30  Aar  ved  Gennemhugning  af  40-50  aarige  Bøge 
afkortet  det  opskovede  i  4  Meters  Længde  og  lagt  det  hele  i 
Bunker  paa  1x1x4  Meter.  Der  findes  saaledes  i  disse 
Bunker  enkelte  Stykker,  der  kan  være  op  til  20  cm  i  Dia- 
meter, og  mange  Stykker,  der  maaler  10-15  cm,  samt  en 
Del  Ris.  Er  saadanne  Bunker  underlagt  Maksimalprisbe- 
stemmelsen, eller  maa  de  sælges  paa  en  Auktion  berammet 
til  den  28de  ds.  Jeg  skal  tillade  mig  at  oplyse,  at  dette  sna- 
kaldte  „stort  Udhug"  er  en  Vare,  som  Køberne  altid  har  været 
meget  tilfredse  med,  og  den  har  været  meget  efterspurgt. 
Endelig  skal  jeg  oplyse,  at  her  paa  Distriktet  sælges  alt 
Brænde  til  den  lokale  Befolknings  Forbrug  og  slet  ikke  til 
Forhandlere. 

Da  jeg  tidligere  har  solgt  saa  godt  som  hele  Produktionen 
af  Bøgerummeter  underhaanden.  tillader  jeg  mig  i  al  Ærbø- 
dighed at  spørge,  om  det  kan  tillades,  naar  jeg  f.  Eks.  har 
solgt  200  rm  Klov  til  Maksimalpris.  12  Kr.  pr.  rm.  at  jeg 
derefter  sælger  andre  200  rm  til  frit  Salg. 

3* 

Indenrigsministeriets  Svar  er  følgende : 

I  Gensvar  paa  Deres  Slcrivelse  af  16de  d.  M.  skal  Mini- 
steriet fierved  meddele,  at  de  i  Skrivelsen  nævnte  Kvas- 
bunker, hvori  der  findes  enkelte  Stykker  Træ,  som  maaler 
over  15  cm  i  Diameter  i  Topenden,  —  for  saa  vidt  der  ikke 
foretages  en  Udskilning  af  de  Sorter,  som  er  undergivet 
Maksimalpris  —  i  det  hele  maa  være  underkastet  Bestem- 
melserne om  Maksimalpris,  jfr.  §§  1  og  3  i  Bekendtgørel- 
sen af  Ilte  December  d.  A.,  samt  at  det  ikke  er  tilladt 
underhaanden  at  sælge  Effekter,  for  hvilke  der  er  fasttsat 
Maksimalpris,  til  Priser,  der  ligger  over  Maksimalpriserne. 

Foranstaaende  er  kun  et  kort  Uddrag  af  det  Referat  fra 
Mødet,  som  blev  udarbejdet  og  sendt  til  Kredsens  Medlem- 
mer. 

Th. 

Fællesmøde  for  Nordvest-  og  Sydjydske  Skov- 
distrikters Salgskredse  afholdtes  d.  13de  Januar  i  Aar- 
hus for  at  drøfte  Maksimalprisens  Indvirkning  paa  Skovning 
og  Salg  af  Bøgebrænde.  Der  var  mødt  Repræsentanter  for 
24  jydske  Skovdistrikter. 

Skovrider  Lorenzen  (Formand  for  sydjydske  Kreds)  gik 
ud  fra,  at  Ministeriets  Bestemmelser  til  den  ene  Side  skulde 
sikre  Publikum  mod  ublu  Brændepriser,  til  den  anden  Side 
opfordre  Skovejere  og  Skovbrugere  til  med  god  Villie  at 
forcere  Hugsten  mest  mulig  til  Afværgelse  af  en  Brænd- 
selsnød. 

Bestemmelserne  er  for  Skovbruget  et  Paabud  om  baade 
1)  Pris  og  2)  Sortering  og  3)  Salgsmaade.  De  fremkom 
paa  et  uheldigt  Tidspunkt,  idet  vi  var  et  godt  Stykke  inde 
i  Hugst-Sæsonen,  og  de  satte  Sortimentspriserne  ens  over- 
alt, uagtet  de  ellers  varierer  stærkt  efter  Trækvalitet,  Be- 

liggenhed  for  Afsætning,  Bane  m.  m.,  hvilket  ogsaa  alt 
influerer  stærkt  paa  Skovbeskatningen  (Ejendomsskyldvur- 
deringen). Derfor  er  de  fastsatte  Priser  fiøje  for  de  for 
Afsætning  mindre  godt  beliggende  Skove,  men  lave  for  de 
velbeliggende  Skove. 

Sorteringen  af  Brænde  er  ligeledes  vidt  forskellig  Lan- 
det over;  hvor  Afsætningen  er  baseret  paa  lokalt  Salg  di- 
rekte til  Forbrugerne,  indretter  man  altid  Sorteringen  efter 
Beboernes  Ønsker  og  efter  hævdvunden  Skik  og  Brug,  som 
ofte  er  Blandings-Sortering  uden  noje  Hensyntagen  til 
Mindstemaal.  Men  Bestemmelserne  ser  helt  bort  herfra,  de 
forudsætter  en  bestemt  Sortering,  og  dette  generer  og  hæm- 
mer Skovning  og  Salg,  særlig  i  mindre  Skove,  hvor  man 
savner  forstlig  Vejledning  og  Hjælp. 

For  det  Brænde,  som  var  opskovet  før  den  Ilte  De- 
cember og  ikke  solgt  da,  burde  man  have  Ret  til  at  beregne 
en  Middelpris  af  Maksimalpriserne,  svarende  til  Blandings- 
forholdet, og  det  samme  burde  gælde  for  alt  paa  samme 
Maade  senere  opsat  Brænde.  Det  vilde  lette  Sorteringen 
og  Salget,  hvis  der  kun  var  sat  Maksimalpris  paa  Brænde 
over  10  cm.  Klov  og  Fagot  under  eet;  Prisdifferencen  her 
er  jo  kun  1  Kr.  pr.  rni,  og  Fagot  værdsættes  tilmed  ofte 
højere   end   Klov. 

I  Bestemmelsernes  Tilsidesættelse  af  den  ovei  hele  Lan- 
det fra  gammel  Tid  benyttede  Salgsmaade.  Auktion,  ligger 
d€r  en  væsentlig  Hindring  for  Brændesalget,  især  for  min- 
dre Skove,  hvor  man  ofte  udelukkende  bruger  Auktions- 
salg.  Dette  sidste  er  helt  igennem  let  og  hurtigt  og  byder 
paa  Kredit,  medens  Underhaandssalg  er  besværligt  og  tids- 
spildende, kræver  kontant  Betaling  og  er  vanskelig  gennem- 
førligt uden  et  stedligt  Forstpersonale.  Deles  Afsætningen 
i  Underhaandssalg  først  og  derefter  Auktionssalg,  kan  det 

ganske  forstyrre  Salgsforholdene.  hvor  ellers  kun  Auktion 
benyttes.  Den  Udsættelse  af  Brænde-Auktionerne,  som  nu 
vil  blive  almindelig,  vil  medføre  forsinket  Indkøb  og  Hjem- 
kørsel af  Brænde,  især  for  de  mindre  bemidlede,  som  af 
Hensyn  til  Kredit  ønsker  at  købe  ved  Auktion.  Auktions- 
salg  burde  frigives,  selv  om  det  skulde  foregaa  til  nærmere 
fastsatte  Maksimalpriser. 

Skovrider  Biilinann  (Formand  for  nord-  og  vestjydske 
Kreds)  udtalte  sig  derefter  specielt  om  Maksimal-Prisen. 
Denne  bliver  for  Kløvebrændets  Vedkommende  af  mange 
anset  for  tilfredsstillende;  men  der  er  dog  ikke  Tvivl  om, 
at  den  for  adskillige  Distrikter  betyder  en  Reduktion.  Dette 
er  ikke  korrekt ;  en  Maksimalpris  bør  ansættes  efter  den  i 
Øjeblikket  højeste  Markedspris;  de  mindre  gunstigt  stillede 
Distrikter  maa  saa  eventuelt  nøjes  med  mindre.  Der  er  ikke 
udvist  nogen  Flothed  ved  at  sætte  Maksimalprisen  paa  Bøge- 
klov til  12  Kr.  pr.  rm.  En  Pris  af  14-15  Kr.  kunde  paa 
ingen  Maade  kaldes  ubeskeden.  Det  var  for  nogen  Tid 
siden  Tale  om  Maksimalpris  paa  Tørv,  hvilken  dog  ikke 
endnu  er  gennemført.  Da  var  den  Pris,  som  blev  anset 
for  passende,  efter  paalideligt  Udsagn  25  Kr.  pr.  Ton, 
hvilket  formentlig  giver  en  Prisstigning  af  c.  150  pCt.  paa 
Prisen  fra  før  Krigen.  Skulde  Bøgeklov  være  ansat  efter 
lignende  Maalestok,  vilde  vi  jo  have  faaet  en  Maksimalpris 
af  mindst  20  Kr.  pr.  rm. 

Prisen  paa  Knudebrænde,  10  Kr.  pr.  rm,  staar  i  et  noget 
mærkeligt  Forhold  til  Klovprisen,  i  al  Fald  ved  den  Sor- 
tering, der  almindelig  praktiseres.  Forholdet  **/j2  eller  ^12 
maa  anses  for  mere  passende.  Men  var  Maksimalprisen  for 
Knuder  bleven  f.  Eks.  7  Kr.  pr.  rm,  kan  det  jo  nok  være, 
at  der  var  faldet  meget  faa  Knuder  i  vor  Skovning  i  Aar. 

Imidlertid    vilde   det    næppe   være   klogt   at   sætte    nogen 

Agitation  i  Gang  for  en  Ændring  i  Prisniveauet,  hvis  vi 
kunde  slippe  med  de  nuværende  forholdsvis  lidet  betydende 
Bestemmelser  og  Begrænsninger  i  vor  Handlefrihed.  Men 
man  kan  næppe  stole  herpaa.  Der  gaar  Rygter  om  forestaa- 
ende  Ændringer,  i  sig  selv  ikke  urimelige,  da  de  nugæl- 
dende Regler  er  vitterlig  magtesløse  over  for  en  Spekulation 
i  Brænde.  Salgskredsens  Opmæksomhed  bør  være  henvendt 
herpaa,  for  at  vi  kan  faa  Lejlighed  til  at  virke  med  til,  at  even- 
tuelle nye  Bestemmelser  tager  Sigte  paa  at  sikre  vore  Kø- 
beres Forsyning  og  samtidig  paa  at  virke  saa  retfærdigt  og 
lidet  generende  for  Skovbruget  som  muligt. 

Betryggende  for  Forbrugerne  vil  Bestemmelserne  for- 
mentlig blive,  hvis  det  lokale  Brændemarked  for  hvert  Di- 
strikt sikres  sit  sædvanlige  Forbrug  til  Maksimalpris  for 
alle  Brændselseffekter,  og  hvis  der  sættes  Maksimalpris  paa 
Forhandlernes  og  Trævarefabrikernes  Udbud  af  Brænde. 
Retfærdige  over  for  Skovbruget  bliver  de,  naar  Prisen  sæt- 
tes i  samme  Forhold  til  andre  Brændselsarter  (Tørv,  Kul) 
som  før  Krigen ;  og  saa  lidt  generende  som  muligt  virker  de. 
naar  vi  stilles  frit  m.  H.  t.  vor  Salgsmaade  og  til  Afsætning 
af  den  Del  af  vor  Produktion,  der  gaar  ud  over  det  lokale 
Forbrug,  samt  naar  vi  faar  mindre  rigoristiske  Bestemmel- 
ser for  Sortering,  navnlig  for  Diametergrænserne. 

I  den  paafølgende  Drøftelse  deltog  de  fleste  af  Mødets 
Deltagere.  Heraf  fremgik,  at  man  stod  ret  usikker  over  for 
en  Del  Spørgsmaal  om  Priser.  Sortering  og  Salg,  og  at 
hver  havde  sin  Opfattelse  og  benyttede  sin  Metode,  alt 
efter  de  stedlige  Forhold.  Det  blev  klart,  at  man  ved  ændret 
Sortering  søgte  at  frigøre  saa  meget  Brænde  som  muligt  til 
Auktionssalg  uden  for  Maksimalpriserne  ved  i  videste  Om- 
fang at  aflægge  Stang-  og  Topbunker.  I  øvrigt  var  man 
ret  enig  om,  at  man  skulde  spørge  saa  lidt  som  muligt  og 

kun  rette  sig  paa  bedste  Maade  efter  Paabudets  Ordlyd, 
idet  man  maatte  forudsætte,  at  denne  vilde  blive  fortolket 
unden  Smaalighed,  under  fuld  Hensyntagen  til  Rimelighed 
og  Billighed,  Dette  hævdedes  især  af  Skovrider  Helms,  som 
i  øvrigt  fremhævede,  at  det  paatvungne  Underhaandssalg 
ogsaa  for  hans  store  Distrikt  betød  en  væsenlig  Ulempe,  og 
at  han  ikke  var  i  Tvivl  om,  at  Hindringen  for  Auktion  vilde 
medføre  formindsket  Skovning  —  altsaa  det  modsatte  af, 
hvad  Regeringen  ønskede. 

Skovrider  Biilmann  hævdede,  at  Maksimalpriserne  opfor- 
drer til  at  sælge  det  bedste  Brænde  til  Forhandlere,  det  rin- 
geste til  Forbrugere,  derfor  burde  Auktionssalg  ikke  hin- 
dres. 

Skovrider  Monrad  omtalte  særlig  Smaaskovejernes  Stil- 
ling ti!  Ministeriets  Bestemmelser.  Det  var  utvivlsomt,  at 
baade  den  paabudte  Sortering  og  Salgsmaade  vilde  medføre 
formindsket  Hugst  af  Brænde  i  Smaaskovene,  fordi  Ejerne 
ikke  kunde  gennemføre  dem  og  ikke  vilde  risikere  Ubeha- 
geligheder deraf.  I  øvrigt  oplyste  Taleren,  at  Indenrigs- 
ministeriet paa  hans  Forespørgsel  herom  havde  tilladt,  at 
der  for  Blandings-Sortimenter,  skovet  før  Ilte  December, 
maa  tages  en  Middelpris  svarende  til  Blandingsforholdet.  Og 
dette  burde  ogsaa  gælde  fremdeles,  hvor  man  er  vant  til 
Blandings-Sortering,  for  ikke  at  hæmme  Skovningen. 

Skovrider  Andersen,  Fussingø,  omtalte  en  af  ham  prak- 
tiseret Salgsmaade.  der  vakte  megen  Interesse.  Til  Lettelse 
af  Underhaandssalget  anvendte  han  ..Bortsalg",  d.  v.  s. 
Salg  til  faste  Takster  og  paa  bestemte  forud  averterede 
Dage.  Der  førtes  Katalog  og  gaves  Kredit  som  ved  Auk- 
tionssalg. 

Taget  i  store  Træk  kan  det  siges,  at  Repræsentanterne 
for  de   nord-  og  vestjydske  Distrikter  fandt  Priserne  pas- 

sende  som  Normalpris,  medens  de  fra  de  sydjydske  Di- 
strikter mødte  ansaa  14-15  Kr.  pr.  rm  Klov  som  en  pas- 
sende Pris.  Paa  Forespørgsel  viste  det  sig  ved  Haands- 
oprækning,  at  Maksimalpriserne  betød  en  Reduktion  af 
Brændeprisen  for  saa  godt  som  alle  sydjydske  og  enkelte 
nordjydske   Distrikter. 

Forsamlingen  vedtog,  idet  man  holdt  sig  strengt  til  Be- 
stemmelsernes Ordlyd,  kun  fra  de  jydske  Salgskredse  at 
rette  den  Forespørgsel  til  Indenrigsministeriet:  „Hvor  vidt 
er  det  tilladt  i  Henhold  til  Paabudets  §  2  at  lægge  Kørsels- 
Omkostninger  til  Maksimalpriserne  for  Udkørsel  af  Brænde 
fra  Hugsterne  til  Veje  og  Lager  eller  Brændepladser  /  Sko- 
ven?" hvilket  man  fandt  rimeligt. 

Mødets  Deltagere  blev  gjort  bekendt  med,  at  Skovriderne 
Friis  (forhindret  i  at  være  tilstede)  og  Helms  var  opfor- 
drede til  at  deltage  i  et  Møde  med  Prisreguleringskommis- 
sionen  i  København  Tirsdag  den  16de  Januar  til  Drøftelse 
af  Brændeskovningen.  Man  gik  ud  fra,  at  de  der  vilde  faa 
Lejlighed  til  at  fremføre  Skovbrugernes  Opfattelse  af  Be- 
stemmelsernes Indvirkning  paa  Hugst  og  Salgsforholdene 
for  Brænde. 

L. 

Til  Afslutning  med  Hr.  Brammer.  Statsskovbruget 
og  Brændenøden  endnu  en  Gang. 

I  sit  Gensvar  til  mig  i  Tidsskriftets  2det  Januarhæfte 
fjerner  Hr.  Brammer  sig  saa  meget  fra  selve  Sagen,  at  jeg 
ser  mig  nødsaget  til  at  fremkomme  med  nogle  korrigerende 
Bemærkninger,  uanset  at  den  Tone.  der  farver  Hr.  Bram- 
mers  sidste  Udtalelser,  ikke  frister  mig  til  at  fortsætte  De- 
batten. 

Det  fremgaar  af  Skovrider  Brammers  sidste  Indlæg,  at 
han  særlig  føler  sig  forarget  paa  Skovdirektørens,  Hr.  Kam- 

merherre  Buchwalds  Vegne,  idet  jeg  har  tilladt  mig  en, 
som  det  viser  sig,  fejlagtig  Formodning  om,  at  denne  havde 
Sæde  i  et  Udvalg,  der  blev  nedsat  efter  et  Møde  i  Pris- 
reguleringskommissSonen,  hvortil  Skovdirektøren  var  tiii- 
kaldt  som  sagkyndigt  Medlem ;  ved  dette  gør  jeg  Kammer- 
herre Buchv/ald  medansvarlig  for  Udvalgets  Udtalelse  om, 
„at  der  næppe  for  Sommeren,  bl.  a.  paa  Grund  af  Mangel 
paa  Arbejdskraft,   var  synderligt  at  gøre  i  Skovene" . 

Men  velv  om  jeg  havde  vidst,  at  Kammerherre  Buch- 
wald ikke  var  Medlem  af  Udvalget,  saa  laa  det  dog  nær  at 
formode,  at  han  som  tilkaldt  sagkyndigt  Medlem  i  Kom- 
missionen havde  haft  Indflydelse  paa  Udvalgets  ovennævnte 
Udtalelse  om  Arbejdet  i  Skovene.  Man  erindrer,  at  Kom- 
missionismødet  var  sammenkaldt  for  at  forhandle  et  af  Hr. 
Oberstløjtnant  J.  O.  Jensen  fremsat  Forslag  om  at  benytte 
militære  Styrker  til  Hjælp  ved  Arbejdet  i  Skovene. 

Hvorledes  forholder  det  sig  da  med  Kammerherre  Buch- 
walds Stilling  til  dette  Forslag?  Nu  er  det  saa  uheldigt  for 
Hr.  Brammer,  at  Oberstløjtnant  J.  O.  Jensen  om  Stem.- 
ningen  paa  vedkommende  Møde  udtaler  sig  i  „Berlingske 
Tidende"  s  Aftennummer  for  18de  Januar  1917  i  følgende 
Vendinger : 

„Under  Mødet  havde  jeg  som  Modstandere  de  to  Mænd, 
der  repræsenterede  Skovene.  Baron  Wedell-Neergaard.  den 
daværende  Formand  i  Skovforeningen,  gik  meget  haardt 
frem  imod  mit  Forslag,  og  paa  ham  er  især  mit  Udtryk 
„megen  aaben  Modstand"  møntet.  At  Kammerherre  Buch- 
wald, Direktøren  for  Statsskovbruget,  ogsaa  var  min  Mod- 
stander, kan  jeg  ikke  tro,  at  ikke  enhver,  der  overværede 
Mødet,  forstod,  men  Kammerherren  var  mere  min  Modstan- 
der i  det  skjulte.  Forøvrigt  var  jeg  ganske  forberedt  paa  at 
møde  en  Modstander  i  ham,  hvad  jeg  udtrykkelig  har  udtalt, 
da  jeg  i  Maj  1915  henvendte  mig  til  Landbrugsministeriet, 

Og  hvad  jeg  godt  forstaar,  fordi  han,  der  staar  som  den,  der 
skal  værge  Statsskovene,  maa  se  med  Mistillid  paa  den,  der 
vil  disse  tillivs,  selv  om  Formaalet  er  det.  jeg  forfægtede."' 

Hvorledes  Sagen  nu  end  forholder  sig.  mon  Skovrider 
Brammer  efter  dette  faar  nogen  til  at  tro  paa,  at  Kammer- 
herre Buchwald  i  det  paagældende  Møde  har  stillet  sig  vel- 
villigt til  Tanken  om  den  militære  Medhjælp  ved  Skovnin- 
gen? 

Nej.  Hr.  Brammer  har  her  været  saa  uheldig  som  vel 
muligt,  og  hans  kraftige  Bemærkninger  om  „ganske  fejl- 
agtige, frit  opfunde  Forudsætninger"  med  tilhørende  „Bla- 
mage" ,  maa  jeg  da  anbefale  ham  at  anvende  paa  sig  selv. 

Efter  at  Hr.  Brammer  er  blevet  afsløret  paa  dette  Punkt, 
faar  han  tilgive  mig,  at  jeg  heller  ikke  tager  ham  alvorligt, 
naar  han,  til  Trods  for  min  Indsigelse,  farer  fort  i  sin  Paa- 
stand om,  „at  jeg  for  enhver  Pris  har  villet  Statsskovbruget 
til  Livs" .  men  at  jeg  tillader  mig  at  betragte  den  som  en 
behændigt  konstrueret,  men  selvlavet  Kraftkilde. 

Sandheden  om  Sagen  er.  at  jeg  under  de  for  Haanden 
værende  alvorlige  Forhold  har  anset  det  for  en  Pligt,  som 
jeg  ikke  med  rolig  Samvittighed  kunde  skyde  fra  mig, 
at  gøre  opmærksom  paa.  i  hvor  høj  en  Grad  Statsskovene 
kunde  yde  Bidrag  til  Afhjælpning  af  den  herskende 
Brændenød. 

At  jeg  under  min  Skildring  af  Bestandsplejen  i  Statssko- 
vene og  de  Tilstande,  man  her  kan  blive  Vidne  til.  frem- 
fører Ting.  som  det  for  Statsskovbrugets  Administration  maa 
være  ubehageligt  at  se  offentligt  fremsat,  er  en  Sag  for  sig. 
som  jeg  for  mit  Formaals  Skyld  ikke  kan  tage  Hensyn  til. 

Naar  Skovrider  Brammer  paastaar.  at  han  ikke  forstaar 
Meningen  med  min  Ytring :  „Hovedsagen  ved  min  Frem- 
stilling, osv. .  bliver,  saa  vidt  jeg  kan  se.  ikke  hestridt 

af  Skovrider  Brammer,"  da  er  det  vanskeligt  for  mig  at  tro, 
at  Hr.  Brammer  ikke  kan  se,  at  jeg  lier  sigter  til  mine  Ud- 
talelser om  Bestandsplejen,  hvortil  han  bemærker:  „Det  har 
jo  ikke  her  drejet  sig  om,  hvorvidt  der  af  en  eller  anden 
eller  maaske  af  adskillige  Statsskovridere  hugges  ud  efter 
andre  Principper,  hugges  mindre  „stærkt"  end  Skovrider 
Larsen  finder  rigtigt" . 

Spørgsmaalet  er  her  aldeles  ikke  om  en  mere  eller  min- 
dre stærk  Hugst,  men  om  mangeaarig  Vanrøgt  af  udstrakte 
Bevoksninger*).  Om  denne  Vanrøgt  skyldes  ,  Principper" 
eller,  som  paa  enkelte  uforholdsmæssigt  store  Statssk'ov- 
distrikter  i  tyndt  befolkede  Egne,  Mangelen  paa  fornøden 
Arbejdskraft,  kommer  her  i  2det  Plan.  Hovedsagen  er,  at 
den  øjeblikkelige  Tilstand  muliggør  Fremskaffelsen  af  store 
Brændselsmængder. 

I  sin  overlegne  Imødegaaelse  af  min  Udtalelse  om,  at 
den  økonomiske  Fremgang  for  Statsskovbruget  i  Aarene  fra 
1911-12  til  1913-14  dog  for  en  væsentlig  Del  maa  tilskrives 
en  almindelig  Prisstigning  paa  Skovens  Effekter,  kommer 
Skovrider  Brammer  til  det  overraskende  Resultat,  at  Stig- 
ningen paa  Bruttomiddelprisen  kommer  til  at  ligge  mellem 
2   og   5    pCt. 

I  den  i  „Dansk  Skovforenings  Tidsskrift" .  Hæfte  1 ,  of- 
fentliggjorte Sammenstilling  af  Statsskovenes  Udbytte  i  Ved 
og  Penge  opgives  Tallene  saaledes  for  Vedudbyttet  og  for 
Bruttoindtægten  ved  Salg  af  Træeffekter: 

1911-12  1912-13  1913-14 

185  630  m"  204  694  m'  223  490  m' 

1  316  220  Kr.  1  543  781   Kr.  1  734  724  Kr. 


*)  Hvis  Hr.  Brammer  ikke  vil  anerkende  disse  Udtalelsers  Be- 
rettigelse, er  det  saa  meget  sørgeligere  for  Statsskovbruget. 

Det  vil  heraf  ses,  at  medens  den  skovede  Vedmasse  fra 
191 1-12  til  1913-14  er  steget  med  c.  20  pCt.,  saa  er  Brutto- 
indtægten for  den  solgte  Vedmasse  i  samme  Tidsrum  steget 
med  32  pCt. 

Hvorledes  disse  Tal  kan  bringes  i  Overensstemmelse  med 
Hr.  Brammers  2-5  pCt.  Stigning  paa  Bruttomiddelprisen, 
overlader  jeg  trygt  til  Læserne  at  dømme  om.  Som  det  vil 
ses  Side  339.  er  Stigningen  paa  Udhugningsmassen  langt 
den  største. 

I  Slutningen  af  sit  Gensvar,  som  jeg  for  øvrigt  ikke  skal 
komme  nærmere  ind  paa.  da  det  kun  i  meget  ringe  Grad 
vedrører  Sagens  Kærne,  beklager  Hr.  Brammer  sig  i  stærke 
Udtryk  over,  at  mit  Indlæg,  som  han  betegner  som  et  „ten- 
dentiøst Overfald" ,  har  kunnet  finde  Vej  til  den  faglige 
Presse.  Hertil  er  nu  for  det  første  at  bemærke,  at  min  Ar- 
tikel, som  gentagne  Gange  bemærket,  aldeles  ikke  er  frem- 
kommet af  Lyst  til  at  angribe  Statsskovbruget,  men  alene 
af  Pligtfølelse  over  for  Samfundet.  For  det  andet  er  Skov- 
rider Brammer  sikkert  vidende  om,  at  nærværende  Tids- 
skrifts Redaktør  er  enig  med  mig  i  min  Betragtning  af  Be- 
standsplejen  saavei  som  i  mit  Forslag  om  under  de  for 
Haanden  værende  Omstændigheder  at  formindske  Statssko- 
venes Forraad  af  gammel  Masse.  Dette  faar  imidlertid  blive 
en  Sag  mellem  Professor  Prytz  og  Skovrider  Brammer, 
men  naar  denne  sidste  foreslaar  Anvendelsen  af  russisk 
Pressecensur  ved  det  eneste  forstlige  Organ,  hvori  der  kan 
foregaa  en  Udveksling  af  Meninger*),  da  er  dette  en  Sag, 
der  vedkommer  enhver  dansk  Skovbruger,  som  er  interes- 
seret i  dette  Forhold.  Det  vilde  saa  vist  være  skæbnesvan- 


*)    Dansk  Skovforenings  Tidsskrift,   der  kun  udkommer  hvert 
Kvartal,  maa  man  som  Følge  heraf  i  denne  Forbindelse  se  bort  fra. 

gert  for  Tidsskriftets  Fremtid,  om  saadanne  Anskuelser  om 
Pressefrihed,  som  Hr.  Brammer  her  gør  sig  til  Talsmand 
for,  fik  Lov  til  at  blive  raadende. 

Vilhelm  Larsen. 

Andetsteds  fra. 

Østasiens  Gummiplantager*).  (Se  Bind  XXVIII 
Side  326).  5-7  Aar  efter  Plantagens  Anlæg  vil  man  i  Almin- 
delighed kunne  begynde  at  „tappe"  Gummi,  under  særlig 
gunstige  Forhold  endog  tidligere.  Saaledes  har  vi  enkelte  Ste- 
der her  i  Kretay  kunnet  tappe  knap  4-aarige  Træer ;  men  dette 
hører  sikkert  til  Undtagelserne.  Ved  Tapningen  udføres  Ind- 
snit i  Barken,  saa  de  latexførende  Kar  overskæres,  og  ved 
dette  Arbejde  er  der  anvendt  og  eksperimenteret  med  højst 
forskellige  Systemer.  Indbyggerne  i  Amazondalen  foretager 
saaledes  med  en  lille  Økse  lodrette  Indsnit  i  Barken  og 
anbringer  under  hvert  ved  Hjælp  af  Ler  en  lille  Kop  til 
at  opfange  Latexen.  I  Østen,  hvor  man  Har  ordnet  og  plan- 
mæssig Plantagedrift,  maa  man  bruge  mere  rationelle  Me- 
toder. I  de  senere  Aar  er  disse  bleven  ret  ensartede  i 
Princippet,  om  end  Enkelthederne  kan  variere  en  Del.  Fæl- 
les for  de  nu  anerkendte  Systemer  er,  at  man  begynder 
med  skraatstillede  Indsnit  og  i  Modsætning  til  ovennævnte 
aabner  det  samme  Indsnit  paa  ny  for  hver  Tapning  og  saa- 
ledes efterhaanden  bortskærer  Barken  paa  den  Del  af 
Stammen,  der  tappes.  Medens  man  tidligere  har  anset  det 
for  heldigst  at  give  Træerne  „Hvileperioder" ,  enten  ved 
at  tappe  f.  Eks.  hver  anden  Dag  eller  ved  efter  nogen  Tids 


*)  Uddrag  af  Breve  fra  Skovfogedaspirant  Jørg.  Hviid.  —  Har 
oprindelig  staaet  i  Skovbrugstidende  1917,  Side  1—8. 

Tapning  at  holde  op  i  et  kortere  Tidsrum,  er  man  nu 
(commen  til  det  Resultat,  at  Tapning  en  Gang  daglig  i  Al- 
mindelighed vil  være  det  fordelagtigste.  Ligeledes  gaar  man 
bort  fra  at  tappe  flere  „Etager"  til  kun  at  have  Indsnit  -  - 
som    Regel   2   —   i   samme    Højde,    da   det   med    betydeligt 

Nyindtaget  Kulturareal   med   fældei  Jungle. 

billigere  Arbejde  giver  omtrent  samme  Mængde  Guniini. 
og  det  med  normale  Gummipriser  næppe  vil  kunne  betale 
sig  at  udnytte  mere  end  c.  den  nederste  Meter  af  Stam 
men.  hvor  Latexafsondringen  er  langt  stærkere  end  højere 
oppe.  Almindeligt  tapper  man  paa  en  Gang  det  halve  nf 
Stammens  Omkreds. 

Ved  det  System,  som  benyttes  her,  og  som  vel  nok  i 
de  senere  Aar  er  det  mest  anvendte,  tappes  daglig  2  Skraa- 
snit.    hvert   paa   90 "   af   Stammens   Omkreds   og   stødende 

sammen  med  de  nederste  Ender,  saa  de  danner  et  fladt  V. 
Lidt  neden  for  V'ets  Spids  og  forbunden  med  denne  ved 
en  indridset  Fure  i  Barken  er  anbragt  en  „Spout" ,  et  lille 
Stykke    bøjet    Aluminium    eller   galvaniseret    Blik,    der    er 


Lugning,  -l'/i  aarig  Plantage. 

fæstet  i  Barken  og  tjener  til  at  føre  Latexen  ned  i  en  Samle- 
kop,  almindeligst  af  Glas  eller  Fajance,  der  er  anbragt  i 
en  Jerntraadsbøjle,  eller  —  naar  der  tappes  nederst  paa 
Stammen  —  staar  paa  Jorden. 

For  at  et  Træ  med  Fordel  kan  tappes,  maa  det  i  Me- 
terhøjde maale  omkring  40  cm  i  Omkreds,  og  man  vil  i 
Almindelighed  paabegynde  Tapningen  paa  et  Areal,  naar 
omtrent  Halvdelen  af  Træerne  har  naaet  denne  Størrelse. 
Resten  indtages  saa,  efterhaanden  som  de  vokser  til.   Det 

første  Indsnit  i  Barken  fortages  i  en  halv  Meters  Højde, 
og  ved  den  daglige  Tapning  bortskæres  en  tynd  Strimmel 
Bark,  saa  man  efterhaanden  naar  til  Foden  af  Træet,  hvor- 
efter man  begynder  i  samme  Højde  paa  den  modsatte  Side. 
Den   næste   halve   Meter   af   Stammen   tappes   paa   ganske 


4';.;  aarig  Plantage,  Kretay. 

samme  Maade,  og  man  begynder  saa  forfra  paa  den  i  Ti- 
dens Løb  fornyede  Bark.  Man  regner,  at  der  bør  hengaa 
5  Aar,  før  samme  Del  af  Barken  tappes  igen.  Derfor  maa 
Strimlerne,  der  bortskæres,  være  meget  tynde;  c.  10  Tap- 
ninger paa  en  Centimeter  Bark  regnes  for  en  god  Tapning. 
Til  Tapningsarbejdet  saavel  som  til  Udførelsen  af  de 
første  Indsnit  anvendes  Tappeknive,  af  hvilke  der  er  kon- 
strueret mange  forskellige  Modeller.  Den  simpleste  Form. 
et   hulmejselformet   Jern   med    Træskaft,    anses   af    mange 

Plantere  for  den  bedste.  Ved  Brugen  føres  den  med  Æggen 
fremad  i  smaa  „Tag" .  —  En  ligeledes  meget  anvendt  Kniv 
er  dannet  omtrent   som   et   Ridsejern.   Mere   komplicerede 


Gummien  tappes. 

Former,  som  skulde  sikre  ensartet  Tapning,  forhindre  at 
Dannelsesvævet  beskadiges  osv.,  er  egentlig  uden  praktisk 
Interesse,   da  Barkens  Tykkelse  er  ret  varierende. 

Tapningen  foregaar,  for  saa  vidt  Vejret  tillader  det, 
tidligt  om  Morgenen,  da  Latexafsondringen  paa  dette  Tids- 
punkt er  rigeligere  end  senere  hen  paa  Dagen.  Hver  Kuli 
har  sit  bestemte  afmærkede  „Tappestykke" ,  indeholdende 
alm.    3-400  Træer,    alt   efter   Terrænets    Beskaffenhed    og 

Mængden  af  Jungletræ.  En  øvet  Mand  kan  tappe  sit  Stykke 
paa  et  Par  Timer.  Arbejdet  kræver  en  ikke  ringe  Fær- 
dighed, da  de  latexførende  Kar  findes  i  den  inderste  Del  af 
Barken  og  talrigst  lige  ind  mod  Dannelsesvævet,  hvorfor 
det  gælder  om  at  skære  saa  nær  dette  som  muligt 
uden  dog  at  berøre  det.  hvilket  vil  give  Anledning  til  Dan- 
nelse af  „Saarved" ,  der  fremtræder  som  Knuder  paa 
Stammen  og  vanskeliggør  senere  Tapning  paa  den  forny- 
ede Bark.  2-3  Timer  efter,  at  et  Træ  er  tappet,  vil  Latexen 
som  Regel  være  færdig  med  at  dryppe,  hvorefter  den  ind- 
samles i  Spande  og  bæres  til  Faktoriet  (Raagummifabrik- 
ken).  Hver 'Kuli  indsamler  Latex  paa  sit  eget  Stykke  og 
vasker  samtidigt  Kopperne,  der  stadig  maa  holdes  rene. 
Vaskevandet  og  de  Barkstrimler,  der  daglig  afskæres,  bæ- 
res ligeledes  til  Faktoriet.  Betalingen  for  Arbejdet  med 
Tapning  og  Indsamling  beregnes  næsten  altid  efter  Vægt- 
mængden af  tør  Gummi  for  hvert  Hold  Arbejdere. 

I  Faktoriets  Koaguleringsrum  bliver  Latexen  siet  og 
foreløbig  hældt  i  store  Samlekar.  et  eller  flere  for  hvert 
Hold.  Herfra  øses  de  over  i  Koaguleringskasserne,  lange, 
smalle  Trækasser  med  et  Skillerum  i  Midten.  Her  bliver 
der  tilsat  fortyndet  Eddikesyre,  hvilket  bevirker,  at  Kaut- 
schukpartiklerne  efter  nogen  Tids  Forløb  udskiller  sig  fra 
Vandet.  —  Gummien  „koagulerer".  Efter  nogle  Timers 
Henstaaen  fremtræder  Gummien  som  en  hvid  geléagtig 
Masse.  Selv  om  den  stadig  er  meget  vandholdig  kan  den 
nu  tages  op  af  Kasserne  i  sammenhængende  Stykker.  Disse 
presses  i  Maskiner  med  roterende,  indstillelige  Jernvalser 
til  Tykkelsen  er  3-5  mm.  Det  sidste  Sæt  Valser  paatrykker 
Gummien  et  kvadreret  Reliefmønster,  der  tjener  til  at 
hindre  senere  Sammenklæbning  i  Pakkasserne.  Som  Driv- 
kraft for  Maskinerne  anvendes  Raaoliemotorer.  Ved  denne 

Behandling  er  Vandindholdet  bragt  ned  til  25-35  pCt.. 
ved  ensartet  Arbejde  kun  lidet  varierende  fra  Dag  til  Dag, 
saa  Vægtmængden  af  tør  Gummi  nu  kan  bestemmes  ret 
nøjagtigt  for  hvert  Arbejderhold. 

Gummien  tørres  i  opvarmet  Luft  med  Tilførsel  af  Røg. 
Dette  foregaar  i  et  Røghus,  alm.  en  2  etages  Bygning, 
hvis  nederste  Del  er  aaben  og  indeholder  Fyrsteder,  me- 
dens den  øverste  Del,  som  ved  Tværvægge  er  delt  i  flere 
Rum,  er  forsynet  med  Ribber  til  Ophængning  af  Gummi- 
stykkerne. Som  Brændsel  benyttes  tørt  Træ  og  undertiden 
Kokustrævler  („Koir" ).  Fyring  finder  som  Regel  kun  Sted 
om  Aftenen  og  Natten,  da  Temperaturen  ellers  vilde  stige 
for  højt.  Røgen  forhindrer  Svampeangreb  paa  Gummien 
og  forhøjer  desuden  dennes  Kvalitet.  Efter  2-3  Ugers  For- 
løb er  Gummien  fuldstændig  tør  og  færdig  til  Nedpakning 
i  Trækasser  og  Forsendelse.  Den  er  nu  af  brun  Farve  og 
gennemskinnelig  for  Lyset.  Denne  Form  for  Raagumnii 
(„Smoked  Sheet" )  indeholder  ca.  95  pCt.  Kautschuk.  Den 
udgør  Hovedmassen  af  Produktionen ;  men  desuden  ud- 
vindes der  Gummi  af  Barkstrimlerne,  Vaskevandet  fra 
Samlekopperne,  selvkoagulerede  Klumper,  der  altid  samler 
sig  i  Sierne,  Skum  fra  Kasserne,  samt  endelig  af  Latex, 
der  i  Tilfælde  af  Regnvejr  under  Tapningen  flyder  paa 
jorden  („Jordgummi" ).  Disse  Former  for  Gummi  presses 
i  særlige  Maskiner,  der  giver  Stykkerne  en  ru,  „crepet" 
Overflade.  Denne  Form  for  Gummi  (Crepe),  der  efter  Op- 
rindelsen sorteres  i  forskellige  Kvaliteter,  vil  man  ofte 
undlade  at  ryge,  men  lufttørres  i  et  særligt  Tørrehus. 

Den  her  omtalte  Faktoribehandling  er  den,  der  —  un- 
dertiden med  mindre  Afvigelser  —  for  Tiden  anvendes 
næsten  overalt  paa  den  malayiske  Halvø.  Desuden  har  man 
dog  anvendt  og  anstillet  Forsøg  med  mange  og  forskellig- 

artede  Metoder,  saaledes  Koagulering  ved  Opvarmning  af 
Latexen  uden  Tilsætning  af  Kemikalier  (af  hvilke  foruden 
Eddikesyre  forskellige  andre  kan  anvendes),  Presning  af 
Gummien  i  større  Blokke,  Tørring  i  luftfortyndet  Rum  m.  m. 
Ved  den  oprindelige  brasilianske  Metode  dypper  man  et 
skovl-  eller  vaseformet  Træredskab  i  Latexen.  Den  ved- 
hængende Latex  tørres  i  Røgen  fra  et  Baal,  hvorefter 
Skovlen  dyppes  igen,  og  saaledes  fortsættes,  ofte  i  Uger, 
ti!  en  tilstrækkelig  stor  Klump  er  samlet.  Man  har  i  Østen 
forsøgsvis  anvendt  denne  Metode  noget  modificeret,  ved  at 
tørre  Latexen  —  med  eller  uden  Tilsætning  af  Syre  —  i 
Røgen  og  undlade  Maskinbehandling. 

Den  daglige  Gummiproduktion  er  i  ung  Plantage  almin- 
deligt omkring  2-3  Ibs  pr  Kuli,  stigende  i  Løbet  af  5-8  Aar 
til  omtrent  det  dobbelte.  Da  man,  hvis  Plantningen  ikke 
er  meget  aaben,  maa  foretage  Udhugninger,  er  Stigningen 
pr.  Træ  altsaa  forholdsvis  stærkere. 

Jørg.  Hviid. 

Fra  Skoven. 

En  Efterskrift.  Den  Strid,  der  nylig  har  staaet  her  i 
Tidsskriftet  imellem  Skovriderne  Brammer  og  Larsen,  kan 
let  give  Anledning  til  Misforstaaelser.  Dels  af  Hensyn 
hertil,  dels  fordi  begge  de  kæmpende  har  rettet  Udtalelser 
mere  eller  mindre  direkte  til  mig  som  Redaktør,  skal  jeg 
her  sige  et  Par  Ord  om  Sagen. 

Det  vilde  være  en  Misforstaaelse  at  mene,  at  Striden 
skulde  have  staaet  mellem  Statsskovbrug  og  Privatskov- 
brug. Der  kan  siges  at  være  rettet  et  Angreb  paa  Stats- 
skovbruget ;  men  Privatskovbrugets  Interesser  har  ikke  væ- 
ret fremme  og  er  endnu  mindre  bleven  stillet  i  Modsætning 
ti'  Statsskovbrugets. 

Ser  man  bort  fra  den  rent  personlige  Kolorit,  kan  Striden 
siges  at  have  staaet  mellem  to  forskellige  Opfattelser  af 
Forholdet  mellem  Mennesker;  den  ene  kaldes  ofte  moderne, 
men  er  vist  ved  at  blive  forældet ;  den  anden  siges  at  være 
gammeldags,  men  er  vist  ved  at  vinde  frem  igen. 

Skovrider  Brammer  har  udtalt*)  en  Beklagelse  over,  at 
hans  Modparts  Indlæg  overhovedet  har  faaet  Plads  i  et  fag- 
ligt Tidsskrift.  Efter  mit  Skøn  maa  en  Drøftelse  som  den 
stedfundne  hellere  foregaa  i  et  fagligt  Tidsskrift  end  i  Dags- 
pressen ;  thi  det  faglige  Tidsskrifts  Læsere  kan  langt  bedre 
end  det  brede  Publikum  danne  sig  en  selvstændig  Mening 
om  de  'fremførte  Argumenter ;  og  jo  mindre  holdbare  eller 
forsvarlige  disse  menes  at  være,  desto  bedre  er  det,  at 
de  kun  kommer  til  den  snævre  Fagkreds,  som  tilmed  er 
i  Stand  til  at  værdsætte  Modargumehterne. 

Og  hvad  Formen,  „Opfattelsen",  angaar,  maa  jeg  hen- 
holde mig  til  min  Udtalelse  her  i  Tidsskriftet**)  om  dettes 
Formaal,  nemlig  at  „give  Udtryk  for,  hvad  der  lever  og 
rører  sig  i  vort  Skovbrug".  Det  er  en  utvivlsom  Kends- 
gerning, at  den  saakaldte  moderne  Opfattelse  af  Forholdet 
mellem  Mennesker  —  den  der  paa  mange  Omraader  end- 
nu er  herskende  i  vort  Land  —  ogsaa  har  faaet  en  Del 
Tilhængere  inden  for  Skovbrugernes  Kreds.  Hvad  man 
end  mener  om  denne  Opfattelse,  saa  har  den,  alene  ved 
sin  Tilværelse,  et  vist  Krav  paa  at  komme  til  Orde.  Og 
ønsker  man  at  modarbejde  den,  saa  sker  dette  sikkert  bedst 
ved,  at  den  stilles  over  for  den  formentlig  rigtigere  Op- 
fattelse. 

Naar  Skovrider   Larsen   fra   sin   Side   skal   karakterisere 


*)  Bind  XXIX,  A.  Side  33  L.  4-1   f.  n. 
**)  Bind  XXVII,  A.  Side  129  L.  2—3  f.  o. 


Fra  Skoven.  55 

sin  Modstanders  Opfattelse,  taler  han  om  „russisk  Presse- 
censur".  Efter  mit  Skøn  er  dette  Udtryk  ikke  rammende 
hverken  over  for  det  rent  faktiske :  Skovrider  Brammers 
6aarige  Virksomhed  som  Medredaktør  af  Tidsskriftet,  eller 
over  for  de  Ord,  som  Udtrykket  særlig  sigter  til ;  selv  om 
Udtrykket  kan  siges  at  være  skarpt,  maa  det  dog  nærmest 
regnes  for  et  „løst  Skud". 

Sagens  Realitet :  Landets  Forsyning  med  Brænde  skal 
jeg  komme  ind  paa  i  anden  Forbindelse.  Om  Diskussionen 
som  Helhed  mellem  de  to  Herrer  Skovridere  ska!  jeg  kun 
sige,  at  det  er  gaaet  her,  som  det  ofte  gaar :  Resultatet  synes 
magert;  de  to  Modstandere  er  ingenlunde  kommen  hin- 
anden nærmere ;  tværtimod  har  de  fjernet  sig  fra  hin- 
anden, og  denne  Bevægelse  har  ikke  været  ensidig;  der 
er  brugt  dels  Argumenter  dels  Udtryk,  som  nødvendigvis 
maatte  have  denne  Virkning. 

Jeg  agter  ikke  her  at  tage  Parti  i  Striden  hverken  for 
Helhedens  eller  for  Enkelthedernes  Vedkommende.  Men 
da  Diskussionen  nu  er  sluttet  uden  at  være  ført  til  Ende, 
skal  jeg  tilføje  et  Par  Oplysninger  af  faktisk  Art. 

1.  I  sit  sidste  Indlæg  citerer*)  Skovrider  Larsen  en  Ud- 
talelse af  Oberstløjtnant  J.  O.  Jensen.  Til  Værdsættelse 
af  den  skal  jeg  her  aftrykke,  hvad  det  citerede  Nummer 
af  „Berlingske  Tidende"  i  det  hele  bragte  om  den  paagæl- 
dende Sag. 

Den  overordentlige  Kommission  af  8de  Aug.  1914.  For- 
manden.    København,  den  8de  Januar  1917. 

I  en  i  „Berlingske  Tidende"  indrykket  Artikel  angaaende 
Brændselsspørgsmaalet  skriver  Hr.  Oberstløjtnanten  føl- 
gende : 


*)  Bind  XXIX,  A.  Side  42—43. 

„En  Henvendelse  i  Maj  1915  til  Landbrugsministeriet  om 
denne  Sag  gav  saa  godt  som  intet  Resultat,  hvorfor  jeg  i 
Februar  1916  henvendte  mig  til  Indenrigsministeren,  der 
henviste  Sagen  til  den  overordentlige  Kommission,  hvad 
der  jo  kun  var  naturligt.  Ved  et  Kommissionsmøde  i  April 
f.  A.  blev  Spørgsmaalet  drøftet,  men  det  stødte  paa  megen 
baade  aaben  og  skjult  Modstand,  som  jeg  dog  ikke  ønsker 
her  at  komme  nærmere  ind  paa". 

Medens  det  nu  meget  vel  haves  i  Erindring,  at  Hr. 
Oberstløjtnantens  Forslag  forsaavidt  stødte  paa  „aaben  Mod- 
stand", som  det  saavel  i  Kommissionen  som  blandt  de  til- 
kaldte Sagkyndige  var  den  almindelige  Mening,  at  det  var 
uigennemførligt,  blandt  andet  fordi  det  var  baseret  paa  en 
Opbydelse  af  militær  Arbejdskraft,  som  ikke  paa  nogen 
Maade  kunde  paaregnes,  er  det  saavel  undertegnede  For- 
mand for  Kommissionen  som  Brændselsudvalgets  Medlem- 
mer ganske  ukendt,  at  det  har  været  Genstand  for  nogen 
„skjult  Modstand"'. 

Da  Deres  Paastand  herom,  saaledes  som  denne  frem- 
træder i  Artiklen,  ikke  ret  vel  kan  forstaas  anderledes  end 
som  en  Insinuation  om,  at  der  ved  Kommissionens  Be- 
handling af  dette  vigtige  Anliggende  er  givet  Raaderum  for 
egennyttige  eller  dog  paa  anden  Maade  ubeføjede  og  for 
Sagen  skadelige  Indflydelser,  skal  jeg  herved  anmode  Hr. 
Oberstløjtnanten  om  at  oplyse,  hvilket  Grundlag  De  har 
for   Fremsættelse  af   en   Sigtelse  af  denne   Natur. 

Friis. 

Hr.  Oberstløjtnant  /.   O.  Jensen. 

Oberstløjtnant  J.  O.  Jensen.  Vordingborg,  den  13de  Ja- 
nuar 1917.  Til  Den  overordentlige  Kommission  af  8de 
August  1914. 

I  Anledning  af  den  ærede  Kommissions  Skrivelse  af 
8de  ds.   skal  jeg  udtale  følgende : 

Under  Mødet  havde  jeg  som  Modstandere  de  to  Mænd, 
der  repræsenterede  Skovene.  Baron  Wedell-Neergaard. 
den  daværende  Formand  i  Skovforeningen,  gik  meget 
haardt    frem    imod   mit   Forslag,   og   paa   ham   er   især   mit 

Udtryk  „megen  aaben  Modstand"  møntet.  At  Kammer- 
herre Buchwald,  Direktøren  for  Statsskovbruget,  ogsaa 
var  min  Modstander,  kan  jeg  ikke  tro,  at  ikke  enhver, 
der  overværede  Mødet,  forstod,  men  Kammerherren  var 
mere  min  Modstander  i  det  skjulte.  Forøvrigt  var  jeg 
ganske  forberedt  paa  at  møde  en  Modstander  i  ham,  hvad 
jeg  udtrykkelig  har  udtalt,  da  jeg  i  Maj  1915  henvendte 
mig  til  Landbrugsministeriet,  og  hvad  jeg  godt  forstaar, 
fordi  han,  der  staar  som  den,  der  skal  værge  Statsskovene, 
maa  se  med  Mistillid  paa  den,  der  vil  disse  tillivs,  selv  om 
Formaalet  er  det.  jeg  forfægtede. 

Jeg  har  intet  imod,  at  Kammerherre  Buchwald  bliver 
bekendt  med  denne  min  Udtalelse,  men  samtidig  beder  jeg 
da,  at  det  maa  blive  ham  meddelt,  at  den  mindre  fine  Be- 
tydning, Kommissionen  har  lagt  i  Ordet  „skjult"  —  se 
dennes  Skrivelse  til  mig  sidste  Stykke  —  ganske  maa  staa 
for  Kommissionens  Regning,  da  den  ikke  paa  nogen  Maade 
kan  tiltrædes  af  mig.  —  Ærbødigst  /.  O.  Jensen. 

Naar  Hr.  Oberstløjtnant  Jensen  i  en  offentlig  Artikel 
beklager  sig  over,  at  et  efter  hans  Mening  almennyttigt 
Projekt  i  den  overordentlige  Kommission  har  mødt  en 
„skjult  Modstand",  som  han  „dog  ikke  ønsker  her  at  komme 
nærmere  ind  paa",  og  det  saa  viser  sig,  at  han  ved  denne 
Vending  kun  har  tilsigtet  at  antyde,  at  en  Embedsmand  har 
værget,  hvad  Oberstløjtnanten  godt  forstaar,  at  det  er  hans 
Embedspligt  at  værge  —  da  indeholder  denne  Forklaring 
en  Beroligelse.,  som  det  vilde  være  urigtigt  at  forholde  den 
samme  Læsekreds,  for  hvilken  den  ovennævnte  Sigtelse  er 
fremsat. 

Der  er  da  mindre  Grund  til  at  opholde  mig  ved  det  for- 
holdsvis underordnede  Spørgsmaal,  om  Hr.  Oberstløjtnan- 
ten ikke  hellere  burde  have  beklaget  sin  uheldige  Udtryks- 
maade  end  kundgøre,  at  de  deri  liggende  Insinuationer  skal 
staa  for  dens  Regning,  der  har  modsagt  dem,  i  Stedet  for 
dens,  der  har  fremsat  dem.  Friis. 

Det  af  Skovrider  Larsen  brugte  Citat  beviser  altsaa  ikke, 


58  Fra  Skoven. 

hvad  det  skulde  bevise.  Skovrider  Brammers  Ord  om 
Direktøren  for  Statsskovbruget  staar  urokkede. 

2.  Ligeledes  i  det  sidste  Indlæg  fra  Skovrider  Larsen 
fremføres  der  nogle  Tal,  som  skal  modbevise  nogle  af  Hr. 
Brammer  givne  Tal.  Da  Tallene  naturligvis  i  begge  Tilfælde 
er  rigtige,  kan  de  ikke  modbevise  hinanden,  men  maa 
stemme  overens.  Det  gør  de  da  ogsaa :  Skovrider  Bram- 
m.er  har  udtalt,  at  Bruttomiddelprisen  i  Aaret  lØ^^/^g — 
19^^/^4  var  steget  2 — 5  pCt. ;  og  Skovrider  Larsens  Tal 
giver  for  samme  Aar  en  Stigning  paa  2.9  pCt. 

Dette  lille  Taleksempel  er  i  al  sin  Nøgternhed  maaske 
den  tydeligste  Illustration  ti!  de  to  forskellige  Opfattelser, 
som  her  er  mødtes  for  at  brydes  mod  hinanden.  Red. 

Brændselsnød.  Staar  Landet  foran  den  Situation  at 
være  uden  tilstrækkeligt  Brændsel?  Maaske  er  der  nogle 
indviede,  som  ved  noget  derom;  de  fleste  af  os  ved  intet. 
At  Tilførslerne  fra  Udlandet  er  smaa,  Forbruget  stigende, 
Tørveproduktionen  i  1916  svækket  af  uheldige  Vejrforhold 
er  alvorlige  Kendsgerninger,  og  Ordet  „Brændselsnød" 
dukker  stadig  hyppigere  op  blandt  Publikum,  i  Pressen 
og  i  offentlige  Drøftelser.  Der  spores  overalt  en  vis  Ner- 
vøsitet. Der  møder  hos  Skovbrugerne  Repræsentanter  for 
Virksomheder,  som  vi  aldrig  har  drømt  om  at  se  blandt 
vore  Kunder,  og  de  kommer  for  at  sikre  sig.  De  samme, 
som  for  tre  Aar  siden  vilde  have  betragtet  et  Forslag  om 
at  bruge  hjemligt  Brændsel  som  et  Kuriosum,  indlader  sig 
nu  paa  alt  i  Retning  af  Eksperimenter  med  saadant  Brænd- 
sel. Den  Letsindighed,  hvormed  man  har  baseret  Virk- 
somheder herhjemme  paa  Tilførsel  af  Kul,  som  kan  ude- 
blive naar  som  helst,  ligger  aabent  for  Dagen. 

At    Regeringen    allerede    længe   har    haft    sin   Opmærk- 

somhed  henvendt  paa  Vanskeligheden  ved  at  fremskaffe 
Brændsel  er  utvivlsomt;  at  man  har  fundet  Tiden  inde  til 
at  paalægge  ret  vigtige  Brændesortimenter  en  meget  be- 
skeden Maksimalpris  kunde  synes  mere  mærkeligt.  Det 
maa  være  sket  i  Tillid  til,  at  Skovbruget  desuagtet  vil  gøre 
sit  Bedste  for  at  afhjælpe  en  Del  af  Manglerne,  og  hvorfor 
ikke?  Vi  er  vante  til  i  Skovbruget  at  regne  med  smaa 
Avancer ;  og  naar  vor  Netto  stiger  med  f.  Eks.  5  Kroner 
pr.  Td.  L.,  føler  vi  os  rørte  og  indkasserer  gerne  den 
Kompliment,  der  ret  beset  maa  siges  at  indeholdes  i 
Maksimal-Paabudet. 

Staar  Brændselsnød  virkelig  for  Døren,  saa  er  det  imid- 
lertid ikke  værd  at  diskutere  hverken  Letsindigheden  eller 
Maksimalprisen,  knap  nok  at  undersøge,  om  den  eller  den, 
Statsskovbrug  eller  Privatskovbrug,  Hedeselskab  eller 
Tørveindustri  nu  ogsaa  har  anstrengt  sig  tilstrækkeligt. 
Vi  maa  hellere  se  at  blive  enige  om,  at  der  ikke  er  gjort 
tilstrækkeligt,  saa  længe  der  i  Skovene  staar  anselige 
Brændemængder  til  ingen  Nytte  eller  rentud  til  Skade. 
Ja,  vi  kan  vel  gaa  videre  endnu  og  erkende,  at  en  virkelig 
Brændselsnød  fuldtud  vilde  begrunde  en  langt  haardere 
Benyttelse  af  Skovene,  end  de  i  Længden  kan  holde  til. 
Man  hjælper  sig,  som  man  kan,  og  der  kommer  nok  Tider, 
da  Skovene  kan  faa  Tid  til  at  oprette,  hvad  der  eventuelt 
nu  maatte  ødes.  Men  de  fleste  Steder  er  der  endnu  langt 
igen,  inden  man  har  naaet  Grænsen  for  Skovenes  normale 
Ydeevne,  \el  at  mærke,  naar  Udbyttet  tages  paa  rette 
Maade,  et  af  de  Punkter,  hvor  Forskellen  paa  sagkyndig 
og  usagkyndig   Skovbehandling   giver   sig   tydeligt   Udslag. 

Dette  er  den  ene  af  de  Veje,  ad  hvilke  Skovene  kan 
bidrage  til  Afhjælpning  af  en  Brændselsnød :  Forøgelse  af 
Skovningen.     Hvor  vidt  man  vil  gaa  i  Retning  af  at  brænde 

Gavntræ  er  saa  et  andet  Spørgsmaal.  En  lav  Brænde- 
Maksimalpris  fører  naturligt  ind  paa  at  bruge  samme  Sor- 
tering som  før  Krigen,  d.  v.  s.  at  frasortere  det  mest  mu- 
lige af  Gavntræ,  og  i  Skoven  har  vi  for  Tiden  næppe  an- 
den Rettesnor  for  vort  Arbejde  end  at  bruge  den  tilvante 
Sortering.  Skulde  Nødstilstand  indtræde,  saa  kan  man 
jo  bruge  Gavntræet  til  Brændsel ;  Spørgsmaalet  om  Er- 
statning herfor  til  Skovbruget  kan  vel  næppe  volde  store 
Vanskeligheder. 

Den  anden  Vej,  der  maa  prøves  for  at  drage  Nytte  af 
Skovene,  er  en  bedre  Udnyttelse  af  Produkterne  anvendte 
som  Brændsel.  At  Ildstedernes  Indretning  herved  spiller 
en  stor  Rolle  er  bekendt  nok ;  men  ved  Indtræden  af 
Brændselsnød  vil  der  næppe  levnes  os  Tid  til  væsentlige 
Ændringer  paa  dette  Omraade.  De  Folk,  der  har  indrettet 
sig  paa  at  bruge  Kul,  vil  være  forholdsvis  uheldigt  stil- 
lede; og  hvad  værre  er,  de  vil  forbruge  en  uforholdsmæssig 
Mængde  Brændsel  ved  Overgang  til  Fyring  med  Træ.  Her- 
ved er  der  næppe  meget  at  gøre;  dog  var  en  Undersøgelse 
af,  hvorledes  man  med  størst  Fordel  bruger  Træ  paa  Ild- 
steder, indrettede  til  Kul,  maaske  ikke  forgæves. 

Hovedvægten  maa  sikkert  lægges  paa  en  bedre  Udnyt- 
telse af  vort  Affaldsbrændsel :  Kvas  og  Ris.  Paa  Benzon 
og  Meilgaard,  hvis  Afsætningsforhold  er  meget  daarlige,  og 
hvor  Befolkningen  fra  gammel  Tid  er  særdeles  „godt  vant" 
med  Brændsel,  har  det  hvert  Aar  været  nødvendigt  at  af- 
brænde store  Mængder  af  Kvas  paa  Afdrivnings-Arealerne. 
Befolkningen  har  haft  Adgang  til  for  en  meget  billig  Pris 
(1 — 2  Kr.  pr.  Læs)  at  forsyne  sig  med  dette  Brændsel, 
men  har  kun  i  ringe,  dog  noget  stigende  Omfang  benyttet 
sig  deraf.  I  Aar  er  man  begyndt  at  levere  dette  Kvas  til 
Fyring  under  Mejeriernes   Dampkedler,  og  dette  synes  at 

gaa  særdeles  godt.  Et  enkelt  Mejeri  fyrer  udelukkende 
med  saadant  Materiale  og  flere  andre  benytter  det,  blandet 
enten  med  lidt  Kul  eller  med  Brænde.  Der  bruges  Kvas 
af  saavel  Gran  og  Fyr  som  af  Bøg  og  Ask ;  det  presses 
sammen  ved  Hjælp  af  en  „Kvaspresse"  (Patent  P.  Nielsen, 
Ringkjøbing)  og  bindes  med  almindeligt  Høstbindegarn. 
Bundterne  vejer  6 — 8  kg  pr  Stk.,  kan  bindes  for  3.25 — - 
4.50  Kr.  og  køres  for  2.00  4.00  Kr.  pr.  100  Stkr.  Prisen 
er  10.00 — 15.00  Kr.  pr.  100  leverede  paa  Mejerierne.  De 
bundtes  og  leveres  hele  Vinteren;  uden  Tvivl  vilde  Pro- 
duktet vinde  ved  at  bundtes  og  køres  i  Hus  eller  Stak  om 
Sommeren  i  halvtør  Tilstand,  men  da  det  her  gælder  om 
at  faa  de  Arealer  rensede,  der  afdrives  nu  og  skal  kulti- 
veres til  Foraaret,  kan  det  ikke  godt  ordnes  paa  anden 
Maade. 

Fyringen  falder  noget  forskellig  ud  paa  de  forskellige 
Mejerier,  dels  efter  Fyrrummets  Indretning  (flere  har  for 
lidt  Plads  i  Fyret  og  for  lille  Indfyringslaage  til  ret  at  ud- 
nytte Kvasbrændet),  dels  ogsaa  efter  den  Øvelse  og  Om- 
hu, hvormed  der  fyres.  Anbringelse  af  et  „Forfyr"  menes 
at  ville  være  overmaade  heldig.  Der  er  en  Del  Arbejde 
ved  Anvendelsen  af  Kvas,  fordi  der  skal  fyres  meget  hyp- 
pig, saa  at  en  Mand  saa  godt  som  udelukkende  er  sysselsat 
derved.  Men  desuagtet  betaler  det  sig  i  flere  Tilfælde 
særdeles  godt  at  bruge  Kvas  fremfor  Kul.  Der  foretræk- 
kes grønne  Naaletræris  for  tørre,  dog  helst  noget  tørt  til 
Opfyring.  Bøgeris  varmer  særdeles  godt  selv  i  grøn  Til- 
stand, naar  der  blot  forud  er  fyret  godt  op  med  Naaletræ. 
Ask  brænder,  som  man  kunde  vente,  let  i  grøn  Tilstand 
og  varmer  meget  godt. 

Omkostningerne  ved   Fyring  i   en   Dampkedel   med    100 

Kvadratfod   Hedeflade,   100  Pd.   Tryk,  til  en  Maskine  paa 
6  H.  K.  i  c.  5  Timer  daglig  har  været 

70  Bdt.  Kvas  af  Naaletræ  å  10.00  Kr.  pr.  100  —  7.00  Kr. 
Fyrbøderløn  ekstra  i  Anledning  af  Kvasfyring  —  2.00    „ 

i  alt  daglig  9.00  Kr. 

Af  Kul  skulde  der  til  samme  Ydelse  bruges  mindst 
3  hl  daglig,  hvilket  med  de  nuværende  Kulpriser  bliver 
mindst  dobbelt  saa  dyrt.  Fra  flere  Mejerier  foreligger  der 
Udtalelser  om,  at  Bøgeris  til  15.00  Kr.  pr.  100  Bdt.  er 
billigere  i  Anvendelse  end  Granris  til  10.00  Kr.  pr.  100  Bdt. 

Dette  er  kun  et  Eksempel  paa,  hvorlede's  Virksomheder, 
der  tidligere  mente  sig  fuldstændig  afhængige  af  Kultil- 
førselen, nu  er  i  Stand  til  at  klare  sig  smukt  med  et  Brænd- 
sel, der  har  været  betragtet  som  næsten  værdiløst.  Kom- 
mer der  endnu  vanskeligere  Tider,  vil  Eksemplet  vise  sig 
at  have  Almengyldighed,  og  det  gælder  da  blot  om,  at  vi 
har  Klarhed  over,  hvad  Skovene  kan  præstere,  og  staar 
rede  til  at  udnytte  dem  fuldtud. 

Man  er  tilbøjelig  til  at  vurdere  den  Indsats,  som  Skoven 
kan  gøre  for  at  afhjælpe  Brændseisnød,  temmelig  lavt.  Der 
er  dog  ikke  Tvivl  om,  at  vort  Bidrag  kan  faa  Betydning, 
dersom  vi  kan  faa  vore  Produkter  høstede  og  bragt  frem, 
først  og  fremmest  for  Landboernes  Forsyning  og  for  Indu- 
strien, i  mindre  Grad  for  Byboerne,  der  ikke  er  indrettede 
paa  at  afgive  den  til  Træbrændsel  fornødne  Plads,  og  hvem 
Detailsalget  altid  vil  paaføre  betydelige  Omkostninger  til 
Mellemhandlerfortjeneste  og  Transport.  For  denne  sidstes 
Vedkommende  vil  Tiden  være  inde  til  at  søge  Taksterne  for 
Brændeforsendelse  paa  Banerne  stærkt  nedsatte,  selvfølge- 
lig kun  for  Træ,  der  virkelig  er  bestemt  til  Brænde.  Men 
vi  maa  være  paa  det  rene  med,  at  en  saadan  Udnyttelse 

af  Hjælpekilderne  fordrer  en  meget  betydelig  Arbejdskraft, 
og  det  er  her.  Skoen  trykker.  Arbejdskraften  er  næsten 
overalt  altfor  knap,  til  at  man  kan  tænke  paa  at  møde  en 
Brændselsnød  med  virksomme  Forholdsregler  fra  Skov- 
brugets Side.  De  Arbejdere,  der  har  haft  fast  Arbejde  i 
Skovene,  er  gennemgaaende  blevet  der;  de  har  været  for- 
sigtige nok  til  at  foretrække  den  sikre  og  stadige  Fortjeneste 
for  de  mere  eller  mindre  kortvarige  Sæsonarbejder,  der 
vinker  med  betydelig  højere  Lønninger.  Men  den  Til- 
gang af  løs  Arbejdskraft  i  Vintermaanederne,  som  Skov- 
bruget er  vant  til  at  regne  med,  er  i  Aar  rent  minimal. 

Grundene  hertil  er  flere.  Der  hersker  paa  mange  Virke- 
felter usædvanligt  Liv ;  der  arbejdes  intensivt  med  uvant 
stort  Arbejderantal.  Indkaldelser  til  Sikringsstyrken  har 
mange  Steder  berøvet  os,  direkte  eller  indirekte,  noget  af 
vor  mest  ydedygtige  Arbejdskraft.  Og  endelig  har  den 
sociale  Lovgivning  efterhaanden  faaet  et  ilde  Ry  paa  sig 
for  at  være  blevet  mere,  end  den  vel  har  tænkt  sig :  „Hjælp 
til  Selvhjælp". 

Det  er  vanskeligt  at  anvise  en  Vej  til  Afhjælpning  af 
disse  Mangler.  Man  har  foreslaaet  Brugen  af  Militær; 
men  Forsøgene  paa  at  faa  Tilladelse  hertil  er  faldet  uhel- 
digt ud,  idet  Myndighederne  har  ment  at  maatte  stille  sig 
afvisende.  Kun  mindre  Afdelinger  er  stillede  til  Dispo- 
sition for  enkelte  Distrikter  og,  saa  vidt  vides,  udeluk- 
kende til  Arbejder  med  militært  Formaal  som  Binding  af 
Faskiner  til  Hærens  Brug  o.  lign.  Efter  min  Mening  vilde 
man  blive  skuffet,  selv  om  det  lykkedes  at  faa  stillet  større 
Styrker  til  Raadighed  til  egentlig  Brændehugst.  Man  er 
gaaet  denne  Vej  i  Sverrig,  men  der  er  Forholdene  ogsaa 
andre,  idet  den  største  Del  af  Landbefolkningen  er  mere 
eller  mindre  øvet  i  Skovarbejde.     Hos  os  vilde  der  utvivl- 

somt  blive  udført  meget  lidt  og  meget  daarligt  Arbejde 
ved  Foranstaltninger  af  denne  Art,  ikke  alene  fordi  Fol- 
kene gennemgaaende  er  ukendte  dermed,  men  ogsaa  fordi 
der  sikkert  vilde  blive  altfor  mange  Hensyn  af  militær  Art 
at  tage,  til  at  Folkene  skulde  udvise  nogen  betydelig  Ar- 
bejdsiver. 

Skulde  man  opnaa  noget  virkelig  betydningsfuldt  ved 
Afgivelse  af  militære  Styrker  til  Skovarbejde,  maatte  man 
sikkert  gaa  andre  Veje.  Jeg  tænker  mig  et  Forslag  gaaende 
ud  paa  at  fritage  for  ekstraordinær  Indkaldelse  til  Militær- 
tjeneste:  1.  alt  fast  ansat  Forstpersonale.  2.  Skovfoged- 
aspiranter, der  er  sysselsatte  ved  Skovvæsen,  samt  Skov- 
fogedelever. 3.  enhver  Arbejder,  der  kan  bevise  at  fiave 
været  ved  Skovarbejde  i  mindst  6  Maaneder,  saa  længe 
han  godtgør  at  være  sysselsat  ved  Skovarbejde  som  Ho- 
vedbeskæftigelse. 

Muligvis  burde  disse  Undtagelsesbestemmelser  ogsaa 
omfatte  Folk,  ansatte  ved  Savværksvirksomhed,  hvor  Til- 
virkning af   Kakkelovnsbrænde  spiller  en  væsentlig  Rolle. 

Man  vilde  herigennem  sikkert  opnaa  en  følelig  Tilgang 
af  virkelig  brugbar  Arbejdskraft,  idet  de  fleste  uddannede 
Skovarbejdere  vilde  foretrække  at  søge  fast  Skovarbejde, 
naar  de  derved  undgik  Indkaldelserne. 

Om  der  for  Hæren  er  alvorlig  Ulempe  ved  at  afgive 
det  her  omtalte  Mandskab,  kan  ikke  udefra  bedømmes. 
Jeg  maa  blot  erindre  om,  at  man  selv  i  krigsførende  Lande 
har  anset  det  for  nødvendigt  at  holde  visse  Virksomheder 
af  Betydning  for  det  offentlige  Vel  i  Gang  ved  at  afgive 
Mandskab  til  dem,  og  at  f.  Eks.  Jærnbanefunktionærer  her- 
hjemme er  fri  for  Indkaldelserne. 

Afgørelsen  vil  afhænge  af,  hvorledes  man  vurderer 
Chancen  for  en  Brændselsnød  her  i  Landet.     Indrømmes 

det,  at  Faren  for  en  saadan  er  overhængende,  skulde  man 
synes,  at  selv  meget  betydelige  Ofre  maatte  kunne  bringes 
for  at  afhjælpe  den. 

Men  erfaringsmæssig  er  det  vanskeligt  at  faa  truffet 
rettidige,  formaalstjenlige  og  gennemgribende  Forholdsreg- 
ler fra  det  offentliges  Side,  og  man  tør  ikke  sætte  for  me- 
gen Lid  til,  at  saadant  skulde  ske  i  denne  Sag.  Selv  om 
man  indførte  Skovarbejde  som  kommunal  Pligt,  kom  man 
næppe  for  Tiden  videre  end  til  „lidt  og  skidt"  (smig.  Sne- 
kastning). Vi  faar  da  til  vor  Beroligelse  tro,  at  Nødstil- 
standen, naar  den  kommer,  selv  vil  afføde  Hjælpemidlerne. 
Det  kan  komme  dertil,  at  vi  maa  nøjes  med  at  anvise  For- 
brugerne, hvor  de  kan  tage  deres  Brændsel,  og  de  vil  tage 
imod  det.  Thi  „Tiderne  forandre  sig,  og  vi  forandre  os  i 
dem".  H.  H.  Biilmann. 


Fra  Træmarkedet. 

Handelen  med  Brænde.  Efter  at  Indenrigsministeriet 
under  27de  Januar  havde  udstedt  et  foreløbigt  Forbud  mod 
Skovauktioner,  har  det  nu,  under  17de  Februar  1917, 
fastsat  følgende  Bestemmelser  for  Handelen  med  Skov- 
effekter m.  V.  : 

§  1.  For  nedennævnte  Brændselseffekter  fra  danske 
Skove,  Haver  m.  v.  fastsættes  følgende  Maksimalpriser, 
der  alle  gælder  pr.   Rummeter: 

For  Effekter  af  Bøg : 
Klov    (kløvet    eller    ukløvet,    ubeskadiget 

Træ,  der  er  mindst   15  cm  i  Diameter, 

sat  op  i  Rummeter^  14  Kr.  —  Øre 

Knudebrænde  (kløvet  eller  ukløvet  knudet 

Tidsskrift  for  Skovvæsen   XXIX,  A.  5 

Træ,  der  er  mindst   15  cm  i  Diameter, 

sat  op  i  Rummeter)  10   Kr.  -       Øre 

Klodstræ  (bunkelagt,  rundt  Træ,  der  er 
mindst  15  cm  i  Diameter  i  Topenden), 
beregnet  i  Rummeter  9     „     —     „ 

Fagot  (kløvet  eller  ukløvet,  ubeskadiget 
Træ,  der  er  mindst  10  cm  i  Diameter, 
sat  op  i  Rummeter)  11      „     —     „ 

Knippel   (ubeskadiget  Træ,  der  er  mindst 

3  cm  i  Diameter,  sat  op  i  Rummeter)  ...       7     „     —     „ 

Stænger  [Rafter]  (bunkelagte,  afrisede 
Stammer  og  Grene,  der  er  mindst  3  cm 
i  Diameter  i  Topenden),  beregnet  i  Rum- 
meter           4     „     —     „ 

Kvas  og  Udhug  (Kviste,  Grene  og  Stam- 
mer),  beregnet  i    Rummeter    —     „     75 

Træer   paa   Roden    (takseret   i    Rummeter 

indtil    15   cm 's   Diameter)    14     „     —     „ 

For  Effekter  af  Eg  : 

Brænde  (kløvet  eller  ukløvet  Træ,  der  er 
mindst  15  cm  i  Dameter,  sat  op  i  Rum- 
meter)          8     „     —     „ 

Knippel  (Træ,  der  er  mindst  3  cm  i  Diame- 
ter, sat  op  i  Rummeter)  5     .,     — 

Stænger  [Rafter]  (bunkelagte,  afrisede 
Stammer  og  Grene,  der  er  mindst  3  cm  i 
Diameter  i  Topenden),  beregnet  i  Rum- 
meter         2     „     50 

Kvas  og  Udhug  (Kviste,  Grene  og  Stam- 
mer),  beregnet   i   Rummeter    „     50     „ 

For  Effekter  af  Løvtræ,  undtagen  Bøg 
og   Eg: 


Fra  Træmarkedet.  67 

Brænde  (kløvet  eller  ukløvet  Træ,  der  er 
mindst  15  cm  i  Diameter,  sat  op  i  Rum- 
meter)          9   Kr.  Øre 

Knippel  (Træ,  der  er  mindst  3  cm  i  Diame- 
ter, sat  op  i  Rummeter)  5     „     —     „ 

Kvas  og  Udhug  (Kviste,  Grene  og  Stam- 
mer),  beregnet   i   Rummeter    —     „     50 

For  Effekter  af  Naaletræ  : 
Brænde  (kløvet  eller  ukløvet  Træ,  der  er 
mindst  6  cm  i  Diameter,  sat  op  i  Rum- 
meter         7     „     —     „ 

Ros  (bunkelagt,  beskadiget  Træ),  beregnet 

i    Rummeter    3     „     —     „ 

Rafter  af  Fyr  og  Lærk  (bunkelagte,  afkva- 
sede  Stammer),    beregnet   i   Rummeter      3     „ 
Udhug    og    Kvas    (tørre,    ikke    afkvasede 
Stammer,  samt  Grene  og  Top),  beregnet 

i  Rummeter  -■     .,     25 

§  2.  Alle  til  Salg  bestemte  Brændselseffekter  skal  (jfr. 
dog  nedenfor)  aflægges  saaledes,  at  de  kan  henføres  under 
et  af  de  i  §    1   nævnte  Sortimenter. 

Dog  kan  den  i  §  6  ommeldte  Amtsinstitution  meddele 
Tilladelse  til,  at  Brændselseffekter  aflægges  paa  en  anden 
Maade.  I  Tilfælde  af,  at  saadan  Tilladelse  gives,  vil  der 
for  de  anderledes  aflagte  Effekters  Vedkommende  være 
at  foretage  en  Vurdering,  saaledes  at  der  for  disse  fast- 
sættes en  Pris,  som  beregnes  i  Forhold  til  den  i  §  1  for 
den  nærmest  tilsvarende  Brændselsart  fastsatte  Pris. 

Vurderingen  foretages  af  et  Vurderingsnævn  bestaaende 
af  en  af  Kommunalbestyrelsen  valgt  Vurderingsmand  samt 
af  Ejeren  eller  en  Repræsentant  for  denne. 

Ligger  det  paagældende  Skovareal  i  to  eller  flere  Kom- 

5« 

muner,  vælges  den  i  foranstaaende  Stykke  nævnte  Vurde- 
ringsmand af  Kommunalbestyrelsen  for  den  Kommune, 
inden  for  hvilken  Skovarealets  største  Omraade  er  belig- 
gende. 

For  Effekter,  der  forinden  nærværende  Bekendtgørelses 
Ikrafttræden  ikke  er  aflagte  saaledes,  at  de  kan  fienføres 
under  et  af  de  i  §  1  nævnte  Sortimenter,  foretager  Ejeren 
en  Vurdering,  hvorved  Prisen  paa  disse  Effekter  beregnes 
paa  samme  Maade  som  i  nærværende  Paragrafs  2det  Stykke 
nævnt.  Enhver  Køber  kan  forlange  den  saaledes  af  Ejeren 
beregnede  Pris  prøvet  af  det  ovenfor  ommeldte  Vurde- 
ringsnævn. 

Opnaas  der  i  de  Tilfælde,  hvor  Prisen  i  Henhold  til  Be- 
stemmelserne i  nærværende  Paragraf  skal  fastsættes  af  et 
Vurderingsnævn,  eller  i  de  Tilfælde,  hvor  Nævnet  skal 
prøve  en  af  Ejeren  beregnet  Pris,  ikke  Enighed  inden  for 
Nævnet  angaaende  Prisens  Fastsættelse,  tiltrædes  Nævnet 
af  en  af  de  i  §  7  nævnte  Opmænd. 

§  3.  Ethvert  Salg  af  Brændselseffekter  ved  Auktion  er 
forbudt. 

Der  maa  ikke  under  nogen  Form  tages  højere  Priser 
for  Brændselseffekter,  end  de  i  §  1  fastsatte  Maksimal- 
priser eller  de  i  Henhold  til  §  2  af  et  Vurderingsnævn  fast- 
satte eller  af  en  Ejer  beregnede  Vurderingspriser. 

Maksimalpriserne  og  Vurderingspriserne  er  gældende  for 
Effekter  aftagne  i  Skoven  paa  sædvanlig  Salgsplads. 

For  Salg  til  Levering  uden  for  Skoven  maa  der  til 
Maksimalprisen  eller  Vurderingsprisen  kun  lægges  sæd- 
vanlige, virkelig  afholdte  Omkostninger  ved  Kørsel,  Jærn- 
bane-  og  Skibs-  eller  Baadtransport  fra  Skoven  til  Leve- 
ringsstedet. 

^   4.  Af  de  Brændselseffekter,  som  en  Ejer  efter  nær- 


Fra  Træmarkedet.  69 

værende  Bekendtgørelses  Ikrafttræden  udbyder  til  Salg, 
er  det  ham  tilladt  at  sælge  Halvdelen  direkte  til  private 
Handlende  eller  Forbrugere  til  Maksimalpris  (^  1)  eller 
til  Vurderingspris  (§  2),  dog  paa  Viikaar  at  han  forinden 
gennem  den  for  vedkommende  Amt  i  Henhold  til  §  6  ned- 
satte Fordelingsinstitution  giver  Tilbud  om  Salg  af  et  Kvan- 
tum allerede  skovede  Brændselseffekter,  svarende  i  Art 
og  Mængde  til  det  Kvantum,  han  ønsker  at  sælge  direkte. 

Den  i  §  6  nævnte  Amtsinstitution,  til  hvilken  Ejeren  af- 
giver sit  Tilbud,  udfærdiger  umiddelbart  efter  Modtagelsen 
et  Bevis  herfor,  og  først  efter  at  have  erhvervet  et  saadant 
Bevis  maa  Ejeren  udbyde  det  tilsvarende  Kvantum  Brænd- 
selseffekter til  Salg  direkte. 

Senest  1  Maaned  efter  Tilbudets  Afgivelse  skal  Forde- 
lingsinstitutionen  over  for  Ejeren  erklære,  om  den  ønsker 
at  disponere  over  hele  det  Kvantum  Effekter,  som  er  til- 
budt, og  Ejeren  er  da  berettiget  til  at  udbyde  det  even- 
tuelle Restkvantum  til  direkte  Salg. 

^  5.  Opstaar  der  Uenighed  om,  hvorvidt  et  Parti  Effekter 
falder  ind  under  et  af-  de  Sortimenter,  for  hvilke  der  i 
Henhold  til  §  1  er  fastsat  Maksimalpriser,  eller  om  Effek- 
terne skal  vurdedes  i  Overensstemmelse  med  Reglerne  i 
!^  2,  afgøres  Spørgsmaalet  af  det  i  sidstnævnte  Paragraf 
ommeldte  Vurderingsnævn,  for  hvem  Uenighed  om  en  i 
Henhold  til  ^  1  foretagen  Prisberegning  ligeledes  kan  ind- 
ankes. Endelig  skønner  Nævnet  i  Tvivlstilfælde  over.  hvor- 
vidt skovede  Effekter  maa  kendetegnes  som  Gavntræ,  saa- 
ledes  at  de  falder  uden  for  nærværende  Bekendtgørelses 
Bestemmelser. 

Opnaas  der  ikke'  Enighed  inden  for  Nævnet  i  disse 
Spørgsmaal,  tiltrædes  Nævnet  af  en  af  de  i  $  7  nævnte 
Opmænd. 

§  6.  Inden  for  hvert  Amt  vil  der  være  at  foretage  en 
Fordeling  af  det  i  Henhold  til  §  4  tilbudte  Kvantum  Brænde, 
saaledes  at  dette  saa  vidt  muligt  fordeles  i  Forhold  til 
Beboernes  Behov  og  til  disses  Adgang  til  at  sikre  sig  andet 
Brændsel  samt  i  Forhold  til  de  tilstedeværende  Behold- 
ninger. 

Til  at  foretage  denne  Fordeling  udnævner  Amtmanden 
for  hvert  Amt  en  forstkyndig  Mand,  der  eventuelt  med  Amt- 
mandens Approbation  kan  antage  en  eller  flere  Medhjæl- 
pere. 

Enhver  Skovejer  er  pligtig  at  give  den  i  foranstaaende 
Stykke  nævnte  Amtsinstitution  de  Oplysninger  om  Stør- 
relsen af  sin  Produktion  o.  1.,  om  stedfundne  Salg  m.  v., 
som  efter  Amtsinstitutionens  Skøn  maatte  være  nødvendige 
for  dens  Virksomhed. 

Til  at  danne  Mellemled  mellem  Forbrugerne  og  den  i 
foranstaaende  Stykke  nævnte  Amtsinstitution  udnævner  en- 
hver Kommunalbestyrelse,  der  ønsker  at  sikre  Kommunens 
Beboere  Brænde  til  Maksimalpris  eller  til  Vurderingspris, 
en  af  Kommunen  lønnet  Tillidsmand,  som,  saafremt  Vur- 
dering af  Brænde  i  Henhold  til  §  2  skal  finde  Sted  inden 
for  Kommunens  Omraade.  kan  være  den  samme  som  den 
i  nævnte  Paragraf  ommeldte  Vurderingsmand. 

§  7.  For  hvert  Amt  udnævner  Amtmanden  efter  For- 
handling med  den  i  §  6  ommeldte  Amtsinstitution  en  eller 
flere  forstkyndige  Opmænd,  af  hvilke  en  tiltræder  det  i 
§§  2  og  5  nævnte  Vurderingsnævn,  saafremt  Enighed  ikke 
kan  opnaas  imellem  Nævnets  Medlemmer  om  de  i  disse 
Paragraffer  berørte  Spørgsmaal. 

5i  8.  I  København  og  Frederiksberg  skal  Magistraten 
og  Frederiksberg  Kommunalbestyrelse  i  Forening  og  ellers 
Amtmanden  indtil  videre  være  bemyndiget  til   at  fastsætte 

Maksimalpriser  gældende  for  Salg  fra  Mellemhandler  til 
Forbruger  af  Brænde  samt  for  Affaldsbrænde  fra  Trævare- 
fabrikker eller  andre. 

De  fastsatte  Maksimalpriser  kan  omfatte  Træet  saavel 
med  som  uden  yderligere  Oparbejdning,  samt  baade  dansk 
og  udenlandsk  Træ. 

§  9.  Ved  Salg  af  Brændselseffekter  til  Priser,  der  stem- 
mer med  Reglerne  i  §§  1 — 3,  maa  Sælgeren,  naar  han 
giver  Henstand  med  Købesummen,  beregne  en  Rente  af 
!  pCt.  pr.  Maaned. 

^  10.  Denne  Bekendtgørelse  træder  straks  i  Kraft.  Sam- 
tidig bortfalder  Indenrigsministeriets  Bekendtgørelse  Nr.  381 
af  Ilte  December  1916  og  Nr.  27  af  27de  Januar  1917. 
Enhver  Kontrakt,  der  afsluttes  senere,  falder  ind  under 
nærværende  Bekendtgørelses  Bestemmelser  og  er,  saafremt 
den  paa  noget  Punkt  strider  mod  disse,  for  saa  vidt  ugyl- 
dige, hvorhos  saavel  Sælger  som  Køber  er  ifaldne  Straf- 
ansvar efter  Lov  af  16de  November  1914  (Bøde  fra  5  Kr. 
til  10  000  Kr.  eller  Fængsel,  jfr.  almindelig  Straffelovs 
§   25). 

Jeg  skal  ikke  nu  komme  ind  paa  at  kommentere  disse 
meget  indgribende  Bestemmelser,  men  kun  pege  paa,  at 
de  i  højere  Grad  end  de  oprindlige  bærer  Spor  af  forstlig 
Sagkundskab,  samt  at  der  nu  ogsaa  kommer  Maksimalpriser 
paa  Mellemhandlernes  Varer.  Formodentlig  skal  Bestem- 
melserne ogsaa  gælde  Salg  af  færdig  tildannet  (savet  og 
hugget)  Brænde  fra  Skoven  direkte  til  Forbrugerne. 

De  ændrede  Priser  er  sikkert  mere  formaalstjenlige  end 
de  oprindelige ;  men  der  synes  mig  stadig  at  mangle  en 
virksom  Opfordring  til  Skovens  Mænd  om  at  forøge  Hug- 
sten af  Træ  til  Brænde.  Red. 

V 

Træmarkedet  i  1917.  Efterhaanden  som  Tiden  gaar, 
bliver  Forholdene  i  Træmarkedet  under  Krigssituationen 
mere  og  mere  brogede  og  uberegnelige.  I  December  kunde 
der  i  Markedsberetningen  f.  Eks.  meldes  om  Springpriser 
paa  dansk  Egetræ,  og  de  sandsynligste  Aarsager  hertil 
fremhævedes;  men  allerede  nu,  efter  et  Par  Maaneders 
Forløb,  synes  det,  som  om  der  er  sket  et  Omslag.  I  alt 
Fald  er  der  i  den  sidste  Tid  solgt  flere  Partier  Egetræ  til 
Priser,  som  ligger  lavere  end  Efteraarets.  Det  kan  be- 
tyde, at  de  nye  og  gamle  Træskibsbyggerier  har  afsluttet 
deres  Dækningsindkøb ;  men  det  kan  ogsaa  betyde  en  al- 
mindelig Tilbageholdenhed  hos  Køberne.  Ganske  vist  er 
der  ved  Aarskiftet  ankommet  flere  Laster  amerikansk  Ege- 
træ (c.  180  000  Kbfd.);  men  dette  kan  næppe  have  ind- 
virket paa  Priserne  af  det  danske  Egetræ,  da  samtidig 
Indførselen  af  tysk  Egetræ,  hvoraf  der  i  1916  er  ankom- 
met store  Poster,  nu  er  saa  godt  som  helt  ophørt. 

Tiden  er  nu  inde  for  Opskovningen  af  Gavntræ,  og 
Hjemtransporten  er  i  fuld  Gang.  Der  klages  alle  Vegne 
over  Mangel  paa  Arbejdskraft  og  Vognmænd.  De  abnorme 
Forhold  paa  Brændselsomraadet  mærkes  dybt  ind  i  Gavn- 
træmarkedet. 

Der  spørges  overalt  om,  hvilke  Virkninger  den  nye 
Krigssituation  vil  faa  paa  Træhandelen.  England  er  fra 
1ste  Februar  erklæret  for  blokeret.  I  sin  store  Tale  den 
31te  Januar  erklærede  den  tyske  Rigskansler  Bethmann 
Hollweg,  at  denne  Blokade  bl.  a.  ogsaa  tilsigter  at  stoppe 
den  svenske  Træeksport  til  England.  Saafremt  Blokaden 
virkelig  bliver  effektiv,  kan  det  komme  til  at  se  slemt  nok 
ud  for  de  svenske  Eksportører.  En  Del  af  dem  har  jo  nok 
Raad  til  at  holde  deres  Varer  tilbage  og  se  Tiden  lidt  an; 
men  der  findes  jo  altid  en  eller  anden   „ny  Mand"   her  og 

der,  som  er  nødt  til  at  sælge  straks.  Disse  Afskibninger 
er  saa  tvungne  til  at  søge  anden  Vej  hen,  og  det  ligger  da 
nær  for,  at  de  kommer  til  Danmark.  Men  dette  vil  abso- 
lut betyde  et  Fald  i  Priserne  paa  dansk  Naaletræ.  At  sam- 
tidig Kultilførselen  fra  England  stopper,  og  en  Del  af  Skov- 
arbejdet bliver  ledet  i  Retning  af  at  skaffe  Brænde,  kan 
nok  i  nogen  Maade  modvirke  en  pludselig  Overproduktion 
af  savet  Last,  men  stort  vil  det  næppe  gøre.  Den  nær- 
meste Fremtid  vil  bringe  Svar  herpaa. 

Disagioen  paa  de  danske  Penge  i  Sverrig,  hvor  danske 
Kroner  nu  staar  i  93,  har  været  en  slem  Streg  i  Regningen 
for  de  danske  Importører,  som  har  købt  og  solgt  til  pari 
Kurs.  For  at  rette  paa  dette  i  en  Møntunion  saa  forkerte 
Forhold  har  der  i  Nationalbanken  været  afholdt  et  Møde, 
hvor  Tømmerhandlerne  ogsaa  var  repræsenterede.  Der 
opnaaedes  dog  ingen  Ordning,  som  kan  forandre  Forholdet. 
De  7 — 8  pCt.,  som  det  svenske  Træ  paa  denne  Maade 
fordyres,  virker  dog  ogsaa  til  at  støtte  de  hjemlige  Priser. 

For  de  engelske  Trælastimportører  og  Træhandlere  er 
Situationen  ikke  morsom.  Hidtil  var  under  Krigen  Træ- 
eksporten til  dette  Europas  skovfattigste  Land  foregaaet 
med  stort  Besvær,  men  det  er  dog  gaaet.  Nu  er  Krisen 
bleven  akut.  De  500  kanadiske  Skovarbejdere,  der  som 
tidligere  meddelt  (Side  209,  1916)  nu  er  ankommet 
til  Moderlandet,  er  gaaet  i  Gang  med  at  opskove  det  hjem- 
lige Gavntræ.  Det  er  ikke  lutter  rosende  Ord.  disse  Skov- 
brugets Hjælpetropper  faar  at  høre.  De  roses  for  deres 
hurtige  Arbejdsmaade,  „der  er  en  sand  Kanonade  af  Fælde- 
brag, hvor  de  gaar  frem",  men  de  udfører  ikke  Arbejdet 
med  en  engelsk  Arbejders  Akkuratesse.  „De  alenhøje 
Stubbe  og  de  mange  splintrede  Stammer  viser,  at  de  kom- 
mer  fra   Skove,  hvor  der  er  for  mange  Træer  og   for   faa 

Mennesker",  siger  en  Kritiker.  For  øvrigt  er  Kanadierne 
for  Tiden  i  Skotland. 

I  Tyskland  bliver  Omslaget  i  Træmarkedet  mere  og  mere 
tydeligt.  Som  meddelt  i  Decemberoversigten  var  der  be- 
gyndt at  gøre  sig  en  følelig  Mangel  gældende  paa  savede 
Varer  i  Eg.  Beretningerne  gaar  nu  ud  paa,  at  Priserne  i 
Løbet  af  2 — 3  Maaneder  er  steget  mere  end  c.  50  pCt. 
Endnu  i  September  udbødes  der  savede  Partivarer  til 
150 — 170  Rm.  ab  Savmølle,  nu  forlanges  der  225 — 300  Rm. 
Det  er  den  store  Mangel  paa  Arbejdskraft  i  Skov  og  Fa- 
brik i  Forbindelse  med  den  store  Eksport  til  Skandina- 
vien og  Holland  under  1915 — 16,  som  giver  sig  Udslag 
paa  denne  Maade.  Klagerne  over  Transportvanskelighe- 
derne bliver  ogsaa  stadig  større.  I  en  Beretning  kort  før 
Jul  siges  der  med  Bitterhed ;  „Hvem  kan  og  skal  betale 
Vognmændene  disse  Priser?  (13  Rm.  pr.  m'  for  5  Km. 
Transportvej!).  I  mange  Tilfælde  er  Situationen  endog 
saadan,  at  man  med  Pengene  i  Haanden  ikke  kan  faa 
nogen  til  at  køre  for  sig  til  disse  Priser.  I  Skovbruget 
og  Savværksindustrien  arbejdes  der  af  alle  med  den  største 
Anstrengelse,  kun  de  Herrer  Vognmænd  har  det  ikke  nø- 
digt !"  Det  henstilles,  at  Vognmændene  underkastes  samme 
Civiltjenestetvang,  som  Skovbrug  og  Savværksindustri  er 
underlagt.  Den  23de  Januar  udstedtes  der  saa  en  officiel 
Bekendtgørelse,  som  giver  Generalkommandoen  Ret  til  at 
udskrive  Tvangskørsel  fra  Skovene  til  Savværkerne,  især 
hvor  det  drejer  sig  om  Skoveffekter  bestemte  til  mili- 
tære Formaal,  f.  Eks.  Træ  til  Geværskæfter,  Flyvemaski- 
ner, Banesveller,  Barakker  samt  Pakkassematerialer  og 
Grubetømmer. 

Fra  Amerika  lU.  S.  A.).  dette  vældige  træeksporterende 
Land,    kommer   den   overraskende    Meddelelse,    at   Landets 

Træimport  er  i  Lag  med  at  overstige  dets  Eksport.  Vær- 
dien af  Indførselen  af  Træ  og  Træprodukter,  d.  v.  s.  spansk 
Ceder.  Mahogni,  Cellulose.  Rundtømmer  og  andre  Mate- 
rialer, beløber  sig  til  7  762  782  Dollars  i  August  Maaned 
1916.  I  samme  Maaned  blev  der  udført  for  en  Værdi  af 
5  248  189  Dollars.  Indførselen  af  Mahogni  fordelte  sig 
saaledes  :  fra  England  for  50  818,  Centralamerika  51  762, 
Mexiko  74  261,  britisk  Amerika  14  600,  andre  Lande  til- 
sammen 55  175  Dollars. 

Af  Naaletræ  blev  der  udført  69  647  00  Fod  og  af  haardt 
Træ  14  487  000  Fod.  Af  Løvtræ  stod  Eg  som  Nummer 
et  ined  4  768  000  Fod,  som  Nummer  to  stod  Gum  med 
1909  000  Fod,  saa  følger  Poppel  med  408  000  Fod. 
Resten  7  402  000  fordelte  sig  paa  de  øvrige  Arter. 

Den  største  Enkeltaftager  var  Kuba  med  19  152  000  Fod, 
den  næste  England  med  17  039  000  Fod.  Som  andre 
vigtige  Aftagere  af  amerikansk  Træ  kan  nævnes  følgende 
ordnet  efter  Mængden  af  Købet:  Australien,  Centralamerika, 
Mexiko,  Sydamerika,  Vestindien  (uden  Kuba),  Spanien, 
Italien.  Danmark,  Afrika,  Filipinerne,  Kina,  Frankrig  og 
Norge.  /.  L.  Bjørner. 

Fra  Skoven. 

Skovene  og  Brændselsforbruget.  Tanken  om  en 
mulig  Brændselsnød  har  nu  i  Krigsaarene  længe  dæmret 
i  Bevidsthederne;  den  blev  saaledes  Anledning  til,  at  jeg 
i  December  1915  holdt  et  Foredrag*)  i  den  Tekniske  For- 
ening i  København  om  „Skovbrug  i  Danmark" ;  men  det 
viste  sig,   at  Tanken  dengang  endnu  ikke  var  kommen   op 


^)  Gengivet  i  Den  Tekniske  Forenings  Tidsskrift,  1916,  Side  9—12. 

i  Bevidsthedens  Dagslys ;  derfor  kom  jeg  i  Foredraget  kun 
lidt  ind  paa  Skovenes  Forhold  til  Landets  Brændselsfor- 
brug. Af  det  lidt,  jeg  ved  den  Lejlighed  udtalte  om  For- 
holdet, skal  jeg  her  gengive  det  vigtigste : 

„Uagtet  alle  kender  Skoven  og  holder  af  den,  ligger 
Skovbrug  dog  langt  uden  for  den  almindelige  Bevidsthed. 
Kun  i  kritiske  Tider,  naar  der  opstaar  Frygt  for  en  mulig 
Mangel  paa  Brændsel,  begynder  man  at  spørge  om,  hvor 
vidt  Skovene  er  i  Stand  til  at  afhjælpe  en  saadan  mulig 
Mangel.  Ned  igennem  Tiderne  har  det  stadig  været  saa- 
ledes,  at  Skovene  har  skullet  hjælpe  umiddelbart  " 

„Skønt  Gavntræet  er  det,  der  tager  flest  Tanker,  kræver 
mest  Arbejde  og  giver  forholdsvis  flest  Penge,  saa  er 
Brænde  dog  endnu  langt  det  meste  af  de  danske  Skoves 
samlede  Høst;  og  skulde  galt  være,  kan  det  jo  altsammen 
bruges  som  Brænde.  Totalmængden  kan  anslaas  til 
c.  1  Million  m'  aarlig.  Kun  for  de  saakaldte  større  Distrik- 
ter foreligger  der  Oplysning  om  Sammensætningen ;  af  en 
samlet  aarlig  Skovning  paa  749  400  m '  var  Bog  405  000, 
Eg  59  000,  andet  Løvtræ  58  000  og  Naaletræ  227  000  m\" 

„Disse  Tal  for  den  aarlige  Hugst  giver  dog  ikke  noget 
Udtryk  for,  hvad  Danmarks  Skove  kunde  yde  i  Nødsfald, 
hvis  de  skulde  forsyne  Landet  med  Brændsel  et  Aarstid 
eller  2.  Man  maatte  da  medregne  det  Forraad  af  Ved- 
masse, som  staar  i  Skovene,  og  som  er  en  nødvendig  For- 
udsætning for  den  nu  stedfindende  aarlige  Høst.  Der  fore- 
ligger ikke  nogen  Opgørelse  af  dette  Forraads  Størrelse 
for  Landets  samlede  Skove ;  men  skønner  man  ud  fra  de 
Skovdistrikter,  hvor  Vedforraadet  er  maalt,  kan  man  vist 
sætte  vore  Skoves  samlede  staaende  Vedmasse  til  c.  35  Mil- 
lioner m''." 

„Ved  Bedømmelsen  af  disse  Tal  for  den  aarlige  Høst  og 

det  staaende  Forraad  niaa  man  huske  paa,  at  Træet  skal 
være  nogenlunde  tørt,  før  det  kan  tjene  rigtig  som  Brænd- 
sel ;  det  skal  helst  have  staaet  en  Sommer  over  i  udkløvet 
Tilstand.  Det  er  kun  et  forsvindende  lille  Oplag  af  tørt 
Brænde,  vi  som  Regel  har  staaende  i  vore  Skove;  og  netop 
nu  er  det  særlig  lille,  da  der  har  været  usædvanlig  stærk 
Efterspørgsel  efter  tørt  Brænde  i  den  Tid.  Verdenskrigen 
har  staaet  paa." 

„Til  yderligere  Værdsætning  af  ovenstaaende  Tal  kan 
det  nævnes,  at  vort  aarlige  Forbrug  af  Kul  og  Koks  er 
omtrent  3  500  000  Tons  eller  c.  50  Millioner  hl.  Sættes 
Træets  Vægt  til  0.5  Ton  pr.  m^  og  dets  Brændværdi 
{ Varmeevnen)  pr.  Ton  til  godt  Halvdelen  af  Kullenes,  vil 
vore  Skoves  samlede  aarlige  Høst  kun  svare  til  knap  '/lo 
af  Landets  aarlige  Forbrug  af  Kul  og  Koks  " 

De  her  paapegede  Forhold  mellem  vore  Skove  og  Lan- 
dets samlede  Brændselsforbrug  kan  kun  faa  Interesse  un- 
der en  langvarig  og  forudseelig  Brændselsnød.  Saa  vidt 
mig  bekendt,  er  der  imidlertid  ikke  paavist  nogen  øjeblik- 
kelig Brændselsnød  her  i  Landet;  og  vi  haaber  jo  alle, 
at  Krigen  skal  være  forbi  inden  næste  Vinter.  Derfor  er 
det  maaske  mest  sandsynligt,  at  vore  Skove  overhovedet 
ikke  vil  komme  til  at  spille  nogen  afgørende  Rolle  over 
for  Brændselsforbruget  som  Helhed ;  men  saaledes  som 
Tilstanden  i  Øjeblikket  er  i  Europa,  synes  det  dog  rimeligt 
at  forberede  sig  ogsaa  paa  den  Mulighed,  at  Tilførselen  af 
udenlandsk  Brændsel  kan  blive  knap  endnu  for  Vinteren 
1917  18.  Og  Spørgsmaalet  herom  er  adskilligt  mere 
forstlig  aktuelt  end  det  fjerntliggende  Spørgsmaal  om  at 
hugge  Skovene  ned  fra  en  Ende  af;  det  drejer  sig  nemlig 
om,  hvor  stor  en  Vedmængde  vore  Skove  kan  afgive, 
uden  at  deres  Tilværelse  sættes  paa  Spil   og  uden  at  en 

rationel  Skovdrift  umuliggøres.  I  2den  Række  kommer 
det  baade  vigtige  og  vanskelige  Spørgsmaal,  hvorledes  en 
saadan  Vedmasse  kan  blive  stillet  til  Raadighed  for  Brænd- 
selsforbruget i  Vinteren  1917 — 18.  I  3die  Række  kom- 
mer Spørgsmaalet  om,  i  hvor  høj  Grad  en  saadan  ekstra- 
ordinær Skovning  vil  være  et  økonomisk  Tab  for  Skov- 
ejerne og  altsaa  kræve  Erstatning. 

Ifølge  Statistisk  Departements  Opgørelse*)  høstes  der 
gennemsnitlig  omtrent  5  m'  aarlig  pr.  ha  af  vore  Skoves 
Areal.  Man  behøver  ikke  at  kende  meget  til  vore  Skove 
for  at  vide,  at  dette  Tal  ikke  er  noget  maksimalt  Udtryk 
for  Skovenes  Produktionsevne ;  der  kan  frembringes  en 
kendeligt  større  Mængde  Ved. 

En  af  de  vægtigste  Grunde  til,  at  Tallet  er  lavt,  ligger 
paa  Udhugningens  Omraade.  For  Statsskovenes  Vedkom- 
mende har  dette  Forhold  været  skarpt  fremdraget  i  Skov- 
rider Larsens  foranstaaende  Artikler ;  men  ogsaa  for  en  stor 
Del  af  vore  Privatskove  gælder  det,  at  der  baade  kunde 
og  burde  tages  en  større  Vedmasse  ved  Udhugning ;  i  nogle 
Tilfælde  hugges  der  „principmæssigt"  svagt;  i  mange  Til- 
fælde ligger  Grunden  i,  at  man  ingen  Orden  har  paa  sine 
Udhugningsmellemrum. 

Hvis  der  nu  stilles  Krav  til  Skoven  om  forøget  Hugst, 
vil  der  ikke  kunne  opnaas  nogen  øjeblikkelig  Virkning  paa 
det  sidst  nævnte  Punkt ;  der  skal  en  Aarrække  til  at  bringe 
Orden  i  Udhugningsmellemrummene.  Derimod  vil  der 
kunne  skoves  noget  ekstraordinært  paa  de  Distrikter,  hvor 
man  af  Princip  eller  af  saakaldte  praktiske  Grunde  har 
hugget  svagt  ud ;  begynder  man  at  udhugge  stærkere,  vil 
man  i  1ste  Omgang  kunne  tage  noget  mere,  end  den  samme 


"1  Danmarks  Statistik.  Skovbruget  i   Danmark.   1909. 

Udhugningsmaade  senere  vil  give,  idet  der  er  opsparet  en 
Del  Træer.  Dette  Plus  i  Overgangstiden  er,  efter  min 
Erfaring,  dog  ikke  saa  stort,  som  Skovrider  Larsen  synes 
at  mene ;  jeg  vilde  ikke  sætte  det  højere  end  til  '/,-t  ^f  Over- 
gangstidens hele  Udhugningsmasse.  Vil  man  højere  op. 
maatte  man  bruge  den  af  v.  Seebach  foreslaaede  Frem- 
gangsmaade,  ved  hvilken  man  paa  halvgamle  Bøgefdelinger 
ved  een  Hugst  borttager  alle  de  Træer,  som  ellers  skulde 
borttages  ved  de  følgende  20 — 30  Aars  Udhugninger ;  men 
denne  Fremgangsmaade  har  hidtil  ikke  fundet  Tilhængere 
her  i  Landet ;  der  er  for  meget  at  risikere  ved  den. 

En  anden  Grund  til  vore  Skoves  ringe  Vedproduktion 
ligger  i  Omdriften;  der  staar  mange  Bevoksninger  i  vore 
Skove,  som  er  kommen  langt  ud  over  Tiden  for  den  største 
Massetilvækst.  Dermed  er  vel  ikke  givet,  at  de  burde  have 
været  huggede ;  men  stilles  der  Krav  til  Skovene  om  en 
forøget  Mængde  Brænde,  saa  vil  Skovningen  kunne  gøres 
meget  større  derved,  at  man  hugger  de  gamle  Afdelinger, 
som  indeholder  de  store  Vedmasser;  og  Virkningen  kom- 
mer straks. 

Størrelsen  af  denne  Virkning  kan  man  tilmed  skønne 
sikkert  over  paa  Forhaand.  idet  der  foreligger  ret  fyldige 
Oplysninger  om  vore  Skoves  Aldersforhold,  og  idet  netop 
de  gamle  Afdelinger  fortrinsvis  har  været  Genstand  for 
Træmaaling.  Ifølge  den  foran  citerede  Opgørelse  fra  Sta- 
tistisk Departement  fandtes  der  i  1907  paa  de  saakaldte 
„større  Skovdistrikter"   i   Skovene : 

1—30 

Bøg 18  269 

Eg 2  493 

Andet   Løvtræ     5  094 

Naaletræ 23  960 

Tilsammen  .  .   49  816 


31-60 

1  1  —90 

91-120 

121-1.^0 

o.  15(1  Aar 

13  771 

15  430 

14  431 

4  768 

4  063  ha. 

1  460 

1  772 

1  420 

31.2 

428    „ 

3  100 

1  594 

719 

— 

)) 

12  586 

2  194 

168 

— 

—       „ 

30  917 

20  990 

16  738 

5  080 

4  491   ha. 

og  i  Plantagerne : 

1-30         31-60        61-90       91-120       121      150         o.  150  Aar 

Løvtræ .  .        325  64  38  16         —  28  ha. 

Naaletræ 43  595       3  322  581  118         —  —    „ 

Skal  der  nu  saa  hurtigt  som  muligt  fremskaffes  saa  meget 
Brænde  som  muligt,  vil  det  nærmest  liggende  være  at 
hugge  de  Løvtræbevoksninger,  som  er  over  90  Aar  og  de 
Naaletræbevoksninger,  som  er  over  60  Aar.  For  Skovenes 
Vedkommende  er  Aldersforholdet  nu  rimeligvis  ikke  syn- 
derlig forskelligt  fra  det  i  1907;  for  Plantagernes  Vedkom- 
mende er  derimod  Aldersklasserne  31-60  og  61-90  vist- 
nok kendeligt  større  i  1917.  Der  kan  herefter  blive  Tale 
om  c.  26  000  ha  Løvtræ  over  90  Aar  og  godt  3  000  ha 
Naaletræ  over  60  Aar;  og  sættes  de  derpaa  staaende  Ved- 
masser til  henholdsvis  400  og  500  m"  pr.  ha,  bliver  den 
samlede  Vedmængde  10  400  000+1500  000  m^  =  c.  12 
Millioner  Kubikmeter,  hvilket  svarer  til  over  25  Aars  hid- 
tidig Hovedskovning. 

En  tredie  Grund  til,  at  der  kun  frembringes  en  lille  Ved- 
mængde i  Danmarks  Skove  og  Plantager,  ligger  i,  at  nogle 
af  Træarterne  vokser  langsomt  og  i  det  hele  kun  frembrin- 
ger en  lille  Vedmasse.  Dette  gælder  i  udpræget  Grad 
den  mest  udbredte  Plantage-Træart,  Bjærgfyrren.  Fra 
flere  Sider  er  da  ogsaa  den  Tanke  kommen  frem,  at  man 
burde  møde  en  mulig  Brændselsnød  ved  at  hugge  en  stor 
Mængde  af  de  Bjærgfyrplantninger,  som  længe  før  det 
60nde  Aar  er  holdt  omtrent  op  med  at  vokse  i  Vedmasse. 
Der  maatte  dog  i  saa  Henseende  gøres  megen  Forskel  paa 
de  Plantninger,  der  er  udført  i  Klitten,  og  dem  der  staar 
paa  Heder  eller  Overdrev ;  de  første  har  ]o  den  Hoved- 
opgave at  hindre  Sandflugten,  og  der  bør  under  ingen 
Omstændigheder  hugges  mere  i  dem,  end  at  de  vedblivende 

kan  fyldestgøre  dette  Hovedkrav.  Hvor  meget  Bjærgfyr 
der  staar  paa  Hede  og  Overdrev,  ser  jeg  mig  ikke  i  Stand 
til  at  skønne  over;  men  det  er  i  alt  Fald  en  stor  Del  af 
de  c.  47  000  ha  Naaletræplantage  under  60  Aar.  Selv  om 
det  kun  er  c.  10  000  af  dem,  som  kan  give  brugbart 
Brænde,  kan  den  samlede  Vedmængde  dog  blive  hen  imod 
1   Million  Kubikmeter. 

Ved  Bedømmelsen  af  de  her  udledede  Tal  for  den  Ved- 
mængde, som  vore  Skove  i  Nødsfald  kan  afgive  med  kort 
Varsel,  maa  man  tillige  stille  sig  klart,  hvorledes  en  saa- 
dan  Hugst  vilde  virke  paa  Skovdriften.  Den  stærkere  og 
bedre  ordnede  Udhugning  vil  være  til  Gavn  for  Skovene, 
hvis  den  da  udøves  af  Sagkyndige,  som  forstaar  at  skønne 
over,  hvor  Træerne  har  bibeholdt  og  hvor  de  har  tabt  Ev- 
nen til  at  udnytte  et  forøget  Vokserum ;  paa  de  sidst  nævnte 
Steder  kan  der  ske  stor  Skade  ved  en  stærk  Udhugning ; 
og  selv  paa  de  gode  Voksesteder  vil  Træerne  først  i  Løbet 
af  nogle  Aar  komme  til  at  vokse  stærkere  end  hidtil ;  der 
vil  i  mange  Tilfælde  komme  en  Tid,  hvor  den  aarlige  Ud- 
hugning bliver  mindre. 

En  stærk  eller  meget  stærk  Forøgelse  af  Hovedskovnin- 
gen vil  paa  mange  Steder  gøre  Skade  paa  Skoven  ved,  at 
Blæst,  Sol  og  Nattefrost  faar  Indpas;  en  Nedsættelse  af 
Omdriften  vil  forrykke  Aldersklasseforholdet ;  Skovenes 
Forbindelse  med  de  Kunder,  som  køber  det  store  Gavntræ, 
vilde  blive  brudt.  Man  kan  vel  heller  ikke  se  helt  bort 
fra  de  gamle  Træers  Skønhedsværdi.  Og  Skaden  forøges 
kendeligt,  hvis  det  viser  sig  umuligt  at  faa  lavet  ny  Skov- 
kultur paa  de  Afdelinger,  hvor  den  gamle  Skov  er  hugget 
bort;  Jorden  forringes,  og  Ukrudtet  tager  Overhaand. 

Disse  Indvendinger  vil  dog  kun  i  meget  ringe  Grad  eller 
niaaske   slet   ikke   kunne   rejses   imod    en    Borthugning   af 

de  foran  omtalte  Bjærgfyrbevoksninger ;  det  værste,  der 
vil  kunne  ske,  er,  at  Arealet  springer  i  Lyng  igen. 

Spørgsmaalet  om  Afhjælpning  af  en  mulig  Brændselsnød 
er  imidlertid  ikke  afgjort  med,  at  Skove  og  Plantager  i 
Nødsfald  kan  afgive  saa  og  saa  stor  en  Vedmængde ;  der 
er  en  lang  Vej  fra  det  staaende  Træ  til  de  forskellige  Ild- 
steder. Hvoriedes  skal  man  faa  Træerne  fældet  og  Veddet 
oparbejdet  til  færdigt  Brænde?  I  Striden  mellem  Skov- 
riderne Larsen  og  Brammer  fremdroges  gentagne  Gange 
Muligheden  af  militær  Arbejdskraft ;  i  Skovrider  Biilmanns 
foranstaaende  Artikel  peges  der  paa  at  udnytte  den  faglige 
Duelighed  saa  meget  som  muligt.  Jeg  formoder,  at  man 
vilde  naa  videst  ved  i  saa  stort  Omfang  som  muligt  at  ud- 
byde Fældningen  og  Oparbejdningen  som  et  selvstændigt 
Foretagende.  Ved  selve  Fældningen  kan  der  ikke  bruges 
Maskiner,  men  vel  ved  Overskæringen  og  Udkløvningen ; 
ved  Transporten  kan  flyttelige  Sporbaner  gøre  god  Nytte. 
Ved  at  gaa  gennem  den  private  Foretagsomhed  vilde  man 
desuden  saa  hurtig  som  muligt  faa  Rede  paa,  hvor  langt 
man  overhovedet  kan  naa,  hvor  meget  der  kan  ventes 
fældet  og  opskovet  saa  tidligt,  at  det  kan  blive  tørt  nok 
til  Brug  i  Vinteren  1917 — 18. 

Der  kan  rejses  adskillige  Indvendinger  imod  saaledes 
at  lukke  fremmede  Entreprenører  ind  i  Skoven.  Og  da 
Spørgsmaalet  ikke  ligger  for  endnu,  skal  jeg  ikke  her 
komme  nærmere  ind  paa  det.  Kun  skal  jeg  pege  paa,  at 
man  herved  kom  ud  over  Vanskelighederne  ved  Ulykkes- 
forsikringen. 

Endelig  er  der  Spørgsmaalet  om,  hvad  en  større  eller 
mindre  ekstraordinær  Skovning  vilde  betyde  i  økonomisk 
Retning  for  Skovejerne.  Hovedinteressen  er  her  ubetinget 
knyttet  til  den  mulig  forøgede  Hugst  af  de  egentlige  Skoves 

gamle  eller  halvgamle  Bevoksninger.  Andre  Forfattere 
har  andetsteds  sammenlignet  en  saadan  Forholdsregel  med 
at  tage  Kapital  ud  af  Sparekassen  eller  med  at  sælge  væk 
af  en  Gaards  Besætning;  Skovrider  Biilmann  har  foran 
peget  paa  det  Tab,  der  lides  ved,  at  Gavntræ  bruges  som 
Brænde.  Begge  Dele  er  rigtige ;  det  vilde  være  et  For- 
brug af  Kapital,  og  denne  forringes  tilmed  i  Værdi  ved  den 
ændrede  Brug;  begge  Dele  bør  utvivlsomt  erstattes  ved  en 
Godtgørelse  for  det  Rentetab,  der  lides,  indtil  Vedkapitalen 
er  bragt  op  igen  paa  sin  tidligere  Størrelse. 

En  saadan  Godtgørelse  vilde  dog  være  forholdsvis  let  at 
fastsætte ;  Vanskelighederne  vil  blive  adskilligt  større 
over  for  Tab,  som  lides  ved,  at  Skovenes  produktive  Evne 
nedsættes,  idet  Hugstfølgen  bliver  uheldig  paa  store  Arealer, 
og  ved  at  Skovbrugets  Forbindelse  med  Gavntræforbruget 
afbrydes  for  en  Aarrække.  Det  vilde  ikke  blot  være  Sko- 
venes, men  ogsaa  Træindustriens  Interesser,  som  her  vilde 
lide  følelig  Skade. 

Ved  Beskatningen  af  den  forøgede  „Indtægt"  maa  man 
erindre,  at  Skovejeren  faar  denne  ved  at  tage  fra  sig  selv, 
ikke  fra  andre ;  den  er  ikke  „Krigsfortjeneste".  Retfærdigt 
vilde  det  være  at  udregne  den  normale  Skat,  svarende  til 
den  foregrebne  Aarrækkes  normale  Hovedskovning,  og 
diskontere  den  tilbage  til  Nutiden.  C.  V.  Prytz. 

Forstligt  Røre.  Indenrigsministeriets  Bekendtgørelse 
af  17de  Februar  har  givet  Anledning  til  2  forstlige  Møder, 
som  begge  holdtes  den  24de  Februar  i  København. 

Formændene  for  de  nydannede  Salgskredse  i  Landets 
forskellige  Egne  mødtes  for  at  drøfte  Situationen.  De  ved- 
tagne Beslutninger  ønskes  ikke  refererede;  men  det  Fak- 
tum, at  denne  nye  Organisation  har  været  hurtigere  i  Ven- 

dingen,  end  man  plejer  at  være  i  Skovbrugskredse,  frem- 
kalder Haabet  om,  at  Salgskredsene  ogsaa  fremdeles  vil 
have  Initiativ  og  Levedygtighed.  Man  kan  kun  ønske  denne 
Forstmændenes  Organisation  en  fortsat  kraftig  Udvikling 
sideordnet  med  og  i  nøje  Samarbejde  med  Dansk  Skovfor- 
ening, saa  meget  mere  som  denne  sidste  har  vist  sig  at 
være  et  noget  tungt  og  langsomt  virkende  Apparat.  Det, 
som  Forretningsverdenen  kalder  „Konjunkturer",  svinger  jo 
nu  stærkt  fra  Dag  til  Dag  ogsaa  for  Skovbruget. 

Forstlig  Diskussionsforening  havde  ligeledes  et  aktuelt 
Møde  om  „Maksimalpriserne".  Skovrider  P.  Wegge  ind- 
ledede og  adskillige  af  de  mange  tilstedeværende  Skovbe- 
styrere deltog  i  den  livlige  Drøftelse.  Ifølge  Sagens  Natur 
blev  der  ikke  vedtaget  nogen  Beslutning  paa  dette  Møde, 
hvorimod  der  blev  givet  mange  nyttige  Oplysninger. 

Red. 

Rettelse  og  Tilføjelse.  I  Skovrider  Biilmanns  Ar- 
tikkel  om  „Brændselsnød"  er  der  desværre  indløbet  et  Par 
Fejl. 

Side  61  L.  5  f.  o.  skal  Navnet  „P.  Nielsen"  ombyttes 
med :  N.  Poulsen. 

Samme  Side  L.  9  f.  o.  er  der  efter  „Mejerierne"  faldet 
nogle  Ord  ud ;  der  skulde  staa :  De  laveste  Priser  gælder 
Naaletræ-,  de  højeste  Løvtræ-Kvas.  Der  Red. 

Ministeriets  Bestemmelser  om  Handelen  med 
Brænde.  1  Tilknytning  til  Bekendtgørelsen  af  17de  Fe- 
bruar   1917  har   Indenrigsministeriet  under  21de   Februar 

udsendt  et  Cirkulære  til  samtlige  Amtmænd.  Af  dets  Ind- 
hold skal  følgende  gengives : 

Man  skal  derhos  fremhæve  Betydningen  af,  at  de  For- 
anstaltninger, som  i  Henhold  til  Bestemmelserne  i  den 
nævnte  Bekendtgørelse  af  17de  d.  M.  vil  være  at  træffe 
til  Organisering  af  Brændehandelen  inden  for  Amterne, 
træffes  snarest  muligt.  Navnlig  vil  det  være  af  Betydning, 
at  de  i  Bekendtgørelsen  nævnte  Fordelingsinstitutioner  sna- 
rest kan  træde  i  Virksomhed. 

Som  Eksempler  paa  de  almindeligst  brugte  ydre  Maal 
for  de  forskellige  Effekter  skal  anføres  følgende: 

I  rm  Klov,  Knudebrænde,  Fagot  o.  lign. :  Højde:  1.00  m, 
Bredde:  1.54  m,  Dybde:  0.65  m. 

1  rm  Knippel,  Naaletræ-Brænde  o.  lign.:  Højde:  1.00  m, 
Bredde:  1. 00  m,  Dybde:   1.00  m. 

Ved  Stabling  i  Skoven  sættes  Rummeteren  med  3  cm 
Overmaal  paa  Højden,  for  at  den  kan  holde  Maal  ved  Salg. 

Klodstræ,  Stænger  (Rafter),  Ros  lægges  oftest  i  Bunker 
paa  3  rm  med  ydre  Maal:  Højde:  1.00  m.  Bredde:  1.00  m, 
Længde  3.00  m,  eller:  Højde:  0.75  m.  Bredde:  1.00  m, 
Længde :  4.00  m. 

Eksempelvis  bliver  saaledes  Maksimalprisen  paa  en 
Bunke  Bøge-Klodstræ  å  3  rm  =  27  Kr. 

Udhug  og  Kvas  lægges  oftest  i  Bunker  paa  8  rm  med 
ydre  Maal:  Højde:  1.25  m,  Bredde:  1.6  m.,  Længde: 
4.00  m. 

Eksempelvis  bliver  saaledes  Maksimalprisen  paa  en 
Bunke  Bøgekvas  å  8  rm  =  6  Kr. 

Dersom  et  af  de  ovennævnte  Maal  ændres,  vil  samtidig 
det  ene  af  eller  begge  de  andre  Maal  tilsvarende  blive  at 
ændre.     Bunkerne  kan  ogsaa  lægges  af  anden  Størrelse  end 

henholdsvis  3  og  8  rm,  men  Rummeteren  er  stadig  Enhed 
for  det  ydre  Rummaal  og  dermed  for  Prisberegningen. 

Begæring  om  Udmeldelse  af  en  Vurderingsmand  bør 
efterkommes  snarest  muligt  og  senest  inden  8  Dage  af 
Kommunalbestyrelsen. 

De  af  et  Vurderingsnævn  fastsatte  eller  af  en  Ejer  be- 
regnede Vurderingspriser  bør  anføres  paa  den  paagældende 
Stabel  eller  Bunke,  saaledes  at  det  til  enhver  Tid  tydeligt 
fremgaar,  hvilken  Pris  der  højst  maa  tages  for  Sortimentet. 

ad  3)  Forbudet  mod  Afholdelse  af  Skovauktion  gælder  kun 
Brændselseffekter,  derimod  ikke  Gavntræ.  Opstaar  der 
Tvivl  om,  hvorvidt  Effekter  kan  kendetegnes  som  Gavn- 
træ, saaledes  at  det  er  tilladeligt  at  sælge  dem  ved  Auktion, 
afgøres  Spørgsmaalet  af  vedkommende  Vurderingsnævn 
(^  5). 

Man  skal  i  denne  Forbindelse  henlede  Opmærksomheden 
paa,  at  der  ved  Salg  eller  Køb  af  Skoveffekter  sker  en 
Overtrædelse  af  Maksimalprisbestemmelserne,  ikke  alene 
hvis  der  for  Brændeeffekter  betinges  eller  gives  en  højere 
Pris  end  Maksimalpris  eller  Vurderingspris,  men  ogsaa  for- 
saavidt  Effekter,  der  i  Virkeligheden  er  Brændselseffekter, 
under  Benævnelsen  Gavntræ  sælges  eller  købes  til  højere 
Pris. 

ad  4)  Ved  Bestemmelsen  om,  at  Halvdelen  af  det 
Brænde,  der  udbydes  til  Salg  efter  Bekendtgørelsens  Ikraft- 
træden, skal  tilbydes  til  Salg  gennem  de  i  §  6  nævnte  For- 
delingsinstitutioner,  er  det  tilsigtet  at  sikre  navnlig  den  ube- 
midlede Del  af  Befolkningen  Brænde. 

Amtsinstitutionernes  Opgaver  vil  fornemmelig  være  føl- 
gende:  a)  at  modtage  Skovejernes  Tilbud  om  Salg  af  Brænd- 
sel, b)  at  udfærdige  Bevis  for  Modtagelsen  af  disse  Tidbud, 
c!  at  modtage  Oplysninger  fra  de  kommunale  Tillidsmænd 

om  indkomne  Bestillinger  paa  Brænde  samt  d)  under  Hen- 
syntagen til  den  Adgang,  B:^hoerne  i  de  enkelte  Kommuner 
har  til  at  forsyne  sig  med  andet  Brændsel,  og  til  de  indkomne 
Begæringer  at  fordele  de  tilbudte  Effekter  mellem  Am- 
tets Kommuner. 

I  Anledning  af  den  under  d.  nævnte  Fordeling  skal  man 
særlig  henpege  paa,  at  Købstædernes  Beboere  ofte  vil  have 
den  forholdsvis  bedste  Adgang  til  at  forsyne  sig  med  Kul 
og  Koks. 

Amtsinstitutionerne  er  bemyndigede  til  at  forskaffe  sig 
Oplysninger  om  de  forskellige  Skovejeres  Produktion,  saa- 
ledes  at  der  kan  dannes  et  Skøn  over,  hvormeget  Brænde 
der  vil'  kunne  stilles  til  Disposition,  ligesom  de  er  beret- 
tigede til  at  forlange  Oplysninger  om  stedfundne  Salg, 
for  at  der  derigennem  kan  skønnes  over,  om  den  paagæl- 
dende Skovejer  har  overholdt  sin  Forpligtelse  til  at  tilbyde 
Halvdelen  af  sin  Produktion  til  Salg  gennem  Fordelings- 
institutionerne.  Der  vil  eventuelt  senere  blive  henlagt 
yderligere  Opgaver  til  Amtsinstitutionerne,  idet  Ministeriet 
maatte  ønske,  at  de  i  det  hele  taget  fører  Tilsyn  med  Be- 
folkningens Forsyning  med  Brændsel. 

Fordelingen  inden  for  den  enkelte  Kommune  bør  ske  saa- 
ledes,  at  Husholdningsforbruget  stilles  i  første  Række,  og 
saaledes  at  de  mindre  bemidlede  først  forsynes.  Dog  bør 
der  tages  særligt  Hensyn  til  saadanne  Virksomheder,  hvis 
Drift  er  af  særlig  Betydning  for  Befolkningen,  f.  Eks.  Ba- 
gerier. 

Den  kommunale  Tillidsmand  vil  derhos  have  at  paase, 
at  de  indkøbte  Effekter  fjernes  fra  Skoven  indenfor  rime- 
lig Tid,  saaledes  at  der  ikke  lægges  Hændringer  i  Vejen 
for  Kultur-  og  andre  Skovarbejder  o.  lign. 

Ministeriet    bemyndiger    Kommunalbestyrelserne    til    om. 

fornødent  overfor  Skovejerne  at  garantere  for  Betalingen  af 
de  Effekter,  som  i  Henhold  til  Bestemmelserne  i  §  4  er 
indkøbt  af  den  mindre  bemidlede  Del  af  Kommunens  Be- 
boere. Man  skal  derfios  udtale,  at  det  maa  anses  for  ønske- 
ligt, at  Kommunerne  selv  optræder  som  Købere  for  senere 
at  fordele  de  indkøbte  Effekter  mellem  Beboerne  til  pas- 
sende Pris. 

Idet  man  endelig  skal  anmode  de  Herrer  Amtmænd  om 
hver  for  sit  Omraade  at  bringe  foranstaaende  til  alminde- 
lig Kundskab  i  det  Omfang,  som  det  maatte  skønnes  nød- 
vendigt, skal  man  paany  indskærpe  Nødvendigheden  af, 
at  den  ved  Bekendtgørelsen  indførte  Ordning  snarest  mu- 
ligt kan  træde  i  Kraft.  Red. 

S.  S.  s.  K.  Møde  med  Amtsfordeleren.  Onsdag 
den  28de  Februar  afholdt  Kredsen  et  Møde  i  Næstved  til 
Drøftelse  af,  hvad  der  maatte  være  at  iagttage  ifølge  Mi- 
nisteriets Bekendtgørelse  af  17.  Pebr.  med  efterfølgende 
Cirkulære  af  21.  Pebr.  Den  beskikkede  Amtsfordeler, 
Skovrider  Ulrich,  var  til  Stede,  og  efter  hans  Ønske  var 
ti'  Mødet  indbudt  de  Medlemmer  af  Køgekredsen,  som  har 
Skov  i  Præstø  Amt.    De  mødtes  Antal  var  op  imod  30. 

Af  Formandens  Udtalelser  skal  særlig  fremhæves  føl- 
gende : 

Af  Bekendtgørelsens  §  4  fremgaar,  at  Skovejeren  maa 
kunne  forbeholde  sig,  hvad  han  vil  af  sin  Skovning  til  eget 
og  Ejendommens  Forbrug,  før  han  udbyder  til  Salg. 

Skovrider  Ulrich  bad  de  tilstedeværende  om  at  modtage 
ham  i  hans  ny  Hverv  med  Tillid  og  Imødekommenhed,  saa 
skulde  han,  saa  vidt  det  kunde  forenes  med  hans  Stilling 
til  anden  Side,  se  fuldt  ud  paa  Skovbrugets  Tarv,  ligesom 
han  bad  alle,  som  han  kom  til  at  forhandle  med,  at  yde  ham 

den  mest  mulige  Hjælp  til  Lettelse  af  det  ikke  ringe  Ar- 
bejde, han  havde  paataget  sig.  Han  gennemgik  derefter 
Bekendtgørelsen  og  Cirkulæret,  idet  han  kunde  i  Hoved- 
sagen slutte  sig  til  alt,  hvad  der  forud  var  anført  af 
Formanden. 

Særlig  vilde  han  dog  gøre  opmærksom  paa  enkelte  For- 
hold, som  faldt  ind  under  hans  Opgaver. 

1)  Ethvert  Skovbrug  i  Amtet  vilde  fra  ham  modtage  et 
trykt  Skema  til  Udfyldelse  i  2  Eksemplarer  angaaende  de 
Oplysninger,  som  han  skulde  have  i  Henhold  til  Bekendt- 
gørelsens §  4,  og  den  nærmere  Udformning  af  disse  Be- 
stemmelser i  Cirkulæret.  Det  ene  Eksemplar  beholdes. 
Saa  snart  han  har  modtaget  det  for  ham  bestemte  Skema 
tilbage,  hvilket  han  opfordrede  de  tilstedeværende  at  eks- 
pedere saa  hurtigt,  som  det  paa  nogen  Maade  var  dem  mu- 
ligt, skulde  han  omgaaende  meddele  Tilladelse  til  Salg  af 
det  frigjorte  Kvantum  Brændeeffekter. 

2)  Amtsfordeleren  opfordrede  de  tilstedeværende  til  at 
bruge  den  i  Bekendtgørelsens  ^  2  nævnte  kommunale 
Vurderingsmand  i  alle  Tilfælde,  hvor  der  kunde  være  Tvivl 
om  et  Effekts  Pris  i  Sammenligning  med  de  i  Bekendt- 
gørelsens §  1  særlig  specificerede  Effekter,  og  navnlig 
hvor  man  aflagde  Effekter,  som  ikke  kunde  henføres  under 
et  af  de  i  Paragrafen  specificerede,  f.  Eks.  Rafter  og  Stæn- 
ger af  Eg  eller  Andet  Løvtræ,  eller  Kvas,  hvori  der  var 
store  Grene  eller  Stænger.  Intet  Skovdistrikt  faar  med 
mere  end  een  kommunal  Vurderingsmand  at  gøre,  og  denne 
har  intet  at  gøre  i  Skoven,  med  mindre  han  bliver  tilkaldt 
af  Sælger  eller  Køber. 

3)  Han  gjorde  opmærksom  paa,  at  Effekterne  Klodstræ 
og  Stænger  absolut  maatte  være  afrisede  ned  til  3  cm 
for  at  kunne  komme  direkte  ind  under  Maksimalprisbestem- 

melserne ;  alle  andre  Bunker  maatte  komme  ind  under 
Bestemmelserne  i  §  2,  2det  Stk.,  for  saa  vidt  de  aflagdes 
efter  Bekendtgørelsens  Ikrafttræden,  eller  under  §  2,  5te 
Stk.,  for  saa  vidt  de  var  aflagte  før  nævnte  Dato. 

4)  Enhver  Handel,  som  er  afsluttet  før  Bekendtgørel- 
sens Ikrafttræden,  maa  betragtes  som  vedblivende  at  staa 
ved  Magt,  idet  dog  selvfølgelig  Sælgeren  maa  være  for- 
pligtet til  at  opgive  til  Amtsfordeleren,  hvilke  Handeler  han 
har  afsluttet,  men  endnu  ikke  effektueret. 

Denne  Udtalelse  er  senere  blevet  bekræftet  af  Inden- 
rigsministeriet ved  Skrivelse  af  27de  Februar. 

5)  Maksimalprisbestemmelsen  gælder  kun  Brænde.  Alt 
Træ,  der  efter  sædvanlig  Praksis  er  Gavntræ,  maa  frit  sæl- 
ges ogsaa  ved  Auktion.  Men  det  er  absolut  en  Overtræ- 
delse af  Maksimalprisbestemmelsen,  hvis  Effekter,  der  i 
Virkeligheden  er  Brændsel,  forhandles  under  Benævnel- 
sen Gavntræ  til  højere  Pris  end  Maksimalprisen.  Derimod 
kan  der  intet  indvendes  imod,  at  Gavntræ  sælges  som 
Brænde  til  fri  Pris. 

6)  Amtsfordeleren  kan  tillade,  at  der  efter  Aftale  med 
ham  sker  Ombytning  af  sjældnere  Træarter  f.  Eks.  Birk 
med  Bøg,  men  Sælgeren  maa  i  saa  Fald  samtidig  med  sin 
Anmodning  til  Amtsfordeleren  meddele  denne  et  Prisfor- 
slag for  saadanne  sjældne  Effekter. 

7)  Amtsfordeleren  tilraadede  at  sælge  alt  Kvas,  d.  v.  s. 
det  Effekt,  der  fremkommer  som  Rest  efter  de  i  Nr.  3 
omtalte  afrisede  Bunker,  i  læssevis  å  1.00  Kr.  for  et 
Enspænderlæs  og  2.00  Kr.  for  et  Tospænderlæs. 

8)  Opstaar  der  Uenighed  om  en  Prisfastsættelse  mel- 
lem Sælger  og  Køber  eller  Vurderingsmand,  skal  Tvisten 
afgøres  af  Distriktets  nærmeste  Opmand,  til  hvilket  Hverv 
følgende  4  er  udnævnt  i  Præstø  Amt:  Skovrider  Kann.  GI. 

Køgegaard,  for  Amtets  nordlige  Del,  Skovrider  Danckerti 
Næsbyholm,  for  den  vestlige  Del,  Skovrider  Jørgensen^ 
Nysø,  for  den  østlige  Del,  Skovrider  Sundorph.  Rosenfeldt, 
for  den  sydlige  Del  med  Møen  og  Bogø.  Red. 

Fra  Skoven. 

Forøget  Hugst.  I  Dagspressen  af  8de  Marts  læses: 
„Prisreguleringskommissionens  Brændselsnævn  holdt  i  Gaar 
Møde,  paa  hvilket  det  vedtoges  at  indstille  til  Indenrigs- 
ministeriet, at  der  fastsættes  en  procentvis  Merhugst  i  alle 
Landets  Skove." 

Saavel  i  Statens  som  i  de  private  Skove  foreslaas  denne 
forøgede  Hugst  udført,  saa  at  der  fremskaffes  mere 
Brænde.  Det  er  Meningen,  at  Hugningsarbejdet  skal  or* 
ganiseres  af  Kommunerne. 

Om  den  procentvise  Merhugst  vil  jeg  gerne  udtale,  at 
den  paa  uretfærdig  Maade  rammer  de  bedst  drevne  Skov- 
distrikter med  den  stærke  Udhugning  -  netop  dem,  som 
ikke  kan  faa  forøget  deres  Udhugningsudbytte  væsentligt, 
uden  at  der  gøres  Skade.  Hugsten  bør  sættes  af  Sagkyndige 
i  Forhold  til  Mængden  af  gammel  Masse  og  til  forsømt 
Udhugning. 

-  Til  Kommuneorganiseringen.  Meningen  hermed  maa 
vel  være,  at  Skovningen  skal  udføres  som  kommunalt  Pligt- 
arbejde (i  Lighed  med  Snekastning).  Er  det  nu  ikke  Tiden 
for  Skovbrugerne  at  samles  om  Kravet  om  Militærhjælp, 
hvor  det  behøves?  Ved  at  faa  Hjælp  af  Soldater,  udtagne 
blandt  Skovarbejdere,  Tømrere,  Snedkere  og  Savværks- 
folk,  udkommanderede  i  Hold  under  Underofficer,  saaiedes 
at  Skovrideres  og  Skovfogeders  Ordrer  gaar  gennem  disse, 
vil  man  kunne  opnaa  den  Disciplin,  som  er  nødvendig  for 

et  godt  Arbejde ;  og  Skovbrugerne  vil  bevare  deres  Ret  til 
at  raade  i  Skoven. 

Kommunale  Pligtarbejdere  tror  jeg  mange  Steder  vil 
give  Bryderier  med  at  holde  Orden.  Skal  man  realisere 
Skovrider  Biilmanns  Tanke  om  eventuelt  kun  at  udvise 
Træerne  og  lade  Køberne  hugge,  vil  der  foraarsages  megen 
Skade  i  Skoven,  og  Antallet  af  Ulykkestilfælde  ved  Skov- 
ning vil  sikkert  stige  i  en  foruroligende  Grad  ved,  at  Kø- 
berne fælder  Træer  ned  over  hinanden  o.  lign. 

C.  H.  Bornebusch. 

Eftermæle.  En  i  vide  Kredse  kendt  og  agtet  Mand, 
Grosserer  P.  A.  Feddersen,  døde  d.  15de  Februar  godt  70 
Aar  gammel.  Han  var  en  af  Træhandelens  Veteraner  og 
en  af  de  første,  der  gjorde  Handelen  med  inden-  og  uden- 
landsk Løvtræ  og  Finerer  til  Specialforretning. 

Feddersen  begyndte  sin  Løbebane  paa  Visby  Herreds- 
kontor i  Slesvig.  Efter  Krigen  1864  kom  han  tilbage  til 
København,  hvor  hans  Fader,  den  i  sin  Tid  for  sin  Dyg- 
tighed anerkendte  Snedkermester  Feddersen,  levede.  Det 
maa  vel  være  fra  Faderens  Værksted,  Sønnen  har  faaet 
sin  Interesse  for  Træ.  Han  begyndte  sin  Forretning  under 
meget  beskedne  Forhold  med  en  lejet  Baandsav  og  et  Skur 
i  Berthelsens  Gaard,  Nansensgade.  Derfra  flyttede  han  til 
St.  Kongensgade  40,  hvor  han  desuden  drev  Agenturvirk- 
somhed for  Træhandler  Boldt,  Lybæk.  I  dansk  Træ  sam- 
arbejdede han  meget  med  afdøde  N.  Laursen.  Han  var  Ho- 
vedmanden for  Oprettelsen  af  A/S  Trækompagniet  i  1895 
og  var  dette  Selskabs  Direktør  i  en  lang  Aarrække,  indtil 
det  gik  over  paa  andre  Hænder,  hvorefter  Feddersen  blev 

optaget  i  M.  H.  Krauses  Forretning  som  Prokurist.  Her 
færdedes  han  rask  og  rørig  indtil  et  Par  Dage  før  sin  Død. 
Den  afdøde  havde  Ord  for  at  være  en  stor  Kender  af  uden- 
landske Haardttrævarer. 

Grosserer  Feddersen  var  en  i  Ordets  bedste  Forstand 
godlidende  Mand,  kendt  for  sin  redebonne  Velvillie  og  i 
Besiddelse  af  den  gammeldags,  strenge  Handelsmoral.  Om 
ham  kan  det  med  Sandhed  siges,  at  han  kun  efterlader  sig 
Venner.  Grosserer  Feddersen  var  med  til  for  23  Aar  siden 
at  stifte  „Dansk  Træhandlerforening".  Foreningens  Med- 
lemmer var  mødt  fra  nær  og  fjern  for  under  Jordefærds- 
højtideligheden  at  danne   Æresvagt  om  hans   Kiste. 

/.  L.  B. 

Træfældningsmaskinen  „Sector".  Denne  Maskine 
har  været  omtalt  af  Prof.  Gustaf  Lundberg  i  det  svenske 
Tidsskrift  „Skogen",  Decemberhæftet  1916,  og  har  der- 
ved tiltrukket  sig  nogen  Opmærksomhed.  Jeg  skal  derfor 
omtale  den  lidt  nærmere,  uagtet  jeg  kun  har  set  den  som 
Udstillingsgenstand  og  ikke  i  Virksomhed. 

Den  repræsenterer  en  ny  Type  blandt  Træfældnings- 
maskiner,  idet  Klingen  er  en  fortløbende  Kædesav,  som  i 
et  Stel  løber  uden  om  4  smaa  Hjul,  hvoraf  det  ene  drives 
ved  en  Tandhjulsoverføring,  medens  selve  Stellet  er  for- 
synet med  et  Skaft  omtrent  som  en  Skovl ;  Skaftet  tjener 
tillige  som  Beholder,  hvorfra  der  føres  Olie  ned  til  Klin- 
gen, saaledes  at  denne  stadig  holdes  smurt. 

Ved  Brugen  af  Kædesav  adskiller  Maskinen  sig  fra  de 
hidtil  fremkomne  Modeller,  der  er  forsynede  med  Stiksav, 
enten  de  drives  med  Haandkraft,  komprimeret  Luft  eller 
Damp,  ligesom  fra  de  andre,  hvoraf  kan  nævnes  Hugo 
Gentke's   (1910).   som   var   baseret  paa  Gnidningsvarme  i 

en  snoet  Staaltraad,  og  Albert  Rodke's,  der  var  forsynet 
med  en  Rundsavklinge  og  bevægedes  med  Haandkraft,  eller 
fra  Forsøgene  paa  Fældning  ved  en  Traad,  der  glødes  med 
Elektricitet. 

Kædesaven  betegner  vel  et  Fremskridt,  men  er  dog  Ma- 
skinens mest  saarbare  Punkt,  idet  Midterpladens  korte  Led 
kun  har  smaa  Tænder,  som  maa  lægges  uforholdsmæssig 
stærkt  ud  for  at  dække  over  de  to  Sæt  Sideplader,  der 
holder  Leddene  sammen-,  ellers  vil  Saven,  der  er  meget 
smal,  komme  til  at  klemme,  men  derved  skærer  den  daar- 
ligt  og  kræver  forholdsvis  stor  Kraft  (5  Hk.);  desuden  vil 
Spaanerne  trænge  ind  imellem  Leddene  og  gøre  disse  stive ; 
men  den  største  Vanskelighed  ligger,  som  ogsaa  Erfarin- 
gen har  vist,  i,  at  Arbejderen,  som  med  Hænderne  holder 
Skafter  og  kun  paa  denne  Maade  bærer  Stellet,  skal  holde 
Saven  i  en  bestemt  Stilling,  saaledes  at  Leddenes  Sammen- 
føjninger ikke  støder  imod  Kanten  af  Snittet,  da  Klingen 
ellers  let  springer. 

Kraftoverføringen  til  Saven  sker  gennem  en  bøjelig  Driv- 
aksel og  Tandhjul,  begge  Dele  fæstede  paa  Savens  Stel, 
medens  Drivkraften  leveres  af  en  dobbeltcylindret,  luftaf- 
kølet  5  Hk.  Archimedes  Benzinmotor;  denne  er  anbragt 
paa  en  Slags  Stok  med  Dupsko  for  neden  og  Haandtag  for 
oven ;  ud  til  Siden  modsat  Svinghjulet  rager  der  en  temme- 
lig lang  Tud,  som  indeslutter  den  egentlige  Kobling;  ved 
at  man  stikker  Enden  af  den  bøjelige  Drivaksel  ind  i  denne 
Tud,  kobles  Saven  til  Motoren,  som  holdes  i  Gang  i  hele 
Arbejdstiden,  og  den  frigøres,  saa  snart  Træet  er  ved  at 
falde,  ved  at  Drivakslen  atter  trækkes  ud.  Den  Mand,  der 
betjener  Saven,  kan  hjælpe  sin  Makker  med  at  bære  den 
stadigt  roterende  Motor  ved  at  fatte  om  Tuden  og  bære  i 
denne. 

Yderligere  skal  tilføjes,  at  selve  Saven  vejer  15  kg  og 
Motoren  40  kg,  samt  at  Prisen  er  2  500  Kr.  i  Stockholm, 
og  at  den  forhandles  af  A.-B.  Svensk  Export  och.  Industri- 
utstållning.  I  Aar  skal  den  prøves  i  Sverrig  ved  Statens 
Redskabsprøvningsanstalter. 

At  Saven  foruden  til  Træfældning  ogsaa  kan  bruges  til 
Afkortning  er  naturligt,  men  Brugen  af  Kiler  maa  anses 
for  udelukket ;  desuden  fremhæver  Forhandlernes  Prospekt 
som  en  Kilde  til  direkte  økonomisk  Fordel,  at  man  med 
Maskinen  lige  saa  let  eller  lettere  kan  sætte  lave  Stød 
end  høje ;  men  dette  er  dog  tvivlsomt,  og  især  er  det  et 
Spørgsmaal,  om  Stødene  vil  blive  lavere  end  de  sædvan- 
lig er  i  vore  Skove.  Det  væsentligste  Fremskridt  fore- 
kommer mig  at  skyldes  den  lette  Sav  og  Adskillelsen  af 
Sav  og  Motor. 

Spørgsmaalet  om  Maskinfældning  og  -Afkortning  af  Træ 
i  Skovene  er  meget  aktuelt  i  Udlandet,  og  der  er,  saa  vidt 
mig  bekendt,  ved  at  fremkomme  endnu  et  Par  Modeller. 

K.   Waagepetersen. 


Om  Bøger. 


Anmeldelse.  Birgitte  Møller:  Træer  og  Buske  i  Dan- 
marks Skove.  En  botanisk,  forstlig  og  kulturhistorisk 
Skidring  af  de  i  vore  Skove  voksende  Træer  og  Buske. 
Med  Illustration.  H.  Hagerups  Forlag;  København  1916. 
315  Sider  8".     Pris  hæftet  Kr.  5.75,  indb.  Kr.  8.75. 

Der  gives  i  denne  Bog  en  længere  Skildring  af  hvert 
enkelt  af  vore  vigtige  Skovtræer  samt  af  de  i  vore  Skove 
almindeligt  forekommende  vilde  Buske.  Forfatteren  har  i 
Overensstemmelse  med  Bogens  populære  Karakter  holdt  sig 
til  de  mere  kendte  Arter  og  helt  undladt  at  omtale  sjæld- 

nere  og  mindre  iøjnefaldende  Arter ;  af  Pile  nævnes  saa- 
ledes  kun  5.  Særlig  de  fremherskende  Træarter  behandles 
grundigt ;  der  fortælles  baade  om  deres  Udseende,  deres 
Livsløb,  deres  tekniske  Anvendelse  og  deres  Betydning  i 
Folkesagn  og  Overtro,  alt  i  en  let  og  livlig  Stil,  der  gør 
Bogen  let  læselig.  Man  maa  beundre  den  Flid,  hvormed 
Forfatteren  har  studeret  sit  Emne  og,  skønt  ikke  Fagmand, 
kunnet  give  en  saa  virkelighedstro  og  fyldig  Fremstilling. 
Dog  røber  de  alt  for  mange  Enkeltheder,  at  Forfatteren 
ikke  har  haft  det  praktiske  Kendskab  til  Træernes  Liv, 
som  gør  det  muligt  at  fremhæve  det  væsentlige  og  ude- 
lade ligegyldige  Ting.  Saaledes  nævnes  under  Rødæl  en 
Mængde  for  Træarten  farlige  Angreb,  uden  at  det  i  rin- 
geste Grad  fremhæves,  at  det  eneste,  som  har  afgørende 
Betydning,  er  Grentørre. 

Under  Bøgen  fremhæves  Oldenborren  som  det  skade- 
ligste Insekt,  vi  har  i  Landet ;  og  dog  paavirkes  Bøgesko- 
vens Tilvækst  utvivlsomt  langt  mere  af  de  stadig  tilbage- 
vendende Bladgnav  af  Bøgeloppen  og  andre  Snudebiller  end 
af  enkelte  Oldenborreaar ;  paa  de  unge  Planter  gør  Maaler- 
larverne  —  som  slet  ikke  nævnes  —  ogsaa  utvivlsomt 
mere  Skade  end  Oldenborrelarverne.  Bøghjortens  Larve, 
der  nævnes  som  skadelig  for  gamle  Bøge,  er  betydningsløs, 
medens  Honningsvampen  ikke  nævnes.  Saadanne  Ting, 
som  der  kunde  nævnes  adskillige  Eksempler  paa,  forvir- 
rer den  ukyndige,  som  læser  Bogen,  og  det  tyder  paa,  at 
Forfatteren  har  sin  Viden  fra  et  flittigt,  men  ukritisk  Stu- 
dium. 

Bogen  er  rigt  illustreret  bl.  a.  med  en  Mængde  Habitus- 
billeder. Her  har  Forfatteren  væsentlig  valgt  Sommer- 
billeder,  men  dette  er  saare  vanskeligt.  Enkelte  Billeder 
som  Bøgeskov,  Løn,  Hvidpil  og  Birkene  er  fortrinlige  Foto- 

grafier.  men  Lysindtrykket,  der  er  det  væsentlige  ved  et 
Træ  i  Sommerdragt,  kan  egentlig  kun  gengives  i  Farven, 
tilnød  i  Fotografi,  men  lider  alt  for  meget  ved  at  overføres 
ti'  tarveligt  Bogtryk.  Derfor  er  Vinterbillederne  som  gen- 
giver Formen,  langt  mere  tilfredsstillende,  saaledes  er  Vin- 
teregen et  aldeles  fortrinligt  Karakterbillede.  Sommerbil- 
lederne af  Avn,  Hvidtjørn,  Rødtjørn.  Fuglekirsebær  og 
vildt  Pæretræ  kunde  være  hvad  som  helst  og  maa  derfor 
kaldes  unyttige  for  Bogens  Formaal ;  der  havde  det  typiske 
kunnet  komme  frem  i  Vinterbilleder. 

Selve  Trætyperne  er  gennemgaaende  godt  valgt;  dog 
svarer  Billeder  som  Robinie  og  Bjærgfyr  ikke  til  det  for 
Arten  karakteristiske.  Desuden  indeholder  Bogen  en 
Mængde  gode  Tegninger  af  Blomster,  Frugt  og  Blade. 

Trods  sine  Svagheder  paa  det  faglige  Omraade  er  det  en 
god  Bog,  s6m  man  læser  i  med  Fornøjelse  og  Udbytte. 
Som  populærvidenskabelig  Bog  med  det  Formaal  at  øge 
Publikums  Kendskab  til  Skoven  vil  den  kunne  gøre  god 
Nytte.  Forstmændene  maa  hilse  en  Bog  af  denne  Art 
med  Sympati  og  bør  anbefale  den  til  alle,  som  har  Interesse 
for  vore  Skoves  Natur.  C.  H.  Bornebusch. 

Landbohøjskolens  Bibliotek.  Forøgelse  i  Oktober — 
December    1916. 

Borgmann.  Die  Mitwirkung  der  deutschen  Forstwirtschaft 
an  den  Aufgaben  der  Volksernåhrung  im  Kriege.  Berl. 
1916.  90  S. 

Bericht  uber  die  XXII.  Tagung  (Kriegstagung)  des 
deutschen  Forstwirtschaftsrates  zu  Berlin  1916.  Berl. 
1916.    221  S. 

Fører  ved  Dansk  Skovforenings  4.  Fællesrejse  for  Skov- 
brugere 4.-7.  Septbr.   1916.    Nykøb.  F.   1916.  32  S. 

Tidsskrift  for  Skovvæsen   XXIX,  A.  7 

Foreskrifter  angående  de  allmånna  skogarnas  indelning 
till  ordnad  hushållning.    Stockh.    1916.    61   S. 

Johnson,  Massetabeller  for  tråduppskattning.  2.  storre 
uppl.  jåmte  suppl.    Stockh.   1912.    21  S. 

Meddelelser  fra  den  forstlige  forsøksstation  paa  Solberg 
i  Løiten.  Nr.  1—5.    Krist.  1909—16. 

Sylvén.  De  svenska  skogstråden.  En  skogsbotanisk 
handbok.   1.  Barrtråden.  Stockh.   1916. 

Fra  Træmarkedet. 

Et  Brændselsnævn.  „Til  Organisering  af  Landets 
Produktion  af  Brænde  og  Tørv"  har  Indenrigsministeriet 
under  28-2-1917  nedsat  et  Brændselsnævn,  som  er  sam- 
men sat  af  Etatsraad  L.  Bentzon  (Formand),  kgl.  Skovrider 
Fr.  Brammer,  Folketingsmand  N.  Frederiksen,  Redaktør 
Hauge,  Godsejer  A.  Hillerup,  Moseejer  M.  Jensen  og  In- 
geniør M.  Nyeboe. 

I  et  Cirkulære  til  samtlige  Amtmænd,  af  12-3-1917, 
omtaler  Ministeriet  dette  Brændselsnævn  og  fremhæver 
det  ønskelige  i,  „at  Landets  Produktion  af  Brændsel  ved 
Udnytten  af  alle  forhaanden  værende  Hjælpekilder  kan 
forøges  i  den  størst  mulige  Grad".  Red. 

»Amtsinstitutionen«.  I  følgeindenrigsministeriets  Be- 
kendtgørelse af  17-2-1917.  §  6,  skulde  der  i  hvert  Amt 
udnævnes  en  forstkyndig  Mand  til  at  fordele  Brændet. 
Disse  Mænd  er  nu  udnævnte,  hvorfor  deres  Navne  skal 
meddeles  her. 

For  gi.  Københavns  Amt:  kgl.  Skovrider  H.  C.  V.  Piper; 
gi.  Roskilde  Amt:  Skovrider  /.  Anger:  Frederiksborg  Amt: 
Skovrider  Christensen;  Holbæk  Amt;  Skovrider  C.  Bistrup; 

Sorø  Amt:  Skovrider  Ammitzbøl:  Præstø  Amt:  Skovrider 
E.  Ulrich,  og  Baroniet  Gaunø:  Skovtaksator  E.  Mourier: 
Bornholms  Amt:  kgl.  Skovrider  Bramsen;  Lolland-Falster: 
Skovrider  (i.  Wilhjelm:  Odense  Amt:  Boghandler,  Forst- 
kandidat N.  Dreyer:  Svendborg  Amt:  Hofjægermester, 
Forstkandidat,  Greve  Ahlefeldt  Laurvig-Lehn :  Hjørring 
Amt:  Overklitfoged  C.  F.  Dahlerup:  Thisted  Amt:  Skov- 
rider Bruun:  Aalborg  Amt:  Skovrider  C.  Weismann:  Viborg 
Amt:  Skovrider  P.  G.  C.  Morville :  Randers  Amt:  Gods- 
inspektør, Jægermester  Engelbrecht  Olsen:  Aarhus  Amt: 
Direktør,  Forstkandidat  O.  Weismann :  Vejle  Amt:  Skov- 
rider A.  Kltiwer :  Ringkøbing  Amt:  kgl.  Skovrider  /.  V. 
Ringsted .-  Ribe  Amt :  Plantør  V.  Pinholt. 

Andetsteds  fra. 

Pensionsspørgsmaalet.  „Dansk  Forening  for  Social- 
politik" har  opfordret  Tidsskriftet  til  at  bringe  følgende  til 
Læsernes  Kundskab : 

Foreningen  iværksatte  i  Februar  1916  et  offentligt  Møde 
om  „Lovordnet  Pensionsforsikring  for  Privatfunktionærer" ; 
derefter  er  der  til  Foreningens  Bestyrelse  rettet  forskellige 
Henvendelser  om  Tilvejebringelsen  af  en  statistisk  Over- 
sigt over  de  her  i  Landet  værende  Pensionsindretninger  for 
Arbejdere  og  Funktionærer  i  private  Virksomheder,  idet 
man  har  henvist  til,  at  en  saadan  Oversigt,  der  nu  ganske 
savnes,  vil  være  af  Betydning  ikke  alene  til  Belysning  af 
de  ved  disse  Foranstaltninger  opnaaede  Resultater,  men 
ogsaa  for  Spørgsmaalet  om  Alderdomsunderstøttelseslovens 
Revision. 

Bestyrelsen  har  ganske  kunnet  slutte  sig  til  Ønskelig- 
heden  af  Tilvejebringelsen   af  en   saadan   statistisk   Over- 

7« 

sigt  Og  har  besluttet  —  om  end  med  nogen  Betænkelighed 
paa  Grund  af  Vanskeligheden  ved  Opgavens  tilfredsstillende 
Løsning  ad  privat  Vej  —  at  iværksætte  en  Enquete  i 
dette  Øjemed.  Enqueten  skulde  efter  Bestyrelsens  Skøn 
omfatte : 

1)  de  af  Arbejdere  og  Funktionærer  oprettede  Pensions- 
kasser, Alder domsunderstøttelsesf or eninger  o.  lign.  Sam- 
menslutninger, hvis  Formaal  er  at  yde  Medlemmerne 
en  Støtte  i  Alderdom  eller  ved  Invaliditet,  uanset  om 
Midlerne  dertil  tilvejebringes  helt  eller  delvis  af  Med- 
lemmerne selv, 

2)  Pensionsindretninger,  der  er  oprettede  af  industrielle, 
kommercielle  eller  andre  Foretagender  (Skoler,  scenisk 
Virksomheder  osv.). 

Bestyrelsen  tillader  sig  at  anmode  Ledere  af  ovennævnte 
Pensionsindretninger  om  godhedsfuldt  til  Foreningens  Kon- 
tor, Raadhuspiads  77,  Mezz.,  København  B.,  at  ville  frem- 
sende Meddelelse  om  Navn  og  Adresse  paa  den  paagæl- 
dende Pensionsindretning  tilligemed  Oplysning  om  dens 
Formaal,  Midlernes  Tilvejebringelse  og  Anvendelse  og  de 
herfor  gældende  Regler,  Formue,  eventuelt  Medlemstal, 
samt  at  vedlægge  et  Eksemplar  af  Vedtægt,  Regnskab 
og  andre  Tryksager,  der  maatte  foreligge,  og  som  kan  tjene 
til  Belysning  af  Virksomheden. 

Bestyrelsen  nærer  det  Haab,  at  man  i  Sagens  Interesse 
vil  være  den  behjælpelig  med  Fremskaffelsen  af  de  til  Un- 
dersøgelsens Foretagelse  nødvendige  Oplysninger,  saaledes 
at  den  tilstræbte  Oversigt  kan  blive  saa  fyldig  og  saa  god 
som  mulig,  og  det  tilføjes,  at  indsendte  Oplysninger  kun 
vil  blive  benyttede  i  det  nævnte  Formaals  Tjeneste,  samt 
a*  Offentliggørelsen  af  Enquetens  Resultater  vil  ske  med 
al  Diskretion. 

Denne  Opfordring  beder  jeg  Læserne  imodekomnie ;  det 
vil  være  til  Gavn  for  vort  Skovbrug  som  Helhed  og  for 
dem,  der  er  knyttede  til  Skovens  Arbejde,  at  det  ogsaa  her 
kommer  offentlig  frem,  at  der  er  vigtige  Pensionsspørgs- 
maal  inden  for  Skovbrugets  Omraade.  Red. 

Fra  Dansk  Skovforening.  I  Anledning  af  de  ekstra- 
ordinære Forhold  har  Skovforeningen  henvendt  sig  til  for- 
skellige Ministerier  og  dernæst  givet  sine  Medlemmer  Med- 
delelse om  følgende  Svar,  som   Foreningen  har  modtaget : 

Krigsministeriet  vil  stille  sig  imødekommende  over  for 
Ansøgninger  om  Fritagelse  for  Indkaldelse  til  Sikrings- 
styrken fra  Forstkandidater,  Skovfogeder,  Skovfogedaspi- 
ranter og  faste  Skovarbejdere  med  Tjenestehuse,  naar  An- 
søgning indsendes  gennem  paagældende  Værnepligtiges  Af- 
deling og  er  ledsaget  af  fornøden  Attestation. 

Indenrigsministeriet  udtaler,  at  Ordene  „paa  sædvanlio 
Salgsplads"  i  dets  Bekendtgørelse  af  17-2-1917  §  3  skal 
forstaas  saaledes :  Effekterne  aftagne  i  Skoven  paa  det  Sted, 
hvor  de  i  Almindelighed  sælges,  saaledes  at  Udgifter  til 
Transport  hertil  fra  Skovningsstedet  ikke  maa  beregnes 
særskilt. 

Endvidere  har  Indenrigsministeriet  meddelt  Tilladelse  til, 
at  ethvert  Mejeri,  uanset  Bestemmelserne  i  §  4  i  Bekendt- 
gørelse af  17.  Februar  1917  vedrørende  Handelen  med 
Skoveffekter  m.  v.,  foreløbig  indkøber  indtil  40  rm  Bøge 
Klov  eller  andre  Effekter  og  Træarter  i  Forhold  hertil. 
Vedkommende  Skovejer  vil  herefter  ikke  være  forpligtet 
ril  at  tilbyde  den  paagældende  Amts-Brændselsinstitution  et 
tilsvarende  Parti  Effekter.  Det  er  dog  et  Vilkaar  for  denne 
Tilladelse,  at  vedkommende  Mejeri,  ved  Overenskomst 
med  den  paagældende  Skovejer  og  etter  dennes  Anvisning, 

ved  egen  Arbejdskraft  tilvejebringer  det  ønskede  Kvan- 
tum Træ. 

Er  der  i  Overensstemmelse  med  foranstaaende  indgaaet 
Overenskomst  mellem  en  Skovejer  og  et  Mejeri  angaaende 
Levering  af  indtil  40  rm  Brænde,  vil  Mejeriet  derhos  have 
ti!  vedkommende  Amts-Brændselsinstitution  at  indsende 
Meddelelse  herom  ledsaget  af  Oplysning  om,  hvilken  Skov- 
ejer der  har  paataget  sig  Leverancen,  samt  med  Erklæring 
om,  at  Skovningen  vil  finde  Sted  ved  Mejeriets  egen  Ar- 
bejdskraft. 

Paa  Foranlednnig  af  Brændselsnævnet  skal  man  tjenst- 
lig tilføje,  at  Ministeriet  intet  vil  have  at  erindre  imod,  at 
Kviste  og  Grene,  som  opsamles  paa  Skovbunden,  holdes 
uden  for  den  Fordeling  af  Brænde,  som  i  Henhold  til  Be- 
stemmelserne i  den  ommeldte  Bekendtgørelse  §§  4  og  6 
skal  finde  Sted.  Red. 

Skovbrugseksamen.  Skriftlige  Opgaver  ved  2den  Del 
1917. 

Driftslære .-  Paa  et  Skovdistrikt  har  alle  de  bevoksede  Af- 
delinger hidtil  været  henført  til  Driftsklasserne  Bøg  og 
Rødgran,  idet  Egen  kun  forekommer  som  spredt  og  gruppe- 
vis Indblanding. 

Hvilke  naturhistoriske  Forhold  kunne  tale  for  at  ind- 
føre en  Egedriftsklasse  paa  Distriktet?  hvilke  Arbejder  maa 
der  foretages  ude  i  Skoven,  for  at  man  kan  danne  sig  et 
Skøn  over  den  kommende  Egedriftsklasses  Størrelse?  og 
hvorledes  bør  de  Afdelinger  behandles,  som  i  de  førstkom- 
mende   15-20  Aar   skal   overføres   til   Egedriftsklassen? 

Historie  og  Statistik:  Hvilken  Betydning  har  de  danske 
Skovbrugere    til    forskelige    Tider   tillagt   Egen?   Hvorledes 

har  de  begrundet  deres  Opfattelse,  og  hvilke  Følger  har 
den  haft  for  Skovene  og  Skovbruget? 

Skovbrugsøkonomi :  Et  Skovdistrikt,  som  er  planlagt  for 
6  Aar  siden,  har  de  to  Driftsklasser :  Bøg  og  Rødgran, 
begge  med  omtrent  regelmæssigt  Aldersklasseforhold.  Af 
Hensyn  til  Samfundets  Tarv  bliver  nu  de  kommende  14  Aars 
planmæssige  Hovedskovning  borttaget  i  Løbet  af  indevæ- 
rende Aar. 

I  hvilke  Henseender  kan  en  saadan  Hugst  siges  at  paa- 
føre  Skovdistriktet  Tab?  og  hvorledes  kan  Størrelsen  af 
den  nødvendige  Erstatning  udregnes?  Ved  hvilke  Drifts- 
forholdsregler  kan  det  ventede  Tab  formindskes? 

Træmaalings-  og  Tilvækstlære :  Hvilke  Fejl  begaar  vi  ved 
Maaling  af  Tykkelsen  paa  Træer  og  Trædele?  Hvorledes 
virker  Fejlene,  og  hvad  kan  vi  gøre  for  at  bortfjerne  eller 
begrænse  deres  Virkninger? 

Vare-  og  Handelslære .-  Hvilke  er  de  vigtigste  Anven- 
delser af  dansk  Grantræ,  og  hvorledes  forklares  de  ved 
Træartens  Egenskaber? 

Skovbrugseksamen.  Skriftlige  Opgaver  ved  1ste  Del 
1917. 

Algebra:  Vis,  at  Elimination  af  x  mellem  Ligningerne: 
5y^  -^  2x-  ^  9xy  -^5x-h8y^  1  =0 
3)r  -^  lOx^  -^.xy  +  3x  +  4y  +  5  =  0 
giver   121y- +  154y  +  13  =  0.      Løs  dernæst  Ligningerne. 

Differential-  og  Integralregning:  Tegn  Kurven  med  Lig- 
ningen y"=8-l-2x- — x'  og  bestemt  Koordinaterne  til  dens 
Maksimums-  og  Minimumspunkter.  Find  Ligningerne  for 
dens  Tangenter  i  Punkterne  med  Ordinaten  ^.  Hvilket 
Rumfang  beskriver  det  af  Kurven  indesluttede  Areal  ved 
Drejning  om  X-Aksen? 

Plantrigonometri:  I  en  plan  Trekant  ABC  er  AB^ 
45.321  m,  BC=  56.924  m,  C/l  =  60.235  m.  Find  Sider 
og  Vinkler  i  A  OAP.  hvor  O  og  P  er  Centrene  for  A  ABC's 
omskrevne     og  indskrevne  Cirkel. 

Regning:  Et  Legeme  er  begrænset  af  en  Omdrejnings- 
flade  og  to  Parallelcirkler  med  Arealerne  A,,  og  .4^^,  hvis 
Planer  paa  Omdrejningsfladens  Akse  afskærer  Stykket 
h  =40.32  m.  Legemets  Rumfang  V  skal  beregnes  ved  An- 
vendelse af  Formelen 

V=—  |A„-f  Aj,  +  4  (A,  +  A3+A,+  ..'.Aj5) 

+  2  (A2  +  A,  +  ...Aj.j)]. 
hvor  /1|,   /!.,  ^4.,  ■■■^15  betegne  Arealerne  af   15  Parallel- 
crkler,  hvis  Planer  deler  /;  i  16  ligestore  Dele.  Diametrene 
i  Parallelcirklerne  er  (i  Meter): 
I 


I 


Stereometri :  En  Cirkel  med  Radius  r  drejer  sig  om  en 
Diameter.  Et  Afsnit  i  Cirklen,  der  ikke  gennemskæres 
af  Diameteren,  beskriver  et  Legeme  med  Rumfang  V  og 
Overflade  O.  Find  Afsnittets  Korde  k  og  dens  Projektion  h 
paa  Diameteren,  idet  r,  V  og  O  er  givne.  Hvilke  Betin- 
gelser maa  r,  V  og  O  opfylde? 

Fra  Skoven. 

Underplantning  af  Eg.  Tiden  nærmer  sig,  da  de 
ældste  af  vore  moderne  Egekulturer  begynder  at  antage 
Karakteren  af  Skov.  Allerede  i  en  Aarrække  har  de  frem- 
bragte Bevoksninger  været  Genstand  for  omhyggelig  Skov- 

pleje,  idet  der  er  foretaget  Udrensninger  og  Udhugninger 
efter  forskellige  Fremgangsmaader ;  man  begynder  nu  saa 
smaat  at  omgaas  med  Planer  og  Overvejelser  vedrørende 
Underplantningsspørgsmaalet ;  — •  et  Spørgsmaal,  der  maa- 
ske  vil  frembyde  større  Vanskeligheder,  end  man  er  til- 
bøjelig til  at  tro.  , 

Paa  Papiret  gaar  det  saare  let ;  Recepten  er  lige  til ; 
man  har  at  vælge  mellem  en  halv  Snes  Buskvækster  og 
lige  saa  mange  Træarter ;  Kulturen  kræver  ikke  nogen  ud- 
viklet Teknik,  idet  man  kun  tilstræber  at  opnaa  en  jord- 
bundbeskyttende  Undervækst,  en  Skærm,  der  kan  kvæle 
Græsvæksterne;  men  til  Gengæld  maa  den  hele  Forholds- 
regel nødig  koste  mange  Penge. 

Nu  er  Forholdet  imidlertid  det,  at  Vildtstanden  er  størst 
paa  mange  af  de  Skovdistrikter,  hvor  de  mest  udstrakte 
Egearealer  findes;  og  dette  kan  atter  medføre,  at  man 
kan  nødsages  til  paany  at  gribe  til  Indhegning  af  de  Af- 
delinger, der  skal  underplantes,  især  dersom  man  gør  For- 
dring paa  at  opnaa  en  nogenlunde  gennemført  og  fyldestgø- 
rende Beskygning  af  Arealet.  Som  Regel  har  disse  Afde- 
linger været  indhegnet  i  7-8  Aar  efter  deres  Tilbliven ; 
skal  de  nu  indhegnes  paany,  fordobles  Omkostningerne ; 
men  der  bør  dog  være  en  Grænse  for,  hvor  langt  man 
kan  strække  sig  med  at  made  Overflødighedsbakterien, 
der  altid  raser  værst,  naar  det  gælder  Udgifterne  til  Dyrk- 
ning af  Eg.  Ved  en  teoretisk  Betragtningsmaade  vil  man 
maaske  komme  til  det  Resultat,  at  disse  Indhegningsom- 
kostninger  i  det  hele  taget  ikke  vedkommer  Skoven,  hvor- 
imod de  rettelig  bør  føres  paa  Jagtens  Konto;  det  lindrer 
imidlertid  kun  i  ringe  Grad  Smerten,  naar  baade  Ejendoms- 
retten og  Jagtretten  er  forenede  i  samme  Person. 

Det  ligger  under  disse  Forhold   nær  at  undersøge,   om 

der  ikke  gives  Buske  eller  Træer,  som  ikke  fejes  eller  ædes 
af  Vildtet,  medens  de  samtidig  egner  sig  til  Underplantning. 
Lonicera  tartarica  synes  at  opfylde  disse  Betingelser,  i  det 
mindste  er  den  med  Held  bleven  benyttet  til  Underskov 
i  en  90  aarig  Egebevoksning  paa  Gisselfeld   Skovdistrikt. 

Planterne  blev  tiltrukne  ved  Stiklinger  tagne  fra  2  Aar 
gamle  Skud ;  disse  henstod  2  Aar  i  Planteskole,  hvorefter 
de  afgav  et  solidt  Plantemateriale,  tjenligt  til  Udplantning 
i    Skoven. 

Plantningen  kan  foretage.s  i  gravede  eller  hakkede  Hul- 
ler paa  2  og  2  Al.  Afstand;  og  efter  5-6  Aars  Forløb  kan 
man  have  en  fuldstændig  sluttet  Underskov  paa  3-5  Al. 
Højde,  der  ved  sin  Beskygning  hindrer  Græsvækst  og  an- 
den skadelig  Bundvegetation. 

Det  bør  bemærkes,  at  den  ovenfor  anførte  Egeafdeling 
udgør  et  Areal  af  c.  3  Tdr.  L.,  der  skraaner  jævnt  mod 
Nord,  og  hvor  Jordbundsforholdene  er  særdeles  gunstige, 
8-10  Tmr.  muldet  Overgrund  paa  sandblandet  Ler. 

Den  oprindelige  Hensigt  med  denne  Underplantning  var 
just  ikke  den  at  gavne  Egene  eller  Jordbunden ;  man  tilsig- 
tede nærmest  at  skabe  gode  Livsvilkaar  for  Vildtet,  og  man 
har  for  saa  vidt  opnaaet  dette,  som  den  tætte  Underskov 
danner  et  fortrinligt  Tilflugtssted  for  al  Slags  Vildt  i  Farens 
Stund ;  men  noget  yndet  Opholdssted  synes  denne  Busk- 
vækst ikke  at  afgive,  og  dette  staar  vel  atter  i  nær  For- 
bindelse med,  at  Vildtet  hverken  fejer  eller  æder  Plan- 
terne. 

Heldigvis  er  det  ikke  enhver  Støvle,  der  gemmer  en 
Akilleshæl ;  men  i  nærværende  Tilfælde  er  det  ikke  let  at 
skjule  det  saarbare  Punkt,  idet  man  savner  Erfaring  for. 
hvor  lang  Levetid  en  saadan  Undervækst  har,  ligesom  man 
vel  ogsaa  kan  gaa  ud  fra,  at  selve  Underskoven  er  uden  al 
Værdi.  '  O.  Gøtzsche. 


Fra  Skoven.  107 

Brændselsordningen  og  Sagkundskaben.  1  mange 
Aar  har  det  danske  Skovbrug  ført  en  Kamp  for  at  bevise, 
at  vort  Brænde  kunde  klare  sig  i  Konkurrencen  med  Kul- 
lene ved  Opvarmning  af  Opholdsrum  og  til  Husholdnings- 
brug. 

Kort  efter  Krigens  Udbrud  omkring  1.  August  1914  op- 
stod der  Frygt  for,  at  der  skulde  rejse  sig  Vanskeligheder 
for  Kultilførselen  her  til  Landet,  og  en  stærk  Stigning  af 
Kulpriserne  blev  indledet  .  En  helt  ny  Kreds  af  Mennesker 
fik  paa  engang  Øjnene  op  for  det  danske  Brændsel,  og 
Skovbrugerne  blev  ligefrem  bombarderede  med  Fore- 
spørgsler om  Brænde.  For  mit  Vedkommende  var  der  mel- 
lem disse  Forespørgere  mange  Kulimportører,  altsaa  For- 
retningsfolk, som  var  vant  til  at  regne  med  en  Vares  Brænd- 
selsværdi,  og  hvem  Sammenligning  mellem  Kuls  og  Bræn- 
des Værdi  faldt  naturlig.  Under  de  Forhold  kom  Brænde- 
priserne  naturligvis  til  at  stige  i  et  noget  hurtigere  Tempo 
end  tidligere.  I  September  1914  blev  vi  Medlemmer  af 
Dansk  Skovforenings  jydske  Afdeling  sammenkaldt  til  et 
Møde  i  Aarhus,  hvor  vi  indtrængende  opfordredes  til  ikke 
at  skrue  Brændepriserne  i  Vejret. 

Langt  den  overvejende  Del  af  danske  Distrkiter  er  sik- 
kert ogsaa  loyalt  vedblevne  med  at  nøjes  med  en  meget 
moderat  Stigning  af  Brændepriserne,  selv  om  Kulpriserne, 
med  en  forbigaaende  Nedgang  af  kort  Varighed,  stadig  er 
kravlet  i  Vejret  efter  følgende  Forhold  :  Til  Visborggaards 
Elektricitetsværk  blev  der  26-1-1914  købt  Kul  til  en  Pris 
af  Kr.  21.50  pr.  1000  kg  i  Banevogn  Randers,  medens 
Prisen  8-1-1917  var  Kr.  86.20,  og  nu  i  Slutningen  af  Fe- 
buar  er  bleven  mig  opgivet  at  være  Kr.  100.00. 

Brændeprisernes  Stigning  i  Forhold  hertil  er  meget  mo- 
derat.     I    1903   kostede  en   Fv.    Bøgeklov   her    Kr.    21.00 

eller  omsat  til  moderne  Maal  Kr.  8.40  pr.  rm.     Prisen  var 
i   1914  stegen  til  Kr.   11.00  pr.  rm. 

Paa  Grund  af  tidligere  nævnte  Opfordring  ved  Skov- 
brugsmødet i  Aarhus  er  Prisen  ikke  senere  bleven  væ- 
sentlig forhøjet  undtagen  derved,  at  de  stærkt  forøgede 
Skovningsudgifter  er  tillagt,  og  den  var  ved  Udgangen 
af  1916  Kr.    12  pr.  rm. 

Saadan  gik  det  ad  Frivillighedens  Vej.  Saa  begyndte 
Regeringsmyndighederne  at  gribe  ind  i  Sagerne,  og  siden 
forekommer  det  mig,  at  al  god  Orden  og  Sædvane  er  op- 
hørt. 

Først  blev  der  skrevet,  at  vi  skulde  have  Maksimal- 
priser, men  de  kom  ikke,  og  saa  kom  de  alligevel.  Da 
vi  havde  indrettet  os  nogenlunde  efter  dem,  blev  Skov- 
auktioner forbudt. 

At  forbyde  alle  at  holde  Auktioner,  fordi  der  mulig  er 
begaaet  Uregelmæssigheder  enkelte  Steder  i  Landet,  er 
dog  ganske  absurd,  især  da  Skovauktioner  fra  gammel  Tid 
har  været  den  almindeligste  Form  for  Træsalg  og  endnu 
mange  Steder  nyder  stor  Popularitet.  At  Skovbrugerne  har 
indskrænket  Skovauktionernes  Betydning  ved  et  mere  og 
m.ere  udvidet  Salg  under  Haanden,  er  vel  nærmest,  fordi 
de  ser  deres  økonomiske  Fordel  ved  den  Salgsform,  og 
tyder  absolut  ikke  paa,  at  der  gives  for  store  Priser  ved 
Auktion. 

At  fordele  Maksimalbrændet  til  nogenlunde  Tilfredshed 
maatte  paa  Forhaand  anses  for  ganske  umuligt.  Alle  følte 
sig  berettigede  til  at  komme  i  Betragtning,  ogsaa  Folk  der 
aldrig  havde  brugt  Brænde  tidligere.  Hvad  der  kunde  ud- 
bydes var  naturligvis  stærkt  begrænset  i  Forhold  til  Efter- 
spørgselen, især  paa  Grund  af  de  mange  nye  Kunder,  der 
opstillede  det  ganske   naturlige   Ræsonnement :   „Naar   Kul 

koster  c.  2  Øre  pr.  kg,  siges  det.  at  Brænde  kan  konkur- 
rere dermed ;  naar  Kullene  nu  er  steget  til  8-9  Øre  pr.  kg, 
medens  Brændeprisen  ikke  er  væsentlig  forhøjet,  maa  det 
være  en  udmærket  Forretning  at  købe  Brænde. 

Nu  har  vi  endelig  faaet  den  nye  Ordning  om  Handel 
med   Skoveffekter. 

At  Maksimalprisen  paa  Hoved-Sortimentet,  Bøgeklov,  er 
sat  2  Kr.  i  Vejret,  maa  vel  nærmest  opfattes  som  en  Er- 
statning til  Skovbruget  for  Afsavn  af  Auktionerne;  men 
denne  Erstatning  virker  ikke  oplivende  paa  de  Skovbru- 
gere, der  har  solgt  alt,  hvad  de  mente  at  kunne  producere 
til  den  første  Maksimalpris. 

Lad  os  nu  en  Gang  se  bort  fra,  hvad  der  kan  siges  om 
de  14  Kr.  pr.  rm  for  dette  Skovbrugets  Hovedsortiment 
af  Brændselseffekter  og  tage  Prisen  som  et  Udtryk  for  den 
højeste  menneskelige  Retfærdighed.  Priserne  for  de  øv- 
rige i  Bekendtgørelsen  nævnte  Effekter  burde  da  natur- 
lig rette  sig  derefter  i  Forhold  til  deres  Brændkraft  minus 
de  mulig  indtrædende  forøgede  Transport-  og  Oparbejd- 
ningsudgifter.  Paa  dette  Punkt  forekommer  det  mig  imid- 
lertid', at  Ordningen  mangler  en  retfærdig,  sagkyndig  Værdi- 
ansættelse. 

1  en  rm  virkeligt  Knudebrænde,  især  af  store  Træer, 
findes  der  utvivlsomt  et  større  Kvantum  Træ  med  mindst 
lige  saa  høj  Brændkraft  som  i  en  rm  almindeligt  Klov. 
Oparbejdning  af  Knuderne  til  Kakkelovnsbrænde  er  selv- 
følgelig noget  dyrere  end  af  renere  Træ,  men  andrager 
dog  langt  fra  Prisforskellen  4   Kr. 

Om  Egebrænde  skrives  der  i  Haandbog  i  Skovbrug : 
.Egens  Brændkraft  staar  ikke  meget  tilbage  for  Bøgens, 
men  Veddet  er  ikke  meget  anset  som  Brændsel,  da  det 
brænder  ujævnt  og  knitrende".     Da  disse  to  nedsættende 

Egenskaber  ikke  har  nogen  reel  Indflydelse  paa  Træets 
Brugsværdi,  men  nærmest  kan  sammenlignes  med,  hvad 
man  kalder  Skønhedsfejl,  maa  Prisen  8  Kr.  pr.  rm  siges 
at  være  alt  for  lille. 

Den  største  Uretfærdighed  fremkommer  dog  under  for- 
skelligt Løvtræ.  At  slaa  disse  højst  forskellige  Træarter 
sammen  til  en  Salgsenhed  og  sætte  dem  til  en  Værdi,  som 
i  Forhold  til  Brændkraften  kun  passer  saa  nogenlunde 
ti'  ÆI.  er  dog  for  galt.  At  de  sagkyndige  Forstmænd, 
der  muligvis  er  blevne  raadspurgt,  har  kunnet  gaa  med 
hertil,  kan  man  ikke  forstaa  uden  netop  ud  fra  det  Syns- 
punkt, at  forskelligt  Løvtræ  spiller  en  ganske  underord- 
net Rolle  for  de  typiske  danske  Skovdistrikter  især  paa 
Øerne.  I  \'irkeligheden  er  der  imidlertid  en  hel  Lands- 
del, hvor  forskelligt  Løvtræ  indtager  langt  den  overvejende 
Del  af  Skovarealet.  Allerede  paa  Djursland  er  der  Skove 
med  ret  stort  Indhold  af  disse  Træarter;  og  her  i  Øst- 
himmerland saavel  som  Steder  i  Vendsyssel  er  Ask,  Æl 
og  Birk  langt  de  overvejende  Træarter. 

Vishorggaard  Distrikt  har  af  Bog  148  Tdr.  L.,  Eg  80 
Tdr.  L. ,  forskelligt  Løvtræ  744  Tdr.  L. .  Naaletræ  74 
Tdr.  L.  Hertil  maa  bemærkes,  at  Distriktet  har  en  hel 
Del  Højbundsareal,  medens  mange  andre  Skove  her  i  Eg- 
nen staar  udelukkende  paa  Arealer,  der,  om  de  ikke  var 
skovbevoksede,  vilde  kaldes  Eng-  eller  Kærjorder  og  er 
udelukkende  bevoksede  med  forskelligt  Løvtræ,  naturligvis 
dog  med  enkelte  indblandede  Bøge  og  Ege. 

Haandbog  i  Skovbrug  angiver  Ællens  Brændkraft  til  0.6 
af  Bøgens.  Prisen  i  Forhold  til  Bøg  skulde  altsaa  være 
Kr.  8.40  pr.  rm,  og  vi  opnaar  altsaa  en  tilsyneladende  For- 
del ved  at  sælge  Æl  fremfor  Bøg.  Denne  Fordel  opvejes 
imidlertid  ved,   at  der  er  større  Skovningsudgift  paa  5  rm 

Æl  end  paa  3  rm  Bøg,  og  paa  den  anden  Side  rækker  de 
5  rm  Æl  sikkert  længere  for  Køberen  end  de  3  rm  Bøg. 
Om  Ask  skriver  Haandbog  i  Skovbrug :  „dets  Brændkraft 
er  stor,  næsten  som  Bøgeveddets,  og  det  brænder  let,  selv 
i  nyfældet  Tilstand",  og  om  Birk,  „at  det  er  et  behageligt 
Brændsel,  hvis  Varmeevne  nærmer  sig  Bøgens".  At  denne 
Karakteristik  af  Brændet  fra  Ask  og  Birk  falder  godt  i 
Traad  med  Forbrugernes  Opfattelse,  ser  man  udtrykt  der- 
ved, at  Priserne  for  Bøg,  Birk  og  Ask  i  en  Aarrække  har 
været  væsentlig  ens. 

Nu  at  skulle  nedsætte  Priserne  paa  Birke-  og  Aske- 
brænde  vilde  af  kyndige  Købere  sikkert  betragtes  som 
Spøg,  hvilket  det  rimeligvis  ogsaa  vilde  blive  optaget  som, 
hvis  man  forlangte  9  Kr.   for  en  rm  Poppelbrænde. 

I  Bekendtgørelsen  forudsættes  ikke,  at  man  har  Brug 
for  bunkelagte  Stænger  (Rafter)  af  forskelligt  Løvtræ.  Her 
paa  Egnen  er  det  dog  det  Sortiment,  som  mest  sælges  ved 
det  lokale  Salg,  og  som  særlig  egner  sig  til  Auktionssalg. 
Befolkningen  udmærker  sig  ved  et  udstrakt  praktisk  Begreb 
om  de  forskellige  Træarters  Anvendelighed,  som  mangen 
Forstmand  kunde  misunde  den.  Selv  om  man  har  gen- 
nemført en  udstrakt  Frasortering  af  Gavntræ,  er  der  altid 
nogle  Stykker  i  en  Bunke,  som  en  og  anden  Køber  har 
Anvendelse  for  til  Gavnbrug,  og  som  bevirker,  at  man  ved 
Auktion  faar  en  saadan  Bunke  godt  betalt.  En  før  Be- 
kendtgørelsen aflagt  Stangbunke  af  Ask  vil  man  nu  forment- 
lig skulle  beregne  til  lavere  Pris  end  en  Bunke  af  Bøg, 
skønt  den  tidligere  har  kostet  adskilligt  mere.  Den  Egen- 
skab at  Ask,  saavel  som  i  noget  mindre  Grad  Birk,  bræn- 
der godt  i  grøn  Tilstand  vil  desuden  altid  i  brændselsknappe 
Tider  forøge  Efterspørgselen  og  dermed  Priserne. 

Avn,  Ælm,  Ær  og  Løn  har  jo  ogsaa  en  Brændkraft  om- 

trent  som  Bøg,  og  at  der  er  Skove  her  i  Landet,  hvor  der 
findes  ikke  helt  ubetydeHge  Mængder  af  de  Træarter,  er 
sikkert  nok.  Her  paa  Distriktet  plejer  vi  aarlig  at  aflægge 
om  ved  400  Enheder  Brændselseffekter  af  forskelligt  Løv- 
træ med  høj  Brændkraft  (Ask,  Ælm,  Birk  og  lidt  Ær).  Ved 
Salg  af  disse  Effekter  til  Maksimalpriser  vil  vi  efter  Vær- 
dien i  Forhold  til  Bøg  lide  et  Tab  af  omkring  2  000  Kr. 
Folk  med  stort  Syn  paa  Penge  vil  maaske  finde,  at  det  er 
noget  lidt  at  gøre  Vrøvl  over,  men  jeg  maa  da  hertil  sige, 
at  det  i  hvert  Fald  er  ærgerlige  Penge  at  gaa  Glip  af. 
Hvad  næsten  er  værre  end  Pengespørgsmaalet  er,  at  man 
kan  forudse,  at  Fordelingen  til  samme  Pris  af  Effekter  med 
saa  stor  reel  Værdiforskel,  for  at  tage  Ekstremerne,  Aske- 
brænde  mod  Poppelbrænde,  vil  foraarsage  stor  Misfor- 
nøjelse hos  Publikum. 

Da  den  i  Bekendtgørelsen  §  6,  Stykke  2  nævnte  Mand 
skal  være  forstkyndig,  forekommer  det  mig,  at  der  endnu 
maatte  kunne  raades  Bod  paa  Uretten  mod  Sælgerne  af 
ovennævnte  værdifulde  Løvtræeffekter  ved,  at  han  blev 
instrueret  om,  at  Effekter  af  forskelligt  Løvtræ,  hvis  reelle 
Værdi  er  omtrent  som  Bøgs,  skulde  afregnes  som  Bøg, 
medens  Brænde  af  Pil  og  Poppel  skulde  afregnes  f.  Eks. 
som  Knippel. 

De  i  §  4  givne  Forskrifter  forekommer  mig  i  mere  end 
nødvendig  Grad  at  virke  hæmmende  paa  Salget  til  Om- 
egnens Beboere,  og  det  er  dog  de  Forbrugere,  som  man  i 
første  Række  bør  forsyne.  Fra  Bekendtgørelsens  Ud- 
stedelse og  til  vi  kan  faa  det  i  denne  Paragrafs  2.  Stykke 
nævnte  Bevis,  maa-vi  jo  nemlig  indstille  alt  Salg  af  Brænd- 
selseffekter. Man  skulde  synes,  at  det  i  første  Række 
kom  an  paa  at  fremskaffe  det  mest  mulige  indenlandske 
Brændsel,   medens   Prisspørgsmaalet  kom   i   anden   Række. 

Københavns  Kommunalbestyrelse,  som  man  vel  næppe  kan 
beskylde  for  overdreven  Konservatisme,  har  rigtig  indset, 
at  den  mest  effektive  iHaade  at  faa  Folk  til  at  spare  paa 
Gas  og  Elektricitet  var  ved  at  sætte  Priserne  eftertrykke- 
ligt i  Vejret.  Brænde  maa  for  Tiden  kaldes  et,  relativt 
set,  meget  billigt  Brændsel.  Den  Billighed  kan  maaske 
indeholde  et  Faremoment  for,  at  den  nødvendige,  vidt- 
gaaende  Sparsommelighed  dermed  ikke  gennemføres. 

Hakon  Oppermann. 

Endnu  en  Læmpelse.  Dansk  Skovforening  har  mod- 
taget Meddelelse  om,  at  Indenrigsministeret  „indtil  videre 
intet  vil  have  at  erindre  imod,  at  Brænde,  der  skoves  af 
Køberen  selv  ved  Folk,  der  ikke  er  egentlige  Skovarbejdere, 
holdes  uden  for  den  Fordeling,  som  i  Henhold  til  Bekendt- 
gørelsen af  17de  Februar  1917,  §§  4  og  6,  skal  finde  Sted, 
idet  det  dog  herved  er  en  Forudsætning,  at  Køberne  anven- 
der Brændet  i  deres  egen  private  Husholdning,  og  at  de  kun 
forsyner  sig  inden  for  rimelige  Grænser.  Den  paagældende 
Skovejer  vil  derhos  i  hvert  enkelt  Tilfælde  til  vedkom- 
mende Amts-Brændselsinstitution  have  at  afgive  Indberet- 
ning om,  hvor  meget  Brænde  der  er  solgt  paa  den  oven- 
for angivne  Maade."  Red. 

Merhugst.  Skovbruget  er  kommen  med  i  det  almin- 
delige Røre,  som  Krigen  har  fremkaldt  ogsaa  her  i  Landet; 
og  det  ser  ud  til,  at  der  tillægges  Skovenes  Betydning  for 
Samfundet  en  stadigt  stigende  Vægt.  I  den  Retning  peger 
i  alt  Fald  det  Lovforslag  om  forøget  Udnyttelse  af  Skove 
m.  m.,  som  Indenrigsministeren  har  fremsat  i  Folketinget 
d.  3Ite  Marts  1917. 

I  denne  Forbindelse  maa  jeg  først  minde  om,  hvad  der 

Tidsskrift  for  SItovvæsen   XXIX,  A.  8 

allerede  er  udtalt  om  Sagen  her  i  Tidsskriftet  og  da  især, 
hvad  jeg  selv  har  fremdraget  i  min  Artikel  om  „Skovene 
og  Brændselsforbruget"*),  hvor  jeg  forsøgte  at  give  et  Over- 
slag over  den  Brændemængde,  der  kan  siges  at  være  til 
Raadighed. 

Sagens  Betydning  for  Samfundet,  for  Brændselsforbruget 
skal  jeg  ikke  nu  komme  ind  paa ;  derimod  har  jeg  Grund 
ti!  at  omtale  dens  Betydning  for  Skovene. 

Det  afgørende  synes  mig  ikke  at  ligge  i,  om  der  paabydes 
en  større  eller  mindre  Merhugst,  men  derimod  i,  hvorledes 
denne  udføres ;  thi  Merhugsten  vil  i  sig  selv  ikke  være  en 
Ulykke  for  Skovene;  men  der  kan,  endda  let,  paaføres  vore 
Skove  om  ikke  uoprettelige  Tab  saa  dog  en  Skade  for  lange, 
lange  Tider,  hvis  Merhugsten  gennemføres  uden  Sagkund- 
skab ;  og  her  drejer  det  sig  ikke  om  den  dagligdags,  tek- 
niske Sagkundskab  i  Retning  af  de  enkelte  Arbejder :  Hugst 
og  Kultur,  men  det  drejer  sig  om  den  Sagkundskab,  der 
omfatter  Skoven  som  Helhed  i  en  lang  Fremtid;  Spørgs- 
maalet  har  baade  tekniske,  økonomiske  og  administrative 
Sider,  og  de  to  sidste  er,  set  fra  Skovens  Standpunkt,  vig- 
tigere end  den  første. 

Hvis  der  paabydes  en  mere  eller  mindre  stærk  Merhugst, 
vil  der  med  den  følge  et  stort  Ansvar  og  et  stort  Arbejde 
for  de  teoretisk  uddannede  Forstmænd  i  Landet.  Skal  den 
økonomiske  Byrde  fordeles  nogenlunde  retfærdigt  paa  Lan- 
dets Skovejere,  og  det  ønsker  vist  alle,  maa  der  nøje  skel- 
nes mellem  Hovedskovning  og  Udhugning,  hvad  Forst- 
kandidat Bornebusch  allerede  har  peget  paa**).  Der  maa 
tages  omhyggeligt   Hensyn   til   de   paa   hvert   Sted    forelig- 


*)  Se  foran,  Side  75—83. 
*)  Se  foran,  Side  91 

gende  Muligheder  for  Frembringelse  af  nye  Træsamfund 
i  de  bortfiuggedes  Sted,  og  fierved  kommer  Skovejendom- 
mens hele  Sammensætning  af  forskellige  Træarter  og  for- 
skellige Alderstrin  til  at  spille  en  afgørende  Rolle.  Et  føle- 
ligt, i  mange  Tilfælde  maaske  det  føleligste  Tab  vil  Skoven 
lide  ved  at  faa  sine  Handelsforbindelser  afbrudt  for  mange 
Aar  og  sine  Arbejdsforhold  bragt  helt  i  Ulave;  her  kan  Ta- 
bet være  uopretteligt.  Denne  Side  af  Sagen  vedrører  og- 
saa  Træindustrien,  for  saa  vidt  den  bruger  dansk  Træ;  der 
er  i  de  senere  Aar  opstaaet  mange  Savværker,  og  adskil- 
'ige  af  dem  er  knyttet  nøje  til  Skoven;  man  vil  kunne  blive 
tvungen  til  at  nedlægge  et  saadant  Savværk  af  Mangel  paa 
Træ  i  de  kommende  Aar.  Paa  de  bedst  drevne  Skovdistrik- 
ter er  der  i  en  lang  Aarrække,  indtil  et  Aarhundrede,  sat  et 
energisk  Arbejde  ind  paa  at  hidføre  et  regelmæssigt  Al- 
dersklasseforhold og  en  god  Hugstfølge  for  at  naa  til  den 
fordelagtigste  Drift;  en  kendelig  Merhugst  vil  kuldkaste 
meget  af  det,  der  saaledes  langsomt  er  bygget  op,  saa  at 
der  paa  mange  Punkter  maa  begyndes  forfra  med  ny  Plan- 
lægning og  gennemgribende  Omordninger  af  Skovdistrik- 
tets indre  Forhold. 

Hertil  kommer,  at  det  hele  skal  foregaa  hurtigt ;  der  kan 
ifølge  Sagens  Natur  ikke  gives  Tid  til  lang  Betænkning  eller 
til  de  Maalinger  og  Udregninger,  paa  hvilke  vi  ellers  i  Skov- 
bruget bygger  vor  Virksomhed.  Derfor  maa  der  fra  Sko- 
\ens  Side  udtales  et  indtrængende  Ønske  om,  at  der  ved 
Lovforslagets  Behandling  paa  Rigsdagen  og  ved  den  even- 
tuelle Lovs  senere  Udførelse  i  Livet  vil  blive  givet  Plads 
for  den  forstlige  Sagkundskab. 

Efter  hvad  jeg  har  bragt  i  Erfaring  om  det  Arbejde, 
der  allerede  nu  er  lagt  paa  de  af  Amterne  udnævnte  forst- 


1 16  Fra  Skoven. 

lige  Sagkyndige*),  vil  adskillige  af  dem  være  ude  af  Stand 
til  ogsaa  at  overkomme  det  store  Arbejde,  som  en  retfærdig 
og  formaalstjenlig  Ordning  af  Merfiugst  vil  medføre.  Det 
er  ikke  blot  den  manuelle  Arbejdskraft  til  Hugst  og  Plant- 
ning, det  kan  komme  til  at  skorte  paa ;  Mangelen  paa  teo- 
retisk uddannet  forstlig  Arbejdskraft  bliver  maaske  fuldt 
saa  følelig.  Ogsaa  dette  maa  man,  for  vore  Skoves  Skyld, 
meget  ønske,  at  der  bliver  taget  Hensyn  til  ved  Fastsæt- 
telsen af  de  Krav,  Samfundet  vil  stille  til  Skovene;  ellers 
kan  det  let  ske,  at  den  Fordel,  som  Merhugst  skulde  bringe, 
bliver  dyrt  købt,  set  fra  Samfundets  Standpunkt. 

C.   V.  Prytz. 

Brændselsnøden  og  Frivilligheden.  Mangelen  paa 
Kul  har  allerede  affødt  forskellige  rigoristiske  Bestemmel- 
ser vedrørende  Handel  med  vort  indenlandske  Brændsel, 
og  nu  er  der  i  Rigsdagen  forelagt  en  skarp  Tvangslov  om 
Fremskaffelse  af  Brændsel ;  den  truer  med  Ekspropria- 
tioner, Udskrivning  af  civil  Arbejdskraft  og  Køretøjer,  civil 
Indkvartering  m.  m.  Dog  er  baade  Bemærkningerne  til 
Lovforslaget  og  de  hidtil  faldne  Udtalelser  paa  Tinge  enige 
i  Haabet  om  at  naa  længst  muligt  ad  Frivillighedens  Vej. 
Derfor  maa  det  være  mig  tilladt  at  pege  paa  nogle  hidtil 
helt  uomtalte  Punkter,  hvor  Frivilligheden  sikkert  vil  kunne 
føre  ret  langt  frem,  og  hvorved  man  slipper  for  at  rette 
Smed  for  Bager  i  højere  Grad  end  nødvendigt. 

Princippet  bør  efter  min  Mening  være  det,  at  de,  der 
ønsker  Brændselet,  er  nærmest  til  at  præstere  Ydelserne 
ved  at  fremskaffe  det,  og  dette  Princip  lader  sig  praktisere 
i  stort  Omfang,  men  Loven  anvender  det  meget  lidt. 


*)  Se  foran  Side  98—99. 

En  Landboer,  det  være  sig  en  Agerbruger,  Haandvær- 
ker  eller  Enkefrue,  som  bor  nær  ved  Skov  eller  Mose,  kan 
med  lidt  god  Villie  nok  faa  sit  Brændsel  oparbejdet  ved 
egen  eller  ved  lejet  Hjælp,  naar  der  blot  skaffes  ham  Ad- 
gang til  Træer  eller  Tørveskær  til  rimelig  Pris.  Og  over- 
alt, hvor  dette  kan  lade  sig  gøre,  bør  de  nærboende  ikke 
have  Andel  i  Brændsel,  som  er  oparbejdet  af  andre  ved 
Tvang. 

At  tvinge  en  Gaardmand,  fordi  han  tilfældigvis  ejer  en 
Mose,  til  at  sætte  sin  øvrige  Bedrift  til  Side  for  at  skaffe 
Tørv  færdige  til  alle  sine  Naboer,  som  nok  hver  for  sig 
har  Tid  til  at  skære  til  eget  Behov,  det  er  vist  en  unød- 
vendig og  upraktisk  Omvej,  og  det  maa  kunne  ordnes  mere 
frivilligt  efter  ovenanførte  Princip. 

Og  ligesaa  med  Skov !  Det  er  næppe  en  Menneskealder 
siden,  at  de  fleste  Landboere  i  Skovegne  købte  Træer  paa 
Roden  og  selv  oparbejdede  og  hjemkørte  disse.  Det  maa 
kunne  tages  op  igen  og  vilde  tilføre  en  Mængde  frivillig 
og  interesseret  Arbejdskraft  til  Skoven.  Det  praktiseres 
ogsaa  med  Held  i  Øjeblikket  i  en  Del  Skove  her  i  Midt- 
sjælland. 

Af  Landboere  er  det  dog  vist  Størsteparten,  der  har  under 
1  Mil  til  Mose  eller  Skov ;  og  naar  disse  delvis  kan  hjælpe 
sig  selv  (eller  dække  deres  Forbrug  i  Kvasbunker,  som 
ikke  egner  sig  til  lang  Forsendelse),  saa  kan  alt  det,  som 
Skov-  og  Moseejerne  kan  skaffe  oparbejdet,  og  som  egner 
sig  til  Transport,  forbeholdes  fjernere  boende  Forbrugere 
og  vilde  saa  forslaa  ganske  anderledes.  Fordelingen  gen- 
nem Amtsinstitutionerne  burde  vist  ske  over  hele  Landet  og 
ikke  som  nu  inden  for  det  enkelte  Amts  Grænser.  En 
Skov  har  tidt  sin  Kundekreds  i  et  andet  Amt,  og  Opret- 

holdeisen    af   Amtsgrænsen   ved   Handel   med   Træ   skaber 
unødvendig  Ekstraarbejde  og  Tvang. 

Og  nu  Transporten!  Her  siger  Lovforslaget  (eller  rettere 
Bemærkningerne  dertil),  at  ogsaa  den  fortrinsvis  skal  ud- 
redes af  den  Kommune,  hvor  Brændselsmaterialet  findes. 
Hvorfor  dog?  I  en  skovrig  Kommune  vil  der  være  for- 
holdsvis faa  Heste  og  de  er  endda  rimeligvis  forlængst  hver- 
vede til  Trækøring;  de  skovfattige  Nabokommuner,  O:  net- 
op de,  der  ønsker  Brændet,  er  nok  villigere  til  at  køre  det 
og  nærmere  til  Kørepligten,  og  de  har  flere  Heste!  Prin- 
cippet burde  vist  atter  her  være  det :  at  lade  de  direkte 
interesserede  gøre  mest  muligt  selv ;  Arbejdet  blev  derved 
mere  fordelt  og  kom  mere  frivilligt  frem. 

Soldaterne  skal  nu  kunne  beordres  til  Skovhugst  i  Stats- 
skovene og  paa  de  eksproprierede  Arealer.  Man  indkalder 
maaske  en  Skræder  og  sætter  ham  til  at  hugge  Brænde  til. 
den  hjemmeværende  Smed.  Ogsaa  her  er  der  Mulighed 
for  at  naa  langt  ad  Frivillighedens  Vej,  naar  der  blot  kan 
fremskaffes  en  Ordre  fra  oven  om,  at  Afdelingerne  skal 
bære  sig  anderledes  ad  end  hidtil,  hvor  Praksis  har  været 
den  :  i  travl  Saa-  og  Høsttid  at  give  hele  Kompagniet  fri  et 
Par  Dage  om  Ugen.  De  faa,  der  var  villige,  kunde  saa 
hjælpe  Kvarterværterne;  og  de  mange,  der  ikke  vilde, 
kunde  lade  være.  Ordren,  der  skal  fremskaffes,  maa  lyde 
paa,  at  til  Hjælp  for  Kvarterværter  eller  Brændselsproduk- 
tion  kan  de  Soldater,  der  melder  sig,  faa  nogle  Heldage 
fri  om  Ugen,  men  at  Resten  af  Kompagniet  de  samme  Dage 
skal  have  fuld  Tjeneste  og  mindst  det.  Selv  om  mange 
Øvelser  bliver  umulige  med  en  faatallig  Rest,  saa  kan  der 
vel  endda  øves  Marsch  og  lign.  Soldater  er  jo  kun  Men- 
nesker, og  for  at  faa  de  arbejdsvillige  frem,  maa  Valget 
ikke  stilles  mellem  Arbejde  og  Ekstrafrihed,   men  mellem 

Samfundsarbejde  og  fuld  Militærtjeneste.  Betingelsen  for, 
at  en  Soldat  vedblivende  kunde  faa  Lov  at  vælge  civilt  Ar- 
bejde, maatte  være,  at  han  for  hver  Arbejdsdag  skaffede 
en  Seddel  for  at  have  arbejdet  tilfredsstillende  og  ønskedes 
igen.  Ellers  maatte  han  næste  Gang  blive  i  Geleddet. 
Den  hidtidige  Praksis  har  voldet  megen  Misfornøjelse;  efter 
det  her  foreslaaede  Princip  vilde  der  tilføres  alle  de  Egne, 
hvor  der  nu  ligger  Sikringsstyrke,  en  kærkommen,  rigelig, 
ypperlig  og  villig  Arbejdskraft;  og  det  maa  her  erindres, 
at  der  paa  disse  Egne  næppe  er  god  Plads  til  civil  yder- 
ligere Indkvartering,  som  derfor  maa  undgaas  med  alle 
Midler. 

Kunde  der  i  den  nu  forelagte  og  de  kommende  Love 
aabnes  Adgang  for  nogle  af  de  her  paapegede  Principper, 
tror  jeg,  at  megen  Tvang  og  Gnidningsmodstand  kunde 
undgaas.  F.  Muus. 

Piledyrkning  paa  Visborggaard.  I  Foraaret  1913 
blev  de  første  Pilekulturer  anlagt  her.  Initiativet  hertil 
skyldes  Visborggaards  nye  Ejer,  Ekscellencen  Greve 
K  Danneskiold  Samsøe.  Da  Sagen  i  Begyndelsen  blev 
drøftet,  havde  jeg,  det  maa  jeg  tilstaa,  ikke  megen  Tro 
paa,  at  Piledyrkning  skulde  kunne  blive  rentabel ;  man 
havde  hørt  om  saa  mange  mislykkede  Forsøg  Landet  over, 
og  med  den  stadig  tiltagende  Mangel  paa  Arbejdskraft  fore- 
kom det  mig  betænkeligt  at  begynde  paa  en  Kultur,  som 
jeg  vidste  vilde  fordre  meget  Arbejde.  Paa  den  anden 
Side  maatte  jeg  indrømme,  at  vi  havde  lave,  frugtbare 
Arealer,  der  var  som  skabt  for  Piledyrkning,  saa  at  om 
Pileavl  skulde  kunne  betale  sig  noget  Sted  i  Landet,  maatte 
det  være  her. 

Jeg    satte    mig    i    Forbindelse    med    Professor    Prytz    og 

fik  flere  værdifulde  Oplysninger,  saasom  Anvisning  paa 
den,  for  øvrigt  meget  sparsomme  Litteratur  om  Pil,  samt 
Adressen  paa  praktiske  Piledyrkere. 

Jeg  foretog  derefter  en  Rejse  til  forskellige  Pileplan- 
tager og  fiavde  meget  Udbytte  af,  hvad  jeg  saa,  især  ved 
Besøg  paa  Skærbæk  hos  Plantør  Mark.  De  smukke  Kul- 
turer under  langt  ugunstigere  Naturforhold  end  paa  Vis- 
borggaard  ændrede  mit  Syn  paa  Piledyrkning,  og  det  blev 
bestemt,  at  her  allerede  samme  Foraar  skulde  anlægges  et 
mindre  Forsøgsstykke,  samt  at  der  fremtidig  aarlig  skulde 
indtages  et  Stykke  Jord  til  Piledyrkning,  indtil  Pilearealet 
havde  naaet  en  ret  betydelig  Størrelse.  Piledyrkningen 
fik  sin  særlige  Konto  i  Skovregnskabet,  og  jeg  har  Ansvaret 
for  Anlæg  og  Drift. 

Forsøgsplantningen  blev  anlagt  paa  det  saakaldte  „Kvie- 
stykke",  et  Areal  der  ligger  langs  med  Korup  Aar.  Det 
har  i  sin  Tid  baaret  Ælleskov,  som  for  godt  25  Aar  siden 
er  bleven  afdreven,  hvorefter  det  har  ligget  hen  til  Græs- 
ning for  Ungkreaturer.  Der  findes  mægtige  Ællestød,  som 
ikke  altid  er  helt  lette  at  rydde.  Som  jeg  her  i  Tids- 
skriftet*) har  paavist,  kan  det  imidlertid  med  de  nuværende 
Brændepriser  betale  sig  at  optage  ÆUestødene.  Der  findes 
ogsaa  en  Mængde  Hvidtjørn,  som  imidlertid  ikke  er  van- 
skelige at  rydde.  Vi  gør  det  paa  den  'Maade,  at  vi  lader 
en  Hest  trække  dem  op  ved  et  stærkt  Staaltraadstov,  der 
løber  over  en  firskaaren  Talje. 

Ved  Jordbundsundersøgelsen  viste  det  sig,  at  der  gen- 
nemsnitlig er  c.  25  cm  Overjord  i  udmærket  muldet  Til- 
stand med  et  rigt  Dyreliv.  Regnormeekskrementerne  kan 
saaledes  i  milde  Vintre  næsten  dække  Grønsværen.     Under 


*)  Bd.  XXVII,  A.  Side   140. 

Muldlaget  findes  et  c.  10  cm  tykt  Lag  Sand,  der  hviler 
paa  stift  Ler,  enten  Rødler  eller  Blaaler,  for  det  meste  med 
et  stort  Indhold  af  Skaller  (Cardium).  Sandlaget  spiller 
vist  en  særdeles  gavnlig  Rolle  som  naturligt  Dræn.  Paa 
de  laveste  Steder  er  Sandet  ved  Kreaturernes  Traad  ofte 
bleven  helt  æltet  sammen  med  Muldlaget,  og  her  er  der 
Tilbøjelighed  til  Surhed.  Nogen  Udgrøftning  maatte  der 
foretages,  men  det  indskrænkedes  til  det  mindst  mulige, 
da  Grøfterne  er  til  stor  Ulempe  for  Renholdelse  af  Kul- 
turerne ved  Hestekraft. 

De  fleste  Piledyrkere  hævder,  at  det  er  a'deles  nødven- 
digt at  kulegrave  eller  reolgrave  Jorden.  Herom  har  jeg 
en  anden  Mening;  begge  Fremgangsmaader  er  meget  dyre, 
og  ved  Kulegravning  paa  lav  Jord  udsætter  man  sig  let 
for,  at  Jorden  faar  Tilbøjelighed  til  at  blive  bevokset  med 
Lysesiv  (Juncus  eftiisusi.  Hvor  den  Plante  tager  Over- 
haand,  er  Renholdelse  praktisk  talt  umulig. 

Jeg  bruger  følgende  Behandling :  Naar  Arealet  er  ryd- 
det og  planeret,  bliver  der,  hvor  der  findes  en  tyk  Grøn- 
svær, først  skrælpløjet  saa  tyndt  som  mulig.  Sværen  bli- 
ver derefter  behandlet  med  Tallerkenharve  og  Kultivator, 
til  den  er  helt  findelt.  Derefter  bliver  der  pløjet  saa  dybt 
som  muligt,  medeni  et  andet  Spand  Heste  gaar  med  Schrø- 
ders Grubber  lige  fefter  Ploven.  Hvor  der  ikke  er  nogen 
tyk  Grønsvær,  bliver  Tallerkenharve  og  Kultivator  brugt 
uden   forudgaaende   Skrælpløjning. 

Der  tilførtes  Mergel,  3  Kubikfavne  pr.  Td.  L  (36  m^  pr. 
ha).  Da  vor  Mergel  indeholder  godt  30  pCt.  kulsur  Kalk, 
tilføres  der  altsaa  c.  12  m^  kulsur  Kalk  pr.  ha,  eller  i  Vægt 
omkring  ved  30  000  kg.  Foruden  Kalken  indeholder  Mer- 
gelen betydelige  Mængder  Kali  og  tillige  en  Del  Fosfor- 
syre.   Der  er  derfor  ikke   bleven   tilført   Kaligødning,   hvor- 

imod  jeg  har  givet  270  kg  Superfosfat  pr.  ha  ved  An- 
læget  og  siden  180  kg  efter  hver  Afskæring.  Dette  Til- 
skud er  maaske  overflødigt,  men  jeg  har  villet  være  paa 
den  sikre  Side  med  Fosforsyremængden,  idet  Fosforsyren 
vistnok  bidrager  til,  at  træagtige  Planter  hurtigere  for- 
veddes  om  Efteraaret,  og  endelig  siges  det,  at  rigelig  Fos- 
forsyregødning  skal  kunne  holde  de  frygtede  Siv  borte. 
Som  Prisen  paa  Fosforsyregødning  har  udviklet  sig,  kunde 
der  maaske  nu  være  Grund  til  at  forsøge,  om  Tilskuddet 
heraf  uden  Skade  kunde  undværes.  I  1913  kostede,  saa 
vidt  erindres,  100  kg  18  pCt.  Superfosfat  omkring  ved 
6  Kr.,  medens  Prisen  nu  er  c.  18  Kr.  for  15  pCt. 

Naar  Mergel  og  Kunstgødning  ved  Behandling  er  bragt 
ned  i  Jorden  og  godt  blandet  med  den,  bliver  Stiklingerne 
sat  efter  Snor.  Her  bruges  en  Planteafstand  af  50  cm  mel- 
lem Rækkerne  og  25  cm  mellem  Planterne,  hvilket  giver 
80  000  Planter  pr.  ha. 

Til  Anlæg  maa  man  ogsaa  regne  Opsætning  af  Hegn 
om  Kulturen.  En  forsvarlig  Indhegning  er  absolut  nød- 
vendig, da  baade  Vildt  og  Kreaturer  efterstræber  Pilene 
stærkt.  Det  har  undret  mig  at  se.  at  en  Plante  med  saa 
stor  Vækstenergi  som  Pil  saa  daarlig  formaar  at  overvinde 
Følgerne  af,  at  Topspidsen  er  bleven  af  bidt  i  Væksttiden; 
efter  den  Medfart  har  Planten  staaet  i  Stampe  og  er  kun 
bleven  en  Krøbling.  Raavildtet  æder  med  Velbehag  af 
Pilene  om  Sommeren,  og  Bukkene  fejer  særlig  de  udtyn- 
dede Stokkeæmner,  mest  i  Udkanterne.  Skaden  ved  Fej- 
ning er  vel  ikke  overvældende,  da  det  ikke  gaar  ud  over 
noget  stort  Antal  Planter ;  men  det  ser  hæsligt  og  uordent- 
ligt ud.  Medens  Raavildtets  Bid  foretages  med  nogen- 
lunde Diskretion,  er  det  en  mægtig  Skade,  der  kan  for- 
voldes, hvis  Kreaturer  eller  Heste  slipper  igennem  Heg- 
net.     Hegnene   maa   derfor   være   baade   tætte   og   stærke. 

Helst  bør  Hegnene  opfylde  de  Fordringer,  som  man  i  Ame- 
rika stiller  til  dem ;  ifølge  en  hjemvendt  Dansk-Amerikaners 
Sigende  skal  de  være  fiestehøje,  tyrestærke  og  svinetætte. 

Renfioldelse  af  Kulturerne  foretages  hovedsagelig  med 
Planet  jnr.,  der  af  en  lille  Hest  trækkes  op  og  ned  mel- 
lem Rækkerne.  Mellem  Planterne  bliver  der  hakket  med 
almindelig  Svanehalshakke ;  og  naar  man  kommer  rettidig 
med  Rensningen,  kan  den  dyre  og  besværlige  Lugning 
med  Haanden  indskrænkes  til  et  rent  Minimum. 

Af  Pilesorter  dyrkes  i  Førsøgsstykket  Baandpil  (Salix 
viminalis),  Gul  Mandelpil  (5.  amygdalina  vitellina).  Graa 
Mandelpil  (S.  amygdalina  canescens),  en  amerikansk  Pil 
(„S.  americana" ).  en  Krydsningsform  (S.  dasydados  +  pur- 
pur ea+ viminalis).  Kanelpil  (S.  cinnamomea),  Purpurpil 
(S.  purpurea).  Desuden  har  jeg  2  smaa  Prøveplantninger 
paa  andre  Steder  af  Ejendommen,  hvor  Forholdene  er  langt 
mindre  gunstige ;  i  den  ene  af  disse  findes  foruen  Baand- 
pil og  graa  Mandelpil  tillige  2  forskellige  Sorter,  som  fand- 
tes i  en  gammel  nedlagt  Pilekultur,  men  som  jeg  ikke 
har  faaet  botanisk  bestemt.  Disse  2  Sorter  staar  imid- 
lertid i  alle  Retninger  tilbage  for  Baandpil  og  vil  derfor 
udgaa.  Udbyttet  i  de  2  smaa  Plantninger  staar  baade  i 
Kvantitet  og  Kvalitet  saa  langt  tilbage  for  Udbyttet  i  Kvie- 
stykket, at  der  ikke  vil  blive  foretaget  Udvidelser  paa  de 
Steder.  Undergrunden  er  forøvrigt  næsten  den  samme  som 
paa  Kviestykket,  medens  Overgrunden,  der  paa  Kviestyk- 
ket er  muldet  og  godt  omsat,  paa  de  2  Steder  er  af  mor- 
agtig Karakter.  For  at  faa  Klarhed  over  de  forskellige 
Sorters  Ydedygtighed  har  jeg  maalt  hver  Sorts  Areal  og 
vejet  Udbyttet  efter  Afskæringen,  hvorefter  jeg  har  ud- 
regnet Udbyttet  pr.  ha. 

Baandpil  (S.  viminalis)  er  den  Pil,  som  Hovedvæg- 

ten  vil  blive  lagt  paa.  I  næsten  alle  Maader  overgaar  den 
Konkurrenterne.  Den  eneste  Indvending  imod  den  skulde 
da  være,  at  dens  Vægtfylde  er  noget  lille,  saa  den  ved  Salg 
efter  Vægt  ikke  giver  fuldt  saa  meget  i  Kassen,  som  man 
efter  Kulturens  Udseende  i  Forhold  til  andre  Sorter  skulde 
vente.  Som  Eksempel  paa  dens  overordentlige  Vækst  kan 
anføres,  at  jeg  har  skaaret  1  aarige  Skud  paa  c.  5  m's 
Længde.  Paa  Grund  af  de  kraftige,  ranke  Skud  er  den 
forholdsvis  billig  at  skære  og  bundte.  Ligeledes  har  det 
vist  sig,  at  den  var  nemmere  at  afbarke  efter  Kogning  end 
nogen  af  vore  andre  Sorter.  Ved  2  aarig  Kultur  med  Ruse- 
bøjler som  Hovedprodukt  blev  Buskene  udtyndet  som 
1  aarige,  saa  der  paa  hver  blev  1  eller  2  af  de  kraftigste 
Skud  tilbage.     Derved  fremkom  der  et  Udbytte 

Af  1  aarige  Vidier =   12  223  kg 

Af  2aarige  blev  der  skaaret  37  080  Rusebøjler =  22  712    „ 

samt  tyndere  Stokke  og  Topskud  =  17  798    „ 

Altsaa  Vedudbytte  i  2  Aar  i  alt ==  52  733  kg 

Bruttoindtægten  i  Penge  har  været : 

12  223  kg  1  aarige  Vidier  å  7  Øre  pr.  kg Kr.     855.61 

37  080  Rusebøjler  å  4  Øre  pr.  Stk „    1  483.20 

17  798  kg  tyndere  Stokke  og  Topskud  å  3"2  Øre  pr.  kg    „       622.93 

I  alt  Kr.  2  961.74 

1  aarig  Kultur  har  givet  22  753  kg  Vidier  å  7  Øre  pr. 
kg   =   Kr.   1  592.71. 

Det  maa  dog  bemærkes,  at  Rusebiajlerne  er  solgt  til  Eg- 
nens Fiskere  for  den  gamle  Pris  af  4  Øre  pr.  Stk.,  medens 
7  Øre  pr.  kg  for  1  aarige  Vidier  er  betydelig  mere,  end 
man  for  et  Par  Aar  siden  kunde  opnaa. 

Gul  M  a  n  d  e  1  p  i  1  (S.  amygdalina  vifelUna)  er  ogsaa 
en  tiltalende  Pil.     Under  de  herværende  gode  Forhold  kan 

den  dog  ikke  konkurrere  med  foregaaende.  Udbyttet  ved 
1   aarig  Kultur  var  15  848  kg. 

Graa  Mandel  pil  (S.  amygdalina  canescens)  lig- 
ner i  alt  vitellina  undtagen  paa  Barken,  der  er  noget  mør- 
kere.    Udbyttet  ved   1   aarig  Kultur  var   15  050  kg. 

Den  amerikanskePil  („S.  americana"  )  skal  være 
bleven  indført  her  i  Landet  paa  den  Maade,  at  en  kendt 
Ingeniør,  der  var  paa  Forretningsrejse  i  Amerika,  tog  nogle 
Stiklinger  med  hjem  i  sin  Kuffffert.  Da  den  vel  næppe 
i  sit  Hjemland  har  heddet  5.  americana,  er  det  rimeligt  at 
antage,  at  man  her  i  Landet  har  døbt  den  saaledes  for 
at  angive  Hjemstedet.  Jeg  tror  i  hvert  Fald  ikke,  at  det 
er  den  samme  S.  americana,  som  O.  G.  Petersen  i  Træer 
og  Buske  opfører  som  Synonym  for  S.  purpurea  pendula. 
Hvad  enten  den  bærer  sit  Navn  med  Rette  eller  Urette, 
er  den  en  smuk  og  værdifuld  Pil.  Barken  er  rød,  omtrent 
som  hos  Kornel.  De  slanke  Vidier,  som  den  frembringer, 
egner-  sig  udmærket  til  finere  Kurvemagerarbejde.  Den 
skygger  godt  over  Bunden,  saa  der  ikke  fordres  megen 
Rensning.  Dens  skyggegivende  Evne  maa  dog  mere  til- 
skrives den  store  Mængde  Skud,  den  giver,  end  Bladene, 
der  ikke  er  særlig  store.  Vægtfylden  hos  denne  Pil  er 
meget  stor,  saa  Udbyttet  i  Vægt  langt  overstiger  For- 
ventningerne.    Udbyttet  ved  1  aarig  Kultur  var  17  628  kg. 

5.  dasyclados  +  purpurea  +  viminalis.  Trods  Krydsning 
med  baade  Purpur-  og  Baandpil  har  den  laaddengrenede 
Pil  bevaret  det  meste  af  sit  Udseende.  Der  er  noget  groft 
og  robust  over  den.  Bladene  er  meget  store,  og  da  der 
tilmed  er  mange  af  dem,  skygger  den  udmærket  over 
Bunden,  saa  Rensning  af  Kulturen  næsten  kan  undgaas. 
Den  egner  sig  særlig  til  Produktion  af  grove  Stokke.  Des- 
værre  har   )eg   ikke   Materiale    til   at   angive    Produktionen 

ved  andet  end  I  aarig  Kultur,  som  endog  overgaar  viminalis 
i  Masse ;  men  Vidierne  er  ikke  nær  saa  smukke.  Den  trives 
vistnok  ogsaa  godt,  hvor  Foriioldene  er  mindre  gode,  og 
jeg  tror  nok  at  kunne  fastslaa,  at  dens  Masseudbytte  for- 
holdsvis mere  og  mere  vil  overstige  viminalis,  jo  længere 
V'oksepladsen  kommer  bort  fra  Optimum.  Udbyttet  ved 
1   aarig  Kultur  var  26  803  kg. 

Kanelpil  (S.  cinnamomeai.  Navnet  gengives,  som 
jeg  har  faaet  det  opgivet  fra  det  Sted,  hvorfra  jeg  fik  Stik- 
lingerne, men  maa  tages  med  alt  Forbehold ;  der  er  jo 
megen  Gartnerlatin  til.  O.  G.  Petersen  har  ikke  det  Navn 
i  „Træer  og  Buske",  men  maaske  Pilen  findes  der  under 
et  andet  Navn.  Den  blev  meget  rost  der,  hvor  jeg  fik  den 
fra,  men  Jordbunden  var  ogsaa  langt  lettere  og  mere  tør 
end  her.  I  Udseende  minder  den  noget  om  viminalis,  men 
har  ikke  kunnet  maale  sig  med  den  i  nogen  Retning.  Ud- 
byttet ved   1   aarig  Kultur  var   18  943  kg. 

P  u  r  p  u  r  p  i  1  (S.  purpurea)  har  givet  smukke  1  aarige 
Vidier.  Til  2  eller  3  aarig  Kultur  egner  den  sig  ikke  her, 
da  Stokkene  bliver  for  korte.  Den  har  den  Ulempe,  at 
mange  af  Skuddene  bliver  sorte  fra  Spidsen  og  omtrent  til 
Midten,  rimeligvis  en  Følge  af  kombineret  Rust-  og  Frost- 
skade. Jeg  har  ikke  Materiale  til  at  kunne  opgive  dens 
Udbytte. 

Vedudbytte  og  Bruttoindtægt  har  gennemgaaende  været 
tilfredsstillende  i  Pilekulturerne  som  Helhed.  Haandbog 
i  Skovbrug  opgiver  det  aarlige  Gennemsnitsudbytte  for 
S.  viminalis  til  18  500  Pd.  pr.  Td.  L.  =  16  769  kg  pr.  ha, 
medens  den  her  har  givet  22  753  kg  ved  1  aarig  Kultur 
og  noget  mere  ved  2  aarig.  Haandbog  i  Skovbrug  angiver 
Vægten  af  1   Kubikfod  grønne  Vidier  til  47  Pd.  =c.  760  kg 

pr.  m'.  Vor  yderigeste  Pil,  S.  dasycladas-^-p. +v.  har 
herefter  givet  et  Vedudbytte  paa  1  Aar  af  25.27  m^  pr.  ha 
eller  629  Kbfd.  pr.  Td.  L.  Det  er  jo  unægtelig  et  ander- 
ledes Udbytte,  end  man  er  vant  til  at  regne  med  i  Skov- 
bruget. Selv  den  grønne  Douglasgran,  der  vel  nok  er 
vort  mest  hurtigvoksende  Skovtræ,  yder  ikke  mere  end 
20-30  m*  aarlig  pr.  ha.  (A.  Oppermann.  Det  forstlige  For- 
søgsvæsen 4de  Bind  Hæfte  1). 

Jeg  skal  ikke  komme  ind  paa  at  opstille  nogen  Bereg- 
ning over  Anlægsudgiften.  Distriktets  Heste  har  udført 
det  meste  af  Jordarbejdet,  herunder  Kørsel  af  Mergelen ; 
denne  har  derfor  ikke  kostet  andet  i  kontant  Udgift  end 
Arbejdsløn  for  Opgravningen.  Selvfølgelig  repræsenterer 
det  Arbejde,  som  Hestene  har  udført,  saavel  som  Merge- 
len selv  en  anselig  Sum,  men  Anlægget  bliver  dog  ikke 
tilnærmelsesvis  saa  dyrt  paa  den  Maade,  som  hvis  Arealet 
var  bleven  reolgravet.  Indkøb  af  Pilestiklinger,  der  gerne 
koster  6-8  Kr.  pr.  1000,  vil  være  en  forholdsvis  betydelig 
Udgift,  idet  der  gaar  80  000  til  1  ha.  altsaa  5-600  Kr. 
Her  har  vi  imidlertid  kun  købt  Stiklinger  til  Forsøgsstykket 
og  brugt  Materiale  derfra  til  de  større  Anlæg. 

Udgiften  til  Renholdelse  varierer  meget.  Første  Som- 
mer efter  Anlæg  og  ligeledes  første  Sommer  efter  Ren- 
afdrift, hvor  det  meste  af  Arbejdet  kan  udføres  med  Heste- 
kraft, er  Udgiften  ikke  særlig  stor ;  men  andet  Aar,  naar 
Pilene  er  udtyndede  med  Stokkeproduktion  for  Øje,  maa 
man  bruge  Haandhakning  over  det  hele.  S.  viminalis, 
som  vi  dyrker  mest.  er  ikke  god  til  at  holde  Jorden  ren, 
hvorimod  S.  dasyclados  +  p.  +  v.  i  den  Retning  har  et  stort 
Forspring.  Første  Sommers  Renholdelse  har  her  været 
udført  for  lidt  under  100  Kr.  pr.  ha,  naar  Brugsværdien 
?f  en  lille  Hest  regnes  til  4  Kr.  pr.  Dag.     Ved  anden  Som- 

niers  Rensning  i  overvejende  S.  viminalis  er  Udgiften  løben 
op  til  over  300  Kr.  I  Forhold  til  Rensningsudgifterne  er 
Udgiften  til  Kunstgødning  moderat.  Da  her  gives  et  Til- 
skud af  180  kg  Superfosfat  omtrent  hver  andet  Aar,  bliver 
Udgiften  hertil,  selv  med  den  nuværende  høje  Pris,  kun 
c.   18  Kr.  aarlig. 

Til  Skæring,  Sortering  og  Bundtning  har  jeg  tidligere 
brugt  saavel  Alænd  som  Kvinder  og  Børn.  Da  Skæringen 
i  Aar  er  udført  i  Januar,  har  det  været  nødvendigt  ude- 
lukkende at  bruge  Mænd ;  Vejret  var  for  koldt  for  Kvinder 
og  Børn. 

Jeg  har  prøvet  at  kontrolere,  hvad  2  flinke  Arbejdere 
kunde  præstere,  og  det  viste  sig,  at  de  i  tilsammen  13 
Timer  havde  skaaret,  bundtet  og  udbaaret  442  kg  1  aarig 
Pil  af  forskellige  Sorter.  Da  Timelønnen  er  40  Øre,  bliver 
Arbejdslønnen  altsaa  5  Kr.  20  Øre  eller  1 1  Kr.  76  Øre 
pr.  1000  kg.  Den  amerikanske  Pil  med  de  mange  fine 
Skud  var  langt  senere  at  arbejde  med  end  de  grovere 
Sorter.  Udgiften  til  Bindemateriale  (Kokusgarnj  har  været 
c,  2  Kr.  pr.  1000  kg  Pil.  Til  Afskæringen  bruger  vi 
Grensakse  til  de  større  Pil  og  Rosensakse  til  de  mindre. 
Jeg  har  prøvet  Grensakse  fra  forskellige  Fabrikker,  men 
deres  Varighed  har  været  meget  kort.  Jeg  har  derfor  ladet 
en  landlig  Smed  lave  nogle  Stykker,  som  har  vist  sig  stær- 
kere, uden  at  Idealet  dog  er  naaet  endnu.  Udgiften  til 
Sakse  vil  jeg  ikke  paatage  mig  at  gøre  op,  men  helt  ubetyde- 
lig er  den  ikke. 

I  den  tidligere  nævnte  Pris  af  7  Øre  pr.  kg  for  1  aarige 
Vidier  er  inkluderet  Forsendelsudgiften  til  Køberens  Sta- 
tion. Heraf  udgør  Banefragten  7  Kr.  40  Øre  pr.  1000  kg, 
medens  Kørselsudgiften  til  Station  samt  Læsningen  paa 
Vogn  og  i  Banevogn  bliver  noget  lignende. 

Ved  Opstilling  af  Indtægt  ved  og  Udgift  til  f.  Eks.  1  ha 
1  aarige  Vidier  af  S.  viminalis  fremkommer  følgende  Re- 
sultat, idet  dog  bemærkes,  at  Tallene  af  Nemhedshensyn 
er  noget  afrundede : 

Indtægt. 
22  700  kg  Vidier  å  7  Øre  =  1  589  Kr. 

Udgift. 

Tilskud   af   Kunstgødning    32  Kr. 

Rensning    100  „ 

Arbejdsløn  til  Skæring  267  ,. 

Udgift  til  Bindegarn  45  „ 

„    Sakse    (rent   skønsmæssig) 20  „ 

Banefragt   163  „ 

Kørsel   og   Læsning    163  „ 

790  Kr. 

Hertil  kommer  Skatter  og  Administrationsudgifter.  Selv 
om  Pilekulturen  ikke  har  nogen  direkte  Udgift  til  Admini- 
stration, bør  den  selvfølgelig  bidrage  til  Distriktets  Admini- 
strationsudgifter med  mindst  lige  saa  meget  pr.  Arealenhed 
som  selve  Skoven,  da  Pilekulturen  fordrer  forholdsvis  me- 
get mere  Arbejde  af  baade  Skovrider  og  Skovfoged.  Netto- 
indtægten vil  saaledes  komme  til  at  ligge  i  Nærheden  af 
Halvdelen  af  Bruttoindtægten  og  maa  kaldes  særdeles  god. 
Selv  om  et  Anlæg  af  5.  viminalis  kun  skulde  holde  i  10 
Aar  (altsaa  Anlægsudgiften  amortiseres  i  dette  Tidsrum), 
hvad  der  er  paastaaet,  men  som  jeg  dog  ikke  rigtig  kan 
tro,  vil  Driften  alligevel  give  et  smukt  Aarsudbytte. 

Under  daarlige  naturlige  Forhold  er  det  vist,  tvivlsomt, 
om  Piledyrkning  kan  betale  sig.  Skulde  Udbyttet  gaa  ned 
f.  Eks.  til  det  halve,  vil  Bruttoindtægten  ligeledes  gaa  ned 

Tidsskrift  for  Skovvæsen  XXIX,  A.  9 

til  det  halve,  medens  ikke  alle  Udgifterne  vil  følge  med 
ned  ad.  Transportudgifterne  vil  blive  mindre,  men  selv 
om  Skæringsudgifterne  nok  vil  blive  billigere  pr.  ha,  vil 
de  dog  stige  en  Del  pr.  1000  Jeg,  og  Udgiften  til  Kunst- 
gødning og  Renholdelse  vil  stige. 

Ved  2  eller  fleraarig  Kultur  vil  Udbyttet  rimeligvis  blive 
endnu  ringere  under  daarlige  Forhold,  da  det  vil  knibe 
med  at  faa  Stokkene  lange  nok.  O.  G.  Petersen  nævner 
i  „Træer  og  Buske",  at  Skudspidsen  paa  Pil  næsten  altid 
dør  bort  om  Vinteren,  saa  Forlængelsen  det  følgende  Aar 
maa  finde  Sted  ved  en  Sideknop ;  at  denne  Iagttagelse  er 
rigtig,  lærer  man  snart  i  Praksis.  Som  en  Følge  af  dette 
Forhold  kan  man  kun  vente  at  faa  en  velformet  Stok  af  det 
Stykke,  som  Pilen  er  groet  det  første  Aar,  da  der  saa  at 
sige  altid  fremkommer  et  knastet  og  daarlig  formet  Parti 
paa  Grænsen  mellem  første  og  andet  Aars  Skud. 

Da  Landet  bruger  langt  flere  Pil,  end  det  producerer, 
kan  der  næppe  være  Fare  for,  at  der  foreløbig  skulde  blive 
Overproduktion  af  Vidier  og  Stokke,  selv  om  flere  Di- 
strikter skulde  anlægge  Pilekulturer.  Under  gunstige  For- 
hold ser  det  ud  til  at  være  en  lønnende  Benyttelse  af  Jor- 
den, og  Arbejdet  med  Pilene  kan  være  meget  interessant. 

Een  Fordel  fremfor  almindelig  Skovbrug  har  Piledyrk- 
ning i  hvert  Fald,  nemlig  at  man  herved  hurtig  ser  Pengene 
igen  for  det  Arbejde,  der  er  nedlagt  i  Kulturen,  medens 
kun  faa  Forstmænd  lever  længe  nok  til  i  Skoven  at  tage 
Hovedbenyttelse  paa  Arealer,  de  selv  har  tilkultiveret. 

Hakon  Oppermann. 

En  Mønster-Skovfogedbolig.  Ved  et  Besøg  paa  Eriks- 
holm  hos  Dansk  Skovforenings  Formand,  Grev  Ahlefeldt 
Laurvig,  fik  jeg"  Lejlighed  til  at  se  en  Skovfogedbolig,  som 

forekommer  mig  at  have  almen  Interesse,  og  som  jeg  der- 
for skal  give  nogle  Oplysninger  om. 

Grev  Ahlefeldt  Laurvig  har  ladet  Bygningen  opføre  i 
1916  efter  Tegning  af  Arkitekt  Tvede ;  dens  Ydre  vil 
kunne    bedømmes    nogenlunde    efter    hosstaaende    Billede, 


Fig.  1.  Skovfogedbolig  ved   Eriksholm  (Dragerup). 

som  er  udfærdiget  efter  et  Fotografi,  der  velvilligst  er 
overladt  mig  til  Brug  her  i  Tidsskriftet.  Om  Beliggen- 
heden, i  en  Udkant  af  Skoven,  er  der  ikke  noget  særligt  at 
sige ;  derimod  maa  jeg  udtale,  at  Bygningen  i  sig  selv  var 
smuk   og  harmonerede  godt  med  Omgivelserne. 

Endvidere  kan  jeg  oplyse,  at  Brugeren,  Skovfoged  /.  C. 
Christensen,  var  særdeles  veltilfreds  baade  med  Bygnin- 
gens Ydre  og  med  dens  Indre.  Om  dette  sidste  giver 
hosstaaende  Grundplan  af  Stue-Etagen  fyldig  Oplysning*). 


*)  Huset  er  dog  Vs  Al.  bredere,  end  Tegnjngen  viser  det. 

De  4  Træsøjler  foran  Hovedindgangen  staar  i  Kanten  af 
en  Beton-Platform,  som  er  overdækket  derved,  at  Etage- 
adskillelsen rager  ud  over  den  og  bæres  af  Søjlerne.  Køk- 
kenets Rummelighed  forøges  meget  ved   det  tilføjede  Op- 

2         3^567 
Fig.  2.  Grundplan;  Stue-Etagen. 

vadskerum.  Paa  samme  Maade  er  Kontorets  og  Daglig- 
stuens Rummelighed  og  Hyggelighed  øget  stærkt  ved  de 
to  Karnapper;  Vinduesplads  og  Plads  til  Blomster  er  me- 
get værd. 

Endelig   viser    Fig.    3    et    Tværsnit    gennem    Dagligstue, 
Spisestue  og  Opvadskerum  tæt  bagved  Midterskillerummet. 

Det  fremgaar  heraf  og  af  Fig.  1 ,  at  der  i  Tagetagen  er  1 
stort  og  2  mindre  Gavlværels^r  samt  et  Loftsrum  imellem 
dem. 

Grev  Ahlefeldt  har  ikke  blot  stillet  Fotografierne  og  Teg- 
ningerne til  min  Raadighed,  men  ogsaa  givet  mig  Oplys- 
ning om,   hvad   det  har   kostet  at  opføre  den  her  omtalte 


Fig.  3.  Tværsnit  i   N 


Skovfogedbolig.      Jeg    kan    derefter    meddele,    at    Udgiften 
fordeler  sig  paa  følgende  Maade : 

Sten,  Cement  og  Drænrør   431    Kr. 

Støbegods  o.  a.  Jærndele  492 

Tømmer  og  Træ  (heri  2  Bænke)  samt  Kalk  2  361 

Murerarbejde   825 

Tømrerarbejde    1  574 

Blikkenslagerarbejde 276 

Kørsel    169 

Hegn 103 

Brolægning    97 

Arkitekthonorar    404 


I  alt  6  732  Kr. 

Det  maa  herved  erindres,  at  Huset  er  opført  nu  under 
Verdenskrigen,  samt  at  Skoven  kun  har  leveret  for  206  Kr. 
af  det  Træ,  som  er  brugt  til  Opførelsen.  Hvorledes  det  for- 
holder sig  med  Malerarbejdet,  savner  jeg  Oplysning  om. 

C.  V.  Prytz. 

Andetsteds  fra. 

Lov  om  Fremskaffelse  af  indenlandske  Brænd- 
selsmaterialier  af  20de  April   1917*). 

§  1.  Indenrigsministeren  bemyndiges  til  at  paabyde, 
at  der  inden  en  nærmere  fastsat  Tidsfrist  paa  enhver  Skov- 
ejendom (Plantageejendom)  her  i  Landet  ved  Ejerens  eller 
Brugerens  Foranstaltning  iværksættes  en  forøget  Brænde- 
hugs!, samt  at  der  af  Ejerne  eller  Brugerne  af  Landets 
Tørvemoser,  Martørvslejer  og  Kul-  og  Brunkulslejer  træf- 
fes de  fornødne  Foranstaltninger  til  den  størst  mulige  Ud- 
nyttelse af  disse. 

Den  omhandlede  forøgede  Brændehugst  maa  ikke  iværk- 
sættes i  større  Omfang,  end  det  af  Indenrigsministeren 
givne  Paabud  nødvendiggør.  Overtrædelse  heraf  medfører 
Ansvar  efter  Reglerne  i  §   16. 

§  2.  Der  nedsættes  et  Brændselsnævn  paa  9  Medlem- 
mer, hvoraf  Indenrigsministeren  udnævner  Formanden  og 
4  Medlemmer,  medens  Rigsdagen  udpeger  4  Medlemmer 
samt  1  Suppleant  for  hver  af  disse.  Af  de  af  Indenrigs- 
ministeren udnævnte  Medlemmer  skal  to  være  forstkyn- 
dige og  to   have   Kendskab  til   Moseindustrien. 

*)  Udfærdiget  gennem  Indenrigsministeriet.  Se  Rigsdagstidende 
for  1916-17:  Folket.  Tid.  Sp.  3430,  3438,  3507,  3544,  3550;  Landst. 
Tid.  Sp.  1375,  1456,  1464;  Till.  A  Sp.  5213;  Till.  B.  Sp.  2013,  2077, 
2089;  Till.  C.  Sp.  957,  1129,  1141. 

Der  kan  tillægges  Nævnets  Medlemmer  (Suppleanter) 
Honorar  for  Arbejde  eller  Diæter  for  Deltagelse  i  Møder. 

Efter  Indstilling  fra  det  nedsatte  Brændselsnævn  kan 
Indenrigsministeren  paalægge  dertil  egnede  og  paa  ved- 
kommende Omraade  sagkyndige  Mænd,  imod  et  nærmere 
fastsat  Honorar,  som  Tillidsmænd  for  Brændselsnævnet 
at  bistaa  dette  med  Ordningen  af  de  i  nærværende  Lov 
omhandlede  Forhold. 

§  3.  Den  Ejer  eller  Bruger,  der  i  Medfør  af  §  1  faar 
Paalæg  om  en  forøget  Udnyttelse  af  de  ham  tilhørende 
eller  til  Brug  overdragne  Arealer,  hvorpaa  Brændsels- 
materialier  forefindes,  kan  af  Brændselsnævnet  forlange 
Bevis  for,  at  det  af  ham  ifølge  Paalæg  fremstillede  Brænd- 
sel inden  en  nærmere  fastsat  Tidsfrist  overtages  af  Staten 
og  betales  med  den  stedlige  Dagspris  paa  Tidspunktet  for 
Overtagelsen,  dog  ikke  over  den  for  tilsvarende  Brænd- 
sel fastsatte  Maksimalpris,  saafremt  det  ikke  forinden  — • 
eventuelt  efter  Anvisning  fra  Brændselsnævnet  —  helt 
eller  delvis  er  afhændet  til  anden  Køber.  Uoverensstem- 
melser angaaende  Betaling  for  Brændsel,  der  er  overtaget 
af  Staten,  afgøres  endeligt  af  Taksationskommissionen 
(jfr.  §  6). 

Det  paahviler  vedkommende  Ejer  eller  Bruger  paa  de 
Ejendomme,  hvorover  han  har  Raadighed,  at  anvise  Vej 
eller  afgive  fornødent  Areal  til  Færdsel  med  det  frem- 
stillede Brændsel  fra  Fremstillingspladsen  til  nærmeste 
offentlige  Vej.  Der  kan  ikke  paalægges  ham  nogen  For- 
pligtelse til  at  transportere  Brændselet  til  Køber  eller  til 
Jærnbanestation  eller  Havn,  jfr.  dog  $   12,  4de  Stykke. 

Snarest  muligt,  senest  inden  Udløbet  af  10  Dage,  efter 
at  det  i  ^  1  omhandlede  Paabud  er  givet,  skal  vedkom- 
mende Ejer  eller  Bruger,  saafremt  han  ikke  ser  sig  i  Stand 

ti!  at  fremstille  den  i  Paabudet  anførte  Brændselsmængde, 
ved  anbefalet  Brev  til  Brændselsnævnet  give  dette  Under- 
retning herom.  Brændselsnævnet  kan  derefter  træffe  Be- 
slutning om,  at  Fremstillingen  af  det  omhandlede  Brænd- 
sel overdrages  til  andre  eller  overtages  af  Staten  imod  en 
ved  Overenskomst  eller  efter  Taksation  (jfr.  §^  5 — 6)  fast- 
sat Erstatning. 

Brændselsnævnet  kan  derhos  træffe  Beslutning  om,  at 
der  foretages:  a)  Ekspropriation  af  Brændselsmaterialier 
paa  Arealer,  hvorpaa  der  findes  Skov  (Plantager),  Tørve- 
moser, Martørvslejer  og  Kul-  og  Brunkulslejer,  og  af  de 
til  Driften  og  Udnyttelsen  af  samme  fornødne  Arealer,  der- 
under Areal  til  Vej-  og  Sporforbindelse  samt  Læggeplads 
for  Brændselet,  saavel  af  den  paagældende  Ejendom  som 
af  anden  Mands  Ejendom,  bj  Ekspropriation  af  Arealer, 
hvorpaa  findes  Kul-  og  Brunkulslejer,  samt  om  fornødent 
af  Skov-,  Mose-  og  Martørvsarealer. 

Brændselsnævnet  kan  endvidere  til  Hjælp  ved  Frem- 
føringen af  Brændselsmaterialier  for  Statens  Regning 
ekspropriere  Spor  og  Spormateriel  og  dertil  hørende  rul- 
lende Materiel,  særlig  saadant,  hvis  Anvendelse  for  Tiden 
er  indskrænket.  Materiellet  kan  eksproprieres  saavel  til 
fuld  Overtagelse  som  til  midlertidigt  Brug. 

§  4.  Brændselsnævnet  skal,  efter  Erklæring  af  Næv- 
nets forstkyndige  Medlemmer,  saavel  naar  Skovarealer 
drives  af  de  private  Ejere  (Brugere),  som  naar  Staten  har 
overtaget  samme,  være  berettiget  til  for  disse  at  ophæve 
helt  eller  delvis  de  gældende  Love  og  Forordninger  ved- 
rørende Skoves  Bevarelse  og  Drift. 

$  5.  Naar  Ekspropriation  af  de  paa  et  Areal  værende 
Brændselsmaterialier  eller  af  de  paagældende  Arealer  her- 
efter skal   finde   Sted,    skal    Nævnet  med   8   Dages  Varsel 

indkalde  den  paagældende  Ejer  (Bruger)  til  en  Aasteds- 
forretning,  ved  hvilken  Ejeren  (Brugeren)  gøres  bekendt 
med  Ekspropriationens  Udstrækning,  hvorhos  Nævnet  skal 
forsøge  at  opnaa  en  mindelig  Overenskomst  med  ham  om 
den  ham  tilkommende  Erstatnings  Størrelse. 

Indkaldelse  skal  ske  ved  Bekendtgørelse  i  Statstidende 
og  lokale  Dagblade  samt,  saafremt  Ejerens  (Brugerens) 
Bopæl  her  i  Riget  er  Nævnet  bekendt,  ved  anbefalet  Brev 
til  ham. 

Opnaas  mindelig  Overenskomst  ikke,  eller  udebliver 
Ejeren  (Brugeren)  fra  denne  Forretning,  henvises  Erstat- 
ningens Fastsættelse  til  Taksation. 

Ved  de  her  omhandlede  Møder  skal  Nævnet  være  repræ- 
senteret ved  mindst  et  af  sine  Medlemmer  (Suppleanter) 
og  en  af  de  i  Medfør  af  §  2  udnævnte  Tillidsmænd. 

Formanden  for  Nævnet  foranlediger  optaget  en  Protokol 
over  de  ved  Møderne  førte  Forhandlinger. 

§  6.  Taksationskommissionen  skal  bestaa  af  5  Medlem- 
mer for  Jylland  og  5  for  Østifterne,  nemlig  en  af  Inden- 
rigsministeren udnævnt  fælles  Formand,  2  af  Rigsdagen 
valgte  Medlemmer  for  Jylland  og  2  for  Østifterne  samt  2, 
valgte  af  Amtsraadet  for  den  Amtsraadskreds,  hvori  de 
paagældende  Arealer  eller  Brændselsmaterialier  findes. 
Endvidere  udnævnes  af  Indenrigsministeren  en  Suppleant 
for  Formanden  samt  af  Rigsdagen  og  Amtsraadet  Supplean- 
ter for  de  af  samme  valgte  Medlemmer. 

Samtlige  Medlemmer  og  Suppleanter  skal  afgive  den  i 
Lov  Nr.  60  af  26de  Marts  1909  foreskrevne  Forsikring 
om  at  ville  varetage  Hvervet  med  streng  Upartiskhed  og 
Opmærksomhed. 

Formanden  træffer  de  fornødne  Foranstaltninger  til  Mø- 
dernes  Afholdelse   samt   leder    disse.      Ejeren    (Brugeren) 

af  det  eksproprierede  Areal  eller  af  de  eksproprierede 
Brændselsmaterialier  indkaldes  med  8  Dages  Varsel  ved 
Stævningsrnænd  eller  anbefalet  Brev. 

Over  Kommissionens  Forhandlinger  lader  Formanden  op- 
tage en  Protokol. 

Formanden  kan  af  egen  Drift  og  skal  efter  Forlangende 
af  2  af  Kommissionens  Medlemmer  eller  af  Ejeren  (Bru- 
geren) tilkalde  sagkyndige  Mænd  til  at  give  Oplysninger 
for  Kommissionen ;  disse  vil  da  have  at  afgive  den  oven- 
nævnte Forsikring,  men  har  ikke  Stemmeret  i  Kommis- 
sionen. 

§  7.  Saafremt  en  Ejer  (Bruger)  maatte  anse  det  for- 
nødent, for  at  han  kan  opfylde  det  ham  i  Henhold  til  §  I 
givne  Paabud,  at  han  erholder  Ret  til  Vej-  eller  Sporanlæg 
over  anden  Mands  Ejendom  samt  til  Transport  og  anden 
Drift  med  mekanisk  Kraft,  kan  han  derom  fremsætte  For- 
dring over  for  Nævnet,  og  dette  skal  da,  hvis  det  anser 
denne  for  berettiget,  være  pligtigt  til  paa  bemeldte  Ejers 
Bekostning  at  ekspropriere  de  fornødne  Arealer  efter  Reg- 
lerne i  §§  5  og  6  samt  til  at  meddele  Tilladelse  til  den 
ovennævnte   Drift. 

§  8.  Saafremt  Nævnet  formener,  at  en  Ejer  (Bruger) 
ikke  opfylder  det  ham  i  Henhold  til  §  1  givne  Paabud  paa 
forsvarlig  Maade  og  i  tilstrækkeligt  Omfang,  skal  det  til 
enhver  Tid  være  berettiget  til  at  indstille  til  Ministeren, 
at  Fremstillingen  af  Brændsel  paa  den  Ejendom,  hvorom 
der  er  Tale,  helt  eller  delvis  overtages  af  Staten.  Saa- 
fremt Ministeren,  efter  at  have  givet  Ejeren  (Brugeren) 
Lejlighed  til  at  udtale  sig,  godkender  Nævnets  Indstilling, 
skrides  til  Ekspropriation  efter  de  ovenstaaende  Regler. 

§  9.  Med  Hensyn  til  Erstatningens  Fastsættelse  og  Ud- 
betaling samt  Indkaldelse  af  andre,  der  maatte  have  Krav 

paa  Andel  i  Erstatningen,  vil  Reglerne  i  Forordningen  af 
5te  Marts  1845  være  at  følge.  Disse  vil  ligeledes  være 
at  anvende  ved  Ordningen  i  Matrikulen  og  Skøde-  og  Pante- 
bøgerne. 

For  Deltagelse  i  Forretningerne  erholder  saavel  Nævnets 
som  Taksationskommissionens  Medlemmer  (Suppleanter) 
samt  de  særlig  tilkaldte  sagkyndige  10  Kr.  i  Diæter  for 
hver  Dag  samt  Godtgørelse  for  de  afholdte  Rejseomkost- 
ninger efter  Regning. 

Til  Udarbejdelse  og  Revision  af  Erstatningsberegningerne 
m.   V.   antager   Nævnet  den  fornødne  Assistance. 

§  10.  Ejeren  er,  naar  han  derom  afgiver  Erklæring  ved 
Ekspropriationsforretningen,  berettiget  til  at  forlange  et 
eksproprieret  Areal  tilbageleveret,  naar  dette  ikke  læn- 
gere benyttes  af  Staten  i  det  ovenangivne  Øjemed,  for 
Skovarealers  Vedkommende  senest  2  Aar  efter  Lovens  Op- 
hør, imod  herfor  at  yde  en  Betaling,  der,  saafremt  Over- 
enskomst ikke  opnaas  med  Nævnet,  fastsættes  af  den  i 
§  6  nævnte  Taksationskommission. 

Saafremt  Nævnet  i  Henhold  til  §  4  for  det  paagældende 
Areals  Vedkommende  har  ophævet  de  gældende  Love  og 
Forordninger  om  Skoves  Bevarelse  og  Drift,  skal  Ejeren 
selv  være  berettiget  til  at  vælge,  om  Arealet  skal  tilbage- 
leveres ham  med  eller  uden  Fredskovsforpligtelse,  i  sidst- 
nævnte Fald  kan  Nævnet  dog  hertil  knytte  den  Betingelse, 
at  der  paalægges  et  andet  Areal  af  hans  Ejendom  af  til- 
svarende Størrelse  og  med  en  efter  Nævnets  Skøn  pas- 
sende   Beliggenhed   og   Bonitet   Fredskovsforpligtelse. 

Ønsker  Ejeren  ikke  Arealet  tilbageleveret,  bliver  dette 
at  fraskille  Ejendommen  og  at  behandle  som  afskaarne 
Arealer  ved  Jærnbaneanlæg,  der  ikke  inddrages  under 
samme. 

§  11.  Forsvarsministeren  bemyndiges  til  at  lade  værne- 
pligtige, der  er  inde  til  militær  Tjeneste,  gøre  Arbejde  i 
Statsskovene  eller  ved  de  af  Staten  overtagne  eller  eks- 
proprierede Brændselsmaterialier  saavel  som  paa  de  af 
Staten  i  Henhold  til  denne  Lov  overtagne  Arealer. 

§  12.  Indenrigsministeren  bemyndiges  til  —  saafremt 
Arbejdet  i  Statsskovene  eller  med  de  af  Staten  overtagne 
eller  eksproprierede  Brændselsmaterialier  saavel  som  paa 
de  i  Henhold  til  denne  Lov  overtagne  Arealer  ikke  paa 
anden  Maade  (jfr.  ogsaa  §  11)  kan  bringes  til  hurtig  og 
forsvarlig  Udførelse  —  paa  Grundlag  af  Oplysninger  fra 
Arbejdsanvisningskontorerne  om  Antallet  af  arbejdsledige 
Personer  at  paalægge  Kommunalbestyrelserne  inden  for  et 
af  Brændselsnævnet  angivet  Omraade  at  udskrive  et  for 
de  paagældende  Kommuner  nærmere  fastsat  Antal  Ar- 
bejdere. Til  Arbejde  kan  kun  udskrives  Personer,  der  er 
arbejdsløse  og  fortrinsvis  saadanne,  som  efter  deres  hid- 
tidige Gerning  særlig  egner  sig  til  Arbejdet.  Til  Arbejde 
uden  for  Kommunens  Grænser  skal  fortrinsvis  udskrives 
arbejdsløse,  der  ikke  er  Familieforsørgere.  Personer,  der 
præsterer  Lægeattest  for,  at  de  ikke  kan  taale  Arbejdet, 
kan  ikke  udskrives. 

Kan  Staten  ikke  skaffe  Bolig  til  Arbejdsstyrken,  derunder 
de  i  denne  Paragrafs  4de  Stykke  nævnte  kørepligtige  med 
Befordring,  er  Indenrigsministeren  bemyndiget  til  ved  Kom- 
munalbestyrelsens Foranstaltning  at  forlange  den  indkvar- 
teret hos  Beboerne  efter  nærmere  derom  af  Ministeren  fast- 
satte Regler.  Denne  Indkvartering  kan  ikke  finde  Sted, 
hvor  der  allerede  paa  Egnen  er  militær  Indkvartering  i 
større  Omfang. 

De  til  Arbejde  udskrevne  Personer  erholder  et  Veder- 
lag,  eventuelt  i   Forbindelse  med  et  Opholdstillæg,  fastsat 

af  Ministeren  efter  Saniraad  med  Ejerenes  og  Arbejdernes 
Organisationer,  i  fornødent  Fald  efter  Indstilling  af  Statens 
Forligsmand  i  Arbejdsstridigheder.  Arbejdsløse  Dage  før 
det  fier  omhandlede  Arbejdes  Begyndelse  og  efter  dets 
Opfiør  betragtes  i  Forhold  til  anerkendte  Arbejdsløsheds- 
kasser som  hørende  til  samme  Arbejdsløshedsperiode.  Ar- 
bejdspligten ophører,  naar  den  paagældende  erholder  Ar- 
bejde inden  for  sit  Fag. 

Efter  Indstilling  fra  Brændselsnævnet  kan  Indenrigsmi- 
nisteren efter  Forhandling  med  Kommunalbestyrelserne  in- 
den for  bestemte  Omraader  paalægge  disse  ved  Udskriv- 
ning blandt  Kommunens  Ejere  af  Køretøjer  eller  paa  anden 
Maade  at  fremskaffe  de  til  Transport  af  Brændselet  til 
nærmeste  Havn  eller  Jærnbanestation  fornødne  Transport- 
midler. For  Transporten  ydes  et  af  Indenrigsministeren 
efter  Forhandling  med  Nævnet  og  Repræsentanter  for  de 
paagældende  Kommunalbestyrelser  fastsat  Vederlag.  Ved 
Udskrivning  af  Transportmidler  skal  for  Landbrugernes 
Vedkommende  tages  Hensyn  til,  at  Indbjergning  af  Kornet 
ikke  hindres. 

Bestemmelsen  i  Fattiglovens  §  16,  2det  Stykke,  an- 
gaaende  hvilende  Forsørgelsesret  kommer  til  Anvendelse 
paa  de  Personer,  der  udskrives  til  Arbejde  i  Henhold  til 
Bestemmelserne  i  nærværende   Paragrafs   1ste  Stykke. 

§  13.  Saafremt  en  Ejer  (Bruger)  over  for  Brændsels- 
nævnet  godtgør,  at  han  ikke  ad  frivillig  Vej  —  derunder 
ved  Henvendelse  til  det  stedlige  offentlige  Arbejdsanvis- 
ningskontor  og  til  Arbejdsmændenes  Arbejdsløshedskasses 
Hovedkontor  —  kan  tilvejebringe  den  til  den  paabudte 
Produktionsforøgelse  fornødne  Arbejdskraft,  og  saafremt 
Indenrigsministeren  skønner,  at  de  Vilkaar,  Ejeren  (Bru- 
geren)   har    tilbudt    for    Arbejdets    Udførelse,    er    rimelige, 

kan  Ministeren  efter  Nævnets  Indstilling  bestemme,  at  Reg- 
lerne i  §  12  bringes  til  Anvendelse,  dog  saaledes,  at  den 
til  Arbejde  udskrevne  kan  nægte  at  udføre  Arbejdet,  men 
i  saa  Fald  kan  han  ikke  faa  Andel  i  noget,  af  det  offentlige 
ekstraordinært  ydet  Tillæg  til  Arbejdsløshedskassehjælpen 
eller  modtage  Hjælp  i  Henhold  til  Lov  om  kommunale  Dyr- 
tidsforanstaltninger  af  28de  December   1916. 

Saafremt  en  Kommune,  der  ved  egen  Foranstaltning  har 
ladet  fremstille  Brændsel  i  Skove  (Plantager),  Tørvemoser, 
Martørvslejer  eller  Kul-  og  Brunkulslejer  eller  har  indkøbt 
dette  af  Staten  eller  private,  over  for  Brændselsnævnet 
godtgør,  at  den  ikke  har  været  i  Stand  til  at  ad  frivillig  Vej 
at  tilvejebringe  de  fornødne  Transportmidler  for  at  faa  det 
omhandlede  Brændsel  transporteret  fra  den  Plads,  hvor 
dette  forefindes,  til  nærmeste  J.ærnbanestation  eller  Havn, 
og  Indenrigsministeren  skønner,  at  den  for  saadan  Trans- 
port tilbudte  Betaling  er  rimelig,  kan  Ministeren  bestemme, 
at  Reglerne  i  §  12,  næstsidste  Stykke,  bringes  til  An- 
vendelse. 

^14.  En  Kommunalbestyrelses  Beslutninger  med  Hen- 
syn til  Udskrivning  af  Arbejde  og  Transport  samt  Indkvar- 
tering kan  af  den  paagældende  indankes  for  Indenrigsmini- 
steren, men  dette  skal  da  ske  inden  2  Dage  efter,  at  han 
har  erholdt  Underretning  om  Beslutningen. 

§  15.  Staten  afholder  de  med  denne  Lovs  Gennemførelse 
forbundne  Udgifter. 

§  16.  Personer,  der  undlader  rettidig  at  efterkomme 
de  dem  i  Henhold  til  denne  Lov  givne  Paabud,  straffes  med 
Bøder  fra  5  Kr.  til  10  000  Kr.,  der  tilfalder  Staten.  Sager 
herom  behandles  som  offentlige  Politisager. 

Naar  Omstændighederne  taler  herfor,  kan  Indenrigsmini- 
steren  paalægge   den   paagældende   under  en  daglig   Bøde 

af  2  Kr.  til  200  Kr.  at  opfylde  det  givne  Paabud.  De  saa- 
ledes  ikendte  Bøder,  der  inddrives  ved  Udpantning,  til- 
falder den  kommunale  Hjælpekasse  paa  det  Sted,  hvor  den 
paagældende  er  bosat. 

§  17.  Denne  Lov  træder  i  Kraft  straks  med  Undtagelse 
af  §§  12  og  13,  som  sættes  i  Kraft  ved  kongelig  Anordning, 
naar  det  efter  en  af  Indenrigsministeren  med  Arbejdsløs- 
heds-Nævnet ført  Forhandling  skønnes  paakrævet,  og  gæl- 
der til    1ste  April    1918. 

Fra  Skoven. 

Brænde  og  Tørv.  En  Forskel.  Jeg  føler  ikke  nogen 
tvingende  Grund  til  allerede  nu  at  udtale  mig  om  Enkelt- 
hederne i  den  foran  gengivne  Lov  af  20de  April  1917;  det 
tilkommer  først  og  fremmest  dem,  som  har  Skoen  paa : 
Skovejerne  og  de  udøvende  Forstmænd  —  hvis  de  da  føler, 
at  den  trykker. 

Derimod  maa  jeg  straks  fremdrage  en  Grundtanke  i  Lo- 
ven, fordi  den  forekommer  mig  bygget  paa  uholdbare  For- 
udsætninger. 

Hvis  jeg  har  læst  Loven  ret,  stiller  den  Brænde  og  Tørv 
(Martørv,  Brunkul,  Kul)  lige;  og  det  kan  der,  fra  et  For- 
bruger-Standpunkt, være  god  Grund  til.  Men  set  fra  et 
Producentstandpunkt  er  der  en  afgørende  Forskel :  Saa 
længe  Tørven  (Martørven,  Brunkullene,  Kullene)  ligger 
unyttet  hen,  er  den  en  uvirksom,  en  „sovende"  Kapital ;  i 
adskillige  Tilfælde  kan  man  endog  dyrke  Arealet  med  Kul- 
turplanter uden  at  paavirke  eller  røre  denne  Kapital.  Træet 
i  vore  Skove  ligger  derimod  ikke  saaledes  unyttet  hen,  og 
Arealet  kan  i  det  store  og  hele  ikke  bruges  til  andet,  naar 
det  producerer  Træ ;  og  selv  hvor  Udnyttelsen  af  Skovens 

Trækapital  er  mindst,  er  denne  Kapital  dog  ikke  uvirksom 
eller  „sovende" ;  den  arbejder  stadigt,  frembringer  hvert  Aar 
nye  Værdier  ved  sin  Tilvækst. 

Fremskaffelse  af  Tørv  (Martørv,  Brunkul,  Kul)  er  det, 
som  Økonomerne  kalder  en  extraherende  Virksomhed,  al- 
deles af  samme  Art  som  Bjergværksdrift  og  Havfiskeri. 

Fremskaffelse  af  Brænde  er  derimod  en  producerende 
Virksomhed,  en  Jorddyrkning  aldeles  af  samme  Art  som 
Agerdyrkning  og  Havedyrkning. 

Nu  kræver  Samfundet  Brændsel  og  tager  det,  hvor  det 
findes ;  dertil  er  der  intet  at  sige ;  Øjeblikkets  Krav  har  en 
stor  Fortrinsret.  Men  man  maa  være  klar  over,  hvad  det 
er,  man  tager.  Drejer  det  sig  om  Tørv  (Martørv,  Brunkul, 
Kul),  saa  er  det  kun  en  død  Kapital,  der  hæves;  den  har 
i  Hovedsagen  ikke  anden  Værdi  end  den,  der  tilvejebringes 
ved  at  fremdrage  Brændselsstoffet.  Drejer  det  sig  der- 
imod om  Merhugst  i  Skovene  ud  over  den  sædvanlige  aar- 
lige  Høstmængde,  saa  er  det  en  levende,  producerende  Ka- 
pital, man  tager,  aldeles  af  samme  Art  som  Agerbrugets  Saa- 
sæd. 

„Den  stedlige  Dagspris"  er  muligvis  en  passende  Erstat- 
ning for  Tørv,  men  den  er  en  aldeles  ufyldestgørende  Er- 
statning for  det  Træ,  som  tages  ud  af  Skoven  ud  over  den 
sædvanlige  aarlige  Høst;  og  det  ikke  blot  paa  Grund  af 
denne  Vedmasses  Evne  til  at  give  Tilvækst,  men  endnu 
mere  fordi  den  utidige  Borttagen  af  de  paagældende  Be- 
voksninger virker  nedsættende  paa  de  tilstødende  Arealers 
Produktionsevne  og,  som  tidligere  omtalt,  kan  virke  nedsæt- 
tende paa  de  kommende  Aars  Indtægter  ved  at  forstyrre 
Skovens   Handelsforbindelser  og  Arbejdsforhold. 

Tørv  og  Merhugst-Brænde  er,  økonomisk  set,  væsens- 
forskellige Størrelser;  men  det  mærker  man  ikke  noget  til 
i  Loven  af  20de  April  1917.  CV.  Prytz. 

Bagerierne,  Mejerierne  og  Brændet.  Dansk  Skov- 
forening har  modtaget  Meddelelse  om,  at  Indenrigs- 
ministeriet har  udvidet  den  tidligere  omtalte  Læmpelse*) 
af  Bekendtgørelsen  af  17de  Februar  1917  til  ogsaa 
at  omfatte  Brænde,  som  under  de  samme  Betingelser 
skoves  af  Bagere  til  Brug  i  deres  Bagerier;  dog  kun  for 
saa  vidt  som  vedkommende  Bagere  plejer  at  bruge  Brænde 
til  Driften  af  deres  Bagerier,  eller  de  ikke  kan  forskaffe 
sig  andet  Brændsel  dertil. 

Endvidere  har  Indenrigsministeriet  udvidet  den  tidligere 
givne  Tilladelse  for  Mejerier*'^)  til  at  omfatte  yderligere 
indtil  40  rm  Bøgeklov  eller  andre  Effekter  og  Træarter  i 
Forhold  dertil,  saafremt  det  paagældende  Mejeri  over  for 
vedkommende  Skovejer  eller  Skovbestyrer  godtgør,  at  det 
ikke  paa  anden  Maade  kan  forsyne  sig  med  det  for  Tiden 
indtil  1ste  Juli  1917  fornødne  Brændsel,  derunder  særlig 
Ris  eller  Kvas.  Red. 

Skovejere  og  Forstmænd.  Til  Lørdag  d.  28de  April 
'.917  havde  dansk  Skovforening  indvarslet  Skovejere  og 
Forstmænd  til  et  stort  Møde  i  Kobenhavn.  Der  var,  efter 
Sigende,  indbudt  3 — 400;  der  mødte  godt  100,  af  hvilke 
godt  j  var  Skovejere,  f  Forstmænd ;  hvorledes  Forholdet 
mellem  de  udeblevne  var,  forlyder  der  intet  om. 

Anledningen  til  Mødet  var  Loven  af  20de  April  og  da 
især  de  Arbejdspriser,  som  denne  kunde  ventes  at  ville 
medføre.  Spørgsmaalet  herom  havde  allerede  forud  været 
forhandlet  mellem  de  af  dét  offentlige  og  af  Arbejderne  dan- 


*)  Se  foran  Side  113.  —  **)  Se  foran  Side  101. 

nede  Institutioner  paa  den  ene  Side  og  Repræsentanter  for 
Skovforeningen  paa  den  anden  Side.  Nu  ønskede  Skov- 
foreningen nedsat  et  Udvalg  til  at  føre  disse  Forhandlinger 
videre. 

Herved  kom  nødvendigvis  2  Spørgsmaal  i  Forgrunden : 
1)  Hvilket  Mandat  skulde  Udvalget  have?  og  2)  hvilken 
Myndighed,  Kompetence,  kunde  det  optræde  med? 

Det  viste  sig,  at  Forsamlingen  stod  helt  uforberedt  over 
for  disse  2  Spørgsmaal ;  det  var  ikke  muligt  at  tilvejebringe 
Enighed  om  dem.  Kun  eet  Punkt  var  saa  at  sige  alle  enige 
om,  nemlig  at  man  ikke  vilde  lade  sig  binde  til  en  Mimi- 
mumsdagfortjeneste  for  uøvede  Arbejdere ;  og  Betydningen 
af  denne  Enighed  afhang,  det  følte  man  godt  ved  Mødet, 
af  Udvalgets  Kompetence. 

Med  Hensyn  til  denne  blev  det  fra  et  Par  Sider  klart 
hævdet,  at  Udvalget  burde  sammensættes  udelukkende  af 
Skovejere,  og  at  det  maatte  skaffe  sig  Fuldmagt  til  at  op- 
træde paa  saa  vidt  muligt  alle  Skovejeres  Vegne.  Men 
den  ret  tilfældigt  sammensatte  Forsamling  af  overvejende 
Fortsmænd  savnede  aabenbart  i  sig  selv  Kompetence  til  at 
beslutte  noget  saadant ;  ja  Forslaget  blev  endog  fra  i  det 
mindste  een  Skovejers  Side  imødegaaet  m.ed  den  Udtalelse, 
at  vedkommende  ikke  ønskede  andres  Indblanding  i  sine 
Forhold.  Vedkommende  forstod  aabenbart  ikke,  at  Udval- 
get netop  skulde  forhindre  eller  dog  begrænse  en  saadan 
Indblanding  fra  det  offentliges  Side,  og  at  det  i  ethvert 
Tilfælde  er  bedre  at  faa  Kolleger  end  udenfor  staaende  til  at 
træffe  de  uundgaaelige  Bestemmelser. 

Over  for  Forslaget  om  et  Udvalg  af  5  Skovejere  stillede 
Skovforeningen  sit  Forslag  om  2  Skovejere  og  3  Forst- 
mænd. Resultatet  blev.  at  der  valgtes  3  Skovejere  og  2 
Forstmænd,  blandt  de  første  en  Repræsentant  for  det  ude- 

blevne  Hedeselskab.  Valget  skete  under  Pres  af,  at  de  paa- 
gældende Forhandlinger  skulde  genoptages  samme  Dags 
Aften. 

Det  vilde  have  været  særdeles  belejligt  og  formaals- 
tjenligt,  om  de  usædvanlig  talrigt  forsamlede  Skovejere 
med  det  samme  havde  faaet  nedsat  —  under  Skov- 
foreningens Førerskab  —  et  fast  Udvalg  af  Skovejere,  som 
i  den  kommende  Tid  kunde  have  varetaget  Skovejernes,  paa 
mange  Punkter  truede  Interesser.  Nu  da  den  til  Loven 
af  20de  April  horende  Bekendtgørelse  just  er  kommen,  vi- 
ser det  sig  heldigvis,  at  Lovens  Gennemførelse  i  Praksis 
bliver  noget  mindre  haardhændet,  end  Ordlyden  gav  Grund 
ti!  at  frygte ;  men  endda  bliver  der  Punkter  nok,  hvor  den 
enkelte  Skovejer  kan  komme  i  Knibe  og  trænge  til  at  føres 
over  Vanskeligheder  ved  frivillig  Hjælp  af  Kolleger. 

I  saadanne  Tilfælde  havde  et  fast  Skovejerudvalg  kunnet 
gøre  stor  Nytte,  især  hvis  der  samtidig  blev  taget  Skridt 
til  at  oprette  et  fast,  godt  udstyret  Sekretariat  under  Skov- 
foreningen, hvor  statistisk  Materiale  o.  lign.  altid  kunde 
være  til  Rede.  og  hvor  den  fornødne  Kontrakt  med  alle 
Foreningens  Medlemmer  kunde  opretholdes  gennem  en 
Ordning  af  vore  uheldige  Tidsskriftsforhold,  som  vel  blot 
\enter   paa   en    loyal   Forhandling   for  at   bringes   i    Lave. 

I  Forhold  til  det  her  omtalte  Spørgsmaal  om  Tilveje- 
bringelsen af  et  kompetent  Udtryk  for  vore  Skoves  In- 
teresser var  Modets  øvrige  Emner  af  underordnet  Betyd- 
ning. 

Det  oplystes,  at  Kravet  om  Merhugst  i  de  private  Skove 
ventelig  vilde  komme  til  at  lyde  paa  100  pCt.,  samt  hvad 
der  skulde  forstaaes  herved. 

Endvidere  drøftedes  det,  hvorledes  man  skulde  forholde 
sig  med  det  Gavntræ,  der  mange  Steder  nødvendigvis  vil 

falde  samtidig  med,  at  man  skover  de  100  pCt.  mere 
ferænde.  Begejstring  vakte  et  Forslag  om  —  for  Brænde- 
forbrugernes  Skyld  —  at  kløve'  Bøgestavtræet  stærkere  ud, 
derefter  sælge  det  som  Brænde  til  Maksimalpris  og  saa- 
ledes  undgaa  Tabet  ved  Prisforskellen.  Rimeligvis  var 
Begejstringen  bleven  endnu  stærkere,  hvis  Tanken  var  ble- 
ven ført  det  Skridt  videre,  at  man  —  ligeledes  for  Forbru- 
gernes Skyld  —  kløvede  ogsaa  sit  Brændetræ  stærkere  ud 
end  sædvanligt,  inden  man  solgte  det  til  Maksimalpris;  men 
saa  var  ganske  vist  Prisforskellen  mellem  Gavntræ  og 
Brænde  ikke  bleven  udjævnet. 

Spørgsmaalet  om  Transport  af  den  kommende  Merhugst 
blev  gentagende  Gange  fremdraget,  men  ikke  egentlig  drøf- 
tet. — ■  Paa  samme  Maade  gik  det  Spørgsmaalet  om  de 
Opholdspenge.  som  skulde  ydes  til  Arbejdere,  der  til- 
siges til  Arbejde  uden  for  deres  Opholdskommune.  —  En 
endnu  ringere  Skæbne  havde  et  lille,  uvedkommende  Til- 
lægsspørgsmaal  om  Muligheden  af  at  udnytte  den  store 
Nælde  til  Fremstilling  af  Raamateriale  for  Tekstilindustrien. 

Efter  Forlydende  har  det  paa  Mødet  nedsatte  Udvalg  ved 
sin  første  Sammenkomst  med  Institutionerne  fastholdt  Stand- 
punktet om  Minimumsdagfortjeneste.  Endvidere  skal  det 
have  fremsat  Tilbud  om  Akkordpriser  med  Udgangspunkt 
fra  Priserne  før  Krigen  (da  de  var  nogenlunde  ens  for  hele 
Landet)  plus  50  pCt.  Tillæg  for  Dyrtid  plus  25  pCt.  Til- 
læg for  Sommerskovning,  saaledes  at  forstaa,  at  det  sam- 
lede Tillæg  skulde  blive  87.5  pCt.  -  -  M.  H.  t.  Opholds- 
penge  skal  Udvalget  have  holdt  paa,  at  de  maatte  skaffes 
ad  anden  Vej  (Staten)  eller  i  iNødsfald  gennem  en  For- 
højelse af  Maksimalpriserne.  —  De  tilbudte  Akkordpriser 
maa  vist  siges  at  være  alt  andet  end  knebne  ;  men  det  menes, 
at  de  dog  ikke  har  Udsigt  til  at  blive  modtagne  fra  Arbej- 

derinsiituticnens    Side ;    og   højere    Tilbud    fra    Skovejernes 
Side  er  vist  utænkeligt,  da  det  vilde  volde  følelig  Skade. 

Den  bedste  Løsning  af  det  hele  Spørgsmaal  bliver  der- 
for sikkert,  at  Skovejerne  klarer  sig  ved  egen  Hjælp,  f.  Eks. 
ved  at  sælge  Træer  paa  Roden  og  i  det  hele  bruge  det  af 
Skovrider  Muus  omtalte  Frivillighedsprincip.  Red. 

Bekendtgørelse  angaaende  Fremskaffelse  af  in- 
denlandske Brændselsmaterialier.  I  Statstidende  for 
Sde  Maj  1917  har  Indenrigsministeriet  kundgjort  følgende: 
I  Henhold  til  Lov  Nr.  206  af  20de  April  1917  om  Frem- 
skaffelse af  indenlandske  Brændselsmaterialier,  jfr.  mid- 
lertidig Lev  Nr.  164  af  7de  August  1914  om  Regulering 
af  Prisen  paa  Levnedsmidler  og  Varer,  fastsættes  herved 
følgende  Bestemmelser: 

A.  Fremskaffelse  af  Brænde  fra  Landets 
Skove     og     Plantager. 

§  1.  Alle  Ejere  (eller  Brugere)  af  Skove  (eller  Plan- 
tager) her  i  Landet  vil  have  at  foretage  en  pligtig  Brænde- 
hugst  i  et  saadant  Omfang,  at  den  i  indeværende  Skovnings- 
aar  —  regnet  fra  den  1ste  Oktober  1916  —  paa  hver 
Skovejendom  stedfundne  Brændehugst  snarest  muligt  og 
senest  inden  1ste  September  d.  A.  skal  være  suppleret 
saavidt,  at  den  i  alt,  naar  intet  andet  er  bestemt  (se  §§  2, 
3  og  4),  bliver  dobbelt  saa  stor  som  den  gennemsnitlige 
Hugst  af  Brænde  i  de  tre  Aar  1912 — 13,  1913 — 14  og 
1914-   15. 

5^.  2.  Fra  Bestemmelsen  om  den  i  i^  1  paabudte  Hugst 
vil  almindeligvis  være  at  fritage  alle  smaa  Skov-  og  Plan- 
tageejendomme af  en  Størrelse  under  5  Hektar  (c.  9  Tdr. 
Land),   dog  saaledes  at  Nævnet   efter  Indstilling  af  dettes 

Tillidsmænd  (Bilag  I),  naar  dertil  maatte  findes  Anledning, 
kan  paabyde  Hugst  ogsaa  paa  disse  Skovejendomme. 

§  3.  Mener  en  Skovejer  (Bruger),  at  hans  Skov  vil 
tage  væsentlig  Skade  af  den  i  §  1  paabudte  Hugst,  skal 
han  inden  8  Dage  fra  denne  Bekendtgørelses  Ikrafttræden 
henvende  sig  til  Nævnets  stedlige  Tillidsmand,  der  da 
snarest  muligt  skal  bese  Skoven,  hvorefter  han  foreløbig 
kan  fritage  Ejeren  (Brugeren)  for  den  pligtige  Hugst  i  det 
Omfang,  han  skønner  nødvendigt.  Om  den  foreløbige  Fri- 
tagelse gør  Tillidsmanden  Indberetning  til  Nævnet,  der 
træffer  Afgørelse  i  Sagen.  Saafremt  Tillidsmanden  ikke 
vil  meddele  den  ønskede  Fritagelse,  kan  hans  Afgørelse 
indankes  for  Nævnet  efter  Reglerne  i  §  5. 

§  4.  Nævnets  Tillidsmand  kan,  dersom  han  skønner, 
at  en  Skovejendom  har  saa  stor  en  hugstmoden  \'edmasse 
eller  er  saa  langt  tilhage  med  Udhugninger,  at  Hugst  ud 
over  den  i  §  1  nævnte  kan  foretages  uden  varig  Skade 
for  Skoven,  bestemme,  at  saadan  yderligere  Brændehugst 
skal  foretages  i  et  af  ham  nærmers  fastsat  Omfang. 

Den  i  Lov  af  20de  April  1917  §  3,  3die  Stykke,  om- 
handlede 10  Dages  Frist  med  Hensyn  til  Anmeldelse  over 
for  Nævnet  om,  at  Ejeren  (Brugeren*  ikke  kan  fremskaffe 
den  paabudte  Brændselsmængde,  er  da  at  regne  fra  Mod- 
tagelsen af  Tillidsmandens   ovennævnte   Tilkendegivelse. 

For  saadanne  Plantager,  i  hvilke  der  findes  hugstmodne 
Bjærgfyrbevoksninger,  som  det  findes  formaalstjenligt  at 
renafdrive,  kan  Nævnets  Tillidsmand  bestemme,  hvorvidt 
og  i  hvilket  Omfang  Renafdrift  skal  foretages  ud  over  den 
i  §  1  nævnte  Hugst. 

§  5.  Den  af  Tillidsmanden  i  Henhold  til  §  4  trufne 
Afgørelse  med  Hensyn  til  Hugstens  Størrelse  kan  af  Skov- 
ejeren (Brugeren!  inden  4  Dage  indankes  for  Brændsels- 

nævnet.  Denne  Henvendelse  maa  ske  skriftlig  i  anbefalet 
Brev  og  maa  være  nærmere  motiveret.  Nævnet  træffer 
derefter  Afgørelse  i  Sagen. 

Naar  Nævnet  skønner,  at  der  er  Grund  til  at  paabyde 
forøget  Hugst  paa  Skovejendomme  (Plantageejendomme), 
kan  Nævnet  —  efter  indhentet  Erklæring  fra  vedkommende 
Tillidsmand  —  selv  træffe  Bestemmelse  om  saadan  for- 
øget Hugst. 

$  6.  Enhver  Ejer  (Bruger)  af  5  Hektar  Skov  (Plan- 
tage) eller  derover  vil  inden  8  Dage  fra  denne  Bekendt- 
gørelses Ikraftræden  have  at  sende  skriftlig  Meddelelse  til 
Nævnets  stedlige  Tillidsmand  om  : 

a)  Vedkommende  Skovejendoms  Størrelse  og  Beliggen- 
hed, for  Plantagers  Vedkommende  tillige  Alder  og  Hoved- 
træarter. 

bj  Hvor  meget  Brænde  der  er  skovet  paa  Ejendommen 
i  hvert  af  de  under  §    1   nævnte  tre  Skovningsaar. 

c)  Hvor  meget  Brænde  der  er  skovet  paa  Ejendommen 
i  indeværende  Skovningsaar  i  Tidsrummet  fra  1ste  Okto- 
ber  1916  indtil   1ste  Maj  d.  A. 

d)  Navn,  Bopæl  og  Postadresse  paa  den  Mand,  der  be- 
styrer SkoveJ2ndommen. 

Denne  Indberetning  skal  ske  efter  bedste  Overbevisning 
og  for  de  under  b)  og  c)  nævnte  Oplysningers  Vedkommende 
paa  Tro  og  Love. 

§  7.  Nævnets  Tillidsmand  kan  til  enhver  Tid  af  Skov- 
ejeren (Brugeren)  —  eventuelt  af  Skovbestyreren  —  kræve 
alle  Oplysninger  meddelte  og  da  paa  Tro  og  Love,  om  den 
siden  den  1ste  Maj  d.  A.  foretagne  Hugsts  Art  og  Mængde. 

§  8.  Statens  Tilsynsforende  med  de  private  Skove  træ- 
der  for  de   Skoves  Vedkommende,   med   hvilke   de   for  Ti- 

den  har  Tilsyn,  i  Stedet  for  Brændselsnævnets  Tillids- 
mænd. 

§  9.  Tillidsmandens  Virksomhed  omfatter  ikke  Hug- 
sten i  Statsskovene,  Sorø  Akademi 's  Skove  og  Statens 
Klitplantager,  med  mindre  Indenrigsministeriet  i  særlige 
Tilfælde  maatte  tage  Bestemmelse  derom. 

Brændselsnævnet  kan  derimod  kræve  alle  Oplysninger 
om  Hugsten  meddelt  af  de  paagældende  Embedsmænd  og 
Institutioner  samt  selv  foretage  Eftersyn  i  Skovene  og  Plan- 
tagerne og  derefter,  om  det  skønnes  paakrævet,  paabyde 
yderligere  Hugst  (dog  ikke  i  Klitplantager). 

§  10.  Dersom  en  Skovejer  (Bruger)  i  Henhold  til 
Lov  af  20de  April  1917,  §  3,  1ste  Stykke  ønsker  Bevis 
af  Brændselsnævnet  for,  at  det  af  ham  i  Henhold  til  givet 
Paalæg  fremstillede  Brænde  eventuelt  vil  blive  overtaget 
af  Staten,  skal  han  anmelde  dette  for  Brændselsnævnet  in- 
den 1ste  Juli  d.  A. 

Naar  Ejeren  (Brugeren)  fra  Amtsfordelingsinstitutionen 
(jfr.  Bekendtgørelse  vedrørende  Handelen  med  Skoveffekter 
m.  v.  af  17de  Februar  1917,  ^.  6)  har  modtaget  fornøden 
Meddelelse  om,  over  hvilke  af  de  for  samme  til  Raadig- 
hed  stillede  Effekter  der  ikke  er  disponeret,  skal  han  inden 
14  Dage  fra  denne  Meddelelses  Modtagelse  til  Nævnet 
indsende  en  nøjagtig  Liste  over  de  Brændeeffekter,  der 
ønskes  overdragne  til  Staten,  med  Angivelse  af  Effekter- 
nes Beliggenhed,  Art,  Mængde,  Pris  (Maksimalpris  eller 
Vurderingspris)  samt  Løbenummer.  Brændet  kan  ikke 
fordres  overtaget  paa  Roden,  men  skal  være  oparbejdet 
i  Sortimenter,  for  hvilke  der  er  fastsat  Maksimalpris,  eller 
som  er  godkendt  af  vedkommende  Amtsfordelingsinstitution. 

Statens  Overtagelse  af  Effekterne  skal  finde  Sted  inden 

2  Maaneder,  efter  at  Nævnet  har  modtaget  Ejerens  (Bruge- 
rens) specificerede  Liste. 

§  11.  Ejere  (Brugere)  af  Skove  eller  Plantager  af  en 
Størrelse  paa  5  Hektar  eller  derover,  der  ikke  har  besid- 
det deres  Ejendom  i  10  Aar.  vil  med  Hensyn  til  Hugst  til 
Salg  af  de  i  Medfør  af  nærværende  Bekendtgørelse  frem- 
stillede Effekter  være  undtagne  fra  Bestemmelserne  i  For- 
ordningen af  27de  September  1805,  $  20,  men  de  vil  i 
alle  Spørgsmaal  vedrorende  den  pligtige  Hugst  have  at  hen- 
vende sig  til  Statens  Tilsynsforende  mad  de  private  Skove 
(se  Bilag  1). 

§  12.  Skovejeren  (Brugeren)  er  i  ovrigt  vedblivende 
ansvarlig  over  for  de  gældende  Love  og  Forordninger  ved- 
rørende Skoves  Bevarelse  og  Drift,  undtagen  for  saa  vidt 
angaar  den  Hugst,  der  er  paalagt  ham. 

Tillidsmanden  er  berettiget  til,  naar  det  kommer  til  hans 
Kundskab,  at  en  Skovejer  (Bruger!  ved  sin  Hugst  tilside- 
sætter de  gældende  Love  og  Forordninger  ud  over  det,  som 
den  paabudte  Hugst  maa  medføre,  da  at  paabyde  Stands- 
ning af  Hugsten  og  eventuelt  at  foranledige  Sagen  paatalt. 

:^N  13.  Skovejeren  (Brugeren)  er  pligtig  til  at  søge  frem- 
skaffet den  Arbejdskraft,  der  er  nødvendig  til  Udførelsen 
af  den  ham  paahvilende  Hugst,  og  til  i  dette  Øjemed  at 
tilbyde  arbejdssøgende  Personer  en  efter  Forholdene  rime- 
lig Betaling  for  Arbejdet.  Kan  han  ikke  selv  eller  ved 
Henvendelse  til  det  stedlige  offentlige  Arbejdsanvisnings- 
kontor  og  Arbejdsmændenes  Arbejdsløshedskasses  Hoved- 
kontor fremskaffe  den  fornødne  Arbejdskraft,  maa  han  der- 
om henvende  sig  til  Amtsfordelingsinstitutionen,  der  der- 
efter uopholdelig  giver  ham  Anvisning  paa,  til  hvilke  Kom- 
munalbestyrelser han  skal  henvende  sig  for  at  erholde  den 
fornødne  Arbejdskraft;  disse   Kommunalbestyrelser  skal  da 

være  ham  behjælpelig  med  at  fremskaffe  Arbejdskraft,  og 
de  kan  i  dette  Øjemed  bestemme,  at  de  af  Kommunens 
Beboere,  som  gennem  den  kommunale  Tillidsmand  har  be- 
stilt Brænde,  kun  kan  faa  tildelt  saadant,  dersom  de  selv 
stiller  den  Arbejdskraft  til  Raadighed,  der  er  nødvendig  til 
Fremstilling  af  et  tilsvarende  Kvantum  Brænde. 

Dersom  det  heller  ikke  ad  denne  Vej  lykkes  at  tilveje- 
bringe den  Arbejdskraft,  som  behøves,  for  at  Ejeren  (Bru- 
geren) kan  opfylde  sin  Pligt  til  Hugst,  maa  han  snarest  gøre 
Anmeldelse  derom  for  Nævnets  Tillidsmand. 

§  14.  For  at  en  Skovejer  (Bruger)  skal  have  opfyldt 
sin  Pligt  til  at  fremskaffe  en  bestemt  Brænde  mængde, 
maa  Træet  ikke  alene  være  fældet,  men  saaledes  tilrettelagt, 
opmaalt  og  protokolleret,  at  Mængden  uden  Vanskelighed 
kan  kontrolleres.  .Tvivlsspørgsmaal  i  saa  Henseende  af- 
gøres af  Nævnets  Tillidsmand  med  Appel  til   Nævnet. 

B.    Fremskaffelse    af    Tørv. 
§   5.      Enhver  Ejer   (Bruger)   af  Mose   eller  Tørveskær, 
hvori   der   findes   Tørvejord,   som    kan   tjene   til   hans   egen 
eller  andres  Forsyning  med  Brændsel,  er  pligtig  til  at  ud- 
nytte Mosen  : 

a)  i  det  Omfang,  som  er  nødvendigt  for  hans  eget 
Forbrug. 

b)  til  andres  Forsyning,  saafremt  Mosen  er  af  en  saa- 
dan  Størrelse,  at  den  kan  yde  mere,  end  Ejerens  normale 
Forbrug  af  Tørv  udgør  i  et  Tidsrum  af  20  Aar. 

§  16.  Er  Mosen  af  en  saadan  Størrelse  og  Beskaffen- 
hed, som  under  §  15  b  er  nævnt,  er  Ejeren  (Brugeren) 
pligtig  til  i  videst  mulige  Omfang  enten  selv  at  fremskaffe 
Tørv  til  Salg  eller  lade  andre  udnytte  Mosen  i  Henhold  til 
Bestemmelserne    i    de   efterfølgende   Paragraffer,    dog   skal 

der  levnes  Ejeren  Mosejord  tilstrækkelig  til  eget  normalt 
Forbrug  i  20  Aar,  jfr.   ^    15,  sidste  Stykke. 

^  17.  Ønsker  en  Kommunalbestyrelse  Ret  til  for  dem 
af  Sognets  Beboere,  der  ikke  har  tilstrækkeligt  Brændsel 
for  den  kommende  Vinter  og  ikke  selv  har  Adgang  til  at 
forsyne  sig  med  Brændsel  i  egen  Skov  eller  Mose,  at  skære 
eller  tilvirke  Tørv  i  en  eller  flere  af  de  i  §  16  nævnte 
Moser,  skal  den  ved  Skrivelse  til  Nævnets  Tillidsmand  (jfr. 
Bilag  2)  meddele  dette  og  om  muligt  vedlægge  en  Forteg- 
nelse over  de  Personer,  for  hvem  der  ønskes  Adgang  til 
selv  at  tilvirke  Tørv  i  Mosen.  Tillidsmanden  berammer 
snarest  ske  kan  Møde  afholdt  mellem  Moseejerne  (Bru- 
gerne) og  de  Personer,  for  hvem  der  er  fremsat  Ønske  om 
Adgang  til  selv  at  tilvirke  Tørv  i  de  nævnte  Moser.  Op- 
naas  Overenskomst  ikke  om  Vederlag  for  saadan  Adgang 
til  Fremskaffelse  af  Tørv  hos  den  paagældende  Moseejer 
(Bruger),  indsender  Tillidsmanden  uopholdelig  Meddelelse 
herom  til  Nævnet. 

§  18.  Den  i  hver  Kommune  af  Kommunalbestyrelsen 
valgte  Brændsels-Tillidsmand  (jfr.  Bekendtgørelse  vedrø- 
rende Handelen  med  Skoveffekter  af  17de  Februar  1917 
§  6  og  Cirkulære  af  1 2te  Marts  1917)  er  pligtig  til  inden 
8  Dage  efter  denne  Bekendtgørelses  Ikrafttræden  til  ved- 
kommende Kommunalbestyrelse  at  afgive  Indberetning  om, 
hvilke  af  Kommunens  Mosearealer,  benyttede  eller  ikke 
benyttede,  der  efter  hans  Skøn  er  egnede  til  Fremstilling 
af  Tørv  til  Brug  for  andre  end  Moseejeren  (Brugeren)  selv. 
I  Indberetningen  skal  angives: 

a)  Mosens    Beliggenhed    og   nuværende    .Anvendelse. 

b)  Mosens  Størrelse  og  Tørvejordens  Beskaffenhed  og 
Dybde. 

c)  Om    særlige    .Arbejder    skal    foretages,    inden    Mosen 

kan  udnyttes,  specielt  om  der  i  eller  ved  Mosen  findes 
brugbar  Læggeplads,  samt  i  benægtende  Fald  hvor  stor 
Læggeplads  der  kan  skaffes,  og  om  Pladsen  kan  skaffes 
for  rimelige  Udgifter. 

d)  Hvor  megen  Tørv  der  omtrentlig  kan  fremskaffes  i 
Mosen   og  paa   hvilken   Maade  Mosen   bedst  kan   udnyttes. 

e)  Hvor  stor  Tørveproduktionen  har  været  i    1916. 

Den  nævnte  Indberetning  skal  snarest  muligt  med  Kom- 
munalbestyrelsens Erklæring  tilstilles  Brændselsnævnets 
Tllidsmand  for  vedkommende  Distrikt. 

§  19.  I  de  Moser,  hvor  der  allerede  er  iværksat  Fa- 
brikation af  Tørv,  er  Ejeren  (Brugeren)  pligtig  til  i  videst 
mulig  Omfang  at  udnytte  Mosen  til  Fremstilling  af  Brænd- 
sel. Den  Del  af  Sæsonens  Produktion,  der  ikke  er  solgt 
den  Dag,  denne  Bekendtgørelse  træder  i  Kraft,  skal,  inden 
Salg  finder  Sted,  tilbydes  Amtsfordelingsinstitutionen,  der 
derefter  snarest  mulig  og  senest  i  Løbet  af  14 
Dage  afgiver  Erklæring  om,  hvorvidt  Institutionen  øn- 
sker helt  eller  delvist  at  disponere  over  de  opgivne  Varer. 
For  den  Del  af  Produktionen,  der  fordeles  af  Amtsinstitu- 
tionen, skal  der  tilbydes  Ejeren  (Brugeren)  den  i  Lov  af 
20de  April  1917  §  3,  1ste  Stykke,  nævnte  Pris. 

5^  20.  Saafremt  en  Tørveproducent  ikke  er  i  Stand  til 
at  udnytte  sin  Mose  i  et  saadant  Omfang,  at  den  kan  siges 
at  blive  fuldt  udnyttet,  og  han  ikke  er  i  Stand  til  ved  egen 
Hjælp  at  øge  Produktionen  til  fuld  Udnyttelse  af  Mosen, 
vil  han  uopholdelig  have  at  give  Nævnets  Tillidsmand 
Underretning  herom  og  tillige  give  Oplysning  om,  hvorfor 
han  ikke  formaar  dette.  Tillidsmanden  har  derefter  at 
træffe  Bestemmelse  om,  hvilke  Foranstaltninger  der  vil 
være  at  anordne  for  at  faa  Mosen  udnyttet.  Saafremt  Til- 
lidsmanden ikke  ser  sig  i  Stand  til  at  faa   Sagen   ordnet  i 

Løbet  af  kort  Tid,  gør  han  Indstilling  om  den  til  Nævnet. 
Brændselsnævnet  bestemmer  derefter,  fivorvidt  den  indu- 
strielle Drift  skal  søges  udvidet,  eller  om  der  bør  gives 
andre,  særlig  Egnens  Folk,  Adgang  til  at  grave  Tørv  i  Mo- 
sen. 

§  21.  Saafremt  Nævnets  Tillidsmand  skønner,  at  en 
i  Drift  værende  Mose  er  af  en  saadan  Størrelse  og  saa- 
ledes  beliggende,  at  Egnens  Befolkning  kan  have  Interesse 
i  at  faa  Adgang  til  selv  at  skære  eller  grave  Tørv  i  en  Del 
af  samme,  skal  han  mellem  Moseejeren  (Brugeren)  og  de 
paagældende  Beboere  søge  tilvejebragt  Overenskomst  om 
Betingelserne  for  saadan  Adgang.  Opnaas  Overenskomst 
ikke,  gøres  straks  Indstilling  om  Sagen  til  Brændsels- 
nævnet. 

§  22.  Denne  Bekendtgørelse  træder  i  Kraft  den  8de  Maj 
1917. 

Bilag  I. 

Brændselsnævnets  forstkyndige  Tillidsmænd  i  de  for- 
skellige Amter  er  følgende : 

Københavns  Amt :  Skovrider  V.  Ipsen.  Giesegaard  Skov- 
riderbolig, Borup. 

Frederiksborg  Amt  og  Sorø  Amt :  Skovrider  E.  Mourier. 
Næstved. 

Holbæk  Amt :  Skovrider  F.  Miius.  Borup. 

Præstø  Amt:  Skovrider  E.  Ulrich.  Lindersvold,  Fakse. 

Bornholms  Amt:  kgl.  Skovrider  K.  Bramsen.  Rømersdal, 
Almindingen. 

Maribo  Amt:  Skovrider  G.  Willijelrn.  Orenæs,  Orehoved. 

Odense  Amt:  Skovrider  V.   Nielsen,   Egelund,   Katterød. 

Svendborg  Amt :  Skovrider  V.  Christiansen.  Dyrehave- 
gaard,  Kirkeby. 

Hjørring  Amt :  Overklitfoged  C.  F.  Dahlerup.  Skagen. 

Thisted   Amt :   Skovrider   Bruun,    Hovmarksgaard,   Ydby. 

Aalborg  Amt:  Skovrider  C.  C.  Branth.  Sdr.  Elkjær, 
Sulsted. 

Viborg  Amt :  kgl.  Skovrider  E.  H.  Wøldike,  Stendalgaard, 
Kjellerup. 

Randers  Amt:  Skovrider  H.  H.  Biilmann,  Benzon,  Gjer- 
rild. 

Aarhus  Amt :  Direktør  O.  D.  Weismann,  Ry  St. 

Vejle  Amt :  Skovrider  G.  P.  Friis.  Korsbækhoved,  Barrit. 

Ringkøbing  Amt  og  Ribe  Amt :  Kommitteret  Chr.  Dalgas, 
Birkebæk,  Herning. 

For  de  Skoves  og  Plantagers  Vedkommende,  der  for  Ti- 
den er  under  Statstilsyn,  fungerer  dog  Statens  Tilsynsfø- 
rende med  de  private  Skove  som  Brændselsnævnets  Til- 
lidsmænd. 

Statens  Tilsynsførende  ved  de  private  Skove  er  følgende : 

For  Københavns,  Frederiksborg  og  Holbæk  Amter :  kgl. 
Skovrider  V.  H.  Sundby.  Julebækshøj  pr.  Hellebæk. 

For  Sorø  og  Præstø  Amter :  Skovrider  Christian  Sun- 
dorph,  Rosenfeldt  pr.  Vordingborg. 

For  Bornholms  Amt:  kgl.  Skovrider  K.  Bramsen.  Rø- 
mersdal  pr.  Almindingen. 

For  Maribo  Amt :  kgl.  Skovrider  H.  Heiberg  JUrgensen, 
Egehus  pr.  Tingsted. 

For  Odense  og  Svendborg  Amter :  Skovrider  P.  H.  Las- 
sen, Glorup  pr.  Svindinge. 

For  1ste  jydske  Distrikt,  omfattende  Aalborg,  Hjørring 
og  Thisted  Amter:  kgl.  Skovrider  M.  A.  C.  Iversen,  Mos- 
skovgaard pr.  Skørping  indtil  1ste  Juli  d.  A.,  derefter  Di- 
rektør O.  D.   Weismann,  Ry  St. 

For    2det   jydske    Distrikt,   omfattende    Viborg,    Randers 

og  Ringkøbing  Amter:  kgl.  Skovrider  E.  H.  Wøldike,  Sten- 
dalgaard pr.  Kjellerup. 

For  3die  jydske  Distrikt,  omfattende  Aarhus  Amt :  Di- 
rektør O.  D.  Weismann.  Ry  St. 

For  4de  jydske  Distrikt,  omfattende  Vejle  og  Ribe  Am- 
ter, med  Undtagelse  af  det  forhen  slesvigske  Distrikt :  kgl. 
Skovrider  /.  P.  Larsen,  Gøddinggaard  pr.  Randbøl. 

For  det  forhen  slesvigske  Distrikt :  kgl.  Skovrider  R.  G. 
J.   Wellendorf.  Stenderupstrand  pr.  Varmark. 

Bilag  II. 

Nævnets  tørvekyndige  Tillidsmænd  er  følgende: 

GI.  Københavns  Amt:  Gaardejer  Chr.  Nielsen.  Hare- 
skov Villaby  pr.  Hareskov  St. 

GI.  Roskilde  Amt:  Sognefoged  N.  Jensen,  Gundsømagle, 
Ølstykke. 

Frederiksborg  Amt:  Proprietær  E.  Schmidt,  Hillerød. 

Holbæk  Amt :  Forpagter  Frantzen,  Jyderup. 

Sorø  Amt :  Proprietær  Lisborg,  Sorø. 

Præstø  Amt :  Forpagter  O.  Lawaetz,  Holmegaard,  Ol- 
strup. 

Bornholms  Amt :  Husmand  P.  Nielsen,  Grønvang,  Rønne. 

Lolland-Falster  Amt :  Skovrider  Nellemann,  Hesnæs  pr. 
Stubbekøbing,  for  Falster.  —  Skovrider  Bornebusch,  Har- 
denberg  pr.  Sakskøbing,  for  Lolland. 

Odense  Amt :  Proprietær  Scherfig.   Fuglevigslund,  Bred. 

Svendborg  Amt:  Skovrider  Hansen.  Tranekær,  for  Lan- 
geland. —  Amtsraadsmedlem,  Gaardejer  £.  Vejstrup, 
V.  Aaby  pr.  V.  Skerninge,  for  den  øvrige  Del  af  Svend- 
borg Amt. 

Hjørring  Amt:  Stadsingeniør  P.  Mogensen.  Hjørring. 

Thisted  Amt :  Husmand  Jens  Lundsby,  Lødderup,  pr.  Ny- 

købing,  for  Mors.  —  Proprietær  Liltzlwft,  Tandrup  pr. 
Bedsted,  for  den  øvrige  Del  af  Tliisted  Amt. 

Aalborg  Amt ;   Distriktsbestyrer   Mertz-Nielsen,   Aalborg. 

Viborg  Amt :   Forstassistent   F.   Holt.   Kragsøhus,   Ilskov. 

Randers  Amt:  Entreprenør  Brede.  Randers. 

Aarhus  Amt:  Statsskovfoged  Andersen,  Kolpensig, 
Bryrup. 

Vejle  Amt :  Distriktsbestyrer  v.  Hedeselskabet  F.  Thø- 
gersen, Vejle.  —  Forpagter  Aage  Holm.  Borchsminde, 
Braaskov. 

Ringkøbing  Amt :  Proprietær  Touborg  Jensen,  Gudum- 
kloster,  Lemvig. 

Ribe  Amt:  Assistent  Christensen.  Slaugsgaard  pr.  Lun- 
derskov. 

Dr.  phil.  A.  Mentz.  Viborg. 

Statsgeolog  V.  Milthers.  Enighedsvej  12,  2.,  København. 

Bilag  HI. 

Brændselsnævnets  Medlem  me  r. 

Valgte  af  Indenrigsministeriet:  Etatsraad,  Landinspektør 
P.  Bentzon.  Ewaldsgade  7,  København  N.,  Formand.  Kgl. 
Skovrider  F.  Brammer,  Parallelvej  1,  Klampenborg.  Gods- 
ejer Hillerup.  GI.  Kirstineberg,  Nykøbing  F.  Fabrikant 
Marius  Jensen.  GI.  Skivehus,  Skive.  Ingeniør  Nyeboe, 
Raadhuspladsen  37,  København  B. 

Valgte  af  Rigsdagen :  Folketingsmand  Niels  Frederiksen, 
St.  Karleby  pr.  Roskilde.  Folketingsmand,  Redaktør  Hauge, 
Rønne.  Folketingsmand,  Hofjægermester  W.  Neergaard, 
Seinhus  pr.  Klippinge.  Folketingsmand,  Driftsbestyrer  We- 
stergaard, Herning. 

Suppleanter  for  de  af  Rigsdagen  valgte  Medlemmer:  Fol- 
ketingsmand, Gaardejer  Emil  Rasmussen.     Landstingsmand, 

Fabrikant  Lewinsky.     Grev  Ahlefeldt  Laurvig  Lehn.  Folke- 
tingsmand, Husmand  Martin  Hansen. 

Brændselsnævnets  Kontor  er  Strandgade  Nr.  25,  Køben- 
havn C. 

Bilag  IV. 

Redskaber. 

For  saa  vidt  muligt  at  undgaa,  at  Mangel  paa  Redska- 
ber skal  hindre  Udførelsen  af  den  paabudte  Skovning, 
har  Brændselsnævnet  fremskaffet  Partier  af :  Skovnings- 
økser,  Haandøkser,  Flækkehamre,  Skovningssave,  Afkort- 
ningssave  (Stormsave),  Haandsave,  Kiler  og  File. 

Skovejere  og  Kommuner,  der  mangler  Redskaber,  kan, 
saa  længe  Forraad  haves,  mod  Betaling  faa  tilstillet  saa- 
danne  ved  skriftlig  Henvendelse  til  Nævnets  Oplag, 
Adresse:  Brødr.  Waagepetersen,  Studiestræde  49,  Køben- 
havn K. 

Tillægs-Bekendtgørelse  til  Bekendtgørelse  af 
17de  Februar  1917.  Indenrigsministeriet  har  under 
22de  Maj  1917  udstedt  følgende  Bekendtgørelse:  I  Hen- 
hold til  Lov  Nr.  206  af  20de  April  1917  om  Fremskaffelse 
af  indenlandske  Brændselsmaterialier,  jfr.  midlertidig  Lov 
Nr.  164  af  7de  August  1914  om  Regulering  af  Prisen  paa 
Levnedsmidler  og  Varer,  fastsættes  herved  følgende  Be- 
stemmelser : 

§  1.  Den  i  ovennævnte  Bekendtgørelse  af  17de  Fe- 
bruar 1917  §  4  indeholdte  Bestemmelse  om,  at  Halvdelen 
af  de  Brændeeffekter,  som  en  Ejer  udbyder  til  Salg,  skal 
tilbydes  den  for  vedkommende  Amt  nedsatte  Brændsels- 
fordelingsinstitution,  ændres  derhen,  at  samtlige  de  Brænde- 
effekter,  der  ikke  er   solgte   senest  den   23de   Maj    1917, 

inden  Salg  finder  Sted,  skal  tilbydes  Amtsfordelingsinsti- 
tutionen,  som  derefter  snarest  mulig  og  senest  inden  en 
Maaned  afgiver  Erklæring  om,  hvorvidt  Institutionen  ønsker 
helt  eller  delvis  at  disponere  over  de  paagældende  Effekter. 
For  den  Del  af  Effekterne,  der  fordeles  af  Amtsinstitutionen, 
skal  der  tilbydes  Skovejeren  (Brugeren)  den  i  Lov  Nr.  206 
af  20de  April  1917  §  3,   1ste  Stykke  nævnte  Pris. 

§  2.  Fordelingen  af  de  Brændselseffekter  (saavel 
Brænde  som  Tørv),  der  tilbydes  Amtsinstitutionerne,  fore- 
tages af  Brændselsnævnet  i  Forbindelse  med  Amtsinstitu- 
tionerne og  de  af  Kommunalbestyrelserne  valgte  kommu- 
nale Brændselstillidsmænd. 

Det  paahviler  enhver  Ejer  (Bruger)  af  Skove  og  Tørve- 
moser at  iridsende  til  vedkommende  Amts-Brændselsinsti- 
tution  en  paa  Tro  og  Love  afgiven  Erklæring  om,  hvilke 
Handeler  om  Levering  af  Brænde  og  Tørv  der  er  afslut- 
tede, men  endnu  ikke  effektuerede,  inden  den  23de  Maj 
1917.  I  Erklæringen  skal  for  hvert  enkelt  Salg  opgives 
Køberens  Navn  og  Hjemsted,  Brændselets  Art,  Mængde 
og  Pris  samt  Leveringsfrist. 

§  3.     Denne  Bekendtgørelse  træder  straks  i  Kraft. 

Merhugst-Redskaberne.  I  Indenrigsministeriets  foran 
gengivne  Bekendtgørelse  af  8de  Maj  1917  findes  der  til 
Slutning  nogle  Linier  om  de  Redskaber,  som  den  forøgede 
Hugst  kan  ventes  at  ville  kræve.  Jeg  har  Grund  til  at 
henlede  Opmærksomheden  paa  dette  Punkt,  idet  Spørgs- 
maalet  om  Skovningsredskaber  gentagende  Gange  frem- 
droges paa  det  ligeledes  foran  omtalte  Møde  af  Skovejere 
og  Forstmænd  d.  28de  April. 

Naar  Brændselsnævnet  har  paataget  sig  at  fremskaffe  de 
nødvendige  Redskaber  til  en  rimelig  Pris,  er  det  for  at  sikre 

Merhugstens  Gennemførelse  under  de  vanskelige  Forhold; 
man  har  ingenlunde  ønsket  at  paaføre  de  hidtidige  Forhand- 
lere af  Skovningsredskaber  en  Konkurrence ;  men  man  har 
haft  god  Grund  til  at  tvivle  om,  at  disse  selv  med  deres  bed- 
ste Villie,  var  i  Stand  til  at  fremskaffe  det  fornødne  Værktøj. 
Fabrikationen  her  i  Landet  er  ikke  stor  og  er  helt  afhængig 
af  den  stærkt  hæmmede  Indførsel  af  Jærn  og  Staal;  og 
ved  Indførsel  fra  Udlandet  viste  det  sig,  at  man  maatte 
regne  med  Udførselsforbud,  Transportvanskeligheder,  Man- 
gel paa  Arbejdskraft,  Strike  o.  a.  Hindringer  for  den  sæd- 
vanlige Handel.  De  Priser,  til  hvilke  Nævnets  Oplag  af- 
hænder Redskaberne,  svarer  da  ogsaa  til  de  gængse  Priser 
i  den  frie  Handel. 

Ved  Henvendelse  til  Nævnets  Tillidsmænd  i  denne 
Sag,  Firmaet  Brdr.  Waagepetersen.  har  jeg  faaet  Oplys- 
ning om,  hvilke  Redskaber  det  er.  Nævnet  tilbyder. 

Skovsave  fra  6  Fod  til  4  Fod  lange,  mest  5  og  4\  Fods; 
Stormsave  af  5  og  4  Fods  Længde ;  Haandsave  3  Fod.  — 
Svenske  og  danske  Skovokser  og  Haandøkser  af  Ohio-Mo- 
del samt  løse  Skafter  til  begge  Slags.  —  Kløvehamre,  store 
og  smaa  Kiler  af  Staal  paa  henholdsvis  2.75  og  1.5  kg  og 
endelig  baade  Fladflle  og  Sværdfile. 

Af  Hensyn  til,  at  Værktøjet  helst  skal  kunne  tages  i 
Brug  straks  og  af  ikke  helt  fagkyndige  Folk,  leveres  Storm- 
og  Haandsavene  fuldt  monterede,  hvorimod  Hensynet  til 
Forsendelsen  medfører,  at  Øksehoveder  og  -skafter  leveres 
hver  for  sig.  Kilerne  kommer  fra  Fabrikkerne  pakket  i 
Kasser,  som  hver  indeholder  12  store  og  12  smaa,  og  de 
sendes  altsaa  lettest  og  hurtigst  videre  i  den  originale  Pak- 
ning; men  der  kan  naturligvis  ogsaa  faas  færre.  Ogsaa 
Filene  kommer  pakkede  dusinvis;  det  er  overvejende  Flad- 
file,   Oplaget   har   at   tilbyde.      Da    Brændselsnævnet   ikke 

ønsker  at  have  udestaaende  Fordringer,  foregaar  Leveringen 
mod  Efterkrav  med  et  forudgaaende  Advis  paa  Beløbet ; 
og  man  venter,  at  Oplaget  vil  vedblive  at  kunne  imøde- 
komme de  fremtidige   Krav,  som  Merhugsten  vil  medføre. 

Red. 

Fra  Træmarkedet. 

Tilstanden  i  Foraaret  1917.  De  fleste  Forretninger 
for  denne  Sæson  er  sikkert  nu  afsluttede,  og  man  kan  danne 
sig  et  Overblik  angaaende  Priserne  samt  over  Tilbud  og 
Efterspørgsel. 

Køberne  vil  vist  alle  som  en  kunne  sige,  at  det  blev  ikke 
saa  slemt  som  det  en  Overgang,  i  September — Oktober, 
saa  ud  til.  Dels  er  der  vist  hugget  stærkt,  saa  Tilbudene 
blev  støre  end  forventet,  og  dels  er  Efterspørgselen  noget 
formindsket.  De  kraftige  Konjunkturer  fra  1915 — 16  er 
foreløbig  forbi.  Der  er  ikke  mere  saa  mange  Penge  mel- 
lem Folk.  Hertil  kommer,  at  selv  om  Fabrikslagrene  er 
noget  udgaaede  og  derfor  kunde  afgive  Betingelser  for- 
fortsat Lagerproduktion,  saa  spiller  Mangelen  paa  Tilførsel 
af  Kul  og  Brændselsolie  en  stor  Rolle.  En  Del  Fabrikker, 
især  motordrevne  Smaafabrikker,  er  standsede,  og  mange 
arbejder  med  indskrænket  Kraft ;  heri  vil  der  sikkert  ikke 
ske  nogen  nævneværdig  Forandring,  før  Tilførslerne  atter 
bliver  bedre,  d.  v.  s.  naar  Verdenskrigen  hører  op. 

Egetræet  (og  Asketræet)  som  Gavntræ  har  vist  overalt 
holdt  Prisen  fra  Efteraaret,  ja  er  maaske  steget  en  Ube- 
tydelighed. Angaaende  Bøgegavntræ,  her  tænkes  især  paa 
Plankekævler,  er  Tilfældet  vist  nu,  at  Tilbudet  er  større 
end  Efterspørgselen.  Naaletræet  kan  maaske  holde  de  nu- 
værende Priser,  saafremt  ikke  de  svenske  Savværker  bliver 

tvungne  til  at  realisere  de  for  England  reserverede  Poster 
(og  de  er  store).  Saafremt  de  tyske  Undervandsbaade  kan 
feje  Nordsøen  ren  for  vestgaaende  Trampbaade,  skal  det 
nok  komme  til  at  mærkes  paa  Naaletræpriserne  her 
hjemme. 

Foreløbig  lægger  Køberne  hele  deres  Energi  ind  i  at 
faa  Skoveffekterne  til  Skibsside,  Banevogn  eller  direkte 
til  Forbrugsstedet ;  men  medens  det  i  Aar  er  betydelig  let- 
tere, og  til  vigende  Fragter,  at  faa  Smaasejlere,  passende 
til  Skoveffekter,  saa  bliver  det  stadig  vanskeligere  at  faa 
Køretøjer  i  Skovene  og  Banevogne. 

For  Køberne  vilde  det  være  interessant  at  høre  Skov- 
brugernes Mening,  om  den  lovbefalede  Brændehugst  vil 
bringe  mere  Gavntræ  paa  Markedet  eller  ikke? 

Tilførslerne  til  Landet  foregaar  om  end  ikke  normalt  saa 
dog  nogenlunde.  Det  kniber  i  Sverrig  en  Del  med  at  faa 
Banevogne  via  Malmø,  men  der  kommer  dog  saa  mange, 
at  Færgerne  maa  gaa  Ekstrature.  Nu,  efter  Isbruddet  i 
Nordbotten,  vil  der  sikkert  komme  en  stor  Del  Trælast 
svømmende  hertil.  Oversøsfarten  maa  derimod  betragtes 
som  næsten  standset,  selv  om  der  slipper  en  og  anden  Lad- 
ning gennem  Spærrenættene.  Fra  Syd  kommer  endnu 
en  Del  savet  Løvtræ.  Det  maa  have  været  ganske  kolos- 
sale Lagre,  Tyskerne  har  haft  inden  Fredsbruddet,  thi  skønt 
der  i  de  tre  Krigsaar  har  været  produceret  meget  lidt  og 
Landet  selv  har  brugt  store  Masser,  samtidig  med  at  væl- 
dige Poster  er  sendt  til  Holland  og  Skandinavien,  saa 
ligger  der  endnu  meget  store  Lagre  af  gammelt,  lagret  Træ 
omkring  paa  de  tyske  Træpladser.  Under  en  14  Dages 
Rundrejse  i  Tyskland  ved  Paasketid  saa  Forfatteren  f.  Eks. 
Lagre  af  Mahognibræder  (Blokvarer),  hvis  Størrelse  vilde 
række  godt   ind   i   det  danske   Aarsforbrug.      Det  bør   dog 

bemærkes,  at  Møbelindustrien  har  været  saa  godt  som 
standset  i  Tyskland  under  Krigen. 

De  tyske  Savværker  er  for  Tiden  mest  optagne  af  Hær- 
leveringer. Fabrikkernes  gamle  Arbejder-  og  Funktionær- 
stab er  smeltet  ind  med  70 — 90  pCt.  Man  søger  saa  godt 
som  muligt  at  hjælpe  sig  med  Kvinder,  Børn  og  Krigs- 
fanger, men  det  er  alt  andet  end  øvet  Arbejdskraft.  Der 
som  her  klages  der  over  Vanskelighederne  med  at  faa 
transporteret  Træet  ud  af  Skovene,  og  Mangelen  paa  Heste 
og  Hestefoder  er  selvfølgelig  langt  større  der  end  her. 

I  tyske  Fagkredse  begynder  man  nu  at  blive  alvorlig 
bekymret  for,  hvorledes  det  udenlandske  Marked  vil  ligge 
for  Tyskland,  naar  Krigen  hører  op.  Et  Fagblad  under- 
streger f.  Eks.,  at  Eksporten  af  forarbejdet  Bøgetræ  til 
Rusland  truer  med  at  blive  ødelagt.  Før  Krigen  brugtes 
det  russiske  Bøgetræ  mest  til  Brændsel,  men  i  de  tre 
sidste  Aar  har  man  lært  selv  at  udnytte  de  russiske,  især 
de  kavkasiske  Bøgeskove.  I  1916  er  der  yderligere  op- 
rettet to  Drittelstavfabrikker  i  Naltschik  og  en  i  Kattarew- 
skaja  paa  Wladikavkaserbanen.  De  er  dog  tilsammen  kun 
indrettet  paa  at  fabrikere  300  000  Dritler  aarligt.  Den  i 
1914  oprettede  danske  Stavfabrik  „Dagmara"  i  Bogdadi, 
Guvernementet  Kutais,  den  eneste  indtil  1916,  fabrikerer 
300  000  Dritler.  Aarsforbruget  regnes  til  godt  2  000  000 
Dritler.  I  Begyndelsen  af  indeværende  Aar  blev  en  ny 
Fabrik  sat  i  Gang  i  Borshom  paa  Storfyrst  Nikolaj  Micha- 
lewitschs  Gods.  Den  er  indrettet  paa  at  fabrikere  500  000 
Dritler  aarligt.     Nye  Fabrikker  er  under  Opførelse. 

Hidtil  havde  man  ikke  brugt  Bøgesveller  i  Rusland, 
men  under  Krigen  har  man  forsøgsvis  benyttet  dette  Ma- 
teriale. Saaledes  har  f.  Eks.  Kutaiser  Godsforvaltning 
til   1ste  December   1916  leveret  700  000  Sveller. 

De  saakaldte  Wienermøbler,  af  bøjet  Bøgetræ,  som  man 
ser  overalt  i  Rusland,  kom  for  største  Delen  fra  Østerrig 
og  Bøhmen.  Der  ej  nu  i  Tiflis  en  Møbelfabrik  i  Gang, 
der  bruger  kavkasisk  Bøg,  hvis  Indehaver,  Hr.  Storikowski 
(tidligere  hos  Firmaet  Brødrene  Thonet  i  Wien  og  Prag) 
paastaar,  at  den  kavkasiske  Bøg  lader  sig  nok  saa  let 
bukke  som  den  østerrigske. 

Englænderne  interesserer  sig  i  høj  Grad  for  de  kavka- 
siske Bøgeskove.  For  Tiden  berejses  Distrikterne  af  Fag- 
mænd, og  man  venter  efter  Krigen  at  se  store  Virksom- 
heder i  Gang  i  Kavkasus.  /.  L.  Bjørner. 

Barkpriserne  og  Ekstraktpriserne.  I  „Nordisk  Gar- 
vertidende" for  13de  April  1917  findes  der  et  Indsendt  uden 
Underskrift.  Da  det  har  nogen  Interesse  for  de  Skov- 
distrikter, som  er  i  Stand  til  at  høste  Bark  i  Aar,  skal 
jeg  her  gengive  det : 

Nu  da  den  Tid  nærmer  sig,  da  Garverne  for  det  kom- 
mende Aar  skal  forsyne  sig  med  Bark  til  sin  Virksomhed, 
kan  nogle  Betragtninger  om  dette  Spørgsmaal  sikkert  være 
paa  sin  Plads,  thi  medens  man  i  denne  Tilførslernes  usikre 
Tid  naturligvis  gennem  en  passende  Pris  maa  opmuntre 
Skovejerne  til  at  afbarke  Træerne,  vil  til  Gengæld  mange 
Garvere  fra  sidste  Sæson  have  høstet  sørgelige  Erfaringer, 
idet  Barkprisen  ikke  stod  i  rimeligt  Forhold  til  den  Pris, 
man  senere  har  kunnet  og  endnu  kan  købe  Garveeks- 
trakt  til. 

Egebark  er  i  den  forløbne  Sæson  betalt  med  Priser 
indtil  25  Øre  pr.  kg  og  vist  endogsaa  mere.  Allerede  ved 
tidligere  Lejligheder  er  det  paavist,  at  et  kg  Tannin  af  en 
saadan  Bark,  foruden  Omkostninger  til  Fragt,  Arbejdsløn, 
Afkogning  osv.,  med  en  beregnet  Nyttevirkning  af  8  pCt. 


168  Fra  Træmarkedet. 

stiller  sig  i  c.  3  Kr.  Tannin,  medens  en  Garveekstrakt  med 
33  pCt.  Tannin  ved  en  Pris  af  70  Øre  pr.  kg  koster  2  Kr. 
eller  33  pCt.  mindre.  Det  samme  Resultat  kommer  man 
til,  dersom  man  regner  1  kg  fast  Garvestof  med  65  pCt. 
Tannin  til  Kr.  1.30,  medens  den  Pris,  der  betaltes  ved 
Garvernes  sidste  Fællesindkøb,  endog  kun  var  Kr.  1.12, 
og  de  Firmaer,  der  selv  har  importeret  Garveekstrakt,  har 
antagelig  endnu  billigere  Lagre,  i  hvert  Fald  er  den  nu- 
værende Prisbasis  for  Quebrachoekstrakt  ved  Indkøb  fra 
Produktionslandet  betydeligt  lavere. 

Ganske  vist  indeholder  naturligvis  Egebark,  foruden  den 
beregnede  Garvestofmængde,  ogsaa  en  Del  „opløselige  ikke 
Garvestoffer",  men  Værdien  af  disse  kan  næppe  sættes 
højere  end  de  ved  Udvinding  af  Barkens  Garvestoffer  paa- 
løbne  Omkostninger,  og  det  er  derfor  klart,  at  den  Garver, 
der  vil  bruge  Egebark  til  en  Pris  af  25  Øre  pr.  kg,  har  et 
langt  dyrere  Garvemateriale  end  den  Garver,  der  benytter 
Garveekstrakt  til  den  Pris,  den  i  Dag  kan  indkøbes  til. 

For  at  den  indenlandske  Bark  i  Pris  skal  kunne  staa 
Maal  med  den  indførte  Garveekstrakt,  maatte  Prisen  derfor 
højst  andrage  16  Øre  pr.  kg;  til  den  Pris  vil  Afbarkningen 
sikkert  ogsaa  være  lønnende,  og  det  vil  naturligvis  være 
af  Betydning,  at  Garverne  i  Tide  sætter  sig  i  Forbindelse 
med  Producenterne. 

Det  er  dog  at  bemærke,  at  der  med  denne  Beregning 
kun  er  taget  Hensyn  til  Barkens  Værdi  i  Forhold  til  Garve- 
ekstraktens  paa  Grundlag  af  den  indeholdte  Garvemængde, 
medens  der  ikke  er  taget  i  Betragtning,  at  Læder  garvet 
med  Egebark  har  en  større  Værdi  end  Læder  fremstillet 
med  Ekstrakt.  Imidlertid  vil  mange  Garvere  til  Gengæld 
foretrække  Garveekstrakten,  fordi  de  med  dette  Materiale 

baade  hurtigere  kan  tilendebringe  deres  Fabrikation  og  er 
i  Stand  til  at  fremstille  Læder  med  højere  Vægt. 

Mange  Garvere  har  ogsaa  i  Fjor  erfaret,  at  en  stor  Del 
af  den  leverede  Bark  var  mer  eller  mindre  forringet  i 
Værdi,  dels  begrundet  paa  den  fugtige  Sommer,  men  ogsaa 
fordi  en  hel  Del  af  de  Landmænd  og  Skovejere,  der  i  Fjor, 
fristet  af  de  høje  Priser,  har  genoptaget  Barkningen,  ikke 
har  haft  det  rette  Kendskab  til  Behandlingen,  og  megen 
Bark  er  derfor  leveret  i  fugtig  og  muggen  Tilstand,  hvad 
der  naturligvis  i  høj  Grad  har  forringet  Kvaliteten. 

I  saadanne  Tilfælde  er  Garverne  sikkert  bedst  tjent  med, 
hvor  det  lader  sig  gøre,  at  modtage  Barken  i  frisk  Tilstand 
og  selv  optørre  den.  Erfaringen  viser,  at  Barken  ved 
Optørringen  svinder  c.  Halvdelen,  og  efter  den  førnævnte 
Beregning  vil  Værdien  af  saadan  Bark  derfor  andrage 
c.  7 — 8  Øre  pr.  kg. 

Andetsteds  fra. 

Fra  Sverrig.  Indvielsen  af  de  nye  Bygninger  for 
»skogshogskolan  och  statens  skogsforsoksanstalt«. 

Paa  „Eksperimentalfåltet"  nær  Stockholm,  hvor  den  svenske 
Stat  har  rejst  saa  mange  Bygninger  for  de  Institutioner, 
der  videnskabeligt  sysler  med  alt,  hvad  der  vedrører  Jord- 
bruget —  derunder  ogsaa  det  store  Kompleks  af  Bygninger 
for  Veterinærhøjskolen  — ,  er  der  paa  et  herligt  beliggende 
Terrain  opført  en  statelig  Bygning  for  Skovhøjskolen  og 
en  mindre  for  det  forstlige  Forsøgsvæsen.  Dette  sidste 
er  15  Aar  gammelt  i  Sverrig,  men  den  Energi,  der  besjæ- 
ler Lederne  af  dets  to  Afdelinger :  Professor  Schotte  for 
den  forstlige  og  Professor  Hesselmann  for  den  naturviden- 
skabelige, har  ladet  det  udvikle  sig  til  at  være  vel  det  første 

i  Europa;  dets  Bygning  har  kostet  150  000  Kr.  og  Skov- 
højskolen, hvis  Rektor  er  Professor  Wahlgren,  800  000  Kr. 
Alt  er  indrettet  godt  og  rundeligt  med  Henblik  paa  Frem- 
tiden og  giver  et  nyt  Vidnesbyrd  om  det  svenske  Folks 
sikre  Øje  for,  hvilken  Betydning  rationel,  videnskabelig 
Forskning  har  for  Udviklingen  af  Erhvervslivet. 

Bygningen  indviedes  d.  3die  Maj  ved  en  stort  anlagt 
og  vel  gennemført  Fest  samtidigt  med,  at  der  holdtes  et 
3  Dages  Skovbrugsmøde  i  Stockholm.  I  Dagens  Anledning 
udkom  der  to  mægtige,  fortræffeligt  udstyrede  og  rigt  illu- 
strerede Værker  fra  de  to  Institutioner,  indeholdende  dels 
deres  Historie,  dels  Afhandlinger  af  de  Mænds  Penne,  som 
virker  ved  dem.  Disse  Værker  vil  blive  optaget  i  Biblio- 
teket paa  den  kgl.  Veterinær-  og  Landbohøjskole,  hvor  Fag- 
mænd vil  kunne  faa  Lejlighed  til  at  gøre  sig  bekendt  med 
dem.  Endvidere  var  der  ved  Gaver  tilvejebragt  et  Fond 
paa  ikke  mindre  end  160  000  Kr.,  og  det  menes  hurtigt 
al  ville  vokse  til  c.  j  Million;  det  skal  anvendes  i  Skov- 
brugsforskningens Tjeneste. 

Efter  Indbydelse  mødte  ved  Indvielsen  af  Danske :  jeg 
som  Direktør  for  Veterinær-  og  Landbohøjskolen,  Professor 
Oppermann  som  Forstander  for  det  forstlige  Forsøgsvæsen 
og  Forstkandidat,  Grev  Ahlefeldt-Laurvig-Lehn  som  Re- 
præsentant for  Dansk  Skovforening.  For  Norge  mødte 
Statsskovdirektør  Jelstrup.  Professor  Myhnvold  fra  Aas,  den 
designerede  Forsøgsleder  Archer  og  Amtsskogmester  Gut- 
tormsen  (Buskerud  Amt  med  Bopæl  i  Hønefos). 

Indvielsen  foregik  i  Festsalen,  men  ogsaa  det  dermed 
i  Forbindelse  staaende  Auditorium  og  Samlingsrum  var 
taget  i  Brug  for  at  kunne  give  Plads  til  de  mange,  der  var 
mødt  frem.  Kong  Gustav,  Kronprinsen.  Prinserne  Carl 
og   Engen.    Prinsesserne   Ingeborg   og   Datteren    Margarete 

samt  flere  Ministre  var  tilstede  ved  Indvielsen  Kl.  2i  ;  men 
forinden  havde  de  tre  førstnævnte  allerede  tidligere  paa 
Dagen  i  et  Par  Timers  Tid  overværet  Skovbrugsmødets 
Aabning  og  dets  første  Foredrag.  Saavel  Skovbrugsmødet 
som  Indvielsesfesten  havde  Udenrigsminister  Arvid  Lind- 
man, der  er  Formand  for  de  to  Institutioners  Fællesstyrelse, 
til  første  Taler ,  han  løste  disse  Opgaver  fortræffeligt  og 
paa  en  Maade,  der  tydeligt  viste  hans  dybe  Interesse  for 
de  Opgaver;  der  her  er  lagt  ind  under  hans  Ledelse.  I  sin 
Indvielsestale  slog  han  fast,  at  den  Arv,  vi  har  faaet  i  vore 
Skove,  maa  vi  fremfor  alt  værne  og  for  Land  og  Folk  i 
Fremtiden  fastslaa  Betydningen  deraf;  Fristelsen  til  en  hur- 
tig Vinding  bør  aldrig  formaa  os  til  at  bruge  Skovkapitalen 
over  dens  Evne  imod  Loven  for  Skovens  rette  Røgt.  Vi 
maa  have  Kærlighed  til  Skoven  og  skaffe  os  Kundskab  om, 
hvorledes  denne  Kærlighed  rettelig  omsættes  i  Handling. 
Vi  maa  have  Mænd,  som  besidder  Indsigt  i,  hvorledes  Sko- 
ven skal  værnes,  og  en  saadan  Indsigt  faas  kun  ved  at 
lage  Videnskaben  til  Hjælp.  Uafladeligt  maa  vi  arbejde 
paa  at  bekæmpe  Ukyndigheden,  der  gør  saa  megen  For- 
træd, og  udbrede  Kundskaben  om,  hvad  vi  ejer  i  vore 
Skove. 

Derefter  fremtraadte  en  Række  Mænd  og  Deputationer 
for  at  bringe  Hilsener  og  Lykønskninger,  og  det  var  da  hur- 
tigt bleven  ordnet  imellem  os  tre  danske,  at  jeg  skulde 
føre  Ordet  fra  dansk  Side.  Først  bragte  Kunsthistorikeren, 
Professor  Schiick  Hilsen  fra  Universiteterne  i  Upsala  og 
Lund  ;  derefter  talte  Overdirektør  Flad}  fra  Landbruksakade- 
miet,  den  nys  afgaaede  Statsminister,  nu  Landshøvding  i  Up- 
sala Hammarskjøld  fra  Landbruksskolerne  i  Ultuna  og  Al- 
narp,  Intendant  Hiiltin.  Forstchefen  ved  Stora  Kopperbergs 
Bergslags  Aktiebolag,   fra  Skovforeningerne.   Landshøvding 

De  Geer  fra  Mosekulturforeningerne  og  et  Par  svenske 
Herrer  endnu.  Derefter  holdt  jeg  en  Tale  af  omtrent  føl- 
gende Indhold  : 

Den  danske  Veterinær-  og  Landbohøjskole,  under  hvil- 
ken den  højere  Skovbrugsundervisning  i  vort  Land  er  hen- 
lagt, bringer  igennem  mine  Læber  en  hjertelig  Hilsen  og 
Lykønskning  til  de  to  Institutioner,  som  her  i  Dag  holder 
Indvielsesfest,  og  hertil  slutter  sig  det  danske  forstlige 
Forsøgsvæsen  og  Dansk  Skovforening,  hvilke  man  ogsaa 
har  vist  den  Ære  at  indbyde  ved  Repræsentanter,  som  her 
er  til  Stede. 

Dette  er  da  først  en  Hilsen  fra  det  ene  Broderland  til 
det  andet.  Mange  Decennier  er  henrundne,  siden  Eders 
Tegner  i  Lunds  berømte  Domkirke  talte  disse  Ord  til  vor 
Oehlenschlåger :  Sondringens  Tid  ar  forbi!  —  Ord,  der 
har  lydt  og  vedblivende  skal  lyde  over  hele  Norden.  Vi, 
der  fra  Ungdommen  af  har  faaet  den  faste  Overbevisning, 
at  Nordens  Fremtid  bedst  er  betrygget,  og  at  de  skandi- 
naviske Folk  faar  den  rigeste  Udvikling,  naar  den  bæres  af 
Samfølelsen  imellem  os,  glæder  os  over  hver  Handling, 
som  bærer  Mærke  heraf ;  for  os  er  det  som  et  Stik  i  Hjer- 
tet, naar  noget  sker,  som  er  i  Modstrid  dermed.  Thi  vi 
er  kun  Broderfolk,  naar  Broderfølelsen  er  levende  hos  os, 
den,  i  Kraft  af  hvilken  den  enes  Sorger  deles  af  den  anden, 
og  den  enes  Glæder,  Fremgang  og  Lykke  finder  Genklang 
hos  den  anden.  Vi  er  Grene  af  den  samme  Stamme,  suger 
Næring  af  den  samme  Grund  og  folder  vor  Krone  ud  under 
den  samme  Himmel.  Sverrigs  og  Danmarks  Folk  er  for- 
skellige, ligesom  der  ogsaa  er  Forskel  paa  svensk  og  dansk 
Skovbrug;  men  man  bør  da  gøre  sig  disse  Forskelligheder 
klart  for  at  naa  ind  til  den  Forstaaelse,  som  kan  besejre 
alle  Vanskeligheder. 


i 

Paa  dette  Terrain,  hvor  der  alt  i  Forvejen  ligger  saa 
mange  ansete  og  for  svensk  Jordbrug  saa  værdifulde  In- 
stitutioner, har  der  nu  føjet  sig  disse  to  nye  Institutioner 
til.  Her  skal  alt,  hvad  der  vedrører  Skovforskningen, 
koncentreres ;  her  skal  den  Ungdom  oplæres,  hvis  Gerning 
skal  være  ikke  alene  at  tage  fra  Skoven  og  udnytte,  hvad 
Natur  og  Menneskeværk  i  Forening  har  skabt,  til  Vinding 
for  Samfundet,  men  saa  ogsaa  lære,  under  Følelsen  af 
Ansvaret  over  for  Fremtiden,  at  give  Skoven  det,  der  skaber 
Betingelsen  for  Foryngelsens  Værk. 

Institutionerne  her,  med  deres  fortræffelige  Indretninger 
og  Samlinger,  er  rejst  af  varm  Interesse  for  svensk  Skov- 
brug og  bunder  til  syvende  og  sidst  i  Fosterlandskærlighed. 
Saa  ønsker  vi  da  med  Eder,  at  Eders  Forventninger  og  For- 
haabninger  i  fuldeste  Maal  maa  blive  opfyldte;  vi  vil  følge 
Eder  og  lære  af  Eder.  Dette  er  vor  Lykønskning :  Maatte 
ogsaa  det  Værk,  som  her  skal  øves,  blive  til  Sverrigs  Gavn 
og  Hæder  1 

Paa  norsk  Skovbrugs  Vegne  talte  Professor  Myhrwold, 
hvorefter  Professor  Wahlgreen  talte  om  Skovvidenskabens 
Udvikling  i  Sverrig  og  Højskolens  Undervisningsplan,  og 
Professor  Schotte  om  Forsøgsanstalten. 

Om  Aftenen  fandt  der  i  Grand  Hotels  Festsal  en  Souper 
Sted,  hvori  der  deltog  3 — 400  Mennesker,  saa  at  hver 
Plads  var  optaget.  Her  holdt  Jordbrugsminister  Dahlberg 
Festtalen,  Udenrigsministeren  talte  for  de  danske  og  norske 
Gæster,  idet  ogsaa  han  stærkt  betonede  Betydningen  af 
Forstaaelse  og  Samvirken  imellem  de  nordiske  Folk ;  fra 
dansk  Side  talte  Professor.  Oppermonn  for  de  ledende  Kræf- 
ter i  de  to  Institutioner,  og  fra  norsk  Side  havde  Statsskov- 
direktør Jelstrup  Ordet. 

Dagen  efter  aflagde  vi  tre  danske  Besøg  hos  Prinsesse 

Ingeborg,  der  igennem  Udenrigsministeren  havde  udtalt 
Ønsket  om  at  hilse  paa  os  i  sit  skønne  Villahjem.  Senere 
gav  de  to  Forstandere  Middag  i  deres  respektive  Hjem, 
imellem  hvilke  Gæsterne  var  fordelte. 

Den  tredie  Aften  var  der  Komedie,  Dans  og  Souper  paa 
Højskolen,  arrangeret  af  de  studerende,  og  hvortil  de  frem- 
mede ogsaa  blev  indbudte. 

Hvad  de  studerendes  Optagelse  angaar,  skal  følgende 
bemærkes :  Der  kræves  matematisk  Artium  som  Adgangs- 
betingelse, eller  sproglig  med  en  Tillægsprøve  i  Matematik, 
Fysik  og  Kemi,  hvorved  den  af  Højskolen  givne  Undervis- 
ning i  Grundvidenskaberne  simplificeres.  Først  var  Planen 
følgende  :  der  antages  c.  40  Studenter  paa  Prøve ;  under  en 
Overassistents  og  et  Par  Assistenters  Vejledning  opholder 
Aspiranterne  sig  først  en  Tid  i  Eftersommeren  i  Norrland,  hvor 
der  kamperes  i  Telte,  derefter  et  Sted  i  Dalarne,  hvor  der  er 
faste  Installationer  til  dem ;  der  udtages  saa  i  December  de 
c.  25  bedste,  hvilke  efter  ^  Aars  yderligere  Uddannelse  paa 
Forberedelseskursus  træder  ind  paa  Højskolen ;  af  de  øvrige 
skilles  de  ud,  som  ikke  anses  for  egnede,  medens  de,  der  har 
Muligheder,  faar  Lov  til  at  konkurrere  det  følgende  Aar. 
Undervisningen  paa  Højskolen  varer  2|  Aar,  idet  de  stu- 
derende dog  i  Sommertiden  er  ude  paa  Øvelser  med  en 
Lærer.  Man  kom  imidlertid  paa  det  rene  med,  at  der  til- 
trænges en  større  Tilgang  end  25  aarligt,  vel  35 — 40 ;  An- 
tallet af  Aspiranter  vil  derfor  blive  forøget  til  c.  50. 

Ved  Højskolen  virker  4  Professorer :  i  Skovdyrkning,  i 
Forstmatematik,  i  Skovteknologi  med  Jord-  og  Vandbygning 
og  i  Forstbotanik  med  almindelig  Botanik ;  dernæst  er  der 
en  Overassistent  (Løn  5  500  Kr.),  hvem  Undervisningen 
paa  det  forberedende  Kursus  paahviler.     Yderligere  er  de 

mindre  Fag  fordelte  imellem  en  Del  Lærere,  som  har  deres 
Hovedvirksomhed  andetsteds.  Professorerne  lønnes  med 
7  500  Kr.  og  et  Alderstillæg  paa  600  Kr.  efter  5  Aars  Tje- 
neste ;  Begyndelseslønnen  er  altsaa  700  Kr.  højere  end  den 
Løn,  som  de  danske  Professorer  opnaar  efter  16  Aars  Tje- 
neste. Tager  man  de  20  første  Tjenesteaar,  har  den  sven- 
ske Professor  i  Gennemsnit  2  000  Kr.  aarligt  mere  end  den 
danske,  og  det  samme  gælder  ogsaa  for  Veterinærhøjskolens 
Vedkommende.  H.  O.  G.  Ellinger. 

Fra  Skoven. 

Undervækst  under  Lystræer.  For  danske  Forstmænd 
er  der  en  afgjort  Forskel,  oftest  en  klar  Modsætning,  mel- 
lem Teori  og  Praksis.  Den  første  hører  hjemme  i  Stuen, 
højt  regnet  ved  et  eller  andet  Diskussionsmøde  i  fri  Luft. 
Den  sidste  hører  hjemme  i  Skoven,  der  har  Teorien  intet 
at  bestille. 

Der  kunde  fremføres  mange  Eksempler  til  Paavisning 
af  dette  Forhold.  Jeg  skal  her  nøjes  med  det  ene,  som  er 
nævnt  i  Overskriften,  og  som  vedrører  Dyrkningen  af  Lys- 
træer i  vore  Skove. 

Vi  ved  alle  meget  vel,  at  teoretisk  talt  hører  der  en  Un- 
dervækst til  enhver  Lystræbevoksning;  vi  ved  det  fra  de 
dunkle  Minder  om  Fortidens  Naturskove;  og  danske  Forst- 
kandidater har  nu  lige  siden  1872  faaet  det  indprentet  ved 
deres  Studium  paa  Landbohøjskolen.  Men  færdes  man  i 
vore  Skove,  ser  man,  at  praktisk  talt  stiller  Sagen  sig  helt 
anderledes;  Ask,  Birk  og  Skovfyr  har  saa  at  sige  aldrig 
Undervækst,  og  selv  Egen  maa  tidt  savne  den ;  vel  er 
mange  Egebevoksninger  underplantede,  men  det  er  oftest 
med  Bøg,  og  denne  har  som  Undervækst  flere  daarlige  end 

gode  Egenskaber;  det  ender  da  ogsaa  tidt  med,  at  Ege- 
skoven gaar  over  til  blive  Bøgeskov,  og  det  var  maaske 
Meningen  fra  Begyndelsen. 

Vi  er  alle  paa  det  rene  med,  at  teoretisk  talt  skal  der 
være  Læ  for  Jordbunden,  hvis  Skovtræerne  skal  trives  vel; 
P.  E.  Muller  har  lært  os  det  ved  sine  Jordbundsunder- 
søgelser, og  det  er  siden  da  et  af  Hovedpunkterne  i  de  vor- 
dende Forstmænds  teoretiske  Undervisning.  Men  ude  i 
vore  Skove  praktiseres  der  noget  helt  andet ;  vi  dyrker  Bøg, 
Rødgran  og  Ædelgran  paa  en  Mængde  Afdelinger,  hvor  en 
Skyggetræart  umuligt  kan  give  Læ  for  Jordbunden ;  og  vi 
bliver  ved  med  det,  tiltrods  for  de  Tusinder  af  Hektar,  som 
af  den  Grund  er  bleven  morklædte  eller  forblæste. 

Saa  længe  det  kun  drejer  sig  om  en  teoretisk  Betragt- 
ning, vil  mange  danske  Forstmænd  villigt  erkende,  at  der 
er  en  væsentlig  Forskel  paa  store  og  smaa  Skove ;  i  de  sidste 
er  det  umuligt  at  lave  „Hugstfølge"  saaledes,  at  der  er  stadig 
Læ  for  Jordbunden.  Men  i  Praksis  dyrker  man  de  samme 
Skyggetræarter  paa  samme  Maade  i  de  smaa  som  i  de  store 
Skove ;  og  dette  gælder  i  fremtrædende  Grad  de  nye  Smaa- 
skove,  som  danske  Forstmænd  har  lavet  mange  af  siden 
1866. 

Forklaringen  paa  denne  stærkt  udprægede  Modsætning 
mellem  Teori  og  Praksis  maa,  efter  mit  Skøn,  søges  hoved- 
sagelig paa  det  økonomiske  Omraade :  Man  nærer  Tvivl 
om,  at  det  kan  betale  sig  at  dyrke  Lystræer,  og  man  er 
sikker  paa,  at  det  i^ke  kan  betale  sig  at  underkultivere 
dem. 

Som  Bevis  for  denne  økonomiske  Opfattelse  kan  man 
tage  Egedyrkningen  i  vore  Skove.  Overgangen  fra  Træ- 
skibe til  Jærnskibe  slog  vor  Egedyrkning  omtrent  helt  ned ; 
der   skulde   det   meste   af   et   Aarhundrede   til,    før  danske 

Forstmænd  paany  turde  indlade  sig  paa  at  dyrke  Eg  i  ken- 
deligt Omfang;  en  af  Grundene  til,  at  man  igen  begyndte 
at  dyrke  Eg,  var  Udsigten  til  at  tjene  paa  Barken ;  da  saa 
denne  gik  ud  af  Kurs  som  Garvemateriale,  fik  Egedyrk- 
ningen  paany  et  Stød  baglænds ;  maaske  kan  Ekstraktfa- 
brikationen og  den  kommende  Tids  Priser  paa  Egetræ  give 
den  et  Stød  fremad. 

Hvad  særlig  Undervæksten  angaar,  da  har  man  vel  ikke 
i  og  for  sig  noget  imod  den  ;  men  man  er  kun  rigtig  glad 
over  den,  naar  den  kommer  „af  sig  selv'",  om  det  saa  end 
er  værdiløse  Buske  som  Benved,  Snebolle  og  Kornel  eller 
endog  Tjørn,  Rose  og  Slaaen.  At  man  kun  nødig  sætter 
Penge  ind  paa  at  underkultive  Lystræerne  er  tydelig  udtalt 
af  forskellige  Forfattere  her  i  Tidsskriftet;  jeg  behøver  kun 
at  nævne  det  sidste  Indlæg*),  hvor  Forstinspektør  Gøtzsche 
som  Argument  imod  Underkultiveringen  fremdrager  det  helt 
uvedkommende  Forhold,  at  Skovejeren  tillige  holder  Vildt, 
samt  at  de  paagældende  Jagtdyr  ikke  ynder  at  opholde  sig 
imellem  Planter  af  Lonicera  tartarica. 

Det  af  Skovrider  Muus  fremsatte,  interessante  og  godt 
motiverede  Forslag**)  om  at  tilvejebringe  Fodposen  sam- 
tidig med  Lystræerne  har  da,  saa  vidt  jeg  ved,  heller  ikke 
mødt  synderlig  Sympati.  Det  synes  vist  danske  Forstmænd 
at  være  noget  helt  bagvendt  at  bruge  en  Bøgeforyngelse 
som  Middel  til  at  frembringe  Lystræ ;  hidtil  er  man  da  gaaet 
den  modsate  Vej. 

Skal  Teorien  om  Undervækst  under  Lystræer  naa  til  at 
blive  praktiseret  i  danske  Skove,  maa  der  aabenbart  noget 
mere    til    end    den    naturhistoriske    Paavisning    af    Under- 


*)   Se  foran  Side   104. 

**)   Se  Bind  XXVIII,  B,  S.   1. 

Tidsskrift  for  Skovvæsen   XXIX,  A 

vækstens  Betydning;  det  maa  kunne  „betale  sig"  at  under- 
kultivere,  d.  V.  s.  at  Undervæksten  maa  give  et  selvstæn- 
digt Udbycte  foruden  at  gavne  Lystræerne.  Tidligere  har 
Hassel  og  til  Dels  Løn  kunne  gøre  det;  men  det  kan  man 
ikke  gøre  Regning  paa  i  Fremtiden.  Derfor  synes  det  mig 
rimeligt  at  forsøge  med  saadanne  Træarter  og  Buske,  som 
afgiver  et  værdifuldt  Materiale  til  Pyntegrønt,  saasom : 
Aiicuba  japonica.  Buxus  sempenirens,  Castanea  sativa, 
Chamæcyparis  Laivsoniana.  llex  aquifolmm.  Mahonia  aqiii- 
folium,  Prunus  laurocerasus  caucasica,  Thuja  occidentalis 
og  maaske  flere  andre.  Nogle  af  dem  er  allerede  nu  Gen- 
stand for  Dyrkning  i  stor  Stil  i  Havebruget ;  mon  Skovbru- 
get har  Raad  til  at  lade  være?  Pyntegrønt  er  her  i  Landet 
en  stor  Artikel ;  og  Mulighederne  for  Udførsel  er  vist  prak- 
tisk talt  ubegrænsede,  saa  der  ingen  Fare  er  for  Overpro- 
duktion. 

Selve  Dyrkningen  af  de  nævnte  Planter  volder,  saa  vidt 
jeg  ved,  ingen  særlige  Vanskeligheder;  og  Forholdene  un- 
der Lystræer  inde  i  vore  Skove  vil  vist  endda  tiltale  adskil- 
lige af  dem;  i  alt  Fald  har  Aaret  1917  givet  Grund  til  at 
tænke  paa,  at  træagtige,  vintergrønne  Planter  kan  have 
ublide  Kaar  paa  aabent  Friland,  hvor  den  tørre  Foraarsvind 
og  Sol  medfører  Fordampning,  før  Jorden  er  bleven  varm 
nok  til,  at  Rødderne  kan  optage  Vand. 

Om  end  Skovbrugerne  i  Aar  er  blevne  nødte  til  at  fælde 
Træer  med  Løv  paa,  kunde  jeg  alligevel  tænke  mig  den 
Indvending  imod  mit  ovenstaaende  Forslag,  at  man  „dog 
ikke  vil  være  Grønthandler"  med  sin  gode  Villie ;  man  vil 
ikke  nedlade  sig  til  at  sælge  Pyntegrønt.  Naa!  en  og  anden 
dansk  Forstmand  har  dog  gjort  det  uden  derfor  at  blive 
udstødt  af  Lavet;  mange  Forstmænd  handler  med  Planter 
og  Gran  og  Fyr,  og  de  skal  dog  helst  være  grønne ;  og  ende- 

lig  staar  Pyntegrønt  dog  Træerne  noget  nærmere  end  Græs, 
som  enhver  Forstmand  er  glad  ved  at  kunne  sælge  —  i  de 
græsfattige  Aar. 

Men  den  hele  Konflikt  kan  nemt  undgaaes;  thi  Afsæt- 
ningen af  Pyntegrønt  gaar  nu  en  gros.  Der  vil  sikkert 
være  10  for  1,  som  vil  overtage  denne  Side  af  Sagen,  hvis 
Skoven  blot  vil  frembringe  Materialet  i  stor  Stil ;  og  dette 
Materiale  er  saa  værdifuldt,  at  selv  en  gros  Prisen  vil  give 
Skoven  en  klækkelig  Indtægt. 

Afskæringen  maa  selvfølgelig  foretages  saaledes,  at  Plan- 
terne bliver  ved  at  give  Læ  og  Skygge  for  Skovbunden ; 
men  jeg  skulde  tro,  at  Skovens  og  en  fleraarig  Købers  In- 
teresser i  saa  Henseende  falder  omtrent  helt  sammen. 

Pyntegrønt  er  en  saa  værdifuld  Vare,  at  den  ikke  blot 
kan  forhandles  en  gros.  men  ogsaa  kan  omsættes  i  den  De- 
tailhandel, der  arbejder  med  den  mindst  mulige  Indkøbs- 
pris; der  er  m.  a.  O.  stærk  Fare  for  Tyveri  af  Pyntegrønt, 
hvad  baade  Parker,  Haver  og  Kirkegaarde  har  haft  tydelige 
Eksempler  paa.  Derfor  vil  de  nævnte  Planter  ikke  egne 
sig  til  Underkultur  paa  saadanne  Afdelinger,  som  ligger 
nær  beboede  Steder  eller  alfare  Veje,  med  mindre  man 
af  Hensyn  til  Vildtskade  alligevel  maa  indhegne  Afdelingen; 
men  der  bliver,  forhaabentligt,  Afdelinger  nok  tilbage  til, 
at  vore  Skoves  Nettoindtægt  kan  faa  en  klækkelig  For- 
øgelse dels  ved  Salget  af  Pyntegrønt  dels  ved,  at  Lys- 
træerne  kommer  til  at  trives  bedre,  end  de  har  gjort  det 
hidtil  i  vore  Skove. 

Nu  er  der  rejst  Spørgsmaal  om  at  dyrke  Nælden  (Urtica 
dioicai  under  Lystræer  i  vore  Skove.  Skulde  det  vise  sig, 
at  den  kan  give  en  Indtægt,  som  er  værd  at  regne  med, 
kommer  man  til  at  staa  overfor  det  Spørgsmaal.  om  Nælden 
kan   gøre    Fyldest   som   Undervækst.    Ofte   kan   man   se.   at 

Æl  og  Ask  trives  udmærket  i  en  Fodpose  af  Nælder,  saa 
nogen  skadelig  Rodpaavirkning  er  der  ikke  Grund  til  at 
frygte;  derimod  er  det  tvivlsomt,  om  Mulddannelsen  kan 
opretholdes,  naar  man  hvert  Aar  høster  baade  Stængel  og 
Blade  af  Nælden ;  og  det  bliver  man  nødt  til,  hvis  Dyrknin- 
gen skal  betale  sig.  C.    V.  Prytz. 

Andetsteds  fra. 

Brandforsikringsforening.  I  Foraaret  1916  stiftedes 
der  i  Finland  en  Forening  til  gensidig  Forsikring  imod 
Skovbrand,  og  inden  Aaret  sluttedes,  var  der  tegnet  2  314 
Forsikringer  for  en  samlet  Værdi  af  85  595  000  finske 
Mark ;  det  tilsvarende  Skovareal  var  459  939  ha.  Desuden 
var  der  i  samme  Forening  tegnet  61  Forsikringer  af  Træ- 
oplag til  en  Værdi  af  513  300  f.  M.  Af  de  to  Summer  var 
henholdsvis  13  439  000  f.  M.  og  98  600  f.  M.  genforsik- 
rede. 

I  Aarets  Løb  indtraf  der  1 1  Brandskader,  som  medførte 
10  Erstatningskrav  omfattende  37  ha  Skov.  Aarets  Præmie- 
indtægt var  c.  86  200  Kr.  og  Udgiften  til  Erstatninger  c. 
2  900  Kr. 

Foreningens  Navn  er  „Skogsågarnas  i  Finland  omsesidiga 
skogsbrandstodsforening"  ;  dens  Vedtægter  og  Forsikrings- 
vilkaar  er  følgende- 

VEDTÆGTER 

/.   Foreningens   Formaal,    Virksomhed  og  Hjemsted. 

$  1 .  Finske  Skovejeres  gensidige  Brandforsikringsfor- 
ening har  til  Formaal  at  bevilge  Forsikring  imod  den  Skade, 
som  gennem  Skovbrand  og  dertil  hørende  Slukningsforholds- 
regler  tilstøder  Skov  eller  Trævarer,  der  hidrører  fra  forsik- 
ret Skov  og  findes  ved  Skoven. 

Foreningens  Stræben  gaar  ud  paa  at  fremme  Forholds- 
regler, som  kan  hæmme  Skovbrand,  samt  at  arbejde  for 
Udvikling  af  Laan  paa  Skov. 

Foreningens  Omraade  er  Storfyrstendømmet  Finland. 
Dens  Hjemsted  er  Helsingfors  By. 

//.  Foreningens  Virksomhed  og  Medlemmer. 

$  2.  Foreningen  bevilger  Forsikring  under  Medlemmer- 
nes gensidige  Ansvar  paa  de  Vilkaar,  som  angives  i  disse 
Vedtægter  og  i  Foreningens  Forsikringsvilkaar. 

Medlem  af  Foreningen  er  enhver,  som  i  Henhold  til  skrift- 
lig Ansøgning  har  faaet  tegnet  Forsikring  i  Foreningen.  Et 
Medlems  højeste  Ansvar  udgøres  af  Indskuddet,  .'Xarspræ- 
mien  o<^  den  nødvendige  aarlige  Tillægspræmie ;  denne  sid- 
ste kan  dog  ikke  overstige  3  Gange  Aarspræmien.  Forsik- 
ringstageren forpligter  sig,  hver  Gang  der  tegnes  Forsikring 
af  Skov,  til  at  være  Medlem  af  Foreningen  \  en  Forsikrings- 
periode paa  5  Aar  ad  Gangen. 

§  3.  Foreningen  træder  i  Virksomhed,  saa  snart  der  har 
meldt  sig  mindst  300  Medlemmer  og  de  har  forpligtet  sig 
til  for  det  første  Virksomhedsaar  at  overtage  Forsikringer 
for  en  samlet  Sum  af  mindst  30  Millioner  Mark. 

§  4.  De  Foreningsafgifter,  Medlemmerne  skal  svare  til 
Foreningen,  er  1)  Indskud,  2)  Aarspræmie  og  3)  Tillægs- 
præmie.  Beregningsgrundlaget  for  samtlig  Afgifter  er  den 
i  Forsikringsbrevet  opførte  Forsikringssum.  Indskuddet  be- 
tales kun  een  Gang  for  alle  ved  Forsikringens  Tegning  og 
kun  ved  Forsikring  af  Skov.  Indskuddets  Størrelse  fastsæt- 
tes ved  Aftalen  om  Forsikringen  og  i  Henhold  til  de  Vil- 
kaar, som  Foreningens  Styrelse  har  fastsat.  Aarspræmien 
betales  aarligt  ved  Forsikring  af  Skov  saa  vel  som  Træ- 
varer.   Aarspræmiens    Størrelse   afhænger   af    Forsikringens 

Beskaffenhed  og  fastsættes  for  en  Forsikringsperiode  i  Hen- 
hold til  de  Vilkaar  og  den  Tarif,  Foreningens  Styrelse  har 
fastsat.  I  §  22  gives  der  Oplysning  om  Tillægspræmien. 

§  5.  Indskuddet  og  den  første  Aarspræmie  betales  umid- 
delbart ved  Tegning  af  Forsikringen,  de  senere  Aarspræ- 
mier  betales  i  December  Maaned  forud  for  det  følgende 
Aar.  Tillægspræmien  betales  efter  Udgangen  af  det  Aar, 
for  hvilket  den  gælder,  og  paa  det  Tidspunkt,  som  For- 
eningens Direktion  fastsætter.  Afgifterne  indbetales  enten 
umiddelbart  til  Foreningen  eller  til  de  Agenter,  Direktionen 
har  antaget.  Forsikringsafgifter,  som  ikke  er  betalte  til  For- 
faldstid, forhøjes  med  10  pCt.  og  kan  inddrives  ved  Ud- 
pantning uden  Sagsøgning. 

§  6.  Formaar  et  Medlem  ikke  at  betale  Præmien,  udredes 
det  manglende  af  de  øvrige  Medlemmer  i  Forhold  til  deres 
Aarspræmier ;  det  paagældende  Medlem  taber  i  saa  Fald 
alle  sine  Rettigheder  overfor  Foreningen.  Hvis  der  overfor 
Foreningen  er  anmeldt  en  Prioritetshaver  i  den  paagældende 
Ejendom,  kan  han,  om  han  ønsker  det,  overtage  et  saadant 
Medlems  tidligere  Rettigheder. 

§  7.  Hvis  et  Medlem  dør  eller  gaar  fallit,  gaar  hans  Ret- 
tigheder og  Pligter  som  Medlem  over  til  hans  Bo.  Hvis  en 
forsikret  Skov  gaar  gennem  Køb  eller  anden  retslig  Handel 
over  til  en  anden  Ejer  eller  Besidder,  bliver  den  oprindelige 
Ejer  eller  Besidder  kun  da  fri  for  sit  Ansvar  over  for  For- 
eningen i  det  Tilfælde,  at  den  nye  Ejer  eller  Besidder  over- 
tager det  og  Foreningens  Direktion  godkender  ham  som 
Medlem. 

§  8.  Ønsker  en  Forsikringstager  at  forsikre  en  Del  af 
sin  Ejendoms  Værdi  i  en  anden  Forsikringsanstalt,  maa  han 
søge  Foreningens  Direktions  Godkendelse  deraf  og,  naar 
han   har  faaet  den,   inden  en   fastsat  Tid  anmelde,   hvilken 

eller  hvilke  Anstalter  det  er,  der  har  bevilget  den  omhand- 
lede Tillægsforsikring,  da  han  ellers  taber  sin  Ret  til  Skades- 
erstatning fra  Foreningen.  Er  nogen  Del  af  en  Ejendom, 
der  anmeldes  til  Forsikring,  tidligere  forsikret  andet  Steds, 
kan  det  resterende,  efter  at  Direktionen  har  undersøgt  Sa- 
gen, forsikres  hos  Foreningen,  saafremt  Direktionen  har 
faat  de  Oplysninger  om  Sagen,  som  den  finder  nødvendige. 
Er  en  i  Foreningen  forsikret  Ejendom  tillige  forsikret 
andetsteds,  erstatter  Foreningen  den  Del  af  Skaden,  som 
svarer  til  dens  Del  af  Forsikringernes  samlede  Sum. 

§  9.  Naar  der  er  indtruffet  Brandskade  paa  en  forsikret 
Ejendom,  paahviler  det  Forsikringshaveren,  inden  3  Dage 
efter  Brandens  Opkomst,  at  gøre  skriftlig  Anmeldelse  om  den 
til  Foreningen  og  samtidig  oplyse  den  sandsynlige  Aarsag 
samt  Skadens  Beskaffenhed  og  omtrentlige  Omfang.  Krav 
om  Erstatning  skal  fremsættes  til  Foreningen  inden  30  Dage, 
regnet  fra  Brandens  Opkomst.  Ansøgningen  om  Erstatning 
skal  give  Oplysning  om  Navnet  paa  den  brandlidte  Del  af 
Skoven,  overensstemmende  med  Forsikringsbrevet,  om 
Brandomraadets  omtrentlige  Størrelse,  om  Værdien  af  den 
skadelidte  Ejendom  før  og  efter  Branden,  om  Skadens  Om- 
fang samt  i  et  bestemt  Tal  den  Pengesum,  som  kræves  i 
Erstatning  fra  Foreningen.  Hvis  Foreningens  Direktion, 
før  Erstatningskravet  optages  til  Prøvelse,  forlanger  Politi- 
undersøgelse eller  Edsaflæggelse,  skal  Forsikringshaveren 
være  pligtig  til  paa  egen  Bekostning  at  fremskaffe  begge 
Dele.  For  Aktieselskaber,  Andelsforeninger  eller  Kommuner 
aflægges  Eden  af  den  eller  dem,  som  ifølge  Lov  eller  særlig 
Bestemmelse  repræsenterer  disse. 

Foreningens  Direktion  skal  optage  Erstatningskrav  til 
Prøvelse  inden  1  Maaned  efter,  at  samtlige  Aktstykker  ved- 
rørende Brandskaden  er  indkommet  i  fuldstændig  Stand.  En 

godkendt  Brandskadeserstatning  udbetales  senest  i  Marts 
Maaned  i  det  Aar,  som  følger  nærmest  efter  Branden,  dog 
undtages  den  Del,  som  svarer  til  ubetalte  Forsikringsafgif- 
ter  i  Brandaaret  eller  til  den  Mangel,  der  muligvis  skal  over- 
føres til  næste  Aar. 

§  10.  Efter  Udløbet  af  Forsikringsperioden  ophører  For- 
sikringen og  Medlemmet  udtræder  af  Foreningen,  saafremt 
han  eller  Foreningens  Direktion  opsiger  Forsikringen  inden 
1ste  August  i  det  sidste  Forsikringsaar.  Er  Forsikringen 
ikke  saaledes  opsagt,  regnes  den  at  være  fornyet  for  de  kom- 
mende 5  Aar.  Hvis  Prioritetshaveren  i  den  paagældende 
Ejendom  har  meddelt  Foreningen,  at  Hugstretten  til  forsikret 
Skov  eller  den  faste  Ejendom,  hvortil  Skoven  hører,  hæfter 
for  Gæld,  skal  Foreningens  Direktion  meddele  Prioritets- 
haveren, at  Forsikringen  er  opsagt. 

Forsikring  af  Trævarer  ophører  at  gælde  paa  det  Tids- 
punkt, som  er  fastsat  i  Forsikringsbrevet,  og  samtidig  gaar 
Medlemmet  ud  af  Foreningen.  For  en  Forsikring,  som  op- 
siges, ophører  eller  ophæves,  er  Medlemmet  skyldig  at 
betale,  indtil  de  Afgifter  og  fra  Gæld  hidrørende  Udbetalin- 
ger, som  vedrører  Forsikringstiden,  er  fuldt  erlagte.  Et  ud- 
traadt  Medlem  har  ingen  Ret  til  Andel  i  Foreningens  Ka- 
pitaler. 

III.  Foreningens  Ledelse;  IV.  Foreningens  Kapitaler, 
Regnskab  og  Revision ;  V.  Foreningsmøder  og  VI.  Lovæn- 
dringer og  Foreningens  Opløsning  har  ingen  særlig  teknisk 
Interesse,  hvorfor  de  forbigaas  her.  Derimod  er  der  Grund 
til  at  omtale  Foreningens 

FORSIKRINGSVILKAAR : 

§  1  er  et  Sammendrag  af  Vedtægternes  §  §  1  og  2. 

5  2.  Der  tegnes  Forsikring  af  1 )  Ungskov,  d.  v.  s.  Træer, 

hvis  største  Diameter  i  Brysthøjde  (1.3  m.)  med  Bark  er 
under  18  cm.,  2)  Ældre  Skov,  d.  v.  s.  Træer,  som  er  18 
cm.  eller  derover,  3)  Skov  i  Almindelighed,  4)  Trævarer, 
som  findes  i  forsikret  Skov  og  er  huggede  i  den.  Ved  Aftalen 
om  Forsikring  kan  det  Maal,  som  skiller  mellem  Ungskov 
og  Ældre  Skov,  ændres  efter  særskilt  Overenskomst. 

§  3.  Forsikringen  skal  omfatte  Gaardens  hele  Skovareal, 
med  mindre  der  er  truffen  anden  Overenskomst  ved  Aftalen 
om  Forsikring. 

^  4  Ved  Forsikring  af  Ungskov  (§  l,i)  er  Foreningens 
Ansvar  lige  saa  stort  som  Forsikringssummen,  men  i  de  i 
§  1,2-4  omtalte  Tilfælde  kun  tre  Fjerdedele  af  Forsik- 
ringssummen, og  Forsikringstageren  har  ikke  Ret  til  at 
forsikre  den  resterende  Fjerdedel  i  nogen  anden  Anstalt, 
han  skal  være  sin  egen  Assurandør  for  denne  Del. 

§  5.  Forsikringen  omfatter  ikke  ^)  Udgiften  ved  Slukning 
af  Branden,  ")  Brandskade  paa  Bundvegetationen,  ^)  Brand- 
skade paa  Stød  samt  ' )  indirekte  Skader  som  f.  Eks.  frem- 
tidig ventede  Fordele,  der  gaar  tabt  ved  Branden,  eller  Af- 
brydelse af  en  Leverance,  Stilstand  i  Forretningen,  Insekt- 
skader eller  lign. 

$  6.  Skade  paa  den  forsikrede  Genstand,  som  indtræffer 
under  Krig,  Oprør  eller  Opløb,  erstattes  ikke,  med  mindre 
Forsikringstageren  beviser,  at  Skaden  hverken  direkte  eller 
indirekte  hidrører  fra  nævnte  Aarsager. 

§  7.  Aftale  om  Forsikring  af  Skov  skal  træffes  for  5  Aar 
ad  Gangen,  og  Forsikringstageren  forpligter  sig  derved  til 
at  være  Medlem  af  Foreningen  i  dette  Tidsrum.  Træder 
Forsikringen  i  Kraft  efter  1ste  Juli,  medregnes  ikke  det 
Aar,  i  hvilket  Forsikringen  tegnes.  Er  Forsikringen  ikke 
opsagt  af  enten  Medlemmet  eller  Foreningen  inden  den  i 
§   16   nævnte  Tid,  regnes  den  at  være  fornyet  for  de  kom- 

niende  5  Aar.  Om  Forsikring  af  Trævarer  træffes  der  Aftale 
for  saa  lang  Tid.  som  Forsikringstageren  ønsker  det,  dog 
ikke  under  1  Maaned. 

§  8.  Ansøgning  om  Forsikring  affattes  skriftlig  paa  en  af 
Foreningen  udstedt  Blanket.  Forsikringstageren  skal  egen- 
hændigt underskrive  Ansøgningen  og  underkaster  sig  sam- 
tidig Foreningens  Vedtægter  og  Vilkaar. 

§  9.  I  Ansøgningen  skal  Forsikringstageren  nøjagtigt  og 
rigtigt  opgive  alle  de  Omstændigfieder,  han  kender,  og  som 
kan  indvirke  paa  Direktionens  Skøn  over  Brandfaren.  Især 
bør  han  oplyse  ')  om  han  tegner  Forsikring  som  Ejer  eller 
i  hvilken  anden  Egenskab;  "j  hvis  han  ikke  selv  er  det, 
hvem  der  da  er  Ejer  af  den  faste  Ejendom,  til  hvilken  den 
indmeldte  Skov  hører,  eller  paa  hvilken  de  indmeldte  Træ- 
varer er  oplagrede;  ^)  om  den  Egn,  i  hvilken  Skoven  ligger, 
er  almindelig  kendt  for  at  være  udsat  for  Skovbrand;  '')  om 
der  i  den  Skov,  som  skal  forsikres,  eller  indtil  50  m  fra  den 
findes  nogen  brandfarlig  Installation  som  f.  Eks.  Savværk, 
Snedkeri,  Tjære-ovn  eller  -dal.  Kulmile  eller  anden  lignende 
Fabrik  eller  Oplag  af  brandfarlige  Varer;  ')  om  der  gen- 
nem den  anmeldte  Skov  eller  inden  for  en  Afstand  af  100 
m.  fra  den  gaar  nogen  Jærnbane  med  Damplokomotiv;  ^)  om 
der  er  truffet  anden  Forsikringsaftale  om  den  anmeldte  Ejen- 
dom, eller  om  en  saadan  Aftale  er  ved  at  blive  truffet;  samt 
')  om  nogen  anden  Forsikringsanstalt  tidligere  har  afslaaet 
at  forsikre  den  anmeldte  Ejendom  eller  har  afvist  Ansøg- 
ning derom. 

§  10.  Foreningens  Direktion  har  Ret  til,  efter  Prøvelse; 
enten  at  godkende  eller  afslaa  en  Ansøgning  om  Forsik- 
ring. Over  en  godkendt  Forsikring  udfærdiges  der  til  For- 
sikringstageren et  Forsikringsbrev ;  og  han  bliver  Medlem 
af  Foreningen,  saa  snart  Forsikringen  er  godkendt.     Forsik- 

ringsbrevet  grundes  paa  Forsikringstagerens  Opgivelser.  Hvis 
en  af  Foreningens  Diretction  godkendt  Vurderingsmand  har 
vurderet  Genstanden  for  Forsikringen  forud  for  denne,  op- 
tages hans  Vurdering  saa  vidt  nødvendigt"  i  Forsikrings- 
brevet.  Indholdet  af  Forsikringsbrevet  med  mulige  Bilag  ud- 
gør det  eneste  Grundlag  for  Foreningens  Ansvar. 

§  11.  I  Forsikringsbrevet  opgives  Tidspunktet  for  Forsik- 
ringens Ikrafttræden  samt  dens  Varighed. 

§  12.  Hvis  der  er  indtraadt  en  væsentlig  Forandring  i  de 
Forhold,  under  hvilke  Forsikringen  er  indgaaet.  har  et  Med- 
lem Ret  til.  efter  at  Foreningens  Direktion  har  prøvet  Sagen, 
at  faa  Nedsættelse  af  Forsikringssummen  eller  af  Præmierne 
for  tilbageværende  fulde  Aar  af  Forsikringstiden. 

§  13.  I  Forsikringstiden  er  Medlemmet  forpligtet  til  uop- 
holdelig at  meddele  Forenigen,  ')  om  Brandfaren  ham  vitter- 
ligt er  steget,  eller  om  der  foreligger  noget  andet  Forhold  af 
den  Art.  at  det  vilde  have  paaligget  ham  ved  Ansøgning  om 
Forsikring  at  give  Oplysning  derom;  ~)  om  der  i  den  forsik- 
rede Skov  er  indtruffet  Brandskade,  selv  om  den  har  været 
saa  ringe,  at  der  ikke  gøres  Krav  paa  Erstatning  for  den ; 
'*)  om  Genstanden  for  Forsikring  forsikres  i  nogen  anden 
Anstalt,  eller  om  en  hidtidig  saadan  Forsikring  ophører; 
samt  om  den  forsikrede  Genstand  skifter  Ejer  paa  anden 
Maade  end  ved  Arv  eller  Giftermaal. 

^  14.  Medlemmer  er  pligtige  til  i  den  resterende  Del  af 
Forsikringstiden  at  udrede  en  forhøjet  Aarspræmie,  naar 
denne  paabydes  af  Foreningens  Direktion  paa  Grund  af  for- 
øget Brandfare. 

5^  15.  Foreningens  Direktion  har  Ret  til  at  ophæve  For- 
sikringen før  denne  udløber.  M  naar  et  Medlem  har  givet 
urigtige  Oplysninger  i  sin  Ansøgning  om  Forsikring  eller  har 
forsømt  den  i  §   13  omtalte  Anmeldelsespligt;  ")  naar  Brand- 

12* 

faren  forøges  ved  Medlemmets  egne  Forholdsregler;  '')  naar 
der  er  indtruffet  Brandskade  paa  den  forsikrede  Skov ;  samt 
')  naar  der  foreligger  anden  gyldig  Grund  dertil.  En  For- 
sikring, som  opsiges  i  Henfiold  til  Punkt  1,  2  og  4.  ophører 
at  gælde  efter  14  Dage  og  i  Henhold  til  Punkt  3  efter  8 
Dage,  efter  at  Medlemmet  bevislig  har  faaet  Meddelelse  om 
Direktionens  Beslutning  om  Opsigelse.  Kun  naar  Forsikrin- 
gen ophører  i  Henhold  til  Punkt  3  og  4,  er  Foreningen  pligtig 
til  at  tilbagebetale  den  Del  af  Aarspræmien,  som  svarer  til 
den  resterende  Del  af  Forsikringsaaret  og  Ansvarsbeløbet. 
Foreningen  frasiger  sig  ikke  i  noget  Tilfælde  Retten  til 
hos  Medlemmet  at  opkræve  Tillægspræmie  for  det  eller 
de  Aar,  Forsikring  har  været  i  Kraft. 

Slutningen  af  §  15,  hele  §^  16,  17  og  18  findes  i  Ved- 
tægternes §  §    10  og  4. 

^  19.  Indskud  betales  kun  een  Gang  for  alle  ved  Aftalen 
om  Forsikring,  og  kun  naar  denne  gælder  Skov.  Indskuddet 
er  ved  alle  Forsikringer  en  halv  pro  mille;  laveste  Ind- 
skud ved  hver  Forsikring  er  2  (finske)  Mark.  Forhøjes  For- 
sikringen, udredes  der  en  tilsvarende  Forhøjelse  af  Indskud- 
det, mindst  2  Mark.  Indskuddet  tilbagebetales  ikke  i  noget 
Tilfælde. 

§  20's  Bestemmelser  om  Aarspræmien  er  de  foran  med- 
delte. Laveste  Aarspræmie  er  4  Mark. 

§  21.  Træder  en  Forsikring  i  Kraft  ikke  fra  et  Aars  Be- 
gyndelse, men  i  Løbet  af  det,  beregnes  Aarspræmien  for 
det  første  Aar  saaledes:  M  fuld  Aarspræmie.  hvis  Forsikrin- 
gen træder  i  Kraft  før  1ste  Juli;  ")  80  pCt.  af  Aarspræmien 
fra  1ste  Juli  til  Iste  August;  ^)  60  pCt.  fra  1ste  August  til 
1ste  September;  og  ^)  20  pCt.  efter  1ste  September. 

§  22.  Tillægspræmie  betales,  naar  Foreningen  i  noget  Aar 
maa  udrede  saa  store  Skadeserstatninger,  at  dens  dertil  sva- 

rende  Midler  ikke  forsiaar.  Tillægspræmien  for  det  enkelte 
Aar  maa  højst  være  3  Gange  Aarspræmien.  Tillægspræmie 
tilbagebetales  ikke. 

§  23.  Skulde  Skadeserstatningerne  noget  Aar  blive  saa 
store,  at  Foreningens  dertil  svarende  Midler  samt  Tillægs- 
præmierne  ikke  forsiaar,  kan,  i  Henhold  til  Beslutning  paa 
et  Foreningsmøde,  det  manglende  enten  helt  eller  delvis  over- 
føres til  næste  Aar. 

,  §  §  24  og  25  har  samme  Indhold  som  Vedtægternes  §  5. 
§  26  svarer  til  Vedtægternes  §  9,  Stk.  1 — 4. 

^  27.  Før  Skadens  Størrelse  er  fastslaaet,  maa  Forsik- 
ringshaveren ikke  uden  Tilladelse  fra  Foreningens  Direktion 
iværksætte  Rydning  af  det  brændte  Areal  eller  afdrive  eller 
pa,^  anden  Maade  udnytte  den  forsikrede  Skov  eller  de  for- 
sikrede Trævarer. 

^  28.  Erstatningen  maa  ikke  bringe  Forsikringstageren 
Fortjeneste,  men  skal  blot  godtgøre  ham  det  Tab  i  den  for- 
sikrede Ejendoms  virkelige  Værdi,  som  skyldes  Branden. 
Almindeligt  Grundlag  for  Erstatningens  Fastsættelse  bør 
være  den  Middelpris,  som  ved  Brandens  Tidspunkt  gælder 
der  paa  Egnen. 

^  29.  Forsikringsummen  eller  de  udredede  Forsikrings- 
afgifter  gælder  ikke  som  Bevis  for  Tilstedeværelsen  eller 
Værdien  af  den  forsikrede  Ejendom ;  Forsikringssummen 
angiver  blot  den  øverste  Grænse  for  Foreningens  Erstat- 
ningspligt, og  det  paaligger  Forsikringshaveren  at  gøre  Rede 
for  Rigtigheden  af  alle  sine  Oplysninger. 

§  30.  Foreningen  erstatter  ikke  en  Skade,  som  er  mindre 
end  50  Mark. 

§  31.  Skadens  Størrelse  faas  ved  at  trække  Ejendommens 
Værdi  efter  Branden  fra  dens  Værdi  før  Branden.  Erstatnin- 
gen udregnes  paa  følgende  Maade :  ' )  Er  den  forsikrede  Ejen- 
doms Værdi  før  Branden  lig  med  eller  mindre  end  Forsik- 

ringssummen  —  d.  v.  s.  at  Ejendommen  er  forsikret  til  sin 
fulde  Værdi  eller  mere  —  saa  forholder  Erstatningen  sig  til 
Skadens  Størrelse  som  Ansvarssummen  til  Forsikringssum- 
men. Saaledes  udredes  der  for  Ungskov  en  Erstatning  lig 
hele  Skadens  Størrelse  (^  2,  Pkt.  1),  for  ældre  Skov,  Skov  i 
Almindelighed  og  Trævarer  4-  af  Skadens  Størrelse  (§  2, 
Pkt.  2 — 4).  -)  Er  den  forsikrede  Ejendoms  Værdi  før  Bran- 
den større  end  Forsikringssummen  —  d.  v.  s.  at  Ejendom- 
men er  forsikret  under  sin  Værdi  — ,  saa  forholder  Erstat- 
ningen sig  til  Skadens  Størrelse  som  Ansvarssummen  til  Ej- 
endommen? Værdi  før  Branden. 

5  32  gengiver  Slutningen  af  Vedtægternes  ^  8. 

§  33.  Forsikringshaveren  er  pligtig  til  at  modtage  den 
brandlidte,  anvendelige  Ejendom  til  Vurderingspris,  hvis  ikke 
Foreningen  vil  overtage  den,  helt  eller  delvis,  til  denne  Pris. 

§  34.  Hvis  nogen  af  Parterne  kræver  det,  skal  Skadens 
Størrelse  fastsættes  af  sagkyndige,  uvildige  Voldgiftsmænd, 
af  h\ilke  hver  af  Parterne  vælger  en  og  disse  2  en  tredie. 
Efter  at  Voldgiftsmændene  saaledes  er  valgte,  iværksætter 
de  to  af  Parterne  valgte  Vurderingen ;  er  de  af  forskellig  Me- 
ning, afgøres  Spørgsmaalet  af  den  tredie.  dog  inden  for  Græn- 
serne af  de  to  førstes  Vurderinger.  Hvis  nogen  af  Parterne 
ikke  inden  10  Dage,  efter  at  han  ved  skriftlig  Tilkendegi- 
velse eller  gennem  Stævningsmænd  er  bleven  opfordret  der- 
til, giver  Meddelelse  om  sit  Valg  af  Voldgiftsmand,  eller  hvis 
Valg  af  den  tredie  Voldgiftsmand  ikke  har  fundet  Sted  inden 
10  Dage,  har  den  anden  Part  eller  i  sidste  Tilfælde  enhver 
af  Parterne  Ret  til  at  faa  disse  Voldgiftsmænd  udpegede  af 
Dommeren,  Kronefogeden  eller  Sogneraadsformanden.  For- 
eningen er  dog  ikke  pligtig  til  at  vælge  Voldgiftsmand,  før 
den  har  faaet  Meddelelse  om  det  i  §  26  omtalte  Erstat- 
ningskrav. —  Til  tredie  Voldgiftsmand  skal  der,  om  nogen 


Andetsteds  Fra.  1 9  1 

af  Parterne  kræver  det,  vælges  en  Mand,  som  bor  i  et 
andet  Sogn  end  det,  hvor  den  forsikrede  Ejendom  ligger  og 
Forsikringsfiaveren  bor. 

§  35.  Voldgiftsmændene  skal  ved  Vurdering  af  Skaden 
fiolde  sig  til  det  af  Foreningens  Styrelse  godkendte  Vurde- 
ringsgrundlag, og  de  har  Ret  til  at  iværksætte  saadanne  Un- 
dersøgelser, som  de  mener  nødvendige.  I  denne  Forbindelse 
har  Forsikringshaveren  Ret  og  Pligt  til  at  fremdrage  alle  af 
ham  kendte  Forhold  og  fremlægge  af  sine  egne  Akter  alt 
det,  som  kan  have  Betydning  for  Vurderingen  af  Skaden. 

§  36.  Den  af  Voldgiftsmændene  saaledes  fastsatte  Stør- 
relse af  Skaden  er  bindende,  og  ingen  af  Parterne  har  Ret 
til  at  bringe  Beslutningen  for  Domstolene. 

§  37.  Hver  af  Parterne  udreder  Halvdelen  af  samtlige  de 
Udgifter,  der  er  knyttede  til  Voldgiftsmændenes  eller  anden 
Vurdering  af  Skaden. 

§  38.  Forsikringshaveren  taber  al  Ret  til  Erstatning  i  føl- 
gende Tilfælde  :  ' )  hvis  han  i  sin  Ansøgning  om  Forsikring 
har  givet  usande  eller  urigtige  Oplysninger;  ")  hvis  han 
ikke  har  opfyldt,  hvad  han  har  paataget  sig  gennem  disse 
Forsikringsvilkaar,  især  undladt  at  iagttage  Bestemmelserne 
i  §§  13  og  16;  ")  hvis  han,  efter  at  have  faaet  Viden  om 
Branden,  ikke  træffer  alle  Forholdsregler  for  at  redde  og 
skærme  den  forsikrede  Ejendom  imod  Branden;  ')  hvis  han 
har  søgt  at  vildlede  Foreningens  Direktion  ved  at  overdrive 
Skadens  Størrelse;  ^)  hvis  han  ikke  over  for  Foreningens 
Direktion  fremlægger  Bevis  for  Edsaflæggelse,  i  en  By  inden 
30  Dage  og  paa  Landet  inden  3  Maaneder  efter  den  første 
Retsdag,  som  indtræffer,  efter  at  han  bevisligt  er  opfordret 
dertil ,  '^)  hvis  Branden  hidrører  fra  en  grov  Uagtsomhed, 
i  hvilken  han  er  skyldig  eller  delagtig;  '')  hvis  han  har  brugt 
bedrageriske  eller  urigtige  Midler  for  at  stadfæste  sine  Op- 

givelser ;  ""i  hvis  han  i  Forhold  til  den  forsikrede  Ejendom 
er  skyldig  i  Mordbrand  eller  delagtig  i  en  saadan  Forbry- 
delse;  samt  '')  hvis  der  er  rejst  Sag  imod  ham  for  gennem 
Mordbrand  at  have  skadet  den  forsikrede  Ejendom,  og  der 
i  Sagen  er  falden  en  saadan  Dom,  at  Sagen  er  udsat,  indtil 
den  kan  blive  opklaret,  eller  han  kun  af  den  Grund  er  gaaet 
fri  for  Paatale,  at  han  af  Mangel  paa  Bevis  ikke  har  kunnet 
idømmes  Straf. 

§  39.  Mener  Foreningens  Direktion,  at  de  i  §  38,  Pkt. 
1^ — 6  omtalte  Forhold  mere  hidrører  fra  Forsikringshaverens 
Uforstand  end  fra  ond  Villie,  kan  den  erstatte  ham  Skaden 
helt  eller  delvis.  En  Forsikringshaver,  som  staar  under  Til- 
tale for  Mordbrand  paa  den  forsikrede  Ejendom  eller  for  Del- 
agtighed i  Mordbrand  eller  for  paa  anden  Maade  at  have 
voldet  Brandskade,  har  ikke  Ret  til  at  faa  sit  Erstatnings- 
krav prøvet,  før  han  forelægger  Foreningens  Direktion  en 
fuldstændig  Retsprotokol  og  ad  Lovens  Vej  har  vundet  sin 
Sag. 

§  40.  En  Prioritetshaver  kan,  hvis  han  er  uden  Skyld  i 
Branden,  faa  sin  Fordring  godtgjort  i  den  Rækkefølge,  som 
§  45  fastsætter,  af  den  Erstatning,  som  tilkommer  den  for- 
sikrede Ejendom,  selv  om  Forsikringshaveren  iflg.  §  38 
har  tabt  sin  Ret  til  Erstatning;  Forsikringshaveren  er  da 
pligtig  til  at  godtgøre  Foreningen,  hvad  den  saaledes  maa 
udrede.  Naar  Foreningen  udbetaler  saadan  Godtgørelse  til 
Prioritetshaveren,  gaar  alle  dennes  Rettigheder  til  Skades- 
erstatningen over  til  Foreningen  og  skal  overdrages  til  denne 
paa  bindende  Maade.  Foreningen  har  Ret  til  i  Stedet  for 
Godtgørelse  til  Prioritetshaveren  at  overtage  Prioriteten  ved 
at  udbetale  saavel  Kapitalen  som  den  paaløbne  Rente. 

^  41.  Foreningen  er  ikke  pligtig  til  at  forhandle  om  Ska- 

dens  Størrelse  eller  om  Udbetaling  af  Erstatningen  med  an- 
dre end  Horsikringshaveren  selv  eller  Parthaverne  i  hans 
Dødsbo. 

5^§  42  og  43  gengiver  Slutningen  af  Vedtægternes  §  9. 

§  44.  Hvis  der  ad  de  Veje,  som  er  nævnte  i  §§  22  og  23, 
ikke  indgaar  saa  meget,  at  alle  de  Erstatninger  for  Brand- 
skade, som  skal  udredes  i  et  Aar,  kan  udredes,  skal  enhver 
erstatningsberettiget  Forsikringshaver  staa  inde  for  det 
manglende  i  Forhold  til  Størrelsen  af  den  Erstatning,  som  er 
bevilget  ham.  Skulde  en  Erstatning  være  udbetalt,  førend 
der  er  opnaaet  fuld  Viden  om  Størrelsen  af  den  Del  af 
Aarets  Erstatningssum,  som  enhver  erstatningsberettiget 
Forsikringshaver  eventuelt  skal  staa  inde  for,  skal  den,  som 
har  modtaget  Erstatning,  paatage  sig  Forpligtelse  til  at  til- 
bagebetale den  nævnte  Del. 

§  45.  Hvis  Erstatningen  for  den  Brandskade,  som  har  ramt 
Skov,  udgør  mere  end  7io  ^^  Forsikringssummen,  udbetales 
den  ikke  til  Forsikringshaveren,  før  han  har  gjort  Rede  for, 
at  den  faste  Ejendom,  hvortil  Skoven  hører,  er  fri  for 
den  Hæftelse,  at  Hugstretten  er  Sikkerhedspant  for  Gæld, 
saavel  som  for  anden  Hæftelse,  eller  at  den,  der  har  Pant 
i  Hugstretten,  saavel  som  andre  Prioritetshavere  i  den  Ræk- 
kefølge, i  hvilken  de  har  Fortrinsret  for  deres  Fordringer 
indtil  Erstatningssummen,  indvilger  i  Udbetalingen  og  alle 
har  givet  hver  sit  Gældsbevis  Paategning  herom.  I  modsat 
Fald  udbetales  Erstatningen,  mod  retsgyldig  Kvittering,  til 
den,  der  har  Pant  i  Hugstretten,  saavidt  hans  Fordring  naar, 
ligesom  det  overskydende  udbetales  til  de  øvrige  Prioritets- 
havere, for  saa  vidt  som  og  i  den  Rækkefølge  de  har  For- 
trinsret for  deres  Fordringer;  samtidig  overdrages  de  til- 
svarende Gældsbeviser  til  Foreningen,  eller  der  gives  dem 
Paategning  om,  til  hvilken  Størrelse  de  er  nedskrevne. 

Distriktsbiblioteker.  For  mange  Aar  siden  fremsatte 
jeg  Forslag*)  om,  at  der  paa  hvert  dansk  Skovdistrikt, 
som  styres  af  en  Skovrider  med  administrativ  Selvstæn- 
dighed, oprettes  en  lille  Bogsamling,  aldeles  overvejende 
af  den  rent  faglige  Litteratur.  Den  aarlige  Udgift  skøn- 
nede jeg  til  at  blive  mellem  20  og  100  Kr.  —  Saa  vidt  jeg 
ved,  er  der  da  ogsaa  tilvejebragt  Distriktsbiblioteker  paa 
nogle  danske  Skovdistrikter. 

Den  samme  Tanke  er  nu**)  kommen  frem  i  Norge,  hvor 
Skovdirektøren  har  foreskrevet,  at  der  paa  hvert  Statsskov- 
riderkontor stadig  skal  forefindes  de  norske  Tidsskrifter: 
„Ukeskrift  for  Landbruk",  „Skogejeren",  „Tidsskrift  for 
Skogbruk"  og  fra  1-1-1918  de  to  svenske:  Skogsvårds- 
foreningens  Tidskrift"  og  „Skogen"  samt  i  de  vestre  Dele 
af  Landet  fra  Vestager  til  Romsdalen  „Dansk  Skovforenings 
Tidsskrift".  Den  samlede  Abonnements-Udgift  hertil,  32  Kr., 
udredes  af  Staten.  C.  V.  P. 

Brændsel.  I  „Hedeselskabets  Tidsskrift"  for  Juni  1917 
giver  Ingeniør  L  L  T  y  1  v  a  d  følgende  Sammenstilling  af 
forskellige  Slags   Brændsels  ulige  Varmeevne : 


Brændselets  Art 


P   ,     ,'  Vægt  I  Indhold,  pet.,  af  |  Brændværdi 

'^-""ea;  ^        .  org     I    absolut 

hed  Stor.    i 


nyttig 


Bøgeklov 

Bjærgfyrknippel.  .  .  . 

Antracitkul 

Alm.  Stenkul 

Gasværkskoks 

Tørv  (2000-4000  Stk.) 


1  rni 

475 

„ 

360 

1   hl 

75 

j, 

72 

„ 

42 

1   ton 

lono 

18.4   0.8  80.8  1  38M     3454 


18.5  0.7  80.9 

2.5  5.8  91.7 

1.1  13  3  85.6 

4.2  5.3  90.5 
30.0  5.4  64,6 


3971  3593 

7742  7526 

7190  6944 

7129  7051 

3829  3436 


*)  Tidsskrift  for  Skovvæsen,  Bd.  V,  B.  Side   144. 
**)  Ifølge  det  svenske  Tidsskrift  „Skogen"    1917,  S.  161. 

De  her  omtalte  Størrelser  kan  svinge  meget  fra  det 
ene  Tilfælde  til  det  andet,  men  ovenstaaende  Tal  svarer 
dog  til  almindeligt  forekommende  Varer.  Gaar  man  ud 
fra  disse  Tal,  faar  man  nedenstaaende  Erstatningstal,  som 
svarer  til  den  nyttige   Brændværdi   paa  Forbrugsstedet. 


har  af 


Antra-        Sten- 
citkiil         kul 
1    hl.         1    hl. 


Samme  nyttige  Brændværdi  som 

Bjærgfyr 


Gas- 
koks 
I    hl. 


Boge- 
klov 
I    rm. 


knippel 
I    rni. 


Tørv 
1    ton. 


Tørv 
lOOOStk. 


Antråcitkul ...     hl. 

Stenkul , 

Gaskoks „ 

Bøgeklov rm. 

Bjærgfyrknip  .  .  „ 

Tørv ton 

>     Stk. 


1.00 
1.13 
1  91 
0  34 
0  44 
0.16 


0.88 
1.00 
1.69 
0  30 
0  39 
0.15 


0.53 
0.59 
1.00 
0.18 
023 
0  09 


2.91 
3.29 
5  54 
1.00 
1.27 
0.48 


2.29 
2  59 
4.37 
0  79 
1.00 
0.38 


6.C9 
6.89 
11.60 
2  03 
2  66 
1.00 


2.44 
2.76 
4.64 
0.84 
1.01 
0.40 


411       363       215      1194     941       2500     1000 


Disse  Tal  gælder  for  Ildsteder,  i  hvilke  de  forskellige 
Slags  Brændsel  udnyttes  lige  godt;  nu  findes  der  danske 
Kakkelovne  og  Komfurer  med  saadanne  „Universalildste- 
der". Red. 

Fra  Skoven. 

En  Tilvækstoversigt  for  Bøg.  Ved  Udarbejdelsen  af 
en  Driftsplan  for  Grevskabet  Lerchenborg  Skovdistrikt  op- 
stillede jeg  i  Efteraaret  1913  en  Tilvækstoversigt,  gældende 
for  hele  nævnte  Distrikts  Bøgedriftsklasse  og  bygget  paa 
den  for  Planlægningens  Skyld  foretagne  Maaling  af  Arealer 
og  Vedmasser.  Da  denne  Oversigt  muligvis  kan  have  nogen 
almen  Interesse,  gengives  den  her  sammen  med  nogle  Op- 
lysninger om  Fremgangsmaaden  ved  Udarbejdelsen. 

13» 

Tilvækstoversigt  for  Bøg. 
Lerchenborg  Distrikt  1913. 


M^N  21.4  D^-^^;  Al=19]  D^-^''  +  < 

L=15.6. 


H=47  D' 


1  ha. 

;  I f^  18.1; 


Alder, 

Før  Udhugnin 

g 

Eft.Udhgn 

Udh 

jgn. 

Tilvækst 

Ved- 
for- 
raad 

•» 
Aldei] 

Aar 

Diam. 

Højde 

Stamtal 

Masse 

Højde 

Masse 

Masse 

Aarlig 

I  Period. 

Aarlig 

Aarf 

m 

m 

Stk. 

m^ 

tn 

m' 

m^ 

pCt. 

m^ 

pCt. 

m3 

20 
24 

O. 
040 
056 

6.4 
7.9 

26400 
13450 

116 
143 

6.7 
8.2 

105 
128 

11 
15 

2.4 
26 

38 
39 

7.7 
66 

1102 
477 
571 

20 

24 

28 

073 

9.2 

7964 

167 

9.5 

148 

19 

2.8 

42 

6.2 

655 

28 

32 
37 
42 

090 
112 
135 

10.5 
12.1 
13.5 

5189 
3330 
2286 

190 
219 

244 

10.8 
12.4 
13.8 

168 
193 

215 

22 
26 
29 

2.3 

2.4 

2.4 

51 
51 

56 

5.3 
47 

4.6 

942 
1067 

1187 

32 
37 
42 

47 

158 

15.0 

1659 

271 

15.3 

239 

32 

20 

61 

3.8 
36 

1  SSfi 

47 

53 

186 

16.6 

1186 

300 

16.9 

264 

36 

20 

64 

1744 

53 

59 

215 

18.1 

883 

328 

18.4 

287 

41 

59 

2.1 

70 

3.6 

1897 

65 
72 

245 
280 

19.7 
21.4 

681 
519 

357 
387 

200 
21.7 

312 
339 

45 
48 

1  8 
1.8 

75 
77 

3.0 
2.9 

2409 
2604 

65 
72 

79 
86 

316 
353 

23.0 

24.6 

406 
326 

.416 
445 

23.3 
24.9 

363 
387 

53 
58 

1.8 
1.6 

82 
91 

2.9 
2.6 

2787 
3414 

79 
.S6 

94 
102 

396 

439 

26.4 

28.2 

259 
210 

478 
510 

26.7 
28.5 

417 
445 

61 
65 

1.6 

1.4 

93 
100 

2.5 
2.2 

3661 
4405 

94 
102 

111 
120 

488 
538 

30  1 
32.0 

170 
139 

545 
579 

30.4 

474 

71 

1.4 

105 

22 

4686 

111 
120 

Det  til  Udregning  af  Tilvækstoversigten  brugte  Materiale 
er  ^)  alle  rene,  sluttede  Bøgeafdelinger;  -)  de  rene,  slut- 
tede Bøgebevoksninger,  for- hvilke  Arealet  kunde  bestemmes 

med  tilstrækkelig  Nøjagtighed;  '')  et  saa  stort  Antal  prøve- 
fladetakserede  Bevoksninger,  at  de  yngste  Aldersklasser 
maatte  antages  at  være  tilstrækkelig  repræsenterede.  Des- 
uden er  Bevoksningerne  valgte  saaledes,  at  hver  enkelt  af 
Distriktets  Skove  er  repræsenteret  nogenlunde  i  Forhold  til 
Bøgearealets  Størrelse.  Til  rene  Bevoksninger  er  dog  ogsaa 
henregnet  saadanne,  i  hvilke  der  findes  lidt  spredt  Indblan- 
ding af  andre  Træarter. 

Der  var  ialt  62  Iagttagelser  af  sammenhørende  Diame- 
ter, Højde,  Stamtal,  Areal  og  Alder,  og  de  behandledes  paa 
den  Maade,  som  er  foreslaaet  af  H.  Prytz  her  i  Tidsskriftets 
Bind  III. 

Intensiteten  /  er  fundet  som  Middeltal  af  samtlige  62  Ud- 
regninger og  var  0.001685.  Denne  Størrelse  af  /  maa  an- 
tages at  gælde  midt  i  en  Udhugningsperiode  og  følgelig  være 
Middeltal  af  //  og  /,.  (Intensiteten  umiddelbart  før  og  efter 
Udhugning). 

Til  Bestemmelse  af  If  -^  Ig,  som  altsaa  angiver  Udhug- 
ningsgraden,  kunde  der  ikke  opstilles  nogen  Række  Inten- 
siteter paa  forskellige  Tidspunkter  i  Udhugningsperioden,  da 
der  ikke  forelaa  Oplysninger  om  de  senere  Aars  Udhugnin- 
ger. For  de  sidste  1 — 2  Aar  var  der  vel  Mulighed  for  at 
bestemme  Udhugningen  paa  enkelte  Afdelinger  tilnærmel- 
sesvis; men  da  Tilvækstoversigten  ifølge  det  Materiale,  der 
danner  Grundlaget  for  den,  giver  Udtryk  for  Fortidens  Skov- 
drift, vilde  det  være  uden  praktisk  Betydning,  idet  de  i  de 
seneste  Aar  førte  Udhugninger  er  adskilligt  stærkere  end 
Fortidens  Udhugninger  paa  Distriktet.  Med  Henblik  her- 
paa  og  ved  Sammenligning  med  Tilvækst-  og  Udbytteover- 
sigter  fra  andre  Steder,  hvor  Udhugningsforholdene  har  væ- 
ret omtrent  som  her,  er  If  -f-  I^,  sat  til  2.5,  saaledes  at  If-er 
18.1   og  /,  er  15.6. 

Om  Udhugningsmellemrummene  forelaa  der  kun  spredte 
og  sparsomme  Oplysninger,  saa  Mellemrummene  er  skøn- 
nede. 

Om  Forskellen  paa  Højden  før  og  efter  Udfiugningen, 
Hp  -i-  Ff  giver  Træmaalingen  ingen  Oplysninger.  I  Over- 
ensstemmelse med  en  almindelig  brugt  Regel  er  derfor  reg- 
net med  Hg  -^   Hf        0.3  m. 

Oversigten  giver,  som  det  vil  ses,  en  samlet  aarlig  Hugst 
af  10.1  m^  pr.  ha,  sammensat  af  4.8  m^  Hovedskovning  og 
5.3  m'*  Udhugning,  gældende  for  120-aarig  Omdrift.  Drifts- 
klassens  tilsvarende  Forraad  er  293  m*  pr.  ha,  den  aarlige 
Benyttelsesprocent  altsaa  3.44. 

V.  Axholm. 

Merhugst  i  Sverrig.  Ligesom  hos  os  skal  der  ogsaa 
i  Sverrig  skoves  Brænde  i  indeværende'  Sommer,  efter 
Sigende  i  alt  20  Millioner  Kubikmeter.  Saa  vidt  jeg  ved, 
har  denne  Sag,  mærkelig  nok,  ikke  været  fremdraget  i  de 
svenske  forstlige  Tidsskrifter.  Jeg  har  derfor  formaaet 
en  af  de  i  Skaane  ansatte  danske  Forstkandidater  til  at  give 
en  Meddelelse  om  Sagen,  nemlig  Skovrideren  paa  Hacke- 
berga  Skovdistrikt,  Jågmastare  Sv.  Chr.  Poulsen,  og  skal 
her  gengive  hans  Udtalelser.  Red. 

Den  tvungne  Skovning   i    Sverrig.  Paa  Opfordring 

af  „Branslekommissionen"  har  den  svenske  Regering  i  Kraft 
af  „Forfogande  och  rekvisitionslagen"  af  27de  April  1917 
udstedt  en  kgl.  Forordning  af  12te  Maj  1917  om  Ekspro- 
priation af  Skovarealer.  Kommissionen  har  tilraadet  dette 
Skridt,  for  at  Industrien  og  Jærnbanerne  skal  kunne  holdes 
i  Gang,  uagtet  Kulforraadene  ikke  vil  slaa  til  ret  længe 
og  Indførselen  er  standset. 

Brændselskommissionen  leder  den  tvungne  Hugst  i  hele 
Landet;  den  har  i  hvert  Len  ansat  en  Lenschef  og  under 
ham  Distriktschefer  med  Assistenter,  Kontormedhjælp  og 
Skovfogeder. 

I  Løhet  af  Sommeren  og  Efteraaret  1917  skal  der  ud- 
tages 1  Aars  Hugst  ekstra,  og  denne  Hugst  skal  udføres 
efter  forstlige  Principper,  saaledes  at  Fordringerne  til  god 
Skovp!eje  ikke  fraviges. 

Distriktschefen  skal  personlig  tage  rundt  i  sit  Distrikt 
til  alle  Skovejendomme  og  fastsætte,  hvormeget  der  for 
Statens  Regning  skal  hugges  paa  hver  Ejendom ;  han  skal 
træffe  Aftale  med  Ejeren,  om  denne  selv  vil  paatage  sig 
Hugst  og  Kørsel,  eller  om  Staten  skal  overtage  Udførelsen 
af  disse  Arbejder;  i  første  Tilfælde  skal  der  oprettes  en 
Kontrakt  om  Køb  af  Partiet;  i  sidste  Tilfælde  eksproprieres 
et  saadant  Skovareal,  som  er  fornødent  til,  at  det  fastsatte 
Parti  kan  tages  enten  ved  Udhugning  eller  ved  Hoved- 
skovning. 

I  Skaane  er  Forholdet  det,  at  næppe  noget  Gods  har 
Driftsplan  for  sine  Skove ;  derfor  maa  Størrelsen  af  den 
tvungne  Hugst  altid  fastsættes  paa  Skøn ;  den  hidtil  sæd- 
vanlige aarlige  Hugst  kan  vel  være  en  Hjælp  ved  Bedøm- 
melsen, men  heller  ikke  mere.  Distriktschefen  maa  skaffe 
sig  et  selvstændigt  Indtryk  af  Skovens  Tilstand  dels  gen- 
nem Oplysninger  fra  Ejeren,  dels  ved  personligt  at  gen- 
nemse Skoven.  Brændselskommissionen  gaar  ud  fra,  at 
en  Skovejendom,  som  ikke  er  vanrøgtet,  skal  kunne  yde 
4  Kubikmeter  løst  Maal  pr.  ha  bevokset  Areal.  Efter  fag- 
lige Hensyn  til,  hvad  god  Skovdrift  kræver,  kan  Distrikts- 
chefen dog  gøre  Afvigelser  i  begge  Retninger  fra  Normen. 

Hvis  en  Skovejer  frivilligt  gaar  ind  paa  selv  at  udføre 
Hugst  og  Kørsel  af  det  Parti,  som  hans  Skov  skal  levere, 

fritages  han  for  enhver  Indblanding  fra  Statens  Side  i  sin 
Skovdrift;  han  kan  hugge  hvor  og  hvordan  han  vil.  Di- 
striktschefen har  her  ikke  andet  at  gøre  end  ved  hyppige 
Besøg  at  kontrolere,  ai  Hugst  og  Kørsel  virkelig  fremmes 
saaledes,  som  Kontrakten  lyder,  for  i  modsat  Fald  at  bringe 
„Forfogandelagen"  til  Anvendelse. 

Skal  Staten  derimod  overlage  Udførelsen  af  Arbejdet, 
udtages  Partiet  i  de  daarligste  Bevoksninger,  saadanne  som 
væsentligst  giver  Brænde  og  ikke  Gavntræ.  Staten  be- 
taler kun  Brændepris  for  Træet.  Paa  de  saaledes  eks- 
proprierede Arealer  leder  Distriktschefen  Udvisningen, 
Hugsten  og  Kørslerne,  fører  Tilsyn  og  Regnskab  og  har 
Kasse  aldeles  som  en  Skovrider  ellers.  Regnskaberne  ind- 
sendes til  Lenschefen. 

Brændselskommissionen  er  daarligt  stillet  med  Hensyn 
til  Arbejdskraft.  Et  Forslag  om  civil  Arbejdspligt  blev 
forkastet  af  Rigsdagen,  og  foreløbig  ser  det  ikke  ud  til, 
at  der  kan  ventes  Hjælp  fra  Militæret.  Kommissionen  er 
derfor  henvist  til  den  frivillige  Arbejdskraft,  som  f.  T. 
næsten  ikke  er  til  at  opdrive  og  i  alt  Fald  kun  til  meget 
høje  Akkordpriser.  Naar  Industrien  om  nogle  Maaneder 
maa  stoppe  paa  Grund  af  Kulmangel,  kan  Skovene  faa 
Arbejdskraft  nok ;  men  det  var  jo  netop  denne  Standsning 
i  Erhvervslivet,  den  tvungne  Hugst  skulde  afværge.  Hvis 
der  ikke  tilvejebringes  en  Ordning,  vil  den  tvungne  Hugst 
sandsynligvis  ikke  helt  kunne  opfylde  de  Forhaabninger, 
man  har  sat  til  den. 

Ved  Opskovningen  sorteres  Brændet  i  følgende  4  Grupper: 

Prima  kastved,  1  m  langt,  mindst  7.5  cm  i  Top,  sundt, 
kløvet. 

Sekunda  kastved,  1  m  langt,  mindst  4.0  cm  i  Top,  sundt, 
med   højst   10  pCt.   beskadiget. 

Prima  långved,  3  eller  4  m  langt,  mindst  7.5  cm  i  Top, 
sundt,  randbarket. 

Sekunda  långved,  3  eller  4  m  langt,  mindst  3.0  cm  i  Top, 
sundt,   med   højst    10  pCt.   beskadiget,   randbarket. 

De  Priser,  som  Staten  betaler  Skovejeren,  er  følgende; 
Tallene  gælder  pr.  Rummeter : 

Naar  Ejeren      Naar  Staten 
skover  skover 

Prima   Bøgebrænde    13.00         9.75  Kr. 

Sekunda         „  10.00         7.50 

Prima   Birkebrænde  11.50          8.25 

Blanding  af  Løv- og  Naaletræ...    11.00         7.50 

Sekunda     „  samt  Asp     9.00         6.50 

Prima  långved  10.00  8.25 

Sekunda     8.00         6.50 

Affaldet  tilfalder  den,  der  udfører  Skovningen.  Saaledes 
skulde  altsaa  Affaldet  (Ris  og  Vragbrænde)  sammen  med 
Forskellen  imellem  ovenstaaende  to  Prisrækker  være  lig 
med  Udgifterne  til  Hugst  og  Kørsel. 

I  Malmøhus  Len  er  ansat  som  Lenschef  Lensjagmåstare 
F.  af  Petersens,  Kristianstad,  og  som  Distriktschefer 
de  4  danske  Forstkandidater,  Skovriderne  O.  P.  B  o  n  d  o, 
Th.  Jagd,  C.  W.  Lorentzen  og  S  v.  C  h  r.  Poul- 
sen samt  Skovrider  Eggert  Chr.  Madsen.  —  Og- 
saa  Skovriderne.  Forstkandidaterne  H.  Lyman  og  F. 
Overgaard    er    udnævnt    til    Distriktschefer. 

Sv.  Chr.  Poulsen. 

»En  Forskel«  endnu  en  Gang,  1  dette  Tidsskrifts 
1ste  Maj-Hæfte  har  Prof.  Prytz  peget  paa  Væsensforskel- 
ligheden mellem  Skovens  og  Mosens  Brændselsprodukt 
ogsaa  saavidt  angaar  Forholdet  til  og  Forbindelsen  med 
den  Jord,  hvoraf  det  er  vundet,  og  anket  over,  at  de  inden- 

12 

rigsministerielle  —  hvorfor  egentlig  ikke  landbrugsmini- 
sterielle?  —  forstlige  Forholdsregler  ganske  har  overset 
eller  ignoreret  denne  Forskel,  der  dog  er  af  saa  indgri- 
bende Betydning  baade  for  Skoven  som  saadan  og,  som 
Professoren  ogsaa  anfyder,  for  Skovejendommens  og  dens 
Ejers  økonomi.  Men  som  det  jævnlig  imellem  og  da 
forresten  ogsaa  paa  Linierne  i  Tidsskriftet  kan  læses,  at 
Ankerne  er  fiere  end  denne,  er  det  vel  tænkeligt,  at  ikke 
netop  den  bedst  mulige  Sagkundskab  har  staaet  til  Mini- 
steriets Raadighed  ;  Skovens  Mænd  er  vel  oftest  konservative, 
som  Skoven  selv  er  det,  og  Tiden  til  at  søge  denne  Sag- 
kundskab kan  det  vel  'ogsaa  undertiden  have  skortet  paa. 

Men  man  maa  efter  min  ringe  Mening  undres  over,  at 
ikke  Skovforeningens  Ledelse,  hvor  villigt  den  saa  end  har 
fulgt  Regeringen  gennem  baade  Tykt  og  Tyndt,  dog  ikke 
har  faaet  Kig  paa,  hvad  det  drejer  sig  om,  og  saa  at  sige 
raabt  Vagten  ud  med  et  advarende :  Holdt !  nu  er  vi  ved 
at  komme  paa  den  gale  Side!  Et  er  at  beskatte  vor  Ind- 
tægt, ja  endog  at  fratage  os  en  Del  deraf,  men  et  andet 
sandelig  at  berøve  os  eller  at  tilintetgøre  den  Kapital,  hvor- 
af den  flyder : 

De  danske  Skovejendomme  kan  vel  nok  siges  i  de  senere 
Tider  paa  forskellig  Vis  at  være  forurettede ;  har  man  er- 
hvervet en  Skov  i  den  Tanke,  at  en  svag  Beskatning  dog 
altid  i  nogen  Maade  kunde  bøde  paa  dens  ringe  Produktivi- 
tet, saa  er  det  haardt  nok  uden  Varsel  eller  Overgang  at 
faa  den  sat  op  i  en  Skatteydelse  paa  Højde  med  det  mest 
lukrative  Jordbrug;  ja,  det  forekommer  mig,  at  man  end 
ikke  i  Absolutismens  Tider  kan  paapege  Indgreb  af  nær 
saa  haardhændet  Art.  Men  lad  det  nu  være,  hvad  det  er; 
man  har  vænnet  sig  dertil  saavel  som  til  at  undvære  de  fra 
Tid    til    anden    foreslaaede    Kompensationer    i    Rtetning    af 

Lempelse  med  eller  Bortfalden  af  Auktionsgebyr  o.  lign. 
Men  nu  har  man  altsaa  overhugget  denne  Knude  ved  at 
afskære  os  fra  denne  -  som  det  næsten  synes  mig  — 
Livsbetingelse  for  det  mindre  Skovbrug  med  de  af  og  til 
ret  problematiske  Effekter,  der  praktisk  taget  ikke  kan  af- 
sættes paa  anden  Vis;  man  har  fremtvungen  en  Aflægning, 
som  vi  Smaaskovejere  ikke  med  Fordel  kan,  ja  igrunden 
slet  ikke  vi!  kunne  praktisere,  og  man  har  endelig  tagei 
Dispositionsretten  ud  af  vore  Hænder  for  at  overgive  den 
til  ganske  vist  som  oftest  uden  al  Tvivl  velmenende  og 
sagkyndige  Udenforstaaende ;  det  kan  jo  for  saa  vidt  være 
godt  nok,  men  disse  Mænd  kan  nu  engang  ikke  have  Syns- 
punkter og  Interesser  kongruente  med  vore ;  der  kan  aldrig 
for  os  komme  noget  godt  ud  deraf. 

Nu  siger  altsaa  disse  Mænd  saavel  som  de,  af  hvem  de 
er  kaldede,  at  under  den  forhaandenværende  —  rettere  vel 
befrygtede  —  Nødstilstand  maa  Enkeltmandens  Ret  staa 
tilbage,  og  denne  Betragtning  synes  tiltraadt  af  saa  mange, 
ogsaa  altsaa  af  Skovforeningen,  der,  en  passant  bemærket, 
synes  mig  vel  meget  at  være  optraadt  som  af  Regeringen 
beskikket  eller  selvbestaltet  Formynder  for  Skovejerne  en 
bloc;  men  denne  Betragtning  turde  i  sit  hele  Væsen  være 
grundfalsk ;  hvad  man  vil  have  af  os  ad  anden  end  Fri- 
villighedens Vej,  maa  man  formentlig  afkræve  os  i  Form 
af  den  forøgede  Skat,  som  det  er  Regeringens  forfatnings- 
mæssige Ret  at  paalægge  os,  medens  det  vice  versa  maa 
være  vor  forfatningsmæssige  Ret  at  drive  de  Ejendomme, 
hvoraf  den  skal  flyde,  som  vi  bedst  ved  og  kan. 

Men  lad  nu  ogsaa  det  være ;  nu  er  vi  jo  inde  paa  Sporet, 
hvor  det  saa  end  fører  hen.  Værre  bliver  det,  naar  vi  er 
inde  paa  Tvangshugst,  ogsaa  fordi  det  navnlig  kommer  til 
ai  gaa  løs  paa  de  mindre  og  smaa  Skove,  hvor  man  vel 

sjelden  har  de  gamle,  modne  Træer,  der  rigtig  giver  noget 
i  Maalet,  hvor  man  vel  sjelden  har  de  store  Beholdninger, 
som  man  i  Nødsfald  kan  tage  til  uden  større  Skade,  og  hvor 
man  altsaa  ikke  kan  skaffe  det  paakrævede  uden  ganske 
indgribende  Forstyrrelse  i  sin  Drift,  Forstyrrelse,  som  det 
vil  tage  mange  Aar  at  komme  over.  Værre  ogsaa,  fordi 
man  nu  staar  over  for  den  Kalamitet,  som  Forordningen 
af  1805  skulde  afværge,  at  —  i  forstlig  Henseende  — 
samvittighedsløse  Spekulanter  nu  tager  fat  paa  disse  Skove 
og  plyndrer  dem  ud  til  det  sidste  Træ;  allerede  nu  kan 
vel  mang2  iblandt  os  pege  paa  Smaaskove,  der  staar  for 
Fald  eller  alt  er  godt  paa  Gled ;  og  hvad  faar  man  saa  i 
Stedet,  og  hvor  meget  bliver  der  i  Virkeligheden  i  Behold 
ved  den  Art  af  Skovbrug? 

Det  er  dette  Standpunkt,  som  det  unægtelig  forekom- 
mer mig,  at  Skovforeningen  fra  første  Færd  skulde  have 
indtaget  ved  bl.  a.  resolut  at  sætte  Fingeren  paa  Væsens- 
forskellen mellem  det  voksende  Træ  og  vore  øvrige 
Brændselsprodukter.  Men  det  er  vel  tænkeligt  og  und- 
skyldeligt, at  det  store  Skovbrug  ikke  saa  meget  har  Øj- 
nene aabne  for,  hvad  de  mindre  Skove  er  udsatte  for,  som 
vi  andre,  der  —  ikke  har  dem  større  eller  bedre.  Ogsaa 
her  er  der  jo  —  en  Forskel.  Sønnichsen. 


Spredte  Emner. 


Skovbrugseksamen.  I  Maj  Maaned  1917  har  neden- 
nævnte 3  Skovbrugere  afsluttet  deres  Eksamen  ved  den 
kgl.  Veterinær-  og  Landbohøjskole. 

Ved  denne  Eksamensafslutning  uddeltes  for  første  Gang 
„Forstkandidat  Christian  Greve  Ahlefeldt-Laurvig-Lehns 
Eksamen  s-S  t  i  p  e  n  d  i  u  m" ;  det   er   paa   200   Kr.,  og 

Karak- 
ter 


An- 

Karakterkvotient  ved       komst 
3die       2den       1ste  til  Fadt 

Del  af  Eksamen  Høj- 

skolen 

Buchwald,  Erik  von  ...  .   1ste     6.53     6.58     7.06     1911     *h  92 

Lorenzen,  Elers 1ste     6.63    6.29     7.03     1911     "/u  93 

Schulin,  Sigismund 2den   613    6.13     5.86     1910     'Vio  92 

Højskolens  Direktør  tildelte,  efter  Forhandling  med  Skov- 
brugslærerne, Halvdelen  til  hver  af  de  to  Kandidater 
Buchwald   og   Lorenzen.  Red. 


Landbohøjskolens  Bibliotek.  Forøgelser  i  Januar — 

Maj    1917. 

Boethius :   Ur  de  stora  skogarnes  historie.    Stockh.    1917. 

140  S. 
Burke :    Flat-headed    borers    affecting    forest    trees    in    the 

United  States.  Wash.  1917. 
Chittenden :  Christmas  tree  plantations.  East  Lansing  1916. 

8  S.  Fig. 
Hartley :   Control    of   damping-off   of   coniferous   seedlings. 

Wash.  1917.  32  S. 
Johannsen:  Arvelighed   i  historisk  og   experimentel . Belys- 
ning. Kbh.  1917.  294  S. 
Larsen:  Overernærede  Graner.  Kbh.    1917.  8  S. 
Larsen  and  Woodbury :  Sugar  pine.  Wash.  1916.  40  S. 
Long:  A  preliminary  report  on  the  occurence  of  western 

red-rot  in  pinus  ponderosæ.  Wash.  1917.  8  S. 
Lotsy :   Evolution   by   means   of  hybridization.   The    Hague 

1916.   166  S. 
Lundegårdh :  Våxterna  på  krigsstigen  och  i   fredliga  vårv. 

Stockh.   1917.   144  S. 
Mell:  True  mahogany.  Wash.   1917.  24  S.  Fig.  3  Tvl. 

Moler :  Våxternas  livsbetingelser  och   livsyttringar.   Stockh. 

1917.    125  S. 
Møller.    Birgitte :    Træer    og    Buske    i    Danmarks    Skove. 

Kbh.   1916.  315  S. 
Oversigt  over  de  danske   Statsskoves   Udbytte   af  Ved   og 

Penge   i   Finansaarene    1911  12-1915/16.      Udarbejdet  af 

Direktoratet   for  Statsskovbruget.   Kbh.    1917.   35   S. 
Petersen:  „Dobbelte  Aaringe".  Kbh.  1916.  12  S. 
Skogar    och    skogsbruk.    Studier    tillagnade    Frans    Kempe 

på  hans  sjuttioårsdag.  Stochk.   1917.  351  S. 
Skogshogskolan    1917.    Festskrift.    Stockh.     1917.    510  S. 
Stabel :  Koncessionslove  vedkommende  skog,  fjeld  og  myr. 

Trondhjem   1917.  65  S. 
Tieman .-  The  theory  of  drying  and  its  application  to  the  new 

humidity-regulated    and    recirculating    dry    klin.       Wash. 

1917.  26  S. 
Weis    og    Bondorff:    Kemisk-biologiske    Undersøgelser    af 

Skovjord    under    „overernærede    Graner".    Kbh.     1917. 

11    S. 
Zahrtmann :    Hans    Rømer    og    Almindingen.    Rønne    1916. 

53  S.  (Udsnit). 

Fra  Skoven. 

Vore  Statsskove.  Forholdet  mellem  Statens  og  Pri- 
vates Skovbrug  har  ikke  altid  været  saa  godt,  som  det 
burde  være.  Lige  siden  Reventlows  Dage  har  vel  det 
private  Skovbrug  gjort  sig  gældende  især  i  økonomisk  Hen- 
seende ;  men  for  de  fleste  Mennesker  stod  det  dog  i  lange 
Tider  saaledes,  at  kun  Statens  Skovbrug  var  egentlig  Skov- 
brug, Forstvæsen ;  den  tyske  Opfattelse  af  Privatskov  som 
i  Hovedsagen  „Bauernwald"  holdt  sig  langt  ned  imod  vor 
Tid.     Om  det  end  ligger  hen  ved  40  Aar  tilbage,  saa  er 

det  dog  erfaret  af  nulevende  Mennesker,  at  en  overordnet, 
dansk  Statsforstmand  kunde  give  en  ung  Mand  det  Vidnes- 
byrd, at  han  egnede  sig  til  „Skovfoged  i  Statens  Tjeneste 
eller  Skovrider  i  privat  Tjeneste".  Paa  den  Tid  foregik 
ogsaa  omtrent  al  praktisk  Uddannelse  af  vordende  Forstkan- 
didater paa  Statsskovdistrikter,  hvor  ligedeles  Højskolens 
Ekskursioner  overvejende  færdedes,  og  hvor  dens  prak- 
tiske Eksaminer  afholdtes. 

Til  Gengæld  har  der  ogsaa  fra  Privatskovbrugets  Side 
været  nogen  Tilbøjelighed  til  at  undervurdere  Statsskov- 
bruget som  formentlig  alt  for  lidt  bevægeligt  og  som  uøko- 
nomisk;  det  er  vel  især 'Udhugningsspørgsmaalet,  som  i 
den  Forbindelse  er  bleven  fremdraget;  men  ogsaa  paa  Han- 
delens Omraade  var  der  kendelig  Forskel.  Denne  Privat- 
skovbrugets Opfattelse  af  Statsskovbruget  kom  særlig  tyde- 
ligt frem  i  1887-88,  da  man  fra  indflydelsesrig  Side  øn- 
skede at  danne  en  Skovforening  udelukkende  for  det  pri- 
vate Skovbrug. 

Statsskovbrugets  Mænd  havde  selv  nogen  Skyld  i,  at  For- 
holdet ikke  var  godt ;  de  holdt  sig  meget  tilbage  med  Op- 
lysninger om  deres  Virksomhed.  De  aarlige  Finanslove 
og  Statsregnskaber  var  omtrent  den  eneste  offentlig  til- 
gængelige Kilde  til  saadanne  Oplysninger,  og  her  blev 
alle  Statsskovene  slaaet  i  een  stor  Bunke,  hvoraf  Resul- 
tatet blev  de  velkendte  og  tidt  omtalte  3  Kr.  i  aarligt  Netto- 
udbytte pr.  Td.  L.  ;  det  forslog  ikke,  at  Statsskovbrugets 
Talsmænd  i  Rigsdagen  o.  a.  St.  protesterede  imod  Brugen 
af  disse  Tal ;  Protesten  blev  glemt  fra  Gang  til  Gang, 
og  Tallene  blev  staaende. 

Saa  meget  mere  maa  man  hilse  det  velkomment,  at 
Statsskovvæsenets  Ledelse  nu  optræder  paa  en  anden 
Maade,    at   den    „lægger    Kortene    paa    Bordet",    som    man 

siger.  I  en  lille  Piece  paa  35  Sider :  Oversigt  over  de 
danske  Statsskoves  Udbytte  i  Ved  og  Penge  i  Finansaarene 
1911/12-15  16  giver  Direktoratet  for  Statsskovbruget  i 
12  Sider  Tekst  og  23  Sider  Tabeller  en  Mængde  gode  Op- 
lysninger. Om  Formaalet  med  dette  Arbejde  udtales  der 
indledningsvis :  „Da  der  saavel  i  Rigsdagen  som  i  Dags- 
pressen ved  flere  Lejligheder  har  vist  sig  en  urigtig  Op- 
fattelse af  Udbyttet  af  Statsskovenes  Drift,  har  Direktora- 
tet følt  Trang  til  for  Regeringen,  Bevillingsmyndighederne 
og  den  interesserede  Offentlighed*)  at  belyse  Statsskov- 
brugets Virksomhed  i  Direktoratets  Funktionstid"  (fra 
1-11-1911). 

I  det  følgende  skal  jeg  gengive  nogle  af  de  mange  Op- 
lysninger, som  findes  i  det  her  omtalte  Arbejde. 

Der  er  i  alt  25  Statsskovdistrikter  med  tilsammen 
58  546  ha;  af  dem  undtages  foreløbig  Lystskovdistriktet 
med  1  323  ha,  fordi  Driften  af  det  har  særlige  Formaal, 
som  ikke  let  kan  udtrykkes  i  Tal.  For  de  resterende 
57  223  ha,  hvoraf  træbevokset  43  209  ha,  gælder  føl- 
gende Tal : 

1911-12   1912-13   1913-14   1914-15   1915-16 

Skovet  Vedinasse,  ialt  m\  185630  204694  223490  216953  245996 
Deraf  Udhugning  pCt.  ...         49         49  52  55  58 

Af  den  samlede   Skovning, 

Gavntræ  pCt 40         42  44  41  41 

Af  Egeskovningen, 

Gavntræ  pCt 51  49  49  49  48 

Af  Bøgeskovningen, 

Gavntræ  pCt 17  20  23  21  22 

*)  Desværre  er  Piecen  ikke  i  Boghandelen;  den  er  saaledes  kun 
tilgængelig  paa  vore  offentlige  Biblioteker  og,  muligvis,  ved 
Henvendelse  til  Direktoratet,  hvor  der  dog  nok  kun  findes  et 
lille  Restoplag. 

1911-12   1912-13   1913-14   1914-15   1915-16 

Af  Naaletræskovningen, 

Gavntræ  pCt 64         65  66  64  59 

Af  Forsk.  Løvtræ-Skovning, 

Gavntræ  pCt 20         18  16  14  13 

Den  stigende  Procent  for  Udhugningen  forklarer  de 
dalende  Procenter  for  Gavntræet. 

Bruttoindtægt,  Kr.  1362150  1604744  1793761  1790075  2304099 
Samlet  Udgift.  „  1010294  999603  1069075  1067737  1211623 
Nettopr.habev.Ar.,Kr.     8.1  14.0  16.8  16.7  25.3 

Den  stigende  Netto  skyldes  overvejende  den  forøgede 
Hugst  og  ikke.  som  det  vil  ses  nedenfor,  i  synderlig  Grad 
en  Stigning  i  Salgspriserne. 

De  her  gengivne  summariske  Tal  har  større  national- 
økonomisk end  forstlig  Betydning,  thi  de  stammer  fra  Di- 
strikter, som  er  saa  forskellige,  at  de  ikke  kan  sammen- 
lignes. Derfor  er  det  forstaaeligt,  at  Direktoratet  har  ad- 
skilt de  24  Distrikter  i,  hver  for  sig,  nogenlunde  ensartede 
Grupper.  Til  1ste  Gruppe  er  henregnet  13  Distrikter 
(Esrom,  Falsters,  Frederiksborg  1ste  og  2det,  Gurre,  Hørs- 
holm, Kronborg,  Københavns  1ste  og  2det,  Maarum, 
Nøddebo,  Odsherred,  Stenderup)  med  21  337  ha;  til  2den 
Gruppe  2  Distrikter  (Buderupholm  og  Silkeborg)  med 
4  734  ha;  til  3die  Gruppe  5  Distrikter  (Tisvilde-Frederiks- 
værk, Bornholms,  Viborg,  Palsgaard,  Randbøl)  m.ed  18  658 
ha  og  til  4de  Gruppe  4  Distrikter  (Klosterhedens.  Hoverdal, 
Straasø  og  Feldborg)  med  12  494  ha. 

Om  Gruppe  I  siges  der,  at  Jordbundsforholdene  og  andre 
ydre  Forhold  maa  anses  for  at  være  forholdsvis  gode,  og 
ar  de  13  Distrikter  tagne  under  eet  kan  regnes  som  nogen- 
lunde normal  dansk  Skov,  om  end  under  Gennemsnittet  af 

Landets  større  Privatskovdistrikter.  Heraf  tør  man  vist 
slutte,  at  Tallene  fra  Gruppe  I  maa  bedømmes  ud  fra  et 
økonomisk  Standpunkt,  d.  v.  s.  at  de  Penge,  der  sættes 
ind  paa  Skovdriften,  skal  komme  igen  med  Renter.  Der- 
for skal  jeg  uddrage  nogle  Tal  for  denne  Gruppe,  hvis  pro- 
ducerende Areal  gennemsnitlig  var  20  655  ha. 

1911-12  1912-13  1913-14  1914-15  1915-16 

Samlet  Skovning  pr.  ha  bev.  Ar.,  m'*    6.7  7.4  7.9  8.0  8.5 

Deraf  Udhugning,  pCt 52  51  53  57  '60 

Af  Egeskovningen,     Gavntræ  pCt.    53  52  52  52  51 

„    Bøgeskovningen,           „           „17  21  24  22  23 

„    Naaletræskovningen,    „           „      63  69  69  64  68 

„    Forsk.  Løvtræskovn.     „           „21  17  15  14  14 
Bruttomiddelpris  i  Skoven, 

Kr.  pr.  m^*  Eg --  —  12.3  13.1  14.5 

Kr.  pr.  m*  Bøg —  —  7.8  8.0  9.1 

Kr.  pr.  m'  Naaletræ —  —  8.3  7.9  8.8 

Kr.  pr.  m^  Forsk.  Løvtræ —  —  5.2  5.3  6.4 

Bruttoindtægt  pr.  ha  produc.  Ar.,  Kr.  46.3  54.8  60.5  60.1  78.7 

Samlet  Udgift      „               „            „     26.9  27.9  29.6  30.9  34.0 

Deraf  Opskovning  og  Transport,  pCt.   29  32  33  32  34 

„      Salg „      7  6  6  5  6 

„      Kultur „     15  15  12  12  12 

„      Skovforbedring „8  8  8  7  6 

„      Bygninger »      6  6  8  10  10 

„      Administration „     23  22  21  21  19 

„      Skatter  og  Afgifter „     10  10  10  10  11 

„      Ulykkesfors.  og  Sygehjælp  „1  0  1  11 

„      Biprod.  og  Ekstraordin.      „1  12  2  1 

Netto  pr.  ha  prod.  Areal,  Kr.  .  .  .    19.4  26.9  30.8  29.2  44.7 

Ejendomsskyld  pr.  ha  Totalareal,  Kr.  619  619  619  619  629 

Forrentet  med  pCt 3.04  4.22  4.82  4.57  6.88 

Foruden    disse    Gennemsnitstal    kan   ogsaa    nogle   af   de 
højeste   og  de   laveste  Tal   have  Interesse.      Den   samlede 

aarlige  Skovning  svinger  mellem  4.7  og  14.2  m'  pr.  ha 
bevokset  Areal,  naar  hvert  Aar  tages  for  sig,  medens  Mid- 
deltallet for  det  enkelte  Distrikt  i  de  5  Aar  svinger  mellem 
5.9  og   10.9  m\ 

Pa^  samme  Maade  svinger  Udhugningen  mellem  34 
og  79  pCt.  af  den  samlede  aarlige  Skovning,  medens 
højeste  og  laveste  Middeltal  for  de  5  Aar  er  43  og  63  pCt. 

Gavntræprocenten  svinger  for  Bøg  mellem  9  og  38  og 
for  Naaletræ  mellem  23  og  85 ;  som  laveste  og  højeste 
Middeltal  for  et  Distrikt  gennem  alle  5  Aar  findes  af  Bøg 
12  og  35,  af  Naaletræ  29  og  79  pCt.  Gavntræ. 

Bruttomiddelpriserne  i  de  3  Aar  1913-16  ligger  for  Bøg 
mellem  6.4  og  10.6  Kr.  pr.  m'  i  Skoven,  medens  de  to 
Distrikter,  som  staar  lavest  og  højest,  har  henholdsvis  6.6 
og  9.8  Kr.  pr.  m\  For  Naaletræ  er  de  tilsvarende  4  Tal : 
6.3,   12.5,  6.6  og   11.3  Kr.  pr.  m\ 

Den  laveste  og  højeste  aarlige  Bruttoindtægt,  der  over- 
hovedet forekommer  paa  de  13  Distrikter  i  de  5  Aar,  er 
29.6  og  152.4  Kr.  pr.  ha  producerende  Areal,  medens  de 
to  Distrikter,  som  i  Middeltal  for  de  5  Aar  staar  lavest 
og    højest,    har   51.2    og    101.3    Kr.    Bruttoindtægt   pr.    ha. 

Den  samlede  aarlige  Udgift  svinger  mellem  7.8  og 
48.3  Kr.  pr.  ha  producerende  Areal,  medens  laveste  og 
højeste  Middeltal  for  de  5  Aar  er  22.8  og  46.4  Kr.  pr.  ha. 

Den  aarlige  Nettoindtægt  svinger  mere  end  nogen  af 
de  andre  Størrelser,  nemlig  fra  7.5  til  96.3  Kr.  pr.  ha  pro- 
ducerende Areal ;  men  meget  af  disse  Svingninger  udjæv- 
nes, naar  man  for  det  enkelte  Distrikt  tager  Middeltal  af 
de  5  Aar;  Minimum  er  da  22.2  og  Maksimum  54.8  Kr. 
pr.  ha. 

Vurderingen  til  Ejendomsskyld  svinger  mellem  502  og 
I  027   Kr.  pr.   ha  producerende  .Areal  og  Forrentningen  af 

den  mellem  1.10  og  11.02  pCt. ;  men  tager  man  Middel- 
tal for  de  5  Aar,  kommer  det  Distrikt,  der  staar  lavest, 
paa  3.34,  det  der  staar  højest,  paa  6.57  pCt. ;  der  er  dog 
ingen  Forbindelse  mellem  Vurderingens  og  Forrentningens 
Minima  og  Maksima. 

De  øvrige  3  Distriktsgrupper,  II.  III  og  IV,  er  der  næppe 
Grund  til  at  dvæle  udførligt  ved.  Gruppe  II  begyndte  med  at 
give  Underskud  i  1911-12  (godt  3  000  Kr.),  men  er  i  Lø- 
bet af  de  5  Aar  arbejdet  op  til  at  give  over  21  Kr.  netto 
pr.  ha  aarligt.  I  Gruppe  III  var  der  i  hvert  af  de  4  første 
Aar  et  Distrikt,  som  ogsaa  gav  Underskud  (knap  4  000  Kr. 
aarligt),  og  Gruppen  som  Helhed  naar  i  det  sidste  Aar 
kun  op  paa  7.5  Kr.  netto  pr.  ha.  Gruppe  IV  har  i  alle 
5  Aar  givet  Underskud,  gennemsnitlig  c.  46  700  Kr.  eller 
3.7  Kr.  pr.  ha.  —  Tallene  fra  Gruppe  III  og  IV  giver 
tilsammen  Oplysning  om  den  nuværende  Tilstand  paa 
c.  25  000  ha  Hedeskovarealer;  det  økonomiske  Hoved- 
resultat af  over  100  Aars  Skovplantning  paa  Hederne  er 
endnu  Underskud,  c.  18  000  Kr.  aarligt  for  de  7  Distrikter. 

Foruden  Tallene  giver  Direktoratet  i  sin  Piece  ogsaa 
nogen  Tekst.  Af  den  skal  jeg  først  meddele,  at  Udgif- 
terne til  Direktoratet  selv  og  til  Skovreguleringen,  c.  45  000 
Kr.  aarligt,  ikke  er  medregnede  i  de  foran  gengivne 
Tal.  Men  til  Gengæld  er  der  adskillige  Poster,  som  vir- 
ker i  modsat  Retning :  Naar  der  sælges  Skovridergaarde 
eller  Skovfogedsteder,  gaar  Salgssummen  ikke  i  Skovvæ- 
senets Kasse,  medens  Erstatningen  for  Afsavn  af  Jord  ud- 
redes af  denne  Kasse.  Paa  samme  Maade  gaar  det  med 
de  Erstatningssummer,  som  tilkommer  Staten  for  Skov- 
arealer, der  afgives  til  Baneanlæg,  Hospitaler,  Sanatorier, 
Kuranstalter  og  Skydebaner  m.  m.  At  Statsskovene  mange 
Steder   er    Lystskov,    medfører   ogsaa   en    Del    Udgifter   og 

Tab,  som  ikke  vedrører  Skovdriften,  men  dog  kommer 
paa  dens  Regnskab. 

Hertil  ønsker  jeg  at  knytte  nogle  Ord  om  et  Forhold, 
som  ogsaa  paavirker  Statsskovbrugets  regnskabsmæssige 
Økonomi.  Baade  under  „Skovforbedring"  og  „Bygningsarbej- 
der" opføres  2  helt  forskellige  Slags  Udgifter,  nemlig  de  aarligt 
løbende  Vedligeholdelsesudgifter,  som  bør  udredes  af  selve 
Aarets  Indtægt,  og  de  Kapitalindskud,  som  bruges  til  Ny- 
anlæg af  Veje  og  Vandledninger,  Nyopførelse  af  Bygnin- 
ger o.  lign.  De  sidste  burde  holdes  paa  en  Konto  for  sig 
og  paa  det  aarlige  Regnskab  kun  indgaa  med  Rente-  og 
Amortisationsbeløbet. 

Nu  kan  man  maaske  indvende,  at  Statsskovbruget  er 
saa  stor  en  Institution,  at  der  hvert  Aar  kommer  den  Slags 
Kapitalindskud,  og  at  disse  i  Forhold  til  den  samlede  Ka- 
pitalværdi er  saa  smaa,  at  de  godt  kan  regnes  som  løbende 
aarlig  Udgift.  Direktoratets  Tal  for  de  5  her  omtalte  Aar  viser, 
at  et  Distrikts  aarlige  Bygningsudgift  inden  for  Gruppe  I 
svinger  mellem  450  og  12  800  Kr. ;  og  om  end  Forskellen 
herimellem  kaldes  uvæsentlig  for  Statsskovenes  samlede 
Budget,  saa  er  den  det  ingenlunde  for  det  enkelte  Distrikt. 

Men  Sagen  faar  endnu  større  Vægt,  naar  man  tager 
de  andre  Distriktsgrupper  med ;  thi  det  allermeste  af  de 
Udgifter,  som  sættes  ind  paa  Statens  Hedeplantningsarealer, 
hvert  Aar  godt  300  000  Kr.,  burde  regnes  som  Kapital- 
indskud og  ikke  som  løbende  aarlig  Udgift;  jeg  har  tid- 
ligere peget  paa  dette  Forhold,  som  imidlertid  synes  ikke 
at  interessere  hverken  Statsskovbrugets  Mænd  eller  andre. 
Dog  maa  jeg  oplyse,  at  Direktoratet  i  sin  Definition  af 
Gruppe  IV  siger:  „rene  Hededistrikter,  ...  der  for  en  Del 
ikke  er  eller  foreløbig  vil  blive  fuldt  tilplantede." 

Direktoratet  har  ønsket  at  give  en  Oversigt  over  Stats- 
skovenes Udbytte  af  Ved  og  Penge  og  selv  ledet  Tanken 
hen  paa  en  Sammenligning  med  andre  Skove.  Derfor  maa 
jeg  udtale,  at  der  i  Oversigten  savnes  nogle  Oplysninger, 
som  efter  mit  Skøn  er  nødvendige  for,  at  man  skal  kunne 
bedømme  Udbyttetallene  retfærdigt.  En  Oversigt  som  den 
her  foreliggende  burde  efter  min  Mening  tillige  give  Op- 
lysning om  Aldersklasseforholdet,  Arealers  og  Vedmassers 
Fordeling  til  de  forskellige  Aldersklasser,  og  derved  om 
det  enkelte  Distrikts  samlede  Vedforraad.  Helt  fyldest- 
gørende bliver  Tallene  vel  ikke,  før  de  udviser  Sammen- 
hæng mellem  Areal,  Vedmasse  og  Penge,  d.  v.  s.  opføres 
driftsklassevis ;  og  jeg  ved  meget  vel,  at  en  saadan  Op- 
stilling foreløbig  er  umulig  for  Statsskovene ;  men  de  nævnte 
Aldersklasse-Tal  vilde  give  en  god  Overgang  til  Fremtidens 
Driftsklasse-Tal.  —  Ønskeligt  vilde  det  endelig  være  at 
faa  Oplysning  om,  hvorledes  Indtægten  ved  Salg  af  Træ- 
effekter fordeler  sig  til  Hovedskovning  og  Udhugning;  Hin- 
dringerne for  en  saadan  Adskillelse  bliver  vel  ogsaa  engang 
overvundne. 

Direktoratets  her  omtalte  „Oversigt"  er  et  glædeligt  Ti- 
dens Tegn,  ikke  mindst  for  os,  som  før  1911  arbejdede  paa 
en  Omordning  af  Statsskovbrugets  Overadministration.  Tal- 
lene viser,  at  vi  havde  Ret  i  vore  Paastande  om,  at  Om- 
ordningen vilde  blive  økonomisk  fordelagtig.  Fremgangen 
kan  fortsættes  langt  endnu.  C.   V.  Prytz. 

Planlægning  i  svenske  offentlige  Skove.  Foreskrifter 
angående  de  alimanna  skogarnas  indelning,  utfardade  af 
kungl.  domanstyrelsen  d.  27de  Maj  1916.  4",  31  S.  Tekst 
og  30  S.  Skemaer  samt  2  farvetrykte  Tavler. 

Det  her  nævnte  Arbejde  svarer  til  de  „Regler  for  Regu- 
lering af  Statsskovene" .  som  det  danske  Landbrugsministe- 
rium har  udfærdiget  under  1  1te  Maj  1905*),  og  begge  disse 
Aktstykker  giver  i  nogle  Henseender  god  Oplysning  om  det 
Udviklingstrin,  som  det  paagældende  Skovbrug  i  Øjeblikket 
staar  paa.  —  Saa  vidt  jeg  ved,  omfatter  dog  „de  almånna 
skogarna"  adskilligt  andet  end  de  egentlige  Statsskove,  saa 
en  umiddelbar  Sammenligning  vilde  være  misvisende. 

Skovforholdene  er  meget  større  i  Sverrig  end  i  Danmark ; 
det  giver  sig  allerede  Udtryk  i  Forskrifternes  store  Omfang : 
63  Sider  4  ",  medens  vi  kunde  nøjes  med  nogle  faa  Sider  i 
8".  Men  det  kommer  ogsaa  til  Udtryk  i,  at  Planlægningen 
i  Sverrig  kaldes  „indelning  til  ordnad  hushålning",  medens 
den  i  Danmark  kaldes  „Regulering"  (af  Udbyttet).  Ejendom- 
meligt nok  var  det  dog  netop  Inddeling,  som  udgjorde  Kernen 
i  de  nye  danske  Forskrifter  af  1905  saavel  som  i  de  fore- 
gaaende  fra  1877. 

Om  selve  Inddelingen  udtaler  de  svenske  Forskrifter,  at 
der  skal  bruges  2  forskellige  Fremgangsmaader,  efter  som 
de  naturhistoriske  og  økonomiske  Vilkaar  for  Skovdriften 
er  gunstige  eller  vanskelige;  indeholder  en  og  samme  Skov 
udprægede  Forskelligheder  i  disse  Vilkaar,  bruges  en  Kom- 
bination af  begge  Fremgangsmaader. 

For  at  gøre  Kortene  og  andre  administrative  Aktstykker 
overskuelige  og  let  haandterlige,  skal  større  Skove  deles  i 
flere  „block" ,  eller  flere  Smaaskove  skal  samles  i  een 
„block"  ;  denne  bestemmes  ved,  at  alt  det  Træ.  der  hugges 
paa  den.  med  størst  Fordel  transporteres  til  et  og  samme 
Afsætningssted  eller  til  samme  Flaadningsvej ;  desuden  maa 
en  block  efter  „typ  A"   almindeligvis  ikke  være  større  end 


*)  Se  Tidsskr.  f.  Skovvæsen,  Bind  XVII.  A.  Side  85. 

1000  ha  og  efter  „typ  B"  5000  ha  produktivt  Areal;  endelig 
skal  det  tilstræbes,  at  den  enkelte  block  faar  et  saa  vidt 
muligt  regelmæssigt  Aldersklasseforhold  ;  vilde  Inddelingen 
i  block  forværre  dette  Forhold,  maa  den  ikke  foretages. 
Grænserne  for  en  block  skal  helst  være  Terrænlinier  og  skal 
altid  følge  en  Sognegrænse,  naar  en  saadan  forefindes. 

Hvor  der  er  Grund  til  det,  d&les  en  block  i  „skiften" , 
vist  nærmest  Hugstrækker,  idet  man  ogsaa  her  saa  vidt 
muligt  bruger  naturlige  Grænser ;  som  kunstige  Graénser 
bruges  fortrinsvis  passende  Dele  af  de  Linier,  som  er  op- 
huggede for  Maalingens  Skyld. 

I  Block-  og  Skiftegrænsen  mærkes  Endepunkterne,  Vin- 
kelpunkter og  Skæringerne  med  større  Veje  ved  Hjælp  af 
nummererede  Sten  eller  tykke,  varige  Pæle ;  langs  kunstige 
Linier  males  der  om  Træerne  paa  begge  Sider  røde  Ringe 
for  Blockgrænser  og  hvide  Ringe  for  Skiftegrænser. 

Inden  for  Skiftet  drages  der  Grænser  mellem  Afdelinger^ 
d.   V.  s.   Bevoksninger. 

Kortene  udfærdiges  i  Reglen  i  følgende  Maalestok :  for 
Type  A  i  1  :  8  000,  for  Type  B  i  1  :  20  000.  Ved  smaa 
Skove  kan  dog  undtagelsesvis  bruges  1  :  4  000  og  1  :  8  000. 
For  Maalingens  Skyld  indlægges  der  et  Linienæt,  hvor 
Afstandene  mellem  de  parallele  Linier  gøres  henholdsvis 
200—400  og  500—1500  m;  mellem  Detaillinierne  skal  Af- 
standen være  henholdsvis  50 — 80  og   100 — 200  m. 

For  Træmaalingen  gælder  den  Regel  ved  Type  A,  at  efter 
som  Afdelingen  er  <  5,  5  — 10,  10 — 15  eller  >  15  ha,  skal 
der  ved  Prøveflade  træmaales  10,  7,  5  og  4  pCt.  af  Arealet; 
Antallet  af  Prøvetræer  skal  være  mindst  15  pr.  Afdeling; 
Overstandere  o.  lign.  maales  hver  for  sig.  Ved  Type  B 
foretages  Træmaaling  og  Arealmaaling  samtidig,  idet  alle 
Træerne  maales  paa  10  m  brede  Striber  langs  med  Detail- 

linierne.  Paa  Prøvetræerne  ;maales  Brysthøjdetykkelsen, 
Højde,  Formpunktshøjde,  gennemsnitlig  Topskudslængde 
samt  Bredden  af  de  10  yderste  Aarringe  i  Brysthøjde  og 
Barktykkelsen ;  Træets  Alder  optegnes. 

Den  særlige  Beskrivelse  udfærdiges  for  hvert  Skifte  for 
sig  og  i  skematisk  Form  under  følgende  Overskrifter:  Afde- 
lingsnummer; Areal  ^)  produktivt,  -)  uproduktivt;  Arealets 
^)  Terræn,  ■)  Jordbund,  ^)  Fugtighedsforhold  og  Bundvege- 
tation, ^)  Bonitet;  Bevoksningsform  og  Træart;  Bevoksnin- 
gens ^)  Alder,  Aar,  Klasse  og  Arealprocent,  -)  Højde,  •^)  Slut- 
ningsgrad,  ')  Alm.  Tilstand,  ■')  Vedmasse  af  Ungskov,  moden 
Skov,  *')  m''  ialt,    ')  m'^  pr.   ha;   Andre  Oplysninger. 

Om  Planlægningen  udtaler  Forskrifterne,  at  Skovdriftens 
almindelige  Formaal  skal  være  det  største  vedvarende  Netto- 
udbytte i  Forbindelse  med  en  rimelig  Forrentning  af  den 
Kapital,  Driften  lægger  Beslag  paa.  Der  gives  ingen  alminde- 
lig Forskrift  om,  hvor  længe  den  enkelte  Plan  skal  gælde; 
men  der  regnes  gennemgaaende  med  lOaarige  Aldersklasser. 

Forskrifterne  indeholder  mange  andre  Bestemmelser  end 
de  her  gengivne;  skulde  nogen  ønske  at  sætte  sig  ind  i 
Enkelthederne,  staar  Tidsskriftets  Eksemplar  til  Raadighed ; 
for  øvrigt  vil  man  vist  kunne  faa  disse  „Foreskrifter"  ved 
Henvendelse   til   „Kungl.    domånstyrelsen"    i   Stockholm. 

C.    V.   Prytz. 

Vore  Skoves  Fremtid.  Danske  Forstmænd  er  for 
Tiden  saa  stærkt  optagne  af  Øjeblikkets  Spørgsmaal,  at 
der  maaske  ikke  kan  faas  Ørenlyd  for  et  Spørgsmaal, 
som  vedrører  Fremtiden.  Og  dog  vil  jeg  prøve  paa  det, 
fordi  netop  Nutidens  Forhold  synes  mig  at  pege  saa  stærkt 
1  een  bestemt  Retning,  at  man  maa  blive  opmærksom. 
Hvad  danske  Forstmænd  end  mener  om  Fredskovsfor- 
Tidsskrift  for  Skovvæsen  XXIX,  A  14 

ordningen  af  27de  September  1805,  kan  de  vist  alle  enes 
om  at  kalde  den  forældet,  for  saa  vidt  det  drejer  sig  om 
dens  Udførelse  i  Praksis.  Men  hvorledes  forfiolder  det 
sig  med  de  Tanker  om  Skov.  som  Forordningen  er  Ud- 
tryk for?  hvis  de  ogsaa  er  forældede,  maa  Forordningen 
helst  ophæves;  hvis  de  derimod  har  Gyldighed  endnu, 
maa  den  helst  fornyes. 

I  Tiden  før  1805  gik  det  tilbage  med  vore  Skove,  baade 
hvad  deres  Omfang  og,  saa  vidt  det  kan  skønnes,  tillige 
deres  Vedforraad  angaar.  Omtrent  alle  var  enige  om,  at 
Skov  var  nødvendig  for  Landets  Forsyning  med  Brænde. 
Derfor  skulde  Forordningen  sikre  Landet  mod  Brænde- 
mangel.  Fællesskabet,  saaledes  som  det  fandtes  dengang, 
mentes  at  være  til  Skade ;  derfor  blev  det  ophævet.  Men 
paa  den  anden  Side  stolede  man  ikke  mere  paa  Enkelt- 
mand, end  at  Staten  samtidig  lagde  Baand  paa  Skovdriften. 
Disse  2  Forholdsregler  rummer  en  indre  Modsigelse ;  men 
det  var  da  ogsaa  Reventlows  Mening,  at  Baandlæggelsen 
kun  skulde  være  midlertidig,  at  den  skulde  vise  sig  over- 
flødig, naar  først  Skovejerne  var  kommen  til  at  indse, 
at  rationel  Skovdrift  er  en  god  Forretning. 

Denne  sidstnævnte  Mening  er  ikke  bleven  stadfæstet; 
Baandene  paa  Skovdriften  gælder  endnu  ;  og  trods  næsten 
30  Aars  uafbrudt  Arbejde  fra  Forstmænds  og  enkelte 
Skovejeres  Side  har  det  ikke  været  muligt  at  raabe  Skov- 
ejerne som  Stand  op,  at  bibringe  dem  Interesse  for  ra- 
tionelt Skovbrug,  at  faa  dem  til  at  sætte  deres  eget  Arbejde 
ind  paa  Skovdriften. 

Denne  Skovejernes  Stilling  taler  da  for,  at  Samfundet 
vedblivende  bør  lægge  Baand  paa  Skovdriften,  hvis  det 
kan  forudsættes,  at  Skovene  har  Betydning  for  Samfundet. 
I  1805  drejede  det  sig  om  Landets  Forsyning  med  Brænde; 


Fra  Skoven.  219 

og  nu  i  1916-17  er  det  netop  det  samme  Spørgsmaal,  som 
optager  Sindene.  Samfundsstyrelsen  har,  med  Billigelse 
fra  alle  Sider,  lagt  nye  Baand  paa  Skovdriften,  og  det  menes 
nu  som  før,  at  disse  Baand  kun  skal  være  midlertidige. 

I  Krigens  første  Par  Aar  saa  det  ud,  som  om  Skovene 
skulde  blive  omtrent  upaavirkede  af  den ;  men  nu  er  de 
kommen  godt  med,  og  nu  er  det  ikke  alene  i  Danmark,  man 
er  naaet  til  Erkendelse  af,  at  Skove  i  Landet  selv  kan  lignes 
ved  den  ene  Spurv  i  Haanden,  der  er  mere  værd  end  de 
10  paa  Taget.  Fremtidens  Samfundsstyrelse  vil  vist  være 
uvillig  til  at  give  Love,  som  kan  medføre  Skovenes  For- 
svinden. 

Maaske  vil  man  hertil  sige,  at  det  Spørgsmaal  ligger 
aldeles  ikke  for,  tværtimod ;  Danmarks  Skovareal  er  jo 
bleven  fordoblet  i  det  sidste  hundrede  Aar,  og  herved  har 
Skovejerne  da  givet  deres  Indsats  i  Sagen,  saa  meget  mere 
som  de  gamle  Skoves  Indhold  af  Vedmasse  sikkert  ogsaa  er 
steget. 

Jeg  skal  ikke  her  komme  ind  paa  en  nærmere  Under- 
søgelse af  Grundene  til  Skovarealets  og  Vedforraadets  For- 
øgelse, men  kun  pege  paa,  at  denne  Forøgelse  har  meget 
lidt  med  Skovdrift  som  Forretning,  med  rationelt  Enkelt- 
mands Skovbrug  at  gøre.  Det  er  aldeles  overvejende  de 
saakaldte  „længelevende"  Ejere :  Stat,  Kommune,  For- 
eninger, Stiftelser  og  Besiddere  af  fideikommissariske 
Ejendomme,  som  har  foretaget  de  nye  Skovanlæg  og  for- 
øget de  gamle  Skoves  Vedforraad. 

Derfor  kan  man  ikke  bygge  noget  Haab  for  Fremtiden 
paa  de  sidste  100  Aars  Fremgang,  med  mindre  Skovene 
vedbliver  at  være  paa  de  samme  Hænder  som  hidtil.  Men 
vil  de  det?  I  1866  prøvede  Statens  Repræsentanter  paa 
at    sælge    Statsskovene ;    i    den    nyeste    Tid    har    Statens 

14* 

„Sparekommission"  foreslaaet  det  samme.  I  Rigsdagen  har 
man  længe  drøftet  en  Lov  om  de  bundne  Ejendommes 
Overgang  til  fri  Ejendom,  uden  at  en  eneste  Stemme  har 
talt  om  den  deri  liggende,  nære  Udsigt  til,  at  de  paagæl- 
dende Skove  vil  faa  ikke  blot  nye  Ejere,  men  Ejere  af 
en  helt  anden  Art  end  hidtil. 

Disse  Forhandlinger  paa  Rigsdagen  i  Forbindelse  med 
Ministeriernes  Behandling  af  den  samme  Sag  viser  utve- 
tydigt, at  det  vil  være  umuligt  for  Skovenes  Talsmænd  at 
dæmme  op  for  den  Strøm,  som  gaar  i  Retning  af  Udstyk- 
ning af  Jord.  Nu.  som  for  100  Aar  siden,  gaar  Skov- 
brugets og  Agerbrugets  Interesser,  for  saa  vidt  det  drejer 
sig  om  Lovgivning,   i   modsatte   Retninger. 

Derfor  maa  man  ogsaa  nu  lige  som  i  Tiden  omkring 
Aar  1800  lovgive  særskilt  for  hver  af  de  to  Slags  Jord- 
ejendomme, hvis  der  da  skal  en  ny  Skovlov.  Og  en  saadan 
vil  sikkert  vise  sig  nødvendig.  Udstykning  af  Agerjorden 
medfører  nødvendigvis  Spørgsmaal  om,  hvorledes  man  skal 
forholde  sig  med  de  Skove,  som  nu  hører  sammen  med 
de  store  Agerbrug.  Og  Udstykningen  hviler  i  Virkelig- 
heden paa  en  anden  økonomisk  Tanke,  nemlig  at  Jorden 
giver  størst  Udbytte,  naar  den  drives  af  Enkeltmand,  som 
kun  behøver  at  se  paa  sin  egen  Fordel.  Men  denne  sidste 
Tanke  synes  at  ligge  helt  uden  for  dansk  Skovbrugs  Om- 
raade.  Paa  den  anden  Side  vilde  det  være  i  Strid  med 
denne  Tanke  saavel  som  med  den  historiske  Udvikling,  om 
man  sigtede  paa,  at  Staten  skulde  gribe  endnu  mere  ind 
i  Skovdriften,  tage  sig  af  selve  Skovdyrkningen  uden  for 
de  egentlige  Samfundsskove. 

Der  ligger  heri  en  Grund  til  at  undersøge,  om  Ff-ed- 
skovsforordningens   Forbud    mod    Fællesskab   i   Skovdriften 

har  almen  Gyldighed  endnu,  eller  kun  gjaldt  det  Fælles- 
skab, som  dengang  fandtes. 

Skovbrug  ligner  for  saa  vidt  Smørproduktion,  Slagteri- 
forretning  m.  m.,  som  det  ubetinget  bedst  drives  som  Stor- 
drift. Jeg  skal  ikke  gaa  ind  paa  Enkeltheder  i  denne 
Sammenligning,  men  kun  pege  paa,  at  disse  landbrugs- 
industrielle  Virksomheder  overvejende  drives  i  en  eller 
anden  Slags  Fællesskab.  Det  er  da  rimeligt  at  tænke  paa, 
om  ikke  ogsaa  en  Form  for  Sammenslutning  kunde  vise 
sig  tidssvarende  for  Skovdriftens  Vedkommende,  give  den 
enkelte  tilfældige  Ejer,  hvad  der  tilkommer  ham,  og  sam- 
tidig yde  Samfundet  fornøden  Sikkerhed  for  Skovens  Op- 
retholdelse. 

Man  behøver  ikke  at  kende  meget  til  vore  Skovforhold 
for  at  være  klar  over,  at  Fællesskab  paa  Skovdyrkningens 
Omraade  i  alt  Fald  endnu  ligger  uden  for  Mulighedernes 
Grænse.  Enhver  Skovejer,  stor  eller  lille,  vil  nok  være 
Herre  i  sin  egen  Skov  og  bede  sig  fritaget  for  andres 
Indblanding. 

Derimod  synes  Eksemplerne  fra  Agerbrugets  og  Husdyr- 
brugets Omraader  at  pege  paa,  at  der  forholdsvis  let  maa 
kunne  oprettes  et  frivilligt  Fællesskab  paa  Afsætningens 
Omraade.  Den  første  Forudsætning  er  da,  at  der  kan 
frembringes  en  stor  Mængde  af  en  ensartet,  gangbar,  færdig 
Vare,  som  paa  Grund  af  Forbrugets  Art  egner  sig  til  Stor- 
handel. 

En  saadan  Vare  kan  vore  Skove  yde  i  Form  af  færdigt 
Kakkelovnsbrænde  (tørt,  savet  og  hugget),  og  der  kan 
blive  nok  af  den,  til  at  den  kan  bære  en  virkelig  merkantil 
Organisation.  Den  Brændeordning,  som  gælder  i  Øje- 
blikket,  viser,   at  man   uden   stor  Vanskelighed   kan   klassi- 

ficere  de  forskellige  Slags  Brænde  i  Forhold  til  en  Normal- 
vare  :    Bøgekløvebrænde. 

Det  vilde  have  set  anderledes  (og  vistnok  bedre)  ud  for 
vore  Skove,  om  vi  forud  for  Krigen  havde  haft  en  organi- 
seret Handel  med  dansk  Brænde,  Skovens  saa  vel  som 
Fabrikkernes.  Men  netop  derfor  synes  de  nuværende  For- 
hold mig  at  tale  i  høj  Grad  for,  at  Skovens  (og  Trævare- 
fabrikkernes) Mænd  danner  en  Sammenslutning  med  det 
Formaal  at  sælge  dansk  Kakkelovnsbrænde. 

En  saadan  frivillig  Sammenslutning,  vel  sagtens  efter 
Andelsprincippet,  vilde  ikke  virke  generende  men  kun 
udbyttebringende  for  den  enkelte  Skovejer ;  og  naar  den 
først  var  tilvejebragt,  kunde  Staten  lovfæste  de  Krav,  den 
efter  de  nyeste  Erfaringer  mener  at  maatte  stille  til  Skovene 
som  Sikkerhed  for,  at  Folk  kan  faa  Brænde  ogsaa  i  Frem- 
tiden. 

Fællessalg  af  færdigt  Brænde  synes  mig  at  være  den 
mest  nærliggende  Opgave  inden  for  dansk  Skovbrug. 

C.  V.  Prytz. 


Spredte  Emner. 


Adolph  Gegners  Eftermæle.  Den  22de  Juli  1917, 
i  en  Alder,  hvori  der  levnes  de  fleste  af  A.  Gegners  kraf- 
tige Type  en  Række  Arbejdsaar,  døde  denne  velkendte 
Mand  56  Aar  gammel. 

Adolph  Gegner  ansattes  i  1878  som  Kontorist  og  Med- 
hjælper paa  Hillerød  Savværk  af  daværende  Savværks- 
ejer Chr.  Dahl  og  var  uafbrudt  knyttet  til  denne  Forret- 
ning lige  til  sin  Død.  Ved  sin  klare  og  gode  Forstand  og 
store  Arbejdsevne  blev  han  snart  Hr.  Dahls  højre  Haand, 
først  paa  Savværket  i  Hillerød,  senere  som  Leder  af  Sav- 
værkets Kontor  og  Lager  i  København. 

Savværkets  Hovedforretning  var  den  Gang  Fremstilling 
og  Salg  af  savet  og  hugget  Brænde,  der  for  den  langt 
overvejende  Del  solgtes  i  København,  hvor  Hr.  Gegner 
indførte,  at  enhver  Levering  ledsagedes  af  Vægtattest  fra 
offentlig  Vejerbod,  hvad  der  var  noget  helt  nyt  og  tiltalte 
Forbrugerne  i  høj  Grad. 

Da  Konkurrencen  med  Kul,  Koks  og  Kogegas  senere  ind- 
skrænkede Brændeomsætningen,  løste  Hr.  Gegner  med 
megen  Dygtighed  den  Opgave  at  lægge  Driften  om  til 
overvejende  Fremstilling  af  og  Handel  med  Gavntrævarer, 
hvortil  Raamaterialet  fremskaffedes  fra  de  omliggende 
nordsjællandske  Statsskove  og  fra  Skaanes  Godser. 

I  1892  overtog  Hr.  Gegner  sammen  med  Forstkandidat 
A.  Kornerup  Firmaet  Hillerød  Savværk,  saaledes  at 
Hr.  Gegner  fik  den  merkantile  Ledelse  i  København, 
medens  Hr.  Kornerup  overtog  den  tekniske  Ledelse  af  Sav- 
værket i  Hillerød. 

Hovedvægten  blev  lagt  paa  Forretningen  med  dansk 
Grantræ,  hvoraf  Savværket  aarlig  oparbejdede  c.  150  000 
Kubikfod  Tømmer  og  Savklodse.  der  med  Held  optog  Kon- 
kurrencen med  det  svenske  Træ.  Efter  Julestormen  i  1902 
overtog  Hillerød  Savværk  sammen  med  Firmaet  V.  O.  P. 
Hammer  &  Søn  den  i  de  nordsjællandske  Statsskove  om- 
blæste Mængde  Grantræ,  c.  1  Million  Kubikfod,  der  opar- 
bejdedes i  Løbet  af  c.  Ij  Aar  paa  et  i  denne  Anledning 
opført  Savværk  efter  svensk  Mønster.  Hr.  Gegner  fik  ved 
den  Lejlighed  savskaaret  dansk  Gran  indført  paa  adskillige 
Omraader,  hvor  der  før  udelukkende  var  anvendt  svensk 
Trælast. 

1ste  Januar  1917  gik  Firmaet  Hillerød  Savværk  over 
til  et  Aktieselskab  med  de  Herrer  Gegner  og  Kornerup 
som    administrerende    Direktører.      Virksomheden    var    for- 

inden  bleven  forøget  ved  Køb  af  Grund  i  Valby  og  Op- 
førelse af  en  Pakkassefabrik  paa  samme.  Hr.  Gegner 
naaede  kun  lige  at  faa  den  nye  Virksomhed  startet,  da  hans 
Sygdom  tvang  ham  til  at  trække  sig  tilbage  fra  al  For- 
retningsførelse, og  Døden  paafulgte  nogle  Maaneder  efter. 

Mænd  med  Hr.  Gegners  Egenskaber  er  efterspurgte  til 
Beklædning  af  Tillidshverv,  og  der  var  ofte  Bud  efter  ham 
i  den  Anledning  uagtet  hans  stærke  Utilbøjelighed  til  at 
optræde  som   Forgrundsfigur. 

Han  var  Medlem  af  Arbejdsgiverforeningens  Hoved- 
bestyrelse og  Formand  for  Foreningen  af  Fabrikanter  i  Træ- 
industrien i  Østifterne  fra  denne  Forenings  Stiftelse. 

Overalt  nød  han  den  mest  kvalificerede  Tillid  for  den 
Omhu,  Samvittighedsfuldhed  og  til  det  yderste  drevne 
Akkuratesse,  hvormed  han  tog  sig  af  de  Sager,  der  be- 
troedes hans  Varetægt,  ligesom  hans  personlige  Optræ- 
den gjorde  ham  almindelig  afholdt  i  Fagfællernes  Kreds, 
hvor  han  vil  savnes  længe,  og  hvor  han  har  efterladt  sig 
et  smukt  Minde.  /.  L.  Bjørner. 

Om  Bøger. 

Meddelanden  från  statens  skogsforsoksanstalt, 
haft  1 3  og  1 4,  utgifna  med  anledning  af  institutionsbygnadens 
invigning  den  3  maj  1917.  LVIII  +  1301  Sider  stor  8". 
Stockholm  1917. 

Det  er  godt  at  mærke,  at  Skovbrug  betyder  mere  i  Sverrig 
end  i  Danmark.  Som  tidligere  omtaU  (se  foran  Side  169), 
indviedes  der  den  3die  Maj  i  Aar  nye  Bygninger  for  Sverrigs 
Skovbrugsundervisning  og  dets  Skovforsøgsanstalt.  Denne 
sidste  har  i  Dagens  Anledning  udgivet  et  meget  stort  Værk  i 
2  Bind,  af  hvilke  der  endda  er  trykt  300  nummererede 
Bibliofileksemplarer. 

En  egentlig  Anmeldelse  af  dette  store  Værk  skal  jeg  ikke 
give  her,  men  indskrænke  mig  til  en  kort  Oversigt  over 
Indholdet. 

Forøgsanstaltens  Forstander,  Professor  G.  Schotte,  samt 
dens  øvrige  Arbejdere,  Professor  Hesselmann,  Dr.  phil. 
Trågårdh  og  Jågmåstare  Wibeck  gør  først  inledningsvis 
Rede  for  Anstaltens  Tilblivelse,  Udvikling  og  nuværende 
Tilstand  samt  hver  for  sin  af  de  4  Afdelinger  (Skovafdelin- 
gen, den  naturvidenskabelige  Afdeling,  det  entomologiske 
Laboratorium  og  den  midlertidige  Afdeling  for  Foryngelses- 
forsøg  i  Norrland),  hvis  Virksomhed  i.  19 15  og  1916  om- 
tales særskilt.  —  Arkitekt  Lindholm  omtaler  og  afbilder 
Bygningen. 

Hovedindholdet  er  imidlertid  !5  Afhandlinger  af  9  for- 
skellige Forfattere.  Af  nærmest  monografisk  Art  er  Niels 
Sylvén :  Den  nordsvenska  Tallen  (102  Sider),  Gunnar 
Schotte :  Larken  och  dess  betydelse  for  svensk  skogshus- 
hållning  (312  S.),  samme  Forf.:  Om  Aspens  produktions- 
formåga  (16  S.).  Af  naturvidenskabelig  Art  er  Olof  Tamm: 
om  skogsjordsanalyser  (26  S.),  Henrik  Hesselman:  Studier 
over  salpeterbildningen  i  naturliga  jordmåner  och  dess  be- 
tydelse i  våxtekologiskt  afseende  (232  S.),  Sven  Oden:  Om 
kalkningens  inverkan  på  sur  humusjord  (15  S.).  Fra  Skov- 
dyrkningens Omraade  findes  Gosta  Mellstrom:  Skogstrådens 
frosattning  år  1916  (22  S.),  Edvard  Wibeck:  Om  eftergro- 
ning  hos  tallfro  (34  S.),  H.  Hesselman:  Om  våra  skogs- 
foryngringsåtgårders  inverkan  på  salpeterbildningen  i  mar- 
ken og  dess  betydelse  for  barrskogens  foryngring  (154  S.), 
samme  Forf. :  Studier  over  de  norrlåndska  tallhedarnas  for- 
yngringsvillkor,  II  (60  S.).  Fra  Træmaalingens  Omraade  er 
der  L.  Mattson:  Formklasstudier  i  fullslutna  tallbestånd  (36 
S.),    samme  Forf.:    Form  och  formvariationer  hos  Larken 

(82  S.).  Endelig  findes  der  af  plantepatologisk  Indhold  G. 
Schotte :  Om  snoskadorna  i  sodra  og  mellersta  Sveriges  sko- 
gar  åren  1915 — 16  (56  S.),  Niels  Sylvén  :  Om  Tallens  knåck- 
sjuka  (64  S.),  Ivar  Trågårdh:  Undersokningar  over  gran-  och 
tallkottarnas  skadeinsekter  (64  S.). 

Det  hele  Værk  er  rigt  illustreret,  til  Dels  med  farve- 
trykte Tavler,  og  bringer  et  stort  Talmateriale,  alt  i  alt  et 
storslaaet  Vidnesbyrd  om  et  ivrigt  Arbejde. 

C.    V.   Prytz. 

Kortfattede  praktiske  Anvisninger  til  Bekæm- 
pelse af  Haveplanternes  Sygdomme  af  cand  pharm. 
/.  Lind.  Udgivet  af  Alm.  dansk  Gartnerforennig.  3die  for- 
øgede og  reviderede  Udgave  (7—13  000).  Kbh.  1917,  82 
S.  med  Billeder. 

Bogen  giver  en  praktisk  og  let  tilgængelig  Vejledning  i 
Behandling  af  de  almindelige  Køkkenurters,  Frugttræers  og 
Blomsterplanters  Sygdomme.  I  Bogens  første  Afsnit  er  Fri- 
landsplanterne ordnet  alfabetisk  med  deres  vigtigere  Syg- 
domme og  Midlerne  mod  disse.  De  to  følgende  Afsnit  om- 
handler Drivhusplanternes  Sygdomme  og  de  altædende 
Skadedyr.  Derpaa  følger  en  nærmere  Beskrivelse  af,  hvor- 
ledes Bekæmpelsesmidler  tillaves  og  bruges,  samt  af,  hvor- 
ledes Jorden  skal  behandles,  for  at  Planterne  kan  trives  og 
holde  sig  sunde.  Bogen  bærer  helt  igennem  Præget  af  at 
være  skrevet  af  en  praktisk  Mand,  der  evner  at  fremstille 
kortfattet  og  let  tilgængeligt  for  det  store  Publikum ;  hans 
Raad  er  lette  at  finde  i  Bogen  og  lette  at  forstaa  og  udføre 
efter  de  givne  Anvisninger.  Den  hillige  Pris  —  50  Øre  — 
gør  det  muligt,  at  denne  nyttige  lille  Bog  kan  findes  hos 
enhver,  der  har  Have. 

C.  H.  Bornebusch. 

Dansk  Tidsskrift-Index.  Udarbejdet  af  Svend  Dahl 
og  Th.  Døssing.  2den  Aargang  1916;  XLIV  +  334  Sider  stor 
8 ".   København.  J.   Lybeckers  Forlag.  Pris  3  Kr. 

Med  Henvisning  til  min  Omtale  af  1ste  Aargang  her  i 
Tidsskriftet  (Bd.  XXVIII.  A.  Side  206)  skal  jeg  oplyse,  at 
Indexen  i  Aar  omfatter  180  danske  Tidsskrifter,  altsaa  15 
flere  end  i  Fjor,  og  er  c.  80  Sider  større. 

Af  Nyt  bringer  Indexen  i  Aar  paa  14  tospaltede  Sider  et 
„Emneregister"  især  til  Hjælp  for  dem,  som  ikke  er  for- 
trolige med  det  for  øvrigt  brugte  Inddelingssystem. 

Jeg  kan  kun  gentage  mit  Raad  fra  i  Fjor:  at  ethvert  Skov- 
distrikt anskaffer  -sig  „Dansk  Tidsskrift-Index"  . 

C.  V.  P. 

Fra  Skoven. 

Lidt  om  Skovfogedboliger.  Under  Titelen  „En  Møn- 
sterskovfogedbolig" har  Professor  Prytz  her  i  Tisskriftet*) 
beskrevet  og  omtalt  en  nyopført  Skovfogedbolig  ved  Eriks- 
holm,  til  hvilken  Artikel  jeg  kunde  ønske  at  knytte  nogle 
Bemærkninger. 

Jeg  forudsætter,  at  den  Funktionær,  til  hvem  dette  Hus 
er  bygget,  ikke  alene. er  Skovfoged  af  Navn,  men  ogsaa  af 
Gavn,  at  hans  Skovpart  og  Virksomhed  virkelig  er  af  saa- 
dan  Omfang  og  Art,  at  han  rettelig  kan  regnes  som  Skov- 
foged og  ikke  som  Opsynsmand  eller  Skovløber**). 

At  „Bygningen  var  smuk  og  harmonerede  godt  med  Om- 
givelserne",  som  der  staar  i  Artiklen,  er  det  nu  slet  ikke 


*)  Se  foran  Side  130. 

**)   Eriksholm  har  c.  235  ha  bevokset  Skovareal.  Se  Mundt  og 
Weismann  :  Oversigt  over  danske  Skovdistrikter  1911.  Red. 

saa  let  at  konstatere  efter  Billedet.  Vel  er  der  over  denne 
Bygning  noget  nyt,  som  virker  tiltalende;  Karnapperne  ser 
godt  ud  og  Søjlerne  med  Fremspringet  er  i  alt  Fald  ikke 
noget  almindeligt  her  til  Lands;  men  ikke  desto  mindre 
synes  der  at  være  noget  mørkt  og  graat  over  det  hele,  og 
Linjerne  er  ikke  klare,  ligesom  der  synes  at  mangle  Hygge 
saavel   over  Bygningen   som   i   Omgivelserne. 

Der  savnes  Oplysninger  om  Verdenshjørnerne,  hvilket 
vanskeliggør  den  rette  Forstaaelse  af  Grundplanen. 

Det  maa  fremhæves  som  et  Fortrin,  at  der  er  et  særligt 
Rum  til  Kontor,  men  det  maa  beklages,  at  der  ikke  derfra 
kan  føres  Kontrol  med  Gaardspladsen.  De  to  andre  Stuer 
og  Køkkenet  synes  rummelige  og  gode. 

Det  staar  uklart,  hvor  Tjenestefolkene  indtager  deres 
Maaltider  og  tilbringer  Vinteraftener;  en  Borgestue  vilde 
være  heldig.  Og  træder  den  Bestemmelse  i  Kraft,  at  Tje- 
nestefolk under  en  vis  Alder  skal  have  Sovested  i  selve 
Stuehuset,  noget  der  i  alt  Fald  har  været  foreslaaet,  vil 
Skovfogedstedet  udelukke  Brugeren  fra  at  holde  yngre  Karl 
eller  Tjenestedreng. 

At  Soveværelserne  har  faaet  Plads  paa  Loftet,  har  sikkert 
sat  Byggesummen  meget  ned,  men  det  maa  efter  min  For- 
mening ogsaa  være  en  daglig  Ulempe.  Disse  Tagværelser 
er  under  Tegl  stærkt  udsat  for  Varme  og  Kulde,  kræver 
uforholdsmæssigt  meget  Brændsel  og  har  en  for  de  andre 
Værelser  alt  for  afsides  Beliggenhed,  der  gør  det  vanskeligt 
med  smaa  Børn,  som  skal  føres  op  og  ned,  og  besværligt 
under  Sygdom.  Formentlig  maa  det  store  Soveværelse  være 
beregnet  til  Ægtefællernes  Soveværelse,  det  ene  af  de  smaa 
Værelser  til  Pigen,  og  det  andet  til  Børnene;  det  vilde  være 
heldigt,  om  Børneværelset  stødte  op  til  Forældrenes  Sove- 
værelse. 

En  Faniile  med  flere  Børn  vil  saaledes  have  alle  Husets 
Rum  i  Brug;  der  findes  derfor  ingen  Plads  til  Gæster  uden 
ved  Omlægning  eller  Sammenstuvning,  ej  heller  er  der  Plads 
til  en  Elev,  og  findes  der  lidt  større  Børn  af  begge  Køn,  ved 
jeg  ikke,  hvorledes  de  skal  anbringes. 

Det  maa  vel  indrømmes,  at  der  i  denne  Bolig  er  saa 
meget  baade  kønt  og  godt  og  sikkert  ogsaa  sundt,  at  jeg 
ikke  vilde  have  grebet  Pennen  for  at  gøre  Indvendinger, 
hvis  Boligen  ikke  netop  var  bygget  af  Dansk  Skovforenings 
Formand  og  anbefalet  af  Professor  Prytz,  men  naar  to 
saa  betydelige  Autoriteter  inden  for  dansk  Skovbrug 
synes  tilbøjelige  til  at  lyse  den  omhandlede  Bolig  i  Kuld  og 
Køn  som  „Mønsterskovfogedbolig" ,  mener  jeg,  der  er  nogen 
Grund  til  at  raabe  Vagt  i  Gevær.  Det  vilde  efter  min  For- 
mening være  en  Tilbagegang  i  Livsvilkaar,  naar  man  sam- 
menligner den  omhandlede  Bolig  med  de  alt  eksisterende 
Skovfogedboliger,  og  dette  skulde  dog  ikke  gerne  være  Til- 
fældet. Kan  man  ikke  naa  det  Fremskridt,  hvorefter  hver 
Stand  for  sig  higer,  skulde  man  dog  kunne  bevare  status  quo. 

Hjemmet  betyder  saa  uendelig  meget  for  os  alle  og  da 
ikke  mindst  for  os,  hvis  Gerning  falder  paa  Landet;  derfor 
maa  Boligen  gøres  bedst  mulig,  og  heldigvis  er  der  i  den  senere 
Tid  Bestræbelser  oppe  for  at  imødekomme  Befolkningens 
naturlige  Krav  om  sunde  og  gode  Boliger.  Og  Boligen  maa 
tilpasses  efter  den  Gerning,  Manden  udøver,  skal  nogen- 
lunde svare  til  hans  sociale  Position.  Men  hvor  er  nu  en 
Skovfogeds  sociale  Position?  Dette  beror  altid  paa  et  Skøn. 
Professor  Oppermann  anfører  i  sin  Afhandling :  „Grundpla- 
ner til  forstlige  Boliger"*),  at  Skovfogeden  i  Samfundets 
Rangforordning  maa  ligestilles  med   Gaardmænd,   Skolelæ- 


*)  Tidsskrift  for  Skovvæsen,   Bind  VII  B.  Side  206 

rere  og  Haandværksmestre,  og  gaar  ud  fra,  at  hines  Boliger 
skal  være  lig  med  disses.  Det  er  20  Aar  siden,  denne  Af- 
handling blev  skrevet,  og  i  den  mellemliggende  Tid  er 
Gaardmandsstandens  sociale  og  økonomiske  Vilkaar  hævet 
saa  betydeligt,  at  Sammenligning  med  os  eller  andre  smaa 
Skatteydere  overhovedet  ikke  mere  kan  drages.  Som  Følge 
af  denne  Fremgang  ser  man  da  ogsaa  nybyggede  Gaarde 
med  Masser  af  Plads  i  Stuehuset,  en  Komfort  og  en  Vel- 
stand, som  især  de  sidste  Aars  Konjunkturer  har  forøget 
ud  over  alle  rimelige  Grænser,  saa  den  Klasse  ser  jeg  gan- 
ske bort  fra.  Ved  Haandværkernes  delvise  Overgang  til 
Fabrikanter  er  der  vel  ogsaa  her  foregaaet  en  Forskyd- 
ning til  det  bedre  for  de  paagældende.  Tilbage  bliver  Skole- 
lærerne, hvis  sociale  Stilling  vel  endnu  maa  kunne  sammen- 
lignes med  Skovfogedens.  De  har  begge  faaet  en  særlig  Ud- 
dannelse paa  egen  Bekostning,  de  ansættes  og  lønnes  under 
ensartede  Forhold  og  de  overtager  Tjenesteboliger,  der  ikke 
indrettes  efter  den  enkeltes  Ønsker,  men  som  saa  nogenlunde 
skal  kunne  tilfredsstille  de  paagældendes  rimelige  Krav. 

Hvis  man  nu  vil  drage  Sammenligning  med  de  ældre 
Lærerboliger  og  „Mønsterskovfogedboligen"  ,  er  der  for  mig 
ingen  Tvivl  om,  at  de  første  som  Regel  er  rummeligere;  men 
vil  man  se  hen  til,  hvad  Kommunerne  i  de  senere  Aar  anser 
for  nødvendigt  for  deres  Læreres  Behov  i  Henseende  til 
Bolig,  ja,  saa  falder  Mønsterskovfogedstedet  og  for  øvrigt 
saa  godt  som  de  fleste  andre  Skovfogedsteder  Landet  over 
ynkeligt  igennem. 

Det  kunde  være  interessant,  om  andre  vilde  udtale  sig 
om  dette  store,  betydningsfulde  og  saa  forskelligt  opfattede 
Emne:  „Skovfogedboligen,  og  hvilke  Krav.  der  med  Rette 
kan  stilles  til  den". 

En  Skovfoged. 

Agern.  For  to  Aar  siden  havde  vi  en  Mængde  Bog; 
der  blev  skrevet  og  talt  om  at  drage  Nytte  af  dels  Melstoffet, 
del  Olien  i  disse  Tusinder  af  Hektoliter,  som  faldt  ned  paa 
Jorden  i  Løbet  af  en  lille  Maanedstid ;  men  det  blev  ikke 
til  ret  meget;  vi  havde  endnu  dengang  Raad  til  at  lade  Vild- 
tet og  Musene,  Fuglene  og  Svampene  æde  det,  der  kunde 
have  gjort.  Nytte  for  Mennesker  og  Husdyr. 

Nu  i  Aar  har  vi  Agern;  men  dels  er  Frøaaret  1917  ikke 
nær  saa  rigt  som  1915,  dels  bærer  Egen  ikke  saa  meget 
Frø  som  Bøgen,  dels  har  vi  meget  færre  frøbærende  Ege 
end  Bøge.  Til  Gengæld  er  Trangen  i  1917  og  Bevidstheden 
om  den  adskilligt  stærkere  nu  end  for  2  Aar  siden;  hertil 
kommer  saa,  at  Agern  er  et  bedre  Fodringsmiddel  end  Bog, 
og  at  de  er  meget  lettere  at  indsamle. 

Fra  Forstmænds  Side  kan  der  rejses  den  Indvending,  at 
vi  selv  i  Skoven  har  god  Brug  for  vore  Agern  paa  de  store 
Arealer,  som  er  bleven  lagt  blot  ved  Merhugsten  nu  i  Krigs- 
aarene.  Dette  er  rigtigt  nok ;  der  er  gode  Grunde  til  at  dyrke 
Eg  i  danske  Skove,  og  paa  mange  af  de  afskovede  Afde- 
linger vil  det  være  lettere  at  faa  Eg  end  Bøg  frem  og  maa- 
ske  sikrere  at  dyrke  Eg  end  Naaletræ.  Deraf  følger  imidler- 
tid ikke,  at  vi  fra  Skovens  Side  bør  modsætte  os  en  alminde- 
lig Indsamling  af  Agern,  tværtimod ;  thi  selv  om  Agernhø- 
sten ikke  er  rigelig,  og  selv  om  Forbruget  af  Agern  til  Saa- 
sæd  er  stort,  saa  er  der  dog  mange  flere  Agern  i  Aar  her  i 
Landet,  end  der  er  Brug  for  i  vore  Skove  og  Planteskoler. 

Vanskelighederne  ligger  paa  Indsamlingens  Omraade ;  paa 
mange  Steder  er  Folk  uvante  med  dette  Arbejde  og  bl.  a. 
derfor  uvillige  til  det.  De  frøbærende  Ege  staar  som  oftest 
spredte,  saa  Indsamlingen  ikke  kan  organiseres  i  stor  Stil. 
Men  netop  derfor  er  der  Grund  til  at  søge  vakt  en  almindelig 
Interesse   fof-   Indsamling  af   Agern   i   Aar;   og   Skovbruget 

vil  sikkert  staa  sig  ved  at  fremkalde  og  understøtte  en  saa- 
dan  Interesse;  thi  jo  flere  Agern  der  samles  alt  i  alt,  desto 
lettere  vil  det  blive  for  Forstmændene  at  skaffe  sig,  hvad  de 
har  Brug  for  som  Saasæd ;  og  de  seneste  Aar  har  givet  os 
kraftigt  virkende  Grunde  til  at  bruge  danske  Agern  frem 
for  udenlandske. 

Det  bedste  Middel  til  at  fremkalde  Interessen  vil  sikkert 
være  at  byde  en  saadan  Pris  for  Agern,  at  Indsamlingen 
giver  en  rimelig  god  Dagløn.  Jeg  ved  ikke,  hvad  Landmanden 
kan  give  for  Agern  til  Foder  for  Svin,  Heste  og  Fjerkræ ; 
det  vil  rimeligvis  være  forskelligt  i  de  forskellige  Egne.  Og- 
saa  for  Skovbrugets  Vedkommende  vil  Priserne  blive  for- 
skellige, efter  som  der  er  mange  eller  faa  Agern  paa  Egnen, 
og  efter  som  Egetræernes  Ejer  forlanger  Betaling  eller  ej 
for  sine  Agern.  Men  hvor  Skoven  paa  den  ene  eller  den  an- 
den Maade  er  interesseret  i  Sagen,  kan  den  støtte  Indsam- 
lingen ved  at  tillade,  at  der  forud  gøres  rent  under  de  frø- 
bærende Ege  derved,  at  træagtig  og  urteagtig  Undervækst 
afhugges,  nedfaldne  Grene  og  Løv  afrives.  Muligvis  kan 
Forstmændene  ogsaa  støtte  Indsamlerne  lidt  imod  Konkur- 
renterne: Hjortevildt,  Grævlinger,  Mus,  Fasaner,  Krage- 
fugle og  Skovduer. 

Hvis  Sagen  menes  at  have  nogen  Betydning,  bør  der 
skrives  om  den  i  de  stedlige  Dagblade,  Og,  dette  bør  i  saa 
Fald  gøres  snart,  thi  de  første  Agern  er  allerede  begyndt  at 
falde,  og  der  er  forskellige  Forhold,  som  tyder  paa,  at  Skov- 
træernes Frugter  bliver  tidligt  modne  i  Aar. 

C.  V.  Prytz. 

De  samvirkende  Salgskredse,  Skovforeningen  og 
Brændselsnævnet.  Den  29de  Aug.  i  Aar  afholdt  de  sam- 
virkende Salgskredse  i  København  et  Møde,  som  har  særlig 

Interesse  paa  Grund  af,  at  Dansk  Skovforenings  Formand 
og  Brændselsudvalg  samt  de  forstlige  Medlemmer  af  Brænd- 
selsnævnet  efter  forudgaaende  Aftale  deltog  i  Mødet. 

De  enkelte  Salgskredse  har  jo  hver  sine  lokale  Interesser, 
navnlig  angaaende  Priser  for  Effekter  til  fælles  Opland,  lokale 
Arbejdsforhold  o.  lign.,  som  Dansk  Skovforening  ikke  kan 
tage  sig  af  i  fyldestgørende  Grad.  Føling  med  Nabokred- 
sene opretholdes  paa  forskellig  Maade,  ofte  ved  at  enkelte 
Skovbestyrere  er  Medlemmer  i  flere  sammenstødende 
Kredse;  og  Føling  med  fjernere  Kredse  opnaas  ved  Fælles- 
møder af  Repræsentanter  for  alle  Kredsene. 

En  Del  af  disse  Kredse  er  gamle  Institutioner,  ældre 
end  Skovforeningen,  og  har  ved  deres  Levedygtighed  side- 
ordnet med  denne  bevist,  at  der  var  Trang  til  dem.  Forst- 
inspektør Gøtzsche  har  Æren  af  Initiativet  til  de  senere 
Aars  Dannelse  af  Kredse,  hvor  saadanne  manglede,  samt  til 
den  nuværende  indbyrdes  Organisation,  som  sikkert  afhjæl- 
per et  Savn  og  som  f.  Eks.  skaber  Mulighed  for  en  gavnlig 
Udligning  Landet  over  af  usunde  Prisforskelligheder  for  ens 
Effekter  og  Arbejde. 

Det  turde  da  være  underordnet,  om  Salgskredsene  for 
saa  vidt  optræder  som  selvstændig  Organisation  eller  før 
eller  senere  indgaar  som  Led  af  Dansk  Skovforening.  Kred- 
senes Tilblivelse'  kunde  tyde  paa,  at  de  trivedes  bedst  som 
selvstændige.  Men  en  Ting  maa  alle  Parter  tilstræbe,  nem- 
lig at  Dansk  Skovforening  udadtil  vedbliver  at  staa  som 
Dansk  Skovbrugs  eneste  Repræsentant.  Vort  Fag  er  for 
lille  til,  at  der  kan  ventes  Hensyntagen  udefra  til  mere 
end  een  Repræsentation,  saa  Splittelse  her  vilde  sikkert 
være  af  det  onde ;  og  Dansk  Skovforening  har  ved  sin  Vare- 
tagelse af  dette  Kald  vundet  sig  en  saadan  Position,  at  alle 
Kræfter  maa  enes  om  at  bevare  den  ubeskaaret. 

Men  et  Samarbejde  maa  kunne  være  formaalstjenligt,  thi 
selv  om  Opgaverne  kan  være  noget  forskellige,  vil  meget 
være  fælles.  Og  i  denne  Tid,  hvor  alt  er  saa  forceret,  er  det 
af  dobbelt  Betydning,  at  de  forskellige  Faktorer  virker  i 
fuld  Samdrægtighed.  I  de  mange  Spørgsmaal,  som  Tiden 
bringer  i  rask  Følge,  har  Skovforeningen  og  dens  Medlem- 
mer vanskelig  ved  rettidigt  at  finde  hinanden  navnlig  under 
den  nuværende  Tidsskriftordning.  Gennem  Salgskredsenes 
Drøftelser  og  paafølgende  Fællesmøder  er  der  i  nogen 
Maade  skabt  en  offentlig  forstlig  Mening  om  mange  af  Da- 
gens brændende  Spørgsmaal,  og  det  maa  hilses  med  Glæde, 
at  der  sker  Samarbejde  mellem  Dansk  Skovforening  og 
Kredsene  og  Brændselsnævnet. 

Ved  Mødet  drøftedes  bl.  a.  Arbejdspriser  og  Priser  for 
Gavntræ,  og  der  opnaaedes  Enighed  i  store  Træk  om  Ens- 
artethed Landet  over.  Man  var  saaledes  enig  om,  at  det 
Tillæg,  der  i  Foraaret  blev  vedtaget  for  Sommerskovning, 
delvis  skulde  falde  bort  fra  1ste  Oktober,  saaledes  at  f. 
Eks.  Skovningsprisen  for  1  rm  Klov  almindeligvis  kom  til 
at  ligge  mellem  160  og  180  Øre,  inkl.  alle  Former  for 
Dyrtidstillæg.  Mindsteprisen  (i  Banevogn)  for  Stavtræ  an- 
sattes til  26  Kr.  pr.  rm,  for  Træskokævler  I.  og  II.  Kl.  hen- 
holdsvis 38  og  32  Kr.,  og  for  Plankekævler  af  Bøg  50  Kr. 

Med  Hensyn  til  de  bestaaende  Maksimalpriser  paa  Træ 
var  der  ved  Mødet  Enighed  om  at  bede  Skovforeningen  — 
der  var  raadspurgt  af  Brændselsnævnet  —  virke  for,  at 
der  ændredes  adskillige  Punkter,  f.  Eks.  at  Knuder  blev 
sat  til  11  Kr.  (nu  10).  at  Fagot  blev  defineret  som  Træ  fra 
10  til  15  cm  og  sat  til  12  Kr.  (nu  11),  at  Knippeldimen- 
sioneh  blev  sat  fra  2  til  10  cm,  at  Rafter  ligeledes  kunde 
aflægges  ned  til  2  cm,  at  Egebrænde  blev  sat  til  9  Kr.,  at 
der  ved  Forsk.   Løvtræ  skelnedes  mellem  haardt  og  blødt 

Træ,  at  Naaletræbrænde  over  6  cm  blev  sat  til  8  Kr.,  Naale- 
træknippel  fra  2  til  6  cm  til  5  Kr. 

Pligthugsten  antages  jo  at  blive  sat  i  2  Rater;  første  Rate 
som  en  Normalhugst  (ansat  i  m''  pr.  ha)  at  udrede  inden 
1ste  Februar;  næste  Rate  skønnes  vel  at  blive  mindst  lige 
saa  stor,  og  der  vil  da  i  Aar  antagelig  atter  falde  dobbelt 
Hugst,  og  denne  vil  ske  i  stadig  bedre,  mere  gavntræ- 
holdige  Bevoksninger.  Der  var.  ved  Mødet  Enighed  om,  at 
det  vilde  være  af  stor  Betydning,  at  der  til  en  lempelig  og 
lav  Maksimalpris  aabnedes  Adgang  til  at  levere  absolut 
rent  Gavntræ  som  Brændsel  til  Amtsinstitutionerne,  saa: 
ledes  at  det  regnedes  med  til  Pligthugsten  og  dog  indbragte 
f.  Eks.  3—4  Kr.  mere  end  Klovprisen. 

Endvidere  drøftedes  Ønskeligheden  af  Maksimalpriser  paa 
Brændsel  i  Mellemhandelen,  og  her  viste  Synspunkterne 
sig  at  være  væsenlig  forskellige.  Spørgsmaalet  drøftedes 
især  for  Københavns  Vedkommende,  og  det  gjordes  gæl- 
dende, at  der  fra  Københavns  Side  næredes  Frygt  for,  at 
en  lav  Maksimalpris  vilde  hindre  Tilgang  af  Brændsel  (i 
Henhold  til  de  formentlige  Erfaringer  fra  Kartofler  og  Fisk). 
Det  nævnedes,  at  Prisen  for  tørt  Kakkelovnsbrænde.  frit 
op-  eller  nedbragt,  havde  været  oppe  paa  14  Øre  pr.  kg, 
at  den  Pris.  Varen  kunde  leveres  til  i  Henhold  til  Maksimal- 
prisen 14  Kr.  pr.  rm  Klov  i  Skoven,  snarest  m.aatte  ligge 
ved  7  Øre  pr.  kg.  men  at  en  Maksimalpris  paa  10  Øre 
pr.  kg  var  det  laveste.  København  vilde  acceptere.  Der  var 
Enighed  om,  at  denne  Maksimalpris  var  bedre  end  ingen, 
men  den  udelukker  desværre  ikke  de  forstatte.  abnormt  høje 
Priser,  der  i  Øjeblikket  af  Mellemhandlere  bydes  for  Gavn- 
træ til  Brændselsbrug  —  for  Tiden  30  Kr.  pr.  rm  i  Skoven, 
fra  Jylland  nævnes  endda  40  Kr.  — ,  og  dette  Forhold  vil 
sikkert  gaa  ud  over  adskillige  Skove,   idet   Fristelsen  ved 

en  saadan  Overpris  sikkert  vil  forlede  mange  til  stadig  at 
frasortere  det  mest  mulige  Gavntræ,  uanset  at  Hugsten  der- 
ved bliver  uforholdsmæssig  stor. 

Den  ovenomtalte  Minimumspris  for  Stavtræ  m.  m.  bli- 
ver herved  ogsaa  nemt  illusorisk,  og  mulig  kan  en  yder- 
ligere Prisopgang  her  tvinge  Fabrikanterne  frem  til  at  virke 
for  en  lavere  Mellemhandlerpris. 

I  Betragtning  af  de  mange  for  Skoven  vigtige  Spørgs- 
maal,  der  for  Tiden  er  fremme,  maa  det  meget  ønskes,  at 
det  ved  det  her  omtalte  Møde  indledede  Samarbejde  i  Frem- 
tiden maa  fortsættes.  M. 

Om  Varigheden  af  Sitkagranens  Ved.  De  fleste 
af  de  Forsøg,  der  er  gjort  her  i  Landet  med  at  indføre  frem- 
mede Træarter  i  vort  Skovbrug,  har  ikke  svaret  til  For- 
ventningerne. Skal  man  dømme  efter  Resultaterne,  faar  man 
det  Indtryk,  at  Hensigten  med  disse  Forsøg  nærmest  har 
været  en  Prøve  paa,  hvorledes  Forstmænd  reagerer  over  for. 
Skuffelser;  og  det  skal  siges,  at  man  ikke  har  ladet  sig 
forknytte,  man  følger  Noras  Eksempel  i  „Et  Dukkehjem"  : 
man  venter  stadig,  at  „det  vidunderlige"  en  Gang  skal 
komme. 

Imidlertid  kan  Sitkagranen  vistnok  regnes  for  at  være  en 
af  de  indførte  Træarter,  man  endnu  ikke  har  slaaet  Haanden 
af.  Den  møder  op  med  saa  mange  gunstige  Anbefalinger 
baade  fra  sin  Hjemstavn  og  fra  Tyskland,  og  alle  gaar  de 
i  Retning  af  hurtig  Vækst,  Nøjsomhed,  Tilpasningsevne  osv. 
Hvorvidt  man  ogsaa  har  fundet  Anrledning  til  at  berømme 
dens  Veds  Varighed,  ved  jeg  ikke,  men  nedenstaaende  lille 
Forsøg  i  den  Retning  turde  maaske  have  almindelig  In- 
teresse. 

Aar  1888  blev  der  plantet  en  Gruppe  5  Aars  Sitkaplanter 

i  en  Lystskov  under  Gisselfeld  Kloster.  Ved  den  Udhugning, 
som  blev  foretaget  1904  i  nævnte  Gruppe,  blev  der  aflagt 
c.  100  Stk.  Hegnspæle,  som  gennemsnitlig  var  13  cm  i 
Topenden.  Pælene  blev  brugte  til  Indhegning  af  en  Fold 
tilligemed  en  Del  runde  Egepæle,  udtagne  af  Egeklodsbun- 
ker.  Jorden,  i  hvilken  Pælene  nedgravedes,  maa  nærmest 
betegnes  som  tør  Engbund. 

Nu  efter  13  Aars  Forløb  blev  Pælene  undersøgte,  og  det 
viste  sig  da,  at  samtlige  Sitkagranpæle  var  gennemraadnede 
ved  Jordskorpen,  og  at  Egepælene  omtrent  havde  haft  samme 
Skæbne,  idet  man  højst  tør  paaregne,  at  sidstnævnte  kan 
fungere  et  Aar  eller  to  endnu. 

Det  forekommer  mig  imidlertid,  at  Resultatet  af  denne 
Varighedsprøve  maa  siges  at  være  fuldt  tilfredsstillende  for 
Sitkagranens  Vedkommende ;  thi  ifølge  Erfaringer  herfra 
vil  tilsvarende  Pæle  af  Rødgran  sjælden  under  lignende  For- 
hold opnaa  en  Varighed  ud  over  8-10  Aar;  ejheller  kunde 
de  samtidig  nedsatte  Egepæle  prale  af  nogen  imponerende 
Overlegenhed. 

Saaledes  en  ny  Blomst  til  den  Buket  af  smukke  Lovord, 
som  Sitkagranen  hidtil  har  samlet  sig ;  men  maaske  kommer 
det  tynde  01  bag  efter? 

O.  Gøtzsche. 

Salgskredsene.  En  Rettelse  m.  m.  1  Foranstaaende 
Meddelelse  om  de  samvirkende  Salgskredse  er  der  ved  et 
Uheld  faldet  nogle  Ord  ud. 

Side  234,  L.    10—11    f.  n.,  skulde  der  staa :  for  Stavtræ' 
ansættes  til  24  Kr.,   for  Træskotræ  til  26  Kr.   pr.   rm,   for 
Træskokævler  L  og  II.  Kl.  osv. 

I  Anledning  af  den  paagældende  Meddelelse  har  Formanden 
for  de  samvirkende  Salgskredse,  Forstinspektør  O.  Gøtziche. 

ønsket  udtalt  her  i  Tidsskriftet,  at  Referatet  fra  Mødet  er 
fremkommen  uden  Foranledning  fra  hans  Side.  samt  at  Re- 
ferat af  fremtidige  Møder  kun  vil  komme  frem  med  de 
tilstedeværendes  Billigelse. 

Endvidere  er  der  fra  anden  Side  fremsat  Ønske  om  at  faa 
udtalt,  at  de  to  ved  Mødet  tilstedeværende  Medlemmer  af 
Brændselsnævnet  ikke  mødte  som  Repræsentanter  for  dette. 
Godsejer  Hillerup  var  privat  indbudt  af  Skovforeningen,  me- 
dens Skovrider  Brammer  mødte  som  Repræsentant  for  Stats- 
skovbruget og  uden  at  deltage  i  Drøftelsen  af  de  bestaaende 
Maksimalpriser   paa    Brænde   og     disses     mulige   Ændring. 

I  Anledning  af  de  her  gengivne  to  Ønsker  skal  jeg  først 
udtale,  at  Redaktionen  selvfølgelig  bærer  Ansvaret  for  den 
anonyme  Artikel. 

Dernæst  maa  jeg  hævde,  at  Artikelen  intet  Steds  udtaler, 
at  Brændselsnævnet  som  saadant  deltog  i  eller  var  officielt 
repræsenteret  ved   Mødet. 

Og  endelig  maa  jeg  oplyse,  at  Artikelens  Fremkomst  skyl- 
des en  direkte  Opfordring  fra  de  samvirkende  Salgskredses 
Formand,  samt  at  der  i  denne  Opfordring  ikke  var  taget 
andet  Forbehold  m.  H.  t.  Referat,  end  at  „Vore  lokale  In- 
teresser mener  jeg  derimod  ikke  vedkommer  Offentlighe- 
den" .  Jeg  havde  derfor  al  Grund  til  at  tro,  at  de  eksempelvis 
refererede  Arbejds-  og  Varepriser  som  Udtryk  for  „Ens- 
artethed Landet  over"  laa  inden  for  det,  som  ønskedes 
bragt  offentlig  frem. 

Formandens  Bestemmelse  om  Referat  fra  fremtidige  Mø- 
der vedkommer  jo  Deltagerne  og  ikke  Tidsskriftet;  jeg  skal 
derfor  kun  tilføje,  at  jeg  ikke  kan  se.  at  der  i  dette  Til- 
fælde er  sket  Skade.  Red. 

Landbohøjskolens  Aarsskrift.  1  indeværende  Aars 
Foraar  har  den  kongelige  Veterinær-  og  Landbohøjskole  ud- 
givet et  Aarsskrift,  som  der  -er  Hensigten  fremtidig  at  fort- 
sætte m-ed  et  Bind  hvert  Aar.  Aarsskriftet  bringer  først  en 
Indledning  af  Højskolens  Direktør  og  dernæst  fra  Lærere 
og  Assistenter  ved  Skolen  en  Række  længere  og  kortere 
videnskabelige  Afhandlinger.  I  Indledningen  giver  Direk- 
tøren, Professor  Ellinger,  en  kort  historisk  Oversigt  over 
Højskolens  Tilblivelse.  Udvikling  og  Virksomhed  samt 
fremfører  de  Grunde,  der  har  været  bestemmende  for 
Aarsskriftets  Fremkomst.  Som  den  første  af  disse  nævnes, 
at  man  har  villet  skabe  et  Middel  for  Højskolen  til  at  iværk- 
sætte og  vedligeholde  Forbindelse  med  andre  Instituter  af 
lignende  Art.  et  Skrift,  som  dels  kan  vise  og  hævde  Høj- 
skolens videnskabelige  Stilling,  dels  ligefrem  tjene  som 
Byttemiddel  for  andre  Aarsskrifter.  der  ofte  ikke  er  i  Bog- 
handelen og  derfor  vanskeligt  erhverves  paa  almindelig 
Vis.  Og  dernæst  er  det  Hensigten  ved  Aarsskriftet  at  søge 
tilvejebragt  et,  ofte  savnet.  Middel  til  Forbindelse  mellem 
Højskolen  og  dens  tidligere  Elever. 

Begge  Højskolens  Lærere  i  Skovbrugsfagene  har  givet 
Bidrag  til  det  foreliggende  første  Bind.  Professor  Prytz 
skriver  om  ..Tilvækst-  og  Udbytteoversigter  og  deres  Betyd- 
ning for  vort  Skovbrug" .  Professoren  fortæller  om.  hvad  saa- 
danne  Oversigter  er.  hvorledes  de  bliver  til  og  hvorledes 
de  bruges. 

Hvad  Professor  Prytz  udtaler  om  Brugen  af  Tilvækst- 
oversigter, kan  jeg  i  alt  væsentligt  være  enig  i ;  derimod 
forekommer  det  mig,  at  Professoren  tillægger  Udbytteover- 
sigter en  betydelig  større   Værdi,   end   de  paa   vor   Videns 

nuværende  Standpunkt  kan  gøre  Fordring  paa.  En  alminde- 
lig Afvejen  af  deres  Fortrin  og  Mangler  skal  jeg  ikke  komme 
ind  paa ;  men  naar  Professor  Prytz  vil  have  Udbytteover- 
sigter  eller  dog  den  i  Forbindelse  med  disse  foretagne  Maa- 
ling  af  Vedmassen  brugt  som  Grundlag  for  Værdsættelsen  af 
Skov  til  Ejendomsskyld,  da  kan  Praksis  sikkert  ikke  følge 
med.  Den  almindelige  og  officielt  anerkendte  Opfattelse  af 
Loven  om  Ejendomsskyld  er  jo  den.  at  Skove,  som  al  anden 
fast  Ejendom,  skal  sættes  til  deres  Værdi  i  Handel  og 
Vandel  efter  de  paagældende  Vurderingsraads  (og  sagkyn- 
dige Medhjælperes)  Skøn,  og  at  man  til  Støtte  for  dette 
Skøn  kan  bruge  Udbyttet  ved  almindelig  god  Drift,  men 
ingenlunde,   at   Loven   forpligter  til   at  bruge  denne  Støtte. 

Afhandlingen  ledsages  af  to  tabellariske  og  grafiske  Over- 
sigter for  Bøg  og  Eg  paa  Det  petersgaardske  Skovdistrikt. 

Om  „Skovenes  Tilstand,  Dyrkning  og  Udbytte"  giver 
Professor  Oppermann  en  Række  Oplysninger  i  en  Afhand- 
ling, der  er  første  Afsnit  af  en  samlet  Fremstilling.  Man 
læser  heri  om  det  træbevoksede  Areals  Fordeling  efter 
Driftsmaade  og  Træart,  om  hvad  det  „ubevoksede"  Areal 
bruges  til,  om  Aldersklasseforhold  og  Omdrift,  om  Kultur- 
arealernes  Størrelse,  Kulturmaaden  og  de  kultiverede  Træ- 
arter, endelig  om  Udbytte  og  Gavntræprocent,  kort  sagt  om 
en  Mangfoldighed  af  Emner  og  fremstillede  i  en  paa  en- 
gang sammentrængt  og  klar  Form.  Et  stort  og  omhygge- 
ligt Arbejde  er  nedlagt  i  dette  Skrift,  hvis  Fortsættelse  vil 
paaskønnes  af  enhver,  der  søger  Viden  om  dansk  Skov- 
brugs Tilstand  og  den  Retning,   hvori  det  bevæger  sig. 

Af  forstlige  Bidrag  indeholder  Aarsskriftet  desuden  Med- 
delelser om  Landbohøjskolens  Skovbrugsekskursioner  1915 
— 16.  Foruden  en  stor  Mængde  korte  Udflugter  er  der  fore- 
taget to  længere  Rejser  paa  c.  en  Uge  hver,  en  i  September 

1915  til  Jylland  under  Professor  Oppermanns  Ledelse  og  en 
i  September  1916  under  Ledelse  af  Professor  Prytz  til  syd- 
svenske Skove.  Om  begge  disse  Rejser  giver  Lederne  ret 
udførlige  Beretninger,  som  viser  tidligere  Elever,  at  ogsaa 
denne  Side  af  Skolens  Undervisning  i  de  senere  Aar  har 
gjort  væsentlige  Fremskridt. 

Aarsskriftets  Indhold  udgøres  i  øvrigt  af  Afhandlinger, 
der  holder  sig  strengt  inden  for  de  enkelte  Undervisnings- 
fags Grænser,  hvilket  dog  ikke  udelukker,  at  de  kan  have 
Interesse  og  faa  Betydning  ogsaa  for  andre  Fag.  Jeg  skal 
i  denne  Forbindelse  henlede  Skovbrugeres  Opmærksom- 
hed paa  Professor  Rørdams  Afhandling  om  kemisk  Un- 
dersøgelse af  Bændeltang.  Ved  vore  Kystskove  er  det  jo 
ikke  smaa  Mængder,  der  kan  indsamles  af  denne  Plante, 
som  aabenbart  gemmer  Muligheder  for  at  kunne  blive  en 
ikke  ubetydelig  Indtægtskilde. 

Enhver,  der  føler  sig  knyttet  til  Landbohøjskolen  og 
forstaar  at  vurdere  dens  Betydning,  kan  kun  hilse  Frem- 
komsten af  Aarsskriftet  med  Glæde  —  og  haabe  paa  dets 
Fortsættelse.   Prisen  er  3   Kr. 

G.    Wilhjelm. 

Hussvampen  (Merulias  lacrymans)-').  Naar  Jærn  og 
Cement  i  de  senere  Aar  er  bleven  saa  stærkt  brugt  i  Byg- 
ninger, som  Tilfældet  er,  og  derved  for  en  Del  har  for- 
trængt Træet  der,  kan  man  vel  nok  sige,  at  Hussvampen 
har  sin  store  Del  af  Skylden  derfor.  Jærn  og  Cement  an- 


*)    Uddrag  af  et   Foredrag,   som   Ingeniør   Vanggaarå  har  holdt 
paa  Den  polytekniske  Læreanstalt,   væsentligst  for  Haandværkere. 

gribes  ikke  af  Svampen,  saa  Bygherrerne  risikerer  ej  de 
af  den  flydende  store  og  kostbare  Istandsættelser,  hvor  der 
er  oplagt  Jærn  og  Cement. 

Alle  træinteresserede.  baade  Producenterne  (Skovbru- 
gerne) og  Forhandlerne  bør  derfor  i'  højeste  Grad  have 
deres  Opmærksomhed  henvendt  paa  Hussvampen  og  dens 
Optræden.  Jærn  og  Cement  er  dyrere  at  bygge  med  end 
Træ  og  er  for  almindelige  Haandværkere  vanskeligere  at 
arbejde  med ;  derved  har  Træet  i  og  for  sig  en  stor  Over- 
vægt. 

De  træinteresserede  bør  tage  al  muligt  Hensyn  til  Svam- 
pen og  agitere  for,  at  Træet  behandles  og  bruges  paa  rette 
Maade. 

Det  følgende  er  et  Forsøg  paa  at  give  en  populær  Skild- 
ring af   Hussvampen  og  dens  Optræden. 

Professor  Rostrup  har  udtalt,  at  hver  3die  eller  4de 
Bygning  her  i  Landet  er  angrebet  af  Hussvampen.  Den  spil- 
ler altsaa  en  meget  betydelig  Rolle ;  det  er  store  Udgifter, 
der  følger  med  at  have  en  saa  farlig  Gæst  i  vore  kostbare 
Bygninger.  Den  trives  kun  paa  Tømmer  og  deslige,  men 
ikke  paa  voksende,   levende  Ved. 

Hussvampen  formerer  sig  dels  ved  Sporer  og  dels  vege- 
tativt, 3:  ved  Dele  af  Planten,  der  er  løsrevne  og  vokser 
videre.  Rostrup  siger,  at  han  trods  megen  Ulejlighed  van- 
skeligt kunde  faa  Sporerne  til  at  spire,  men  at  Svampen 
voksede  yderst  let  frem  fra  løsrevne  Smaadele  af  den, 
naar  disse  kom  unjder  gunstige  Udviklingskaar. 

Hussvampen  kan  trives  paa  mørke,  skjulte  Steder,  hvor 
den  er  vanskelig  at  opdage,  før  Ødelæggelsen  af  Byg- 
ningens Træværk  er  skreden  stærkt  frem.  Derfor  er  Hus- 
svampen dobbelt  farlig. 

Stærk    Varme   taaler   Svampen    ikke.    Ved    30    "    Celcius 

kniber  det  allerede  for  den,  da  Vandet  ved  den  Temperatur 
fordamper  stærkt;  og  Fugtighed  skal  der  til,  for  at  Svampen 
skal  kunne  trives.  Tørt  Træ  angribes  ikke  af  den.  Kulde 
kan  Hussvampen  heller  ikke  taale.  Ydergrænserne  for  den 
Temperatur,  den  trives  i,  ligger  imellem  +  4  "  og  +  30  '^ 
C;    15 — 20"   er  gunstigst   for  dens   Udvikling. 

Svampen  har  3  Slags  Væv :  Næringsmyceliet,  Luft- 
myceliet og  Frugtlegemet.  Næringsmyceliet  (eller  Svampe- 
løvet) bestaar  af  lange,  fine  Traade;  disse  er  klare.  My- 
celiet kan  ofte  ej  ses  med  de  blotte  Øjne,  derfor  maa  man, 
hvor  Træ  er  angrebet  af  Hussvampen,  skære  af  godt  ud 
til  Siden,  mindst  1  Meter  fra  det  angrebne  Sted,  saa  meget 
mere  som  Næringsmyceliet  udbreder  sig  vidt  omkring. 
Hussvampen  oplagrer  Reservenæringsstoffer  i  sine  Celler 
for  deraf  senere  at  danne  Frugtlegemer,  og  disse  Reserve- 
næringsstoffer  er  til  Stede  i  Form  af  Oliedraaber.  Det  latin- 
ske Navn  Jacrymans"  betyder  „den  grædende" ,  og  dette 
Navn  stammer  fra,  at  der  under  Frugtlegemerne  findes  fed- 
tede, gule  Vædskedraaber,  som  netop  er  Reservenæring, 
nemlig  Olie. 

Træets  Celler  og  Karstrenge  er  smaa,  men  Hussvampens 
Mycelium  er  endnu  finere,  saaledes  at  det  kan  løbe  rundt 
i  Cellernes  og  Karstrengenes  Hulrum  og  der  forgrene  sig. 
Myceliet  kan  gaa  ind  ad  Celleporerne,  men  det  kan  ogsaa  gaa 
lige  igennem  Cellevæggene.  Det  danner  da  en  fin,  haard  Spids, 
som  det  sætter  imod  Cellevæggen,  og  denne  Spids  afson- 
drer da  en  Vædske,  der  opløser  Cellevæggen,  saaledes  at 
Spidsen  kan  trænge  igennem  og  Myceliet  vokse  videre; 
men  Svampen  maa  økonomisere,  derfor  snevres  Myceliet, 
hvor  det  passerer  Cellevæggen,  ind  til  en  yderst  fin  Streng, 
og  udvider  sig  da  igen.  naar  det  har  passeret  Væggen. 
Næringsmyceliet   er   meget   graadigt;    det   udsuger   Veddet 

■  16» 

saaledes,  at  indtil  50  pCt.  af  dettes  Vægt  svinder  bort.  Naar 
al  Næring  er  opbrugt  paa  et  Sted,  dør  Myceliet  bort  der, 
men  vokser  videre,  hvor  ny  Næring  findes;  og  dette  sker 
paa  en  meget  lumsk  Maade,  idet  det  ej  kan  ses  med  blotte 
Øjne. 

Luftmyceliet  er  mere  synligt,  det  bærer  Frugtlegemerne. 
Det  ligner  Skimmel  eller  Spindelvæv  og  findes  uden  paa 
Veddet.  Det  er  skrøbeligt  og  svinder  straks  bort  ved  Be- 
røring eller  Tørring.  Det  kan  danne  særlige  Former,  nem- 
lig Svampestrenge  eller,  om  man  vil.  Vandringsstrenge. 
Ebber  Næringsmidlerne  ud  paa  det  Sted,  hvor  Svampen 
findes,  danner  der  sig  haardføre  stærke  Svampestrenge, 
der  kan  være  saa  tykke  som  en  Tommelfinger.  De  kan 
løbe  ud  i  Murværkets  Mørtel  fra  Etage  til  Etage,  og  det  er, 
som  om  de  havde  Følenerver,  idet  de  ligesom  kan  snuse 
sig  frem  og  finde  Træet  i  Etageskillerummene  (Bjælker 
og  Gulve  m.  m.j.  Disse  Strenge  er  meget  farlige,  de  kan 
gaa  langt.  Svampen  angriber  ikke  tørt  Træ ;  men  findes 
den  oprindelig  i  en  fugtig  Kælder  og  Strengene  derfra  er 
gaaede  til  Vejrs  op  i  den  tørre  Bygning,  da  kan  de  lige- 
frem pumpe  Vand  op  og  tilføre  Fugtighed  til  Tømmeret, 
og  saa  kan  Næringsmyceliet  udvikle  sig  fra  Strengene  og 
angribe  det  tørre  Træ.  Svampen  sørger  selv  for  Fugtighed. 

Frugtlegemerne  udvikles,  naar  Svampen  har  vokset  nogen 
Tid ;  det  er  hvide,  kødede,  tykke  Legemer.  Efter  nogen 
Tids  Forløb  danner  der  sig  mørkt  farvede  Midterpartier  i 
dem,  omgivne  af  en  hvid  Bræmme.  De  mørke  Partier 
er  Sporelejerne.  Disse  Frugtlegemer  kan  være  1 — 2  m  i 
Diameter  og  de  er  kun  ved  en  enkelt  sejg  Streng  fæstede 
til  Træet.  Nu  er  Angrebet  stærkt,  thi  nu  skal  Svampen 
bruge  megen  Næring.  Naar  Sporerne  er  udstødte  af  Frugt- 
legemerne,  falde  disse  af  og  raadner.   og  de  kan  da   lugte 

slemt.  Man  har  ment,  at  denne  Lugt  var  meget  usund  for 
Mennesker,  men  dette  bestrides  af  Professor  Rostrup.  Hus- 
svampen  er  i  og  for  sig  uskadelig  for  Mennesker,  men  den 
udvikles  paa  fugtige  Steder,  og  disse  er  usunde.  At  Hus- 
svampen  skulde  medføre  Kræftsygdom  hos  Mennesket,  er 
kun  en  Fabel. 

Svampens  Sporer  er  meget  smaa,  mikroskopiske  Lege- 
mer, c.  0,01  mm  i  Diameter.  I  et  Rum  af  Størrelse  som 
en  almindelig  Ært  kan  der  være  5  Millioner  Sporer. 
De  bestaar  hver  af  1  Celle  med  3  Oliedraaber  inden 
i.  Disse  er  den  Reservenæring,  Moderplanten  medgiver  sit 
Afkom,  for  at  Sporen  af  denne  Reservenæring  kan  udvikle 
sin  Spire  og  ernære  denne,  til  den  kan  sørge  for  sig  selv. 
Spirerne  er  fine,  traadagtige  Legemer,  der  udvikler  sig  til 
Svampemycelium,  hvor  Livsvilkaarene:  Fugtighed,  stille- 
staaende  Luft  og  passende  Temperatur  samt  Ved  er  til 
Stede. 

Er  der  ikke  flere  Næringsstoffer  for  Svampen  i  Træet, 
eller  dette  bliver  for  tørt,  dør  Myceliet,  men  Træet  er  øde- 
lagt. Det  er  svundet  ind,  og  derfor  revner  det  paa  langs 
og  paa  tværs.  Disse  Revner  danner  næsten  altid  retvink- 
lede Systemer.  Træet  er  bleven  mørkebrunt  og  frønnet  og 
er  saaledes  værdiløst,  det  duer  ej  engang  til  Brændsel. 

Hussvampen  trives,  hvor  der  er  fugtig  Luft;  den  bru- 
ger megen  Fugtighed  i  Træet,  ellers  kan  den  ikke  vokse. 
Den  skal  have  Ro  under  Væksten.  Under  Gulve  i  Kældere, 
i  Kirker  og  andre  Bygninger,  der  ikke  bruges  daglig,  fin- 
des den  hyppigst.  Frost  kan  ikke  ødelægge  den  helt,  og 
den  mindste  Stump  ubeskadigede  Svampevæv  kan  vokse, 
naar  Forholdene  igen  bliver  gunstige.  Tørke  taaler  Svampen 
slet  ikke;  den  har  ingen  beskyttende  Bark.  der  kan  skærme 
den  imod  Vandfordampning.  Tør  Træk  er  derfor  dræbende 

for  Svampen.  Under  Gulve  og  lignende  Steder  kan  den  føre 
en  tarvelig  Tilværelse  i  Fylden ;  men  kommer  den  saa  paa 
en  eller  anden  Maade  i  Berøring  med  Træ,  tager  den  fat 
for  Alvor. 

Om  Hussvampens  Forfiold  til  Træets  Tilstand  oplyser 
Professor  Rostrup,  at  Fældningstiden  ikke  spiller  nogen 
kendelig  Rolle.  Forsøg  viser,  at  vinterfældet  og  sommer- 
fældet  Træ  er  lige  udsat  for  Svampeangreb,  men  at  Til- 
fældigfieder  spiller  en  væsentlig  Rolle.  Som  Helhed  kan 
siges,  at  det  Træ,  der  har  mest  Æggehvideindhold,  er  mest 
tilgængeligt  for  Svampen,  og  at  det  Træ,  der  har  mest 
Næringsindhold  angribes  stærkest.  Sporerne  spirer,  som 
nævnt,  ej  let.  Professor  Rostrup  har  anstillet  vidtgaaende 
Dyrknings-  og  Spiringsforsøg  med  Hussvampens  Sporer  og 
udtaler,  at  de  spirer  lettest  ved  en  Temperatur  af  15 — 20° 
C.  Visse  Stoffer  og  da  især  fosforsur  Ammoniak  indvirker 
gunstigt  paa  Spiringen.  Der  er  ogsaa  gjort  Forsøg  med  at 
paavirke  Sporerne  med  elektriske  Strømme ;  men  som  Hel- 
hed maa  siges,  at  de  heldigvis  spirer  vanskeligt ;  det  vilde 
da  ogsaa  ellers  være  næsten  haabløst  at  bekæmpe  Svampen. 
I  humusrig  Jord  med  stort  Indhold  af  fosforsur  Ammoniak 
og  forraadnede  Plantedele  vil  Spiring  af  Sporene  og  videre 
Udvikling  af  Svampen  gaa  lettest  for  sig. 

Midler  imod  Hussvampen.  Fremfor  alt  maa  det  Tøm- 
mer, der  indsættes  i  Bygningerne,  være  sundt  fra  Tømmer- 
pladsen ;  her  maa  der  ingen  Ligegyldighed  taales.  Hvert 
Stykke  Tømmer  maa  nøje  efterses,  og  der  maa  ej  taales 
„Mug"  paa  Tømmeret,  som  Svampen  ofte  populært  kaldes. 
Tømmerpladserne  bør  anlægges  paa  tørre  Steder,  helst  med 
gruset  Bund,  og  ej  paa  humusrig  Jord.  Tømmeret  maa  ikke 
lægges  direkte  paa  Jorden,  men  der  skal  helst  være  støbt 

smaa  Betonblokke,  som  Tømmeret  kan  hvile  paa.  Gødning 
maa  ikke  taales  paa  Tømmerpladserne.  Ordentlig  rationel 
Lagring  af  Tømmeret  koster  Penge,  men  den  maa  fore- 
tages. Det  er  kostbarere  at  fordrive  Svampen  fra  Bygnin- 
gerne, end  det  er  at  lagre  Tømmeret  rationelt,  inden  det 
bruges.  I  Nybygninger  maa  der  ikke  indsættes  gammelt 
Tømmer,  som  har  siddet  i  ældre  Bygninger.  Skal  man 
endelig  bruge  saadant  gammelt  Tømmer,  maa  der  udvises 
stor  Forsigtighed,  og  man  maa  nøje  undersøge,  om  der  har 
været  Svamp  paa  det  Sted,  hvor  det  kommer  fra;  det  gamle 
Tømmer  maa  udtørres  godt  af  Sol  og  Vind,  inden  det  lægges 
ind  i  Bygningen  igen.  Bjælkehovederne,  hvor  Tømmeret 
har  været  omgivet  af  Murværk,  er  særlig  udsatte  Steder, 
og  de  Mursten,  der  har  omgivet  Bjælkehovederne,  er  ofte 
gennemtrukne  af  Svampemycelium.  Derfor  er  gamle,  brugte 
Mursten  ogsaa  farlige  at  anvende  paa  ny  uden  grundig  Des- 
infektion. 

Humusrig  Fyld  kan  ogsaa  indeholde  Svampen,  som  oven- 
for nævnt. 

Ved  Istandsættelse  af  svampeangrebne  Bygninger  maa 
der  udvises  den  største  Forsigtighed.  Værktøj  og  Arbejds- 
klæder  bør  desinficeres  efter  endt  Arbejde  i  Bygningen; 
der  kan  sidde  angrebne  Smaadele  af  Træ  paa  Save,  Klæder 
o.  s.  v.,  og  disse  Smaadele  kan  saa  komme  rundt  i  andre 
Bygninger  og  smitte,  da  selv  de  mindste  Dele  af  Svampe- 
myceliet kan  gro  og  udvikle  sig.  Arbejdstøjet  bør  helst 
vaskes  i  stærk  Sæbelud  eller  bages  i  en  Bageovn.  Hus- 
svampens  Smittefare  for  Træets  Vedkommende  kan  pas- 
sende lignes  med  Tyfusbakteriens  Smittefare  for  Menne- 
skenes Vedkommende. 

Træet  bør  vaére  tørt,  naar  det  bruges,  og  det  maa  helst 
ej  optage  Vand  i  sig,  efter  at  det  er  indsat  i  Bygningen. 
Denne  maa  gennemtørres  godt,  inden  Træet  males,  og  Li- 

noleum  bør  først  lægges  paa,  naar  Gulvene  er  fuldkommen 
tørre. 

Fugtighed  i  Bygningen  maa  modvirkes.  Grundvand  maa 
fjernes  ved  Dræning ;  der  maa  være  tørt  under  Gulvene ; 
fugtig  Luft  maa  fjernes  ved   Ventilationskanaler. 

Af  stor  Betydning  er  Renlighed  under  Opførelsen  af  Byg- 
ningerne. Der  bør  absolut  indrettes  Pissoirer  baade  ved 
Jorden  og  paa  Etagerne.  Urin  indeholder  netop  fosforsur 
Ammoniak,  og  hvor  Urinen  er  trukket  ind  i  Træværk  eller 
Mur,  kan  man  være  sikker  paa,  at  Svampen  først  tager  fat. 
Der  bør  absolut  fra  Bygherrens  Side  appelleres  til  Haand- 
værkernes  Æresfølelse. 

Den  bedste  Maade  at  bekæmpe  Hussvampen  paa  er 
ubetinget  at  forebygge  Angrebet.  Er  den  kommet  ind  i 
Bygningen,  maa  man  ikke  vente  et  Øjeblik,  men  tage  fat 
straks.  Man  maa  uden  Skaansel  fjerne  de  angrebne  Dele 
af  Bygningen,  og  man  maa  ej  ved  denne  Lejlighed  være 
lemfældig.  Det  er  ikke  nok  at  fjerne  lige  de  angrebne  Dele, 
men  man  maa  borttage  Træværk  mindst  1  m  fra  det  yderste 
angrebne  Sted  og  Murværket  maa  grundigt  desinficeres, 
ligeledes  mindst  1  m  fra  Angrebsstedet,  Pudsen  afhugges  og 
Murværket  udtørres  godt  og  der  paaføres  Lysol  eller,  hvor 
dette  kan  give  ubehagelig  Lugt,  en  Opløsning  af  Kobber- 
vitriol. De  angrebne  Materialer  maa,  efter  at  være  bort- 
huggede,  nedgraves  dybt  i  Jorden,  eller  ■  overhældes  med 
Petroleum  og  brændes.  Svampeangrebet  Træ  egner  sig  ikke 
til  Brændsel ;  det  er  værdiløst.  "  Man  ser  ofte,  at  det  for- 
æres bort,  og  under  Transporten  drysser  der  Dele  af,  som 
spredes  langs  Gader  og  Veje  og  giver  Anledning  til  Smitte 
rundt  om.  Dette  maa  ej  finde  Sted.  De  angrebne  Trædele 
skal  uskadeliggøres  paa  Stedet. 

Fra  Skoven. 

Stødebrænde.  Redaktionen  har  ønsket  Udtalelser  om 
Stødrydning,  og  da  ogsaa  jeg  mener,  at  denne  vigtige  Sag 
bør  drøftes  og  fremmes  saa  meget  som  muligt,  vil  jeg  gerne 
yde  min  Skærv  til  Drøftelsen  allerede  nu,  skønt  jeg  ved 
at  vente  nogen  Tid  maaske  vilde  faaet  en  betydelig  større 
Erfaring -at  øse  af. 

Det  synes  mig-  at  Mulighederne  for  lønnende  Optagning 
af  Stød  aldrig  har  været  større  end  nu,  og  det  er  i  alt  Fald 
klart,  at  som  vort  Fædreland  er  stillet  for  Tiden,  bør  enhver 
Hjælpekilde  fuldt  udnyttes,  enhver  Mulighed  for  at  skaffe 
Arbejde'  til  ledige  Hænder  straks  undersøges.  Ganske  vist 
mærker  man  her  ude  paa  Landet  ikke  meget  til  Brændenød ; 
men  der  er  dog  vel  endnu  i  Industrien  en  betydelig  Brænde- 
trang til  Stede,  og  det  maa  ikke  glemmes,  at  Stødebrænde 
nok  saa  meget  som  andet  Brænde  trænger  til  Udluftning, 
saa  at  det,  der  optages  nu  i  Efteraaret,  først  faar  fuld 
Brændværdi  til  Eftersommeren  1918. 

Granstød  taler  jeg  ikke  om ;  de  kunde  mangfoldige  Steder 
optages  med  Fordel  allerede  før  Krigen,  og  det  samme 
gælder  gamle  Egestød  og  gamle  Fyrrestød,  hvor  Smaarød- 
derne  er  frønnede,  men  Stødkernen  er  frisk  og  derfor  for- 
holdsvis let  at  faa  op. 

Hovedspørgsmaalet  for  danske  Skove  er,  om  det  kan  be- 
tale sig  eller  af  andre  Grunde  være  ønskeligt  at  optage 
Bøgestødene,  i  hvilke  der  i  vore  Skove  sidder  meget  store 
Mængder  brugbart  Ved,  som  hidtil  er  raadnet  hen  til  ingen 
Verdens  Nytte.  Mange  Steder  vil  der  af  Stødene  nu  i  Aar 
kunne  tages  en  Vedmasse,  som  svarer  til  et  helt  Aars  sam- 
lede Brændehugst,  saaledes  at  vi  i  Almindelighed  ikke  for  Ti- 
den behøver  at  tænke  paa,  hvor  Stødebrændeprocenten  nor- 

malt  vil  komme  til  at  ligge  inden  for  de  af  Professor  Opper- 
mann*)  opgivne  Grænser  10-20  pCt.  af  Masseudbyttet. 

Men  hvor  store  Vedmasser  det  drejer  sig  om  ved  Spørgs- 
m.aal  om  Stødoptagningen  som  Helhed,  faar  man  et  Be- 
greb om,  naar  man  regner,  at  Stødmassen  svarer  til  blot 
en  Tiendedel  af  det  sædvanlige  Masseudbytte,  at  dette  for 
Tiden  sættes  til  c.  8  m^  pr.  Hektareaar  (træbevokset  Areal) 
for  hele  Danmark,  at  der  i  Skovene  staar  brugbare  Stød 
fra  flere  Aars  Hugst,  og  at  Landets  træbevoksede  Areal 
for  Tiden  kan  sættes  til,  i  denne  Forbindelse,  250  000  ha 
mindst.  Koster  endvidere  1  rm  Stødebrænde  med  c.  0.5  m^ 
Fastmasse  7-15  Kr.  i  Arbejdsløn  at  optage  og  tildanne  og 
giver  den  2-1  Kr.  i  Netto  paa  Roden,  vil  man  se,  at  Talen 
her  er  om  store  Pengesummer. 

Med  Hensyn  til  det,  jeg  saaledes  betragter  som  Hoved- 
spørgsmaalet  i  Bøgestødebrændets  Optagelighed,  forekom- 
mer det  mig,  at  en  Række  tidligere  Hindringer  nu  er  fjer- 
nede. At  dette  maaske  kun  gælder  midlertidigt,  er  blot  en 
yderligere  Grund  til  ikke  at  opsætte  Sagens  Fremme. 

Stødebrændet  havde  før  for  ringe  Værdi;  men  nu  koster 
jo  Brænde  henved  dobbelt  saa  meget  som  før  Krigen. 

De  store  Indvindingsomkostninger  er  ganske  vist  i  og 
for  sig  bleven  endnu  højere  paa  Grund  af  højere  Arbejds- 
priser; men  i  Forhold  til  Saglsprisen  er  de  bleven  mindre; 
og  kan  Sprængstof  faas,  lettes  Optagningen  meget. 

Vore  kønne  lave  Stød  er  nu  mange  Steder  blandede  med 
temmelig  høje  Mindeblokke  fra  Selvskovere,  københavnske 
Arbejdsløse,  Soldater  eller  nye,  uøvede  Skovarbejdere. 

Utilstrækkelig  Arbejdskraft  bliver  der  næppe  Lejlighed 


")  A.  Oppermann:  Træ  og  andre  Skovprodukter,  Side  220. 

til  at  skyde  Skylden  paa  i  den  kommende  Hugstsæson,  og 
foreløbig  taler  næppe  nogen  højt  om,  at  de  har  Udhugning 
nok  til  at  lade  Stødoptagning  ligge  af  den  Grund. 

Stødebrændets  Afsættelighed  kunde  maaske  tidligere 
være  tvivlsom ;  nu  er  det  kun  et  Spørgsmaal  om  passende 
Tildannelse  og  passende  Pris. 

For  kostbare  Gavntræstammer  er  ganske  sikkert  Rydning 
af  hele  Træet  at  foretrække  frem  for  sædvanlig  Fældning 
først  og  dernæst  Stødets  Optagning;  men  det  sidste  kan 
maaske  tjene  til  at  bane  Vej  for  det  første. 

Rodveddet  er  løst  og  let,  siger  Videnskaben  os;  men 
Rodhalsen  synes  tæt  og  tung,  og  den  udgør  en  stor  Del 
af  Stødebrændet.  Maaske  vil  dette  ogsaa  vise  sig  at  have 
visse  særlige  Egenskaber  af  teknisk  Værdi,  maaske  kan 
der  endog  ved  velordnet  Opsprængning  skaffes  store  Træ- 
stykker egnede  til  Gavnbrug. 

Gammeldags  Stødebrænde  havde  ringe  Fastmasse  og  var 
for  Brændekøbere  forskrækkeligt  at  have  med  at  gøre ;  men 
det  kan  og  bør  umiddelbart  efter  Optagningen  tildannes  af 
Skovens  Folk  færdigt  til  Brug  (til  Mejeribrug  o.  lign.,  til 
Kakkelovnsbrug  eller  andet)  og  eventuelt  kan  da*)  alle 
Smaarødderne  hugges  fra,  alle  Tveger  afhugges  eller  ud- 
flækkes, alle  Sten  fjernes  og  det  færdige  Træ  opsættes  tæt 
og  kønt. 

Det  er  strengt  Arbejde  at  optage  Stød,  det  kræver  hel 
ny  Indøvelse,  slider  stærkt  paa  Værktøjet  og  standses  let 
af  Vinterfrost.  Først  sat  i  System  og  ordentlig  betalt  gaar 
det  nu  nok;  det  vil  være  en  god  Sikkerhedsventil  for  tilbudt 
Arbejdskraft,   og   der   vil   saa   vel   om   Efteraaret   som   om 


*)  Det   svenske   Tidsskrift    „Skogen",    1917,    S.  233:    Tagtstrom 
"om  skogsavfall  som  bransle". 

Foraaret  nok  findes  passende  Tid,  hlot  Arbejdsstyrken  i  det 
hele  er  stor  nok. 

Det  er  et  fælt  Roderi  i  vor  kostbare  Skovmuld  og  med- 
fører let  sumpede  Fordybninger.  Men  Hullerne  kan  jævnes, 
og  oftest  er  Udluftning  af  Skovjord  en  gavnlig  Forholdsregel ; 
hvor  der  arbejdes  med  Sprængning,  paastaas  det  jo  bestemt, 
at  Frugtbarheden  er  forøget.  I  alle  Tilfælde  aabner  Stødryd- 
ningen et  højst  interessant  Perspektiv  for  Hestearbejde  i 
Skoven  og  lejlighedsvis  Vekseldrift  med  Ager  og  Skov. 

Hovedvanskeligheden  menes  at  ligge  i  Indvindingsomkost- 
ningerne;  men  disse  er  ikke  saa  store,  som  mange  tror,  og  de 
vejer  i  alt  Fald  ikke  til,  hvis  der  er  eller  kan  frygtes  at  blive 
en  virkelig  Brændenød  til  Husholdningsbrug,  industriel  Fy- 
ring elLer  andet  industrielt  Brug ;  da  maa  vi  have  Støde- 
brændet op. 

Selv  om  Sprængkraft  ikke  kan  faas  og  Maskinkraft  mid- 
lertidig ikke  kan  installeres,  saa  at  alene  Haandkraft  maa 
bruges  og  Arbejdsudgiften  maaske  overstiger,  hvad  Støde- 
brændet efter  sin  Tørvægt  er  værd  sammenlignet  med 
Maksimalprisen  paa  andet  Brænde,  behøver  dette  ikke  at 
blive  nogen  afgørende  Hindring. 

Der  er  adskillige  Virksomheder,  som  ikke  har  kunnet 
faa  Del  i  Amtsfordelingen  af  Brænde  efter  Maksimalpris, 
og  derfor  gerne  betaler  en  Overpris.  I  Tilfælde  af  virke- 
lig stor  Arbejdsløshed  kunde  det  endvidere  meget  vel 
tænkes,  at  Staten  ved  at  yde  et  vist  Bidrag  pr.  rm  optaget 
og  paa  bestemt  Maade  tildannet  Stødebrænde  vilde  kunne 
spare  noget  af  de  meget  større  Tilskud  til  Arbejdsløsheds- 
kasserne. Der  synes  jo  at  være  Tilbøjelighed  til  Planlæg- 
ning af  store  offentlige  Arbejder  som  Modvægt  mod  Ar- 
bejdsløsheden.    Vilde  da   Stødrydning  ikke  egne   sig  godt 

hertil?  Det  er  et  Arbejde,  som  kan  iværksættes  spredt  over 
hele  Landet  under  vedkommende  Ejeres  eller  Statens  Le- 
delse ;  og  det  kan  alt  efter  Omstændighederne  hurtig  ud- 
vides eller  indskrænkes,  standses  og  atter  paabegyndes, 
indtil  Frosten  tager  haardt  fat ;  det  kan  udføres  alene  med 
Haandkraft  eller  eventuelt  ved  Hjælp  af  Sprængning  og 
Maskintildannelse. 

Endog  Vederlaget  til  Skovejeren  kunde  til  yderligere  For- 
øgelse af  Arbejdsmængden  faa  Form  af  gratis  udført  Hoved- 
istandsættelse af  Veje.  Vore  Skoves  Veje  er  jo  ikke  byg- 
gede til  Nutidens  store  Brændetransporter,  og  en  yder- 
ligere Tilføjelse  af  Stødebrændet  vil  mange  Steder  ødelægge 
dem  helt.  At  dette  sidste  ikke  sker,  er  saa  vel  i  Skov- 
ejerens som  i  Samfundets  Interesse,  særlig  naar  betænkes 
Faren  for  fortsatte  store  obligatoriske  Hugster  i  Skovene. 

Kan  Stødoptagning  saaledes  paa  flere  Maader  blive  en 
Sag  af  stor  Betydning  for  Samfundet,  har  den  ikke  mindre 
Interesse  for  Skovejerne.  Naar  der  paa  et  almindelig  stort 
Skovdistrikt  optages  i  Løbet  af  et  Aarstid  5-10  000  rm 
Stødebrænde,  svarende  i  Fastmasse  til  henved  et  helt  Aars 
Brændehugst,  betyder  dette  med  7-16  Kr.  Optagningsbeta- 
ling  pr.  rm,  at  der  udbetales  35  000-160  000  Kr.,  foruden 
Kørselsbetaling,  til  Omegnens  Befolkning,  som  tillige  er 
Skovens  Købere.  At  flere  Mennesker  syhselsættes  i  Skoven 
er  i  et  hele  taget  en  Fordel ;  det  har  jo  netop  national- 
økonomisk set  været  en  af  Skovens  svage  Sider,  at  den 
gav  Plads  til  for  faa  Mennesker  pr.  Arealenhed. 

Faar  Skovejeren  dertil  blot  2-I  Kr.  Netto  pr.  rm,  bliver 
dette  dog  en  ikke  ubetydelig  Indtægt,  hvad  enten  den  mod- 
tages i  Form  af  Penge,  Vejforbedring  eller  lignende.  Sam- 
tidig opnaas  som  sagt  Udluftning  af  Jorden,  lettere  Adgang 
til  Brug  af  Hestekraft  i  Skoven,  Mulighed  for  at  holde  en 

stor  Arbejdsstyrke  rede  til  uventede  store  Hugstarbejder 
eller  lignende,  samt  sidst  men  snart  sagt  vigtigst  af  alt: 
Muligheden  for  ved  Stødrydning  at  aflaste  Skovene  for  en 
Del  af  den  obligatoriske  Hugst. 

En  svensk  Forfatter  taler  da  ogsaa  om  „den  valdiga 
nationalrikedom,  som  ligger  uti  skogsavfallet".  Han  tæn- 
ker derved  baade  paa  Stød  (Naaletræstød)  og  Ris;  Sverrigs 
Skovforhold  er  jo  enorme  i  Forhold  til  vore.  Men  at  der 
ogsaa  hos  os  og  alene  i  Stødene  ligger  store  Kapitaler, 
har  jeg  søgt  at  vise  i  det  ovenstaaende  og  vil  gerne  i  denne 
Forbindelse  lægge  et  godt  Ord  ind  for,  at  Løvtræ-Risene 
længst  mulig  faar  Lov  at  være  i  Fred  i  vore  Skove. 
Krigsforholdene  skulde  nødig  afbryde  den  voksende  Til- 
bøjelighed til  i  danske  Skove  at  aflægge  mere  og  mere 
„Knippelbrænde"  og  „Stangbunker"  med  Bevarelse  af  Smaa- 
kvistene  paa  Skovbunden.  Som  Brændsel  betragtet  er 
Smaakvistene  knap  værd  at  køre  hjem,  medens  de,  helst 
spredte,  har  den  allerstørste  Betydning  i  Skoven,  ikke  alene 
for  deres  Askebestanddeles  Skyld,  men  ogsaa  for  deres 
Evne  til  at  optage  det  faldende  Løv  og  holde  Skovbundens 
øverste  Lag  i  en  aaben,  for  kraftig  Omsætning  heldig 
Tilstand*). 

Til  Lettelse  af  den  obligatoriske  Hugst  har  Stødebrændet 
ikke  hidtil  kunnet  bruges;  men  maaske  tør  heri  ventes  en 
Forandring,  en  Forandring  som  da  især  vil  blive  til  haardt 
tiltrængt  Lettelse  for  de  intensivt  drevne  Skovdistrikter. 
Den  stive  Regel  i  Indenrigsministeriets  Bekendtgørelse 
d.  7de  Maj  1917  §  1,  som  sætter  Sommerhugsten  1917  i 
Forhold  til  Gennemsnitshugsten  for  Treaaret  1912-15,  har 


*)  „Skogen"   1917,  S.  1:    Hesselmann    om  Indflydelse  paa  Skov- 
jordens  Produktionsevne. 

virket  næsten  som  en  Præmie  paa  svag  Sl^ovbenyttelse  i 
det  nævnte  Treaar  og  som  en  Straf  for  de  Skovdistrikter, 
der  i  samme  Treaar  har  bragt  deres  Udhugning  i  Orden  og 
derfor  ikke  staar  med  nogen  Reserve  af  Udhugningsmasse 
( —  hvad  heller  ikke  bør  findes),  maaske  endog  samtidig 
har  en  væsentlig  Del  af  Hovedskovningen  bundet  som 
spredt  Masse  over  Bøgesaaninger  fra  Oldenaaret  1915. 

Det  vilde  være  saare  ønskeligt  og  ikke  mere  end  simpel 
Retfærdighed,  om  den  kommende  Vinters  obligatoriske 
Hugst  blev  i  højere  Grad  fordelt  efter  de  forskellige  Skov- 
ejendommes faktiske  Skovforhold  i  Stedet  for  at  gøres  af- 
hængig af  det  nævnte  Treaars  Praksis,  som  ofte  har  været 
bestemt  af  ganske  særlige  Forhold. 

Men  skulde  det  ske,  at  den  nævnte  Regel  i  Indenrigs- 
ministeriets Bekendtgørelse  —  trods  de  „forstkyndige  Til- 
lidsmænds" forhaabentlig  kraftige  Indsigelse  —  krævedes 
opretholdt  ogsaa  i  det  kommende  Hugstaar,  da  findes  der  i 
Stødrydningen  et  Middel  til  at  afbøde  de  værste  Ulemper, 
forudsat  da  at  der  aabnes  Mulighed  for  at  præstere  en  større 
eller  mindre  Del  af  den  obligatoriske  Vinterhugst  i  Form 
af  tildannet  Stødebrænde. 

I  det  ovenstaaende  bar  jeg  stræbt  efter  at  vise  Stødoptag- 
ningens Betydning  for  Samfundet  saa  vel  som  for  Skov- 
ejerne og  søgt  at  vise,  at  dette  Arbejdes  Fremme  ikke  er 
saa  ene  afhængig  af  Optagningsomkostningerne,  som  mange 
endnu  tror. 

Fremkommer  der  ikke  fra  anden  Side  bedre  Oplysninger, 
skal  jeg  i  en  følgende  Artikel  give  nogle  Meddelelser  om 
Priser  og  Fremgangsmaade  paa  det  Skovdistrikt,  hvortil  jeg 
er  knvttet.  H.  Mundt. 


256 


Andetsteds  fra. 

Den  nye  Merhugst.  Under  12te  Oktober  1917  har 
Indenrigsministeriet  udstedt  følgende  Bekendtgørelse  an- 
gaaende  Hugst  i  Landets  Skove  og  Plantager  samt  Handelen 
med  Skoveffekter  md.  v. :  I  Henhold  til  Lov  af  20de  April 
1917  om  Fremskaffelse  af  indenlandske  Brændselsma- 
terialier  samt  midlertidig  Lov  af  7de  August  1914  om  Re- 
gulering af  Prisen  paa  Levnesmidler  og  Varer,  jfr.  Lov  af 
16de  November  1914  om  Straf  for  Overtrædelse  af  de 
ifølge  fornævnte  Lov  trufne  Foranstaltninger,  fastsættes 
herved  følgende  Bestemmelser  angaaende  Hugst  i  Landets 
Skove  og  Plantager  samt  Handelen  med  Skoveffekter  m.  v. 

A.     Hugsten. 

$  1.  Alle  Ejere  (Brugere)  af  Skove  (Plantager)  her  i 
Landet  vil  i  Fortsættelse  af  og  udover  den  i  Henhold  til 
Bekendtgørelse  af  7de  Maj  1917  paabudte  Brændehugst  i 
Tidsrummet  indtil  1ste  April  1918  have  at  foretage  en 
pligtig  Brændehugst  i  et  saadant  Omfang,  at  den  derved 
fremskaffede  Brænde  mængde  for  samtlige  Skove  og  Plan- 
tager tilsammen  bliver  omtrentlig  dobbelt  saa  stor  som  en 
normal  Brændehugst  her  i  Landet  for  et  Aar.  Under  Hen- 
syn til  Skovens  (Plantagens)  Ydeevne  fastsættes  Omfanget 
af  den  pligtige  Brændehugst  for  hver  enkelt  Skovejendom 
af  Brændselsnævnets  forstkyndige  Tillidsmand  i  vedkom- 
mende Amt  (jfr.  §  4  og  ^  5). 

§  2.  Brændselsnævnets  Tillidsmand  giver,  saa  snart  ske 
kan,  den  enkelte  Skovejer  (Bruger)  skriftlig  Meddelelse 
om,  hvor  stor  den  pligtige  Brændehugst  skal  være  paa 
hans  Skovejendom;  Pligthugsten  skal  af  Tillidsmanden,  saa- 
vidt  muligt,  fastsættes  i  Kubikmeter  (m^)  pr.  ha  Skov. 

§  3.  Saafremt  en  Skovejer  (Bruger)  ikke  forinden  den 
15de  November  d.  A.  fra  Tillidsmanden  har  modtaget  den 
i  §  2  omhandlede  Tilkendegivelse  om  Hugstens  Størrelse, 
vil  han  dog  have  snarest  at  paabegynde  Hugstarbejdet. 
Saa  længe  saadan  Tilkendegivelse  fra  Tillidsmanden  ikke 
er  modtaget,  gælder  følgende  foreløbige  Regler  for  Brænde- 
hugstens Størrelse : 

a.  Paa  Skovejendomme  af  Størrelse  under  5  ha  samt 
i  Præstekaldsskove  vil  der  være  at  hugge  det  til  Skovejerens, 
henholdsvis  Brugerens,  eget  Forbrug  nødvendige  Brænde 
(jfr.  §  21)  dog  ikke  herudover  og  ikke  ud  over  den  gen- 
nemsnitlige aarlige  Hugst  af  Brænde  i  de  tre  Aar  1912-13, 
1913-14  og  1914-15. 

b.  Paa  Skovejendomme  af  Størrelse  5  ha  og  derover  vil 
der  være  at  hugge  en  Brændemængde,  svarende  til  den 
gennemsnitlige  Hugst  i  ovennævnte  tre  Aar,  men  ikke  her- 
udover. 

§  4.  Den  af  Tillidsmanden  trufne  Afgørelse  med  Hen- 
syn til  Hugstens  Størrelse  paa  en  Skovejendom  kan  af  Skov- 
ejeren (Brugeren)  inden  10  Dage,  at  regne  fra  Modtagelsen 
af  Tillidsmandens  Skrivelse,  indankes  for  Brændselsnævnet. 
Denne  Henvendelse  maa  ske  i  anbefalet  Brev  og  maa  være 
nærmere  motiveret.  Nævnet  træffer  derefter  Afgørelse  i 
Sagen. 

Saafremt  den  af  Nævnet  trufne  Afgørelse  gaar  Skov- 
ejeren (Brugeren)  imod,  kan  den  ved  Sagens  Indankning 
eventuelt  foraarsagede  Forsinkelse  af  Hugsten  ikke  fritage 
Ejeren  (Brugeren)  for  Ansvar  med  Hensyn  til  dennes  ret- 
tidige Tilendebringelse. 

§  5.  Naar  Nævnet  skønner,  at  der  er  Grund  til  at  paa- 
byde forøget  Hugst  paa  en  Skovejendom,  kan  det  selv  træffe 
Bestemmelse  om  saadan  forøget  Hugst. 

§  6.  Naar  en  Skovejer  (Bruger)  fra  Tillidsmanden, 
eventuelt  Brændselsnævnet,  har  modtaget  Tilkendegivelse 
om  den  pligtige  Hugsts  Størrelse,  vil  den  i  Lov  af  20de 
April  1917  §  3,  3die  Stykke,  omhandlede  10  Dages  Frist 
med  Hensyn  til  Anmeldelse  over  for  Nævnet  om,  at  Ejeren 
(Brugeren)  ikke  kan  fremskaffe  den  paabudte  Brændsels- 
mængde,  være  at  regne  fra  Modtagelsen  af  Tillidsmandens, 
eventuelt  Nævnets  Skrivelse. 

Har  en  Skovejer  (Bruger)  ikke  inden  1 5de  November 
d.  A.  modtaget  en  saadan  særlig  Tilkendegivelse,  vil  den 
nævnte  Frist  være  at  regne  fra  denne  Dato-,  modtager  han 
en  senere  Tilkendegivelse  fra  Nævnet  eller  Tillidsmanden, 
har  han  fornyet  Frist  i  10  Dage.    ' 

§  7.  Enhver  Skovejer  (Bruger)  vil  uden  Hensyn  til 
Størrelsen  af  sin  Skov  eller  Plantage,  inden  14  Dage  fra 
denne  Bekendtgørelses  Ikrafttræden,  have  at  sende  skrift- 
lig Meddelelse  til  Nævnets  forstkyndige  Tillidsmand  i  Am- 
tet om  sin  Skovejendoms  Størrelse  og  Beliggenhed,  for 
Plantagers  Vedkommende  tillige  om  Alder  og  Hovedtræart, 
alt  dog  kun  under  Forudsætning  af,  at  saadan  Indberetning 
ikke  allerede  er  sket  i  Henhold  til  tidligere  Bekendtgørelse. 
Indberetningen  skal  ske  paa  Tro  og  Love. 

Nævnet  saavel  som  dettes  Tillidsmænd  kan  for  øvrigt 
til  enhver  Tid  af  Skovejere  (Brugere)  eller  Skovbestyrere 
kræve  alle  Oplysninger  meddelte,  og  da  paa  Tro  og  Love, 
om  Skoven  og  den  foretagne  Hugst. 

§  8.  Statens  Tilsynsførende  med  de  private  Skove 
træder  for  de  Skoves  Vedkommende,  med  hvilke  de  for 
Tiden  har  Tilsyn,  i  Stedet  for  Brændselsnævnets  Tillidmænd. 

§  9.  Tillidsmandens  Virksomhed  omfatter  ikke  Hugsten 
i    Statsskovene,    Sorø    Akademi's    Skove    og    Statens    Klit- 

plantager,  med  mindre  Indenrigsministeriet  i  særlige  Til- 
fælde maatte  tage  Bestemmelse  derom. 

Brændselsnævnet  kan  derimod  kræve  alle  Oplysninger 
om  Hugsten  meddelt  af  de  paagældende  Embedsmænd  og 
Institutioner  samt  selv  foretage  Eftersyn  i  Skovene  og  Plan- 
tagerne og  derefter,  om  det  skønnes  paakrævet,  paabyde 
yderlige  Hugst  (dog  ikke  i  Klitplantager). 

§  10.  Ejere,  der  ikke  har  besiddet  deres  Skov  (Plan- 
tage) i  10  Aar,  vil  med  Hensyn  til  Hugsten  og  Afhændelsen 
af  de  som  Følge  af  denne  Bekendtgørelse  fremstillede  Ef- 
fekter være  undtagne  fra  Bestemmelserne  i  Forordningen 
af  27de  September  1805  §  20  og  saaledes  fritagne  for  at 
indgive  Ansøgning  til  Landbrugsministeriet  om  Tilladelse 
til  Hugst  til  Salg ;  men  de  vil  i  alle  Spørgsmaal  vedrørende 
den  pligtige  Hugst  have  at  henvende  sig  til  Statens  Tilsyns- 
førende med  de  private  Skove  i  vedkommende  Amt  (jfr.  §  8). 

Med  Hensyn  til  Skovejeres  Pligt  til  Bevarelse  og  Drift  af 
Skove  er  der  for  øvrigt  ikke  ved  nærværende  Bekendt- 
gørelse gjort  nogen  Forandring  i  de  gældende  Love  og 
Forordninger,  over  for  hvilke  Skovejere  derfor  stadig  er 
ansvarlige. 

Hugst  i  større  Omfang  end  paabudt  medfører  Ansvar  i 
Henhold  til  §  1,  2det  Stykke  i  Lov  20de  April  1917.  lige- 
som Brændselsnævnet  og  dets  Tillidsmænd  paa  ethvert  Tids- 
punkt er  berettiget  til  at  paabyde  Standsning  af  saadan 
Hugst. 

§  11.  Skovejeren  (Brugeren)  er  pligtig  til  at  søge  frem- 
skaffet den  Arbejdskraft,  der  er  nødvendig  til  Udførelsen 
af  den  ham  paahvilende  Hugst,  og  til  i  dette  Øjemed  at 
tilbyde  arbejdssøgende  Personer  en  efter  Forholdene  rime- 
lig Betaling  for  Arbejdet.  Kan  han  ikke  selv  eller  ved  Hen- 
vendelse   til    det   stedlige    Arbejdsanvisningskontor    og   Ar- 

bejdsmændenes  Arbejsløshedskasses  Hovedkontor  frem- 
skaffe den  fornødne  Arbejdskraft,  maa  han  derom  henvende 
sig  til  Amtsfordelingsinstitutionen  (jfr.  §  20),  der  derefter 
uopholdelig  giver  ham  Anvisning  paa,  til  hvilke  Kommunal- 
bestyrelser han  skal  henvende  sig  for  at  erholde  den  for- 
nødne Arbejdskraft.  Disse  Kommunalbestyrelser  skal  da 
være  ham  behjælpelig  med  at  fremskaffe  Arbejdskraft,  og 
de  kan  i  dette  Øjemed  bestemme,  at  de  af  Kommunens 
Beboere,  som  gennem  den  kommunale  Brændselstillids- 
mand  har  bestilt  Brænde,  kun  kan  faa  tildelt  saadant,  der- 
som de  selv  stiller  den  Arbejdskraft  til  Raadighed,  der  er 
nødvendig  til  Fremstilling  af  et  tilsvarende  Kvantum 
Brænde. 

Dersom  det  heller  ikke  ad  denne  Vej  lykkes  at  tilveje- 
bringe den  Arbejdskraft,  som  behøves,  for  at  Ejeren  (Bru- 
geren) kan  opfylde  sin  Pligt  til  Hugst,  maa  han  snarest 
gøre  Anmeldelse  derom  for  Nævnets  Tillidsmand,  der  der- 
efter gør  Indstilling  til  Nævnet  om,  hvorvidt  der  findes  An- 
ledning til  at  søge  §§  12  og  13  i  Lov  20de  April  1917  bragt 
til  Anvendelse. 

§  12.  For  at  en  Skovejer  (Bruger)  skal  have  opfyldt 
sin  Pligt  til  at  fremskaffe  en  bestemt  Brændemængde,  maa 
Træet  ikke  alene  være  fældet,  men  saaledes  tilrettelagt, 
opmaalt  og  protokolleret,  at  Mængden  uden  Vanskelighed 
kan  kontrolleres.  Tvivlsspørgsmaal  i  saa  Henseende  afgøres 
af  Nævnets  Tillidsmand  med  Appel  til  Nævnet. 

Dersom  en  Skovejer  (Bruger)  selv  vil  disponere  over 
det  ved  Pligthugsten  faldende  Kvas  under  3  cm's  Tykkelse 
(jfr.  §  17),  kan  han  ved  Opgørelsen  af  den  af  ham  frem- 
skaffede Brændemængde  beregne  det  paagældende  Kvas 
som  5  pCt.  af  den  huggede  Masse. 

I  den  pligtige  Brændehugst  kan  Skovejeren  (Brugeren), 

om  han  maatte  ønske  det,  medregne  Gavnfræ-Sortimenter, 
naar  disse  tilbydes  Amtsfordelingsinstitutionen  til  en  Pris, 
der  i  hvert  enkelt  Tilfælde  er  fastsat  af  det  stedlige  Vurde- 
ringsnævn  (jfr.  §  22)  i  Forhold  til  de  paagældende  Effekters 
Værdi  som  Brændsel.  Stødebrænde,  der  af  Skovejeren 
(Brugeren)  tilbydes  Amtsfordelingsinstitutionen,  kan  med- 
regnes i  den  pligtige  Hugstmasse. 

B.     Handel. 

$  13.  Ved  Salg  af  Brændeeffekter  fra  danske  Skove, 
Parker,  Haver  m.  v.  for  Fremstillerens  Regning  fastsættes 
følgende  Maksimalpriser : 

I.     Effekters  Aftagelse  i  Skoven  paa  sædvanlig  Salgsplads. 

For  Effekter  af  Bøg  og  Avnbøg  pr.  Rummeter:  Klov, 
(kløvet  eller  ukløvet,  knudet,  ubeskadiget  Træ,  der  er  mindst 
i  Diameter,  sat  op  i  Rummeter)  14  Kr.  Knudebrænde 
(kløvet  eler  ukløvet  knudet,  ubeskadiget  Træ,  der  er  mindst 
15  cm  i  Diameter,  sat  op  i  Rummeter)  11  Kr.  Beskadiget 
Brænde  (Træ,  der  i  kendelig  Grad  er  angrebet  af  Raad, 
sat  op  i  Rummeter)  5  Kr.  Klodstræ  (bunkelagt,  rundt, 
ubeskadiget  Træ,  der  er  mindst  15  cm  i  Diameter  i  Top- 
enden) beregnet  i  hele  Rummeter  9  Kr.  Fagot  (kløvet  eller 
ukløvet,  ubeskadiget  Træ,  fra  10  til  15  cm  i  Diameter, 
sat  op  i  Rummeter)  12  Kr.  Knippel  (ubeskadiget  Træ, 
fra  3  til  10  cm  i  Diameter,  sat  op  i  Rummeter)  7  Kr.  Stæn- 
ger (Rafter)  (bunkelagte,  afrisede  Stammer  og  Grene, 
fra  3  til  15  cm  i  Diameter  i  Topenden)  beregnet  i  hele 
Rummeter  4  Kr.  Træer  paa  Roden  (takseret  i  Rummeter 
indtil   15  cm 's  Diameter)  jfr.  dog  §  19,   14  Kr. 

For  Effekter  af  Eg  pr.  Rummeter:  Brænde  (kløvet  eller 
ukløvet  Træ,  der  er  mindst  15  cm  i  Diameter,  sat  op  i 
Rummeter)  9  Kr.     Fagot  (kløvet  eller  ukløvet  Træ,  fra  10 

til  15  cm  i  Diameter,  sat  op  i  Rummeter)  6  Kr.  Knippel 
(Træ  fra  3  til  10  cm  i  Diameter,  sat  op  i  Rummeter)  4  Kr. 
Stænger  (Rafter)  (bunkelagte,  afrisede  Stammer  og  Grene 
fra  3  til  15  cm  i  Diameter  i  Topenden)  beregnet  i  hele 
Rummeter,  2.50  Kr. 

For  Effekter  af  Ask,  Birk.  Ahorn,  Ælm  pr  Rummeter: 
Brænde  (kløvet  eller  ukløvet  Træ,  der  er  mindst  15  cm  i 
Diameter,  sat  op  i  Rummeter)  1 1  Kr.  Fagot  (kløvet  eller 
ukløvet  Træ  fra  10  til  15  cm  i  Diameter,  sat  op  i  Rum- 
meter) 8  Kr.  Knippel  (Træ  fra  3  til  10  cm  i  Diameter,  sat 
op  i  Rummeter)  4  Kr. 

For  Effekter  af  alle  andre  Løvtræarter  pr.  Rummeter : 
Brænde  (kløvet  eller  ukløvet  Træ,  der  er  mindst  15  cm  i 
Diameter,  sat  op  i  Rummeter)  6  Kr.  Fagot  (kløvet  eller 
ukløvet  Træ  fra  10  til  15  cm  i  Diameter,  sat  op  i  Rum- 
meter) 5  Kr.  Knippel  (Træ  fra  3  til  10  cm  i  Diameter,  sat 
op  i  Rummeter)  3  Kr. 

For  Effekter  af  Naaletræ  pr.  Rummeter :  Stort  Brænde 
(kløvet  eller  ukløvet  Træ,  der  er  mindst  6  cm  i  Diameter, 
sat  op  i  Rummeter)  8  Kr.  Smaat  Brænde  (Træ  fra  3  til 
6  cm  i  Diamter,  sat  op  i  Rummeter)  5  Kr.  Ros  (bunke- 
lagt,  beskadiget  Træ,  beregnet  i  hele  Rummeter,  3  Kr. 
Rafter  af  Fyr  og  Lærk  (bunkelagte,  afkvasede  Stammer) 
beregnet  i  hele  Rummeter,  3  Kr.  Udhug  af  Bjærgfyr  (ikke 
afkvasede  Stammer)  beregnet  i  hele  Rummeter,  0.25  Kr. 

II.     Effekters  Aftagelse  uden  for  Skoven. 

For  Salg  til  Levering  uden  for  Skoven  af  de  i  nærvæ- 
rende Paragraf  under  Række  I  samt  for  de  nedenfor  i  §  16  a 
omhandlede  Kvassortimenter  maa  der  til  Maksimalprisen 
eller  Vurderingsprisen  kun  lægges  sædvanlige,  virkelig  af- 
holdte Omkostninger  ved  Kørsel,  Jærnbane-  og  Skibs-  eller 
Baadtransport  fra  Skoven  til  Leveringsstedet. 

§  14.  Saa  længe  der  ikke  af  Indenrigsministeriet  er 
fastsat  Maksimalpriser  gældende  for  Salg  fra  Mellemhandler 
til  Forbruger  af  Brænde  samt  for  Affaldsbrænde  fra  Træ- 
varefabrikker eller  andre,  skal  i  København  og  Frederiks- 
berg Magistraten  og  Frederiksberg  Kommunalbestyrelse  i 
Forening  og  ellers  Amtmanden  være  bemyndiget  til  at  fast- 
sætte saadanne  Maksimalpriser. 

§  15.  Ved  Salg  af  Brændeeffekter  til  Priser,  der  stem- 
mer med  Reglerne  i  §§  13  og  22,  maa  Sælgeren,  naar  han 
giver  Henstand  med  Købesummen,  beregne  en  Rente  af 
I  pCt.  pr.  Maaned. 

§  16.  Alt  her  i  Landet  fremstillet  og  udbudt  Brænde 
skal  aflægges  saaledes,  at  det  kan  henføres  under  et  af  de 
i  §  13  nævnte  Sortimenter.  Herfra  gøres  dog  følgende 
Undtagelser : 

a.  Det  er  tilladt  at  aflægge  Kviste  og  Grene  i  Kvassorti- 
menter (beregnet  i  hele  Rummeter),  men  disse  skal  da, 
naar  de  indeholder  Stykker  af  mere  end  3  cm  i  Diameter, 
i  hvert  enkelt  Tilfælde  vurderes  af  det  stedlige  Vurderings- 
nævn. 

b.  Kvas  under  3  cm  Tykkelse  samt  Stødebrænde  maa, 
som  Efi^ekter  dfer  er  Genstand  for  frit  Salg  (jfr.  §  17),  af- 
lægges efter  Ønske;  dog  skal  Stødebrænde,  der  tilbydes 
Amtsfordelingsinstitutionen  (jfr.  §  20),  være  opsat  i  rm  og 
i  hvert  enkelt  Tilfælde  vurderes  af  det  stedlige  Vurde- 
ringsnævn. 

§  17.  Alle  her  i  Landet  fremstillede  Brændeeffekter 
skal,  forinden  de  paa  anden  Maade  udbydes  til  Salg,  til- 
bydes den  stedlige  Amtsfordelingsinstitution  (jfr.  §  20). 
Herfra  undtages  alene :  a.  Kvas  under  3  cm  Tykkelse  og 
h.  Stødebrænde. 

Inden   den   7de   i   hver   Maaned   indberetter   Skovejeren 

For  Bjærgfyrbrænde,  klippet  eller  savet  i  16-20  cm  lange 
Stykker  af  Tykkelse  3-13  cm,  leveret  frit  i  Jærnbanevogn 
paa  Sælgerens  nærmeste  Jærnbanestation  maa  beregnes : 
a.  i  tør  Tilstand  (ikke  over  20  pCt.  Fugtighed)  33  Kr.  pr. 
1000  kg.  b.  friskhugget  24  Kr.  pr.  1000  kg. 
(Brugeren)  til  Amtsforedelingsinstitutionen,  hvilke  Mængder 
af  de  forskellige  Brænde-Effekter  der  er  skovet  paa  hans 
Ejendom  i  den  forløbne  Maaned ;  saafremt  Skovejeren 
(Brugeren)  ikke  inden  den  15de  i  samme  Maaned  har  mod- 
taget anden  Meddelelse  fra  Amtsfordelingsinstitutionen,  be- 
tragtes Effekterne  som  overtagne  af  denne. 

Brænde,  som  fra  Fordelingsinstitutionerne  er  tildelt  en 
Forbruger,  maa  ikke  uden  indhentet  Tilladelse  fra  ved- 
kommende Amtsfordelingsinstitution  gøres  til  Genstand  for 
videre  Salg. 

§  18.  Ethvert  Salg  af  Brændeeffekter  ved  Auktion  er 
forbudt. 

§  1 9.  Salg  af  Træ  paa  Roden  er  i  Almindelighed  forbudt. 
Dog  maa  der  gives  Købere,  der  har  faaet  tildelt  Bøgebrænde 
af  den  kommunale  Brændselstillidsmand,  Adgang  til  selv 
at  skove  det  dem  saaledes  tildelte  Kvantum  og  til  at  købe 
det  paa  Roden.  Hele  det  paa  denne  Maade  skovede  og 
solgte  Kvantum  Træ  indgaar  i  den  pligtige  Hugst  som 
Brænde  og  betales  som  saadant  (jfr.   §    13). 

C.     Fordelingen. 

$  20.  Fordelingen  af  de  i  Henhold  til  Bestemmelsen  i 
§  17  overtagne  Brændeeffekter  foretages  af  Brændsels- 
nævnet  med  Bistand  af  nedennævnte  Amtsfordelingsinstitu- 
tioner  og  kommunale  Brændselstillidsmænd. 

Inden  for  hvert  Amt  skal  der  findes  en  Amtsfordelings- 
institution, der  ledes  af  en  af  Indenrigsministeriet  efter  Ind- 

stilling  af  Brændselsnævnet  udnævnt  Mand,  som  ved  For- 
deling af  Brænde  skal  bistaas  af  Brændselsnævnets  forst- 
kyndige Tillidsmænd  i  Amtet.  Amtsfordelingsinstitutionernes 
Lønning  udredes  af  Staten. 

I  enhver  Kommune  uden  for  København  og  Frederiks- 
berg skal  der  af  Kommunalbestyrelsen  vælges  en  eller  flere 
kommunale  Brændselstillidsmænd,  der  lønnes  af  Kommu- 
nen, og  som  efter  Brændselsnævnets  nærmere  Bestem- 
melse skal  danne  Mellemled  mellem  Forbrugerne  og  Amts- 
fordelingsinstitutionen. 

Enhver  Skovejer  (Bruger)  er  pligtig  at  give  Amtsforde- 
lingsinstitutionen  de  Oplysninger,  som  denne  maatte  finde 
nødvendige  til  Fremme  af  sin   Virksomhed. 

D.     Andre  Bestemmelser. 

$  21.  Skovejeren  (Brugeren)  har  Ret  til  af  den  pligtige 
Hugst  at  tilbageholde  saa  meget  Brænde,  som  i  Forbindelse 
med  hans  eventuelle  Brændselsbeholdning  pr.  1ste  Juli  1918 
af  Amtsfordelingsinstitutionen  skønnes  passende  til  hans 
eget  Brug  i  Tiden  1ste  Juli  1918  til  1ste  Juli  1919  (i  hans 
Husholdning,  til  Tærskning,  til  pligtige  Deputater  og  lig- 
nende). I  den  anførte  Brændselsbeholdning  pr.  Iste  Juli 
1918  skal  medregnes,  hvad  Skovejeren  (Brugeren)  vil  kunne 
paaregne  at  udvinde  i  Aaret  1918  af  de  ham  eventuelt  til- 
hørende Tørvemoser. 

I  denne  Anledning  skal  Skovejeren  (Brugeren)  paa  Tro 
og  Love  opgive  til  Amtsfordelingsinstitutionen :  1 )  inden 
den  1ste  Januar  1918  hvor  meget  Brænde  (nærmere  angivet 
i  rm  og  Bkr.  samt  Træart)  han  i  Henhold  til  ovenstaaende 
anser  det  for  nødvendigt  at  tilbageholde,  med  nærmere 
Specifikation  med  Hensyn  til  Anvendelsen.  2)  i  Tiden  mel- 
lem 15de  Marts  og  Iste  April   1918,  hvor  meget  Brændsel 

af  alle  Arter  han  mener  at  ville  have  i  Behold  pr.  1ste  Juli 
1918. 

Amtsfordelingsinstitutionen  afgør  inden  14  Dage  efter 
Modtagelsen  af  ovennævnte  Opgivelser,  hvorvidt  disse  vil 
kunne  tages  til  Følge  eller  ej.  Amtsfordelingsinstitutionens 
Afgørelse  kan  af  Skovejeren  (Brugeren)  inden  14  Dage  fra 
Modtagelsen  indankes  for  Brændselsnævnet. 

§  22.  Vurderingen  af  de  i  §  16  under  Punkt  a  nævnte 
Effekter  samt  af  Stødebrænde  og  af  Gavntræ-Effekter,  der 
tilbydes  Amtsinstitutionen,  foretages  af  et  Vurderingsnævn, 
bestaaende  af  en  af  Kommunalbestyrelsen  valgt  Vurderings- 
mand, (der  kan  være  den  samme  som  den  i  §  20  nævnte 
kommunale  Brændselstillidsmand),  samt  af  Skovejeren  eller 
en  Repræsentant  for  denne.  Ligger  det  paagældende  Skov- 
areal i  to  eller  flere  Kommuner,  vælges  Vurderingsmanden 
af  Kommunalbestyrelsen  for  den  Kommune,  inden  for  hvil- 
ken Skovarealets  største  Omraade  er  beliggende. 

For  hvert  Amt  udnævner  Amtmanden  efter  Forhandling 
med  den  i  §  20  ommeldte  Amtsfordelingsinstitution  en  forst- 
kyndig Mand,  der  som  Opmand  skal  tiltræde  det  ovennævnte 
Vurderingsnævn,  naar  Enighed  ikke  kan  opnaas  i  dette;  i 
fornødent  Fald  kan  der  inden  for  Amtet  udnævnes  flere 
saadanne  Opmænd. 

Vurderingsnævnene,  eventuelt  tiltraadt  af  en  Opmand, 
har  tillige  at  afgøre  Tvistigheder  vedrørende  følgende  Spørgs- 
maal  -.  a)  om  udbudte  Effekter  er  aflagt  i  Overensstemmelse 
med  de  i  §  13  (jfr.  ^  16)  paabudte  Regler;  b)  om  den  for 
udbudte  Effekter  beregnede  Pris  er  i  Overensstemmelse 
med  de  i  §  13  nævnte  Maksimalpriser;  c)  om  Effekter,  der 
er  udbudte  som  Gavntræ,  med  Rette  kan  kendetegnes  som 
saadanne. 

Omkostningerne  ved  de  i  nærværende  Paragrafs  1ste 
Stykke  nævnte  Vurderingsforretninger  betales  af  Skovejeren, 

medens  de  i  Anledning  af  Tvistigheder  afholdte  Forretninger 
betales  af  den  af  Parterne,  hvem  Kendelsen  gaar  imod. 

§  23.  Dersom  en  Skovejer  (Bruger)  i  Henhold  til  Lov 
af  20de  April  1917  §  3  1ste  Stykke  ønsker  Bevis  af  Brænd- 
selsnævnet  for,  at  det  af  ham  i  Henhold  til  det  givne  Paa- 
læg  fremstillede  Brænde  eventuelt  vil  blive  overtaget  af 
Staten,  skal  han  anmelde  dette  for  Brændselsnævnet  inden 
den  1ste  Marts  1918. 

Naar  Skovejeren  (Brugeren)  fra  Amtsfordelingsinstitu- 
tionen  har  modtaget  fornøden  Meddelelse  om,  over  hvilke 
af  de  for  samme  til  Raadighed  stillede  Effekter  der  ikke 
er  disponeret,  skal  han  inden  14  Dage  fra  denne  Medde- 
lelses Modtagelse  til  Brændselsnævnet  indsende  en  nøj- 
agtig Liste  over  de  Brændeeffekter,  der  ønskes  overdragne 
til  Staten,  med  Angivelse  af  Effekternes  Beliggenhed,  Art, 
Mængde,  Pris  (Maksimalpris  eller  Vurderingspris)  samt 
Løbenummer. 

Betalingen  af  Effekterne  skal  finde  Sted  inden  2  Maa- 
neder  efter,  at  Nævnet«  har  modtaget  Ejerens  (Brugerens) 
specificerede  Liste. 

§  24.  Ved  Beregningen  af  Fastmasseindholdet  af  de  i 
§  13  nævnte  Brænde-Sortimenter  vil,  ved  Opgørelse  af 
den  pligtige  Hugstmængde,  følgende  Omsætningstal  være 
at  anvende : 

Løvtræ. 

Klov  1   rm-0.75  m' 

Knudebrænde    I    „    =0.70    - 

Beskadiget  Brænde  1    „    =0.70    - 

Brænde    1    „    =0.70    - 

Fagot  I    „    =0.65    - 

Knippel    1     „    =0.55    - 

Klodstræ   1    Bk.  å  3    „    =1.50    - 

Stænger,  Rafter  1      „     å  3    „    =1.00    - 


268  Andetsteds  fra. 

Naaletræ. 

Stort   Brænde    1  rm  =  0.70  m^ 

Smaat  Brænde  1  .,    =0.50  - 

Ros    1    Bk.   å  3  „    -1.50  - 

Rafter  1      „     å3  „    =1.00  - 

Udhug  af  Bjærgfyr 1      ,.     å8  „    =0.50  - 

Klippet  eller  savet  Bjærgfyrbrænde,  tørt    1000  kg  =  1.5 

—  —  —friskhugget    1000  „    =1.2  - 

For  Kvas  og  Stødebrænde  saavel  af  Løvtræ  som  Naaletræ 
beregnes* Fastmassen  i  Forhold  til  Prisen,  saaledes  at  Kvas 
til  Vurderingspris  10  Kr.  og  Stødebrænde  til  Vurderings- 
pris 15  Kr.  regnes  for  1  m^  Fastmasse. 

§  25.  Overtrædelser  af  nærværende  Bekendtgørelse 
straffes  efter  Reglerne  i  Lov  af  16de  November  1914  og 
Lov  af  20de  April  1917,  §  16,  1ste  Stykke. 

Naar  Omstændighederne  taler  derfor,  kan  Indenrigs- 
ministeren paalægge  Skovejere  (Brugere),  der  ikke  rettidig 
indsender  til  Nævnets  Tillidsmand  de  i  §  7  omhandlede 
Oplysninger  eller  i  øvrigt  undlader  at  opfylde  et  i  Henhold 
til  nærværende  Bekendtgørelse  givet  Paabud,  Tvangsmulkter 
i  Medfør  af  Reglen  i  Lov  af  20de  April  1917  §  16, 
2det  Stykke. 

^  26.  Denne  Bekendtgørelse  træder  straks  i  Kraft. 
Samtidig  ophæves  Indenrigsministeriets  Bekendtgørelse  af 
17de  Februar  1917,  medens  Bekendtgørelse  af  7de  Maj 
1917  samt  Tillægsbekendtgørelse  af  22de  Maj  1917  bort- 
falder for  saa  vidt  angaar  Brænde. 

De  i  Bekendtgørelse  af  7de  Februar  1917  §  6  omhand- 
lede Amtsinstitutioner*)  vedbliver  at  fungere,  indtil  de  i  nær- 


*)  Se  foran  Side  98—99. 

værende    Bekendtgørelse    §     20    nævnte    Amtsfordelings- 
institutioner  er  udnævnte. 

Brændselsnævnets  forstkyndige  Tillidsmænd  er  de  samme 
og  med  samme  Omraader,  som  nævnt  her  i  Tidsskriftet 
Side  157-159,  kun  med  den  Forandring,  at  kgl.  Skovrider 
/.  P.  Larsen  har  faaet  de  1  1  Sogne :  Lejrskov,  Jordrup, 
Veerst,  Gjesten,  Skanderup,  Seest,  Hjarup,  Vamdrup,  Andst, 
Vejen  og  Malt,  alle  i  Ribe  Amt. 

Fra  Træmarkedet. 

Gavntræ  -  Markedet  nu.  Det  noget  rigeligere  Til- 
bud holder  sig  vedvarende.  Der  findes  vistnok  omkring 
paa  Distrikterne  en  Del  usolgt  Bøg  saavel  som  noget  Eg, 
men  om  væsentligt  Prisfald  er  der  dog  ikke  Tale,  saafremt 
man  da  ikke  vil  lægge  de  for  enkelte  Partier  i  en  vis  Panik- 
tid betalte  Priser  til  Grund.  Priserne  er  dog  mere  end 
høje  nok  endda  for  Køberne,  og  det  vil  komme  til  at  knibe 
for  mange  Savbrugere  med  at  faa  Pengene  hjem,  thi  der 
er  jo  det  mærkværdige  ved  Handelen  med  Gavntræeffekter 
i  Øjeblikket,  at  lige  saa  stor  Lysten  kan  være  efter  Varen, 
naar  denne  ligger  i  Skoven,  lige  saa  mat  er  Efterspørgselen 
som  Regel  efter  det  opsavede  eller  tildannede  Produkt. 

Efterspørgselen  efter  Eg,  og  da  især  prima  Egekævler 
til  Møbelbrug  holder  sig.  Hertil  bidrager  en  Del,  at  en 
større  Sejler  paa  Vej  fra  New  Orleans  til  København  med 
80  000  Kbfod  kantsavede  Egebrædder  blev  torpederet  i 
Nordsøen.  Det  svarer  til  et  Tab  af  c.  5  000  m^'  fint  Rund- 
træ. De  tyske  Fagblade  omtaler  Torpederingen ;  men  disse 
Blade  er  ikke  helt  vel  underrettede,  naar  de  omtaler  Dan- 
marks Import  af  oversøisk  Træ  i  disse  Krigstider.  Saaledes 

Tidsskrift    for  Skovvæsen  XXIX,  A.  17 

nævner  et  tysk  Tidsskrift  for  Træhandel,  at  Danmark  sidst 
i  Juni  fik  en  Last  Mahogniblokke  fra  Amerika  paa  800  Tons. 
For  det  første  var  Lasten  paa  1  000  Tons,  og  for  det  andet 
var  den  ikke  fra  Amerika.  Samme  Skib  blev  for  øvrigt 
under  Overrejsen  angrebet  af  en  tysk  U-Baad,  som  baade 
torpederede  den  og  skød  det  staaende  og  løbende  Gods 
ned  med  Granatiid.  Det  lykkedes  dog  Skibet  at  komme 
til  en  Havn,  hvorfra  det  efter  endt  Reparation  slap  hjem. 
Senere  er  endnu  et  Skib  indkommet  til  København  med 
c.  700  Tons  Mahogniblokke.  For  Resten  ankommer  der 
endnu  store  Kvantiteter  opsavet  tysk  Møbeltræ  til  Skan- 
dinavien.    Enkelte  Firmaer  har  købt  op  til  1  000  m'^  i  Aar. 

Prisen  paa  Egekævler  til  Skibsbrug,  Krumtræ  og  lign. 
har  vist  nu  kulmineret;  der  omtales  i  alt  Fald  flere  Salg  til 
vigende  Priser. 

Hvorledes  Vinterens  Priser  paa  Gavntræ  vil  stille  sig 
er  stadig  et  aabent  Spørgsmaal.  Det  stærke  Begær  efter 
Brændselsmaterialier  vil  sandsynligvis  sætte  sit  Præg  paa 
Gavntræpriserne,  da  den  store  Affaldsprocent  fra  Gavn- 
træet, som  før  maatte  og  skulde  sælges  til  en  hvilken  som 
helst  Pris,  nu  er  blevet  en  virkelig  Indtægtskonto.  Det 
hele  beror  paa,  hvor  længe  det  varer,  inden  Landet  atter 
faar  nogen  videre  Tilførsel  af  Kul.  Paa  den  sidste  Ende 
vil  der  sikkert  blive  mange  baade  Træ-  og  Brændehand- 
lere,  som  vil  faa  Fingrene  i  Klemme. 

For  øvrigt  er  det  meget  svært  for  Tiden  at  udtale  sig 
om,  hvad  selv  den  allernærmeste  Tid  vil  bringe.  Saaledes 
omtaltes  der  f.  Eks.  i  Juni,  at  de  vigende  Priser  paa  svensk 
savet  Last  snart  vilde  sætte  Spor  i  Handelen  med  dansk 
Naaletræ ;  men  heri  er  der  allerede  sket  et  Omslag ;  thi 
den  15de  August  blev  der  pludselig  i  Sverrig  udstedt  For- 
bud mod  at  transportere  Savværksprodukter  pr.   Bane,   et 

Forbud  der  rammer  særlig  Sydsverrig  haardt.  Hertil  kom- 
mer, at  Disagioen  stadig  stiger,  hvilket  fordyrer  de  svenske 
Varer  med  10-16  Procent.  Fra  Træhandelens  Side  har 
man  givet  vore  Hovedbankers  Valutapolitik  Skylden  herfor. 
De  danske  Trælastgrossister  har  for  nylig  dannet  en  For- 
ening, der  energisk  har  taget  denne  Sag  under  Behand- 
ling. For  danske  Sælgere  af  Naaletræ  betyder  dog  de 
seneste  Begivenheder  i  Sverrig,  at  de  ikke  -behøver  at  regne 
med  nedadgaaende  Priser.  Men  der  kan  jo  snart  atter 
ske  et  Omslag,  f.  Eks.  ved  at  der  stilles  Vogne  til  Raadig- 
hed.  saa  Importen  igen  kommer  ind  i  normal  Gænge, 
og  ved  at  den  Valutapolitik,  som  Nationalbanken  officielt 
har  erklæret  at  ville  slaa  ind  paa,  atter  faa  Agion  til  at  dale. 

/.  L.  Bjørner. 

Fra  Skoven. 

Merhugsten  i  1917.  For  at  skaffe  Oplysning  om,  hvor- 
ledes den  under  7de  Maj  i  Aar  paabudte  Brændeordning 
har  virket,  henvendte  jeg  mig  i  September  Maaned  til 
Amtsfordelerne  og  til  Brændselsnævnets  forstkyndige  Tillids- 
mænd med  følgende  Spørgsmaal : 

„Har  den  trufne  Ordning,  efter  Deres  Skøn,  medført, 
at  Befolkningens  Trang  til  Brænde  (hidtil  og  i  den  kom- 
mende Vinter)  er  bleven  tilfredsstillet  inden  for  Deres 
Virkekreds?  —  Hvorledes  har  Merhugsten  virket  paa  Sko- 
vene? —  Vil  Skovene,  efter  Deres  Erfaring,  uden  at  lide 
følelig  Skade  kunne  yde  endnu  et  væsentligt  Bidrag  til 
Befolkningens  ekstraordinære  Forsyning  med  Brænde  inden 
for  Deres  Omraade?" 

Af  de  indgaaede  Svar  skal  jeg  her  først  gengive  nogle 
fuldstændigt,  for  derefter  at  give  et  Sammendrag  af  de 
øvrige.  Red. 

17» 

Fra  Randers  Amt.  I  Almindelighed  kan  det  siges, 
at  Grundlaget  for  Hugstansættelsen  (100  pCt.  Merproduk- 
tion efter  Hugsten  i  1912-15)  virker  meget  uretfærdigt, 
dersom  det  benyttes  uden  nogen  Elasticitet.  Et  Gennem- 
snit af  3  Aars  Brændehugst  giver  intet  paalideligt  Bil- 
lede af  et  Distrikts  normale  Produktion,  endsige  af  dets 
Produktionsevne,  og  Fordoblingen  af  Tallet  fordobler  selv- 
følgelig Fejlene  i  Billedet. 

Hugsten  har  ramt  meget  haardt  paa  de  Steder,  hvor  man 
i  Forvejen,  inden  for  eller  uden  for  Grænsen  for  Skovens 
Ydeevne,  var  kommet  højt  op.  Endvidere  drejede  det 
sig  kun  om  en  Del  af  Produktionen,  nemlig  Brændet,  og  da 
dette  som  Regel  kun  kan  produceres  sammen  med  Gavn- 
træ, virkede  Hugstpligten  højst  forskelligt  efter  den  større 
eller  mindre  Gavntræprocent  "paa  det  enkelte  Distrikt.  Den 
Omstændighed,  at  Hugsten  var  en  Sommerhugst,  har  utvivl- 
somt haft  den  Virkning,  at  en  stor  Mængde  Gavntræ  er 
gaaet  i  Brændestablerne,  fordi  det  kun  derved  var  muligt 
at  præstere  Pligthugsten  paa  de  gavntrærigeste  Distrikter. 

De  Ventiler,  som  Bestemmelserne  aabnede  for  Regu- 
lering af  disse  uheldige  Forhold,  har  ikke  virket  tilstrække- 
ligt ;  og  trods  dem  er  den  hidtil  præsterede  Pligthugst  ikke 
bleven  fordelt,  som  Ret  og  Rimelighed  krævede  det.  Der 
er  Distrikter,  som  uden  Tvivl  er  kommet  for  højt  op  med 
deres  Hugst  i  Forhold  til,  hvad  de  kunde  taale ;  men  der 
er  efter  mit  Skøn  rigtignok  mange  flere,  som  ikke  paa  langt 
nær  har  naaet  Grænsen  for  deres  normale  Ydeevne  gen- 
nem Fordoblingen  af  Hugsten.  Herved  maa  dog  udtrykkelig 
bemærkes :  under  Forudsætning  af,  at  Hugsten  føres  paa 
rationel  Vis.  Thi  ingen  Sinde  før  har  det  saa  tydeligt  som 
under  Tvangshugsten  vist  sig,  at  den  samme  Hugst- 
mængde, som  vil  gavne  Skoven,  naar  den  tages  paa  rette 


Fra  Skoven.  273 

Maade,  virker  ødelæggende,  naar  den  tages  med  ukyndig 
Haand.  Her  er  det  springende  Punkt :  Afdrivning  kontra 
Udhugning,  og  her  er  der  under  denne  hovedkulds  foranstal- 
tede Sommerhugst  begaaet  alvorlige  Fejl,  som  de  ved  Hug- 
stens Udførelse  sysselsatte  Sagkyndige  ikke  har  haft  Midler 
til  at  hindre. 

I  de  jydske  Skovegne  af  ringe  Bonitet  er  Plantagernes 
Betydning  for  Forsyningen  ganske  iøjnefaldende.  Utallige 
er  de  Virksomheder,  der  er  holdt  i  Gang  ved  Hjælp  af  de 
hidtil  ringeagtede  Effekter  fra  disse  Skovenes  Udløbere. 
Og  ganske  vist  er  det  tvivlsomt,  om  det  Bidrag,  de  i  den 
kommende  Sæson  vil  kunne  yde,  kommer  paa  Højde  med 
det,  de  under  den  nu  overstaaede  Udrensningsproces  har 
ydet.  Forhøjes  kan  det  i  hvert  Fald  næppe,  uden  at  Skade 
sker.  Men  dog  kommer  man  ved  at  arbejde  i  Praksis  med 
disse  Ting  ikke  uden  om  den  Anskuelse,  at  man  i  Frem- 
tiden bør  vedblive  med  Anlæg  af  billige  Bjærgfyrplant- 
ninger,  udelukkende  beregnede  paa  Brændselsproduktion. 
Saaledes  anlagte  vil  de,  uden  at  fordre  videre  Arbejde, 
kunne  henstaa  paa  værdiløse  Jorder  som  Reserver  for  Lan- 
dets Brændselsforsyning  i  kritiske  Tider. 

For  Befolkningens  Behov  har  Skovenes  Brændeproduk- 
tion  haft  stor  Betydning,  trods  de  uheldige  Omstændig- 
heder, under  hvilke  den  er  iværksat.  Til  disse  regner  jeg 
først  og  fremmest,  at  hele  Ordningen  kom  6  Maaneder 
for  sent,  saa  at  Brændet  ikke  kan  fremkomme  i  god  Kon- 
dition. Navnlig  for  Bybefolkningen,  der  mangler  Indsigt  i 
god  Behandling  af  dette  Brændsel  og  Lejlighed  til  at  faa 
den  praktiseret,  vil  dette  være  generende,  og  det  vil  ikke 
styrke  vort  Brændes  Renommé  —  noget  man  for  Tiden 
ikke  skænker  mange  Tanker.  Der  er  intet  gjort  for  at 
søge   dette   afhjulpet.      Tvært   imod  kan  man  sige,   at  den 

gældende  Brændselsordning  har  hindret  rettidig  Behand- 
ling af  Brændet,  tilsigtende  at  bringe  det  i  brugbar  Form. 
Det  særdeles  indviklede  Maskineri,  der  blev  sat  i  Gang 
til  Rationering  af  Brændet,  maatte  uundgaaelig  virke  hæm- 
mende paa  dets  Distribution.  Det  store  Arbejde,  der  er 
udført  af  Institutionerne,  og  den  gode  Mening  med  For- 
delingsvæsenet  ufortalt  maa  det  siges,  at  den  hele  Ordning 
her  er  nær  ved  sin  Fallit.  Det  har  næppe  kunnet  blive 
anderledes,  som  dens  Grundlag  fra  Myndighedernes  Side 
var  lagt  an.  I  Stedet  for  at  benytte  sig  af  de  Kræfter,  der 
forud  virkede  eller  var  rede  til  at  virke  til  Befolkningens 
Forsyning  med  Brænde,  har  man  indsat  helt  nye  og  i 
dette  Arbejde  uvante  Faktorer,  idet  man  derved  har  til- 
stræbt en  Retfærdighed,  der  visselig  ikke  hører  hjemme 
paa  Jorden. 

Under  den  fuldkomne  Svigten  af  Transportmidlerne,  som 
fra  at  være  en  bange  Anelse  er  ved  at  blive  et  skæbne- 
svangert Faktum,  vil  det  være  en  ringe  Trøst,  at  Per  ikke 
faar  mere  end  Povl,  naar  begges  Brænde  staar  pjaskvaadt 
i  Skoven.  Og  dette  er  for  manges  Vedkommende  som 
sagt  meget  snart  den  bitre  Realitet,  som  for  øvrigt  ikke 
alene  gælder  Brændet  men  i  fuldt  saa  høj  Grad  Kæle- 
barnet :  Tørvene.  Klagerne  over  daarlige  d.  v.  s.  vaade 
Tørv  er  mange  og  vil  senere  blive  flere.  Og  vil  det  gaa 
Brændet  bedre?  Naar  Banerne  maa  give  op  og  kun  med 
store  Forsinkelser  kan  effektuere  en  Fjerdedel  af  de  for 
Brændetransport  indløbende  Vognbestillinger,  og  naar  vore 
Heste  sættes  paa  halv  Ration  foran  den  Opgave  at  trans- 
portere den  dobbelte  Brændemængde,  saa  er  Udsigterne 
mere  end  truende.  Man  kan  ikke  komme  bort  fra  den  Tanke, 
at  der  her  er  gjort  for  lidt  fra  Myndighedernes  Side. 

Naar  det  desuagtet  kan  siges,  at  Skovenes  Betydning  for 

Brændselsforsyningen  er  stor,  ligger  det  i,  at  de  har  kunnet 
forsyne  deres  Opland  i  vid  Forstand.  Landbefolkningen  er 
næsten  overalt  sikret ;  det  samme  gælder  en  Del  Købstad- 
kommuner, ligesom  et  meget  stort  Antal  Virksomheder 
(Mejerier,  Bagerier,  Gas-,  Elektricitets-  og  Tærskeværker) 
er  holdt  i  Gang  delvis  eller  udelukkende  ved  Skovenes 
Hjælp. 

Vil  de  nævnte  Fejl  blive  rettede?  Sandsynligvis  —  men 
ikke  straks.  Denne  Vinter  vil  blive  brugt  til  at  aabenbare 
Systemets  Børnesygdomme ;  den  vil  blive  en  Læremester 
af  en  noget  ublid  Type.  Den  vil  lære  os  at  benytte  vore 
Hjælpemidler  rettidig  og  paa  rette  Maade ;  den  vil  lære  os 
ikke  at  kassere  det  private  Initiativ  af  Frygt  for,  at  det  skal 
„berige"  sig  (de  kommunale  Brændselsudvalg  arbejder  efter 
Sigende  25  pCt.  dyrere  end  de  private  Forhandlere  og 
sandsynligvis  med  et  noget  ringere  Resultat) ;  og  den  vil 
lære  os  ikke  at  binde  Munden  paa  Oksen,  som  tærsker. 
Dermed  glider  vi  saa  forhaabentlig  atter  ind  i  Forhold,  hvor 
„Systemet"  er  overflødigt,  og  saa  kommer  det  an  paa, 
om  noget  af  Lærdommen  er  bleven  siddende. 

H.  H.  Biilmann. 

Fra  Svendborg  Amt.  Mine  nedenstaaende  Udtalelser 
gælder  kun  Svendborg  Amt  og  Skovene  der  samt  de  Skove, 
jeg  har  med  at  gøre  paa  Sjælland  og  Møen. 

I  al  Almindelighed  kan  sikkert,  uden  at  nogen  gaas  for 
nær,  noteres,  at  den  hele  Brændselsordning  for  afvigte  Sæson 
kom  for  sent,  og  at  Amts-Brændselsfordelings-Institutionerne, 
da  de  blev  oprettet,  burde  have  haft  hele  den  resterende 
Brændselshugst  til  Fordeling.  I  Tiden  17de  Februar — 22de 
Maj  blev  det  kun  Halvdelen.  Dette  gav  intet  Overskud ; 
og    den   Uendelighed    af  „Tro  og   Love" -Lister    over    Ef- 

fekter,  der  var  solgt,  men  ikke  effektuerede  inden  17de  Fe- 
bruar og  senere  inden  22de  Maj,  gav  Anledning  til  yder- 
ligere Forplumring  og  Besvær.  Efter  22de  Maj  er  der 
rent  Grundlag:  alt  Brændsel  gennem  Amtsfordeleren. 

Naar  alle  Omstændighederne  tages  i  Betragtning,  maa 
Amtsinstitutionen,  der  her  i  Amtet  har  arbejdet  med  Energi 
og  Orden  i  Sagerne,  sikkert  siges  at  have  virket,  tilfreds- 
stillende. Da  jeg  af  nærliggende  Grunde  jævnlig  har  haft 
Føling  med  den,  kan  jeg  med  Sikkerhed  udtale,  at  en  Amts- 
Brændefordelers  Arbejde  er  overmaade  stort  og  særlig  i 
Begyndelsen  meget  besværligt,  da  Brændselstilbudene  kom 
yderst  uregelmæssigt  ind  samt  ofte  blev  serveret  i  en  saa- 
dan  Form,  at  der  skulde  en  betydelig  Kunst  til  at  hitte 
Rede  i  dem ;  en  Mængde  Skovejere  var  længe  ikke  paa  det 
rene  med  de  gældende  Regler,  der  jo  ogsaa  har  skiftet  ret 
hyppigt,  og  sad  de  udsendte  Cirkulærer  med  formentlig  al 
mulig  Vejledning  overhørige. 

Efter  mit  Skøn  er  Befolkningen  her  i  Amtet  ved  den 
trufne  Ordning  blevet  forsynet  med  tilstrækkeligt  Brænde, 
hidtil  absolut  og  vistnok  ogsaa  for  den  kommende  Vinter. 
Adskillige  Kommuner  vrager  nu  jævnlig  endog  anstændige 
Kvasbunker;  det  tyder  ikke  paa  egenlig  Frygt  for  Brænde- 
nød.  Nogen  egenlig  Rationering  har  der  selvfølgelig  ikke 
kunnet  være  Tale  om ;  dertil  kom  den  hele  Ordning  for 
sent.  Mange  Forbrugere  havde  forinden  haft  Lejlighed  til 
at  forsyne  sig  rigeligt. 

Den  forstkyndige  Amtstillidsmands  Arbejde  repræsenterer 
vel  hidtil  omtrent  Halvparten  af  Amtsfordelerens ;  det  maa 
dog  udtrykkelig  siges:  hidtil,  thi  jeg  har  en  Følelse  af,  at 
Bestillingen  bliver  adskilligt  mere  omfattende  og  tillige 
ubehageligere  i  næste  Trækning.  Amtsfordeleren  har  nu 
den  store  Fordel,   at  hans  Arbejde  er  ordnet,   og  han   har 

ren  Bund  at  staa  paa.  Han  serverer  roligt  fra  sit  Skrive- 
bord den  udskrevne  og  tilbudte  Brændselsmasse,  men  han 
mærker  ikke  til  Trængslerne  ved  dens  Fremskaffelse. 
Anderledes  med  den  forstkyndige  Tillidsmand  (hans  nomme 
de  guerre  er  „Undertvangsen").  Han  opfattes  jævnlig  som 
den  ideelle  Person,  der  kan  fremskaffe  Dobbelthugst  i  en 
udmarvet  Skov  uden  at  gøre  den  Fortræd.  Ja,  blot  det  var 
saa  vel.  men  saadan  er  det  desværre  ikke.  Personlig  lider 
han  store  forstlige  Anfægtelser,  og  disse  hans  Kvaler  bliver 
langt  værre  i  den  kommende  Sæson  end  i  den  afvigte ;  Skov- 
ejernes Klageskrig  og  Krumspring  vil  akkompagnere  ham. 

Naar  det  af  en  eller  anden  Grund  drejer  sig  om  For- 
cering af  Hugst,  kender  enhver  Skovbruger,  at  Begyn- 
delsen er  lettere  end  Enden.  Det  gamle  Ord :  al  Be- 
gyndelse er  svær,  passer  ikke  i  dette  Tilfælde.  Naar  und- 
tages nogle  faa  Distrikter,  hvor  en  sparsom  Benyttelse  hidtil 
har  fundet  Sted,  og  hvor  Bevoksningerne  er  gaaet  i  Staa 
paa  Grund  af  for  svag  Udhugning,  er  de  fyenske  Skove 
gennemgaaende  i  mange  Aar  intensivt  drevne ;  de  raader 
sjeldent  over  mere  modent  Træ  end  lige  nok  til  at  faa  det 
til  at  løbe  rundt  med,  mange  Steder  knebent  det.  Ud- 
hugningerne er  „velpassede",  d.  e.  der  er  gaaet  lige  til 
Stregen  under  de  senere  Aars  gunstige  Konjunkturer.  De 
før  saa  uglesete  Krukker  er,  saa  vidt  gørligt,  fjernet.  Nu 
savner  vi  dem;  mangen  Skovejer  sukker  sikkert  med 
hin  Romerkejser:  Varus,  giv  mig  Legionerne  tilbage!  De 
fyenske  Bøgeskove  indeholder  derhos  efter  de  hidtidige 
Forhold  en  stor  Mængde  Gavntræ ;  ogsaa  dette  vanskelig- 
gør Fremskaffelse  af  Brændselseffekter. 

At  forcere  Udhugningerne  paa  gode  Afdelinger  stærkere, 
end  Træernes  bedst  mulige  Trivsel  fordrer  det,  vilde  for- 
mentlig være  helt  forkasteligt.     Tilbage  staar  da  at  gaa  løs 

paa  nogenlunde  slagbare  Bevoksninger.  I  en  stor  Del  af 
Svendborg  Amts  Skove,  store  som  smaa,  vil  blot  to  Sæ- 
soners Dobbelthugst,  selv  om  den  lempes  meget  efter  Sko- 
vens Kvalitet,  faa  en  overmaade  skæbnesvanger  Indflydelse. 
Det  er  en  fatal  Sag  at  gøre  saa  store  Indgreb  i  Utide,  og  der 
kommer  en  Dag  efter  denne.  Skovklimaet  vil  forringes  i 
højst  følelig  Grad,  Skovenes  Produktionsevne  direkte  og 
indirekte  betænkeligt  nedsættes,  og  den  efter  Afdrifterne 
følgende  Kultur  paa  aabent  Areal  bliver  baade  dyr  og 
vanskelig,  da  dette  Arbejde  ofte  ikke  kan  udføres  umiddel- 
bart efter  Øksen.  Der  kommer  magre  Aar,  syv  forslaar 
næppe. 

Og  saa  tales  her  kun  om  2  Aars  Dobbelthugst.  Skal 
der  fortsættes  flere  Aar,  ser  det  fortvivlet  ud,  selv  om 
Amtstillidsmanden  tager  alt  skyldigt  Hensyn  til  det  enkelte 
Distrikt. 

Om  nu  Forholdet  kunde  have  været  anderledes,  er  det 
her  ikke  Stedet  at  komme  ind  paa,  om  en  anden  Brændsels- 
ordning  kunde  have  været  mulig  og  bedre?  Dette  har  nu 
absolut  ingen  aktuel  Interesse.  Man  maa  gaa  ud  fra  den 
i  Øjeblikket  givne  Situation.  Den  foreliggende  Samfunds- 
opgave :  Landets  bedst  mulige  Forsyning  med  Brænde  maa 
efter  Evne  forsøges  løst ;  samtidig  og  senere  maa  alt  sættes 
ind  paa  Løsningen  af  den  følgende  Opgave :  Fremskaffelse 
af  ny  Skov*).  Situationen  er  ikke  hyggelig;  men  der  findes 
jo  til  alt  Held  nu  et  Værk  om  „Opbygning"  af  Skov. 

Vilhelm  Christiansen. 


*)  Jeg  vil  nødig  beskyldes  for  Plagiat;  og  saa  vidt  jeg  erindrer, 
er  en  saa  celeber  Mand  som  E.  Ulrich  engang  i  en  Samtale  med 
mig  kommet  med  ovenstaaende  Ytring. 

Fra  Ribe  Amt.  Det  er  mit  Skøn,  at  den  trufne  Ord- 
ning for  Ribe  Amts  Vedkommende  fiar  medvirket  til,  at 
Befolkningens  Trang  til  Brænde  hidindtil  og  for  den  kom- 
mende Vinter  er  afhjulpet  paa  rimelig  Vis. 

Alt,  hvad  der  er  bestilt  gennem  Kommunerne,  Anstalter, 
Skoler,  Bagere  osv.  er  leveret,  hvortil  kommer,  at  adskil- 
lige private  har  modtaget  Brænde,  som  ikke  var  med  i 
Kommunernes  oprindelige  Bestilling. 

Der  er  bl.  a.  sikret  Esbjerg  Kommune  30  000  rm  Bjærg- 
fyrbrænde  fra  Klelund  og  Varde  By  4  000  rm  Bjægfyr- 
brænde  fra  Orten  Plantage,  hvorhos  Byen  har  modtaget  be 
tydelige  Mængder  af  Bjærgfyrbrænde  fra  sin  egen  Plantage, 
c.  3  500  rm. 

Ribe  By  har  købt  en  Plantage  ved  Ribe,  hvorfra  den 
forsyner  sig;  hvor  store  Kvanta  det  her  drejer  sig  om,  har 
jeg  ingen  Oplysninger  om  endnu. 

Landkommunerne  bestilte  oprindelig  2  100  rm  Brænde, 
som  er  leveret ;  heraf  er  dog  modtaget  1  000  rm  fra  Stende- 
rup Skovdistrikt  i  Vejle  Amt  imod  Afgivelse  af  7  Millioner 
Tørv  til  Kolding  By.  Der  er  senere  leveret  en  Del  yder- 
ligere til  Kommunerne. 

I  Amtets  Løvskove  er  der  paalagt  en  forøget  Hugst  af 
470  rm  og  167  Fv.  Denne  Hugst  er  præsteret  i  Hoved- 
sagen og  fordelt. 

Hovedmassen  af  Brænde  er  Naaletræ  især  Bjærgfyr, 
hvoraf  der  er  anmeldt  4  500  rm  ;  men  desforuden  er  der 
fra  Klitplantagerne  og  de  mindre  Plantager  leveret  be- 
tydelige Mængder  af  Brande  til  Hjemmeforbrug  i  Henhold 
til  skriftlige  Overenskomster,  der  herfra  godkendes  „indtil 
videre".  Her  foregaar  Fordelingen  rent  stedligt,  men  efter 
den  kommunale  Brændselstillidsmands  Anvisning  og  under 
Ansvar  over   for   Amtsfordelingen.      Jeg   har   i    Øjeblikket 

ingen  Opgørelse,  hvorefter  det  kan  opgives,  hvor  store 
Kvanta  dette  drejer  sig  om,  men  det  er  flere  1  000  rm. 

Der  er  paalagt  Naaletræplantningerne  ©n  forøget  Hugst 
af  18  000  rm  (heri  ikke  medregnet  Træet  til  Varde,  Esbjerg 
eller  Ribe).  Af  denne  Hugst  afgives  10  000  rm  til  Odense, 
hvorhos  der  antagelig  vil  kunne  afses  omkring  5  000  rm 
yderligere. 

Det  er  mit  Skøn,  at  saavel  Land  som  By  i  Ribe  Amt  vil 
kunne  blive  fuldt  forsynede  med  Brændsel  i  den  kommende 
Vinter. 

Da  jeg  ikke  er  Brændselsnævnets  forstkyndige  Tillids- 
mand, skal  jeg  kun  i  Forbigaaende  omtalte  Spørgsmaalene 
om,  hvorledes  Merhugsten  har  virket  paa  Skovene,  og  om, 
hvor  vidt  de  uden  Skade  vil  kunne  levere  et  væsentligt 
Bidrag  ogsaa  ad  Aare  til  Befolkningens  ekstraordinære  For- 
syning med  Brænde  (inden  for  Ribe  Amt). 

Det  er  mit  Skøn,  at  Løvskovene  her  i  Amtet,  de  er  jo 
baade  faa  og  smaa,  ikke  har  lidt  og  fremtidig  ikke  behøver 
at  lide  Overlast;  man  kan,  om  saa  skal  være,  i  Hovedsagen 
se  bort  fra  dem,  fordi  vi  har  saa  store  Arealer  af  Naale- 
træplantninger.  For  disse  sidstes  Vedkommende  virker 
Hugsten  meget  forskelligt,  lige  fra  Rækkehugst,  hvor  hver 
tredie  Række  borttages,  til  Kulissehugst,  som  f.  Eks.  i 
Klelund,  hvor  der  hugges  fuldstændig  væk  c.  60  Al.  brede 
Bælter  med  Mellembælter  paa  1  eller  2  Rækker.  Her  er 
det  Meningen  at  besaa  Arealet  og  fremskaffe  Fornyelse  ad 
den  Vej  (Selvsaaning). 

Hvorledes  Kulissehugsten  vil  virke  i  de  forskellige  Plan- 
tager, er  ikke  helt  let  at  overse ;  men  naar  undtages  Klelund, 
hvis  Forhold  er  særegne,  har  jeg  ikke  Indtryk  af,  at  der  i 
videre  Grad  er  øvet  Vold  imod  Plantningerne.  Hertil  maa 
dog   føjes,   at  adskillige   Smaaplantninger  og  en   Del   Hegn 

er  gaaet  helt  i  Løbet,  hvad  der  maa  beklages.  Der  optrædes 
dog  nu  stærkt  herimod. 

Hvad  angaar  Naaletræplantninger  af  Bjærgfyr,  saa  vil 
selv  en  Afdrift  i  visse  Tilfælde  næppe  være  afskrækkende, 
naar  Løvskovene  derved  kan  fries  for  Overlast. 

Vilhelm  Pinholt. 

Virkningen  af  Brændeordningen  af  7de  Maj  1917. 

Den  foran  (Side  271)  omtalte  Henvendelse  til  samtlige 
Amtsfordelere  og  til  Brændselsnævnets  forstlige  Tillids- 
mænd er  bleven  besvaret  af  i  alt  20  af  disse,  og  jeg  ud- 
taler herved  min  bedste  Tak  for  disse  imødekommende  Svar 
fra  Mænd,  som  har  travlt  eller  meget  travlt. 

Foruden  foranstaaende  meve  udførlige  Meddelelser  fra 
Randers,  Svendborg  og  Ribe  Amter,  har  jeg  gennem  Svarene 
faaet  mere  kortfattede  Oplysninger  om  Forholdene  i  føl- 
gende Amter:  GI.  Københavns,  Københavns,  Frederiksborg, 
Sorø,  Præstø  og  Holbæk ;  Bornholms  og  Maribo ;  Svend- 
borg og  Odense ;  Vejle,  Aarhus,  Randers.  Aalborg,  Viborg 
og  Thisted. 

Fra  alle  Sider  er  der  Enighed  om,  at  Landbefolkningens 
hidtidige  Trang  til  Brændsel  er  bleven  tilfredsstillet,  medens 
det  samme  ikke  kan  siges  om  Byernes  Forbrug.  For  Land- 
befolkningens Vedkommende  tænkes  der  væsentligst  paa 
Husholdningsforbruget ;  men  adskillige  af  mine  Meddelere 
kan  dog  tilføje,  at  mange  industrielle  Virksomheder  ogsaa 
er  bleven  holdt  i  Gang  ved  Hjælp  af  Brænde  (og  Tørv). 

Over  for  den  kommende  Vinters  Forbrug  er  Eenstemmig- 
heden  ikke  saa  udpræget;  for  nogle  Amters  Vedkommende 
synes  det  tvivlsomt,  om  der  er  Brænde  nok,  og  for  GI.  Kø- 
benhavns samt  Thisted  Amt  udtales  ligefrem,  at  der  er  for 
lidt;  men  Grundene  er  forskellige;  til  GI.  Københavns  Amt 

er  der  i  og  for  sig  Brænde  nok,  men  det  staar  endnu  ude  i 
Skoven  og  er  helt  vaadt;  den  samme  Ulempe  paapeges  for 
øvrigt  ogsaa  andetsteds.  Thisted  Amt,  vort  mest  skovfattige, 
føler  sig  derimod  forurettet  ved  ikke  at  have  faaet  Hjælp 
nok  fra  de  Amter,  som  har  Overflod  ;  og  af  disse  sidste  er 
der  i  det  mindste  4. 

De  fleste  af  Meddelerne  mener,  at  der  endnu  ingen  Skade 
er  sket  paa  vore  Skove  som  Helhed  ved  den  stedfundne 
Merhugst ;  dog  er  der  en  Del  Smaaskove,  som  maa  siges 
at  være  bleven  forhuggede,  idet  Pligthugsten  er  taget  som 
Hovedskovning  i  Stedet  for  Udhugning.  Paa  de  Steder,  hvor 
det  meste  Brændsel  er  kommen  fra  Naaletræplantager.  er 
det  en  ret  udbredt  Opfattelse,  at  Merhugsten  har  gjort  ken- 
delig Gavn  ved  at  fremtvinge  en  haardt  tiltrængt  Udhugning. 

Naar  TaJen  bliver  om  Fremtiden,  om  den  nu  paabudte 
nye  Merhugst  i  1917 — 18  og  om  en  mulig  Fortsættelse  ad 
Aare,  bliver  de  Sagkyndiges  Meninger  endnu  mere  ud- 
prægede. Nogle  af  mine  Hjemmelsmænd  udtaler,  at  en  Gang 
til,  altsaa  i  1917 — 18,  kan  det  endnu  gaa-,  men  adskillige 
andre  ser  sort  paa  Tilstanden  og  mener,  at  mange  Steder 
vil  Skoven  allerede  nu  blive  forhugget  og  da  især  paa  de 
bedste  og  bedst  drevne  Distrikter,  hvor  Aarsproduktionen 
for  en  stor  Del  er  Gavntræ,  hvor  man  ikke  har  haft  noget 
overflødigt  Vedforraad  staaende  i  Skoven,  og  hvor  Udhug- 
ningen har  været  ført  godt.  Over  for  den  Tid,  som  kom- 
mer efter  1917 — 18  vil  vist  alle  danske  Forstmænd  være 
eller  blive  enige  om,  at  skal  Merhugsten  fortsættes,  vil  vore 
Skove  lide  stærkt.  Allerede  nu  bruges  -der  saa  stærke  Ud- 
tryk som  „Ruin"  og  „ubodelig  Skade" .  Motiveringen  heraf 
skal  jeg  senere  komme  tilbage  til  i  det  følgende. 

Til  de  ligefremme  Svar  paa  mine  Spørgsmaal  har  nemlig 
adskillige  af  Meddelerne  velvilligt  knyttet  andre  Oplysninger 

eller  Udtaleser.  Saaledes  er  det  en  almindelig  Anke,  at  den 
hele  Brændeordning  kom  for  sent;  den  gode  Tid  til  Frem- 
stilling og  Transport  af  Brændet  gik  tabt;  Brændet  kan  ikke 
naa  at  blive  ordentligt  tørt.  Jærnbanernes  svigtende  Evne  til 
at  besørge  Brændetransporten  omtales  og&aa  fra  adskillige 
Sider.  Byerne  er  kun  i  ringe  Grad  bleven  hjulpen  til  det 
fornødne  Brænde.  Skovene  tager  følelig  Skade  ved  usag- 
kyndig Udhugning,  som  nedsætter  Afdelingernes  Værdi  og 
Produktionsevne,  ved  utidig  Hovedskovning,  som  giver  Sol, 
Træk  og  Ukrudt  uhindret  Adgang,  og  ved,  at  meget  Gavn- 
træ bruges  som  Brænde.  Dette  sidste  er  ikke  blot  et  umid- 
delbart Tab,  men  det  vil  for  lange  Tider  kunne  afbryde  et 
Skovdistrikts  fordelagtige  Handelsforbindelser.  I  de  kom- 
mende Aar  vil  der  blive  forholdsvis  lidt  Skovningsarbejde, 
men  en  overvældende  Mængde  Kulturarbejde,  d.  v.  s.  sær- 
deles vanskelige  Arbejdsforhold. 

Paa  den  anden  Side  lægges  der  ikke  Skjul  paa,  at  nogle  af 
Skovens  Mænd,  maaske  Skovejere  mere  end  Forstmænd, 
har  været  lidt  for  smarte.  Det  kan  ikke  nægtes,  at  er  meget 
Gavntræ  gaaet  med  Brændet,  saa  er  til  Gengæld  nogle 
Stedei  Brænde  bleven  kaldt  Gavntræ  og  solgt  som  saadant 
ved  fri  Handel,  medens  kun  de  tarveligste  og  mindste  Bræn- 
desortimenter  er  stillede  til  Samfundets  Raadighed.  Fra 
Vestjylland  klages  der  over,  at  Hegn  og  Læplantninger  ogsaa 
er  bleven  huggede ;  en  Del  Smaaskove  er  vel  ganske  stille 
forsvundne. 

Endelig  skal  jeg  fremdrage  den  Kendsgerning,  at  Selv- 
skovere  adskillige  Steder  har  hjulpet  godt  med  til,  at  Sagen  i 
det  hele  er  gaaet  nogenlunde  i  Orden.  Det  er  vist  en  almin- 
delig Mening,  at  man  med  Fordel  for  Samfundet  kunde  have 
regeret  noget  mindre,  overladt  noget  mere  til  det  private 
Initiativ. 

De  indvunde  Erfaringer  fra  Brændeordningen  af  7de 
Maj  1917  tyder  paa,  at  et  lignende  Opgør  af  den  nye  Ord- 
ning af  12te  Oktober  1917  ikke  vil  kunne  gaa  uden  om 
det  Spørgsmaal,  som  ingen  hidtil  har  rørt  ved:  Erstatning  til 
Skovene  for  den  dem  paaførte  Skade.  Det  synes  mig  rime- 
ligt, at  nogle  af  de  Forstmænd,  som  ikke  har  været  ansat 
ved  Brændeordmingen,  og  som  derfor  har  haft  og  har  for- 
holdvis god  Tid,  tog  denne  Side  af  Sagen  op  til  Undersøgelse. 

Red. 

En  anden  Skovfogedbolig.  1  Tilknytning  til  de  to 
Artikler  om.  Skovfogedboliger,  som  har  været  optaget  her  i 


Fig.  1.  Skovfogedbolig  i  Alsted  Skov. 


Tidsskriftet*),  kunde  jeg  ønske  at  fremdrage  en  Bolig,  som 
synes  mig  at  svare  særdeles  godt  til  sit  Formaal. 

Det  er  den  11916  nyopførte  Skovfogedbolig  i  Alsted  Skov 
(279  ha;  under  Sorø  Akademis  1ste  Distrikt),  hvis  Ydre 
ses  paa  hosføjede  Fotografi,  og  hvis  Indre  fremgaar  af  ne- 
denstaaende  Stueplan ;  foruden  de  5  Værelser  er  der  3  gode 
Loftsværelser,  2  i  den  vestre  Gavl  og  1  i  Kvisten  mod  Syd. 


*)  Se  foran  Side  130  og  227. 

Bygningen  or  opført  efter  Tegning  af  Arkitekt  F.  C.  C. 
Hansen  i  Sorø.  som  velvilligt  har  stillet  sine  Tegninger  til 
Raadighed ;  Længden  er  16.1  m,  Bredden  8.8  m  og  Stue- 
etagen har  2.8  m  fra  Gulv  til  Loft. 

Værelserne  ligger  godt  for  hinanden  og  er  rummelige; 
Forstuen  kan  maaske  siges  at  være  for  rummelig,  men  Plad- 


sen behøver  ingenlunde  at  være  spildt  og  det  ser  i  hvert 
Fald  godt  ud.  Ogsaa  Bygningens  Ydre  er  tiltalende  i  al  sin 
Enkelhed ;  den  eneste  Pryd  er  Karnappen  paa  den  vestre 
Gavlvæg. 

Bygningens  Opførelse  har  kostet  i  alt   11000   Kr.,   der 
efter   ■'\rkitektens   Overslag   fordeler   sig   saaledés: 

Jord-  og  Betonarbejdet  1000   Kroner. 

Murarbejdet 3900        „ 

Tømmerarbejdet    2900 

Snedkerarbejdet    1300 

Malerarbejdet    300 

Tidsskrift    for  Skovvæsen   XXIX,  A. 

Blikkenslagerarbejde    300  Kroner. 

Ovne  og  Komfur  700 

Kloak  m.  m 300 

Tegninger  og  Tilsyn  300 

Under  normale  Forhold  vilde  det  kun  have  været  c.  8000 
Kr.  Til  Tjenesten  hører  en  Jordlod  paa  8  ha. 

C.  C.  Rønhof. 


Skovfogedprøven  i  1917  afholdtes  paa  Vemmetofte 
Skovdistrikt  i   Dagene  fra  den  2den  til  den    12te  Oktober. 

Der  indstillede  sig  20  Elever  til  Prøven.  Eleverne  for- 
deltes til  2  Hold,  og  Prøven  varede  i  5  Dage  for  hvert  Hold. 

Kommissionens  Medlemmer  fordelte  Eksaminationen  i  de 
enkelte  Fag  saaledes,  at  Skovrider  Wegge  eksaminerede  i 


Skovfogedaspiranternes  Navne 


Adamsen,  True  Edvard  Adam  Ingvar 

Andersen,  Aage 

Christiansen,  Johannes  Helge 

Eriksen,  Ove  Henchel 

Fløytrup,  Otto  Bachmann 

Jørgensen,  Frederik  Givskov 

Jørgensen,  Henning  Olsen 

Jørgensen,  Jørgen  Ejnar  

Krogh,  Thorvald 

Lærkesen,  Sigurd ". . . 

Møller,  Poul  Andersen  

Nielsen,  Carl  Marius 

Petersen,  Axel  Børge 

Petersen,  Otto  Raun   '.  .  . 

Rasmussen,  Johannes 

Rasmussen,  Rudolf 

Sandvad,  Thorvald  Christian  Bødker 

det  meste  af  „Arbejdslæren" ,  Skovrider  Westergaard  i 
„Skovbrugslæren"  samt  Resten  af  „Arbejdslæren"  og  Skov- 
rider Nellemann  i  „Opmaaling  og  Regnskab" . 

Foruden  Kommissionens  Medlemmer  og  de  to  faste  Cen- 
sorer. Skovfogederne  J.  Christiansen  og  R.  Godskesen.  del- 
tog Skovrider  L.  Smith  som  ekstra  Censor  i  Bedømmelsen. 

17  Elever  fik  Hovedkarakteren:  „Bestaaet" .  og  3  forlod 
Prøven. 

I  foranstaaende  Fortegnelse  findes  Oplysninger  om  Skov- 
fogedaspiranternes Navne,  Fødselsdage  og  Fødselsaar  samt 
om  det  ved  Prøven  opnaaede  Antal  Points. 

Robinie  paa  Heden.  I  Aar  er  udkommet  3die  Bind 
af  Professor  Warmings  stort  anlagte  Værk :  Dansk  Plante- 
vækst. De  to  første  Bind  omhandlede  Strandvegetationen 
og  Klitterne ;  men  nu  er  Professoren  med  dette  Bind  naaet 
frem  til  Skovene,  og  der  vil  da  sikkert  fra  langt  mere  kom- 
petent Side  blive  bragt  Forfatteren  en  Tak  for.  hvad  han 
herigennem  har  givet  danske  Forstmænd  og  alle  de  forholds- 
vis mange  uden  for  Fagmændenes  Kreds,  som  nærer  Interesse 
for  og  har  Kærlighed  til  Danmarks  Skove.  Naar  jeg  alligevel 
beder  om  Lov  til  at  løfte  ogsaa  min  beskedne  Røst,  er  Aar- 
sagen  den,  at  Professoren  Side  99  skriver  om  Robinien 
(Robinia  pseudoacasia  L.): 

..Skulde  dette  nøjsomme  Træ  ikke  egne  sig  til  Anvendelse 
i  vore  Hede-  og  Klitplantager?"  Og  senere  sammesteds: 
..Som  andre  Bælgplanter  har  den  Rodknolde  og  er  for- 
modentlig kvælstofsamlende,  hvilket  turde  gøre  den  yder- 
ligere værdifuld  for  Hede-  og  Klitplantager." 

Ganske  saaledes  tænkte  ogsaa  jeg  i  det  Aar  1906,  og  det 
er  mig  da  unægtelig  til  stor  Husvalelse,  at  en  Kapacitet  som 
Professor   Warming   nu   offentligt   udtaler   sig   som   nævnt. 

Jeg  var,  skal  jeg  sige  heldigvis  eller  uheldigvis?  i  dette 
Aar,  og  er  da  for  øvrigt  trods  alt  endnu,  betroet  Besty- 
relsen af  den  allerede  da  ret  betydelige  Skærbæk  Plantage, 
som  ligger  godt  2  Mil  sydvest  for  Silkeborg  og  ejes  af  In- 
geniørfirmaet F.  L.  Schmidt  &  Co.  i  København.  Alt  i 
nogle  Aar  havde  jeg  været  klar  over,  at  skulde  det  lykkes 
at  udvikle  et  sundt  Hedeskovbrug,  da  gjaldt  det  om  at  finde 
flere  Træarter  at  arbejde  med  end  de  evindelige  Rødgraner 
og  Bjærgfyr,.  og  især,  at  det  gjaldt  om  at  finde  Løvtræartev, 
som  kunde  bruges  til  at  bryde  de  udstrakte  Naaletrækom- 
plekser,  og  derigennem  sikre  disse  mod  de  store  Farer,  som 
uimodsigeligt  gennem  Ild,  Storm,  Insekter  og  Svampe  lurer 
paa  de  sammenhængende,  ensartede  og  desværre  næsten 
ogsaa  ensaldrende  Naaletræflader,  hvoraf  vore  yngre  Hede- 
plantager endnu  til  Dato  saa  godt  som  overalt  bestaa.  Jeg  fore- 
slog derfor  Firmaet  bl.  a.  at  gøre  Forsøg  paa  at  skabe  dels 
en  Robiniebevoksning,  dels  en  Egebevoksning  paa  et  højt- 
liggende Hedeplateau,  hvor  ej  blot  Jordbunden  maatte  siges 
at  være  særlig  sund  og  næringsrig  efter  Hedeforhold,  men 
ogsaa  Terrainforholdene  maatte  bevirke,  at  Faren  for  øde- 
læggende Foraarsnattefroste  var  indskrænket  til  det  i  disse 
Egne  mindst  mulige.  Firmaets  Chefer,  og  da  især  Ingeniør 
Alex.  Foss,  gik  med  stor  Beredvillighed  ind  paa  min  Ide  og 
stillede  de  fornødne  Pengemidler  til  min  Raadighed. 

Arealet  var  bleven  reolpløjet  med  Sacks  Plov  efter  den 
sædvanlige  Recept,  og  der  blev  nu  saaet  Agern  paa  een 
Afdeling  og  Robiniefrø  paa  en  anden  Afdeling,  hver  paa 
5  Tdr.  Lands  Størrelse.  Om  Egekulturens  Resultat  vil  jeg 
andetsteds  faa  Lejlighed  til  at  berette;  her  skal  jeg  kun  lige 
oplyse,  at  Egesaaningen  blev  til  en  sluttet  Bevoksning,  som 
er  livskraftig  den  Dag  i  Dag. 

Saaledes  gik  det  desværre  ikke  med  Robiniesaaningen.  Den 

kom  udmærket  op  og  groede  straks  stærkt  til ;  i  August  var 
Planterne  gennemgaaende  fodhøje  og  stod  i  Saaningsstri- 
berne  som  en  Børste,  endda  saa  tæt,  at  jeg  blev  bange,  og 
paa  de  fire  Femtedele  af  Arealet  foretog  en  Udtynding  af 
Planterne  i  forskellig  Grad,  saaledes  at  een  Femtedel  lodes 
helt  urørt,  medens  den  stærkest  udtyndede  Femtedel  blev 
behandlet  nærmest,  som  Landmænd  udtynder  en  Roemark. 
Udtyndingens  Virkning  var  lig  Nul.  Fra  August  Maaned 
af  kom  Planterne  ikke  ud  af  Stedet,  saa  stadig  straalende 
ud,  men  gjorde  ikke  Indtryk  af  at  ville  modne  i  Skud- 
dene ;  Resultatet  blev  da  ogsaa,  at  alt  frøs  væk,  da  Vin- 
teren kom.  Jeg  ansaa  allerede  Kulturen  for  tabt-,  men  næste 
Foraar  skød  alle  Robinierne  atter  fra  Stødene  eller  Rød- 
derne, og  endnu  langt  kraftigere  end  første  Aar ;  mange 
Planter  naaede  over  Alens  Højde,  saa  nu  begyndte  jeg  atter 
at  fatte  Haab.  Imidlertid  modnedes  Skuddene  ej  heller 
ordentligt  dette  Aar.  og  langt  de  fleste  Planter  frøs  atter 
helt  ned  om  Vinteren.  Næste:  Foraar  skød  kun  en  mindre 
Del  af  Planterne  fra  Stødene,  og  fra  nu  af  gik  Kulturein 
tilbage  med  rivende  Fart,  saa  der  nu  alt  i  flere  Aar  ikke 
har  været  en  eneste  levende  Robinie  tilbage  paa  Afdelingen. 

Paa  en  Del  af  Arealet  havde  jeg  ladet  nedharve  Pode- 
jord fra  Planteskolebede  andetsteds,  hvor  Robinierne  stod 
velmodne  og  rigeligt  forsynede  med  Rodknolde,  men  ej 
heller  af  denne  Forholdsregel  kom  der  noget  Resultat. 
Intetsteds  i  Afdelingen  naaede  Robinierne  nogen  Sinde  til 
fuld  Modning  af  Skuddene,  og  intetsteds  har  jeg  herude  fun- 
det Knolde  paa  Planternes  Rødder. 

Det  vil  herefter  vist  forstaas,  at  jeg  ikke  har  turdet  til- 
bageholde dette  Skriftemaal.  naar  nu  en  Autoritet  som 
Professor  Warming  frister  ubefæstede  Sjæle  til  lignende 
Forsøg.   Man   tør  jo   ikke  gaa   ud 'fra,   at   enhver   Plantage- 

:9 

bestyrer  vil  være  lige  saa  heldigt  stillet  som  jeg  i  nærvæ- 
rende Tilfælde,  idet  Firmaet  aldrig  har  ladet  mig  høre  et 
ondt  Ord  for  min  letsindige  Brug  af  dets  Pengemidler,  men 
at  Hr.  Foss  til  Dato  kun  hævner  sig  ved,  naar  jeg  ogsaa 
siden  hen  vover  mig  frem  med  Forslag,  som  synes  Inge- 
niøren lovlig  hasarderede,  at  henstille,  „om  jeg  ikke  træn- 
ger til  en  lille  Spadseretur  op  i  Robinieafdelingen" .  Denne 
er  forlængst  omskabt  til  en  Nordmannsgranafdeling,  i  hvil- 
ken det  ikke  er  muligt  at  finde  Spor  af  nogen  Robinie;  kun 
Navnet  hænger  ved  den  og  mig. 

I  „Nørre  Risager"  Plantage,  c.  1  Mil  sydvest  for  Nørre- 
Snede  har  Magster.  Fiskerikonsulent  Lofting  2  Aar  i 
Træk  gjort  Forsøg  paa  ved  Plantning  af  Robinier  at  naa  et 
Resultat ;  men  Udfaldet  er  blevet  lige  saa  negativt  som  paa 
Skærbæk. 

I  Haven  ved  Skovfogedstedet  ..Kolpensig"  i  Gludsted 
Statsplantage,  altsaa  paa  Jord,  som  fra  Naturens  Haand  er 
af  langt  ringere  Kvalitet  end  Heden  paa  Skærbæk  og  i 
Jyllands  raaeste  Klima,  var  det  derimod  lykkedes  at  faa  en 
enkelt  Robinieplante  til  at  vokse  op  til  et  ret  stort  Træ, 
indtil  nu  Vinteren  1916 — 17  slog  ogsaa  denne  Robinie  ned. 

Derimod  er  det  paa  Hindsgavl,  ligeledes  paa  Jord  af  langt 
ringere  Kvalitet  end  Skærbæks  Hede,  lykkedes  mig  gen- 
nem Plantning  at  frembringe  en  Robiniebevoksning,  som  er 
særdeles  velforsynet  med  Rodknolde  og  i  kraftig  Vækst, 
ja  Blomstring ;  men  paa  dette  Areal  havde  rigtignok  forud 
staaet  en  raadden  Rødgranbevoksning,  og  Hindsgavls  Klima 
har  jo  ogsaa  en  noget  anden  Karakter  end  de  jydske  He- 
ders. Lorenz  Smith. 

Tidsskriftet  i  1918.  Som  Udgiver  af  „Tidsskrift  tor 
Sicovvæsen  og  Træhåndel"  føler  jeg  Taknemligfied  over  for 
Tidsskriftets  Abonnenter;  men  desværre  maa  jeg  udtrykke 
denne  Følelse  paa  en  saadan  Maade,  at  det  sJnarere  ser  ud 
som  Utaknemmelighed. 

Dyrtiden  gør  det  nemlig  uundgaaeligt  at  forfløje  Abonne- 
mentsprisen. Jeg  foretog  ikke  Forhøjelse  for  1917,  fordi  jeg 
først,  efter  at  have  fastsat  Abonnememtsprisen  for  1917,  fik 
at  vide,  at  Sætning,  Trykning  og  Papir  vilde  komme  til  at 
koste  mindst  22  pCt.  mere  i  Aar  end  i  1916.  I  1918  vil 
disse  Udgifter  stige  yderligere,  uden  at  det  kan  forudsiges 
hvor  meget. 

Det  vil  forstaaes  heraf,  at  Tidsskriftets  fortsatte  Udgi- 
velse nødvendigvis  kræver  en  Forhøjelse  af  Abonnements- 
prisen. Paa  den  anden  Side  ser  jeg  klart,  at  ikke  hele  Ud- 
giftsforøgelsen kan  lægges  over  paa  Abonnenterne ;  og  jeg 
haaber,  at  disse  ikke  vil  svigte  Tidsskriftet,  naar  Forhøjelsen 
indskrænkes  til  2  Kr.  For  at  gøre  Forhøjelsen  mindre  føle- 
lig, skal  jeg  være  villig  til  at  opkræve  Abonnementsbetalin- 
gen  for  1918  i  2  halvaarlige  Rater  å  5  Kr. 

I  Tillid  til,  at  Abonnenterne  er  enige  med  Redaktionen 
om,  ar  vore  Interesser  falder  sammen,  beder  jeg  dem  af 
Abonnenterne,  som  har  Indflydelse,  om  at  fremme  vore 
fælles  Interesser  ved  at  skaffe  Tidsskriftet  nye  Abonnenter. 
Dette  kan  ske  let  og  ligefrem  ved  at  tale  med  Fagfæller 
om  det,  som  man  har  læst  i  Tidsskriftet.  En  anden  og 
endnu  mere  virksom  Maade  er  at  meddele  sine  egne  Er- 
faringer og   Iagttagelser  osv.   igennem  Tidsskriftet. 

Endelig  maa  jeg  pege  paa,  at  det  ogsaa  er  saavel  i 
Abonnenternes   som   i    Udgiverens   Interesse,     at   Tidsskrif- 

tet  faar  talrige  Annoncer ;  det  virksomste  Middel  hertil  er, 
at  Abonnenterne  læser  Tidsskriftets  Annoacer  og  søger 
deres  Forretningsforbindelser  blandt  de  annoncerende.  Jeg 
skal  i  denne  Forbindelse  minde  om,  at  Tidsskriftet  ved  sit 
Samarbejde  med  „Skovbrugstidende"  fiar  opnaaet,  at  dets 
Annoncer  kommer  alle  Medlemmer  af  de  samvirkende  Skov- 
fogedforeninger og  af  Aspirantforeningen  i  Hænde. 

Endelig  kunde  jeg  have  Lyst  til  at  give  et  lille  Raad  til 
de  Abonnenter,  som  ønsker  at  have  Orden  paa  Tidsskriftets 
mange  Hæfter,  men  som  dog  i  disse  Dyrtider  trykker  sig 
ved  at  koste  Indbinding  paa  dem.  Man  kan  slippe  billigere 
ved  Hjælp  af  en  saakaldt  „Selvhæfter" ,  som  faas  i  enhver 
Boghandel ;  og  man  faar  snart  Øvelse  i  ved  Hjælp  af  en 
Hæklenaal  eller  en  Papirkniv  at  sætte  Hæfterne  ind  i  den. 
Prisen  er  1  Kr.  for  den  Størrelse,  som  passer  til  „Tidsskrift 
for  Skovvæsen  og  Træhandel" .  ■  Red. 

Landbohøjskolens  Bibliotek.  Forøgelser  i  August — 
Oktober  1917. 

Berry :  Lumbering  in  the  sugar  and  yellow  pine  region 
of  California.     Wash.  1917.  99  S.  Fig.  13  Tvl. 

Betts:  The  seasoning  of  wood.  Wash.  1917.  28  S.  Fig. 
8  Tvl. 

Bruel:   Sandflugten   i    Nordsjælland.      1917.    38   S. 

Clemens:  The  pine  bark  beetle.      1916.    12  S. 

Control  of  the  gispy  moth  by  forest  management.  Wash. 
1917.  54  S. 

Cooperative  shelter-belt  development.  Wash.  1917. 
2  S. 

Festschrift  dem  Andenken  an  H.  Burckhardt  gewidmet. 
Berlin.    1911.    198  S. 

Helms:  Vindens  Indvirkning  paa  Skovtræernes  Form. 
1917.  70  S. 

Instruction  for  the  scaling  and  measurement  of  national 
forest  timber.  Wash.  1916.  94  S. 

Long:  Investigations  of  the  rotting  of  slash  in  Arkansas. 
Wash.  1917.   14  S. 

Overenskomst  og  Arbejdsliste  for  Grevskabet  Frijsen- 
borgs Skovbrug  gældende  fra  1.  Maj  1917.  Horsens  1917. 
23  S. 

Skogsarbetarnes  levnads-  och  arbetsforhållanden  i  Vårm- 
land,  Dalarna  och  Norrland.  1916.  399  S. 

Sterrett:  Utilization  of  ash.   1917.  52  S. 

Sudivorth  :  The  pine  trees  of  the  Rocky  Mountain  region. 
1917.  28  Tvl.   14  Kort.  46  S. 

Tillotson:  Reforestation  on  the  national  forests.  1917. 
63  9. 

Tillotson:  Nursery  practice  on  the  national  forests.  1917. 
86  S. 

Wilson:  A  manual  of  Mendelism.    1916.   152  S. 

Zimmerman :  Tests  of  western  yellow  pine  car  sills,  joists, 
and  small  clear  pieces.  Wash.  1917.  16  S. 

Bekendtgørelse     vedrørende     Brændeforbruget. 

Under  17de  November  1917  har  Indenrigsministeriet  ud- 
stedt en  Bekendtgørelse,  som  træder  i  Kraft  straks,  og  som 
indeholder  følgende  Bestemmelser,  af  hvilke  nogle  har 
Interesse  for  Skovejere  og  Forstmænd  : 

A.     Bestilling  af  Brænde   til   Husholdningsbrug 

for  Aaret  1918-19. 

§  1.  Af  Hensyn  til  de  forhaandenværende  Vanskeligheder 

ved  Befolkningens  Forsyning  med  Brændsel  maa  det  anses 

nødvendigt,    at    Kommunerne    for   at   sikre   deres    Beboere 

Tidsskrift  for  Skovvæsen   XXIX,  A. 

Brænde  til  Brug  i  Aaret  1918-19  gaar  frem  efter  følgende 
Regler : 

Fra  1ste  December  1917  fremlægges  i  Landkommunerne 
og  i  de  Kobstadkommuner,  som  Brændselsnævnet  maatte 
bestemme.  Bestillingslister,  som  tilstilles  Kommunerne  af 
Brændselsnævnet  og  paa  hvilke  de  af  Kommunens  Beboere, 
der  ønsker  Brændselsnævnets  Medvirkning  til  Fremskaffelse 
af  indenlandsk  Brænde  til  Husholdningsbrug  /  Tiden  fra 
1ste  Juli  1918  til  30te  Juni  1919,  maa  tegne  sig  inden  31te 
December  d.  A.  (jfr.  angaaende  de  øvrige  Kommuner  Be- 
stemmelsen i  §  6  2det  Stykke). 

Bestillingen  bør  omfatte  alt,  hvad  den  paagældende  For- 
bruger ønsker  leveret  af  Brænde  til  Husholdningsbrug  i 
hele  det  nævnte  Aar. 

Hver  enkelt  Beboer,  der  tegner  sig  paa  Listerne,  for- 
pligter sig  ved  sin  Underskrift  til  at  modtage  og  betale  de 
begærede  Brændselsmængder  til  de  til  enhver  Tid  lovligt 
gældende  Priser. 

Kommunerne  er  forpligtede  til  ved  Avertering  i  Dag- 
bladene eller  paa  anden  fyldestgørende  Maade  at  gøre  Be- 
boerne bekendt  med  ovenstaaende. 

Bestillingslisterne  gennemgaas  saa  snart  som  muligt  efter 
31te  December  d.  A.  ved  Kommunalbestyrelsens  Foranstalt- 
ning og  tilsendes  derefter  Amtsforelingsinstitutionen,  og 
Kommunen  er  da  over  for  Skovejeren  Køber  af  samtlige 
paa  Listerne  opførte  Brændeeffekter. 

Kommunen  er  pligtig  at  betale  Brændeeffekterne,  efter- 
haanden  som  de  stilles  til  Raadighed  for  samme  af  Amts- 
fordelingsinstitutionen,  og  inden  30  Dage,  efter  at  dette 
er  sket. 

B.    Foreløbig  Fordeling  af  en  Del  af  det  i  Efteraaret  1917 
og  i  Vinteren  1917-18  skovede  Brænde. 

$  2.  For  at  fremme  Hjemkørselen  af  det  i  Efteraaret 
1917  og  i  Vinteren  1917-18  fremstillede  Brænde  vil  fore- 
løbig en  Del  af  dette,  efterhaanden  som  det  hugges,  efter 
nedenstaaende  Regler  blive  fordelt  mellem  Befolkningen 
i  Landkommunerne  samt  i  de  i  :^  1  omhandlede  Købstad- 
kommuner. 

Det  indskærpes  Forbrugerne,  at  det  heromhandlede 
Brænde  alene  er  bestemt  til  Husholdningsbrug  i  Tiden  fra 
1ste  Juli  1918  til  31te  Juni  1919,  og  at  en  Forbruger,  som 
benytter  Brændet  forinden  nævnte  Tidsrum,  ikke  vil  kunne 
forvente  senere  at  faa  Brændet  erstattet  med  andet  Brændsel 
ved  Fordelingsinstitutionens  Mellemkomst. 

§  3.  Inden  den  20de  i  hver  Maaned  foretager  Amtsfor-. 
delingsinstitutionen  en  efter  sit  Skøn  passende  Fordeling 
mellem  de  i  Betragtning  kommende  Kommuner  (jfr.  §  1) 
af  de  Brændeeffekter,  der  haves  til  Raadighed. 

Naar  en  Kommune  af  Amtsfordelingsinstitutionen  har 
faaet  tildelt  et  Parti  Brænde,  kan  den  inden  8  Dage  kræve 
det  paavist  i  Skoven  af  vedkommende  Skovejer  eller  Skov- 
bestyrer. Efter  Udløbet  af  denne  Frist  eller  i  Fald  der 
er  stillet  Krav  om  Paavisning  i  Skoven,  da  efter  at  denne 
har  fundet  Sted  —  ligger  Brændet  for  Kommunens  Regning 
og  Risiko. 

§  4.   Af  de  til  Landkommunernes  Raadighed  efterhaanden 
stillede  Brændemængder  vil  der  i   Henhold  til  de  paa  Li- 
sterne gjorte  Bestillinger  foreløbig  kunne  tildeles: 
Ejeren  (Brugeren)  af  et  jordløst  Hus: 

Brænde  til  en  Værdi  af  indtil    60  Kr. 

-  -     af  et  Husmandssted  med  Jord  :       —         —         85     „ 

—  —    Parcelsted:  —         - —        115     „ 
af  en  Bondegaard :                          —         —        140     „ 

Ejeren  (Brugeren)  af  større  Ejendomme  kan  der  tildeles  en 
større  Brændemængde  efter  Amtsfordelingsinstitu- 
tionens^  Afgørelse,  dog  ikke  for  over  500  Kr. 

Tvivlsspørgsmaal    afgøres   af  Amtsfordelingsinstitutionen, 

Det  Købstadskommunerne  (jfr.  §  1)  tildelte  Brænde  for- 
deles af  Kommunalbestyrelsen. 

§  5.  3  Maaneder  efter  at  Brændet  er  stillet  til  Kommu- 
nens Raadighed  af  Amtsfordelingsinstitutionen,  skal  det  være 
fjernet  fra  Skoven  ;  overskrides  denne  Frist,  vil  Ejeren  kunne 
afkræve  Kommunen  50  Øre  pr.  rm  og  pr.  Bunke  i  Erstat- 
ning for  Ulemper  for  hver  paabegyndte  3  Maaneder. 

Brænde,  der  henstaar  paa  Kulturarealer,  skal  dog,  naar 
Skovejeren  forlanger  det,  fjernes  inden  1  Maaned,  efter  at 
Ejeren  derom  har  fremsat  Krav  over  for  den  som  Køber 
anviste  Kommune.  Efter  Forløbet  af  denne  Tidsfrist  vil 
Skovejeren  have  Ret  til  at  lade  Brændet  fjerne  fra  Kultur- 
arealet og  til  ved  dets  Udlevering  at  afkræve  Kommunen  en 
Erstatning  af  75  Øre  pr.  rm  og  1  Kr.  pr.  Bunke. 


C.   Den  endelige  Fordeling  af  Brænde  i  Foraaret  1918. 

$  6.  I  Foraaret  1918  vil  der,  efter  nærmere  af  Brænd- 
selsnævnet  fastsatte  Regler,  blive  foretaget  en  Fordeling 
af  de  Brændemængder,  der  endnu  ikke  er  fordelte  i  Hen- 
hold til  denne  Bekendtgørelses  §§  2-4. 

Forinden  vil  der  blive  Adgang  for  Bagerier,  Mejerier  og 
lignende  Virksomheder  samt  Skoler,  Hospitaler,  Kontorer, 
Kirker  og  lignende  til  gennem  den  kommunale  Brændsels- 
tillidsmand  at  tegne  sig  for  Bestillinger  af  Brænde.  Endelig 
vil  der  blive  givet  de  Kommuner,  der  ikke  tidligere 
(jfr.  §  1)  gennem  Brændselsnævnet  har  faaet  tilstillet  Be- 
stillingslister til   Brænde,   Lejlighed   til,    efter   nærmere   af 

Nævnet  fastsatte  Regler,  at  gøre  Bestillinger  paa  Brænde, 
saa  vidt  de  foreliggende  Beholdninger  maatte  tillade  det. 

Ved  Forelingen  vil  der  først  blive  taget  Hensyn  til  de 
paa  de  kommunale  Lister  opførte  Bestillere  af  Brænde  til 
Husiioldningsbrug 

Der  forbeholdes  Ret  for  Fordelingsmyndighederne  til  at 
nedskrive  de  bestilte  Brændselsmængder  og  til  i  fornødent 
Omfang  at  levere  Brændet  i  andre  Sortimenter  end  bestilt 
samt  til  at  ombytte  Brænde  med  Tørv.  Om  dette  Forbe- 
hold vil  der  være  at  gøre  Bemærkning  paa  de  i  §  1  nævnte 
Bestillingslister. 

Fra  Skoven. 

Jydske   Smaaskove    under    Brændeordningen.    I 

Skovforeningens  Tidsskrift  for  1917,  Side  476-486,  findes 
refereret  et  Foredrag  af  Skovrider  Muus  om  „Krigen  og 
Skovene" ;  selv  om  det,  hvad  jeg  ikke  tvivler  om,  i  det 
Hele  og  Store  giver  et  træffende  Billede  af  sit  Hovedemne, 
kunde  der  dog  muligvis  tilføjes  nogen  Kommentar,  saa  vidt 
angaar  en  af  de  danske  Skoves  Udløbere,  nemlig  de  afsides 
liggende  Smaadistrikter  vel  særlig  i  det  nordlige  og  vest- 
lige Jylland.  Med  Hensyn  til  dem  vil  jeg  en  passant  driste 
mig  til  at  gøre  den  Bemærkning,  at  de  efter  min  ringe 
Mening  og  efter,  hvad  jeg  har  set  herhjemme,  uden  Tvivl 
burde  være  holdte  uden  for  Tvangsforholdsreglerne,  hen- 
viste fremdeles  til  deres  naturlige  Mission,  den  eneste  de 
tilfredsstillende  kan  udfylde:  at  forsyne  det  nærmeste  Op- 
land med  saa  meget  Brænde,  som  de  kan  undvære  uden  at 
ruineres. 

Skovrider  Muus  har  imidlertid  fundet  et  rammende  Ud- 
tryk for  Aftagernes  Tilstand  over  for  disse  Tvangsforholds- 
regler  ved   at  karakterisere  den   som   „Mæthed".   Først  nu 

er  man  altsaa  naaet  saa  vidt  pa  Øerne,  vel  især  paa  Syd- 
og  Midtsjælland  med  det  fortrinlige  Produkt,  de  udmærkede 
og  veltilberedte  Retter  og  med  Hovedstaden,  den  store  og 
ellers  ret  umættelige  Aftager  som  en  forholdsvis  nær  og 
bekvem  Stamgæst ;  men  andetsteds  turde  Hungeren  for- 
længst være  stillet,  og  der  kunde  vel  endog  paapeges  mer 
end  et  Sted,  hvor  den  i  Virkeligheden  slet  ikke  har  været 
stærkere  forhaanden,  end  det  ogsaa  normalt  er  Tilfældet. 
Her  hos  mig  havde  nu  f.  Eks.  Forholdene  gennem  en 
lang  Aarrække  fæstnet  sig  saaledes,  at  jeg  auktionsvis  — • 
ganske  vist  med  Fordeling  paa  4-5  aarlige  Smaaauktioner  — 
kunde  sælge  ikke  alene  Favnebrænde  til  en  helt  god  Pris, 
men  ogsaa  al  Top  og  Udhugst  meget  billigt  ganske  vist, 
men  dog  altid  med  en  Smule  Overskud,  foruden  den  nær- 
meste Omegns  Forbrug  af  Bygningstømmer,  Bundgarns-  og 
Rusepæle  og  andet  sUgt.  Auktionsforbudet  forstyrrede  jo 
det  hele,  og  siden  da  er  mine  gamle  Kunder  som  blæst  bort, 
uden  at  andre  er  kommet  i  Stedet ;  ja,  det  er  endog  hændt, 
at  en  Auktion  over  saadanne  Graneffekter  gik  totalt  i 
Vadsken,  fordi  der  kun  mødte  4  endda  ret  problematiske 
Købere.  Naa,  disse  mange  Auktioner  medførte  jo  en 
Del  Omkostninger,  men  man  fik  dog  sine  Penge  og, 
sidst  men  ikke  mindst,  man  fik  ryddet  op,  inden  man 
skulde  begynde  paany,  medens  man  nu  saa  at  sige 
er  ved  at  gaa  til  i  Topbunker.  Thi  siden  Brændsels- 
nøden  har  Bunkerne  pænt  faaet  Lov  at  ligge  baade  fra  hine 
forholdsvis  lykkelige  Tider,  da  vi  maatte  disponere  over 
det  halve  af  vort  Brænde,  og  fra  alt,  hvad  der  senere  under 
Lov  og  Tvang  er  foretaget.  Det  vilde,  samlet  paa  et  Sted, 
saa  sandt  blive  en  meget  stor  Topbunke,  som  man  skulde 
synes  skikket  til  at  afhjælpe  megen  Brændselsnød ;  men  nu 
er  der  nok  mest  Udsigt  til,  at  det  skal  raadne  paa  Stedet 

til  Gavn  for  ingen  og  til  Skade  for  mig.  Og  var  det  saa 
endda  blot  Toppen,  man  skulde  døje  med;  men  en  hel  Del 
af  det  i  Fjor  Kommunerne  tildelte  Brænde  staar  her  endnu, 
ikke  at  tale  om  Tvangshugsten  pr.  1ste  September,  som  man 
endda  har  forsøgt  at  tvinge  mig  til  at  transportere  til  Be- 
stemmelsesstedet ved  at  nægte  at  betale,  før  jeg,  der 
hverken  er  indrettet  paa  eller  har  tænkt  paa  at  paatage  mig. 
sligt,    ogsaa   har   fuldført  dette   Stykke   Vognmandsarbejde. 

Og  skønt  det  synes  haardt  nok,  naar  man  har  Lovens 
Ord  for,  at  Kørsel  ikke  kan  paalægges  Skovejeren,  ser 
jeg  i  Øjeblikket  ingen  anden  Vej  til  mine  Penge  end  et 
Sagsanlæg  mod  vedkommende  Kommune  eller  dens  Tillids- 
mand, alt  imedens  Brændet  saa  smaat  forbereder  sig  til 
at  dele  Skæbne  med  hine  Topbunker. 

Man  vil  forstaa,  baade  at  jeg  under  disse  Forhold  kun 
med  blandede  Følelser  er  begyndt  paa  den  nye  Tvangs- 
hugst,  og  at  jeg  ingenlunde  er  særlig  henrykt  for  Skovrider 
Muus'  Forsikring  om,  at  Staten  vil  have  et  stort  Ord  med 
at  sige  angaaende  Skovdrift  herefter;  jeg  indrømmer  altsaa, 
at  særlige  lokale  Forhold,  som  man  dog  paa  Forhaand 
burde  have  regnet  med,  kan  bære  Skylden;  men  sikkert 
er  det,  at  her  hos  mig,  og  det  skulde  undre  mig,  om  jeg 
ikke  har  Lidelsesfæller,  kan  Resultatet  af  Regeringsforholds- 
reglerne  imod  Brændselsnøden  sammenfattes  i,  at  man  har 
opnaaet  to  Ting,  dels  at  lukke  Skoven  for  Egnens  Beboere 
og  dels  at  lukke  for  en  af  mine  Hovedindtægtskilder. 

Men  Staten  vil  altsaa  herefter  have  Haand  i  Hanke  med 
Privatskovbruget ;  der  skal  paalægges  en  yderligere  Kontrol 
end  den  gamle  Skovforordnings,  og  jeg  skal  være  den 
sidste  til  at  nægte,  at  det  i  mange  Tilfælde  kunde  tiltrænges, 
thi  vore  Dage  kender  Herregaards-Slagtere  tilfulde  saa  vel 
som  Forordningen  af  1805.  Men  hvorledes  i  Grunden  komme 

disse  nærmere  uden  at  forurette  andre,  hvorledes  skille 
Faarene  fra  Bukkene?  Thi  ogsaa  Skovrider  Muus  vil  uden 
Tvivl  indrømme,  at  naar  en  Mand  har  drevet  sin  Skov  i  en 
lang  Aarrække,  muligvis  uden  dybere  Forstaaelse,  men  dog 
værnet  mod  egentlig  forstlig  Vandalisme  ved  den  Kærlighed, 
det  er  saa  naturligt  at  nære  til  det,  man  har  set  vokse 
op  under  sine  Hænder,  maaske  endog  selv  har  plantet, 
saa  er  der  virkelig  noget  forkert  for  ikke  at  sige  anstødeligt 
i  paa  hans  gamle  Dage  at  reglementere  ham  med  en  Barne- 
pige. 

Men  der  er  vel  næppe  megen  Plads  for  Sentimentalitet  i 
det  moderne  Skovbrug,  og  jeg  vil  da  blot  endnu  tilføje,  at 
naar  Professor  Prytz  under  den  efter  Skovriderens  Fore- 
drag følgende  Diskussion  har  udtalt,  at  langtfra  alle  Skove 
vil  kunne  taale  det  Kontingent,  der  er  paalagt  og  synes  frem- 
deles at  skulle  paalægges  dem,  og  at  mulig  allerede  nogen 
Skade  er  paaført  saadanne  Skove,  da  staar  uden  Tvivl  mange 
rede  til  at  tiltræde  hans  Opfattelse.  Og  er  det  saa,  da  gør 
det  dog  et  noget  parodisk  Indtryk,  at  Staten  som  primus 
motor  anstifter  denne  Skade  og  derpaa  straffer  de  sølle 
Skovejere,  der  uden  at  være  i  Besiddelse  af  dens  blaa  Stem- 
pel nolens  volens  har  deltaget  i  Ødelæggelsen,  ved  som 
en  Paaskønnelse  for  deres  Lovlydighed  at  sætte  dem  fra 
Bestillingen.  Sønnichsen. 

Skovværdi  og  Træmaaling.  At  drøfte  en  Anmeldelse 
er  almindeligvis  ørkesløst;  hvis  Forfatter  og  Anmelder  paa 
Forhaand  er  uenige,  bliver  de  det  snarere  endnu  mere  i 
Løbet  af  en  saadan  Drøftelse.  Jeg  skal  da  ogsaa  lade  Skov- 
rider  Wilhjelms    Dom*)   om   min    Afhandling   i    Landbohøj- 


*)  Se  foran  Side  239. 


Fra  Skoven.  30 1 

skolens  Aarsskrift  1917  „Tilvækst-  og  Udbytteoversigter 
og  deres  Betydning  for  vort  Skovbrug"  staa  ved  sit  Værd. 

Derimod  synes  der  mig  Mulighed  for,  at  der  kan  til- 
vejebringes nogen  Enighed  om  et  Punkt,  som  lige  er  berørt 
baade  i  min  Afhandling  og  i  Hr.  Wilhjelms  Anmeldelse. 

Sporgsmaalet  drejer  sig  om  Skovens  Værdi  i  Handel  og 
Vandel,  og  Hr.  Wilhjelm  er  uenig  med  mig  om,  hvor  vidt 
en  Maaling  af  Skovens  Vedmasse  bør  bruges  som  Grund- 
lag for  Værdsættelsen. 

Til  at  begynde  med  er  vi  enige  om,  at  Loven  af  15-5-1903 
ikke  forpligter  til,  men  kun  tillader,  at  Vurderingsraadenes 
Skøn  over  en  Skovs  Værdi  til  Ejendomsskyld  støttes  paa 
et  andet  Skøn  over  „Udbyttet  ved  almindelig  god  Drift". 
At  Loven  endnu  mindre  kræver  Træmaaling,  behøver 
maaske  ikke  engang  at  nævnes.  Men  jeg  har  da  heller  ikke 
hørt  nogen  udtale,  at  den  ifølge  nævnte  Lov  stedfundne 
Beskatning  af  vore  Skove  skulde  være  rationel'. 

Ejendomsskyldloven  og  Ejendomsskylden  kan  vi  vist  lade 
ligge  ved  denne  Lejlighed ;  Skovens  Værdi  har  i  og  for  sig 
Interesse  og  vil  sikkert  faa  det  endnu  mere  i  en  ikke  fjern 
Fremtid.  Naar  først  de  nu  bundne  Skove  begynder  at  gaa 
i  Handel,  saa  bliver  der  rent  forretningsmæssigt  Spørgs- 
maal  om  deres  Værdi  og  derfor  om  en  rationel  Bestemmelse 
af  denne.   Er  der  her  Brug  for  en  Træmaaling  eller  ikke? 

Hr.  Wilhjelm  mener,  at  „Praksis  sikkert  ikke  kan  følge 
rned",  naar  jeg  foreslaar  en  Maaling  af  Skovens  Vedmasse 
brugt  som  Grundlag  for  Værdsættelsen  af  Skov. 

Det  er  næppe  tilfældigt,  at  min  ærede  Modpart  bruger 
Ordet  „kan"  i  denne  Forbindelse ;  thi  baade  han  og  andre 
ved  meget  godt,  at  den  Mand,  som  af  mere  eller  mindre 
forretningsmæssige  Grunde  køber  Skov,  fastsætter  den 
Pengesum,  han  vil  give  for  Skoven,  under  stærk  Paavirk- 

ning  af  sit  Skøn  over  Skovens  Vedmasse.  Menes  denne  at 
være  forholdsvis  stor,  gaar  man  ud  fra,  at  der  ogsaa  kan 
hugges  forholdsvis  meget,  altsaa  tages  forholdsvis  mange 
Penge  ind  i  Løbet  af  Køberens  sandsynlige  Levetid.  Der 
vil  næppe  kunne  findes  en  eneste  saadan  mulig  Skovkøber, 
som  ikke  med  Glæde  vilde  tage  imod  en  paalidelig  Op- 
lysning om  Skovens  Vedmasse. 

Hvis  dette  er  rigtigt,  skulde  man  vente,  at  der  blev  fore- 
taget en  Træmaaling  i  mere  eller  mindre  umiddelbar  For- 
bindelse med  enhver  Værdsætning  af  Skov.  Men  her  kom- 
mer saa  Hr.  Wilhjelms  Indvending:  Praksis  kan  ikke! 
Min  ærede  Modpart  giver  ingen  Grunde  for  denne  sin  Op- 
fattelse;  han  maa  vel  derfor  mene,  at  den  er  selvindlysende; 
det  samme  mener  vistnok  mange  andre,  ikke  mindst  de 
usagkyndige  mulige  Skovkøbere ;  det  at  maale  hvert  af  Sko- 
vens mange  Tusinde  Træer  staar  for  dem  som  noget  aldeles 
uoverkommeligt  eller  i  bedste  Fald  urimeligt  dyrt. 

For  nogle  Aar  siden  drøftede  en  lille  Kreds  af  Forst- 
mænd Reglerne  for  Statsskovenes  Planlægning;  under  denne 
Drøftelse  blev  ogsaa  det  Forslag  fremsat :  at  maale  hele 
Vedmassen ;  og  det  mødte  stærk  Modstand  netop  ud  fra  den 
Opfattelse,  at  det  var  praktisk  uigennemførligt.  Forslags- 
stillerne kunde  imidlertid  oplyse,  at  Fremgangsmaaden  var 
bleven  gennemført  i  private  Skove,  som  hverken  i  Areal 
eller  Vedmasse  stod  tilbage  for  et  Statsskovdistrikt;  For- 
slaget blev  da  ogsaa  vedtaget.  Siden  da  er  den  hele  Ved- 
massé  bleven  maalt  paa  adskillige  andre  Privatdistrikter  end 
de  omtalte. 

Arbejdet  er  hverken  uoverkommeligt  eller  urimeligt  dyrt; 
det  kan,  som  jeg  har  oplyst  i  Højskolens  Aarsskrift,  udføres 
af  3  Mennesker  for  en  Pris  af  i  alt  1-2  Kr.  pr.  ha.  Hr.  Wil- 
hjelm har  ikke  rejst  Indvendinger  mod  disse  Tal,  muligvis 

fordi  han  ikke  har  andre  at  sætte  i  Stedet,  men  muligvis 
ogsaa  fordi  han  mener,  at  Prisen  eller  Omfanget  slet  ikke 
er  det  afgørende. 

De  nævnte  Tal  hviler  nemlig  paa  den  Forudsætning,  som 
jeg  ogsaa  har  omtalt  i  min  Afhandling :  at  man  bruger  „de 
moderne  Fremgangsmaader  for  Træmaaling" ;  og  her  ligger 
maaske  den  egentlige  Grund  til  Indvendingen :  at  „Praksis 
kan  ikke". 

Sammenhængen  mellem  Vedmasse  og  Skovværdi  er  nem- 
lig saa  gammel  som  Skovbruget  selv  her  i  Landet,  i  alt 
Fald  naar  man  ser  bort  fra  den  Tid,  da  Hovedsagen  var  at 
faa  Olden  til  Svinefoder.  Men  den  oprindelige  Fremgangs- 
maade  til  Bestemmelse  af  Vedmassen :  Okulartaksation  kan 
ikke  længere  bruges  til  dette  Formaal,  fordi  Skovene  har 
skiftet  Karakter,  og  fordi  det  ikke  længere  drejer  sig  alene 
om  „Favne  Kløvebrænde"  ;  og  det  forefalder  nu  rent  und- 
tagelsesvis i  en  udøvende  Skovbrugers  daglige  Virksomhed, 
at  han  paa  Øjemaal  skal  skønne  den  hele  Vedmasse  i  et 
af  de  nu  almindelige,  ensaldrende  Træsamfund;  Nutidens 
Forstmænd  har  ingen  Øvelse  i  den  Slags  Okulartaksation. 

Da  Okulartaksationen  i  sin  Tid  afløstes  af  Maaling,  Træ- 
maaling og  Arealmaaling,  gik  der  „Videnskab"  i  Sagen ; 
man  mente,  at  Tyngdepunktet  laa  i  nøjagtig  Maaling  af 
saa  vidt  muligt  enhver  af  de  Størrelser,  af  hvilke  Vedmassen 
skulde  udregnes:  Stamtal,  Diameter.  Højde  og  Formtal; 
men  man  indsaa  snart,  at  der  i  saa  Henseende  var  stor  For- 
skel paa  disse  4  Størrelser.  Stamtallet  voldte  slet  ingen 
Vanskeligheder;  det  gav  sig  af  sig  selv,  naar  man  maalte 
Diametrene.  Højden  viste  det  sig  uoverkommeligt  at  maale 
paa  ret  mange  Træer;  derfor  opstillede  man  nogle  mere  eller 
mindre  vilkaarlige  Regler  for,  hvor  mange  og  hvilke  Træer 
man   vilde  maale  Højde  paa,  og  slog  sig  saa  til   Ro  med. 

at  det  aldrig  kunde  blive  helt  galt;  thi  Højden  kan  man 
forholdsvis  sikkert  skønne  paa  Øjemaal,  fordi  enhver  ud- 
øvende Forstmand  har  rig  Lejlighed  til  at  gøre  Erfaring 
om,  hvor  langt  et  Træ  er,  naar  det  bliver  lagt  paa  Jorden, 
umiddelbart  efter,  at  han  har  set  det  staaende  ret  op. 

Formtallet  var  det  værste ;  at  bestemme  det  blot  paa  et 
enkelt  Træ  er  saa  stort  et  Arbejde,  at  man  for  længst  har 
opgivet  ethvert  Forsøg  paa  at  udføre  Formtalsbestemmelse  i 
Forbindelse  med  den  daglige  Praksis.  Vel  blev  der  ved 
særlige  Undersøgelser  fundet  en  Del  Formtal ;  men  et  af 
Resultaterne  af  disse  Undersøgelser  er,  at  man  intet  Holde- 
punkt har  for  sit  Skøn  over  Formtallet  i  et  givet  Tilfælde. 
Man  har  derfor  almindeligvis  opgivet  Ævret  og  nøjes  med 
at  „tage  Formtal  andetsteds  fra"  uden  nogen  Sikkerhed  for, 
at  det  vilkaarligt  valgte  Tal  ogsaa  passer  paa  de  Træer,  hvis 
Vedmasse  man  ønsker  at  kende. 

Det  er  forstaaeligt,  at  man  ud  fra  de  her  nævnte  Forud- 
sætninger søgte  Tilfredsstillelse  for  Trangen  til  „videnskabe- 
lig" Nøjagtighed  ved  at  kaste  sig  over  Maalingen  af  Diame- 
trene. Man  stræbte  ivrigt  efter  at  gøre  Kluppene  mere  og 
mere  nøjagtige,  man  kluppede  hvert  enkelt  Træ  krydsvis, 
eller  man  maalte  Træets  Omfang  med  Baand,  som  tillod  en 
finere  Aflæsning.  Og  da  disse  Arbejder  sammen  med  Højde- 
maalingen  viste  sig  at  kræve  megen  Tid,  altsaa  at  koste 
mange  Penge,  maatte  man  indskrænke  sig  i  andre  Retninger. 
Heraf  udviklede  der  sig  den  Praksis,  at  man  nøjedes  med 
at  maale  Vedmassen  paa  „1ste  Periodes"  Afdelinger.  Vilde 
man  være  radikal  og  gaa  videre,  længere  ned,  maatte  man 
gøre  Brug  af  de  saakaldte  „Prøveflader",  som  ydede  den 
Tilfredsstillelse,  at   ogsaa  Arealet   skulde   maales  nøjagtigt. 

„1ste  Periode"s  Vedmasse  giver  slet  ingen  Oplysning  om 
Distriktets  hele  Vedmasse;  og efterhaanden  som  Udhugnin- 

gen  kom  til  at  spille  en  større  og  større  økonomisk  Rolle, 
tabte  Hovedskovningen  i  Betydning  som  fuldgyldigt  Ud- 
tryk for  Skovens  Værdi.  Mod  Prøvefladerne  kunde  der 
næsten  altid  indvendes,  at  man  ingen  Sikkerhed  havde  for, 
at  de  stemte  overehs  med  det,  de  skulde  være  Prøve  paa. 

Bestemmelse  af  Skovens  hele  Vedmasse  var  praktisk 
talt  gaaet  af  Brug,  fordi  den  var  uoverkommelig,  urimelig 
dyr,  hvis  man  vilde  have  rimelig  Sikkerhed  for  Overens- 
stemmelse med  Virkeligheden.  Det  er  denne  Opfattelse,  som 
endnu  har  mange  Tilhængere  blandt  Forstmændene  og  er 
eneraadende  hos  de  usagkyndige  skovinteresserede  Men- 
nesker. 

I  disse  Forhold  ligger  Forklaringen  paa,  at  der  var  og  er 
Trang  til  andre  Fremgangsniaader  for  Træmaaling  end  de 
hidtil  almindelige;  thi  Sammenhængen  mellem  en  Skovs 
Vedmasse  og  dens  Værdi  i  Handel  og  Vandel  er  en  Realitet, 
som  man  ikke  kommer  bort  fra,  saa  længe  der  er  Tale  om 
økonomisk  Skovbrug. 

Her  fik  Skovbruget  nu  Hjælp  fra  Videnskaben.  Ad  mate- 
matisk Vej  blev  det  nemlig  paavist,  at  man  kan  slippe  ad- 
skilligt nemmere  til  det,  end  man  hidtil  havde  ment;  vil 
man  kende  Vedmassen  i  et  sluttet  Træsamfund,  behøver 
man  ikke  derfor  at  maale  Højder  og  bestemme  Formtal. 
De  mange  nøjagtige  Træmaalinger,  der  var  udførte  i  Ti- 
dernes Løb,  viste  nemlig,  at  et  sluttet  Træsamfunds  Ved- 
masse, udtrykt  i  Kubikmeter,  er  M  ^N  21 .4  D^-^^,  hvor 
N  er  Stamtallet  og  D  Diameteren  (i  Middelstammegrund- 
fladen)  udtrykt  i  Meter. 

Opgaven  var  saaledes  indskrænket  til  de  to  sikreste  og 
nemmeste  Støreiser,  som  tilmed  faas  paa  engang,  Stamtal 
og  Diameter.  Men  Lettelsen  gik  videre  endnu.  Den  samme 
Videnskabsmand    paaviste    nemlig   samtidigt,    at    man    ikke 

19 

behøver  at  maale  Diameteren  nøjagtigt  paa  hvert  enkelt 
Træ.  Diameteren  i  Middelstammegrundfladen  findes  med 
lige  saa  stor  Sikkerhed  derved,  at  Træerne  fordeles  i  3 
Grupper:  mindre  end,  mellem  og  større  end  2  nøjagtigt 
fastsatte  Diametre,  d.  v.  s.  at  Træernes  Tykkelse  følger  den 
eksponentielle  Fejlkurve,  naar  der  blot  er  mange  Stammer. 

For  de  allerfleste  Træers  Vedkommende  kan  man  med 
fuld  Sikkerhed  paa  Øjemaal  skønne,  i  hvilken  af  de  3  Grup- 
per Tykkelsen  ligger;  man  behøver  kun  at  sætte  Kluppen 
paa  de  forholdsvis  faa  Træer,  hvis  Tykkelse  ligger  nær  ved 
de  2  fastsatte  Grænsediametre ;  og  disse  har  man  paa  een 
og  samme  Klup,  Dobbeltkluppen.  Hovedmængden  af  det 
moderne  Træmaalingsarbejde  er  derfor  at  sætte  en  Kridt- 
streg paa  hvert  Træ  og  samtidigt  en  Blyantsstreg  i  Maale- 
bogen ;  der  er  ingen  Aflæsning  af  Tal,  altsaa  heller  ingen 
Aflæsningsfejl.  Fremgangsmaaden  er  lige  brugelig  i  rene 
og  i  blandede  Træsamfund,  da  „Diameterformelen"  gælder 
for  alle  de  hos  os  dyrkede  Skovtræer. 

Beviset  for  den  her  skitserede  Fremgangsmaades  Rigtig- 
hed er  for  det  første  leveret  ad  teoretisk  Vej,  ved  mate- 
matisk Behandling  af  de  da  foreliggende  Træmaalinger  (Se 
Tidsskr.  f.  Skovv.  Bd.  I,  B.  Side  67,  Bd.  III,  B.  Side  61, 
Bd.  XX,  B.  Side  143);  men  dernæst  er  det  ogsaa  givet  ad 
praktisk  Vej,  idet  Resultaterne  af  de  mange  senere  Dobbelt- 
klupninger  har  vist  sig  at  stemme  lige  saa  godt  med  de  virke- 
ligt skovede  Vedmasser  som  Resultaterne  af  den  tidligere 
og  mere  omstændelige  Maaling. 

Og  saa  byder  den  moderne  Fremgangsmaade  endnu  en 
ikke  uvæsentlig  Lettelse :  Efter  at  Arbejdet  i  Skoven  er 
sluttet,  skal  Vedmassen  udregnes;  og  denne  Udregning 
tager  meget  kortere  Tid  efter  Diameterformelen  end  efter 
den  tidligere  Maalemaade. 

Imod  Dianieterforinelen  og  Dobbeltkluppen  kunde  en  og 
anden  maaske  indvende,  at  de  ikke  lader  sig  bruge,  naar 
man  kun  har  faa  Træer,  f.  Eks.  spredt  gammel  Masse;  her 
maa  man  alligevel  bruge  Formtal  og  Højder.  Det  sidste  er 
rigtigt,  men  det  er  ikke  nogen  Indvending  mod  den  nye 
Fremgangsmaade,  tvært  imod.  Hvis  man  nemlig  bruger  Dob- 
beltkluppen og  maaler  Højden  paa  de  sluttede  Afdelinger, 
kan  man  med  Lethed  udregne  et  dertil  svarende  Formtal 
for  den  enkelte  Afdeling,  idet  Vedmassen 

rr  4<21.4D^-^ 

M  =  N  21.4  D^'^'^  =  N  -ly  H  F;  altsaa   F  = — — - — 

■*  71  D^  H 

Som  Eksempel  paa  denne  Udregning  skal  jeg  først  minde 
om  det  tidligere  meddelte  Resultat  af  Dobbeltklupningen  paa 
Det  petersgaardske  Skovdistrikt  i  1897;  som  Middeltal  af 
82  forskellige  Bøgebevoksninger  fandtes  Formtallet  lig  0.56. 
Nu  i  1917  er  Udregningen  gentaget,  og  Middeltallet  af  84 
nye  Maalinger  paa  samme  Distrikt  har  vist  sig  at  blive 
netop  0.56  som  Bøgebevoksningens  Formtal.  Dette  Tal  kan 
derfor  paa  dette  Distrikt  med  al  fornøden  Sikkerhed  bruges 
for  den  spredte  gamle  Masse  og  i  andre  Tilfælde,  hvor  Stam- 
tallet  er  for  lille  til  Dobbeltkluppen.  —  Højden  skal  bestem- 
mes alligevel,  den  har  man  jo  særskilt  Brug  for  uafhængig 
af  Vedmassen. 

Jeg  nærer  ingen  Tvivl  om,  at  Hr.  Skovrider  Wilhjelm 
kender  den  her  omtalte  Fremgangsmaade  ved  Bestemmelse 
af  et  Skovdistrikts  Vedmasse.  Derimod  har  jeg  Grund  til 
at  tvivle  om,  at  han  har  brugt  den  i  Praksis;  thi  i  saa  Fald 
vilde  han  næppe  have  sagt,  at  „Praksis  kan  ikke  følge  med" 
i  Forslaget  om  at  lægge  en  Træmaaling  til  Grund  for  Værd- 
sættelsen af  en  Skov.  Eller  ogsaa  vilde  han  have  fremført 
bestemte  Grunde  til,  at  den  omtalte  Fremgangsmaade  ikke 
skulde  være  brugbar. 

Jeg  kan  ikke  ret  vel  tænke  mig,  at  det  skulde  være  de 
1-2  Kr.  pr.  ha  elier  den  dertil  svarende  Arbejdstid,  som 
synes  min  ærede  Modpart  uoverkommelig  i  Praksis.  Og 
selve  Hovedpunktet :  Vedmassens  Betydning  for  Værdien 
er  vi  formodentlig  heller  ikke  uenige  om.  Men  skulde  der 
være  nogen  Uenighed  paa  dette  Punkt,  saa  vil  de  nuvæ- 
rende Krigsaars  voldsomme  Indgreb  i  vore  Skoves  Forraad 
snart  fremkalde  en  almindelig  Erkendelse  af,  at  Skovens 
Værdi  i  Handel  og  Vandel  derved  er  bleven  kendelig  for- 
ringet. 

For  adskillige  Skovejere  og  Forstmænd  er  Skovens  Værdi 
vel  egentlig  ikke  umiddelbart  afhængig  af  den  nuværende 
Vedmasse,  men  af  dennes  Tilvækst.  Dette  Forhold  skal 
jeg  dog  lade  ligge  nu ;  det  vilde  føre  ind  paa  Spørgsmaalet 
om  Tilvækst  og  Udbytteoversigter  og  dermed  paa  Hr.  Wil- 
hjelms Anmeldelse,  som  jeg  ingen  Grund  har  til  at  drøfte. 

C.  V.  Prytz. 

Brændenaélden    som    Tekstil-    og    Foderplante. 

Det  er  allerede  kendt,  at  der  apstilles  Undersøgelser  over 
og  gøres  Forsøg  med  Anvendelsen  af  den  store  Brænde- 
nælde (Hedenælden*),  Urtica  dio'ica)  som  Tekstilplante; 
der  er  dannet  et  Udvalg,  som  undersøger  Spørgsmaalet. 
„Nældeudvalget"  bestaar  af :  Grosserer  Georg  S.  Bendix. 
Fru  Elna  Fensmark  Beyer,  Professor,  Direktør  for  den  poly- 
tekniske Læreanstalt  H.  1.  Hannover  (Udvalgets  Formand), 
Folketingsmand,  Arbejdsløshedsdirektør  Jensen-Sønderup, 
Professor  i  Skovbrug  C.  V.  Prytz,  Ingeniør,  cand.  polyt. 
A.  L.   Vanggaard,  samt  som  Sekretær:  Jagtjunker  Bauditz. 


*)  Navnet  er  for  øvrigt  ret  misvisende.  Urtica  dioYca  vokser 
nemlig  saa  godt  som  slet  ikke  paa  Heden,  men  er  en  udpræget 
Skovplante.  Den  burde  hedde  „Skovnælden". 

Udvalget  har  udsendt  Spørgeskemaer  ti!  de  danske  Skov- 
distrikter, hvilke  Spørgeskemaer  blev  meget  elskværdig 
og  temmelig  fuldtallig  besvarede.  Ligeledes  skete  der  Op- 
fordring til  Skovdistrikter  og  Landboere  om  at  indhøste 
Nælder  og  sende  Stænglerne  til  Udvalgets  Forsøgsstation 
i  Rude  Skov.  Nu  foretages  der  omfattende  Forsøg  med  at 
udvinde  Tekstiltaver  af  de  Nældestængler,  der  er  indkomne. 
Uden  at  foregribe  Begivenhedernes  Gang  skal  her  blot 
antydes,  at  disse  Forsøg  lader  til  at  falde  særdeles  hel- 
dig ud. 

Det  danske  Skovbrug  vil  efter  al  Sandsynlighed  have 
det  i  sin  Magt  at  tilføre  Tekstilindustrien  et  højt  skattet 
Raastof.  Der  er  saa  meget  mere  Grund  til,  at  det  bliver 
Skovbruget,  der  leverer  Raastoffet,  som  Nældens  Taver 
udvikles  bedst,  naar  den  vokser  under  Oyerskygge.  At 
Skovbruget  selv  kan  faa  et  pekuniært  Udbytte  af  at  levere 
Nældestænglerne,  er  der  ingen  Grund  til  at  tvivle  om, 
naar  Brændenælden  dyrkes  rationelt  paa  de  for  den  egnede 
Steder  i  Skoven.  Den  dyrkes  allerede  nu  med  Fordel  i 
Tysklands  og  Østerrigs  Skove.  Her  i  Danmark  er  i  Efter- 
aaret  1917  udført  en  biokemisk  Undersøgelse  af  Nælde- 
Voksesteder  for  at  faa  et  paalideligt  Grundlag  for  den 
rationelle  Dyrkning. 

Det  er  en  gammelkendt  Erfaring,  at  Nælden  er  et  godt 
Foder  for  Svin ;  og  Udvalgets  Undersøgelser  har  nu  paa- 
peget, at  Brændenælden  er  en  første  Klasses  Foderplante, 
noget  der  faar  stor  Betydning  for  dens  rationelle  Dyrkning. 
Tekstilindustrien  anvender  kun  Stænglerne,  men  den  har 
ingen  Brug  for  Bladene  og  c.  30  cm  af  Toppen.  Nælde- 
udvalget har  derfor  ladet  anstille  Undersøgelser  med  Hen- 
syn til  disse  Dele  af  Nældeplanten  som  Fodermiddel  for 
Husdyrene. 

Tidsskrift  for  Skovvæsen   XXIX,  A. 

Bladene  og  Topspidserne  er  bleven  analyserede  i  R.  Dons' 
analytisk-kemiske  og  bakteriologiske  Laboratorium  samt  i 
V.  Stein's  analytisk-kemiske  Laboratorium;  Udvalget  tak- 
ker herved  Generalkonsul  O.  H.  Svenné.  der  sidder  i  Præ- 
sidiet for  „Danmarks  Fjerkræavierforening",  og  som  af 
Interesse  for  Sagen  har  bekostet  disse  Analyser. 

Analyserne  er  foretagne  paa  Materiale,  indsamlet  ved 
Udvalgets  Sekretær,  fra  Gamle  Kjøgegaards  Skove  og  fra 
Tokekøb  Hegn  under  Hørsholm  Statsskovdistrikt. 

Da  Nældens  Taver  først  er  modne,  saa  Tekstilindustrien 
kan  bruge  dem,  efter  at  Blomstringen  er  forbi,  er  Blade 
og  Topspidser  analyserede  inden  Blomstringen  og  efter 
denne.   Resultatet  var  følgende  (se  foranstaaende  Tavle). 

Det  viser  sig  af  ovenstaaende  Analyser,  at  Brændenælden 
er  en  Plante,  der  staar  med  allerhøjeste  Kvælstofprocent 
samt  ogsaa  et  betydeligt  Fedtindhold.  Det  er  en  Foder- 
plante af  høj  Rang,  hvilket  kan  ses  ved  at  sammenligne 
Brændenældeanalyse  Nr.  2  med  Rødkløveranalyse  Nr.  6  i 
Tavlen. 

Ligeledes  kan  man  af  Analyserne  se,  at  det  ej  frister  at 
høste  Nælderne  til  Foder  inden  Blomstringen.  Man  staar 
sig  ved  at  tage  Taverne  og  bruge  Resten  af  Planten  til 
Foder.  Den  Pris,  Nældeudvalget  i  Aar  har  budt  for  de 
tørre  Nældestængler,  er  meget  lav  (7  Øre  pr.  kg  leveret 
paa  nærmeste  Banestation),  men  vi  stod  her  i  Landet  uden 
Kendskab  til  Nældens  Taveprocent  og  de  Omkostninger, 
der  vilde  paafølge  ved  Udvindingen  af  disse.  Ligeledes  var 
vi  ikke  kendte  med  Nældens  Rodningsteknik.  Efter  de 
Erfaringer,  vi  faar  i  Aar,  mener  Udvalget  at  kunne  byde 
højere  Pris  for  Stænglerne  i  Sommeren  1918. 

Ved  rationelt  at  dyrke  den  store  Brændenælde  vil  det 
danske    Skovbrug    kunne    tilføre    Tekstilindustrien    Raastof 

til  Tavetilvirkning  og  Landbruget  et  værdifuldt  Foder- 
middel, begge  Dele  i  særdeles  betydelige  Mængder.  I 
disse  Tider,  hvor  det  har  vist  sig,  at  Tilførseler  fra  Ud- 
landet kan  glippe,  er  det- af  stor  Betydning,  at  vi  herhjemme 
kan  producere  to  Materialer,  som  vi  i  saa  høj  Grad  trænger 
til,  og  som  er  af  stor  Værdi  for  os. 

Ifølge  en  Meddelelse  fra  Det  kgl.  danske  Landhushold- 
ningsselskabs Konsulent  i  Fjerkræavl,  W.  A.  Kock,  kan 
hakkede  Nælde-Blade  og  Top  bruges  baade  i  grøn  og  i 
tørret  (samt  atter  opblødt)  Tilstand  som  Tilsætning  til  andet 
Blødfoder,  som  det  kan  udgøre  indtil  en  Trediedel  af. 

Det  kan  altsaa  siges,  at  Brændenælden  er  en  Nytte- 
plante af  Rang.  Det  danske  Skovbrug  bør  tage  Sagen  op 
ogsaa  af  den  Grund,  at  Nælden  er  i  Stand  til  at  kvæle 
Græsset.  Den  kan  danne  en  fortrinlig  Fodpose  under  Lys- 
træer (Eg,  Ask,  Æl,  Birk,  Skovfyr  osv. )  paa  lidt  lave,  muld- 
rige Arealer,  og  den  er  selv  stærkt  mulddannende. 

N.  P.  A.  Bauditz. 

Sekretær  i  Nældeudvalget. 

Kviste  og  Knopper  til  Hestefoder.  Naar  der  i  gamle 
Dage  indtraadte  foderknappe  Aar,  slap  man,  ofte  midt  om 
Vinteren,  Husdyrene  ud  i  Skoven,  hvor  de  saa  maatte 
ernære  sig  udelukkende  af  Knopper,  Ris,  unge  Planter, 
og  hvad  der  ellers  var  at  finde.  Nu  om  Stunder,  hvor  Land- 
bruget er  saa  højt  udviklet,  kan  man  ikke  undvære  Hus- 
dyrene hjemme  hverken  Køerne  eller  Hestene,  saa  nu 
kan  de  ikke  mere  sendes  i  Skoven*) ;  dertil  er  Mæng- 
den ogsaa  for  stor.  Jeg  har  saa  tænkt  mig,  at  man  kunde 
skaffe  noget  Foder  til  Dyrene  ved  at  gaa  den  omvendte  Vej, 
bringe   Foderemnerne,    de   fine    Ris   og    Knopper,    hjem   og 


*)  Selv   om   man    kunde    faa   Dispensation   fra   Fredskovsforord- 
ningen. Red. 

behandle  dem  paa  en  saadan  Maade,  at  de  kunde  bruges 
til  Foder  i  Krybber. 

Paa  Oxholm  Hovedgaard  har  jeg,  histaaet  af  Inspektør 
C.  Knudsen,  foretaget  nogle  Fodringsforsøg  med  Kviste, 
der  var  skaaret  i  en  Hakkelsemaskine.  De  skaarne  Kviste 
blev  blandet  med  Hakkelse  og  Kerne  og  givet  til  Hestene. 
Ved  Eftersynet  efter  Fodringen  viste  det  sig,  at  alle  He- 
stene havde  ædt  Kvistene ;  hos  enkelte  laa  der  ganske  vist 
nogle  faa  Smaastumper  tilbage,  men  disse,  der  i  alle  Til- 
gælde var  ret  tykke,  har  vel  været  for  tykke  til,  at  Hestene 
har  villet  æde  dem.  Den  største  Tykkelse  for  Kvistene, 
man  ved  denne  Fodringsmetode  bør  gaa  til,  er  vist  4  mm. 

Firmaet  N.  C.  Breit  &  Co.,  København,  har  udsendt 
Prospekt  over  en  ny  Maskine,  der  kaldes  „SlaglemøUen  Go- 
liat" ;  den  skal  ifølge  Prospektet  kunne  male  næsten  alt 
lige  fra  Tobak  og  Bark  til  Asfalt  og  Lyng.  Desværre 
fandtes  en  saadan  Mølle  ikke  her  paa  Gaarden,  og  jeg  har 
derfor  ikke  kunnet  forsøge  at  fodre  med  malede  Kviste  og 
Knopper ;  men  jeg  formoder,  at  man  ved  at  bruge  en  saadan 
Maskine,  der  forhaabentlig  holder,  hvad  der  loves  i  Pro- 
spektet, ogsaa  vil  kunne  anvende  Kviste  over  4  mm  i  Tyk- 
kelse til  Foder.  Endvidere  vil  man  kunne  bruge  de  malede 
Kviste  foruden  til  Hestefoder  tillige  til  Kreatur-  og  Svine- 
foder. 

Ved  ovennævnte  Forsøg  fodredes  der  med  Kviste  af  Bøg, 
Birk,  Æl  og  Hassel,  og  det  har  vist  sig,  at  Hestene  aad 
alle  Slags  tilsyneladende  uden  at  gøre  Forskel  paa  nogen 
af  dem. 

Næringsindholdet  i  Kviste  og  Knopper  er  ingenlunde 
ubetydeligt;  baade  Barken,  Veddet  og  Marven  indeholder 
mange  Næringsstoffer,  dog  hovedsagelig  Stivelse.  Hvor  stort 
Kvistenes   fordøjelige    Næringsindhold    er   i   Sammenligning 

med  f.  Eks.  Havre,  kan  rimeligvis  let  faas  oplyst  ved  en 
kemisk  Undersøgelse;  og  naar  man  kender  det,  kan  man 
udregne,  hvor  meget  af  Havren  der  kan  erstattes  med 
Kviste. 

For  Skovbrugerne  vil  en  Ordning  som  den  nævnte,  hvis 
den  kan  gennemføres,  betyde  nogen  Fordel,  fordi  de  her- 
igennem vil  være  i  Stand  til  at  afhænde  alt  det  fine  Kvas 
til  større  Priser,  end  der  for  Tiden  opnaas  for  denne  Vare; 
tillige  vilde  de  være  i  Stand  til  om  end  ikke  at  afhjælpe 
Fodermangelen,  saa  dog  bidrage  til  at  formindske  den. 

C.  F.  Jensen. 

Indvinding  af  Stødebrænde.  Spørgsmaalet  om  at  ud- 
nytte Stødebrænde  melder  sig  først  i  de  Skove,  hvor  Pligt- 
hugsten af  Brænde  tynger  haardest,  enten  fordi  der  i  det 
kritiske  Treaar  1912-15*)  af  særlige  Grunde  er  hugget 
meget  Brænde  og  Skovens  Produktionsevne  i  det  hele  har 
været  brugt  fuldt  ud,  eller  fordi  Gavntræparten  i  Ved- 
udbyttet er  saa  stor,  at  en  Forøgelse  af  Brændehugsten  med 
sædvanlig  Sortering  medfører  en  alt  for  stor  Totalhugst. 

Sorø  Akademis  2det  Skovdistrikt  hører  til  disse  Skove, 
og  da  der  allerede  nu  i  Sommer-  og  Efteraarsmaanederne 
er  optaget  c.  tusinde  rm  Bøgestødebrænde  —  den  Art, 
som  har  størst  Landsbetydning,  men  ogsaa  volder  de  største 
Vanskeligheder  —  kan  nogle  Oplysninger  herfra  maaske 
hjælpe  andre. 

Naar  intet  andet  siges,  tales  der  i  det  efterfølgende  kun 
om  Bøgestødebrænde. 

Ved  Optagningen  har  været  prøvet  baade  Sprængstoffet 
Aerolit    og    ren    Haandoptagning;    Valget    mellem    disse   er 


*)  Indenrigsministeriets  Bekendtgørelse  af  7de  Maj   1917. 

ret  uafhængigt  af  Spørgsmaalet  om,  hvorledes  det  færdige 
Produkt  skal  formes. 

Prodiiktionsomkostniniierne    har    med    Sommerens    høje 
Pris  paa  AeroHt  været  omtrent  ens,   men   ved   ren   Haand- 


Fig.   1.     Bøgestød  med  de  kraftigste  Overfladerødder  overhugget  til 

Sprængning.    Indhold   henimod   0,5   m'.    Tilhøjre   et   Jordbor,    som 

mellem  Rodudløb  føres  fra  Siden  ned  under  Stødet.  Tilvenstre  en 

Spade    med    vaadt    Ler    til    Forladning. 


optagning  finder  en  dobbelt  saa  stor  Arbejdskraft  Anven- 
delse som  ved  Sprængning,  eller  som  man  ogsaa  kan  ud- 
trykke det :  en  given  Arbejdsstyrke  kan  ved  Brug  af  Spræng- 
stof præstere  den  dobbelte  Vedmasse.  I  begge  Tilfælde  reg- 
nes der  med  det  nedenfor  omtalte  MS. 

Ved  Sprængning  medtages  det  væsentligste  ogsaa  af 
selve  Rødderne  (se  Fig.  2  og  4),  medens  Haandoptagningen, 
som  den  nu  udøves  her  (se  Fig.  6  og  7),  ikke  kommer  syn- 
derlig under  Jordoverfladen.  Da  nu  Rodved  er  meget  løsere 


Fig.  2.     Bøgestødet  Fig.   1  efter  Sprængning  med  1  500  gr  Aerolit. 
Krateret  c.   50  cm  dybt.   Skuddet  har  mest  virket  opad.   se   Rod- 
stabbene.    Alle    Sprængstykker    langt   borte ;    det    foreviste    Stykke 
hentet   130  m  fra  Krateret. 


end  Stamved  (herunder  „Rodhals"),  er  der  i  det  ved  Spræng- 
ning optagne  en  større  Del  let  Ved  end  ved  Haandoptag- 
ning.  Naar  høje  Stød  haandoptages,  synes  Udbyttet  endog 
saa  godt   som   udelukkende   at   være  Stamved   (se  Fig.    6). 

Vedudbyttets  Størrelse  varierer  mere  efter  Stødhøjden 
end  efter  Optagningsmaaden,  da  den  største  Vedmasse 
sidder  over  eller  tæt  under  Jordoverfladen.  I  almindelig 
c.    100-aarig  Skov  her  (en  Del  Soldaterhugst  etc.)  bruges, 


Fig.   3.     Bøgestød  lignende   det  paa   Fig.    1    med   Indhold  henimod 

0,5  m'.  Med  Træboret  tilhøjre  er  boret  lodret  ned  gennem  Stødet, 

og    med    Jordboret    dannes    nu    Plads    til    Ladningen    umiddelbart 

under  Stødet. 


løselig  udregnet,  6-8  Stød  til  hver  m'  (3-4  pr.  rm  MS.) 
og  præsteres  en  Vedmasse,  svarende  til  omkring  en  Ottende- 
del af  selve  de  fældede  Træer.  Nøjagtigere  Tal  vil  haves 
ti!  Foraaret,  naar  Optagningen  er  sluttet  paa  de  store  Ren- 
afdrifter. 

Ogsaa  Spørgsmaalet  om,  hvor  mange  Aargange  Bøgestød 

der  er  brugbare,  vil  her  bedre  kunne  besvares  til  Foraaret. 
Det  bliver  kun  faa.  Destruktionen  begynder  i  den  værdi- 
fulde Del  over  Jorden  og  fra  Udkanten  af  Stødet,  naar  da 
Træet  ellers  var  sundt.  Holdbarheden  er  ringest  paa  vaade, 


Fig.  4.     Bøgestødet  Fig.  3  efter  Sprængning  med  600  gr  Aerolit. 
Krateret  c.   30  cm  dybt.   Skuddet   har  mest  virket  udad.   se  Rod- 
stabbene.  De  foreviste  Træstykker  laa  c.  10  m  fra  Krateret.  I  Bag- 
grunden en  rm  usorteret  Klov,  sat  af  uøvede  Folk. 


lavtliggende  Steder  og  vist  ogsaa,  hvor  der  er  fuldt  Lys. 
Bedst  lønner  Optagningen  sig  ved  de  helt  friske  Stød ; 
der  har  Træet  fuld  Brændværdi,  og  Flækningen  gaar  lettest. 
De  ældre  Stød  bliver  sejge,  og  Frasortering  af  det  blissede 
Ved  vanskelig  at  give  Regler  for  til  Arbejdere  og  Købere. 

Det  er  altsaa  givet,  at  naar  Forholdene  muliggør  Optag- 
ning af  Bøgestød,  bør  alt  medtages  lige  til  de  helt  friske 
Stød.  At  Ege-  og  Fyrrestød  endnu  er  fortrinlige  i  10  Aars 
Alderen,  er  en  Sag  for  sig. 

Med  Hensyn  til  Jordens  Tilstand  efter  Stødoptagning  kan 
siges,  at  efter  Sprængning  kan  der  fuldpløjes,  og  Jorden 
er  kendelig  løsnet  under  og  ved   Siden   af   Kraterne;  men 


'  »'  ■'.^.l'i'^-Æ^i'.H  iS 


Fig.    5.     Utildannet    Bøgestødebrænde   fra    Sprængning,    opsat    paa 
g;arrrmeldags  Maade. 


disse  kan  maaske  være  slemme  at  komme  over  med  Heste, 
og  Fjernelsen  af  de  fastsiddende  Rodstabbe  (se  Fig.  2  og 
4)  er  ikke  helt  billig.  Ved  ren  Haandoptagning  er  Jorden 
fast  til  Færdsel  som  før  og  lettere  at  bearbejde  med  Heste- 
kraft end  før  Stødoptagningen ;  men  det  er  ikke  let  at  vare 
sig  med  Plov  og  Harve  for  de  skjulte  Stødrester,  Bearbejd- 
ningen kan  ikke  blive  nær  saa  gennemført,  og  man  savner 
Sprængningens  Løsning  af  Jorden,  om  hvis  Betydning  for 
den  efterfølgende  Trægeneration  der  vel  for  øvrigt  ikke 
endnu   foreligger  paalidelige   lagttagelsesrækker. 

Om  Sprængning  eller  ren  Haandoptagning  er  at  fore- 
trække, kan  saaledes  næppe  afgøres  i  sin  Almindelighed. 
I  Øjeblikket  kan  Aerolit  ikke  faas,  og  allerede  Sommerens 
høje   Pris  var  ved  at  umuliggøre  dets  Brug,  samtidig  med 


Fig.   6.     Soldaterstød   af   Bøg  optages  med    Haandkraft   alene   ved 

Økse,   Flækkehammer,   Staalkiler  og  Trækiler  samt  Sav. 

En  Trækiie  drives  ned ;  mærk  den  dybe  Flækkeflade.  I  Baggrunden 

stablet  MS. 


at  den  store  Arbejdsløshed  stærkt  taler  for  videst  mulig 
Haandoptagning.  Men  baade  det  ene  og  det  andet  af  disse 
Forhold  kan  hurtig  ændre  sig  til  Fordel  for  Aerolit  eller  et 
andet  til  Stødsprængning  endnu  bedre  skikket  Sprængstof, 
og  der  er  meget  at  lære  og  forbedre  ved  Stødoptagning, 
mest  maaske  ved  Sprængningen. 

Ved  at  lægge  Sprængstoffet  i  en  Gennemboring  af  Stødet 

(Fig.  3)  i  Stedet  for  som  tidligere  i  en  Underboring  (Fig.  1), 
har  saaledes  Skovfoged  R.  C.  Sørensen  i  Nordruplund,  hvis 
utrættelige  Energi  i  det  hele  taget  har  haft  stor  Betydning 
for  Stødoptagningen  her,  opnaaet  meget  bedre  og  billigere 
Resultater,  som.  Teksten  under  de  vedstaaende  Fotografier 
(Fig.  2  og  4)  vil  nærmere  forklare.  Det  vil  af  Billederne 
ogsaa  ses,  hvorledes  Stødet  forberedes  til  Sprængningen  ved 
Overhugning  af  Overfladerødder. 

Om  Fremgangsmaaden  ved  den  rene  Haandoptagning  maa 
især  fremhæves,  at  efter  Erfaringerne  herfra  kan  det  ikke 
betale  sig  at  gaa  synderlig  under  Jordoverfladen,  medens 
det  paa  den  anden  Side  er  aldeles  nødvendigt  ved  Arbejdet 
at  holde  den  fulde  Dybde  helt  ind  til  Midten  af  Stødet 
(se  Fig.  6),  saa  at  der  faas  en  god  Flækkeflade  at  arbejde 
med ;  uøvede  Folk  faar  gerne  for  mange  Smaastykker. 
Hertil  kan  føjes,  at  jo  mere  Saven  bruges,  desto  smukkere 
bliver  Produktet  (se  modsætningsvis  Fig.   7  og  8). 

Næst  efter  Optagningen  skal  omtales  Bøgestødebrændets 
Udformning  til  Salg;  efter  Erfaringerne  herfra  maa  straks 
siges,  at  utildannet  Stødebrænde  i  den  gammeldags  Form 
under  almindelige  Forhold  er  en  usælgelig  Vare  og  med 
god  Grund.  Vedhængende  Jord  (og  Sten!)  maa  fjernes, 
Rodfilt  afhugges,  og  de  derved  fremkomne  rene  Træstykker 
maa  afkortes  og  flækkes  straks,  saa  meget  som  Anvendelsen 
kræver.  Har  Stødebrændet  først  faaet  Tid  til  at  tørre,  skal 
der  Maskinkraft  til  at  faa  det  parteret. 

Forsøgene  med  at  lave  almindelig  20  cm  langt  Kakkel- 
ovnsbrænde  er  ikke  faldet  heldigt  ud ;  men  vi  er  blevet 
staaende  ved  „Mejeri-Stødebrænde"  (MS.)  som  Normal- 
sortiment. MS.  er  af  kvistet  (for  Rodkviste  under  c.  5  cm 
Tykkelse),  afkortet  og  flækket  til  ikke  over  50  cm  Længde 
og  ikke  over  20  cm  Tykkelse,  stablet  i  kubisk  Form,   I  m 

paa  hver  Led  dog  med  5  cm  Overmaal  paa  Højden  til  Sik- 
ring mod  Stablingsfejl,  men  ikke  til  Dækning  af  Svind  ved 
Tørring. 

Tildannet  til  MS.  er  Stødebrændet  efter  passende  Tør- 
ring færdigt  til  Brug  i  Mejerier,  Bagerier,  Teglværker,  Loko- 
mobiler og   industrielle  Fyrsteder   samt   i   store   Privatovne 


Fig.  7.  Mejeri-Stødebrænde  af  Bøg,  Vægt  henimod  500  kg. 
Tilhøjre  ligger  en  lille  Dynge  frasorterede  Rødder;  i  rm  ses 
endnu  enkelte,  som  burde  være  frasorteret.  I  Forgrunden  tilhøjre 
en  svag  Fordybning  efter  et  Stød.  Det  ses  paa  rm,  at  Sav  er  brugt. 

som  Recks  „Skoleovn".  Det  kan  saaledes  bruges  i  to  af 
Skovridergaardens  Ovne  her. 

Mejeri-Stødebrændets  Fastmasse  maa  paa  Grund  af  de 
krogede  uensartede  Stykker  blive  lav,  og  jeg  kan  ikke  give 
bestemte  Tal  for  den  ;  men  Statens  forstlige  Forsøgsvæsen  har 
nu  velvilligst  paataget  sig  en  Undersøgelse  af  dette  og  andre 
Egenskaber  ved  MS.  som  Sortiment.  Vægten  synes,  naar 
der  optages  friske  og  nogenlunde  høje  Stød  og  Stykkerne 

stables  omhyggeligt,  at  kunne  naa  nær  op  til  c.  500  kg 
pr.  rm,  og  MS.  her  tegner  til  at  blive  en  ensartet  og  god 
Handelsvare,  der  kan  bære  Kørsel  og  Jærnbaneforsendelse. 
Arbejdsprisen  pr.  rm  MS.  er  fra  16  Kr.  efterhaanden 
gaaet  ned  til  14  og  nu  eventuelt  12  Kr.  foruden  visse 
ekstraordinære   Løntillæg.   Mere  oplysende  er  dog,   at   Fol- 


Fig.  8.     Tilhøjre  Mejeri-Stødebrænde  af   Bøg,   tildannet  mest  med 

Økse  og  Kile.  I  Midten  Mejeriknippel,  50  cm  langt  og  flækket.  Til 

venstre    usorteret    Klov    opsat    af    Soldater. 


kene  kan  optage  og  sætte  1  rm  MS.  paa  lidt  over  2  Mands- 
dage,  hvorved  maa  tilføjes,  at  de  har  en  stor  Redskabsudgift, 
især  til  Kiler;  Staalkiler  er  de  bedste. 

Værdien  af  MS.  er  i  de  forskellige,  hinanden  fjerntlig- 
gende Skove  sat  fra  17  til  14  Kr.  pr.  rm  ved  Vurdering 
efter  Indenrigsministeriets  Bekendtgørelse  af  12te  Oktober 
1917  §  16  b  jfr.  §  22,  og  ved  frit  Salg  kan  eventuelt  højere 
Priser  opnaas. 

Der  er  saaledes  Haab  om,  at  den  hele  Stødoptagning 
kan  økonomisk  bære  sig,  samtidig  med  at  den  1)  letter  Byr- 
den af  den  pligtige  Brændehugst,2)  eventuelt  overflødiggør 
den  højst  beklagelige  Afgivelse  af  Træskotræ  til  Brænde, 
3)  skaffer  udnyttet  et  her  i  Skoven  hidtil  helt  spildt  Brænd- 
selsemne  og  4)  skaffer  Sysselsættelse  og  Indtægt  til  Egnens 
store  ledige  Arbejdskraft. 

Disse  sidste  fire  Momenter  synes  mig  mere  vægtige  end 
Stødebrændets  selvstændige  økonomiske  Balance.  Kan  der 
eksempelvis  i  en  Skov  optages  1  000  rm  MS.,  frigøres  der- 
ved c.  600  rm  Snitgavn,  og  Fordelen  ved  at  sælge  disse 
sidste  i  frit  Salg  vil  langt  opveje  Risikoen  for  Tab  paa 
Stødebrændet.  Om  Landet  har  Raad  til  at  lade  unyttet  den 
store  Brændselsværdi,  som  findes  i  Stødene,  skal  ikke  søges 
besvaret  her;  men  at  Lejligheden  til  nyttig  Sysselsættelse 
og  Indtægt  for  ledig  Arbejdskraft  bør  benyttes  fuldt  ud,  det 
forekommer  mig  at  være  uomtvisteligt.  H.  Mundt. 

Andetsteds  fra. 

Af  Statistisk  Aarbog  1916.  Der  bringes  i  denne 
Aargang  ingen  Nyheder  om  Haandværks-  og  Industrivirk- 
somheder, idet  man  i  den  sædvanlige  Tabel  vedrørende  disse 
har  indskrænket  sig  til  at  genoptrykke  Tallene  fra  Industri- 
tællingen den  26de  Maj  1914,  som  tidligere  har  været  gen- 
givet her  i  Tidsskriftet  Bind  XXVIII  A  Side  50-52. 

Paa  samme  Maade  gaar  det  med  de  sædvanlige  Oplys- 
ninger om  Toldindtægten  af  Tømmer  og  Træ  og  med  Over- 
sigterne over  Værdien  af  ind-  og  udførte  Trævarer,  om 
hvilke  der  i  Aarbogen  1916  paa  Grund  af  de  særlige  For- 
hold ogsaa  kun  findes  Gentagelser  af  Tallene  fra  1914. 

Om  Arbejdsstandsninger  i   1915  meldes  der  om  i  alt  45 

UTiod  44  i  1914),  hvoraf  vistnok  ingen  berørte  det  egent- 
lige Skovbrug  og  kun  3  „Træindustriarbejderfaget".  Alle 
3  var  Strejker,  hvoraf  1  varede  mindre  end  1  Uge,  1  mel- 
lem 1  og  13  Uger  og  1  over  13  Uger.  3  Arbejdsgivere 
berørtes  direkte  af  Strejkerne,  59  Arbejdere  blev  arbejds- 
løse, og  der  tabtes  i  alt  6  251  Arbejdsdage.  (I  1913  og 
1914  tabtes  henholdsvis  176  og  431  Arbejdsdage  i  dette 
Fag). 

Til  Belysning  af  de  meteorologiske  Forhold  i  1915  gen- 
gives de  nedenstaaende  Tal  fra  Aarbogens  Oversigt  (se  Side 
326). 

Det  vil  ses  heraf,  at  i  1915  ligger  Middeltemperaturen 
lidt  under  og  Frostdøgnenes  Antal  noget  over  det  normale, 
hvilket  særligt  skyldes  en  tidligt  indtrædende  lav  Efter- 
aarstemperatur  med  talrige  Frostdage.  Aaret  som  Helhed 
danner  en  udpræget  Modsætning  til  det  ualmindelig  varme 
Aar  1914.  Den  højeste  og  laveste  Temperatur  maalt  i  1915 
var  henholdsvis  32.8"  og  -f  19.5  ",  i  1914  henholdsvis 
34.5  %g  -M 4.6  °  og  i  1913  henholdsvis  30.7  "  og  ^  18.0  °. 

Nedbørstabellen  er  præget  af  store  Udsving  fra  Normalen 
for  de  enkelte  Maaneder,  af  hvilke  maaske  særlig  den  usæd- 
vanlig tørre  Juni  endnu  vil  mindes  med  blandede  Følelser 
af  adskillige  Forstmænd.  Den  samlede  Nedbør  for  hele 
Aaret  ligger  30  mm  under  Normalen.  Chr.  T. 

Ulykkestilfælde  ved  Skovarbejdet  i  1915.  I  Lighed 
med  de  Meddelelser,  der  tidligere  er  givet  om  dette  Emne 
her  i  Tidsskriftet,  skal  nedenfor  efter  „Beretning  fra  Ar- 
bejderforsikrings-Raadets  Landbrugsafdeling  for  Aaret  1915" 
gengives  nogle  Oplysninger  om  de  Ulykkestilfælde  ved- 
rørende Skovbruget,  som  i  1915  er  bleven  afgjort  af  Raadet. 

Der  forelaa  til  Behandling  i  alt  45  Tilfælde  imod  46  i 
1914  og  47  i  1913.  Af  disse  angaar  de  29  Tilfælde  virke- 

iig  skovvante  Folk,  idet  disse  ifølge  Fortegnelsen  fordeler 
sig  til  følgende  Kategorier:  4  Skovfogeder,  3  Skovløbere, 
!  Medhjælper  og  21  Skovarbejdere,  medens  Resten,  i  alt 
16,  bestaar  af  9  Arbejdsmænd,  1  Daglejer,  2  Arbejdskarle, 
1  Kusk,  1  Landvæsenselev,  1  Gartner  og  1  Brøndgraver, 
hvilke  efier  deres  Livsstilling  maa  antages  kun  tilfældigt 
eller  i  kortere  Tid  at  have  været  sysselsatte  i  Skoven,  og 
derfor  i  alt  Fald  næppe  har  været  videre  kendt  med  Ar- 
bejdet. 

Som  sædvanlig  har  Øerne  langt  flere  Ulykkestilfælde  end 
Jylland,  henholdsvis  35  mod  10  i  1915.  De  tilsvarende  Tal 
er  i   1914  og   1913  henholdsvis  29  mod   17  og  28  mod   19. 

Ingen  af  Amterne  paa  Øerne  er  gaaet  fri ;  Frederiksborg 
cg  Svendborg  Amter  staar  højest,  hver  med  7  Tilfælde, 
hvorefter  følger  Sorø  og  Præstø  Amter  med  4  hver.  Af  de 
jydske  Amter  staar  Vejle  højest  med  3  Tilfælde,  medens 
Aalborg,  Thisted  og  Ribe  Amter  slet  ikke  har  været  ramt 
i   1915. 

4  Ulykkestilfælde  medførte  Døden  i  1915  mod  5  i  1914 
og  2  i  1913.  For  de  øvrige  Tilfælde  blev  Invaliditetspro- 
centen af  Arbejderforsikringsraadet  ansat  saaledes :  60  pCt. 
I,  40  pCt.  1,  35  pCt.  2,  30  pCt.  1,  25  pCt.  2,  20  pCt.  3, 
19  pCt.  1,15  pCt.  3,  10  pCt.  9  og  O  pCt.  18  Tilfælde.  For- 
delingen mellem  de  lettere  og  sværere  Tilfælde  udviser  en 
nøje  Overensstemmelse  med  Forholdet  i  de  foregaaende 
Aar,  og  denne  mærkelig  konstante  Fordeling  er,  som  alle- 
rede fremhævet  i  Bind  XXVII  af  dette  Tidsskrift,  lykkelig- 
'.is  saaledes,  at  de  lettere  Tilfælde  er  langt  i  Overtal. 

Adskilles  Ulykkestilfældene  nu  efter  de  forskellige  Ar- 
bejder, under  hvilke  de  er  indtruffet,  kommer  man  til  føl- 
gende Fordeling  i  1915:  Træfældning  19  Tilfælde  med  1 
Dødsfald  mod  21   i   1914  med  4  Dødsfald;  Afkvasning,  Af- 

kortning  og  Kløvning  7  Tilfælde  med  1  Dødsfald  mod  10 
i  1914;  Sammenbæring  og  Stabling  2  Tilfælde  mod  1  i 
1914;  Læsning  og  Kørsel  7  Tilfælde  med  1  Dødsfald  mod 
5  i  1914.  Kultur  og  Jagt  møder  liver  med  1  Tilfælde  mod 
henholdsvis  O  og  2  i  1914.  Jagiulykken  skyldes,  at  et  Stk. 
Raavildt  under  Forsøg  paa  at  bryde  ud  løb  mod  en  Klapper. 
Under  „andre  Arbejder"  er  indtruffet  8  Ulykker  med  1  Døds- 
fald mod  7  i  1914,  Dødsfaldet  ramte  Brøndgraveren  under 
Udøvelsen  af  hans  faglige  Dont  og  skyldes  giftige  Luft- 
arter. I  øvrigt  indtraf  2  af  sidstnævnte  8  Ulykker  ved  Fald 
paa  Vejen  til  Arbejdsstedet. 

Det  ses  dog  ikke  altid  tydeligt  af  Beretningen,  af  hvil- 
ken Art  det  Arbejde  har  været,  under  hvis  Udøvelse  Ulyk- 
ken er  indtruffet,  saaledes  at  Fordelingen  til  de  forskellige 
Arbejdsgrupper  muligvis  vilde  ændres  noget,  om  der  forelaa 
fyldigere  Oplysninger  i  Aarsberetningen ;  men  det  fremgaar 
i  alt  Fald  tydeligt  nok  af  denne,  at  Træfældningen  i  1915 
ligesom  altid  har  medført  langt  de  fleste  og  alvorligste  Be- 
skadigelser. 

Ulykkestilfældene  i  1915  medførte  i  alt  52  Læsioner  mod 
49  i  hver  af  de  2  foregaaende  Aar.  Af  disse  ramtes  Over- 
ekstremiteterne af  9,  Hovedet  af  9  (heraf  specielt  Øjnene 
af  3),  Kroppen  af  12  og  Underekstremiteterne  af  22,  saa- 
ledes at  det  som  sædvanlig  i  det  hele  taget  er  Benene,  det 
er  gaaet  mest  ud  over.  Af  de  3  Dødsfald,  der  skyldtes  det 
egentlige  Skovarbejde,  var  1  en  Følge  af  Blodforgiftning 
opstaaet  ved  et  Hug  i  Foden  under  Træfældning,  og  2  for- 
aarsaget  af  Stivkrampe  efter  Klemning  af  en  Finger;  i  det 
ene  Tilfælde  i  et  Vognhjul,  i  det  andet  under  Oversavning 
af  Træstammer. 

De  25  af  i  alt  52  Læsioner  skyldtes  Træfældning  og  for- 
delte sig  med   10  til  Hovedet  og  Overekstremiteterne,  8  til 

Kroppen  og  7  til  Underekstremiteterne.  Dette  farlige  Ar- 
bejde er  saaledes  i  1915  navnlig  gaaet  ud  over  Legemets 
overste  Del  i  Modsætning  til  de  4  foregaaende  Aar,  da  det 
foruden  at  forvolde  en  Del  Hovedlæsioner  overvejende  be- 
skadigede Benene.  Afkvasning.  Afkortning  og  Kløvning 
har  i  1915  medført  9  Læsioner,  hvoraf  de  6  ramte  Under- 
ekstremiteterne, hvilket  strider  mod  Erfaringer  fra  1911  og 
1912,  da  dette  Arbejde  særlig  syntes  at  angribe  Arme  og 
Hænder.  Tallene  fra  1913  og  1914  tillod  ikke  nogen  Slut- 
ning i  denne  Retning.  Uoverensstemmelsen  mellem  Erfa- 
ringerne fra  disse  5  Aar  kunde  da  tyde  paa,  at  Iagttagelser 
gennem  en  længere  Aarrække  vil  vise,  at  ingen  Del  af 
Legemet,  fremfor  nogen  anden,  er  særlig  udsat  for  Læsioner 
under  Udøvelsen  af  sidstnævnte  3  Arbejder. 

For  de  23  Tilfælde,  i  hvilke  der  i  1915  er  tilkendt  Er- 
statning for  Invaliditet,  andrager  den  samlede  Erstatnings- 
.sum  16  668  Kr.,  idet  denne  Erstatning  er  beregnet  efter 
den  sædvanlige  Skala  med  36  Kr.  for  hver  Invaliditets- 
procent. Hertil  kommer  10  000  Kr.,  der  er  fordelt  med 
2  500  Kr.  til  hver  af  de  4  Enker  efter  de  omkomne,  saa- 
ledes at  der  af  Ulykkesforsikringen  i  alt  er  udredet 
26  668  Kr.  De  tilsvarende  Tal  for  1914  og  1913  var  hen- 
holdsvis 28  052  og   19  364  Kr. 

I  Forhold  til  det  samlede  Antal  tilskadekomne  (45)  i  1915 
er  der  gennemsnitlig  udbetalt  592  Kr.  for  hvert  Ulykkes- 
tilfælde. De  tilsvarende  Tal  for  de  4  foregaaende  Aar  er 
henholdsvis  610,  412,  414,  526,  saaledes  at  Tallet  for  1915 
er  forholdsvis  højt.  Dette  skyldes  dels  de  4  Dødsfald,  dels 
formodentlig  flere  alvorligere  Tilfælde  af  Invaliditet  end 
normalt. 

Til  Slutning  skal  oplyses,  at  af  de  45  tilskadekomne  var 
33  Medlemmer  af  Sygekasser,   10  stod  ikke  i  nogen  Syge- 

kasse  og  om  2  fandtes  der  ikke  nogen  Oplysning  i  saa  Hen- 
seende. De  tilsvarende  Tal  for  1914  var  31,  11  og  4  og 
for  1913  32,   13  og  2.  Chr.  T. 

Om  Bøger. 

Opmaalingsbøger  for  Skoveffekter.  Tydelig,  ordent- 
lig Opskrivning  af  Tal  er  en  vigtig  Sag  i  Skovbrugets  Ad- 
ministration, ikke  mindst  naar  Talen  er  om  de  opskovede 
Varer ;  etfivert  Hjælpemiddel  i  den  Retning  fortjener  at 
prøves  og,  hvis  det  viser  sig  godt,  at  bruges  i  den  daglige 
Praksis. 

Forlagsboghandler  C.  Schønemann  i  Nyborg  har  frem- 
stillet et  saadant  Hjælpemiddel  i  3  Opmaalingsbøger  dels 
for  Løvtrækævler,  dels  for  alle  andre  Effekter  af  Løvtræ  og 
dels  for  Naaletræ.  Bøgerne  er  14x21  cm  i  Format  og  inde- 
holder hver  80  Sider,  hver  med  20  Linier  foruden  2  til 
Overførelse  fra  og  til  Nabosiderne.  De  tre  Bøger  har  hver 
sin  særskilte  Farve  baade  paa  Bind  og  Ryg. 

I  Kævlebogen  indeholder  hver  Side  20  Kolonner:  1  til 
Afdeling,  1  til  Kævlenummer  og  under  hver  af  Overskrif- 
terne „Bøgegavntræ",  „Egegavntræ",  „Forskellige  Arter  Løv- 
trægavn" 6  Kolonner  til  henholdsvis :  Længde,  m.  Diame- 
ter, cm;  1ste,  2den,  3die,  4de  Klasse,  m'. 

I  Bogen  til  Løvtræ-Effekter  har  hver  Side  26  Kolonner : 
Afdeling;  Effekt-Nr.  ;  Bøgesnitgavn,  Kløvebr.,  Knuder, 
besk.  Br.,  Fagot,  Knippel,  rm ;  Klods,  Stænger,  Bkr. ; 
samt  2  tomme;  Egebrænde,  rm ;  Stænger,  Bkr.;  Hegnsp., 
samt  2  tomme;  Forsk.  Løvtræbrænde,  rm,  samt  3  tomme; 
Blødtræbrænde,  rm,  samt  3  tomme. 

I  Naaletræbogen  har  Siden  21  Kolonner  :  Afd. ;  Effekt-Nr. ; 
Længde,    m,    Diameter, cm,    Afkortede   Stammer,    Bjælker, 

Spær,  m  ■ ;  Baand,  Lægter,  Stager,  Hegnsp. ;  Klods,  Bkr. ; 
Snitgavn,  Stort  Br.,  Smaat  Br.,  rin ;  Ros,  Rafter,  Bkr.,  samt 
4  tomme. 

Man  mærker  her  som  andre  Steder,  at  der  er  knap  Plads 
li!  vore  mange  forskellige  Effekter,  især  til  Opsummeringen; 
man  skal  skrive  smaat  og  dog  tydeligt  for  at  faa  Plads  til 
3  Cifre  paa  5-6  mm  ;  Blyanten  eller  Blækstiften  skal  være 
godt  spidset;  Brøkdele  af  rm  og  Bkr.  er  der  slet  ikke  Plads 
til ;  knap  nak  til  1  Decimal  i  m '. 

Bøgerne  er  pænt  trykte  paa  godt  Papir  og,  saa  vidt  det 
kan  skønnes,  paalideligt  hæftede  i  Papbind ;  Prisen  er 
1  Kr.  25  Øre  pr.  Styk.  Red. 


Registratur  over  Svenstrup  Godsarkiv.  I  de  senere 
Aar  er  flere  af  vore  større  Godsers  Arkiver  bleven  ord- 
nede paa  betryggende  Maade.  Endnu  er  der  dog  langt  igen. 
Rund:  om  findes  der  Mængder  af  værdifulde  Arkivalier, 
som  ikke  er  skærmede  tilstrækkeligt  mod  Brandfare  eller 
Fugtighed,  endsige  da  ordnede  og  registrerede. 

Paa  Foranledning  af  Kammerherre,  Baron  /.  Wedell- 
Neergaard  har  Hr.  Frits  Heide  nu  udgivet  en  Registratur 
over  Svenstrup  Godsarkiv  (i  Kommission  hos  Nyt  Nordisk 
Forlag,  Kobenhavn),  optaget  i  Anledning  af  Forarbejder  til 
et  Værk  omhandlende  Stedets  Historie.  „Med  mere  end 
sædvanlig  Omhu"  har  tidligere  Ejere  værnet  om  dette  Arkiv. 
Det  maa  paaskønnes,  at  den  nuværende  Besidder  af 
Familiegodset  har  traadt  i  deres  Fodspor. 

Den  let  overskuelige  og  smagfuldt  udstyrede  Registratur 
er  delt  i  tolv  Afdelinger,  af  hvilke  den  ottende  omhandler 
Godsets  Forstvæsen.  Her  nævnes  bl.  a.  Skovsager  gaaende 
tilbage  til  1769,  en  Forstreguleringsplan  fra  Aarene  1847-49 

samt    en    Række    Specialkort    i   Tilslutning   til    denne.      En 
Pakke  Jagtsager  begynder  med  Aaret  1766. 

Det  var  i  høj  Grad  ønskeligt,  om  alle  Besiddere  af  vore 
historiske  Herregaarde  vilde  følge  Baron  Wedell-Neer- 
gaards  gode  Eksempel.  Meget  vilde  være  vundet  for  de 
paagældende,  idet  selv  tilsyneladende  forældede  Arkivalier 
ved  given  Lejlighed  kan  faa  maaske  endog  afgørende  Be- 
tydning, paa  samme  Tid  som  Historikerne  vildt  have  et  Over- 
blik over,  hvad  der  egentlig  findes  paa  de  danske  Herre- 
gaarde inden  for  dette  Omraade.  Jeg  skylder  dog  Retfær- 
digheden at  sige,  at  jeg  under  Besøg  flere  Steder  har  fundet 
levende  Forstaaelse  og  fuldtud  forsvarlige  Arkivforhold. 

P.  B.  Grandjean. 

